
A címlapon a leköszönt orosz elnök, Borisz Jelcin keze 
látható. 


, A technikai kép mágiája nem hiten, hanem 
programokon alapul. A program előírást jelent. A 
technikai képek számára a mágiát előírták. A technikai 
képek írás utániak. A technikai képek mágiája előírt 
viselkedési mód. Az előírt viselkedési mód alól csak úgy 
lehet kibúvót találni ha sikerül a bennünket 
programozó technikai képek kibetűzése. Ez nem 
sikerülhet akkor, ha megmaradunk a történeti tudat 
szintjén. Meg kell kísérelni a történelmen túli 
tudatszint elérését. A jelenlegi ellenforradalmat csak 
akkor lehet kijátszani ha annak  tudatszintjén 
tartózkodunk. A technikai képek kibetűzhetőek." 


Vilém Flusser 


: I. FEJEZET 
UTAZAS SZIMULAKRUMBA 


- avagy a politikai hatalom mediatizációja 


A politika - a politikai hatalom gyakorlás, a 
politikai harc, a politikai — tevékenység - 
mediatizációjáról a média szó szűkebb, 
poszttipografikus jelentésében! beszélek. Ebben a 
szűkebb, bár általánosan elterjedt jelentésben a 
politika mediatizációja nem más, mint a hagyományos 
politikai törekvések, célok és eszközök képernyőre 
alkalmazása. Politika - állam, párt, politikus, politikai 
üzenet, tett, program - csak akkor létezhet mostantól, 
ha a techno-telemédiumok világában - Valóság helyett, 
Valóság nélkül álló, Valóságnál is  valóságosabb 
világában  -, a — — Szimulakrumbanri realizálják, 
helyesebben szólva: , hiperrealizálják", , virtualizálják" . 


! Ld. ehhez: Nyíri Kristóf A hagyomány filozófiája. T-Twins, Bu- 
dapest, 1994, 157-161. o. 

2 A ,simulacrum" vagy ,szimulakrum", illetve a , szimuláció" el- 
méletét Jean Baudrillard fejtette ki, Léchange symboligue et la 
mort című művében (Gallimard, Párizs, 1976.). , Eltitkolni annyi, 
mint úgy tenni, mintha nem lenne az, amink van. Szimulálni annyi, 
mint úgy tenni, mintha lenne az, amink nincs. Az első a jelenlétre 
utal, a második a hiányra. [...] Azaz a színlelés vagy eltitkolás 
érintetlenül hagyja a realitás elvét, a különbség mindig világos, 
csak éppen el van kendőzve. Ezzel szemben a szimuláció 
megkérdőjelezi az xigazx és xhamisc, xvalódix és xképzeletbelic 
közötti különbséget. , (Jean Baudrillard: A  szimulakrum 
elsőbbsége. In: 7Testes Könyv I. Ictus és JATE, Szeged, 1996. 161- 
191. o.) A szimulakrum olyan kép, amely nem elrejti, megmutatja 
vagy manipulálja a valóságot, hanem annak helyére lép. A 
szimulakrum egyfajta hiperrealitást alkot. A szimuláció a Valóság 
(egy beszédmód, egy világ) modern sbeomlásának", illetve 
,szétpergésének" következménye. Uj helyzetet teremt, mert a 
valóságfolyamat elkülönítése, izolálása többé nem lehetséges. A 
törvény, a rend, a hatalom, az erény, a bún - mindez szimuláció 
most már. Ld. még: Jean Baudrillard: Simulacres et simulation. 
Galilée, Párizs, 1981.; Uő: La guerre du golfe na pas eu lieu. 
Galilée, Párizs, 1991. 


Ez az ,apróság" az, ami a politika és a politikai 
esemény, a politikus és a politikai lény létmódját és 
természetét mélyrehatóan megváltoztatja. A politika 
mint néznivaló, a politikus mint televíziós színész; a po- 
litikai nyilvánosság közösségi tere mint a privát 
szférába lapított, kétdimenziós, bármikor kikapcsolható 
látványosság, a politikai vita mint show vagy 
sportközvetítés, a politikai népszerűség mint nézettségi 
vagy tetszési index, a politikai lét és nemlét mint képbe 
kerülés vagy kimaradás a képből, hogy egy ötletszerű 
felsorolással érzékeltessem a változások tartalmát és 
irányát, magának a politikának és politizálásnak a 
fogalmát változtatja meg. ? 


Persze, a politika, legalábbis amióta a politikáról 
mint önálló, elkülönült  életszféráról és sajátos 
racionalitásról beszélhetünk, mindig is mediatizált volt. 
Hiszen a politika a szóban - az élőszóban, írásban, 
nyomtatásban,  — közelebbről pedig a retorika 
műfajaiban, a politikai rendelkezés  műfajaiban: 
levélben, utasításban, rendeletben, parancsban - is 
mediatizálódott, azaz közvetítődött, és e közvetítés 
révén is mássá vált a politikai döntések és cselekedetek 
világa. Ám a szóbeliség, jóllehet az írásnak és a 
nyomtatásnak is megvan a maga imaginárius 
szimulációs tere, mégsem válhatott le a politikai 
nyilvánosságról vagy a politikai tettek és döntések 
világáról oly mádon, hogy önálló, azoktól függetlenül 
létező, átfogó második valóságot, második világot 
alkotott, amelyben a nyilvános eseményeknek, 
tényleges politikai tetteknek és döntéseknek mintegy 


3 Ld. ehhez: M. Le Seac"h: LEtat-marketing: comment vendre des 
idée et des hommes politigues. Párizs, 1981.; Paul Virilio: Binertie 
polaire. Éd. Christian Bourgeois, Párizs, 1990; M. Edelman: 
Constructing of Political Spectacle, Chicago, 1987.; Régis Debray: 
Cours de la mediologie generale. Párizs, 1991.; Vilém Flusser: A 
fotográfia filozófiája. Tartós Hullám, 1990; Niel Postman: 
Technopoly: The Surrender of Culture to Technology. Alfred A. 
Knopf New York, 1992. (Magyarul részlet: In: 2000, 1994, 5. szám, 
45-51. o.) L. még: Az Itt és a Most vége (Paul Virilióval beszélget 
Gerhard Mahlberg). In: Magyar Műhely, 1993. 4. szám, 3-7. o. 


még egyszer meg kell történniük, hogy egyáltalán 
megtörténhessenek, avagy politikailag akkor is 
megtörténhet, létezhet valami, ha csak a képernyőn 
történik meg és a képernyőn létezik. 


Persze, a politika mint , teletörténés", 
hagyományos modern értelemben aligha tekinthető 
már politikának. Sőt, ha a hatalom eleinte még 
ragaszkodott a politika látszatához, újabban, a 
mediatizáció terén leghaladottabb országokban még a 
látszatától is igyekszik megszabadulni, lévén még e 
látszat is túlontúl unalmas, nézhetetlen, kiábrándító. 
Mert - ne feledjük! - a képbeli hatalom már nem a 
politikai lény, a közember politikai egyetértés ének, 
hozzájárulásának, támogatásának megszerzésére vagy 
politikai felfogásának alakítására, netán irányítására 
szolgál, mint még nemrég is, a nyomtatott szóbeliség 
korában, hanem a néző pillanatnyi tetszésének, 
magánérzelmeinek megnyerésére és megtartására. 
Ettől persze egy politikus vagy párt médiajelenléte, 
médiasikere még lehet a hagyományos értelemben vett 
hatalomakarás áttétel e vagy hajtószíja. Végtére a 
hagyományos politikai célokat korábban sem kizárólag 
politikai eszközökkel érték el! Ám a poszttipografikus 
média korában éppen a legsajátabb politikai eszközök 
szűnnek meg politikai eszközök lenni, mert csak 
esztétikailag működtethetők hatásosan a tömegkultúra 
műfajaiban. . Mint a politikai hatalom legitim 
megszerzés ének és megtartásának sajátos eszközei 
már nem működnek, vagy csak másodlagos, alárendelt 
szerepet játszhatnak a tömegkultúra politikát 
esztétizáló eszközei mellett. 


A szó - írásban és nyomtatásban is - a politika 
legsajátabb közvetítése, a politikum tulajdonképpeni 
teste volt. Épp ezért nem válhatott le a politikumról, 
nem kerülhetett vele szembe, mint valami más, külön 
világ. Nem vetkőztethette ki a politikát eredeti 
jelentéséből, amely éppen a szóban, méghozzá a 
nyomtatásban rögzített szóban, a — szövegben 
realizálódott. A szó a tipografikus kommunikáció 


évszázadaiban akár követte, akár megelőzte, akár 
kísérte a történelemben - az idő terében - megvalósuló 
politikai cselekedetet, döntést, eseményt, 
leválaszthatatlan volt róla a politikai nyilvánosságban. 
A politikusnak szava volt, és ennek politikai értelméhez 
aligha férhetett kétség. A  legideologikusabb, 
legmonolitikusabb, a valóságtól, az élettől leginkább 
elszakadt politikai szó vagy szöveg sem alkotott a 
politikához képest (!) külön világot. A politikai szó is 
gyakran volt hazug és üres. Sőt, mint arra már Max 
Weber fölfigyelt, minél inkább  tömeghatásra 
törekednek a pártok és minél merevebb a pártok bü- 
rokratikus szervezete, annál mellékesebb a beszéd 
tartalma, s annál fontosabb emocionális hatása. " De 
ettől még a beszédben, a szóbeliség médiumában 
realizált politika nem vált egy másik, nem-politikai 
minőséggé: a hazugság, — a mellébeszélés, a 
semmitmondás a politika  legsajátabb politikai 
realizációi közé tartozik. A politikát minősítheti az, ha 
túlteng benne a szó. Ez általában a politika kritikáját 
jelenti: sok a beszéd, kevés a tett. Azt azonban nem 
mondhatnánk egy politikáról, hogy túlteng a szóban, 
azaz túlságosan sokat szerepel a szóbeliség 
dimenziójában, eltakar vagy kiszorít minden mást, még 
akkor sem, ha megkísérli a szó bizonyos műfajainak, a 
szóbeliség bizonyos csatornáinak kisajátítását. (De még 
ez utóbbi esetben sem csak unalmat keltene, hanem 
aktív vagy passzív politikai ellenállást vonna maga után 
és a szóbeliség dimenziójának ellenzéki átpolitizálását 
hívná ki maga ellen.) S megfordítva: egy politikát 
aligha minősíthetünk azzal, hogy túlteng benne a kép, 
mármint az elektronikus kép. Ez ugyanis éppen arra 
utalna, hogy nem-politikai realizálása sikeres. Viszont 
ha a politika teng túl az elektronikus képben, ha a 
politikai akarat nem képes nem-politikai módon kifeje- 
ződni a tömegkultúra műfajaiban, ha nem tud 
megszabadulni a politikai retorika hagyományos, ám 


1 Max Weber: Állam, politika, tudomány. Közgazdasági és Jogi 
Könyvkiadó, 1970. 180. o. 


unalmas  beszédműfajaitól, akkor bizony aligha 
számíthat elismerésre és sikerre. Még tovább: a 
hagyományos értelemben vett politika esetenként nem 
azért volt sikertelen, mert túltengett benne a szó - a 
fedezet nélküli, üres, ideologikus ígéretszó -, hanem 
megfordítva: azért tengett túl benne a szó, mert 
sikertelen volt, mert rossz politika volt, nem tudott 
megbirkózni legsajátabb feladataival. Az elektronikus 
kép túltengése viszont egyenest kapóra jöhet a rossz, 
semmivel megbirkózni nem képes, vagy eleve 
lehetetlenre vállalkozó politikának, mert - bizonyos és 
előre ki nem jelölhető határok között - a valóság és a 
tényszerűség attribútumaival ruházza föl a telerealitást 
és a televíziós eredményességet. A képek elsődlegesen 
nem politikai hanem esztétikai állásfoglalásra 
késztetik a nézőt, nem politikai meggyőződésére, 
hanem esztétikai érzékenységére apellálnak, s nem 
egyetértését, hanem tetszését kívánják elnyerni. "? 


" Egy átlagos amerikai esti tévéhíradó beharangozó tartalom- 
jegyzéke 1994 nyarán így hangzott: xKedves nézőink. a nap leg- 
fontosabb híreit hallják. Egy arkansasi nő szexuális zaklatással 
vádolja Clintont. Egy tini kislány szexuális zaklatással vádolja az 
apját. Roseanne visszavonta a válókeresetet. miután korábban 
szexuális brutalitással vádolta meg férjét. Egy homoszexuális férfi 
beperelte Michigan államot. Homoszexuálisok tüntettek a nemi 
megkülönböztetés ellen, és a megkülönböztetés hívei tüntettek a 
smásokx egyenjogúsítása ellen. Leszbikusok tűntetése miatt 
elmaradt a városi futóverseny Pittsburghben. A legfelsőbb bíróság 
állásfoglalásánál is szigorúbb törvényeket hoztak a szexuális 
zaklatás szabályozásáról az amerikai vasutaknál. A reklám után: 
végrehajtják a palesztin-izraeli megállapodást. cx (Idézi: Füzes 
Oszkár: Amerika: nagy sajtó, nagy szex? In: Népszabadság. 1994. 
július 16.) A modern politika mint unalmas politika tehát merőben 
esztétikai szempontból értékelt politika - úgyszólván eltűnik a 
szórakoztató - érdekes, izgalmas - posztmodern politika (vagy 
,posztpolitika"), a  biopolitika mögött, amely a politikát a 
tömegkultúrában oldja föl. Nem a tematika, hanem a nézőpont és 
a közvetítési mód a meghatározó: az a kérdés, hogy a vitális 
kérdéseket, a test ügyeit (egészség, nemiség, bőrszín, életkor stb.) 
szociális és kulturális kérdésként politizálják-e vagy biológiai 
kérdésként depolitizálják. (E tekintetben, mint még látni fogjuk, 
megint csak érintkezik a politika modern fasiszta esztétizálása és 
a posztmodern piaci esztétizálása, mely persze elképzelhetetlen 
széles és egynemű középosztály nélkül.) A legnagyobb veszély, ami 


A politikai hatalom legitimációját a tipografikus 
kommunikáció, a szó és a szöveg által mediatizált 
politikai folyamatban aligha lehet kettéválasztani egy 
sajátlagos politikai (mondjuk a tettek és történések 
által közvetített) és egy szóbeli (mondjuk tipografikus) 
legitimációra, lett légyen is szó a legitimitás bármely 
típusáról. Noha, mint arra Max Weber is utalt, a 
beszédnek is megvan a maga sajátos karizmája, ez 
mégsem valami különvált és különleges legitimációs 
mód, hanem a politikai hatalom karizmatikus 
legitimációjának egyik aspektusa, amely 
messzemenően a politikai racionalitás, a politikai 
érdekek és ideológiák látkörén belül marad. Ezzel 
szemben az elektronikus képnek nemcsak nincs, 
természetéből adódóan nem is lehet karizmája. Az a 
mágikus hatás, az elektronikus képnek tulajdonított 
mágikus hatalom, a kép bálványozása, amelyről 
médiafilozófusok oly gyakran értekeznek," s amelyben 
joggal látják a történeti tudat és a politikai tudat 
ellenségét, nem tekinthető karizmának, még virtuálisan 
sem, hiszen kisugárzásának semmiféle spirituális ereje 
sincs. A politikai hatalom telelegitimációja (vagyis a te- 
levíziós kép legitimációs funkciója) lényegileg különbö- 
zik mindenféle politikai legitimációtól, lett légyen az 
karizmatikus, tradicionális vagy racionális, ugyanis 
éppen abban, hogy nem politikai elfogadást szerez és 
biztosít, hanem esztétikait, s mást, mint esztétikait 


a politikát fenyegeti - mint arra Heller Ágnes mutatott rá egyik 
tanulmányában -, hogy unalmassá válik. Márpedig az unalom 
esztétikai kategória: ,a szociáldemokratikus politika - írja Heller 
lehet bármilyen jó, nem kínál sok izgalmat a tömegmédia és a 
tömegkultúra számára, míg a biopolitikát, azaz a tömegkultúra 
politikai ivadékát tökéletesen az elektronikus médiára szabták. 
Egyszerű, érzékekre ható, primitív, bár olykor úgy tűnik, mintha 
nagyon is összetett volna. Szórakozás, olyasmi, mint egy 
futballmeccs. , (Heller Ágnes: Újabb gondolatok a biopolitikáról. 
In: Magyar Lettre. 1994. 14. szám, 74. o.) Ld. még: Heller Ágnes- 
Fehér Ferenc: Biopolitika. In: Uők: A modernitás ingája. T-Twins 
Kiadó, Budapest, 1993. 205-275. o. 

§ Ld. például: Vilém Flusser: Képeink. In: 2000, 1992. 2. szám, 60. 
o. 


most már - a globális tömegkultúra korában - aligha is 
szerezhet. 


A karizma, a tradíció, a racionalitás már csak az 
esztétizált politika attrakcióiként, a politikus képének, 
a látványosság liturgiájának esztétikailag hatásos 
mozzanataiként érvényesíthetnek, s csak így tölthetnek 
be egyfajta, a politikát - nem-politikai módon - 
legitimáló funkciót. Ezt a funkciót viszont, ha 
csakugyan szert tesznek efféle esztétikai jelentőségre, 
a politikai rendszer típusától és jellegétől, a politikai 
hatalomgyakorlás és  akaratérvényesítés módjától, 
kulturális hagyománytól, gazdasági helyzettől és 
szociális körülményektől függetlenül bárhol, bármikor 
betölthetik, föltéve, hogy a fogyasztói típusú modern 
és/vagy posztmodern tömegtársadalom már létrejött 
valahol, és a globális tömegkultúra az anyanyelvévé 
vált. Közép- és Kelet-Európában a 70-es évektől kezdő- 
dően mindinkább ez a helyzet. Minden premodern 
vonás és a modernségben való el- és lemaradás 
ellenére joggal beszélhetünk Kelet-Európában a 
politika mediatizációjáról, a posztmodernitás 
térnyeréséről. " Sőt, azt mondhatnánk, hogy különösen 
az utóbbi tíz évben lejátszódó politikai folyamatok, 
beleértve ebbe a rendszerváltozások ,hogyan"-ját és 
,miért"-jét is, nem érthetők meg teljesen (vagy éppen 
sehogy), a techno-telemédiumok merőben új és 
kiemelkedően fontos mediatizációs szerepe nélkül, 
melyet a politikai rendszerváltozás lebonyolításában 
játszottak. Azt például, hogy televíziós képek politikai 
eseményeket idézhetnek elő, a politikai cselekvés 
motorjául szolgálhatnak, éppen az 1989-es romániai 
teleforradalom vagy az 1991-es moszkvai telepuccs 
világította meg különös élességgel a CNN 
, Öbölháború"-ja és Berlusconi , telekráciája" mellett. " 


" Ld. erről: Nyíri Kristóf: A hagyomány filozófiája. T-Twins, Buda- 
pest, 1994. 157-161. o. j 

§ Ld. erről többek között: Paul Virilio: LEcran du désert. Galilée, 
Párizs, 1991; V. E. Bonnel-G. Freidin: Televorot: The role of Te- 
levision Coverage in Russiass August 1991. Coup. In: Slavic Re- 
view. 1993, Winter, 810-838. o.; L. Polszkaja: CNN na russzkih 


TELEKRÁCIA ÉS NEGYEDIK HATALOM 


Mit jelent most már a politikai hatalomban való 
berendezkedés, a kormányzati hatalom gyakorlása, az 
uralmi gépezet működtetése szempontjából a politika 
mediatizációja, amit pedig kormányzati politikusok oly 
gyakran és oly nagy előszeretettel tévesztenek össze a 
média politikai fogságba  ejtésével, a média 
átpolitizálásával, politikai kisajátításával  —— vagy 
felosztásával, ami egyébként szintén mediatizálható és 
mediatizálódik is, ám a kormányzati politika 
mediatizációja szempontjából nem sok jóval kecsegtet. 
Tekinthető-e a média önálló hatalmi ágnak, a tör- 
vényhozói, végrehajtói, bírói hatalom mellett valamiféle 
, negyedik hatalomnak", amelynek gyors növekedése - 
mint azt némely politikusok vélik - felborulással 
fenyegeti a hatalmi formák egyensúlyát? Avagy 
tekinthető-e a média az uralmi szerkezet elkülönült 
intézményi rendjének, amelyet a bürokrácia, 
technokrácia, demokrácia, logokrácia mellett?  - 
mondjuk techno-telekráciaként - minden 
kormányzatnak el kell sajátítania, ha kormányozni 
akar? 


Abból, hogy a médiának a poszttipografikus 
kommunikáció korában nagy, esetleg aránytalanul nagy 
- és a politikai hatalom gyakorlás kényelme, 
kiegyensúlyozottsága, — sikeressége szempontjából 
egyenest aggályosan nagy hatalma van a társadalom 
fölött, még nem következik, hogy ez a hatalom politikai 
természetű, hogy a média ekként a politikai hatalomból 
részesül vagy ebből szakít ki magának oroszlánrészt, s 
hogy mint új hatalmi ág - kellő állampolitikai 


barrikadah. In: Iszkussztvo Kino. 1994. 2. szám; Jean Baudrillard: 
La guerre du golfe na pas eu lieu. Galilée, Párizs, 1991; Vilém 
Flusser: A tv szerepe a román forradalomban. In: Médiatörténeti 
szöveggyűjtemény (szerk. : Peternák Miklós), Budapest, 1994. 76- 
78. o.; Vilém Flusser: A közösségi tér kategóriái a romániai 
forradalom fényében. In: Belvedere, 1990. 6-7. szám, 4-6. o. 

9 Ld. ehhez: Gombár Csaba: Helyzetjelentés az államhatalomról, 

bölcsességgel - beilleszthető lenne, s lesz is előbb- 
utóbb a többi közé. 


Az elektronikus képnek a technikai fejlődéssel és a 
demokratikus intézmények válságának elmélyülésével 
egyenes arányban növekvő hatalma - s épp ebben áll 
alapvető újdonsága a tipografikus korszak 
médiumaihoz képest nem politikai természetű hatalom. 
Korábban, amíg a politika nagyrészt a nyilvánosság 
előtt, a beszélt vagy az írott szó eszközével folyt, s 
amíg értelme és érvénye volt Carlyle ama 
megállapításának, hogy  ,a nyomtatás, amely 
szükségszerűen következik az írás után, egyenértékű a 
demokráciával; fedezd föl az írás mesterségét, s a 
demokrácia kikerülhetetlen", több okkal s joggal 
lehetett a médiáról - azaz akkor még a nyomtatott 
sajtóról - mint negyedik hatalomról beszélni, hiszen a 
szó -  beszédként vagy írásként - a politika 
legsajátosabb médiuma volt, amely nélkül a modern 
értelemben vett politika meg sem születhetett volna: 
"A nemzetet - írta egykoron Carlyle mindazok 
kormányozzák, akiknek nyelvük van: ebben van a 
demokrácia veleje, és bárki, ha tud beszélni, amint 
most egy egész nemzethez szól (ugyanis a nyomtatott 
sajtó révén - Sz. Á.), hatalommá, a kormányzat egyik 
ágává növi ki magát, elidegeníthetetlen súllyal a 
törvényalkotásban, a hatalom minden tényében. Nem 
tartozik a dologra, hogy milyen a rangja, mennyi a 
jövedelme, milyen a berendezése: a fő dolog az, hogy 
olyan a nyelve, amire mások visszafojtott lélegzettel 
hallgatnak; ez a lényeges és semmi egyéb."! Ha igaz 
az, hogy a nyilvánosság előtt zajló politika a beszélt és 
írott szó eszközével folyt, akkor érthető, hogy a 
politikus riválist látott az újságíróban, a sajtóban pedig 
szinte önálló hatalmi ágat, hiszen az újságírás - ebben 
a vetületben legalábbis - par excellence politikai 
tevékenység. De mi van akkor, ha a nyilvánosság előtt 
zajló politika már nem a beszélt és írott szó, hanem a 


10 Thomas Carlyle: Hősökről. Atheneum, Budapest, 1923. 232. o. 

beszélő és íratlan elektronikus kép eszközével folyik? 
Egyáltalán: politikának nevezhető-e a politikai hatalom- 
gyakorlásban az a hatalmi tényező, a társadalom fölött 
hatalommal rendelkező - mi is? technológia? médium? 
képalkotási mód? termelési szervezet? Technokratikus- 
bürokratikus struktúra? személytelen képi információt 
gyártó apparátus? -, amely maga nem politikai 
természetű, a politikai hatalomnak nem politikai 
közvetítése és hatáseszközei sem politikaiak? A 
poszttipografikus média nem a kormányzati vagy a 
törvényhozó s bírói hatalommal és nem is általában a 
politikai hatalommal hanem a politikával mint 
olyannal, a politikával mint sajátos, — modern 
képződménnyel, a politikával mint demokratikus 
hatalmi berendezkedéssel áll szemben, méghozzá - s ez 
megint új vonás - anélkül, hogy politikailag tagadná, 
vagy a politika helyére aspirálna, hogy politikai 
értelemben  — akár csak  reflektálna erre a 
szembenállásra. Ha van bizonyos igazság Carlyle 
szavaiban, — miszerint a nyomtatás technológiai 
forradalma szükségszerűen vezet a politikai 
demokráciához, akkor - bizonyos határok közőrt - 
igazat kell adnunk azoknak a médiafilozófusoknak is, 
akik szerint a poszttipografikus technológia forradalma 
viszont egyenest vezet a politikai demokrácián túlra. 
Akár a demokrácia végét, akár az igazi, mert közvetlen 
demokrácia kezdetét, akár apokalipszist, akár utópiát 
jelent is ez a politikán való túllépés, abban mindkét 
felfogás megegyezik, hogy a techno-telemédiumok - 
puszta természetüknél fogva - magát a modern 
politikát, a politikai intézményeket, a politikai 
tekintélyt, a politikai legitimáció t ássák alá. A média 
ilyen módon nem a politika szereplőivel és tényezőivel, 
nem politikusokkal és pártokkal, nem a kormányzattal 
és parlamenttel, hanem magával a politikával áll 
szemben. Ez a szembenállás azonban nem politikai, 
vagy legalábbis nem politikai módon és politikailag 
kezelhetetlenül realizálódik. Mint azt Paul Virilio 
fogalmazta meg - a médiacézár Berlusconi hatalomra 
kerülése kapcsán a , média államcsínyét" emlegetve -: 


,a jelenlegi helyzetben már nem a jobb- és baloldal, 
hanem a média és a politika állnak egymással 
szemben." Vagy mint Jacgues Derrida írja: , az első 
világháborút követő technikai, tudományos és gazda- 
sági transzformációk Európa-szerte teljesen megváltoz- 
tatták a respublika, az egész közélet, a közvélemény 
topológiáját... . már akkor megkérdőjelezték a 
választásokon alapuló demokráciát és a politikai 
képviseletet az általunk mindmáig ismert formájában, a 
televíziós médium uralma pedig alapjaiban változtatta 
meg a nyilvánosság hatásterét: vészesen gyengítették a 
választott képviselők tekintélyét és hitelességet, és 
leszűkítették a parlamenti viták, tanácskozások, 
döntések körét". ! Többről és másról van szó tehát, 
mint arról, hogy egy új hatalmi tényező kopogtat s kér 
bebocsátást a politikai hatalom ajtaján, amelyen 
belépve majd szépen elfoglalja vagy kitapossa magának 
az őt megillető helyet a hatalmi ágak osztott politikai 
terében. Ellenkezőleg, a politikának - pártoknak, 
kormányzatoknak, politikusoknak - kell kopogtatniuk 
és bebocsátást kérniük a média-hatalom ajtaján, hogy 
bejussanak a képbe, s politikai mondanivalójuk és 
tekintélyük súlyát az elektronikus kép súlytalanságára 
cserélhesse le, amivel - hitük szerint legalábbis - saját 
politikai hatalmukat támasztják alá, valójában pedig az 
elektronikus kép nem-politikai hatalmát terjesztik ki. A 
politikusok mintegy a politika, s benne önmaguk 
mediatizációjára vannak ítélve, ami végső soron 
egyfajta önfelszámolást jelent, és szépen illeszkedik a 
modernitás önfelszámolásának folyamatába, a 
posztmodernitásba. A politikus - s kicsit tágabban a 
modern politikai lény - kihalás előtt álló emberfajta, 
jóllehet ettől még nem különösebben sajnálatra méltó. 
Akár a dicső múlt homokjába dugja is fejét, akár 
önként és vakon belerohan saját végzetébe, akár pedig 

üstökön ragadva azt, önerejéből válik politikusból 
médiafigurává, sorsát - vagyis a médiában való 
felszívódást, minden hagyományos politikával 
egyetemben - aligha kerülheti el. Televíziós árnyképe, 
a nevezetes ,imídzs" egyszerre megtévesztő optikai 
csalódás (úgy látszik, mintha a politikus még létezne), 
és a legkönyörtelenebb, legpontosabb diagnózis is: 
pontosan így, pontosan ennyire - mint akármely 
elektronikus kép - létezik még. 


A techno-telemédium egy másik világot szimulál: e 
világ mindinkább csak e kékesen villódzó túlvilág 
képében tapasztalható meg és élvezhető érzékileg. E 
világ - a közvetlen, részleges, helyi, érzéki 
tapasztalásban létező és reflektált világ - kezd 
elhalványulni, kezd összezsugorodni, kezdi elveszteni 
valószerűségének dimenzióit, kiterjedését és 
folytonosságát. Helyére, hogy e homályos metaforát 
használjuk, az elektronikus képernyő, a kép ként 
megtapasztalható, képként megítélhető, képként 
birtokolható világ, a túl-világ lép (a ,túl" előtag 
mindkét jelentésében: túl van e világon és igazibb is 
nála). Ám e túl-világ mindinkább az egyetlen világ. 
Éppen a világ eddigi vallási alapszerkezete van ezáltal 
megszűnőben, amely az embert egzisztenciálisan két 
világ lakójaként, két világ határán helyezte el: egy 
látszólagos és ideiglenes anyagi, és egy igazi és 
örökkévaló szellemi világban ugyanis. A modernitás ezt 
a vallási ,két világot" nem szüntette meg, csak 
szekularizálta, mikor a túlvilágot, a , másik világot" 
lehozta a földre és a történelmi jövőbe helyezte. 
Mármost az elektronikus kép éppen ezt a , másik 
világot" törli. A kép hatalma a tapasztalati valóság 
elementárisan érzéki hatalmához hasonlít, s ezért 
válhat azonossá vele, noha nem az. Ezzel szemben a 
szó hatalma - a leírt és kimondott szóé egyaránt - a 
világot teremtő szellem, Isten, az Ige hatalmához 
hasonlítható. A szóban létező, szóban közvetített világ 
valóban elébe állhatott az érzékien valóságos világnak, 
ahogyan azt Vilém Flusser leírta, de sohasem tehetett 


szert annak attribútumaira, nem volt felcserélhető vele 
még az érzékcsalódás szintjén sem. A szóbeli világ 
ugyanis nem nélkülözheti a belső elképzelést és el- 
gondolást, a reflexiót. A képben érzékileg közvetített 
érzéki valóság, noha - némi erőfeszítéssel persze - 
elgondolható és elképzelhető is, létezhet elgondolás és 
elképzelés nélkül is, ahhoz hasonló közvetlenséggel, 
mint maga az érzéki világ. A képvalóság érzéki 
megtapasztalása közvetlen, jóllehet bizonyos 
értelemben illuzórikus is (bár ez minden tapasztalati 
megismerésre igaz), de - a technológiai fejlődésnek 
köszönhetően - a megtapasztalás illúziója egyre 
teljesebb (a kép látását kiegészíti megtapintása, a 
képbe nyúlás és képbe lépés érzéki illúziói). Még 
tovább: a képvalóság totális és globális, átfogja a kép- 
ként átdimenzionált teljes világot, a földkerekség 
egészét, a közvetlenül megtapasztalható és a soha- 
meg-nem-tapasztalható valóságot egyaránt. 


Innen nézve a poszttipografikus - elektronikus - 
kommunikáció  techno-telemédiumainak hatalma a 
vallási hitnek a vallási világállapotban érvényesülő 
hatalmához hasonlítható. Csak éppen nem a 
spiritualitás, hanem az érzéki démonitás hatalmát, 
igaz, esztétikailag megszelídített, sőt domesztikált 
hatalmát jelenti. Nem új hatalmi ág ez, nem az uralom 
egyik, netán legfőbb eszköze, hanem a világ szép, új 
létmódja, — bizonyos értelemben a posztmodern 
világállapot maga. A politika mediatizációja tehát azt 


jelenti, hogy a hagyományos - azaz modern - 
értelemben vett politikai hatalom megszerzésének és 
megtartásának, az uralmi intézmények 


működtetésének egy mind lényegesebb aspektusa 
megszűnik politika lenni, hogy a politikai hatalom 
gyakorlásához nem hatásos eszmék, meggyőző 
programok, erényes vagy erélyes államférfiúk, hanem 
csillogó, — hatásos képek, színészi erények és 
látványosságok kellenek. A politika - a modernitásnak 
ez az utolsó, ámbár omladozó védőbástyája - csak úgy 
maradhat fenn hagyományos és a világgépezet 


működtetéséhez változatlanul szükséges hatalmi 
szerepkörében, hogy közben saját eltűnésén dolgozik. 
A mediatizáció a politika számára a , 22-es csapdája": 
ha szembeszegül vele, abba, ha pedig kibékül, ebbe fog 
belehalni. Nem csoda, ha a hagyományos politikus, 
különösképpen a moralizáló típusú, a mediatizáció 
kényszerét fenyegetésként, politikai merényletként, az 
önállósult média politikai-hatalmi aspirációjaként éli 
meg és érti félre, ami ellen reménytelen és komikus 
küzdelmet folytat, amikor megpróbálja megfélemlíteni, 
térdre kényszeríteni, ráncba szedni, politikailag 
megszállni a médiát. Közben ugyanis e médiaellenes - 
anakronisztikus és visszatetsző - politikai küzdelem is 
mediatizálódik, amiből mindig csak a politika kerülhet 
ki vesztesként: a média ellen böfögő politikus 
paprikajancsivá válik - megszégyenül, ellehetetlenül, 
népszerűsége megcsappan. A média - minden 
kiterveltség és szándékoltság nélkül is - felőrli őt, mert 
nem tehet egyebet, ha egyszer az, ami. A média ellen 
csak a média saját eszközeivel lehet harcolni. Aki erre 
képtelen, azt kiveti magából a posztmodern politika 
képvilága. Ezért lesz a moralizáló politikus szemében a 
média a Disznófejű Nagyúr, a Moloch, maga a Sátán, 
aki mindent felzabál, ami csak az útjába kerül, s még a 
legszentebbet, a politikát sem kíméli. Csúfot űz a 
komoly dolgokból, a politikai igehirdetést üres szó- 
cséplés ként leplezi le, a történelmi távolságban 
megképződött "Nagy Embert" hétköznapi fickóként 
hozza testközelbe; még azt is megtagadja a 
politikustól, hogy a "Történelembe" lépjen, és a 
történelmi emlékezet halhatatlanságával vigasztalja 
magát. 


A moralizáló politikus szemében a média luciferi 
kígyó, áskálódó komornyik, undok szolga, botrányra 
éhes sakál, viszályt szító intrikus, hivatásos kém, 
javíthatatlan voyeur, örök bajkeverő, minden lében 
kanál, elviselhetetlen fráter, aki nem hagyja a politikust 
nyugodtan dolgozni, aki örökösen konkolyt hint a 
politikai hatalom és a társadalom - két szerető szív! - 


tiszta búzája közé. A moralizáló politikus ezen az úton 
könnyen eljuthat akár a fundamentalizmus ig is, mely 
szerint a média a Gonosz találmánya (a televízió a 
, Sátán temploma" - írta egy orosz fundamentalista 
, nemzetmentő""), mely arra való, hogy leigázza vele az 
emberiséget. A fundamentalista mese felszínesebb 
változata szerint a média azért bántja a rá nem termett 
politikust, mert belébújt a , politikai ördög", azaz a 
szóban forgó politikus ellenfele és vetélytársa, egy 
egész kormányzat esetében pedig a mindenkori 
ellenzék. Így vagy úgy a média el akarja venni a 
politikustól szeme fényét, legkedvesebb játékszerét - a 
hatalmat -, hogy ily módon magamagának (azaz a 
Gonosznak) vagy politikai vetélytársának kaparintsa 
meg azt. Ehhez képest a média tényleges urait - 
föltéve, hogy a média apparátusait tulajdonló, irányító, 
kiszolgáló techno-bürokráciának ezt a nevet adnánk - a 
politikai hatalom lényegében csak két szempontból 
érdekli: mint információs és/vagy szórakoztató 
képanyag, és mint a média saját és sajátos hatalmát - 
pszichológiai, — kvázi-vallási hatalmát - korlátozó 
szabályozó, ellenőrző mechanizmus, állami vagy 
pártpolitikai beavatkozás a média ügyeibe, különféle 
szellemi, erkölcsi vagy épp ideológiai normák 
megsértésének számonkérése, amit aztán a százszor 
szent médiaszabadság és az ezerszer szent piaci 
szabadság nevében meg lehet bélyegezni és el lehet 
utasítani. A média tehát - urai képében vagy 
személytelen apparátusként - azt a két követelményt 
állítja a politikus elé, hogy ne legyen politikus, azaz 
lépjen be a képbe, s legyen ő is a tömegkultúra képileg 
közvetített világának megbecsült alkotóeleme; és ne 
próbálja idejétmúlt eszközeivel, és meghirdetett 
eszméinek is ellentmondva, korlátozni azt a 
felszabadulási folyamatot, melynek során az ember 
ledobhatja végre magáról a valóságos világ átkozott 
nyűgeit, és megtérhet egy jobb, egy igazabb világba, 


4 Jurij Budancev: Hram Szatani. In: Liítyeraturnaja Rosszija, 1994. 

amelyet a politika mindeddig csak ígérgetett, s amelyet 
a média most, íme meg is valósít. 


A politika mediatizációjáról mindenesetre csak 
addig van értelme beszélni, amíg politika és média 
különválasztható, amíg a média nem nyelte el teljesen 
a politikát, s amíg sajátosan politikai értelme van a 
politika mediatizációjának, azaz - mondjuk ki - 
esztétikai — megjelenés- — és  —— hatásmódjának. 4 A 
mediatizáció kétirányú folyamat: a média nemcsak a 
politikai esemény vagy a politikus valóságát alakítja át 
elektronikus képpé,  nem-politikai látványossággá, 
hanem behatol a politikai intézményvilágba, s meg- 
változtatja a politikai formákat és a politikai folyamatot 
is. Mint Derrida írja, a politika mediatizációja, nemcsak 
a tényekre, hanem azok felfogására is hat, azaz 
magának az eseménynek a felfogására. Más a viszony a 
tanácskozás és a döntések között, tehát másként 
működik a kormány: mások a technikai körülményei, 
más az ideje, a tere, az üzemi sebessége, anélkül, hogy 
ezt konstatálni lehetne."" Itt persze nemcsak a 
televízióra, hanem a techno-telemédiumok 
összességére kell gondolnunk, a számítógéptől a faxig 
és a mobiltelefonig. A televízió a kormányzati politika 
(s persze általában is a politika) mediatizációja szem- 
pontjából inkább a társadalom érzelmi megnyerésében, 
érzelmi kondicionálásában játszik kulcsszerepet, a 
legitimáció nem-politikai megerősítésében, a tetszés 
kivívásában. A képernyőn szép lehetsz, de okos 
nemigen. !5 Az igazság - vallásos, politikai, erkölcsi, 
történelmi, filozófiai, bármilyen -, immár nem 
retorikailag, a gondolatok ,lelkes" nyelvén, hanem 


15 Jacgues Derrida, i. m. 29. o. 

16 A politikusok ezzel kapcsolatos keservei ismeretesek: , Ha 
meghívtak a tévéstúdióba szerepelni, másnap az ismerőseim, ba- 
rátaim mind azzal fogadtak: láttam tegnap este. Mindig csak lát- 
tak, és soha nem hallottak. Még azt is hozzáteszik: a nyakkendője 
nem ment jól az öltönyéhez." - mondja például Robert Fabre 
francia politikus.  (Idézi: Várkonyi Tibor  Roger-Gérard 
Schwartzenberg: LEtat spectacle című könyvét ismertető cikké- 
ben: A látványosságállam. In: Filmvilág, 1994. 7. szám, 11. o.) 


esztétikailag, az érzetek ,képes" nyelvén igazolódhat a 
nézők tömege előtt. 


Tekintsük át most röviden a politika 
mediatizációjának egyes aspektusait az eddig 
mondottak alapján: 


1. A  techno-telemédiumok a tömegkultúra 
eszközeivel fogyasztási cikké változtatják a politikát: 
szórakoztató, látványos, izgalmas játékként, olykor 
sportközvetítésként, máskor vetélkedőként, megint 
máskor horrorként, krimiként vagy szappanoperaként - 
fikcionalizálják és egyben esztétizálják. 


2. A techno-telemédiumok. elpusztítanak minden 
közösségi teret, így a hagyományos politikai 
nyilvánosság közösségi tereit is. Ugy tűnik, igaza volt 
Vilém Flussernek: van a technikai képekben valami 
radikálisan politikaellenes. Megsemmisítik a korábbi 
kommunikációs struktúrákat. Nem a politikai közösség 
tagjának aktív jelenlétét, részvételét, 
felelősségvállalását és  elköteleződését, hanem a 
nézőközösség tagjának a kívülről irányított emberre 
jellemző passzív toleranciáját igénylik. A technikai kép 
mágikusan hat és mágikus cselekvésre késztet. 


3. A techno-telemédiumok nemcsak szelektálják, 
tagolják és hierarchizálják a tőlük függetlenül zajló 
eseményeket, nemcsak előrendezik a valóságot, hanem 
előidéznek, illetve létrehoznak eseményeket, amelyek 
nélkülük nem következtek volna be, nem léteznének, 
vagy egészen más módon és más következményekkel 
zajlottak volna le térben és időben. A technikai kép a 
valóság demiurgosza lesz. Bizonyos eseményeket eleve 
televíziós közvetítésre szántak (holdra szállás, 
gépeltérítések stb.), másokat televíziós közvetítésük 
emelt történelmi vagy össztársadalmi jelentőségre. A 
posztmodern szimulációt a modern képmágiától s 
ezzel együtt a politika modern  esztétizálásától 
(melyben ismeretes módon élen járt a fasizmus, s 
amely a fogyasztói társadalomban teljesedett ki) az 
különbözteti meg legélesebben, hogy nem irracionális 


cselekvésre ösztönöz, nem hozza mozgásba a 
fogyasztói tömegeket, hanem éppenhogy 
, megspórolja" nekik a cselekvést, a részvételt a 
történelem alakításában, mikor tényleges, de időben és 
térben  lekicsinyített,  előrendezett forradalmakat, 
polgárháborúkat, államcsínyeket a  —— képernyőn 
esztétikailag nagyít fel és modellez. Olyasmit tesz 
ezáltal megtörténtté és átélhetővé, ami valóságos 
bekövetkezése esetén iszonyú  vérontással és 
pusztítással járna, mint azt a modernitásba visszaeső 
helyi társadalmak története lépten-nyomon mutatja ma 
is. A posztmodern történelemszimuláció legismertebb 
példái a kelet-európai végforradalmak (a bukaresti 
teleforradalomtól a berlini fal ledöntésének forradalmi 
showjáig és az 1991-es moszkvai palotaforradalomtól 
az 1993-as moszkvai októberi puccsig), de ide tartozik 
részben vagy egészben az öbölháború, a boszniai, a 
koszovói és csecsenföldi polgárháború, az afrikai törzsi 
mészárlások vagy az algériai , hideg"-polgárháború is. 


A politikának - a modern társadalmat ideológiailag 
integráló " nagy elbeszélései (nemzet, haladás, 
szocializmus), történelmi meséi után - a Valóság", a 
"Történelem" televíziós  szimulálása maradt meg 
egyetlen igazán hatékony integrációs eszközül: a 
modern kor történelmi kataklizmáinak véres makettjét 
nagyítja fel és globalizálja esztétikailag a műholdas 
televízió, hogy ezáltal mintegy mágikusan 
következtesse be azt, aminek valóságos bekövetkezése 
nemkívánatos, s mintegy mágikusan teremtse meg azt 
a világrendet, amely szellemileg már a modern 
ideológiák formájában sem létezik, de amely nélkül a 
világ széthullana. 


4. A  techno-telemédiumok által közvetített 
kommunikáció sebessége, a fénysebesség a világot, a 
valóságot folytonosság és kiterjedés nélküli reálidőbe 
fordítja át, puszta Most" -ba. Olyannyira felgyorsítva az 
események pergését a képek iramában, hogy azok 
kiszakadnak saját történetükből, elvesztik tartamukat, 
nem alkothatnak láncolatot, és nem térhetnek vissza 


többé önmagukhoz, atomokká válnak, amelyek 
vonatkoztatási rendszerükkel együtt értelmüket és 
önazonosságukat is elveszítették. Ezért mondja Paul 
Virilio kissé túlfeszített negatív utópiájában, hogy míg 
az írás maga az emlékezet, a tévé a felejtés: , A könyv 
és az emlékezet együtt hatnak, működnek, csakúgy, 
mint a képernyő és a felejtés, és a felejtés iparszerűvé 
tétele - ez a telekrácia.""" 


5. . A  techno-telemédiumok a  politikusból 
médiafigurát csinálnak, aki nem annyira elhivatottsága, 
felhatalmazottsága, szakmai illetékessége jogán kerül a 
képbe, mint inkább azért, mert megnyerő a mosolya, 
mert közvetlen a stílusa, rokonszenvesek a szokásai, jól 
mutat a képernyőn stb. A politikai rátermettség 
mindinkább színészi , képre termettséget", telegenitást 
jelent. , A nyilvánosságot a médiumok úgy alakították 
át, hogy benne a politikus elvesztette hatalmának és 
illetékességének java részét, amellyel őt azelőtt 
felruházta a parlamenti képviselet rendszere, az ehhez 
kapcsolódó pártszerkezetek és az ezzel összefüggő 
intézményháló. Bármekkora legyen is hozzáértése, a 
hagyományos típust megjelenítő hivatásos politikus 
egyre inkább strukturálisan inkompetenssé válik - írja 
Jacgues Derrida. - A média nemcsak ostorozza, hanem 
termeli és felerősíti ezt az inkompetenciát, mikor 
megtagadja a politikustól azt a legitim hatáskört, 
amellyel a politikai berendezkedés felruházta, és 
statiszta- vagy bábszerepet oszt rá a televíziós retorika 
színpadán: eredetileg azt hitte, hogy politikai szerepet 
játszhat, de aztán rá kell ébrednie arra (túlságosan sok 
esetben), hogy csak televíziós színészt csináltak 
belőle."!§ Persze az ,imídzsgyártóknak többnyire nem 
politikai, hanem üzleti céljaik vannak, s apolitikusnak 
osztó-foszló hatalmi és irányító szerepének megőrzése 
érdekében kell televíziós színésszé, nem-politikussá 


! Paul Virilio: A média államcsínye. In: Filmvilág, 1994. 7. szám, 
13. o. 

válnia. A média győzött, a politikus már csak 
utóvédharcos lehet. 


TÖRTÉNELEM KÉPBEN ÉS SZÓBAN 


, És most, olvasóm, el kell válnunk egymástól... 
Rám nézve te egy szeretett árnyék voltál, testét 
levetett vagy még testet sem öltött szelleme egy 
testvérnek. Rád nézve én csak egy hang voltam. 
Mindamellett viszonyunkban volt valami szent, hidd el 
ezt nekem! Mert bármennyi egykor szent dolog lett is 
üres, értelmetlen szóvá, de azért valamennyiszer az 
Ember szava szól az emberhez: abban mindannyiszor 
ott van az élő forrás, amelyből minden szentség 
származott és fog származni a jövendőben is. Az ember, 
természetének lényege szerint úgy határozható meg, 
hogy ő Ptestbe öltözött Igecx."!? E szavakkal fejezi be a 
francia forradalom történetéről írott könyvét Carlyle. 
, Árnyék" és , hang", ,szent kapcsolat" és , élő forrás", 
az , Ember szava" és , testet öltött Ige" - mindennek a 
múlt században és egy elsődlegesen szavakban - 
történetmondásban, krónikában, írott és nyomtatott 
szövegekben - élő történelemre, vagyis a modern 
történeti tudatra vonatkoztatva még lehetett értelme. A 
történetíró még hihetett a szó, az Ige szentségében, 
amely - akár egykor Jahve szava a mindenséget - 
létrehozta a történelem világát; nemcsak rögzített, 
őrzött, leírt, tárolt, hanem teremtett is. A huszadik 
század végén, a tények milliárdjaira szétrobbant, a 
maga közvetlen, mindennapi konkrétságában látható- 
hallható, elektronikus képként rögzített, sugárzott, 
újrajátszott történelem, ez a ,történelem utáni" 
történelem naivvá és anakronisztikussá teszi a Szó 
teremtő erejébe vetett modern hitet. A hit a 
Történelemben mint testet öltött Igében, mint egyetlen 
és egységes értelmi világban - régebben arra szolgált, 
hogy elfedje a politikai-hatalmi aspirációkat: hazugság 
volt és szemfényvesztés. Arra irányult, hogy a 


19 Carlyle: A francia forradalom története. Révai kiadás, 1913. III. 
kötet, 506. o. 


történelmi igazság helyreállítása ürügyén az éppen 
uralomra jutott politikai csoport szavalatát ismertesse 
el a Történelem , utolsó és legjobb szavaként". Ám a 
politikai hatalomnak ez a historizáló legitimálási 
kényszere és kényszerképzete (mint a racionális 
legitimáció megfejelése vagy  megcsappanásának 
ellensúlyozása) hiábavaló és hatástalan a történelem 
utáni szép, új világállapotban: erőszakoltan és merő 
erőszakoskodásként hat, és visszatetszést szül egy 
olyan társadalomban, amely nem ideológiai okokból 
veszítette el a történelmet mint totális értelmi világot 
vagy értelmezési kulcsot. Minél inkább túlteng az új 
kelet-európai uralmi elitekben a történészi és literátor 
,elem" (úgy is mondhatnánk: az ideologikus , elem"), 
annál erősebb a hit, hogy a legitimációhiányt vagy -fo- 
gyatkozást történelmi elhivatottsággal, történelembe 
merüléssel, a közelmúlt rémképeinek és a távolmúlt - 
mint ősmúlt - paradicsomképének felmutatásával 
pótolni lehet. De mindez egy olyan világban, ahol a 
könyvből elektronikus képernyő az olvasóból néző, azaz 
,szem", a történetíróból operatőr és rendező, azaz 
, ülmszem" lett, ahol szemünkkel és fülünkkel érzékileg 
(ha nem is értelem nélkül) vesszük birtokba a történő 
világot, s ahol ama , élő forrás" kiapadt, sem szentség, 
sem mindent egyeden értelmi egésszé szervező 
szellemi elv sehol, nos, egy ilyen világban a modern 
manipuláció, — az ideologikus propaganda, az 
indoktrináció, a tömegtudat verbális megszállása és 
irányítása, a ,történetiségéből kiágyazódott", 
elektronikusan és globálisan vezérelt tömegtudat 
visszagyömöszölése a historizáló államnacionalizmus 
,talajába", reménytelenül meg kell rekedjen a veretes, 
ám hatástalan, erőszakos, ám unalmas és ellenszenves 
retorika szintjén. Egészen — más típusú, a 
médiauniverzum szimulációs eszközeivel és új céljaival 
összhangban álló manipulációra van szükség ahhoz, 
hogy egy uralmi elit a maga legitimitását elismertesse 
és uralmi teljesítményét sikerként könyveltesse el a 
társadalommal. Nem elég retorikailag jelen lenni, 
retorikailag uralni az új médiumokat. 


A PÁHOLYLAKÓ 


Jelen lenni, megvalósulni, megtörténni, hőssé 
válni, halhatatlanulni - mást jelentett a prehisztorikus, 
mitikus primer szóbeliség vallási világállapotában, 
mást a történeti tudatot mintegy generáló írásbeliség, 
majd nyomtatás közegében, a szekuláris modern 
világállapotban, és mást jelent napjainkban, a posztmo- 
dernitás, a , posthistoire" világállapotában, amikor a 
technikai kép közvetíti, s ezáltal egyben alkotja is a 
világot. A technológia ugyanis - mint azt Platón 
Phaidroszában Szókratész kifejti már az írás ,va- 
rázseszközét" feltaláló büszke Theuth és a bölcs 
egyiptomi király, Thamusz vitáját elbeszélve - nem 
semleges eszköz, nem puszta tükör, amiben mindig 
ugyanaz verődik vissza, csak minden új találmánnyal 
élesebb körvonalakkal, tökéletesebben, pontosabban, 
megfoghatóbb módon. Az új technológia, esetünkben 
az új médium kreálja is a világot - mássá teszi azt, amit 
új módon és sajátos módon közvetít, s azt is, aki e 
közvetítés révén fogja fel, érzékeli és értelmezi a 
létezőt -, vagyis világot teremt. Marshall McLuhan 
közhellyé kopott aforizmájával szólva: a médium az 
üzenet. Az írás, a távíró, a telefon, a nyomtatott napi 
sajtó, az elektronikus vagy technikai kép - mint azt 
Neil Postman mutatta meg 7Jechnopólium című könyvé- 
hen - e médiumok használatának struktúrájából 
fakadóan változtatja meg az emlékezet, a tudás, az 
igazság és a törvény fogalmát. § A pap prédikációja a 
templomban a hívők előtt és a televízió képernyőjén a 
nézők előtt - nem ugyanaz a prédikáció. Ugyanígy 
változik meg a tudás jelentése a tanár előadásában az 
előadóteremben, tanítványai jelenlétében és a 
képernyőn, még ha történetesen a kép egy valóságos 
előadás helyzetében örökítette is meg, amikor éppen 
tanítványaihoz beszél. Nem szólva most már a 
politikusról, aki az élő szó hatóerejét és a közösségi 
teret, a fórumot elveszítve, a technikai képek tudomá- 


29 Ld. Niel Postman: 7Technopoly: The Surrender of Culture to 
Technology. Alfred A. Knopf, New York, 1992. 


nyos és technikai diskurzusának - Vilém Flusser megfo- 
galmazását idézve - , radikális politikaellenességét" 
csak úgy fordíthatja a maga javára, ha megszűnik 
politikus lenni. Ha tehát a magántérben, privatizáltan 
és/vagy szimulált terekben, érdekes és hatásos 
szerepekben, — szómaszkokban jelenik meg, ha 
tömegkulturális értelemben sztárrá lesz. Mint a 
showbusiness szereplői vagy akármely mosópor, nem 
szavakkal és fogalmakkal próbál az értelemre hatni, 
hanem megjelenésével,  öltözködésével,  hanghor- 
dozásával, testi mivoltával, mimikájával, a hatásosság 
követelményei és a tömeges várakozások szerint 
megformált szerepével, esztétikailag, az értelmen túli 
tartományokra hatva: imponál, elkápráztat, elhitet 
valamit, elvarázsol, megszédít, megejt. Pontosan úgy, 
ahogyan azt az árureklám teszi, csak itt a 
kiábrándítóan prózai politika-áru mesei átköltésével, 
mitikus kiszínezésével, csábosan kétértelmű 
feldíszítésével van dolgunk. Röviden: a  poszt- 
modernitásban a politikus vagy képes az eladásra szánt 
politikaáru reklámképének tartozékává válni, vagy 
halálra van ítélve. 


Közvetítettnek, azaz mediatizáltnak lenni annyi, 
mint bekerülni a képbe, a technikai képbe, főképpen a 
tévéképbe, de persze a fényképbe, a videoképbe, s 
mindinkább a cybertérbe is. Ez biztosítja, hogy bármi 
és bárki egy pillanat alatt elérhető, látható és hallható, 
visszajátszható és visszahallgatható, ellenőrizhető és 
mozgósítható legyen. Megvalósulni, azaz a valóság 
hatásával bíró lényekké válni manapság annyi, mint 
megvalótlanulni a képtelen életben. Megtestesülni 
annyi, mint elveszíteni testi valóságunkat és képpé, 
illetve  képnézővé válni. A képként érzékelt és 
megértett világban fokozatosan elveszítjük saját testi- 
lelki terünket, a kiterjedést és a folytonosságot, a va- 
lóságos lét érzéki-szellemi megtapasztalását: a végén 
már ki sem mozdulunk a képből, egy helyben 
maradunk, ugyanis ültő helyünkben és egészben e 
helyzet foglyaivá leszünk. A ,siége"-ből - Paul Virilio 


szójátékával élve ,piége", vagyis az ültő helyből 
csapdahely, az ülésből kelepce lesz. Igaz, a privát tér 
ültő helye nem ugyanaz a csapda mindenki számára. Az 
erkölcsi lény - ha ugyan egy modernitás utáni ember 
önnön erejére hagyatkozva erkölcsileg össze tudja még 
szedni magát (ami, tegyük hozzá ebből az alkalomból: a 
legritkább eset) - az ültő hely csapdáját is erkölcsileg 
fogja fel - börtönhelyként, cellaként, ahová idegen 
hatalmak önkénye vetette, s ahol rosszul érzi magát. 
Úgy valahogy, ahogy Franz Kafka, aki dermesztő 
iróniával fordítja visszájára a polgári bensőség és 
öntudat formuláját: , Az én cellám - az én váram."?! A 
cella rácsainak kétségbeesett ráncigálása, az örökös 
küzdelem a cellafallal - ,A küzdelem a cellafallal- írja 
naplójegyzeteiben Kafka - döntetlenre áll"? - maga az 
egzisztenciális helytállás, az erkölcsi tudat végharca az 
abszurd világállapotban. Ezzel szemben az esztéta, 
Utánia tömegszállásainak lakója, aki ,jón-rosszon túl 
van", s akinek erkölcsi tudata egy automata 
személytelenségével működik, míg személyes tudatából 
az erkölcsiség szikrája is kihunyt - ültő helyének 
csapdáját páholyként fogja föl, ahonnan mintegy a 
tévékép résén vagy kulcslyukán keresztül - a voyeur, a 
leskelődő érzéki pillantásával veheti birtokába az egész 
világot. A páholylakó merőben érzéki élvezete a 
megszerzés öröme, a kíváncsiság öröme, az értesülés 
öröme, a túlélés öröme - tárgyává tesz mindent és min- 
denkit, s az egyetlen hely, ahol még viszonylag a 
legjobban érzi magát ebben az igen rossz világban, 
éppen itt, e páholyban, vagyis a világon kívül van. 
Előfordul persze, hogy egyszerre lesz cella is, páholy is 
a ,pieége"-zsé változott ,siége", korunk utóembere 
számára. Sőt, talán éppen ez a cella-páholy, ez az 
egyszerre erkölcsi és esztétikai helyzet lehet a 
kiindulópontja egy szép, új esztétikai világállapotnak. 
Talán éppen a lét esztétikai felfogásmódja révén válik 
lehetségessé, hogy minden egyes emberi lény saját 


1! Franz Kafka: Az én cellám - az én váram. Európa, 1989. 72. o. 

személyében érezzen és vállaljon erkölcsi felelősséget 
az egész világért, miután esztétikailag mindent - jót és 
rosszat - képes a szívébe fogadni. De talán maradjunk 
egyelőre ott, ahol vagyunk vagy lenni szeretnénk: a 
jelenben, amely máris örök. 


KÉPBEN LENNI 


Jelen lenni a posztmodernitásban annyi, mint 
képbe kerülni. Aki nincs a képben - az nem létezik, 
pontosabban szólva: létezését nem ismerik el 
valóságosnak, ha formálisan nem is tagadják. Nem 
számít, hacsak nem mint szám, számos-állat a személyi 
nyilvántartás, a személyi számok világában. S 
megfordítva: bárki vagy bármi kerül a képbe - 
ámokíutótól a pártvezérig, államfőtől a repülőgép-elté- 
rítőig, — utcai balesettől a holdra  szállásig, 
mosóporreklámtól a modern képzőművészetig - mindez 
valóságosabb, valószerűbb, még ha csak a kép 
fellobbanásának pillanatáig tart is, mint mindaz, ami a 
nem-képi világban, a láthatatlanban - s ennélfogva 
lényegtelenben - rekedt, mert - esetleg természeténél 
fogva - nem képes láthatóvá tenni magát a képernyőn, 
vagy, mert fellázadva a Szimulakrum ellen, hátat 
fordított az elektronikus kép világának, kivonult a 
képből, akár egy posztmodern szerzetes, és a valóság 
enyhet adó  képtelenségében talált magának 
menedéket. 


Nem csoda, ha korunkban a lények és létezők 
seregestül özönlenek a "Kép" felé, a "Képbe", hogy 
elnyelje őket az isteni Szimulakrum, és képpé 
lényegüljenek át: üdvözüljenek. Isten éberen figyelő 
szemét, amely a Szentháromságot szimbolizáló 
háromszögben ma is ott látható az oltárok felett, a XX. 
században a ,filmszem", a kamera mindent látó, 
személytelen és részvétlen üvegtekintete váltotta fel. 
Ebbe néz, ez elől menekül, rejtőzködik, vagy ez elé áll, 
ide tolakszik mindenki, aki a Szimulakrumban él: jók és 
rosszak egyaránt. Nem csoda, végtére is a meg- 
valósulás, az üdvözülés a tét. Lett légyen bármily 


lényeges, igaz, jó vagy szép valami, ha kép-telen, ha 
kimarad vagy kiszorul a képből, ha a kamera szem elől 
veszti, létezése valóságosságát veszíti el, semmivé lesz. 


Elég tíz percet beszélni a legidétlenebb 
értelmiségi csevegőműsorban, amelynek nézettségi - s 
pláne tetszési indexe oly alacsony, hogy talán már nem 
is mérhető, s másnap máris lépten-nyomon tapasztalni 
fogjuk e jótékony átváltozás áldásos hatását: 
szomszédunk cinkos mosollyal üdvözöl a lépcsőházban 
( Láttuk ám tegnap!"), az utcán, a metróban, az 
üzletben pedig a beazonosítás műveletével bíbelődő 
tétova tekinteteket kaphatunk el magunkon. Hol itt, 
holott biztosítanak arról, hogy tegnap este láttak 
minket a képernyőn (ugyebár, megjelentünk nekik!), 
mintha ez a látás valamiért fontosabb volna annál a 
látásnál, ami találkozásunkkor éppen megesik, mintha 
csak tegnap este - a kép által- szereztek volna bi- 
zonyosságot arról, hogy létezünk, s másnap, találkozá- 
sunkkor a képember magasabb rendű valóságából még 
őriznénk valamit magunkban. Mert nemcsak a 
ráismerés, az azonosítás (, látod, anyukám, ő az!") 
gyerekes öröme dolgozik ilyenkor a nézőben, hanem a 
képpel érintkezés varázslata, a csodálat, az áhítat, sőt 
egyfajta beavatottság érzése vesz rajta erőt, ami a kép 
- a képpé vált, a képből most visszatért, de e 
képvarázslatból valamit azért mégis megőrző lény - 
közelségéből (a kép a szomszédom, a kép az 
utastársam, a kép a vásárlóm) táplálkozik. Aki itt van, 
mellettem, csak azért pillantható meg a reális életben, 
mert láthatóvá vált. S azért vált azzá, mert ott járt, 
azon a másik, igazibb világon, mert megmerítkezett és 
újjászületett a képernyő , reálidejében", s ily módon 
maga is megigazult. Másnapi találkozásunkkor - már 
itt, a földön - e túlvilági időzés emléke dereng át 
jótékonyan és megvilágítólag az illető felbukkanásának 
hétköznapi monotóniáján vagy esetlegességén. 

Egyfelől tehát bármi valóságosan létező rászorul a 


képre, hogy  valóságosságát  elismertesse, hogy 
valósága a Szimulakrumban létrejöjjön, másfelől bármi, 


ami a képbe kerül, képként megelevenedik, valósággal 
fog bírni, merőben függetlenül attól, megfelel-e neki 
valami a képen kívüli világban, hogy van-e a képnek 
referense. A képen kívül nincs világ, aki nem képet néz 
és képet lát - világtalan. A virtuális valóságok fogalma 
még a régi látásmódra és észjárásra vall. A látszólagos 
és az igazi megkülönböztetésén alapul, holott mindaz, 
ami a képernyőn megjelenik - virtuális, merőben 
függetlenül attól, van-e referense avagy nincsen, hogy 
például a technikai képet hagyományosan vagy 
digitálisan  állították-ce elő. S megfordítva - a 
történelem utáni vagy képbeli ember szemével nézve - 
egyedül az valóságos, ami a képernyőn megjelenik, s 
innen nézve megint nem lehet megkülönböztetni a 
virtuálisát a valóságostól. Nemcsak érdektelen, hanem 
megfoghatatlan, kideríthetetlen is, hogy ami képbe 
kerül, képpé válik, annak megfelel-e valami a képen- 
kívüli, a képtől megkülönböztethető valóságban (ki 
különböztethetné meg és milyen alapon?), avagy sem. 
Hiszen a kép nem e képen kívüli, képen túli valóságból 
nyeri igazságát, hanem magamagából. A kép a 
,valóságok valósága". Valósággal ruház fel és 
valóságától foszt meg bármit. A képtől függ, mi lesz 
valósággá és mi nem. Ez az a fordulat kép és valóság 
viszonyában, amelyet Jean Baudrillard a , szimulakrum" 
fogalmával érzékeltet: az önálló életre kelő kép, 
amelynek a valóság modern absztrakciója nem 
referense többé, maga válik valósággá és minden 
valóság forrásává. 


Ezért siet, tülekszik, tolakszik minden létező a 
kamera felé, ezért szomjazik, epekedik kép (azaz 
valóság) után, mintha a Teremtő Uristen kegyelmébe 
akarna férkőzni, hogy őt teremtse meg, őt ruházza föl 
valósággal, léttel, s árnyéklétéből végre-valahára hús- 
vér valóság, vagyis kép lehessen. Persze, a Szimu- 
lakrumra is refílektáló, az Utániának is utánajáró, 
korszerűtlenül modern ember éppen fordítva látja ezt 
az átváltozást: az ő szeme láttára hús-vér lények, 
testes-lelkes . emberek, közösségek, intézmények, 


tárgyiasságok, háborúk és forradalmak, politikusok és 
művészek könyörögnek és tülekszenek a kamera felé 
azért, hogy elveszíthessék a  posztmodernitásban 
lényegtelenné váló, zavaró és feszélyező 
valóságosságukat, hogy levegővé, látomássá, füstté, 
köddé váljanak az elektronikus kép vibrációjában, s , ez 
a világ csak egy ablak" legyen. Mintha csak a Kelet 
bölcsességét - mindenféle szakrális és transzcendens 
vonatkozás nélkül - merőben technológiai értelemben a 
Nyugat valósítaná meg napjainkban: a világtól, 
önmagunktól, a szabadság terhétől és fizikai valósá- 
gosságunk kínos terhétől nem szellemi erőfeszítés és 
egész életen át tartó lelki öntökéletesítés, hanem 
technikai csodák, pirulák, narkotikus tudattörlések - a 
létezés technikai virtualizálása szabadíthatna meg 
most már. 
VALOSAG ES KEPVALOSAG 

Az elektronikus kép tehát nem egyszerűen új, 
rendkívül hatékony médium a valóság közvetítésére, 
nem puszta eszköz, amellyel bizonyos politikai, 
gazdasági, didaktikai, vagy kulturális célkitűzések 
újszerűen és nagyobb hatásfokkal érhetők el, mint 
régen, hanem maga a legfőbb valóság. A holdra szállás 
közvetítése a Holdról egyenes adásban nem pusztán 
technikai csoda volt, amely - a felvilágosodás korának 
szellemében - az Ember nagyságát, a Haladást és - a 
romantika korának szellemében - a Nemzet - az 
amerikai nemzet és egyben a nyugati civilizáció - 
dicsőségét szimbolizálta (nota bene: az oroszokkal, a 
keleti civilizációval  szemben!), hanem az új 
médiauniverzum, a Szimulakrum születésének pillanata 
is. Mert nem csupán azt jelentette, hogy a holdra 
szállást közvetítve hírt adnak egy - az egész emberiség 
tudatvilágát megrendítő - fantasztikus eseményről, 
hanem azt is, hogy a holdra szállás csakis így - 
elektronikus kép által - történhetett meg, így válhatott 
teljes egészében valóságos eseménnyé. Ha nem került 
volna képbe, ha csupán elbeszélés, hallomás, tudósítás 


útján közvetítették volna  megtörténését, akkor 
valóságosságán esett volna csorba. Még tovább: a 
holdra szállás egyidejűleg sugárzott, rögzített, 
visszajátszható technikai képe a valóság 
azonosításának szolgálatában állt. A valóságrögzítés 
technikai  tökélyébe vetett modern hit annál 
könnyebben fogadja el valaminek a cáfolhatatlan 
bekövetkezését, tényleges  megtörténését, minél 
tökéletesebben és aprólékosabban rögzítették techni- 
kailag, minél inkább , lenyomódott" a szóban forgó 
történés a technikai médiumokban - fotográfián, 
filmen, elektronikus képen, hangszalagon - függetlenül 
attól, hogy a rögzítés a véletlen műve volt-e vagy 
gondosan előkészítették. A technikai médiumok révén 
rögzített vagy rögzült tapasztalati világ nyommá válik, 
méghozzá olyan nyommá, amely nemcsak kimondott és 
leírt szavak, de maga e világ ellen is tanúskodik, ha 
kell. Még a jogi gyakorlatban is sokáig úgy fogták föl a 
magnószalagon rögzített, mintegy tetten ért szavak 
személytelen tanúságtételét, mint ami perdöntőbb 
lehet a vádlottak vagy tanúk személyes vallomásánál, 
melyet kihallgatáskor vagy a bíróság előtt tettek. A 
technikai médiumok bizonyítóerő és igazságérték 
szempontjából felmenő sort alkotnak: a magnószalagon 
rögzített telefonbeszélgetés ,szavai" meggyőzőbbek, 
mint a beismerés vagy a tanúvallomás szavai, a Vi- 
deofelvétel perdöntőbb, mint egy hangfelvétel, persze, 
csak ha - technikai szempontból (!) - hitelessége 
kikezdhetetlen.  — Végtére is egy videofelvétel 
kitakarhatja a magnón rögzített telefonbeszélgetés 
kontextusát, például kiderülhet, hogy amikor a 
gyanúsított azokat - a bűnösségét bizonyító - szavakat 
mondta, akkor éppen egy pisztoly csöve meredt rá. 
Csakhogy a technikai kép természete, a rögzítés 
merőben technikai jellege, azaz személytelensége, 
, objektivitása" folytán a  legkiagyaltabb, legmeg- 
rendezettebb szituáció is valóságként állítható be, amit 
aztán szemmel látható, füllel hallható bizonyosságként 
mozgósítanak a vallomásos szavak bizonyító ereje 
ellen. Nyilvánvaló, hogy technikai képekkel (és itt nem 


is e képek  manipulációjáról beszélek) bármikor 
előállítható és törölhető a valóság, sőt, minden 
cáfolható és kétségbe vonható, ami technikailag 
egyszerűen nem fér a képbe, ami nem idézhető fel a 
technikai reprodukció formáiban látható és hallható 
módon. 


A technika vallásának korában a technika csodáit 
is csak a technikai kép új médiuma közvetítheti úgy, 
hogy hinni lehessen bennük. Az űrkorszak kezdetén, 
mikor a televízió egyenes adásban még nem hozhatta 
közel mindenkihez az úűrrepülés tényét, bizonyos 
gyanakvás és hitetlenkedés lengte körül a technikai 
csodát, például Gagarin űrutazását. A szovjet ipar és 
tudomány csodáival szemben megnyilvánuló általános 
gyanakvás légkörén túl ennek az is oka volt, hogy az 
első űrrepülés még csak a nyomtatott sajtó 
hagyományos médiumában ,történhetett meg", és 
hitelességét a hivatalos beszámolókon, újsághíreken 
túlmenően legfeljebb fotográfiák és a startról készült 
filmfelvételek támaszthatták alá. Valójában persze 
semmiféle egyenes adás, televíziós közvetítés, 
videofelvétel nem lehet bizonyítéka annak, hogy amit a 
képen éppen látunk, valóban megtörténik. Nemrégiben 
keltett nagy figyelmet egy amerikai, aki azt állította, 
hogy nem volt semmiféle holdra szállás, a Hold 
porában súlytalanul ugráló amerikai asztronauták 
emlékezetes képsora pedig valamelyik hollywoodi 
filmstúdióban — készült hamisítvány.  Állítását a 
, hamisítvány" tüzetes technikai elemzésével 
támasztotta alá. Mármost a tévékép valóságosságának 
kétségbevonása (a holdra szállásra egy filmstúdióban 
került sor) egyben a holdra szállás megtörténésének 
kétségbevonását is jelentette, és a kirobbant vita 
hevében föl sem merült, hogy a holdra szállás akkor is 
megtörténhetett, ha a róla készült egyenes adásként - 
sugárzott  filmfelvétel hamisítvány volt (amiről 
egyébként szó sincs). Ugyanígy, tisztán technikai 
érvekkel bizonyította nemrég egy amerikai gázkamra- 
tervezőmérnök, hogy Auschwitzban, még ha voltak is, 


nem működhettek a gázkamrák, mert rosszul voltak 
megtervezve. A magyar televízióban, hogy egy hozzánk 
közeleső példát is hozzak, ugyanígy - az esemény 
valóságossága helyett a rögzített televíziós kép 
technikai hitelességét kérdőjelezve meg - igyekeztek 
cáfolni az illetékesek a , parlament épülete előtt 1992. 
október 23-án zajló rendbontás fasisztoid színezetét. (A 
televízió egyik korabeli hírműsora azt rögzítette, hogy 
az ünnepi beszédének megtartására mikrofon elé lépő 
magyar köztársasági — elnökbe a megjelentek 
beléfojtották a szót, egy sor Árpádsávos zászlót lengető 
, bőrfejű" fiatallal a sorok között.) A fentebb ismertetett 
esetek szkeptikus változatban is előadhatók: lehet, 
hogy volt holdra szállás, ám a róla készült 
filmfelvételek nem a Holdon, hanem egy stúdióban 
készültek, lehet, hogy volt holocaust, ám a 
mérnökember szakszerűségével és tárgyilagosságával 
leírt gázkamrák technikailag alkalmatlanok voltak 
emberek tömeges semmisítésére; lehet, hogy voltak 
újfasiszta sihederek a Parlament előtti téren 1992. 
október 23-án, de az eseményről készült felvételek 
manipuláltak, és nem bizonyíthatják ezt, s így tovább. 
Hogy valami valóságosan megtörtént-e vagy nem 
történt meg, technikai képének függvényévé válik, az 
igazság és valótlanság merőben technikai-rögzítési 
kérdéssé lesz, s a képen kívüli, képből kiesett valóság 
és főként igazság a képpel vagy a kép tisztán technikai 
cáfolatával  (muster vagy master)  eltűntethető, 
legalábbis megkérdőjelezhető. Ha a szó mélyebb, szel- 
lemi értelmében vett valóság, a világ valósága elillan, 
és a valóságosság a technikai kép - fénykép, telekép, 
videokép - attribútuma lesz, akkor mind a valóság 
előállítása, mind az előállt valóság cáfolata, tagadása, 
eltüntetése merőben képtechnikai kérdéssé válik, attól 
függően, hogy a képekért, vagyis a szimbolikus 
uralomért folyó szüntelen harc szereplői közül kinek 
van elégséges befolyása ahhoz, hogy a neki kedvező, őt 
igazoló valóságot előállítsa, és a neki kedvezőtlen, 
szimbolikus uralmát fenyegető valóságot eltüntesse. 
Régebben, az írásbeliség és a nyomtatás korában ez 


szövegek előállítását és eltüntetését jelentette 
(könyvek, kéziratok elkobzás át, máglyára küldését, 
bezúzását  stb.), — napjainkban, az elektronikus 
képalkotás korában a technikai képeken látható- 
hallható valóság előállítását és/vagy eltüntetését. 
Régen az eretnek vagy a szimbolikus uralom ellen 
lázadó szövegeket szent szövegekkel és Isten földi 
helytartójának megfellebezhetetlen tekintélyével 
cáfolták. Napjainkban az , eretnek", vagyis az uralkodó 
hatalmat kínosan érintő, leleplező videofelvételeket 
kétféleképpen lehet , kivonni a forgalomból": vagy más 
videofelvételekkel cáfolják őket, vagy technikai 
hitelességüket kérdőjelezik meg, a Technika Istenének 
földi helytartóit - a magyar televízió illetékesei például 
a Sony cég abszolút tekintélyét - és szakértő papjainak 
technikai érveit híva segítségül. 


A POLITIKA MINT UFÓJELENSÉG 


Az igazság, a megismerés, a tudás fogalmának 
történelem utáni értékelése szempontjából semmi 
különbség sincs a holdra szállás technikai képének 
technikai cáfolata és mondjuk - egy ufójelenség 
technikai képekkel való bizonyítása között. Végső soron 
tehát maga a technikai kép hozza létre a szükséges 
valóságot, a ,valóságosság" és , bizonyosság" új 
fogalmával és kritériumaival egyetemben. Innentől 
kezdve már csak az a kérdés, hogy az ufót (a politikai 
ufót is!) rögzítő felvétel technikai értelemben azonos-e 
önmagával, tehát nem hamisítvány-e, nem technikai 
trükkel hozták-e létre. Előlépnek tehát a technikai 
paraméterek avatott ismerői, a szakemberek (de már 
nem az ufológusok megszállott és kétes hitelű 
kasztjából!), és a semleges és objektív technikai 
tudásra hivatkozva, , sine ira et studio" megállapítják a 
tényeket. Mert az új technikai médiumok szakértői nem 
azt vizsgálják, hogy az ufóról készült fénykép vagy 
videofelvétel egyezik-e valamilyen különös valósággal a 
képen kívüli, a képet megelőzően létező világban (ez 
most már érdektelen) hanem hogy egyezik-e 


önmagával, vagyis technikai szempontból szabályosan 
állították-e elő a valóságot. Végső soron most már az is 
mellékes, hogy egy ufójelenség vagy egy politikai 
esemény technikai képéről van-e szó. Immár ezt is, azt 
is ,ufóként" veszik szemügyre, , ufóként" veszik 
számításba (lehet, hogy volt, lehet, hogy nem), 
legalábbis addig, amíg meg nem érkezik a 
Szimulakrum bizonyosságába, amit a technikába vetett 
vallásos hit tesz megfellebbezhetetlenné. 


A technika-vallás modern hite nem a hallásból, 
hanem a látásból ered. Ha Istenről a hagyományos 
egyházak technikai szempontból hiteles, illetve 
hitelesített - fotográfiákat, netán videofelvételeket 
tudnának produkálni korunk technikahitű emberének, 
akkor talán még Isten létezését is elhinné (így azonban 
maradnak az ufók). Mi sem jellemzőbb korunkra az 
úgynevezett torinói lepel titkának megfejtésénél, amely 
szerint ez a lepel mintegy természetfényképként őrizte 
meg a kiterített Jézus testének, arcának lenyomatát. 
Így bizonyítja e régi kegytárgy a tényvalóság 
technicista nyelvén azt, ami vallási szempontból nem 
szorul bizonyításra, hogy ugyanis Jézus tényleg 
létezett, a passió pedig ténylegesen megtörtént. 


MENNÉK II. FEJEZET 
IIZ EV AMELY NEM RENGEITE 
MEG A VILAGOT 


Történelmi időkben tíz nap is elegendő volt ahhoz, 
hogy egy esemény vagy eseménysor megrengesse a 
világot. A globális elektronikus kép reálidejében egy 
perc is túl sok hozzá. A reálidő ugyanis a fény 
sebességével halad, úgyhogy a világnak egyszerűen 
nem marad ideje a történelmi eseményektől 
megrengeni: szétmenni és újra összeállni, összeomlani 
és újból felépülni. A megrázkódtatások, katasztrófák, 
kizökkenések folytonos finom remegéssé alakulnak át a 
képernyőn. A világ örökös rengésben-remegésben van, 
ám ez nem erősebb, mint a bölcső rengése, amelyben a 
rívó kisdedet ringatják, míg álomra nem hunyja a 
szemét. Így rengetik-ringatják a kisded világot is 
posztmodern idők régi-új altatódalaival és , altatóképei- 
vel", hogy aludjon és soha többé fel ne ébredjen abból 
az álomból, amelyet a tömegkultúrában magáról 
álmodik. Ne  bömböljön, ne  toporzékoljon, ne 
kellemetlenkedjen, senki ne zökkenthesse ki a globális 
nyomor, a környezeti pusztulás, az éhínségek és örökös 
helyi háborúk gyötrelmes képeivel, az egzisztenciális 
reménytelenség, kétségbeesés és boldogtalanság 
kemény képeivel az adásidőt vagy alvásidőt! Tente 
baba, tente! Minden rengés - újdonság, szenzáció, 
elképesztő képi információ, minden leleplezés, botrány, 
katasztrófa, rémség, baleset - megannyi új álomkép, 
amely édes megnyugvással tölti el a lélektelenek lelkét, 
színes világok szappanbuborékaival vigasztalja meg a 
világtalanokat. Hogy látva ne lássanak. A képi 
információ tengerének hullámzása ez: dagály és apály. 
A gépidő örök körforgása elringat, és az események 
nézhető felszínén tart. Eddig és ne tovább! Eg- és 
földindulás, világrengető események (avagy a modern 


vadak mitologémáit idézve: , történelmi földrengések", 
, történelmi vulkánkitörések", , történelmi 
kataklizmák", , forradalmak") helyett örökös rezgés, 
vibráció, hullám fürdő, szem- és képzeletmasszázs. 
Finomul a kín - miként a költő írta -, karóba nem 
húznak ma már. Ha meg húznak is, mindig másokat és 
mindig csak az esti híradóban. 


A történelmi felejtés mitikus homályához képest az 
elektronikus emlékezet mindenre kiterjedő, mindent el- 
raktározó tudása , a" Történelem elfelejtése maga. A 
Történelem hírhedett ,fehér foltjai" végül egyetlen 
nagy vibráló Fehér Folttá álltak össze. Ez a Vakfolt 
vezeti a világtalanokat, akiknek már sem idejük, sem 
kedvük, sem erejük, sem módjuk igazi világban élni. A 
tömegkultúra álmai világpótlékok, világhelyettesítések. 
Mert az ember, még ha világtalan, sem maradhat világ- 
talan! Különben még teremtene magának egyet! Így 
viszont marad a globális tömegkultúra világegyesítő 
programja: Világ világtalanjai egyesüljetek! 


A történelem tere, vagyis az idő nem fér el a 
képernyő reálidejében, nem fér el a virtuális térben. 
Holt tér, holt idő. Ha visszajár is néha még kísérteni, 
ránk huhogni, nem téveszthet meg már senkit. Még a 
gyerekek is tudják, hogy olyan rémségek, mint 
Történelem, Jövő, Forradalom, Nemzet, Szabadság, 
Szuverenitás, vagy - urambocsá" - Oroszország (!), ma 
már csak a modernitás meséiben léteznek. Velük 
ijesztgetik a gyereknépeket esténként, elalvás előtt. A 
történelmi idő kísértete újra meg újra szétfoszlik a 
globális — televízió kéken  alvadó képernyőjén. 
Hajnalodik. Az Istenek Alkonya után a Történelemnek 
is bealkonyult. Felvirradóban az esztétikai világállapot 
új napja, mely elektronikus fényével bearanyozza az 
emberiség öreg napjait. 


EX ORIENTE POST! 


Aki szabad szemmel, a modern ideológiák pólyái 
és kötései nélkül tekint ma Oroszországra, az, ha 


többet nem is fog látni talán a világból, mint rendesen, 
de élesebben láthatja majd, ami a világ vagy amivé 
valóban van. Ismétlem: nem Oroszországot láthatja 
élesebben, hanem a világot, ahogy Oroszországban - á 
la russe - ténnyé, azazhogy elektronikus pénzzé, 
képpé, számmá változik át, ahogy megdermed a 
képernyő vibráló kékjében és a globális tömegkultúra, 
a virtuális valóság semmitől nem béklyózott képzelet 
játékaiban túlvilági életre kel. Azt hiszem, nincs ma 
posztmodernebb, azaz sikeresebben szimulált ország 
Európában Oroszországnál. § Ex oriente post! 


Nincs ország ugyanis, amely modern ipari 
termelés, erős adószedő és rendfenntartó állam híján, 
pusztán a ,repülő pénzpiac" és a szintén repülő 
,reálidő" (értsd: televíziós képidő) globális rendje 
kegyelméből éveken át fönnállhatna bárhol a nyugati 
világban. A  Patyomkin-falvak, a homlokzatok és 
kirakatok Oroszországának nagy kulturális tradíciója 
megkönnyítette persze a posztmodern szimulációk 
kiteljesülését. Oroszországban 1987-től mindmáig 
szinte minden, ami látható - szimuláció, kivéve a 
szimuláció apparátusát, amely viszont láthatatlan. 
Szimulált volt a forradalom és/vagy ellenforradalom, a 
puccs és az ellenpuccs, szimulált a restauráció, a 
polgárháború, a privatizáció, a  stabilizálás, a 


23 ,Oroszországra, alighanem még Berlusconi Olaszországánál is 
igazabb az a megállapítás, hogy a televízió - a hatalom. Ha egy 
politikai mozgalom nem tud megjelenni a televízióban, az olyan. 
mintha nem is létezne" - mondja például Régis Debray egy vele 
készült interjúban Vlagyimir Mironovnak. (Vlaszty igyej i igyeja 
vlasztyi. In: Nyezaviszímaja Gazeta, 1995. április 25. 3. o.). Ld. 
még: Alekszandr Igalkin: Pressza kak oruzsie vlasztyi, In: Rosszija 
XXI, 1995, 11-12. szám, 68-86. o; M. Rac: Kak nam civilizovaty 
polityiku? In:  NG-szcenari,  Nyezavisziímaja Gazeta, 1996. 
augusztus 28. o; A. Kovler: Izbiratyelnije tyehnologii: rosszijszkij i 
zarubezsnij opit. Insztyitut Goszudarsztva i Prava RAN, Moszkva, 
1995. 


korrupció- és maffiaellenes harc, szimulált a 
szeparatizmus (talán az egy Csecsenföld kivételével), 
szimulált a magántulajdon, piac, kapitalizmus, 
szimulált a parlamentarizmus, a plurális demokrácia és 
az ezeket fenyegető , fasiszta", ,vörös" és , vVÖrös- 
barna" veszély, szimulált a többpárti választás, az 
elnökválasztás és még sok minden más. Ami nem 
szimulált - Oroszország modern időkben is példátlan 
méretű és ütemű gazdasági hanyatlása, involúciója, 
decivilizálódása,  archaizálódása, — a — posztmodern 
pénztermelés és az archaikus naturális gazdálkodás 
kettőssége; a Gazprom, a Szibnyefty, az Egységes 
Energetikai Rendszer Oroszországa; a nukleáris 
arzenál; a  kleptokratikus-kriminális-korrupcionista 
klánok berendezkedése az államban; a korporatív 
jellegű társadalom - nos, az mind-mind kimarad a 
képből, megreked az értelmiségi fecsegés és 
fantaziálás  színterein, pár száz vagy pár ezer 
példányban megjelenő szakmai folyóiratok hasábjain, 
konferenciatermek zárt falai között. Ha ugyan a 
tényfeltáró és szókimondó szakmai jelentések, 
prognózisok, közvélemény-kutatások maguk is nem 
válnak tüstént a médiapiac kelendő árucikkeivé és az 
összefüggéseikből kiszakított vagy eleve a médiapiacra 
termelt  katasztrofista vagy éppen  ultraoptimista 
prognózisok, szellemes bizonyítások, vakmerő 
következtetések pedig a szimuláció díszítőelemeivé, 
aláfestő zenéjévé, hatáselemeivé. 2 


A vallási világállapot mítoszait felváltó modern 
ideológiák ,puha" valóságát, ingatag és kikezdhető 
világrendjét, a posztmodernitás ,kemény" valósága: a 
kikezdhetetlen , tényekkel" - pénzzel, számokkal és 
technikai képekkel operáló technológiai apparátusok 
rendteremtő és rendfenntartó tevékenysége váltotta 
fel. A hatalom meggyöngült modern - karizmatikus, 
tradicionális, racionális - legitimációját a 
pénzlegiítimáció és a telelegitimáció új, posztmodern 


24 Id. minderről: Szilágyi Ákos: Oroszország elrablása. Helikon, 
1999. 


típusai támasztják alá, s ahol kell, helyettesítik is. 
Legitim az az állam, amely uralkodik a pénzfolyam és a 
pénz és a kép, sőt, a pénz-kép és kép-pénz alkotja. Az 
új mediációk nem pusztán felváltják a régieket, hanem 
a maguk logikája és természete szerint újra is 
fogalmazzák, fel is használják őket, egyszóval a régi 
közvetítéseket is ők közvetítik. 


Megkönnyítette a  posztmodernitás győzelmét 
Oroszországban az orosz történelem különös , talaja" - 
a talajtalanság is. Oroszországban ugyanis az állam 
kezdetektől fogva ,két talajon" - pontosabban: két 
talaj" között állt, úgyszólván örök terpeszállásban: a 
, nagy társadalmat" szervező, átfogó, átható, 
működtető és mindig erőszakos modernizáló állam 
,talaján" és az állam alatti, államon kívüli, gyakran 
államellenes vagy államidegen, archaizáló népi-lokális 
közösségek" talaján", ami aztán folytonos történelmi- 
kulturális talajszakadások (,szkizmák", , szmuták", 
sbuntok", , forradalmak", , olvadások", az állam vá- 
ratlan meggyengülését és gyakran eltűnését előidéző 
és követő káoszok) formájában rendítette meg és/vagy 
döntötte romba a birodalmi Oroszországot. Csakhogy a 
globális pénzpiac és a globális képi információs folyam 
dologi rendje szempontjából éppenhogy előnyös ez a 
,talajtalan talaj". Épp ezért léphetett rá először Kelet- 
Európában az állam - a pénz és az elektronikus kép 
légből kapott talajára ugyanis -, amely egy és 
oszthatatlan, de amelynek egységét és 
oszthatatlanságát már nem vallási hitek és rögeszmék, 
s nem is politikai eszmék és jogi kényszerek teremtik 
meg. A pénz globális rendje megvan mindenféle 
szellemi igazolás és személyes vagy kollektív hőstett 
nélkül is. Az állam tehát anélkül is fennállhat, hogy a 
társadalomban saját talaja vagy alapja lenne, sőt 


anélkül is, hogy biztosítaná a társadalom kulturális és 
gazdasági újratermeléséhez szükséges jogi, szociális, 
politikai feltételeket. Minthogy a pénztermelésen és a 
képtermelésen kívül minden más termelés 
anakronizmus, e két előbbi pedig elválaszthatatlanul 
összekapcsolódik egymással (mind technológiai, mind 
pedig üzleti értelemben), az orosz állom ma 
mindenekelőtt úgy írható le mint pénztermelő és 
képtermelő állam. Hogy a pénz és a kép hatalma 
elégséges alap lehet a ,nagy egész", a ,nagy 
társadalom" rendjének, békéjének, elemi működésének 
fenntartásához, azt éppen Oroszország példája 
mutatja. Legalábbis az utóbbi tíz évben, amely Kelet- 
Európában a - történelmi ésszel fölfoghatatlanul 
szelíden lezajló - politikai változások ellenére egy- 
általán nem rendítette meg a világot. Sőt, bizonyos 
értelemben éppen azért vált lehetségessé, mert a 
történelmi világrengések ideje már elmúlt, mert a 
szükségessé és lehetségessé vált változásokhoz az 
eliteknek elég volt szimulálni - a történelem 
elektronikus képével helyettesíteni mindazt, amit a 
modernitásban ,egy az egyben" megvalósítottak, 
belevéstek mintegy a hús-vér emberek valóságos 
életébe, ahogy KafÍka Fegyencgyarmatán vési bele az 
elítéltek bőrébe és húsába az ítéletet a kivégzőgép. 
Oroszország ugyanis fennáll, nem hullott darabjaira, 
sőt, stabilan áll fönn. Éppen azért, mert ezt a stabilitást 
nem a gazdaság és nem a politika, hanem közvetlenül a 
pénz és az elektronikus kép konstituálja, s még az 
egyre mélyülő gazdasági és politikai-hatalmi válságok 
szennyvizét is le lehet vezetni az ,égi csatornákon", 
Egyelőre legalábbis. A társadalomban szinte teljesen 
talajtalan mai orosz államot nem ingatja meg sem az 
államügyekkel szemben hagyományos népi közöny, sem 
a lokalizmus, a regionális szeparatizmus, sem az 


uralkodó klánok hatalmi torzsalkodása, sem a belső és 
külső államadósság feltartóztathatatlan növekedése, 
sem a szociális elosztó rendszer összeomlása, sem a 
bérek és fizetések ki nem fizetése nyomán fel-felcsapó 
társadalmi elégedetlenség visszatérő hulláma  - 
éhségsztrájkok, bányászsztrájkok, vasúti blokádok, 
utcai tüntetések és éhségmenetek. Persze, ha az állam 
bármi okból és bármely területen túl fog menni e 
pénzvilág és képvilág megalapozta rend határán, vagy 
mert rákényszerül erre, vagy mert feltámadt régi 
reflexei túllendítik rajta, s megkísérli a hagyományosan 
(és persze viszonylagosan) tagolatlan és 
megformálatlan társadalmat állami mederbe terelni, 
megerőszakolni, , civilizálni", stb., akkor újból előállhat 
a modernitásra jellemző meghasonlás, és az állam 
posztmodern - vagyis légből kapott és levegőre ala- 
pozott - virtuális stabilitása véget érhet. Ennek 
valószínűsége azonban mindaddig igen csekély; amíg 
egy globális pénzügyi válság vagy média-összeomlás a 
posztmodernitás kikezdhetetlennek látszó világrendjét 
meg nem kérdőjelezi a világban. 


s FIAT NORMALIIAS, PEREAI MUNDUS!" 


Ha ezek után a politikai antropológus kissé 
közelebb hajol az ,örök orosz talajhoz", akkor 
úgyszólván szabad szemmel is megfigyelheti, hogyan 
főzik a  posztmodernitás  mesterszakácsai - a 
médiaszakemberek  - a  Szimulakrum áttetsző 
világüstjében puhára mindazt, amit a modernitás nyers 
állapotában a szakbarbárok , orosz tradíciónak", , orosz 
léleknek" vagy ,orosz szellemnek" neveztek, ortodox 
kereszténységgel és szovjet kommunizmussal körítve, 
autokratikus hatalommal és bizánci palotajátékokkal 
pácolva, — Nyugat-gyűlölettel és  Nyugat-imádattal 
spékelve, orosz csodával és orosz katasztrófával tá- 
lalva. Egyszeriben tehát azt is megérti, min megy át és 
min fog még átmenni az emberi lényantropológiailag a 
posztmodernitásban. 


A régi orosz kérdések - Sto gyelaty? és Kto 
vinovat? (Azaz: ,Mi a teendő?" és ,Ki a bűnös?") - 
modernitáson innen és túl, végre valóságos választ 
nyernek: pénzt kell csinálni, uraim, de sokat! A 
bűnösök pedig azok, akik nem tudnak pénzt csinálni - 
vagyis a pénztelenek. A mai oroszok - , nyúrasnsz", 
ahogy magukat , újoroszul" nevezik - minden eddiginél 
vakmerőbb álma, égbetörő utópiája így hangzik: 
, normális — ország akarunk lenni  - normális 
gazdasággal, normális politikai rendszerrel, normális 
életformával!" Normális, azaz: egy a sok közül, 
Normális, azaz: ésszel fölérhető. Amely nem arra 
büszke, hogy - Tyutcsev híres és agyonidézett versével 
szólva - ,umom nye ponyjaty" (,ésszel nem érthető"), 
hanem arra, hogy ,umom ponyjaty" (,ésszel is 
érthető"). Olyan ország, amelyben nem hinni kell, mint 
Istenben (,v Rossziju nado verity!"), lévén abszurditás 
(eredo  dguia absurdum est!"), hanem amelyben 
tűrhetően lehet élni. Csak semmi költészet, semmi 
áldozathozatal, semmi csoda! Normális ország, se több, 
se kevesebb, ahol végre nem eszeveszett és gyönyörű 
eszmék, bolondságok, utópiák és nem szent hülyék 
( jurogyivije"), nem félistenek, rettenetes hatalmú 
cárok, főtitkárok, bölcs vezérek, Földi Krisztusok és An- 
ti- Krisztusok vagy , Dzsingisz kánok telefonnal" ural- 
kodnak, hanem a világnorma - a jog, a pénz és az 
elektronikus kép  - uralkodik, egyként és 
oszthatatlanul. Miért is? Azért mert normálisnak lenni 
jó. Mert normálisnak lenni ígéretes. Mert a normá- 
lisaké a jövő. Normális az, aki beszámítható. Azzal 
számolnak, arra számítanak, az számít. Vagyis: része és 
részese lehet a globális pénzgazdaság normális 
világrendjének. Mert normálisaké a világ! Ámde mi 
legyen az abnormálisokkal? Azokkal, akik megátalko- 
dott módon nem hajlandók meggazdagodni? Az elvete- 


mültekkel, akik nem átallanak milliószámra éhen halni? 
Erre egyelőre nincsen felelet. Sem a világban, sem 
Oroszországban. Sőt, ez nem is kérdés! A pénz 
másodlagos természeti világában is érvényes a 
természetes kiválogatódás törvénye: a pénztelenek - 
vagyis az életképtelenek - elhullanak, akár a vadak. 
Betegség, éhség, alultápláltság, helyi háborúk, 
mesterséges születésszabályozás, — szapora cse- 
csemőhalál... A természet rendjén nem lehet 
változtatni. Aminek hullania kell, az hullik. Fiat 
normalitas, pereat mundus! 


A , MÁSODLAGOS VADSÁG" ÁLLAPOTA 


A másodlagos vadság barbár állapota, melyet a 
legutóbbi időkig modernitásnak nevezett az emberi faj 
magát  ,civilizáltnak" tekintő nyugati  törzsöke, 
lezárulóban van. Nyerstermékei: a vad tudomány még 
egészen nyers fogalmai - Történelem, Értelmiség, 
Nemzet, Osztály Ember, Faj -, amelyek vérszomjas 
eszmebálványokként leöltek koponyájából itták a 
nektárt, nyers irtóháborúi és az őket igazoló nyers 
mítoszok - szabadság, egyenlőség, testvériség, 
szocializmus, önrendelkezés, igazságosság stb. - 
immáron a posztmodernitás globális média üstjében 
rotyognak, hogy megfőve, puhán, vagyis imagináriusan 
kerülhessenek a planetáris fogyasztó asztalára. A nyers 
vallási képzetek és modern történelmi-ideológiai 
képződmények főzés közben egyfajta esztétikai 
színeváltozáson mennek át: légneművé válnak. A 
civilizált képevőben minden ,nyers" valóság - az 
esztétikailag nem szublimált történelem, természet, a 
másik ember vagy saját teste - szent borzadályt és 
méla undort kelt. 


A civilizált világ lakója kizárólag , főtt" történelmet 
és — ,főtt" természetet hajlandó enni (utóbbit 
természetesen a szó átvitt és egyenes értelmében 
egyaránt). A civilizált ember a szemével eszik. És mert 
természetesen nagyobb a szeme, mint a szája - 
mindent befal és minden mennyiségben, ami csak eléje 


kerül. A ,médiaüstben" puhára főtt Történelem a szó 
modern, tehát ,vad" jelentésében már nem is 
Történelem. Hiányzik belőle a Történelem hús-vér 
valósága, nyers íze, sava-borsa, minden vallási és 
ideológiai üdvígéret. A Történelem, amely - furfangos 
Kronoszként - forradalmak képében ,falta fel 
gyermekeit", a Történelem, amelybe be lehetett kerülni 
és amelyből ki lehetett  pottyanni, amelynek 
süllyesztője volt és színpada, a Történelem, amellyel 
szemben a moderneknek nem lehetett igazuk, amely 
teremtményei ellen az ,ész cselét" vetette be, s ily 
módon rejtett értelme mindig túllendült az ész fokán 
(még ha az ész virtuóz artistai - a dialektika salto 
mortaléi után - el is kapták a történelmi idő 
lengőtrapézát), a Történelem, amely a szükségszerűség 
vasában csörömpölt végig a századokon és amely ,a 
szabadság terve" volt, a Történelem, amelyért az 
, előtörténet" tömegei, ,unwesen"-jei annyi áldozatot 
hoztak, feláldoztak mindent és mindenkit, múltat és 
jelent, egész népeket és osztályokat, újabb és újabb 
nemzedékeket, magát a világot is, ha az volt a 
kiszabott ár, melyet a  racionalizált misztika 
üdvígéretéért fizetniük kellett, nos, ez a Történelem ott 
pihen megfőve a fazékban, a nagy képlakomára készen. 


Szerencsétlen modern vadak még kés-villa nélkül 
nyeldekelték a Történelmet, azazhogy egymást, 
azonmód nyersen és véresen. Nem is éltek meg olyan 
szép magas kort, mint a posztmodernitás főtt ételére 
hangolódott, folyvást a szobájában - a képernyő előtt - 
kuksoló cellalakó, aki egyetlen kimeredi szemmé vált 
az örökös kukucskálásban. Pascal rezignált-ironikus 
intelme az ő számára immáron parancs:  ,Az 
embereknek minden bajuk abból származik, hogy 
folyton kimászkálnak a szobájukból." Mármint a 
vadembereknek - igazítana Pascal maximáján fölénnyel 


vegyes kárörömmel a civilizált emberi lény, aki minél 
civilizáltabb, annál kevésbé hagyja el szobája 
biztonságos körét. Ma már csak a vadak csinálnak 
forradalmakat,  polgárháborúkat, csak a vadak 
őrjöngenek a stadionokban, gyújtogatnak, mészárolják 
le egymást, s persze már rég nem ész-ideológiáktól 
sarkallva, hanem úgyszólván bármitől, ami túlmegy a 
modern ésszerűségen: lett légyen szó kriminális klánok 


viszályáról, kvázi-törzsi, vallási-civilizációs 
konfliktusokról, — becsődölt államokban kirobbant 
nagyvárosi pogromokról a származásilag 


megkülönböztetett gazdagok (kínaiak, fehérek, ör- 
mények, zsidók) ellen, bármilyen testi, különösen 
szexuális, valamint ízlés- és életformabeli súrlódásról. 
Bármi megteszi, nem kell hozzá semmiféle ésszerű 
motívum, sőt, egyáltalán semmiféle motívum. Mindaz a 
vér, indulat, szenvedély, őrület, boldogtalanság, 
kétségbeesés, amit a globális tömegkultúra főcsatornái 
nem tudnak levezetni, az utca, a munkahely, a lakóhely 
mellékcsatornáin folyik le. A civilizált képevők 
világában kicsit kevesebb ez a vér; a modern és 
premodern vadak világában, amely valamelyest 
mégiscsak kilóg a képuniverzumból, kicsit több. De 
mindaz, ami a modern időkben társadalmi változások, 
történelmi kataklizmák  mozgatóereje volt, mára 
kanalizációs probléma csupán, amit az uralkodó 
államok karhatalma és a globális tömegkultúra 
együttesen hivatott megoldani. Ami a modernitásban 
az ilyen-olyan ,vadak" művészi újítása, esztétikai 
forradalma volt - az aleatorikus elvtől, az ,acte 
gratuite"-en át a , radikális mellérendelésig" -, az a 
posztmodern  világtársadalomban a hétköznapok 
normális  szervezőelvévé és bizonyos értelemben 
üzemmódjává vált: hol itt robban egy bomba, holott, 
hol itt mészárolják le az idegen törzsbelieket, hol 


amott, hol itt eregetnek nyolcéves gyerekek egymásba 
sorozatokat, hol amott követnek el sorozatos 
gyerekgyilkosságokat pedofil hajlamú polgárok stb. stb. 
A képevő mindezt végtelen távolságból nézi csupán - 
hol megadóan, hol fejcsóválva, ámde mindig élvezettel 
csettintve hozzá. A képernyőn a vadak vadságai nem 
egy az egyben, hanem ,képpé főzve", lényegében 
esztétikailag jelennek meg. Képek csupán a 
képfolyamban. (A képevő még saját magát is akkor 
érzékeli igazán, ha képbe kerül, képpé válik, ha leképe- 
zik, vagy ha ő nyúlhat bele a képbe.) A modern 
vadember romantikus szemszögéből, már amennyire ez 
a szemszög egyáltalán kifejeződhet nyilvánosan, éppen 
fordított a helyzet: a civilizáltak örökös szobafogságra 
ítélt szerencsétlenek,  fogdatöltelékek, rabok. A 
vadember nem tud mit kezdeni a virtuális tér 
kísérteties szabadságával és megveti a kákabélű 
civilizált képevőt, aki a történelmet csak , főtt" 
állapotában hajlandó magához venni, s undorodik 
mindentől, ami nyers. A Történelem megmaradt színte- 
rei, ahol még szabadon kószálnak a modernitás 
vademberei, szabadon csatangolnak ideológiai vadjai, 
rezervátumok, szafarik csupán, ahová egzotikus 
látnivaló ért utaznak el - persze csak tágra nyitott 
szemmel - a posztmodern cyberturisták. A Történelem 
a kifinomult (tehát már nem , nyers") szem egyre 
kedveltebb turistacélpontja. Igaz, előfordul még, hogy 
a  rezervátumokba rendfenntartó alakulatokat és 
büntető expedíciókat kell küldeni, mert szegény vadak 
hajlamosak elfelejteni, hol a határ: időnként átlépik a 
rezervátumot a civilizált világtól, a valóságot a 
Szimulakrumról elválasztó határokat, és a képcivili- 
záció békés, képevő népeit fenyegetik. Persze, így vagy 
úgy ebből a fenyegetésből és megfegyelmezésből is kép 


lesz. Egyáltalán minden képtelenségből, ami csak 
elképzelhető minden világok e legjobbikában. 


A , NYERS" ÉS A , FŐTT" 


A posztmodern , főzéshez" is tűz kell (nem más ez, 
mint a képernyő lilán lobogó-vibráló lángja) és persze 
edény (nem más ez, mint a televíziós csatorna, ahol a 
fogást elkészítik), de talán még ennél is fontosabbak a 
mesterszakácsok és a kukták, a médiakonyha ezer 
titkának avatott ismerői, akik kívülről tudják az összes 
receptet, a megfelelő keverési arányokat, tudják, 
miből, milyen fűszerrel, mit lehet kihozni, hogyan kell 
tálalni, mivel kell köríteni a főételt, és minek kell 
következnie mi után. 


De hát hogyan is lehet a ,nyersből" , főttet" 
csinálni? Hogyan kell ,megfőzni" a Történelmet, a 
Hatalmat, a Tradíciót, sőt, urambocsá" Istent? Hogyan 
lesz, , mondjuk egy  ,nyers", — , természetadta" 
politikusból az imídzsmékerek" konyhaművészete által 
,főtt"? Azaz hogyan lesz belőle televíziós kép, 
tömegkulturális mítosz, médiasztár? Hogyan hánthatók 
le megjelenésmódjáról a mitikus kép szempontjából 
zavaró, véletlenszerű, , nyers" vonások. Persze anélkül, 
hogy ettől a készétel zamata elveszne, hogy a politikus 
képe mesterkéltté válna, fellépése pedig hitel ét - 
persze, művészi hitelét! - vesztené. Mert a 
médiakonyhán is a nyersanyag megpucolásával - a 
hámozással, a hántolással, tollazással-belezéssel - 
vagyis a szükségtelen elhagyásával kezdődik minden. 
Ami ehetetlen vagy más ételbe való (esetünkben 
például minden ,történelmit", ,morálisat", 
,ideologikusat"), el kell távolítani. Az elkészítésnél a jó 
médiaszakács mindig magából a , nyersanyagból" indul 
ki, abból, amije van, és amiből ki kell hoznia a 


maximumot, továbbá abból, hogy kinek , főz". Ettől 
függ ugyanis, milyen ízeket tud és mit kell majd 
, előcsalogatnia" a nyersanyagból, hogy amit főz - hisz 
ezt várják tőle -, mindenkinek ehető legyen, jól 
csússzon, ne legyen rágós, és még azok is rákapjanak 
az étel ízére, akik mindaddig fanyalogtak tőle. A 
médiaszakács . nem  Ínyenceknek főz, — hanem 
tömegeknek. Népkonyhát vezet, tehát főznie is 
népszerűen kell. 


A főzés titkai nem kifürkészhetetlenek. Maguk a 
szakács ok sem titkolják különösebben szakmájuk 
trükkjeit, nem misztifikálják foglalkozásukat, 
receptjeikkel és főztjük sikerével - egy következő 
főzőversenyre való meghívás reményében - szívesen 
hencegnek. Sőt, azt mondhatnánk, hogy a , Hogyan 
csináltuk meg XY imídzsét?" típusú ,beavató filmek" 
éppúgy hozzátartoznak a médiasikerhez (a siker 
fölhabosítása, reklám a ,szakácsoknak", reklám a 
választáson győztes politikusnak és persze - s talán 
mindenekelőtt -, üzlet, ami pénzt hoz a konyhára), 
ahogy a nagy mozisikerekhez tartozik hozzá a 
bemutatót követő televíziós film a forgatás ,igaz 
történetéről", — a  — filmtrükkök előállításáról, a 
csillagászati költségekről. Minthogy a , titoktalanítás" a 
tömegkultúra legnépszerűbb fogása, amihez szokásos 
misztifikációival előzetesen még létre kell hoznia a 
, titkokat" is, sem a politikuscsinálás 
, boszorkánykonyhájának" bemutatása, sem a 
szenzációs mozisiker filmtrükkjeinek , leleplezése" nem 
von le semmit ezek értékéből és hatásuk erejéből. Sőt, 
inkább megsokszorozza ezt. 


Nem csalás, nem ámítás! Kívánságára, ízlése 
szerint elkészítjük önnek kedvenc politikusát! Előbb 
megnyúzzuk és apró darabokra vagdaljuk, majd 
bepácoljuk, végül a kívánt módon összerakjuk, 
meghempergetjük valamiben és apró lángon kisütjük... 
Jó étvágyat hozzá! A készterméket az üzleti reklámban 
is gyakran jellemzik elkészítési módja stilizált 
bemutatásával: ,íme, mennyi jót helyeztünk bele, 


milyen kényes ízléssel válogattuk ki hozzá a szükséges 
anyagot, milyen körültekintően, mennyi odaadással 
készítettük el!", avagy ,milyen egyszerűen, milyen 
kevés eszközzel jutottunk el ehhez a csodálatosan 
természetes és tiszta termékhez". A receptek, a 
trükkök, a titkok tehát nyilvánosak. Bárki megtanulhat 
főzni, ha megvan benne a kellő alázat, kitartás és 
céltudatosság, ami minden művészi alkotáshoz 
elengedhetetlen. ? (De ha nem is lesz belőle 

főzőművész, még mindig lehet a médiakonyhán készült 
politikai — becsinált értő és választékos ízlésű 
fogyasztója, aki a műfajok és megformálási módok 
ismeretében képes megítélni a kész műalkotást - a 
politikust. Ahogy senkinek nem kell NB 1-es 
futballistának lennie ahhoz, hogy a pályán folyó játékot 
megítélni és értékelni tudja.) 


Nem meglepő ezek után, hogy az 1996-os orosz 
elnökválasztást . követően egymással versengve 
lebbentették föl a fátylat magukról és trükkjeikről a 
választási stábok, köztük a Jelcin győzelmén dolgozó 
amerikaiak is. Alekszej Golovkov például, Alekszandr 
Lebegy választási stábjának vezetője - tehát maga a 
főszakács! - ezt válaszolta a Lebegy 1996-os - 
egyébként Jelcin választási stábjában pontosan 
megtervezett - választási előretörését firtató újságíró 
kérdésére: ,A siker titka a kellő szakértelemmel 
lebonyolított választási kampány, se több, se kevesebb. 
Hogy mi a teendő ilyenkor, az réges-rég megtalálható 
egy csomó kézikönyvben. Semmi egyebet nem kell 
tenni, mint elolvasni azt, ami le van írva. Vagyis az 
elnökjelölt utazza be az országot, találkozzon minél 
többet az emberekkel és így tovább. Titkok márpedig 
nincsenek, legfeljebb lusta emberek vannak, akik nem 
szeretnek vagy nem tudnak dolgozni, aztán saját 
kudarcukat ráfogják a nemzeti jellemre. "§ 


Lássunk azért néhány alapműveletet már most, 
vállalva, hogy némileg elébe vágunk a következő 
fejezetek fejtegetéseinek! , Főzni" nemcsak 
sokféleképpen lehet, hanem olykor kell is, hiszen a 
feldolgozás és elkészítés módját nagyban befolyásolja a 
konyhára került nyersanyag - a , nyerspolitikus" . 


1. —— Előjelcsere, —— megfordítás, — inverzió: a 
, nyerspolitikus" - elnökjelölt, képviselő stb. - negatív 
tulajdonságait, fogyatékosságait, előnytelen vonásait, 
hibáit, — esetleges bűneit, — kópéságait egyetlen 

mozdulattal - ahogy palacsintát forgat meg az ügyes 
kukta a serpenyő fölött - jó tulajdonságokba és 
erényekbe fordítjuk át. Ha mondjuk a , nyerspolitikus" 
a testi romlás, betegség, haldoklás tüneteit mutatja, 
akkor ebből spártai tűrés t, keresztényi alázatot, 
halálig tartó szolgálatot párolhatunk, leszerelve azokat, 
akik nem átallanak - argumentum ad hominem! - a 
politikus jelölése, — megválasztása ellen fizikai 
alkalmatlanságának képeivel érvelni. Hasonlóképp, az 
előnytelen - vagy bizonyos választói rétegek szemében 
előnytelennek minősülő testi és habituális adottságok 
(alacsony termet, kopaszság, hosszú haj, ilyen-olyan 
öltözködés stb.) is erényekbe fordíthatók át (a kis 
termet például a  ,kisemberek" politikusának 
imídzsébe, a kopaszság egy ,szókráteszi koponya" 
intellektualitásába vagy - bőrzekével kombinálva - 
macsó keménységbe és így tovább). Mindig van megol- 
dás. Legalább ilyen hatásos lehet, ha a betegeskedő 
politikus nyers valóságát - merőben függetlenül 
tényleges állapotától - a csodás meggyógyulás, 
felépülés, feltámadás mindig megnyerő képében 
tálaljuk föl. A már-már esélytelen, már-már bukott (s 
ezért érzelmileg eleve rokonszenves) politikus csodás 
felépülése, föltámadása, ébredése, megújulása - 
mindig az Utolsó Pillanatban" persze! - megfelelő 
alany esetén olyan adu-ász, amit a mesterszakács 
éppen a kellő pillanatban játszik ki. A politikus által 
elkövetett hibák és bűnök, föltéve, hogy átütnek az 
alapétel ízén,  átfordíthatók nyílt és önkritikus 
megvallásuk férfias erényébe, netán - ha van rá igény - 
a bűnbánó keresztény ember erkölcsi feltámadásának 
példázatába: ,ilyen volt - ilyen lett!" Természetesen a 
megfordítás vagy átfordítás meséje nemcsak egy 
politikai személyiség, hanem egy egész párt esetében 
is hatásos lehet. Hogy aztán ez a mese milyen 
szüzsékben jelenik meg, az már az adott vallási 


civilizáció — érzületi  mintáitól, hagyományaitól, a 
politikai kultúra jellegétől és színvonalától függ. Az 
orosz átfordítás meséjében például a jelentésugrás 
általában a feltámadás, a vezeklés és az áldozathozatal 
meséiben realizálódik. 


2. Szublimálás, átszellemítés, eltolás: a , nyers" 
tulajdonságot ilyenkor nem átfordítással, előjelcserével 
változtatjuk , főtté", hanem úgy, hogy szellemi, erkölcsi 
szférákba emeljük föl, addig pároljuk a nyersanyagot, 
amíg mennyei ízeket nem csaltunk ki belőle. A 
merőben testi-fizikai vonásoknak ezáltal közvetlenül 
szellemi-morális jelentéseket  tulajdoníthatunk. Ily 
módon például a durva, olykor állatias külső, a 
gorombaság, a faragatlan modor egyszeriben - a férfias 
határozottság, a gyermeki nyíltszívűség, a szókimondó 
őszinteség, a természetes tisztaság jelentését veheti 
föl. Félreértés ne essék: a feladat nem a fizikai dur- 
vaság  elkendőzése vagy lelki finomsággá való 
,átfőzése". Sőt, ezeket a testi adottságokat még ki is 
kell domborítani, úgyszólván magát a ,nyerseséget" 
kell közvetlenül erényként felmutatni. Abból kell 
kiindulnunk, hogy a tömegkultúrában a szörny és az 
állat alakja mindig — megnyerő, föltéve, hogy 
romantikusan vagy szentimentálisan állítják a közönség 
elé. A nyerspolitikus elsődleges , nyerseségét" mint a 
feldolgozásra váró anyag jellegzetességét szigorúan 
meg kell különböztetnünk attól a ,nyerseségtől", ami 
az elkészítés célja, s az elkészült fogás jelleg- 
meghatározó jegye.  Politikusból is csinálhatunk 
tatárbifszteket. A tömegkultúrában eleve nem előny az 
intelligens külső, a  szellemdús arckifejezés, az 
értelemtől csillogó, esetleg pápaszemes tekintet, a testi 
törékenység, ami - különösen az archaizáló politikai 
kultúrákban - eleve úgy hat a tömegekre, mint 
határozatlanság, akaratgyengeség, gyávaság, 


nyámnyilaság, életidegenség, népidegenség. Megfelelő 
receptek birtokában és kellő ideig tartó főzéssel, 
föltéve, hogy van is rá igény, persze ezekből a népsze- 
rútlen adottságokból is ki lehet főzni egyet s mást, ám 
ehhez feltétlenül szükség van az előnytelen külsejű 
politikus virtuóz szerepjátékára (dörgedelmes hang, 
egyértelmű gesztusok, kőkemény tekintet, szigorú 
szemöldök, igen egyszerű, lehetőleg tőmondatokra 
tördelt beszéd, némi agresszivitás a stílusban). Jót tesz 
az imídzsnek a politikai tetterő és akaraterő folytonos 
demonstrációja is (mindenütt ott van, nem ismer 
fáradságot, örökösen rendelkezik, nyilatkozik, tárgyal, 
rendeleteket ad ki, törvényeket visz keresztül stb.., 
stb.). Oroszországban például olyannyira nem előny 
egy politikus számára az intelligens külső, hogy 
kifejezetten hátrány. Gorbacsov politikai imídzsének 
kétségtelenül imitatív, sznob ,értelmiségi" stílusa, 
,nyugatos"  allűrjeii, paraszti származásának és 
pártállami szocializációjának szégyenlős rejtegetése 
korán népszerűtlenné és ellenszenvessé tették őt 
hazájában a népi rétegek szemében. Igaz, értelmiségi 
körökben és a nyugati politika színpadán ugyanez tette 
Őt a legrokonszenvesebb szovjet vezetővé. A jó 
médiaszakácsnak tisztában kell lennie azzal, hogy 
főztje nem egyformán ízlik majd mindenkinek 
hazájában és külföldön. Ahány nemzeti konyha, 
annyiféle recept és igény a , nyerspolitikus" elkészítési 
módjára. Csak hát a politikai meccseket végső soron 
minden politikusnak saját hazájában kell megnyernie. 
Jelcin faragatlanságát, a népből jött nómenklatursik 
jellegzetes habitusát ezzel szemben az orosz értelmiség 
és a Nyugat találta eleinte túlontúl , nyersnek", 
hazájában viszont politikai népszerűségének 
kiapadhatatlan forrása lett. A nem intellektuális külső 
mint , nyers" adottság minden orosz politikus számára 


előny, és ezzel az előnnyel - más-más mértékben és 
sajátos  kombinációkban mind a  ,négy nagy" 
(Csernomirgyin néhai kormányfő, Luzskov moszkvai 
polgármester, Jelcin elnök és Lebegy kormányzó) 
egyaránt rendelkeztek (Putyin innen nézve igazi hibrid, 
akiben az intellektuális külső ,nyersen" és a , nyers" 
hatalmi törekvés intellektuálisan jelenik meg.) Akitől a 
természet megtagadta azt a politikai szerencsét, hogy 
úgy nézzen ki, mint egy fatuskó, vagy akinek balsorsa 
úgy akarta, hogy másfajta szocializáción menjen ke- 
resztül, az lépéshátrányba kerül a politikában és 
mindent el kell követnie, hogy külső megjelenéséből 
eltüntessen mindent, ami intellektuális hajlamokra és 
lelki kifinomultságra enged következtetni. Grigorij 
Javlinszkij például, aki 1996-ban az ellenzéki 
demokrata tábor elnökjelöltjeként indult a választáson 
Jelcinnel és Lebeggyel szemben, mindent megtett 
azért, hogy letörölje magáról ezt a gyalázatot, a kétes 
és kínos értelmiségi eredetet, s amennyire csak lehet, 
,népire" vegye a figurát: gyakran jelent meg választási 
,spot"-jaiban hamisítatlan falusi csasztuskák 
, Grisájaként", a ,nép legkisebb fiaként", egyszerű 
észjárású falusi gyereknek adva ki magát - ami azt 
illeti. mérsékelt sikerrel. A készítmény ugyanis kissé 
, nyers" maradt. A szublimáció fordítottja - a kifinomult 
szellemiség, az erkölcsi kiválóság  , földiesítése", 
eldurvítása, megtestesítése - mindig nehezebb, ha 
ugyan nem kivihetetlen mutatvány. Legtöbbször 
messzire kilóg belőle a lóláb, kivehető a csináltság, a 
hamisság, ami csak elmélyíti az egyszerű orosz 
emberben amúgy is mélyen élő bizalmatlanságot és 
gyanakvást mindennel szemben, ami nem közvetlen, 
nem természetes, nem testi. (A kultúra mint 
,hazugság", ,mesterkéltség", az , értelmiségi" mint bű- 
nös, népétől elidegenedett lény, ,otsepenyec", az , ész, 


amely bajjal jár" - az orosz gondolkodás és művészet 
visszatérő témái voltak, és az orosz tömegkultúra 
témáiként élnek ma tovább.) 


3. Jelentésadás és jelentésmódosítás 
kontextusteremtés által: a kontextus lehet tudatosan 
megválasztott és megkomponált háttér, élethelyzet, 
politikai szituáció (például családi kör, dolgozószoba, 
futballpálya, sportautó, népi lakodalom, show-műsor, 
határtalan orosz táj nyírfákkal, rögös életrajzi út 
fotográfiákban elbeszélve stb.), és lehet véletlen 
esemény, esetleges körülmény, amelyből a képfőzők 
utóbb a szükséges és lehetséges jelentést kiolvasztják 
és átviszik a politikus képére (például ilyen 
körülmények lehetnek a testi alkat, balesetek, egy 
betegség vagy műtét, a politikus szexuális életének 
kipattanó botrányai, melléfogásai, furcsa rögtönzései, 
ivászata stb.). A kontextus legfontosabb komponense 
persze az ellenségállítás. Az ellenségben megjelenő 
fenyegetés vagy veszedelem 6 határozza meg 
legközvetlenebbül a politikai hős fellépésének és 
elhivatottságának jelentését. (Például a még , nyers" 
Jelcin aligha léphetett volna fel az "Orosz Demokrácia" 
és a Nyugat együttes megmentőjének szerepében, ha 
nem sikerül a választási médiakondérba belefőzni a 
"Vörös Rém" minden más ízt elnyomó, igen erős húsle- 
vespótlékát.) A rémalkotásban ügyelni kell arra, hogy 
egyetlen képben összpontosuljon az ellenség 
fenyegetése. Két rém nem fér el egy csárdában. A 
Gonosz legyen egy és oszthatatlan! Nem szabad 
megosztani a figyelmet, nem szabad kétséget hagyni 
afelől, kitől és miért kell félni. Az ízek bizonytalansága, 
bonyolultsága tönkreteheti a hatást. (Például az 1996- 
os orosz elnökválasztáson Jelcin mesterszakácsai ezért 
iktatták ki az ellenségképből - egyébként igen helyesen 
- az ,1993-as rém" - Zsirinovszkij alakját, hogy aztán 


teljes egészében a  ,Vörös  Rémként"  föltálalt 
kommunista pártvezér, Zjuganov mumusával töltsék be 
helyét.) 


Külön kell szólni a kontextuális 
jelentéstulajdonítás kapcsán mindazokról az esetekről, 
amikor a politikus képe valamilyen nem-tervezett, 
,nyers" elmozdulás, véletlen fejlemény, lényegtelen 
mozzanatok háttérből való hirtelen  előugrása 
következtében előreláthatatlan hangsúly- és 
jelentéseltolódásokat szenved el, és a megtervezett je- 
lentéstől eltérő, sőt, esetleg azzal ellentétes jelentést 
indukál. A politika nemcsak a választási spotok fikciós 
és tudósítások, közvetítések, vitaműsorok, interjúk 
fikcionalizált televíziós  műfajaiban  mediatizálódik, 
hanem előre nem tervezett vagy másként tervezett, 
véletlenszerű, olykor egyáltalán nem is politikai 
események és helyzetek ,spontán" mediatizálódás a 
révén is. Egy politikai konyha  szakácsainak 
rátermettségét éppen az mutatja, mit tudnak kezdeni 
olyan - gyakran nem kívánt, kellemetlen, szerencsétlen 
- fejleményekkel, amelyek váratlanul és kéretlenül 
potyognak alá a konyhán rotyogó üstökbe. Az esetek 
többségében nem kell egyebet tenni, mint hagyni, hogy 
a ,nyers" véletlen ,megfőjön" és kioldódjon belőle az a 
különleges íz, amely az alapízhez hozzáadódva kicsit 
, megbolondítja" az ételt. A jó médiaszakács nem ismeri 
az ,ostoba véletlent", minden helyzetben feltalálja 
magát, minden mindig kapóra jön neki. Jó példája volt 
ennek Horn Gyula súlyos autóbalesete és az ezt 
követően türelemmel viselt fejtartó abroncs az 1994-es 
parlamenti választásokon. Ez a nyilvánvalóan nem- 
tervezett szerencsétlen esemény és következménye (a 
politikus képét alapvetően megváltoztató fejpánt) úgy 
adódott hozzá az ekkoriban Horn Gyula lejáratására 
indított kormányzati médiahajsza alkotta képhez, hogy 


egymásra vonatkoztatta a baleset, a beteg ember és a 
politikailag üldözött ember képeit, noha ezeknek 
racionálisan semmi közük nem volt egymáshoz. A 
politikai szerencsétlenség elvont jelentését a fizikai 
szerencsétlenség mintegy megérzékítette és testileg 
dramatizálta, ami már önmagában megnyerő volt. A 
két  - véletlenszerűen, racionálisan belátható 
összefüggés nélkül - egymás mellé került kép (a 
hivatalos politikai vegzatúra és a baleset képe) 
esztétikailag kapcsolódott össze és vált kötelező 
érvényűvé. Ez a parlamenti választások kimenetele, 
Horn pártjának 1994-es győzelme szempontjából talán 
nem perdöntő esemény is jól mutatja, hogy a politika 
mediatizációja valóban a politika esztétizálásának felel 
meg. A politika esztétizálása nemcsak a tömegkultúra 
műfajaiból oly jól ismert érzéki különbség (másság) és 
érzéki fokozás (a dózis növelése) hatásstratégiájában 
valósulhat meg, hanem a képi megformálás során a 
képben vagy a képek között létrejött, tisztán 
esztétikailag érvényes összefüggések, megfelelések, 
kapcsolatok rejtett hatásában is. Ahol a , prelogikus 
gondolkodású", archaikus ember mágikus összefüggést 
látott, így szelídítve meg mintegy a véletlen önkényét, s 
ahol a ,logikus gondolkodású" modern ember nem 
látott összefüggést, mert racionálisan belátható 
összefüggés nem létezett, ott a  ,posztlogikus 
gondolkodású" ember, a civilizált ,képevő" esztétikai 
összefüggést lát. Ugy látszik, nemcsak ,lVétat prelo- 
gigue" létezett, kialakulóban van egyfajta , Vétat postlo- 
gigue" is, amely nem mágikusan, hanem esztétikailag, 
nem a kollektív hit, hanem az esztétikailag szervezett 
forma által , győzi le" a véletlent és létesít kapcsolatot 
logikailag össze nem függő dolgok között. Ugy is 
fogalmazhatnánk, hogy mintegy felszínre hozza és 
esztétikailag aktualizálja a modernekben is eleven - 


babonás hiedelmek, előérzetek, félelmek, gyanakvások 
formájában létező - mágikus késztetést, prelogikus 
gondolkodást. 


4. Kimaradás a képből, képkerülés, képhiány: 
valamely politikus, politikai párt vagy politikai esemény 
nemcsak úgy maradhat ki a képből, hogy a 
médiacsinálók üzleti, politikai, netán szakmai 
megfontolásból, esetleg tévedésből vagy véletlenül 
kihagyják, kiüldözik, kiszorítják, hanem úgy is, hogy 
maga a politikus és a politika igyekszik kimaradni a 
képből, csakis a kép hátteréből politizálni és csak a 
drámai helyzetekben - kényszerűen vagy a legked- 
vezőbb pillanatban - lépni elő onnan. Tévedés lenne 
azonban ebből arra következtetni, hogy a televíziós 
képből való kimaradás, a képkerülés egyszerűen a 
hozzá "nem értés, a politikai tétovaság és 
gyámoltalanság, a defenzivitás kifejeződése, ami csak 
árthat a politikusnak. A képkerülés, a , képtelenség" 
egyike lehet azoknak a főzési trükköknek, amelyekkel 
tompíthatjuk, ízét vehetjük a rossz minőségű 
nyersanyagnak, ugyanis nyilvánvalóan jobb, ha 
ritkábban szolgálunk az ebből készült fogásokkal és 
kevesebb , anyagot" használunk fel ilyenkor a főzéshez. 
Tévedés lenne ugyanis azt gondolni, hogy - mondjuk - 
egy gyönge kormányzati teljesítményt (mellékes, hogy 
a körülményekre vagy a személyi  kvalitásra 
visszavezethetően) ellensúlyozhat, elhomályosíthat a 
kormányzat  mediális jelenlétének erősítése, a 
kormányzati politika túltengése a képben. Eppen 
megfordítva: a gyönge kormányzat rossz teljesítményét 
csak felerősíti, ha túlságosan sokat szerepel vagy 
előtérbe tolakszik a képen, azzal a nyilvánvaló politikai 
szándékkal, hogy megmagyarázza rossz bizonyítványát, 
átírja saját történetér, feledtesse viselt dolgait. Innen 
nézve a kormányzat képkerülése helyes politikai 


ösztönre vagy alapos tudásra vall a politika media- 
tizálása terén. Egy olyan országban és olyan 
időszakban, ahol és amikor a politika mint olyan 
(pártostul-parlamentestül-kormányzatostul) vált ki 
viszolygást, — ellenszenvet, gyanakvást, — unalmat, 
felháborodást a társadalom nagy részéből, politikailag 
valószínűleg kifizetődőbb a  képkerülés és a 
közszolgálati média általános depolitizálásának, a 
szórakoztatás irányába terelésének főzési stratégiája. A 
politikai csatákban már megroggyant, 
összezsugorodott politikai ellenfél  , nagyvonalú" 
előtérbe engedése, sőt túlszerepeltetése a médiában 
ilyenkor fölér egy kegyelemdöféssel. A hatalomra jutott 
politikus , szerénységet", , önmérsékletet" demonstráló 
visszahúzódása a képből úgy is eladható, mint a 
televíziós haszontalankodás helyett a kemény munkát, 
a hasznos közszolgálatot választó politikus örökös 
időhiánya: , nincs neki efféle komolytalan dolgokra 
ideje, amíg mások a televízióban fecsegnek, ő az 
országért dolgozik". (Valójában persze a képkerülő a 
bajt kerüli, hiszen egy mindenféle politikával 
ellenszenvező légkörben politikusként megjelenni 
Önmagában is bajos, az akut gazdasági válság 
körülményei közepette pedig azzal a veszéllyel jár 
hogy a rossz, s egyre rosszabb világ a politikusban nem 
megmagyarázójára, hanem megszemélyesülésére talál. 
Persze, ilyen esetekre minden valamirevaló kormány 
gondoskodik villámhárítókról, vagyis 
pénzügyminiszterekről, akik aztán  fölfogják és 
levezetik a társadalmi feszültségek kisüléseit, míg csak 
ki nem cserélik őket újabb villámhárítókra. A média- 
szakácsok számára külön feladat, hogy időről időre 
létrehozzák azoknak a politikusoknak a mitikus képét, 
akik majd bűnbakok lehetnek és elvihetik a kormány 


hibáiért a balhét. Előfordul, hogy valakit kifejezetten 
erre a szerepre szerződtetnek az új kormányban.) 


A TÖRTÉNELEM ZÁRÓRÁJA 


Ahogyan a modernitás húzta ki a talajt - ugyanis 
Istent - vallási világállapot alól, ahogyan a modernitás 
szekularizálta - , húzta le" égből a földre - politikai 
eszmék és hatalmi berendezkedések formájában a 
vallási világállapot jellegzetes üdvígéreteit, mitikus 
képzeteit, ünnepi rítusait, úgy , szekularizálja", azaz 
húzza ki a talajt - mármint a Történelmet - a 
modernitás alól a Pénz személytelen és szellemtelen 
világrendje: úgy bontja le vagy hagyja meg puszta 
díszletnek a szuverén nemzetállamokat, úgy lokalizálja 
a Történelmet a még civilizálatlan ,modern vadak" - 
olykor egész kontinensekre kiterjedő - rezervátumaira, 
úgy foszlik szét a Történelem idejének aurája, úgy 
megy el a Történelem ,esze", úgy bomlanak föl a 
fennálló világok, a személyes és kollektív sorsoknak 
értelmet adó ideologémák, a fennálló világ Történelem 
által való megszentelésének, igazolásának, 
törvényesítésének és viszont: deszakralizálásának, 
kétségbevonásának, törvényen kívül helyezésének 
egész modern apparátusa. A Történelem túlvilága - 
ahogy a vallási túlvilág a modernitásban - metaforává 
válik, a történelmi (metonimikus vagy analogikus) 
beszédmód pedig a tömegkultúra összművészetének 
metaforikus beszédmódjává. A Történelem már nem 
vallási, erkölcsi, ideológiai, hanem csak esztétikai 
alapon állhat fönn, csak esztétikailag illeti meg igazság 
és hitelesség. 


A boldogság időszakai a Történelemben - mint 
Hegel mondja - üres lapok. Tegyük hozzá: üres lapok a 
történelmi ember életében is. A hétköznapiság, a 
polgári kor , prózája" mindenekelőtt sivár és unalmas. 
A Történelem vele szemben magasztalódik fel - 
legalábbis a modern ideológiákban és a modern 
irodalomban -  ,ünnepi létezés ként",  ,isteni 
színjátékként", , költészetként", amelyben még van 


veszély, tragikum, nagyság, pompa, mámor, szédület, 
hősiesség, áldozat, csoda, még ha megjelenésmódja, 
ahogy ugyanis a hétköznapi valóságba betör és testet 
ölt, szinte mindig katasztrofális (szinte, mert ha csak a 
torz, kisszerű, nyomorúságos hétköznapok, a , kis idő" 
tükreként, szekularizált  ,másik  világként", a 
szembesítés és számonkérés, a leleplezés és 
példamutatás szatirikus vagy elégikus tükreként jelenik 
meg a modernek kezében, abból nem lesz okvetlenül 
katasztrófa). Ezért volt a ,nyers" modernitás , Isten 
utáni") ám történelmi katasztrófavilága heroikusan 
boldogtalan, tragikusan szerencsétlen, katasztrofálisan 
rossz közérzetű, halálosan kétségbeesett, és ezért 
töltheti el a , Történelem utáni" esztétikai világállapot, 
a már , érett" (avagy a történelem levesesfazekában 
, megfőtt") modernitás - a  posztmodernitás  - 
pénzteremtményeit paradicsomi boldogság, nyugalom 
és derű, ezért terjedhet egy globális futótűz 
sebességével a ,jó közérzet", amit ma már kispénzűek 
is megengedhetnek maguknak, ezért érezheti magát 
mindenki ,happy"-nek, ,jól kondicionáltnak", 
,szerencsés fickónak" (még a legutolsó szerencsétlen 
Ílótás is!), mintha csak egy luxushajó fedélzetének 
utasai lennének. 


OROSZORSZÁG - , TÖRTÉNELEM UTÁN" 


Forradalmakhoz, helyi és  világháborúkhoz, 
polgárháborúkhoz, államcsínyekhez, felszabadító 
háborúkhoz a modernitásban sok idő, sok ember, sok 
vér, sok rombolás, s persze sok hit, sok türelmetlenség, 
sok illúzió és rajongás kellett. A , sok" elsősorban nem 
az idő, a tér, az anyag kiterjedésének nagyságára vagy 
mennyiségére, hanem minőségére utal. Az egyes 
embernek nincsen sok ideje. Az egyes ember a ,kis 
időben" él. Csak ha hisz Istenben, vagy ha reményét 
legalább a , történelmi szükségszerűségbe" veti, akkor 
nyílik meg ,kis ideje" a ,nagy idő", az isteni 
örökkévalóság vagy a Történelem ideje felé. A , sok" 
ebben az összefüggésben tehát  ,nagyot" és 


, nagyszabásút" jelent, egy másik koordináta-rendszert, 
amelyben az egyes ember , kevés ideje", ,kis élete", ha 
kívülről is, mélyebb értelmet nyerhet. (Sajnos, 
legtöbbször abban a formában, hogy a ,kis időt" 
feláldozzák a ,nagy időnek", a ,kis életet" a 
Történelem Istenének az ő letéteményesei: 
államférfiúk, pártvezérek, forradalmárok, diktátorok. 
De hát - valamit valamiért, ugyebár?!) 


A Történelem ,másik világa", ,nagy ideje", 
transzcendens igazsága kell ahhoz, hogy egy személy 
kilépjen a maga ,kis idejéből" és - a Történelemtől 
feljogosítva - valamely politikai közösség 
képviselőjeként, megértse az ,idők szavát", és 
megtegye, amit ,tennie kell", mert a Történelem (az 
Emberiség, a Nemzet, az Osztály, a Faj stb.) ezt várja 
tőle. Ebben a történelmi (kvázi-vallási) szerepben válik 
hőssé, a modern tömeg (a történelmi tömeg) elhivatott 
vezérévé, aki a tömegek ,helyes ösztönét" aztán 
, felismert szükségszerűséggé" szublimálja. 


Ám ahol az , idő tere" már nem a Történelem, ahol 
a ,nagy idő" csak metafora, művészi fikció, ahol az idő 
tere - a cybertér, ahol a politikus, a , világtörténelmi 
egyéni,ég" csak  médiaszereplő,  médiamitugrász, 
tévésztár, kép a képek között, ott nem történelmi 
eseményekről, legfeljebb televíziós eseményekről, 
teleforradalmakról,  telepuccsokról,  teleháborúkról 
beszélhetünk. Ilyen értelemben mindaz, ami 1991 és 
2000 között - tíz hosszú év alatt! - Oroszországban 
végbement, , kilóg" a történelemből, a történelem 
, nagy idejéből" és értelmezési keretéből, ám nagyon jól 
elfér a ,posthistoire" elektronikus képidejében, az 
úgynevezett ,reálidőben"7. Oroszországban egymást 
követték a ,televorot"-ok (vagyis a  ,televíziós 
közvetítés útján elkövetett államcsínyek"); a politi- 


kusok, politikai pártok éppúgy televíziós úton jöttek 
létre pár nap vagy hónap alatt, ahogy a 
, rendszerváltás" a maga egészében - 
,piacgazdasággal" és ,parlamenti demokráciával", 
,többpárti választásokkal" és , pénzügyi stabilitással", 
,újoroszokkal" és , maffiával", Oroszország egyben 
maradásában, a társadalmi újratermelési folyamat 
biztosításában, a jól ismert modern feszültségek - 


nemzeti frusztrációk, irredenta hisztériák, 
osztálygyűlöletek és  irigységek,  politikai-hatalmi 
viszályok - ,levezetésében" a televíziós képnek 


összehasonlíthatatlan nagyobb szerepe volt ebben a tíz 
évben, mint az ipari termelés örökölt  inf- 
rastruktúrájának vagy a , történelmi hagyományoknak". 


Televízió nélkül nincs , augusztusi 
palotaforradalom" vagy , dicsőséges orosz forradalom" 
1991-ben, — nincs  ,vörös-barna zendülés" vagy 
, alkotmányos , államcsíny" 1993 októberében, nincs 
Gorbacsov, nincs , Borisz cár", nincs ,Lebegy cár", 
nincsen ,orosz katasztrófa" és ,orosz újjáépülés", s 
persze nincs Putyin sem. Mert mindezek a fejlemények, 
változások nem a ,történelmi valóságban", nem az 
,empirikus világban" és persze nem is a velük 
szembeállított , társadalmi tudat" - az ideológiák, míto- 
szok - világában következtek be és történtek meg, 
hanem a televízió képernyőjén, amit a történelem 
esztétikai szimulációjának posztmodern eszköztára tett 
lehetővé. Az események nem történelmi módon 
söpörtek végig Oroszországon. Ezért nem rendítette 
meg ez a tíz év a világot, noha ami bekövetkezett (a 
Szovjetunió eltűnése, a szovjet tér szuverén 
nemzetállamokra szakadozása, az SZKP betiltása, az 
állami tulajdon spontán privatizációja, a pénz 
forradalmává berlini fal leomlása, Közép-Európa 
felszabadulása stb.), azt a modern történelmi tudat 


mindaddig - ha egyáltalán, akkor - legfeljebb 
rémálomként tudta elképzelni, világraszóló és 
előreláthatatlan kimenetelű katasztrófák képében. 
Soha semmi ehhez hasonló - vagy ehhez hasonló 
mádon - nem ment még végbe a modem európai 
történelemben. Semmilyen , ancien régime", beleértve 
a cári birodalmat és a nácik ,Harmadik Birodalmát", 
sőt a Nyugat gyarmatbirodalmait, nem omlott össze 
még így, ilyen történelmietlenül, ilyen megadóan, ilyen 
szelíden, szinte már elébe sietve saját sorsának. 
Forradalmak, ellenforradalmak, restaurációk, 
polgárháborúk még egyetlen összeomló birodalomban 
sem zajlottak le ilyen kevés vérontással és pusztítással. 
Azok ugyanis történelmi összeomlások voltak, a 
történelem minden borzalmával és boldogtalanságával 
egyetemben. A Szovjetunió nem összeomlott, hanem 
úgyszólván - elillant. Mint egy lidércnyomás vagy 
kísértetállam. Márpedig nem volt az, és maguk e nem- 
történelmi átváltozási mód okai sem a szovjet rendszer 
sajátosságaiban keresendők. Bárha igaz, hogy a szovjet 
rendszer etatista fejlesztési diktatúrája , feszítette túl", 
vitte ad absurdum a nyugati modernizáció trendjét, 
már-már államvallássá emelve a korlátlan és extenzív 
növekedés, a lehetetlent nem ismerő  technikai- 
tudományos haladás, az általános jólét 
megteremtésének programját, s bárha igaz, hogy a 
szovjet rendszer totalitárius jellegű ideokrácia volt, 
vagyis minden modern rendszer között leginkább volt 
kitéve a ,szó egyetemleges uralmát" kikezdő, a modern 
ideológiákat felforgató techno-telemédiumok táma- 
dásának. A hidegháború győzelmes  megvívását 
alighanem épp az tette lehetővé a Nyugat számára, 
hogy a háború a Történelem - a történelmi szócsaták - 
frontjáról áthelyeződött az elektronikus képek által 
közvetített tömegkultúra, fogyasztói kultúra 


,frontjára". A Szó mindig vérre szomjazó istenei 
átadták helyüket az elektronikus Kép absztinens 
ördögeinek, akik beérik Coca-Colával is. 


Ahhoz, hogy egy-két napba lehessen összesűríteni 
mindazt, amihez korábban (például még 1917-ben is) 
évek kellettek, ahhoz, hogy az országot szimbolizáló fő- 
város központjára lehessen korlátozni a tényleges 
politikai eseményeket, szükség volt a képernyő 
fénysebességgel pergő , reál idejére" és a ,képvalóság" 
szimulációs lehetőségeire, amelyek aztán a lokálisat 
egyetemlegesként, — a  véletlenszerűt  , történelmi 
szükségszerűségként" mutatták ki, és a tömegek 
számára esztétikailag átélhetővé tették mindazt, ami 
valóságos életükben nem következett be, ami a 
történelem újabb fordulóján elmaradt. De ugyanezért 
hiányzik ebből a nem-történelmi tíz évből a történe- 
tiség, a folyamatosság, a belső összefüggés, az 
egymásra épülés és az okulás. Oroszország 
megérkezett az ,örök jelenbe". Egyik kép kilöki a 
másikat, egyik politikai  szimulációt - pártot, 
karizmatikus vezért, fenyegetést, ígéretet, csodát, 
katasztrófát - mindenféle átmenet vagy összefüggés - 
nélkül követi a másik, anélkül, hogy ez bárkiben is 
hiányérzetet keltene vagy bármilyen zavart okozna. A 
posztmodern képvalóságba minden belefér. 


III. FEJEZET 
A NAGY MOSZKVAI SZOPUCCS 


, Ej, beh jó dolog is a televízió! Az em- 
ber csak behunyja a szemét és tisztára 
mint a rádió! ?" 

(Szovjet aranyköpés a 70-es évekből) 


Csak a történelem malmai őrölnek lassan. Az 
elektronikus tömegkommunikáció malmai gyorsak, 
egyre gyorsabbak. Megőrölnek mindent, csak látható 
és hallható legyen. Magát a történelmet is. Aki nincs 
tisztában ezzel, aki - úgyszólván - más malomban őröl, 
az maga is könnyen őrleménnyé válhat az új 
malomkövek közőrt. A mozgóképen ugyan szemmel 
láthatóan ő mozog, csak épp a mozgását szervező 
értelem jellege és minősége változott meg. Azért 
mozog, mert mozgatják, és azért mozog, hogy 
mindenkinek tetsszen. Akár tetszik ez neki magának, 
akár nem. A mozgóképpé vált, vizuálisan preparált 
embert használják, működtetik, kivágják, átvágják, új 
meg új értelmi összefüggések közé helyezik. Így lehet 
feltűnése - egy eltűnés erejéig - funkcionális ezen a 
világon. Semmi állandóság a változékonyságban, 
semmi folytonosság az egymás után következésben, 
semmi egység a sokféleségben. Nincs sem előtt, sem 
után. Sem eleje, sem közepe, sem vége - semminek, 
semminek. Sem oldás, sem kötés. Az egyenes adás 
televíziós — reálidejében a történelemnek nincs 
maradása. Nincs módja maradni. 


Aki csak szavai erejével képes elhitetni, hogy igaza 
van, az semmire sem képes. Aki csak a szó pengéjét 
forgatja ügyesebben ellenfelénél, jobb, ha búcsút int a 


27 Az orosz eredeti így hangzik: ,Horosaja vescs tyelevizor 
zakrojes glaza i dumajes, sto szlusajes radio". Idézi: Valerij 
Turovszkij: Govorit, nye pokazivaja, Moszkva. In: Sztolica, 1992. 1. 
szám 


politikai pályafutásnak. A hatás, befolyás és győzelem 
manapság elsősorban attól függ, melyik csapat - hisz a 
politikus nem személy, hanem személytelen 
apparátusok, politikatechnológusok, PR-menedzserek, 
politikai konzultánsok fedőneve -, szóval, melyik csapat 
képes képet csinálni a másikból, miközben saját képe 
megalkotását nem engedi ki kezei közül. A másik 
rémképének felmutatása olykor felér egy győzelemmel. 


A médiumváltás, persze, nem egyformán érinti a 
kultúra egyes területeit. De aki az üzleti életben vagy a 
politikában nem képes megteremteni a saját 
mozgóképét, nem tudja létrehozni cége vagy pártja 
, imidzsét", vagyis az eladásra és fogyasztásra szánt 
anyagi és szellemi javak elektronikus varázsképét, 
akinek nincs saját tömegkommunikációs malma vagy 
legalább befolyása az új malmok tulajdonosaira, az 
ezen a világon már aligha , süthet" lisztjéből kenyeret. 
A szavak vallási és történelmi súlya és ereje tü- 
neményszerű gyorsasággal enyészik el a posztmodern 
civilizáció információs képsivatagában. 


A LÁTHATÓ TÖRTÉNELEM 


A modern kultúra embere előbb hisz és inkább 
hisz a saját szemének és fülének, mint bárki más 
szavainak, előbb fogadja el valóságnak, amit lát és hall, 
mint azt, amit csak elmondanak neki, amit meg kell 
értenie és el kell képzelnie. A modern ember vallási 
hitetlensége egyebek mellett abban is kifejezésre jut, 
hogy a füleinek sokkal kevésbé hisz, mint a szemeinek. 
A modernitás végén már nem az igaz szó (, Isten Igéje" 
vagy az igaz tudás) áll szemben a hamis szóval (a 
, Sátán szavával" vagy a hamis tudással), hanem a 
közvetlenül látható-hallható technikai kép és hang áll 
szemben a közvetlenül nem érzékelhető, bizonytalan, 
homályos, s ilyeténképp kissé mindig gyanús szavak 
világával. A fotográfiákon és technikai mozgóképen 
rögzített vagy reprodukált látható történelem bizonyos 
értelemben a szavakban megőrzött - mitikus, elbeszélt, 
fogalmilag rekonstruált - láthatatlan történelem 


kritikájaként jelenik meg a köztudatban, mint valami 
tényszerű történelem a fiktív történelemmel szemben. 
Természetesen a imozgókép sem ,esik egybe" a 
valósággal, legalábbis nem jobban, mint a szókép vagy 
a fogalom. A mozgókép is létrehozza, konstruálja a 
valóságot, illetve a valóság fogalmát, csak másként, 
mint a szókép, és a technikai kép természetének 
megfelelő értelmet ad neki. Naiv képzelgés vagy puszta 
hit, , hogy / az érzékek számára empirikusan 
megragadható , a" valósággal azonos, és mindaz, ami 
túlmegy rajta, az ,nem-valóság": fikció és talány. 
Először is: a mozgókép nézője sem azonos a tényleges 
nézővel, . aki jelen van valamely — esemény 
bekövetkezésénél, bámészkodik, önkéntelen tanúja 
valaminek, a függöny mögül leselkedik, netán a 
felvevőgép mögött áll. Aztán a tényleges néző sem 
biztos, hogy ,a valóságot" látja. Nézőpontja nem egy 
filnkamera objektívje: óhatatlanul korlátozott, mind 
érzéki, mind szellemi értelemben. Valahonnan nézi az 
eseményeket és nem láthat mindent, minden részletet, 
minden összefüggést, továbbá folyamatosan és 
elkerülhetetlenül értelmezi és értékeli is azt, amit lát. 
Nem áll módjában - létmódjában ugyanis - másként 
tenni. Nyilvánvalóan nem marad hatás nélkül egy 
esemény  — képének felépítésére, — egy történet 
elmondására, hogy az átélő az esemény elindítójának, 
elszenvedőjének vagy külső szemlelőjének szerepéből 
látta a történteket. Egyáltalán nem biztos, hogy egy 
esemény közvetlen szemtanújának vagy cselekvő 
átélőjének későbbi tanúságtétele közelebb áll ,a" 
valósághoz, az igazsághoz, egyszóval ahhoz, ami 
történt, mint mondjuk egy történész elemzése, aki 
évtizedek — távolából próbálja meg fogalmilag 
rekonstruálni a szóban forgó eseményt. 


Még tovább: a tényleges nézőhöz képest a 
képnéző bármikor otthagyhatja a képet, megszakíthatja 
a  képvilág folyását, sőt, maga is rögzítheti 
mozgóképként a mozgó képet.  Végtelenszer 
újraindíthatja és végtelenszer rögzítheti az egyszer 


már rögzítettet. Végtére is a világtörlésnek nincs 
egyszerűbb módja egy televíziós készülék kikapcso- 
lásánál vagy a képek közötti ugrálásnál. Egy efféle 
sorozatos világtörléshez - s ki ne gyakorolta volna már 
benne magát - a képernyőn kívül csak egy távirányító 
szükséges. Éppen olyan, mint amit a hadászatban 
használtak a modernitásban a , vadak". A különbség az, 
hogy ott gombnyomással - a valóságos világot törölték. 
A , civilizált" ember csak a képvalóságot törli, minden 
mennyiségben, annyiszor, ahányszor csak akarja. A 
képvalóság megsemmisítése legtöbbször valóban 
indulatok levezetésére szolgál: lerombolják a tévéképet 
és ezáltal mintegy mágikusan megölik az ellenszenves 
vagy gyűlölt személye vagy valóságot, nemritkán az 
ismert varázsformulák kíséretében: , tűnj el! takarodj! 
menj a jó édes...!" Ki tudná megmondani, mennyi 
agresszió szublimálódott már ezen a módon a 
posztmodernitásban, mennyi kíntól, szenvedéstől, 
brutalitástól, rombolástól szabadult meg az emberiség 
a képvalóság feltalálásával, még ha elő is fordul olykor, 
hogy - különösen gyerekek vagy őrültek - összekeverik 
a képvalóságot a tényleges valósággal, s ebbe is bele- 
beletörölnek a látottak alapján. De hát így volt ez 
régebben is, csak akkor mesék, mítoszok vagy 
legendák képét keverték össze a valósággal. 


A film- és különösképp a videokamera a látható- 
hallható világban bárhová eljuthat, és a világhálón 
bárhová eljuttathat elektronikus mozgóképet. De 
nemcsak univerzális médium, hanem másként az, mint 
a valóságot jelentésként és jelentésképként felidéző 
szavak médiuma volt. Egy dolog a láthatatlan, vagyis 
elbeszélt, és más dolog a látható, vagyis megmutatott 
történelemben élni. Az új médium először is lerombolja 
azt az abszolút distanciát, amelyben a történelem képe 
mind ez idáig létrejött, s amely a jelent a múlttól 
elválasztotta. Titoktalanítja, deheroizálja, 
deszakralizálja a történelmet. Azt a látszatot kelti, 
mégpedig hatásosan, hogy a történésben minden 


látható-hallható alakot ölt, ami pedig nem látható és 
nem hallható közvetlenül, az vagy nem is létezik, vagy 
nem oszt és nem szoroz. Szóval, lényegtelen. 


Jahve - miként az a Bibliában áll - szavával 
teremtette meg a mindenséget: szólt és létrejött. A 
késő modern világ azonban már nem az Ige, hanem a 
Mozgókép megtestesülése. Ha úgy tetszik, a mi 
világunkat nem az Ige, hanem a Mozgókép teremti. 
Mostantól minden másképpen van, mint idáig volt, 
olyan határt lépünk át éppen, amely másik 
világállapotba vezet. Ez a világ nem a , történelem fÍu- 


tószalagára", hanem az elektronikus — médium 
filmszalagára készül. Pár év óta mindinkább 
digitalizálva: letörölhetetlenül, de korlátlanul 


átírhatóan és megírhatóan. A képet megelőzően létező 
(előrendezett, beállított, , elkapott") valóság rögzítése 
mellett és helyett lehetségessé vált bármilyen valóság 
technikailag tökéletes előállítása (nem kell hozzá 
,eredeti"). 


Ezzel végleg megdőlt a technikai képek 
megfellebbezhetetlen bizonyítóerejébe vetett modern 
hit. Nem dőlt viszont meg, sőt, mindinkább kiteljesedik 
a látható történelem - a tulajdonképpeni , posthistoire"- 
új dimenziója. Csak a láthatatlan történelemnek volt 
, szelleme", , rejtett értelme", , titka", , célja", , csele", 
,törvénye", csak a láthatatlan történelem hívó szavára 
sorakoztak fel egymással szemben nemzetek, 
nemzedékek, osztályok, hogy kiirtsák egymást, és az 
elveszített , vagy — eljövendő  Aranykor nevében 
, megforgassák az egész világot". A láthatóvá vált 
történelemből ez az egységes, és a fennálló világot újra 
meg újra  antagonisztikusan megosztó értelem 
kilobbant. Mintha láthatóvá válása egyben 
lelepleződését és hatástalanítását is jelentené. A 
látható történelem talán ezért is folyik olyan 
követhetetlenül és - a modern idők vérfolyamaihoz 
képest - szinte vértelenül. Változékonysága a napi 


időjárást idézi. A virtuális világháborúk, mikro-polgár- 
háborúk, távolsági háborúk, a teleforradalmak és 
televorotok (televíziós  államcsínyek) áldozatainak 
száma a régi és a modern történelem hullahegyeinek 
hekatombáihoz képest viszonylag csekélynek 
mondható, noha persze, ettől még a gyilkolászás nem 
lesz örvendetesebb. Ha majd egy világháború egyetlen 
halottat sem követel, akkor mondhatjuk, hogy 
megálljunk, mert , ottan van a Kánaán". 


A modern történelem alakítóinak - hál" isten - már 
nem hősökké, hanem mozgóképekké kell válniuk. 
Hiszen nem az örök istenek, hanem az örök tévénézők 
tartják őket szemmel. Sorsuk egyre nagyobb 
mértékben függ attól, aminek a képernyőn látszanak, s 
egyre kevésbé attól, amit mondanak és cselekszenek. A 
történelmet egyre inkább a látvány teremtés 
szakembereire és a képi  információközvetítés 
személytelen apparátusaira kell bízni. A politikus 
mindinkább csak néznivaló, látványosság, attrakció. A 
nézhetetlen politikus eleve kudarcra van kárhoztatva. 
Jaj annak a politikusnak, aki még ma is 
történetíróknak, újságíróknak, és nem a kamerának 
pózol, aki nem tudja: más a televízió képernyőjén, és 
más a szavak jelentésképernyőjén megjelenni. Aki a 
látható történelemben is létezni akar, annak a 
képernyőn kell megjelennie, képbe kell kerülnie, 
hacsak egyetlen percre is. Egyetlen perc legfeljebb a 
láthatatlan történelem, a ,nagy idő", a , szent idő", az 
,Örökkévalóság" szempontjából semmi. A látható tör- 
ténelemben maga az üdvösség. 


Azt, hogy mostantól minden másképpen van (van, 
mert többé nem lesz!), mint idáig volt (úgy is fogalmaz- 
hatnék, másképpen vagyunk az időben, mint idáig vol- 
tunk), a nyolcvanas-kilencvenes évek fordulóján, annyi 
történetfilozófiai okoskodás és kultúrkritikai kirohanás 
után, népszerűen is tudtunkra adta a 
világtörténelemként csodált és rettegett eseményvilág 


élő, egyenes adásban történő televíziós közvetítése. Így 
kerültek szemünk elé a kelet-európai forradalmak 
(például a bukaresti televíziós stúdióban lezajlott 
népfölkelés), a helyi háborúk és polgárháborúk (a 
sivatagi vagy öbölháború, a jugoszláv polgárháború), és 
így tűnt tova a képernyőkön 1991 augusztusa, a 
moszkvai palotaforradalom és a , dicsőséges orosz 
forradalom" történelemjátékának mozgóképfolyama. 


VIDEO-BOLSEVISTA VILÁG- 
ÖSSZEESKÜVÉS 


A szóbeli világnak, a történelemnek bizonyos 
értelemben utolsó végvárai és menedékhelyei voltak 
Kelet-Európa kommunista ideokráciái. A történelem 
,utolsó szavának", az Ige - az isteni teremtőerővel 
felruházott politikai Ige  - megtestesülésének 
tekintették magukat, s miközben minden erejüket 
lekötötte a mindenfelől rájuk törő "Ellenséges Szó" 
feltartóztatás a, elhárítása, megsemmisítése, üldözése, 
szép lassan összeroppantak az információs és elekt- 
ronikus világforradalom, a szótlanul terjeszkedő új, 
techno-telemédiumok nyomása alatt. Az egyre olcsóbb 
képrögzítési, , másolási — és  információközvetítési 
technikákat, a külföldi rádió- és televíziós adásokat már 
nem lehet olyan könnyen föltartóztatni, mint a tiltott 
irodalmat a határon. A sajtó cenzúrája, a könyvindexek, 
az írott és nyomtatott szövegek elkobzás a és zárolása 
vagy bezúzása, a külföldi rádióadások zavarása egyre 
kevésbé töltötték be feladatukat, azt ugyanis, hogy 
blokkolják a szabad információ áramlást és megőrizzék 
a társadalom információs  zártságát. Az új 
információközvetítési technikákat csak ideig-óráig 
monopolizálhatta az állam, s használhatta fel 
természetüknek ellentmondó célokra: az információk 
zárolására. A zárt társadalom hajóján idővel egyre több 
és egyre nagyobb rés keletkezett, amelyeken 
valósággal áradt befelé a világból az információ, 
irányítva — és  irányítatlanul. A hajómonstrum 
elsüllyedése idő kérdése volt. Az elektronikai és 


információs forradalom vívmányai előbb a hadiiparban, 
majd a magánszférában is megjelentek. A magántele- 
fonok, magántelevíziók és később már videók, faxok, 
fénymásolók gyors terjedését a nyolcvanas években 
már csak valamilyen polpotista , halálszocializmussal" 
lehetett volna megállítani. De a totális önizoláció és a 
permanens terror , történelmi árát" már nemcsak a 
szovjet társadalom nem akarta megfizetni, hanem a 
késő Brezsnyev-kor hitehagyott , új osztálya", a korrupt 
és kleptokrata szovjet elit sem. (Nem meglepő, hogy a 
90-es évek , kapitalista" és , demokratikus" 
Oroszországában a politikai elit 7590-a, a vállalkozói 
elit 6090-a került ki a nómenklatúra soraiból.) 


Az információs forradalom kihívására adható 
másik választ a fennálló szovjet társadalom 
modernizálása jelentette. Gorbacsov hatalomra jutását 
követően a , glasznoszty" az információs forradalom 
ideológiája lett a Szovjetunióban. Megfogalmazói, a 
rendszer megreformálásának legradikálisabb 
képviselői és a változások irányát meghatározó új 
társadalmi  — érdekcsoportok főként a modern 
információtermelés szférájából kerültek ki. A politikai 
szétesés, a krónikus élelmiszerhiány, az ipari termelés 
zuhanása az eltelt évtizedben eltakarta az információs 
társadalom, az információs gazdaság dinamikus 
előretörését. , Ha a hagyományos ipari és 
agrárszektorban megtermelt javak mennyisége és 
választéka megközelítette volna az információs 
szektorban előállított javakét, akkor a Szovjetunió 
minden politikai megrázkódtatás ellenére talán még 
ma is állna, a posztszovjet unió pedig nem táncolna 
még ma is a gazdasági összeomlás szakadékának 
peremén. 


A rendszer átalakítását — mindenesetre az 
információs társadalom két legfontosabb eszközét - az 
elektronikus pénzt és az elektronikus képet - kezükben 
tartó csoportok, javarészt a fiatalabb évjáratokból 
kikerülő pénzügyesek és tévészakemberek kezdték el 
és irányítják ma is. Régi, tizenkilencedik századi 


értelemben vett polgárságot és középrétegeket ugyan 
hiába keresünk a posztszovjet társadalomban, de az új 
típusú információs vállalkozók rohamosan gyarapodó, 
egyre befolyásosabb, egyre tőkeerősebb rétegét szabad 
szemmel sem nehéz felfedezni. A képi 
információtermelés legtöbb csatornáját igen gyorsan 
kezükbe vették (később privatizálták is), és maguk is 
gyakran és szívesen jelennek meg a képernyőn. 


A szovjet rendszerváltást nem új ipari forradalom, 
hanem a távközlési forradalom kihívása provokálta ki. 
Úgy látszott, e forradalom társadalmi és kulturális 
hordozóitól függ, hogy sikerül-e Oroszországnak az 
átállás az új információs világtársadalom vágányaira. 
Az elektronikus szovjet sajtó az 1986 és 1991 között 
eltelt időszakban sokkal fontosabb szerepet játszott a 
szovjet társadalom mentalitásának és érzületének 
átalakításában, mint bármely politikai párt, ideológiai 
csoport, politikai személyiség. Élve a gorbacsovi 
, nyitás" teremtette lehetőségekkel, a képi 
információközvetítés szinte minden fontos színterét a 
szakmailag képzett, vállalkozó kedvű fiatalok foglalták 
el. 1987 és 1991 között a legnézettebb, legsikeresebb 
hírműsorokat, kulturális tévémagazinokat a szovjet 
televízióban szinte kizárólag huszonéves fiatalok 
készítették. Olyanokat többek között, mint a Vzg/jad 
(Nézőpont), az Avtorszkoje tyelevigyenyije (Nem- 
professzionális tévé), a Do i poszle polunocsi (Ejfél 
előtt, éjfél után), a Videokanal (Video-csatorna), a 
Pjatoje koleszo (Ötödik kerék) heti és havi műsorai, 
nem beszélve a TSZN-ről (Televíziós hírszolgálat) vagy 
a 600 másodperc című pergő, attraktív, amerikai 
akciófilmek stílusát idéző leningrádi tévéhíradóról. 
Ezek a hírműsorok fiatalos lendületükkel, 
szemtelenségükkel, ötletességükkel, s nem 
utolsósorban személyes hangvételükkel valósággal 
lemosták a pályáról a konzervatív szovjet tévé unalmas, 
személytelenül hivatalos híradóját. Nem volt nehéz 
dolguk: csak szabadon kellett engedniük a mozgókép 


szellemét, hogy kő kövön ne maradjon a szavakból 
épített szovjet valóságkulisszából. A szovjet múlt, a 
szovjet jelen és az ellenséges külvilág hagyományos 
verbális képét a látható-hallható valóság tévéképei 
rombolták le. 


Először bizonyosodott be, hogy a politikai siker 
nemcsak azon múlik, kinek sikerül elfoglalnia az 
elektronikus média színtereit, hanem azon is, és főként 
azon, mit tud kezdeni , szerzett birtokával". Hiába 
foglalták vissza a szovjet konzervatívok a központi 
televíziót, ha mozgóképek helyett újra csak szavakat 
tudtak a képernyőn mozgósítani. Hiába szorították ki a 
radikális fiatalokat az információtermelés központi 
színtereiről, ha azok szaktudásukat és újkeletű 
hírnevűket egy pillanat alatt tőkésítették: 
magánstúdiókat, kábeltelevíziókat alapítottak, 
videokazettára dolgoztak. Alekszandr Ljubimov, a 
legendás hírű Vzg/ljad műsorvezetője (aki később mint 
televíziós személyiség nyert a választásokon s lett népi 
küldött Oroszország parlamentjében) 1991-ben egy 
tőkeerős nyugat-európai céggel alapított magánstúdiót 
műsorának központi letiltása után. S míg a nevezetes 
augusztusi napokban az állami televíziót lefoglaló 
puccsisták fantáziájából arra futotta, hogy 
közleményeik beolvasása mellett Csajkovszkij Hattyúk 
tava című  balettjét közvetítsék felvételről? a 


28 A puccs napján reggel és este is felvételről bejátszott Hattyúk 
tava a szovjet televízióban talán az egyetlen maradandó jelképe 
lett az 1991-es augusztusi palotaforradalomnak, noha persze 
merőben ironikus értelemben. Természetesen az ötlet - a balett 
felvételének sugárzása - nem a puccsisták fejéből pattant ki. A 
puccsisták fejéből egyáltalán semmiféle ötlet nem pattant ki. A 
televíziós kép elől szinte menekültek. Erdekes, mit mond erről tíz 
év távolából a központi szovjet televízió igazgatója, Leonyid 
Kravcsenko, akit a ,puccs" után egy ideig a ,puccsisták" 
cinkosának tekintettek: , A balett sugárzását már augusztus 5-én 
bevettük műsortervünkbe. Akkoriban a műsorterv átfutási ideje 
három hét volt. A Hattyúk tava a Nagy Színház előadásában - 
alapmű. Ragyogó előadás. Épp ezért, hogy minél többen láthassák, 
délelőttre és estére is betettük, arra gondolva, hogy sokan vannak, 
akik első és második műszakban dolgoznak. Mint az emberek 


televízióból kiebrudalt Ljubimov stábja reggeltől estig 
forgatott, videóra vette és illegális archívumba 
gyűjtötte össze a három eseménydús nap teljes 
krónikáját, hírláncot épített ki, amely olyan jól 
működött, hogy még a puccsista vezérek döntéshozói 
környezetéből is sikerült értékes információkhoz 
jutniuk. 


A —— konzervatív politikai erők eredendő 
gyámoltalansága és tehetetlensége a modern média 
terén, képtelenségük, hogy képbe kerüljenek, vagyis 
hatásos képpé váljanak ellenfeleik képével szemben, 
könnyen csap át félelmi hisztériába és fundamentalista 
átkozódásba mindenféle modern média ellen. Az új 
technikai eszközt - mivel nem tudják, mire való és 
hogyan kell használni - démoni erővel ruházzák fel és 
démonként próbálják elpusztítani. A századfordulón a 
cári monarchia konzervatívjai és monarcho-fasisztái 
még a nyomtatott sajtóban látták a nemzet, ,az orosz 
lélek . megmételyezésének" legfőbb eszközét, a 
,rothadó Nyugat" sátáni trükkjét, az Oroszország ellen 
szőtt világ-összeesküvés médiumát (a cári Ohrana 
műhelyében készült hamisítvány, a ,Cion bölcseinek 
jegyzőkönyvei" egész fejezetben tárgyalja, milyen 
szerepet játszik a nyomtatott sajtó a ,zsidóság 
világuralmi" törekvéseiben); az ezredforduló szovjet 
konzervatívjai és új sütetű monarcho-fasisztái viszont 
már az elektronikus sajtóban vélik fölfedezni az orosz 
nemzet elpusztításán munkálkodó , idegenek" 
varázseszközét, a televízióban látják a  ,Sátán 


templomát". ?? A birodalmi állammá szikkadt bolsevik 
örökség nacionalista védelmezői kezdettől fogva 
, neobolsevizmussal" vádolják a radikális reformereket, 
liberális értelmiségieket. Nem csoda, ha a túlsúlyuk az 
elektronikus képtermelésben, szellemi nyitottságuk, 
nyugatias  tájékozottságuk, technikai tudásuk és 
folytonos győzelmük az elektronikus médiában egyfajta 
,video-bolsevista világ-összeesküvés" rémképét ölti 
magára ellenfeleik lángragyúlt képzeletében. ,Az az 
információözön, amelynek irányítását a oliberálisokc 
tartották kezükben, hatni kezdett a védtelen, 
immunitás nélküli, világnézeti és pszichológiai 
védőernyőitől megfosztott népi tudatra, amely hetven 
éven át egy obskúrus politika sötétségében leledzett" - 
írta a szovjet konzervatívok főideológusa, az 1991-es 
augusztusi puccs egyik ideológiai előkészítője, 
Alekszandr Prohanov. - , Lényegében olyan műtét volt 
ez, amelyet érzéstelenítés nélkül hajtottak végre egy 
eleven agyon. A népi tudatot koncul vetették oda a 


sglasznosztynakx, — hogy ízekre  marcangolja."?" 


Nemcsak az figyelemre méltó ebben a fejtegetésben, 
hogyan értékeli az információs forradalmat és annak 
végrehajtóit azoknak az erőknek az ideológusa, 
amelyek ellen ez a forradalom irányult (,összeesküvés 
a nép ellen", ,tudatrombolás" stb.), hanem az is, hogy 
elismeri sikerüket, s a katasztrófának tekintett 
társadalmi átalakulást az információs forradalomból 
eredezteti. E tekintetben ugyanis nem téved. A szovjet 
konzervatívok tévedése nem személyes jellegű, 
gondolathiba volt. Sokkal inkább a totalitárius kultúra 
észjárásából, a régi ideokratikus szovjet elit politikai 
szocializációjából fakadt. A Szó utolsó vitézei voltak ők, 
akik sziklaszilárdan hittek benne, hogy megfelelő 
szavakkal feltartóztathatják és megsemmisíthetik a 
video- és tévéképek ellenséges ármádiáját. Már ha 
egyáltalán észlelték valóságos ellenfelüket és az új 
harci terepet. Mert többségük még mindig az 
ideológiai harc régi terepén - a nyomtatott sajtóban - 
küzdött az ellenség ideológiai befolyása ellen. De az új 
terepen is a régi harcmodort, a régi terepen bevált 
harci eszközöket tudták csak bevetni. Nem ismerlek 
mást ugyanis. A szovjet konzervatívok és orosz libe- 
rálisok csatája úgy festett, mintha lovas hadsereget 
vezetlek volna rohamra tankok és rakéták ellen. A régi 
terepen, a szabad szóval és a szabad szellemmel 
szemben még hatékonyan léphettek fel. Az új terepen 
azonban, ahol a mozgókép és az üzlet szelleme volt az 
úr, szavaik rozsdás pengéje kicsorbult a minden szónál 
beszédesebb  video- és tévéképeken. Soha nem 
mutatkozott meg Írappánsabban és mulatságosabban 
ez a groteszk terepvesztés és tereptévesztés, mint 
augusztusban, a moszkvai szópuccs idején. 


EGY SZÓPUCCS ANATÓMIÁJA 


Feltűnő volt a lázas augusztusi napokban a 
puccsisták (én inkább klasszicizáló szovjet 
palotaforradalmároknak nevezném őket) 
tehetetlensége, mozgásképtelensége. Kevésbé volt 


feltűnő, jóllehet kudarcukat előre jelezte a puccs 
mozgóképtelensége; az a gyámoltalanság, bénultság, 
amit e jeles férfiúk - egytől egyig a szovjet állam akkori 
vezetői, Gorbacsov kivételével - a képi információ- 
közvetítés terén tanúsítottak, noha a központi televízió 
teljes egészében az ő kezükben volt. Nemcsak tetteket, 
hanem - ami még ennél is rosszabb - képeket sem 
bírtak produkálni. Csakugyan nem a tettek, hanem a 
szavak emberei voltak ők, az egész puccs pedig már- 
már  literátorok összeesküvése. A szó szoros 
értelmében. 


Anatolij Lukjánov, akit azzal gyanúsítottak, hogy a 
háttérből maga szőtte az összeesküvés szálait - 
gyakorló költő. 1990-ben álnéven jelentette meg első 
verseskötet ét. Jazov honvédelmi miniszter pedig egy 
korabeli portréfilmben a katonaember 
szemérmességével vallotta meg, hogy verseket is ír, és 
érzékeltetésül tüstént el is szavalta egyik katonai 
témájú poémáját. Krjucskovról, a KGB vezetőjéről nem 
tudjuk ugyan, írt-e verseket, tudjuk viszont, hogy 
szenvedélyes versolvasó, és kedvenc költője József 
Attila. Ne tessenek csodálkozni: először is egyetlen 
költő sem válogathatja meg rajongóit, aztán meg 
Krjucskov a magyarokra szakosodott a KGB-ben. Eppen 
ezért került annak idején - 1956-ban - a szabad 
idejében ugyancsak verselgető budapesti szovjet 
nagykövet, később  KGB-elnök, majd pártfőtitkár 
Andropov mellé. De irodalmárnak tekinthető a 
kolhozfantaszta, kollektivista-utópista Sztarodubcev is, 
aki egy másik puccsistával, Varennyikov tábornokkal 
együtt aláíróként szerepel az orosz írók lapjában 
közzétett, orosz írók által megfogalmazott Szózat a 


néphez?! című irodalmi-politikai kiáltványon, olyan 
prominens írók társaságában, — mint  Valentyin 
Raszputyin és Jurij Bondarev. (Utóbb, az ellenpuccs, a 
, nagy augusztusi orosz forradalom" beindítói éppen ezt 
a Szózatot nyilvánították a puccs ideológiai 
platformjának.) Talán csak a szívtelen pénzügyér 
Pavlov lógott ki kissé a csapatból, bár rémlátomása a 
nyugati bankok Gorbacsov ellen szőtt  világ- 
összeesküvéséről kifejezetten irodalmi képzelőerőről 
tanúskodott, akárcsak Krjucskov lélegzetelállító meséje 
a mérgezett amerikai gabonáról pár hónappal koráb- 
ban. Ám egyikük sem mérte fel, hogy az elektronikus 
képuralom korában a hidegháborús propaganda régi 
rémtörténetei (pro és kontra) csak a képernyőn 
kelhetnek új életre, ha tudnak. Különben hatástalanok. 
Tettek és sikerek híján nem szavakat, hanem 
mozgóképeket kellett volna produkálni. (Gorbacsov is 
mindig tudatában volt ennek.) Nem csoda, ha hittek a 
szavak mágikus erejében. A szó kultúrájában nőttek fel, 
szavakkal bástyázták magukat körül, tanácsadóik is 
irodalmárok voltak. 1990  — decemberében az 
oroszországi Írószövetség kongresszusa (az ekkor még 
egységes Írószövetség a konzervatív szovjet-orosz 
reakció fellegvára volt) nemcsak a szovjet hadsereg és 
a pravoszláv egyház, hanem a Szó, az Ige megváltó 
erejét is mozgósítani próbálta: , Az emberek a Szóra, az 


Igére várnak - mondta Anatolij Szaluckij. - Ezért 
támogatom azt a javaslatot, hogy Oroszország írói 
forduljanak újból felhívással Oroszország 


állampolgáraihoz. Újból és újból, mindaddig, amíg a 


Szó meg nem testesül. ?? Nos, ezt a Szót aztán addig 
hajtogatták, míg végül csakugyan megtestesült. De 
nem tettekben, hanem egy szóképben. Belőle lett a 
puccs inkább groteszk, mint félelmetes hatású 
szómaszkja - a GEKÁCSEPE (az Állami Bizottság a 
Rendkívüli Állapot Bevezetésére orosz rövidítése). Ez 
lett hát maga a puccs. Se több, se kevesebb, mint egy 
groteszk szókép. Nem csoda, ha a szópuccsot a 
moszkvai demokraták maroknyi csapata könnyedén 
mozgóképbe fojtotta. Míg az egyik oldalon szívhez 
szóló szózatok, dörgedelmes kiáltványok, hivatalos 
közlemények sorakoztak föl, a másikon a nagy nyugati 
tévétársaságok, az orosz magánstúdiók — és 
magánvideósok forgatócsoportjai és tévé-videoképei. 
, Körülöttünk rengeteg ember, kezükben videokamerák 
és fényképezőgépek. Megállás nélkül filmeztek és 
fényképeztek minket. Mellettünk Volgák suhantak el, 
azokból is minket filmeztek. Annyi volt ott a kamera, 
mint a nyű. Soha életemben nem láttam még ennyit 
egy helyen. Folyton villogtak a vakuk, mindenfelé 
éjszakai felvételre beállított kamerák infravöröse égett. 
Azt hiszem, valakitől előre tudhatták az útvonalunkat - 


a kamerák teljesen fel voltak készülve az 


érkezésünkre?? - emlékezett vissza az eseményekre egy 
tankos kiskatona pár héttel később. 


Hogy mennyire csak irodalmárok kezében volt a 
botcsinálta puccsisták ,imídzsének" megformálása, azt 
nemcsak a  GEKÁCSEPÉ-t bejelentő kollektív 
sajtóértekezletről készült  önleleplező  tévéfelvétel 
mutatta meg 1991 augusztusában, az egyetlen és 
sorsdöntő tévés megmutatkozás totális csődje, hanem 
az a görcsös erőlködés is, amivel literátor kíséretük e 
szürke és tespedt bürokratákat történelmi hősökké 
próbálta fölfújni a reakciós sajtóban: ,Az ország 
vezetésében ma kétségkívül Jazov a legrátermettebb 
ember - írta Jazov című írásában az ultrareakciós 
katonaíró. Karem Ras, egy héttel a puccs cx előtt. - 
Nyilvánvaló, hogy a mi Bátyónk - Jazov. (Az eredetiben 
a ,bátyka" szó szerepel, amely az oroszban fővezért, 
pater familiast, atamánt egyaránt jelent. - Sz. Á.) 
Valóban olyan ő, mint az édesapa. Két ilyen ember van 
ez idő szerint nálunk - az egyik ő, a másik II. Alekszij 


pátriárka. § Persze, ha ez a portré - Jazov mint az 
orosz nemzetcsalád atyja a képernyőn is hatásosan 
tudott volna megjelenni, akkor alighanem betöltötte 
volna hivatását, nem lett volna közröhej tárgya. 
Csakhogy ennek képernyőre alkalmazásához vagy 
zseniális imídzsmékerek kellettek volna, vagy más 
alany, nem Jazov. Mikor Jazov a tévékamerák előtt, 
igazi interjúhelyzetben a róla készült portréfilm után 
megjelent, úgy hatott, mintha Scsedrin Egy város 
története című szatírájából lépett volna elő. 


Nehéz elképzelni hálásabb karikatúratémát a 
nyolc  palotaforradalmárnál. A puccs híre által 
gerjesztett félelem órái egyáltalán nem tették őket 
félelmetesekké. A puccs előtt egy héttel jelent meg a 
Sztolica címlapján Jazov, Pugo és Krjucskov, a három 
orosz ,bogatir" (az óorosz bilinák sic! mitikus vitézei) 


groteszk képében. ? A puccs után egy héttel, 
augusztus 27-én pedig a Pilot animációs filmstúdió már 
piacra is dobta  Puccs című  ,animációs  do- 
kumentumfilmnek" nevezett rajzfilmjét, amelyet három 
nap alatt készített el. A két és fél perces film, amelynek 
elkészítésén húsz rajzoló dolgozott teljesen ingyen és 
éhesen, a stúdióvezető szerint a ,katonahumor" kissé 
vaskos műfajában született: azzal kezdődik, hogy a 
GEKÁCSEPE tagjainak irodájában kopogtatnak, és 
azzal ér véget, hogy Jelcin lehúzza a ,nyolcakat" a 


vécén. Afféle posztmodern ROSZTA-ablak ez a 


rajzfilm," s készítőinek aszketikus munkamoráljával és 
vaskos humorával együtt jól illett a , forradalmi napok" 
légköréhez. 


A szópuccsisták mozgóképben annyira semmit 
nem produkáltak, hogy a , forradalmi" 
dokumentumfilmek készítőinek később a nevezetes 
sajtóértekezletről készült filmanyag utólagos 
manipulálásával (a puccsisták arcának megnyújtásával, 
szavaik . komikus hatású 6 szétdarabolásával és 
megismétlésével) kellett létrehozniuk a történelmi 
Gonosz jól ismert politikai  kliséjétt. De a 
kegyelemdöfést a szópuccsnak minden bizonnyal a 
játsszunk puccsot! elnevezésű szórakoztató asztali 
játék adta meg, melynek kivágható játéktábláját és 
összeragasztható  dobókockáját (a kocka minden 
oldalán egy puccsista arcképe) a Lityeraturnaja Gazeta 
tette közzé. A játékhoz mellékelt használati utasítás így 
kezdődik: ,Olvasó!l A  gekácsepisták a puccsot 
elvesztették. Vajon, ha köztük lettél volna, te meg 
tudtad volna nyerni? Kockát a kézbe és rajta! Az út a 
Matroszkaja lyisináig (értsd: a dutyiig - Sz. A.) sok-sok 
kalandon át vezet. Az győz, aki legtovább játékban tud 
maradni. Jó utat és jó szórakozást!" Mint mondani szo- 
kás: minden jó, ha a vége jó. Ámde az a vég messze van 
még. 

Az 1991-es augusztusi ,beugratós puccsot" 1993- 
ban újabb ,beugrató s puccs" követte (az elsőben a 
konzervatív szovjet államvezetést, Gorbacsov 
környezetét ,ugratták bele" a palotaforradalomba, a 
másodikban pedig a Haszbulatov és Ruckoj vezette 
szovjet — parlamentet). A  ,beugratós  puccsok" 
kirobbantásának és meghiúsításának szimulálásában 
mindkét esetben kulcsszerepet játszott a média, s 
mindkettőre pontosan illik az orosz műszó: televorot - 
azaz telecsíny, televíziós úton elkövetett állam- 
csínykísérlet. A média, az elektronikus képek 
mozgatásához szükséges szakértelem és tényleges 
hatalom mindkét esetben a Jelcin-párti demokraták 
oldalán volt. A ,puccsisták" szavakat üvöltöztek és 


megpróbálták eltörölni a kép hatalmát. A szó szoros 
értelmében. 1993-ban a zendülök első útja az 
osztankinói tévétoronyhoz vezetett, ezt ostromolták 
meg éjszaka, és az utcai zavargások során jelképesen 
televíziós készülékeket vertek szét. 


TÉVÉ-BORISZ ÉS VIDEO-MISA 


Láttuk: a modern politikában a pártok, 
mozgalmak, vezérek csatározása nem az utcán, nem a 
parlamentben, hanem a képernyőn dől el. Akinek csak 
szavai vagy tankjai vannak, és nem győzi mozgóképpel, 
az alulmarad. Aki azonban győz, annak egyszersmind a 
képernyőn, képileg is győznie kell: létre kell hoznia 
győzelmének video- és tévéképeit. Ahhoz, hogy 
politikai győzelmét győzelemként fogadja el a 
társadalom, képbe kell kerülnie és képben kell 
maradnia. Cuius televisio, eius visio. Minél kevésbé 
modern egy társadalom, annál inkább ki van téve a sza- 
vak politikai mákonyának, és minél modernebb, annál 
könnyebb mozgóképek által manipulálni. A moszkvai 
szópuccs összeomlása 1991 augusztusában egyben az 
ideokratikus — keleti totalitarizmus szóvilágának 
összeomlását is jelentette, teljes szócsődöt, amely a 
szovjet társadalom  modernizáltságának fokát is 
megmutatta. A szópuccsot nem egyszerűen leverték, 


hanem tévé- és videoképbe fojtották. A 
szópuccsistáknak a kegyelemdöfést nem 
letartóztatásuk adta meg, hanem Gorbacsov és Jelcin 
megjelenése — a képernyőn. Mert  " amennyire 
mozgásképtelenek és  mozgóképtelenek voltak a 
szópuccsisták, olyan mozgékonyaknak és 
mozgóképeseknek bizonyultak a tévé- és 


videoforradalmárok. A szópuccsisták antimodern észjá- 
rására vall, hogy Gorbacsovtól a szót vonták meg, a 
szólás lehetőségétől fosztották meg. Fel sem merült 
bennük, hogy a némaság ellenfelüket erősítheti, hogy a 
háziőrizetben fogva tartott szovjet elnök nem 
telefonon, rádión, levélben, hanem videoszalagon fog 
üzenni országnak és világnak. Sőt, magának az 


óhatatlanul gyanúba keveredett Gorbacsovnak is az az 
érdeke most már: ne szóban, hanem mozgóképen 
lépjen a világ nyilvánossága elé. (Ma már bizonyosra 
vehető, hogy tudatosan nem lépett verbális 
kontaktusba a külvilággal, jóllehet megtehette volna.) 


Akár médiaszakemberek tanácsolták neki, akár 
mint ízig-vérig posztmodern politikus, ösztönösen 
érezte, mit kell tennie: Gorbacsov jól választott, amikor 
a drámai erejű hallgatás mellett döntött, vagyis nem 
engedte, hogy szavai megelőzzék személyes 
megjelenésének tévé- és videoképét. Csakis ez a 
megjelenési mód tudta - annyira amennyire - 
hitelesíteni őt az áldozattá vált elnök szerepében. 
Végül, amikor a személyes jelenlét, a visszatérés és 
vallomás tévéképei (1. a repülőgépről leszálló megtört, 
kissé borostás elnök képe; 2. az orosz parlament előtt 
saját szerepéről számot adó elnök képe; 3. a 
sajtóértekezleten mindent a világ elé táró vallomástevő 
elnök képe) sem bizonyultak elégségesnek az áldozati 
szerep hitelesítéséhez, akkor vetette be a 
csodafegyvert, a háziőrizete alatt veje által készített 
amatőr videofelvételt. 


Figyelemre méltó, hogy a győztes Jelcin 1991 
augusztusa után a letartóztatott palotaforradalmárokat 
mindenekelőtt a képtől, a képernyőn való megjelenés 
lehetőségétől igyekezett megfosztani. A szópuccsisták, 
ha megkésve is, a börtönben mintha ráébredtek volna 
az új politikai fegyver jelentőségére. Erre mutat 
legalábbis annak a mintegy 14 órányi videoanyagnak a 
kicsempészés e a szovjet főügyészségről, amely a 
vádlottak első napi kihallgatásait rögzíti, s amelyből 
egyórányit a német televízió Spiegel magazinja is 
leadott. (Az anyagot ugyanis a Spiegel moszkvai 
szerkesztőségéhez , juttatták el".) Persze, önmagáért 
beszél, hogy a szópuccsisták csak a vereségük után 
mint vádlottak és kihallgatottak jelentek meg video- és 
tévéképen. Ők bezzeg - ellentétben Gorbacsovval nem 
gondoskodtak jó előre olyan videoszalagokról, ame- 
lyeken a történelminek nem mondható, ámde hiteles 


privátigazságot tárhatták volna utólag a világ szeme 
elé. Számukra maradtak a szavak, a töredelmes 
vallomás vagy a makacs tagadás szavai. Noha most 
már a képben. S bár nem egészen világos, csak pénzt 
akart-e vagy manipulálni is valakit vagy valamit 
(bíróságot, közvéleményt), aki ezt a kihallgatásról 
készült videoanyagot a börtönből kicsempészte és a 
nyugati sajtó rendelkezésére bocsátotta, egy biztos: 
tisztában volt vele, hogy nem a vallomásokat rögzítő 
jegyzőkönyv, hanem csakis a kihallgatásokról készült 
videofelvétel ér sok pénzt, és manipulálni is csak 
képekkel érdemes. 


ÜZENET A VIDEOPALACKBAN 


Gorbacsov, az első modern szovjet politikus, az 
első televíziós főtitkár nagyon sokféleképpen jelent 
meg idáig a képernyőn, de minden helyzetben, politikai 
pályafutása mélypontján is képes volt tévéképként 
testet ölteni. Pontosabban szólva: testet veszíteni, 
hiszen a képpé válás minden esetben , elvalótlanodást" 
jelent. A képszemély és a képvalóság a hús-vér személy 
és a közvetlen valóság (a , nyersanyag") átköltésén, 
fikcionalizálásán alapul, amit fentebb a ,főzés" 
világából vett metaforákkal próbáltam érzékeltetni. 
Gorbacsovot " kétségkívül a múlthoz kapcsolja 
bőbeszédűsége, szószátyársága, ám nem szabad 
elfelejteni, hogy egy ideokratikus hatalom szóbeliségét, 
az ideologikus Szó hívőit és őrzőit eleve csak szavakkal 
lehetett eleinte legyőzni, s a pártállami rabulisztika, 
ama keleti füleknek oly édes bülbül-szavak ismerete 
nélkül aligha kerülhetett volna bárki is a nómenklatúra 
első helyére. Tehát Gorbacsov is szükségképp a 
pártállami Szó homályos világából jön, szavakat 
mormolva, hajtogatva, szavakkal bűvölve el a világot és 
szavaktól várva a szovjet újjászületést, ámde minél 
magasabbra emelkedik, annál élesebbé válik a róla 
készült kép: a szürke, pártállami  csinovnyikból, 
apparatcsikból a modern médiának köszönhetően lesz 
politikai világsztár. 


A ,glasznoszty" kezdetben még csak új, eleven, 
igaz szavakkal árasztja el az üres vagy hazug 
ideologikus Szó sivatagát. Ha tetszik, ez még az a Szó, 
amiről Szolzsenyicin beszélt: az Igazság szava, 
amelyből egyetlenegy is elég, hogy az egész világot a 
maga oldalára húzza (,odno szlovo pravdi, vesz mir 
peretyjányet"). Az , Igazság szava" elemi erővel söpri el 
az útból a Szó anakronisztikus  lovagjait és 
homokváraikat, hogy aztán nyomában meginduljon a 
tévé- és videoképek áradata, és az , Igazság szava" a 
technikai képben tűnjön el. Láthattuk Gorbacsovot 
interjúhelyzetben, rögtönzött beszélgetésben, családja 
körében, életrajzi  portréfilmben, láthattuk népi 
főtitkárként, amint az orosz iparvidék hepehupáin 
bukdácsol, vagy a köréje gyűlt egyszerű embereknek 
magyaráz, láthattuk kifogástalanul öltözködő, örökké 
mosolygó, nyugati stílusú világpolitikusként, előadás, 
interjú, barátkozás közben, láthattuk szenvedélyes 
parlamenti debattőrként, aki védekezik és támad, 
kioktat és rendet teremt, keresztülver vagy megvétóz 
törvény javaslatot, rendeletet, láthattuk őt nyugati 
trikókon, feliratokon, jelvényeken , Gorbiként", és 
láthattuk őt keleti, népies stílusú, familiáris, otrombán 
gunyoros vagy jóindulatúan bratyizó szlogenek, plaká- 
tok, bábfigurák Misájaként". A tévé- és videosztár képe 
és névalakja nem marad meg a képernyő keretei 
között, előbb-utóbb elönti a látványvilágot: trikókra, 
matricákra, zászlókra, sapkákra, jelvényekre 
kéredzkedik. Hogy egyebet ne mondjunk: Gorbacsov 
fejének képe, a koponyáján húzódó jellegzetes folttal a 
szovjet rendszerváltás ezerféleképpen variált 
emblémája lett. A Nyugat , Gorbija" és az oroszok 
, Misája" nem holmi gúnyrajz, karikatúrafigura, hanem 
a médiasztár hiposztázisai az áruvilágban. Ezek a 
képek nem adfölöttünk álló", a hatalom abszolút 
távolságában megjelenő, isteni  attribútumokkal 
fölruházott pártfőtitkár halálosan komoly alakjának 
karneváli lefokozására és kinevetésére irányultak, 
hanem a mellettünk levő, familiárisan közeli, 
közvetlenül megszólítható, úgyszólván megtapintható 


köznapi ember és privátember sztárolására. (Más 
kérdés, hogy a legfelső hatalom hagyományos orosz 
felfogása a sztárt inkább a cár szerepében látja 
szívesen: a demokratikus hatalom mint gyönge 
hatalom, a demokratikus habitus mint uralkodni nem 
tudás jelenik meg a társadalom szemében.) 


Gorbacsov. pályafutásának alighanem legnagyobb 
médiabravúrja az volt, hogy házifogsága napjaiban, a 
hallható és látható világ képéből kirekesztve is képben 
tudott maradni. Keresett és talált magának olyan 
kamerát, amely a , száműzött király képében a világ elé 
állította , még ha az események felgyorsulása 
következtében kissé megkésve is. Arról az amatőr 
videofelvételről van szó, amelyet - saját bevallása 
szerint - veje készített róla, s amelyet két példányban, 
kalandos körülmények között csempésztek ki a 
külvilágba (az egyiket állítólag Nyugatra, a másikat 
Moszkvába), s amelyet utóbb, Gorbacsov visszatérése 
után a szovjet televízió egyes programja sugárzott. Az 
amatőrizmus, a felvétel házilagos kivitelezése, 
technikai tökéletlensége, a sérült videoszalag, a rossz 
megvilágítás egyáltalán — nem véletlen külső 
körülmények ezen a felvételen, hanem Gorbacsov 
video-hiposztázisának legmélyebb jelentésrétegéhez 
tartoznak. Az otthoni környezet, a házias kötött pulóver 
az elnökön, az elnök borostás arca, az érzékelhetően 
éjszakai (tehát titokban, illegálisan) készített felvétel 
súlyos történelmi vagy politikai mondanivalót sugároz: 
azt ugyanis, hogy az elnök nem otthon van, szerettei 
meghitt körében, hanem házi őrizetben, megfosztva 
szabadságától és politikai hatalmától. Eppen az adja a 
felvétel drámai hitelét, hogy az elnök csak ma- 
gánemberként - családapaként, nagyapaként, 
balekként szólhat a világhoz: ,ez lett belőlem", , ezt 
tették velem". A politikai szimbólumok, a nyilvános 
politikai tér reprezentációs szimbolikájának hiánya a 
felvételen a hatalom hiányával lesz azonos. Az otthoni 
környezet, a közvetlen gesztusok, a házipulóver nem az 
elnököt hozzák most emberközelbe, mint máskor, 


hanem az , emberközelt" használják fel a politikai 
dráma, az államcsíny, az , elárult vezér" személyes 
drámájának képi érzékeltetésére. (Nehéz megmondani, 
mennyire kiszámítottak ezek a hatáselemek. Abban 
azonban aligha kételkedhetünk, hogy Gorbacsov 
vejének videokamerája elé ülhetett volna öltönyben és 
nyakkendőben is, ám egy hatalmától fosztott elnök 
esetében ez komikus erőlködésként hatott volna - 
, akkor is én vagyok elnök!" -, és nem annyira kifejezte, 
mint inkább eltakarta volna a valóságos helyzetet, vagy 
legalábbis azt, amit valóságnak akart föltüntetni, hogy 
ugyanis az elnököt megfosztották a hatalmától és házi 
őrizetben tartják.) 


Az elnök a megbuktatását követő drámai órákban 
csakis az áldozat, sőt, kicsit a balek szerepében 
jelenhetett meg a képernyőn, ha nem akart ő is a 
,puccs" - titkos, ám a háttérben kiváró - vezéreként 
gyanúba keveredni a közvélemény előtt. Maga a 
megjelenés, hogy vállalta a megszólalás - pontosabban: 
a képpé válás, a megképződés személyes kockázatát, a 
civilkurázsi dacos jelentésével (titokban készített és 
kicsempészett felvétel) egészítette ki az alapjelentést 
( mindenki becsapott, hiszékenységem áldozata lettem, 
börtönben vagyok!"). Erre különösen a visszatérését 
követő napokban volt nagy szüksége Gorbacsovnak, 
hogy elhárítsa a terjedő gyanúsítgatásokat és vádakat, 
miszerint ő is benne volt a puccsban, méghozzá nyakig. 
Ha csakugyan benne volt - így a jóhiszeműek és a 
naivabbak -, akkor miért állt volna dácsáján kamera elé 
és miért próbálta volna kicsempészni a kópiákat? 
Éppen azért - így a gyanakvóbbak -; hogy elterelje 
magától a gyanút! Végtére is a felvételt csak a puccs 
bukása után kezdték vetíteni. Akár ezért, akár azért, a 
titokban készült videofelvétel világosan mutatja 
Gorbacsov politikai  habitusának, észjárásának 
modernségét. TIudatában van, hogy hallgatósága 
meggyőzéséhez nem elegendő a szó. A lelkét is 
kiteheti, akkor sem fognak hinni egyetlen szavának 
sem. Csak annak hisznek, amit a saját szemükkel lát- 


nak. Merőben függetlenül attól, hogy áll-e mögötte 
valami valóság vagy sem: a valóság ugyanis mostantól 
nem a kép mögött, hanem a képen áll. Áll és 
természetesen bukik, ha a képnek nincs elhitető ereje, 
vagy állítását egy másik kép valóságállítása kikezdi. 
(Megint csak függetlenül attól, hogy a másik kép 
inkább — megfelel-e valamiféle képet megelőző 
valóságnak avagy sem). Hiszen nem a valóság állítása a 
kép, hanem a képé a valóság. A kép állítja sőt, bizonyos 
értelemben felállítja - a valóságot. Gorbacsov és 
, imiídzsmékerei", politikai technológusai pontosan 
tudják, hogy az erőteljes politikai hatáshoz a technikai 
kép ,tanúságtételére", , bizonyítékra" van szükség. 
Mert a technikai kép úgy bizonyít, hogy ő maga nem 
szorul rá valami rajta kívül vagy túl levő instancia 
bizonyítására. A technikai kép a valóságot nem 
egyszerűen állítja, hanem előállítja, ugyanis mint 
lenyomatot, bizonyítékot, bűnjelet állítja elő. A modern 
ember elsősorban a filmet, a video- és magnófelvételt 
fogadja el ilyen valóságbizonyítéknak, mert csak 
szemének, s nem fülének hisz. A videofelvétel 
valóságértékét adott esetben fokozták bemutatásának 
körülményei is. Például az, hogy a Vzg/jad című 
politikai magazin ifjú fenegyerekei szerezték meg az 
egyik kópiát, s a történet hitelessége kedvéért vetítés 
előtt hosszan mutatták a technikusok keserves 
munkáját: ahogy az illegálisan — kicsempészett, 
kazettájából kiemelt, gyűrött videoszalagot ügyes 
kezek szemünk láttára tekercselik újból kazettára (nem 
csalás, nem ámítás!). A hitelességet tovább fokozta, 
hogy a Vzgljad, amelyet az év elején Gorbacsov 
kezdeményezésére vagy jóváhagyásával tiltottak le a 
képernyőről, a szópuccs bukása után éppen Gorbacsov 
videoképével térhetett vissza az első csatornán a 
szovjet televízió műsorába. Iehát aligha lehetett 
politikai vagy személyes elfogultsággal meggyanúsítani 
Gorbacsov iránt, az üzleti érdek gyanúja (szenzációs 
anyag, amit világszerte jó pénzért el lehet adni) ekkor 
még, a szovjet éra végén, és főként ezekkel a lelkes 
fiatal televíziós citoyenekkel szemben kevesekben 


merült fel. Valójában persze akkor már a Vzglijad a 
szemfüles és bájos fiatal televíziósok saját tulajdonában 
működő VID produkciója volt, s amikor ezt a fekete- 
tengeri Foroszban, az elnöki rezidencián készült titkos 
, Gorbacsov-klipet" leadták, akkor nem annyira a 
Gorbacsovnak nyújtott erkölcsi elégtétel lebegett a 
szemük előtt, mint az információs világpiacra való 
betörés üzleti nyeresége. Jellemző, hogy a felvétel le- 
vetítésekor ők maguk kamerák előtt siettek elhárítani 
azokat a híreszteléseket, hogy a kezükbe került kópiát 
mesés összegekért máris eladták volna Nyugaton. 


OROSZ JÓSÁG 


A titkos videofelvétel, amely magáért beszélt, s 
amelyen Gorbacsov az áldozat képében jelent meg, 
politikai imídzsének kezdettől fogva adott 
alapjelentését aktualizálta, nevezetesen azt, hogy 
Gorbacsov - jó. Igen, talán tétova kissé, talán túlontúl 
passzív, végtelen naivságában azt sem veszi észre, 
hogy elárulják őt bizalmas emberei, amikor pedig 
cselekednie kellene, letargiába esik és bénultan néz 
maga elé; mindez azonban nemhogy nem zárja ki a 
jóságát, de bizonyos mértékig - és különösen az orosz 
népi tudatban - éppen e jóság megnyilatkozása. 
Túlságosan jó ő ahhoz, hogy átlásson a gonoszon, 
túlságosan jó, hogy vállalja a cselekvéssel, az akarati 
döntésekkel együttjáró rossz kockázatát, a vérontást, a 
pusztítást, a kellemetlenségeket. A jóság a népi 
Oroszországban egyáltalán nem üres erkölcsi 
kategória, s íÍgy a politikai vezető imídzsének 
esetenként fontos alkotóeleme lehet. Jellemző, hogy a 
jóságot az orosz nemzeti karakter alapvonásának 
tekintette az egész - az ortodox kereszténység szel- 
lemében alkotó - orosz irodalom és orosz 
vallásfilozófia. Gorbacsov ,jósága" ennek megfelelően 
nemzeti színezetet nyert: az ,orosz ember jósága", 
, Orosz jóság" lett belőle. 


A passzív, engedékeny, tétlen, habozó cár, főtitkár, 
vezér vagy elnök az orosz népi tudatban ambivalens 


módon jelent meg: egyszerre negatívan és pozitívan. 
Jóságos tétlenségével ugyanis romlásba és káoszba 
taszította az országot, de ő maga is áldozatává vált 
saját tétlenségének és tehetetlenkedésének. Túlzott 
jósága, rettegése attól, hogy magára vegye a hatalmi 
döntésekkel együtt járó ,rossz" terhét, a határozott 
lépések korlátoltságát és felelősségét, végül is 
katasztrófába torkollott. A jóságos cár - tehetségtelen 
cár, mert rettenetes hatalmával nem tud, nem mer, 
nem képes élni, de egyben szerencsétlen cár is, mert 
ez a hatalom, ha már mást nem, őt magát nyomja 
agyon. A népi tudatban ezért egyszerre megvetés és 
sajnálat tárgya. 


,Lám-lám, ő is csak olyan, mint mi, oroszok 
mindannyian, túlságosan orosz, szegény!" Az , orosz 
hatalom") a rettenetes hatalom gyakorlásának 
bűnökkel terhes munkája nem orosz embernek való. 
Orosz embernek a hatalomnélküliség való: a volja, 
vagyis a  kötetlenség semmitől nem  béklyózott 
szabadsága, az anarchia vagy legalábbis Oblomov 
díványának , földi Paradicsoma". Az ,Államisten", az 
,első mozgató" helyére valaki más kell, egy nem-orosz, 
egy ,idegen", mondjuk, egy munkagép precizitásával 
működő német vagy egy kíméletlen ázsiai despota, 
mindenesetre olyasvalaki, aki nemcsak tudja, mi a 
teendő, de megtenni sem fél semmit: cselekszik, rendet 
teremt, lecsukat, száműz, kivégez, betilt, megtorol, ha 
kell. Természetesen nem valóságos származás kérdése 
ez: I. Péter vagy Lenin etnikailag nagyoroszok voltak, 
mégis épp annyira idegenek, mint Sztálin. II. Miklós 
viszont alig orosz, s most - sok évtizeddel az után, hogy 
a népi gyűlölet hullámai családjával együtt véresen 
elsodorták - mégis úgy jelenik meg a népi tudatban, 
mint igazi orosz, aki nem szerette a hatalmat, aki nem 
a trónon, hanem kizárólag családja körében és 
szabadidejében érezte jól magát. Jóságától nem tudott 
cselekedni: örökös habozása, tétlensége szelídségéből, 
jóságából eredt, noha ez az őt passzivitásra kárhoztató 
mérhetetlen jóakarat uralkodásának minden 


szakaszában katasztrófákhoz vezetett. II. Miklós 1991 
utáni rövid életű kultusza Oroszországban nem annyira 
a vértanú vallási kultuszát foglalta magában, mint 
inkább a hatalom gyakorlásától rettegő, kétségbeesett 
magánember a szerető férj, a családapa, az amatőr 
fotós kultuszát, a szerencsétlen orosz ember kultuszát, 
sőt, a huszadik századi orosz kisember kultuszát, aki 
,mi" is lehetnénk. Kísérteties, ahogy ezek az utolsó 
Romanov történelmi  passzivitását, vagyis  , orosz 
jóságát" reprezentáló kultikus motívumok az utolsó 
Bolsevik, — Mihail . Gorbacsov politikai  imídzsén 
eluralkodtak 1991-ben: szerető férj, jó nagyapa, akit 
gyerekek, unokák vesznek körül, aki belefáradt a po- 
litikai küzdelmekbe, aki mindenkivel békességet, 
megegyezést vagy kiegyezést akar és visszariad 
minden határozott lépéstől, aki kész lemondani , elnöki 
trónjáról" akár II. Miklós a ,cári trónról" 1917 
februárjában -, csak béke legyen. (A különbség persze 
az 1917-es és 1991-es Oroszország közőrt mérhetetlen. 
Nem két történelmi rendszer, két állam rend, hanem 
két világállapot von köztük különbséget, amit jól mutat 
az ,orosz katasztrófa" vagy ,orosz apokalipszis" két 
lefutásának teljesen eltérő módja is: a történelmi, 
amely vérözönnel és teljes gazdasági összeomlással 
járt, és a szimulált, amely ehhez képest szinte 
vértelenül és gazdasági összeomlás nélkül zajlott le.) 


A népszerűtlen, megvetett, pipogya utolsó főtitkár 
tehetetlenségét (akárcsak az annak idején ugyanígy 
megvetett utolsó cárét) orosz jóságként átértelmező 
politikai  imídzs létrehozásában fontos szerepet 
játszottak az elnök megbuktatásának és 
visszatérésének körülményei. A bűnbánó, az orosz 
parlament és az orosz társadalom színe előtt új hűséget 
fogadó visszatérő uralkodót éppen Jelcin és a 
Jelcinisták védelmezték meg a gyanúsítgatásokkal 
szemben: , Hagyják már szegény Mihail Szergejevicset, 
mit tehetett volna, ő egyszerűen csak egy jó ember..." 
mondta Szergej Haszbulatov, akkoriban Jelcin jobb- 
vagy balkeze (1993 októberében már ő is ,puccsista", a 


szovjet nép képviselők feloszlatott parlamentjének 
letartóztatott, és később amnesztiával szabadult 
elnöke). Az a körülmény, hogy közvetlen környezete, 
saját politikai kísérete szőtt összeesküvést Gorbacsov 
ellen, csak kiemelte emberi jóságát. A jó ugyanis 
eredendően balga, naiv, hiszékeny. Végtelen jóságában 
másokról is csak jót képes feltételezni. S valóban: kell 
némi rosszaság - rosszhiszeműség, fondorlatosság, 
immoralitás - ahhoz, hogy a másikban feltételezzük 
vagy észrevegyük a rosszat. 


A jó, a békés, a szelíd, az emberséges, a passzív 
Gorbacsov politikai imídzsének nagyon is megfelelt az 
áldozat, az elárult vezér szerepe, melybe a szópuccs 
sodorta, s melyet a házilagos kivitelezésű videofilm - 
legalábbis látszólag - egy kétségbeesett cinéma vérité 
pátoszával rögzített. A hangsúly nem az óvatos, a 
helyzethez képest méltóságteljes, ámde teljesen üres 
szavakon volt, melyeket az elnök -  ,végső 
elhatározásra jutva", ,tovább már tarthatatlan, 
helyzetében", ,kényszerű illegalitásában illegális esz- 
közökhöz nyúlva" - a világhoz és honfitársaihoz 
intézett, hanem a helyzeten, amely igazolta a szavakat 
és mozgóképpel cáfolt rá a botcsinálta 
palotaforradalmárok hazug  hebegésére, hogy - 
úgymond - Gorbacsov beteg, még lábadozik, de 
nemsokára visszatér elnöki posztjára. (Nyilván 
megtörve a GEKÁCSEP-isták érveinek súlya alatt, ami 
persze egy ennyire jó embertől, mint Gorbacsov; 
alighanem ki is telt volna: , még mindig jobb, ha én - 
egy jó ember - vezetem a puccsot, mint ha valami 
csirkefogó venné át a helyemet!") A szópuccsistáknak 
jellemző módon eszükbe sem jutott(!), hogy szavak 
helyett képekkel igazolják saját verziójukat, hogy - 
mondjuk - ők maguk kényszerítsék kamera elé az 
elnököt, vagy tákoljanak össze dublőrrel vagy dublőr 
nélkül - olyan filmet, amelyen az elnök szavai és képe 
az ő verziójuk mellett tanúskodik. 


A HARCOLÓ JELCIN 


A  — ,béketeremtő", — ,szelíden  — visszavonuló", 
, mindenhonnan kihátráló", , mindenkivel kiegyező", 
,jósága áldozatává lett" Gorbacsov tévéképének éppen 
ellentéte volt Jelciné, amely a kétnapos szópuccsot 
követő egynapos  ,utcai forradalom" valóságos 
emblémája lett. Teljes összhangban Jelcin addigra már 
kialakult ,anti-Gorbacsov" imídzsével, az augusztusi 
napok hősének vitalitását, aktivitását, dinamizmusát, 
harciasságát, keménységét hangsúlyozta. A leg- 
gyakrabban elhangzó jelző Jelcin politikai stílusával és 
egyéniségével kapcsolatban az, hogy ,harcos" és 
,kemény" ( , bojevoj", ,zsosztszkij cselovek"). 


Jelcin politikai erejét mindig is konfrontációkból 
merítette. Ha éppen békesség volt az országban és 
hatalomban, akkor provokált, kitalált vagy szimulált 
konfrontációkat, hogy keménysége, tettrekészsége, 
harciassága mindenki előtt nyilvánvalóvá váljon: 
,Jelcinnel nem jó  kukoricázni!" Rettentő Borisz 
( Borisz Groznij") azonban - mint az csaknem tíz év 
távlatából már jól látható szintén nem élt rettenetes 
hatalmával csak demonstrálta azt: , rettentő vagyok!" 
vagy még gyakrabban: ,rettentő leszek! rettentő 
leszek!" - és még a fogát is csattogtatta hozzá. De hát 
őt kifejezetten erre a szerepre szerződtették. Ő is ízig- 
vérig orosz alkat, és nem kisebb komédiás volt, mint 
Gorbacsov, csak egészen más repertoárral. Végső soron 
az orosz medve két hiposztázisa ők - a brummogó, 
bumfordi mézcsenő macié és a haragra gerjedt, fogát 
csattogtató fenevadé. 


1991 forradalmi augusztusa keresve sem 
találhatott volna alkalmasabb figurát a hősszerep 
eljátszására Jelcinnél. A kíméletlen konfrontáció, a 
dühödt támadás, a könyörtelen leleplezés, a 
megtorlással fenyegetőzés szerepei nem fértek össze 
akármilyen helyszínnel, cselekménnyel és idővel. Jelcin 
óriásalakjához, dörgő basszusához, plakátstílusához 
kolosszális terek kellettek, ahol a hőst nem kötik 


formális szabályok, kiszámíthatatlansága és szeszé- 
lyessége felszabadító hatású, ahol ő áll a tér 
középpontjában, ő uralja a teret. O beszél: a 
népgyűlések, az utcai tüntetések, az üzemcsarnokok és 
stadionok tere ilyen. A modernitás ünnepi politikai tere 
és rendkívüli ideje ez. Ezzel természetesen azt is 
állítom, hogy Jelcin - mediális értelemben - a tegnap 
embere volt, noha a ,történelmi konfrontáció" 
szerepeiben hatásosan  mediatizálható. Ám ilyen 
szerepek nem mindennap adódnak, különösen nem a 
hatalom megszerzését követő hétköznapok során. A 
stadionstílus és plakátstílus pedig nem hiteles a képer- 
nyőn. Nevetséges vagy ellenszenves. 


Jelcin ideje a válságok, a politikai viharok ideje 
volt. A vezér ideje, aki utat mutat, áttör, bevezet, 
kivezet. Abban a pillanatban, hogy nem volt fal, amely 
döngethető, ellenfél, amely gyűlölhető és átkozható, 
Jelcin politikai képének varázsa hatástalanná vált. Neki 
a hatalom hétköznapjait - a konszolidációt, az építést, a 
stabilizációt - is úgy kellett megjelenítenie, mint 
könyörületet nem ismerő támadást, rohamot, 
összecsapást. Az árliberalizálást például így: , Jelcin 
kemény kézzel, könyörületet nem ismerve felszabadítja 
az árakat." A piaci reformokat pedig így: , Jelcin térdre 
kényszeríti a szabadpiac ellenségeit, és kemény kézzel 
bevezeti a piacot." Ezt az imídzset erősítették a 
szópuccs napjaiban keményen pattogó ukázai (amelyek 
azután is vagy tíz éven át folyamatosan pattogtak, lé- 
vén más egyébre képtelenek), vagy például a 
gyakorlatilag ekkor már nem létező állampárt azonnali 
és teljes betiltásának zord parancsa. 


Ez az örökös  konfrontálódás mindennel és 
mindenkivel inkább egyfajta konírontációs játék volt, 
semmint valóságos hatalmi politika. Nem vérre ment, 
hanem képre. (Bár 1993 októberében és 1995 
decemberében eljutott a vérontásig is.) Nem tényleges 
konfliktusok vagy dilemmák politikai megoldását 
szolgálta - jól-rosszul -, hanem a harcoló ember 
politikai képének felépítését, amelyhez csak jól jöttek 


Jelcin személyes karakterének , nyers" adottságai (a 
, nyersanyag" ugyebár, amiből az , elnök-levest" főzik a 
demokratikus képevők számára!). Ennek fényében 
talán nem meglepő, hogy ezeknek a konfrontációknak a 
legritkább esetben volt valódi politikai tétjük, politikai 
hozadékuk pedig szinte a nullával egyenlő. A politikus 
ilyenkor épp csak belekezd a harcba, és már abba is 
hagyja. Csak kirobbantja a harcot, de nem viszi végig. 
A harcra nem mint politikai eszközre, hanem mint 
pszichikai állapotra van szüksége, amelyben 
harciasságának vad erénye képszerűen és népszerűen 
megmutatkozhat. A konfrontációk úgy lobbannak fel és 
hunynak ki - egyik a másik után, mint a gyufaszálak, 
hogy egy-egy pillanatra megvilágítják a harcoló ember 
zord arcvonásait a politikai sötétben. Például a 
forradalom győzelmének első órájában Jelcin bedobta a 
köztársaságok közötti határok kérdését - kitört a 
konfrontáció, mire másnap az egészet visszavonta; 
elnöki — rendeletet adott ki a — csecsen-ingus 
köztársaságban azonnal és könyörtelen ül bevezetendő 
rendkívüli állapotról, konfrontálódott a parlamenttel is, 
másnap azonban a rendeletet visszavonta, , kiderült", 
hogy tanácsadói félrevezették (ez persze újabb 
konfrontációs játékra adott alkalmat) és így tovább. 
Minden konfrontáció jelentése ugyanaz volt: , Jelcinnel 
nem jó ujjat húzni!" Éspedig nem azért volt ez a 
jelentésük, mert ennek valami megfelelt Jelcin politikai 
gyakorlatában, mert tényleg nem volt ajánlatos ujjat 
húzni vele (erre, szerencsére, nincs túl sok példánk, 
hacsak a Fehér Ház szétlövését vagy az örökös 
menesztéseket, lefokozásokat, kegyvesztéseket, szidal- 
makat, fejmosásokat stb., nem tekintjük ilyeneknek), 
hanem azért ez a jelentése, mert ez tetszik a képevő 
népnek, mert ilyen emberként érdemes megmutatkozni 
előtte, ez népszerű. 


A konfrontáció s készség nemcsak fenyegetést 
jelent, hanem rettenthetetlenséget is. A konfrontáció 
mindig veszélyt rejt magában. Olykor egyenesen 
életveszélyt. A harcoló ember azonban nem fél a 


veszélytől, sőt, keresi azt. Ő maga is veszélyes ember. 
Kihívja maga ellen a sorsot. Veszélyes helyekre megy. 
Őt azonban nem fogja golyó, nem teríti le merénylet. 
Csalánba nem üt a ménkű. Minden konfrontációt túlél, 
és éppen a túlélés csodás képessége tanúskodik 
erejéről, karizmatikus képességéről. Jelcin is mindig a 
, legforróbb" helyekre igyekezett. Például a blokád alá 
vont (de meg nem ostromolt) Fehér Házból, illetve a 
nevezetes tank tetejéről, ahol testőre tartott elé 
golyóálló pajzsot az , augusztusi forradalom" napjaiban, 
egyenesen Karabahba ment (ahová Gorbacsov bezzeg 
be nem merte tenni a lábát!). Persze oda azért nem 
ment, ahol neki eshetett volna baja, ha nem is fizikai 
értelemben (karabahi utazása idején ez a hely például 
az orosz parlament volt). Különben is a harcoló 
politikus számára nem az utca, a nyilvános tér, a 
harctér a veszélyes hely, hanem a formalizált politika 
színterei: a parlament, a tárgyalóterem, az ülésterem. 
Ezek jelentenek halálos veszedelmet imídzsére. Ezeket 
a színtereket tehát jó, ha kerüli, legalábbis képileg. 


Jelcin talán még II. Miklósnál is ritkábban jelent 
meg a Dumában. Annyira nem szenvedhette ezeket a 
színtereket, hogy olykor fel is számolta őket. Mint 
1993-ban a népi küldöttek szovjet parlamentjét. Vagy 
legalábbis felszámolással - pontosabban: feloszlatással 
- fenyegette meg. Mint később ötpercenként a Dumát. 
A  Jelcin-alkatú politikus legszívesebben örökös 
rendkívüli állapotban kormányozna, és lépten-nyomon 
ilyen rendkívüli állapotokat idéz is elő konfrontációival, 
hacsak egy-egy pillanatra is. Hiszen éppen a rendkívüli 
állapotban — mutatkozik meg  népszerűen, nem 
formálisan, kié a hatalom, az ország és a dicsőség. 
Nem a színpadszerűség vagy a teatralitás volt idegen 
tőle, hiszen minden utcához, nyilvános térhez kötődő 
történelmi alakítás színpadias kissé, és a fényűző 
kremli palotatermek grandiózus csillárjai alatt mindig 
szívesen — lépett fel kitüntetéseket, címeket, 
adományokat  osztogatva  ,Borisz cár" — mitikus 
szerepében. Jelcin a politikai megformáltsággal együtt 


járó formalitást, gépiességet, automatizmust, 
beszabályozottságot, egyszóval a normák és formák 
világát kezdettől fogva gyűlölte. ,A norma - én va- 
gyok!" A jogi kötöttségek, procedúrák, viselkedési nor- 
mák, írott és íratlan szabályok az ő számára 
értelmetlen kötöttségeket jelentettek, lehetőséget az 
időhúzásra, mikor pedig halaszthatatlan ügyekről volt 
szó, és csak elhatározásra és döntésre lett volna 
szükség. 


A harcoló ember akadálynak látja az egész világot, 
mely nemcsak célja megvalósításában, hanem eszközei 
megválasztásában is korlátozni akarja őt. Holott a harc 
nem ismer szabályokat, és a harcoló ember nem ismeri 
a lehetetlent. A harcoló ember képében megjelenő 
politikus először is szabad kezet akar. Másodszor pedig 
azonnali diadalt: éppen azért bocsátkozik 
könyörtelenül harcba, mert immár nincs idő a 
lacafacázásra. A könyörtelen harcba bocsátkozó ember 
képe ezt üzeni: nincs már idő - azonnal, cselekedni 
kell! Végtelen türelmetlenségét, ami forradalmi 
időkben aranyat ér, ez az örökös időhiány igazolja. 
Jelcin az orosz bürokrácia oblomovi és az orosz 
intelligencia — hamleti  habitusával szemben az 
akaratlagos kormányzás I. Péter és Lenin - stílusát, a 
bolsevik volencia (az ,akarat elitje") akaratból új 
világot teremtő habitusát szimulálta csaknem egy 
évtizeden át.  Szimuláljaa,a mert a gyorsan és 
határozottan cselekvő, a konvencionális politika 
szövevényes jogi szabályain átgázoló politikus képe 
mindig népszerű. Akkor is, ha valójában semmit nem 
csinál, vagy ha gyors és határozott lépéseinek sem 
foganatjuk, sem következményük nincsen. Jelcin - 
mentségére legyen mondva - nem teremtett új világot, 
s ezért az ilyenkor szokásos iszonyú árat sem kellett a 
társadalomnak  — megfizetnie. A mindennel és 
mindenkivel konfrontáló, örökösen és körkörösen 
harcban álló Jelcin aktivista plakátképe elfedte lényegi 
passzivitását, totális politikai tehetetlenségét és 
egyben valóságos teljesítményét is, hogy engedte le- 


épülni mindazt, amit a szovjet időkből örökölt. A mai 
Oroszország katasztrofális állapota nem az , Akarat 
Istenének" (értsd: —— Jelcinnek) teremtőkedvéből 
következett: ez az az ár, amit a régi világ leépüléséért 
idáig fizetni kellett. Aránytalanul csekélyebb annál, 
amit az új világ teremtéséért fizetett eddig már kétszer 
is Oroszország. 


Jelcin imídzsét nem a techno-tele médiumok 
állították elő. Egészen hagyományos úton jött létre, 
elsősorban köztéri szereplésekben, tömeggyűléseken, 
közvetlen politikai akciók során, röplapok, újságok, 
brosúrák közvetítésével. És nemcsak azért nem 
jöhetett létre sokáig Jelcin tévéképe, mert kiszorították 
a gorbacsoviánus televízió képernyőjéről (igen jó 
érzékkel, még ,mumusként" sem próbálták képre 
vinni), hanem azért, mert ő maga sem kéredzkedett 
oda. Jelcin eredendően nem televíziós politikus volt, 
ahogy Gorbacsov viszont eredendően az. Jelcin 
számára ennélfogva nem hátrányt, inkább előnyt jelen- 
tett, hogy nem kellett kezdettől fogva televíziós 
műfajokban színre lépnie. Egész egyszerűen 
alkalmatlan volt erre. Testi adottsága, beszédmódja, 
plakátszerű harsánysága, szoborszerű merevsége csak 
a modern politika nyilvános tereiben érvényesülhetett. 
Ne feledjük, hogy Jelcin is annak a szovjet 
nómenklatúrának a , fia", amelynek habitusára - testi 
viselkedésére, észjárására, beszédmódjára - 
félreérthetetlenül  — teremtője, Sztálin — személyes 
habitusa nyomta rá bélyegét - immár letörölhetetlenül. 
A néhai szverdlovszki területi párttitkár ugyanolyan 
lassan beszélt, hosszú hatásszünetekkel, minden egyes 
szót jól megnyomva, ugyanazzal a vaskos álnépi 
humorral fűszerezve szerény mondanivalóját, mint a 
nómenklatúra e nemzedékének szinte minden tagja, és 
ahogy egykoron Sztálin beszélt. A nála fiatalabb 
Gorbacsov fecsegő felszínességéből, könnyed 
sem volt. Ő inkább bumfordiságával, vidékiességével, 
robusztus alkatával, , népiségével" próbált meg hatni: 


igazi — ,szibirjak", tehát a távoli,  ,érintetlen", 
,egészséges", ,tiszta és erős" Szibéria, , Mély"- 
Oroszország küldötte. 


Tévékamerák előtt, tévéstúdiókban később is úgy 
viselkedett, mint aki kelepcébe került: izzadt, 
gyanakodott, feszengett. Soha nem vetette bele magát 
önfeledten a képbe - lesz, ami lesz! A legritkább 
esetben állt televíziós kamerák elé (a harcoló ember 
számára a stúdió is veszélyes hely!). Az a 
kényszerképzet gyötörte, hogy csak azért hívják őt 
politikai ellenfeleivel vitatkozni, mert le akarják járatni, 
ki akarják készíteni. A politikai vita vagy választási 
küzdelem formális szabályai és szócsatái méltatlanok a 
tettek emberéhez. Ő nem szavaival - tetteivel szólítja 
meg az embereket. De mit lehet tenni egy 
tévéstúdióban? Ha nem akar nevetségessé válni, 
valóban kerülnie kell a  stúdiószereplést és a 
szócsatákat. Nem szavak, hanem csakis tettek, szabad 
és szabadító tettek jeleníthetik meg őt képileg 
komolyan. A televíziós stúdió mesterséges terébe 
beszorulva, magára hagyottan - vagyis tömeg és 
politikai kíséret nélkül - gyámoltalanná válik. Jelcin 
nagy szavai, nagy teste, nagy tettei is csak távolképben 
érvényesülhettek. Óriási distancia kellett hozzá, hogy 
ez a kép összeálljon és komolynak hasson. A stúdiósze- 
replés közelképe a kisembert, a magánembert, a kis és 
közvetlen szavakat, a természetes hétköznapi 
viselkedést , jutalmazza". 


Eldar Rjazanov, szovjet-orosz filmrendező, Jelcin 
házirendezője 1991 után többször is megkísérelt 
Jelcinnel a magánélet színterein (otthon, az egyszerű 
moszkvai lakás konyhájában hokedlin üldögélve, majd 
az elnöki rezidencia árnyas fái alatt, a padon), 
közvetlen stílusban elbeszélgetni. Mint ,ember az 
emberrel", ugyebár. Más , kérdés, hogy Rjazanov ezt a 
közvetlenséget a lakáj, az alattvaló, a jó barát és a 
kritikusan gondolkodó orosz értelmiségi egyszerre 
talpnyaló, alákérdező, bratyizó, moralizáló szerepében 
realizálta, nagy átéléssel ugyan, de azért mindig hitel- 


telenül. Mindenesetre ezek a televíziós interjúfilmek jól 
mutatták, hogy a , jó ügy", és még az annál is jobb fizet- 
ség érdekében a hatalom dicsőítésétől sem visszariadó, 
posztszovjet szolgáló értelmiség felismerte a feladatot: 
a hatalmat ,testközelbe kell hozni", az , egyszerű 
ember", a  ,privátember") a  ,bűnbánó ember" 
szentimentális közelképével kell elfedni a , történelmi 
ember" távolképére rakódott sötét és véres pöttyöket 
(a gazdasági reformok csődjét, a Fehér Ház 
szétlövetését, , a csecsen háború értelmetlen 
pusztításait és véráldozatát). A feladatot azonban a 
játékfilmes Rjazanov - minden profizmusával egye- 
temben - rosszul hajtotta végre. Tudta, mit kellene 
főzni, tudta, hogyan kellene tálalni, de nem tudta, 
hogyan kell elkészíteni televíziósan ezt az ételt az adott 
nyersanyagból. Fiatal  televíziósoknak, — Nyugaton 
tapasztalatokat szerzett reklámszakembereknek, profi 
imídzsmékereknek kellett jönniük ahhoz, hogy az 1996- 
os elnökválasztáson bemutassák: nincs lehetetlen! 
Nincs olyan nyersanyag, amiből ne lehetne bármit 
elkészíteni. Persze, azért azt ők sem engedték volna 
meg, hogy a választási kampányban Jelcin kamerák 
előtt, egyenes adásban mérje össze erejét riválisaival, 
noha Zjuganov többször is kihívta őt egy ilyen vitára. 
Az 1991 óta eltelt időszakban Jelcin kétféle televíziós 
hiposztázisban jelent meg rendszeresen a képevők 
előtt: az egyikben elnöki rendeleteit és nemzethez inté- 
zett üzeneteit mondta el stúdiómagányban, súgógépről, 
kínos ünnepélyességgel, szobormereven; a másikban a 
televízió kamerája mintegy elnöki irodájában ,leste 
meg" őt és vált mintegy , önkéntelen" fül- és 
szemtanújává annak, ahogy a munkájukat rosszul 
végző, korrupt, népszerűtlen hivatalnokaival, tegnapi 
kegyenceivel konfrontálódik: ahogy a sárga földig 
lehordja a megilletődött kisdiákként feszengő vagy 
irulva-pirulva védekező nagypapa korú minisztereket, 
tábornokokat, ahogy lehord, számonkér, dorgál, 
megfenyít. Ez a televíziós hiposztázis nem volt ellent- 
mondásban Jelcin távolképével, noha beszédhelyzetben 
állította elő alakját. Am ez a  beszédhelyzet 


monologikus volt. Csak ő beszélhetett, csak ő 
győzhetett, minden szava végső szó - az állam szava! - 
volt, amellyel szemben nincs apelláta, nem lehet 
visszabeszélni. 


Jelcin mozgóképi  csetlés-botlása, televíziós 
ügyetlensége azonban - különösen eleinte, amíg anti- 
Gorbacsov-ként jelenhetett meg - még fokozta is az 
iránta táplált népi rokonszenvet.  Nehézkessége, 


merevsége, faragatlansága, otromba humora, 
tapintatlansága, különös szokásai (beleértve ebbe 
vidám ivászatait is!) ,népi erényekként", , orosz 


karakterként" dicsőültek meg. , Olyan erős és olyan 
hatalmas, hogy el sem fér egy tévéstúdió kimódolt, 
mesterkélt díszletvilágában!" Jelcin alkati 
adottságainak, személyes habitusának 
televíziószerűtlensége,  antimodernsége a képben 
,népiségként" értékelődött át, hála imídzsmékerei 
leleményességének. Ezzel szemben Gorbacsov. alkati 
modernsége, magabiztossága, nyugatos öltözködése, 
intellektualizmusa, fesztelen és közvetlen viselkedése 
úgy ,jött le" a képernyőről mint , népidegenség", és a 
vele szemben táplált népi bizalmatlanság és ellenszenv 
egyik forrása lett. 


Jellemző, — hogy amikor egymás mellett, 
ugyanabban a televíziós interjúhelyzetben jelent meg 
ez a két politikai képfigura (nem sokkal a szópuccs 
összeomlása után Gorbacsov és Jelcin az ABC egyenes 
adásában válaszolt az amerikai polgárok kérdéseire), 
milyen kevéssé volt meggyőző és rokonszenves az a 
Jelcin, aki pár nappal korábban az utcán nyújtott 
alakításával világraszóló elismerést vívott ki, s milyen 
hatásos és hiteles volt az ekkor már bukott, 
népszerűtlen Gorbacsov. Kívülállónak úgy tűnt, hogy 
Jelcin kifejezetten Gorbacsov vizuális  rutinjára 
támaszkodik, sőt, Gorbacsov, amennyire csak tud, 
megpróbál tapintatosan háttérbe húzódni, nehogy 
, lejátssza" nehézkes, szerepét nem találó , váltótársát" 
és ezzel kitegye magát esetleges bosszújának. A 
plakátszerű, elnagyolt, erős színekkel, nyers 


gesztusokkal dolgozó Jelcin politikai képe hatásos 
lehetett az utcai tömeg előtt, abban az áthidalhatatlan 
távolságban, amely a hallgatóságot a szónoki 
emelvényen álló vezértől elválasztja. Ám retorikusan, 
színpadiasan, őszintétlenül hatott a képernyőn, a 
tévékamera előtt, egy stúdió forgószékén. Ha pedig egy 
plakátkép kényszerűségből mégis kamerák elé áll és a 
helyzet szorításában megpróbál családi fotónak 
látszani, , ha — a  plakátpolitikus visszafogottabb 
gesztusokat és könnyedebb hanghordozást használ, 
akkor ez általában gyermetegnek és idétlenül hat. 
Ezzel szemben a nagy köztéri rendezvényeken, ahol 
Gorbacsov és Jelcin együtt jelentek meg a szópuccs 
utáni napokban, éppen fordított volt a  munka- 
megosztás: a fesztelen és finom eszközökkel dolgozó 
Gorbacsov képernyős alakítása a nyilvános térben, a tö- 
meg színe előtt, a  népgyűlések felforrósodott 
hangulatában — rendkívül  — haloványnak, kevéssé 
meggyőzőnek és végső soron őszintétlennek tetszett. 
Gorbacsov az utcai tömeg előtt érezte magát 
kiszolgáltatottnak, és ezekben a helyzetekben, mi 
tagadás, igencsak rászorult Jelcin populista rutinjára, 
támogató szavaira (elég talán itt Gorbacsovnak az 
orosz parlament előtti sikertelen szereplésére vagy a 
forradalom mártírjainak grandiózus temetésén mondott 
beszédére utalni, mindkét alakítását kis híján kifütyülte 
a tömeg). 


Jelcin 1991-ben úgy jelent meg a politikai hatalom 
felhőrégiójában mint idegen, mint aki nem odavaló, 
akinek el kellett szakadnia a ,népi talajtól", hogy 
rendet teremtsen , odafönt", de aki szenved ettől. Ujra 
meg újra alászállt a , földre", hogy - Sztálin kedvenc 
mitológiai hasonlatát idézve - Anteusként merítsen 
erőt a népből, és még lobban megerősödve térjen 
vissza oda, ahol a Gonosz lakozik, hogy végül aztán 
legyőzze. 1991 augusztusi alászállása a köztársasági 
orosz elnöki hatalom trónjáról ezért nem bukás volt 
számára, hanem visszatérés saját őselemébe. Az orosz 
Fehér Ház védelme, a személyes jelenlét a veszélyes 


helyen (valójában persze a számára akkor legkevésbé 
veszélyes helyen, hiszen bárhol másutt nagyobb 
veszélyben lett volna), az utcai tömeggel, a néppel és a 
nemzettel való már-már fizikai összeolvadás az élet- 
halálharc históriai helyzetében, a nép és a népvezér 
sorsazonosságának e megindító feltárulkozás a - 
mindez úgy hatott a frissen megválasztott elnökként e 
,népi talajtól" kényszerűen elszakadó Jelcinre, akár 
egy politikai vitamininjekció. A parlamenti 
ülésteremben, alkotmányos díszletek között, a 
parlamenti harcok útvesztőjében Jelcin elgyöngült. 
Nem a választási és a parlamenti harc (még kevésbé a 
kulisszák mögötti titkos egyezkedés) volt az ő igazi 
politikai eleme, hanem az utcai ütközet. Augusztusi 
alászállása az utcára - üzenet volt a népnek: nem 
egyezkedem  ,azokkal", odafent, én a néppel 
szövetkezem, itt, lent - ellenük. Jelcin nem alkuszik. 
Nem remeg a keze, nem reszket a hangja. Ujra 
elemében volt. Elnöki ellenukázát a Fehér Ház előtt - 
egy a védőkhöz átállt tankra kapaszkodva olvasta föl 
(mit fölolvasta? belevágta a reszkető puccsista 
nagyurak képibe!). Jelcin a tankon: a harcoló ember a 
harckocsin. A ,nagy augusztusi forradalom" gyors 
ütemben összeálló  ikonográfiájának talán  leg- 
gyakrabban ismételt tévéképe lett ez, egyben Jelcin 
politikai imídzsének addigi legadekvátabb megjelenése 
a képernyőn. 


Gorbacsovot még bukottan is nehéz elképzelni egy 
tank tetején, amint gyújtó hangú szónoklattal önt lelket 
az elnöki palota védőibe. , Ne féljetek, én is itt vagyok!" 
Jelcin számára azonban elképzelni sem lehetett jobb 
szónoki emelvényt egy harckocsinál. Miként egykor a 
mauzóleum mellvédjén toporgó pártvezérek lába alatt 
Lenin bebalzsamozott holtteste utalt arra, hogy ők a 
győztesek - a túlélők, és arra, hogy Lenin az övék, őket 
igazolja, úgy most a tank Jelcin alatt, akár vadász lába 
alatt az elejtett vad, egyszerre utalt arra, hogy a 
puccsisták politikai hullák, és hogy a hadsereg neki 
engedelmeskedik: nem félünk a  tankoktól! A 


forradalom tévéképe messzemenően megőrizte Jelcin 
politikai, . imídzsének  plakátszerűségét: az orosz 
demokráciát megmentő elnököt Sárkányölő Szent 
György, Oroszország védőszentjének ikonképében mint 
Tanktipró Szent Boriszt mintázta meg. S ha arra gondo- 
lunk, hogy II. Miklóst akkoriban avatta boldoggá az 
ortodox egyház, Jelcint pedig elnöki beiktatásakor a 
Kremlben, a moszkvai cárok koronázóhelyén maga 
Alekszij pátriárka áldotta meg (, A nép választása révén 
Ön súlyos keresztet vesz most magára. A felelősséget, 
amit ez Önre ró, nemcsak a nép, hanem Isten színe 
előtt is viselnie kell" - mondotta az egyházfő a nemrég 
még hithű ateistának), akkor a harcos orosz szent e 
groteszk megelevenedés e talán több volt, mint 
otromba túlzás: forradalmi szimuláció. 


FORRADALMI VÉGZŐDÉSEK 


,Volt egy vidám nap márciusban, amikor 
elhallgattak a fegyverek, és az emberek kitódultak a 
verőfényes utcákra, körülállták a lobogó kis tüzeket, 
amelyeken címereket és koronákat égettek. Akkor a 
Nyevszkijen váratlanul feltűnt egy zöld kötésű 
könyvekkel megrakott kordé. Az emberek 
megrohanták, a könyveket szétkapkodták és ha- 
zavitték: ez most a legérdekesebb olvasnivaló - 
mondták. A könyv a francia forradalom története volt. 
A könyvet azután elolvasták, saját szavaikkal politikai 
tüntetések  millióin továbbadták, a színészek 
kiválasztották a nekik megfelelő szerepeket, és 
kezdetét vette a  fÍrancia forradalom emberi 
színjátékának — előadása az — orosz színpadon. 
Hallgatólagosan még abban is megegyeztek, hogy ez 
csak színjáték, és elnevezték vértelen forradalomnak, 
habár elég sok halottja volt. Mikor megkérdeztem, 
miért kell feltétlenül vörös koporsókban eltemetni őket, 
mi ennek az értelme, azt felelték, hogy a francia 
forradalom idején is vörös drapériában temették el az 
elesetteket, úgyhogy most nekik is vörös koporsókban 
kell utolsó útjukra kísérniük mártírjaikat, ha törik, ha 


szakad. A temetési menet haladt, és a Marseillaise 
rossz fordítását énekelték: , Előre munkásnép, dia-da- 
alra..." A stílus nem érdekes - mondták nekem -, az 
előadás talán tényleg francia, ám a lényeg orosz: a mi 
forradalmunk vértelen. És játszották tovább a 
színjátékot, míg csak el nem jutottak a Kommiünig, s 
méghozzá hogyan!? Előre sejtettem, hogy annak a 
vörös színnek nem lesz jó vége, s a vörös koporsók 
láttán előbb-utóbb a színészek és a publikum is 
megvadulnak. A színészek hirtelen elfelejtették, hogy 
csak színészek, és a francia forradalom által teremtett 
ember szerepét alakítják. Mindent elfelejtettek, és a 
francia színdarab egyszeriben orosz misztériummá 
alakult át, mely az ember majomtól való 
leszármazásáról szólt, hajmeresztő  misztériummá, 
amilyet még nem látott a világ, melyben a trónusokon 


majmok ülnek, az elhunytak lelkei pedig förgetegként 


nyargalásznak a fekete utcákon vörös koporsóikban."?7 


Mihail Prisvin foglalta össze így az 1917-es orosz 
forradalom végzetdrámáját, nem sokkal a bolsevik 
hatalomátvétel után, a Volja naroda című eszer lapban. 
Az 1917-es orosz forradalom misztériumjátékában nem 
az a különös, hogy utánoz valamit, hanem hogy 
forradalmat utánoz. Végtére is minden forradalom - a 
,revolúció" szó modern jelentésében - az utánzás 
bűnébe esik, amennyiben az isteni teremtő aktust 
majmolja, mikor új világot akar teremteni, vagy 
legalábbis újra akarja kezdeni a történelmet. Akár 
eredendő, természeti vagy istenadta állapotként fogják 
is föl a szabadságot, amely minden modern forradalom 
célja, akár elérendő új emberi állapotként, akár a léte- 
ző, rossz történelmi világ visszateremtéseként, az 
eredendő szabadság visszaállításaként értelmezi magát 
a forradalom, akár pedig új világ teremtéseként, az 
ember szabadságának  kivívásaként, — mindaddig 
utánzásra, színjátékra, szerepjátszásra kényszerül, 
amíg saját történelmi újdonságával tisztába nem jön, 
amíg nem teremti meg a saját intézményeit, hőseit, 
történelmét. Cromwell katonái még a Bibliával 
kezükben vonultak hadba. A francia forradalom már az 
ókori római köztársaság tógáiban lépett színre, és a 
forradalmi ünnepségek során mindent elkövettek, hogy 
Rómának álcázzák Párizst. Az amerikai forradalom 
olyan hőseit, mint George Washington és Benjamin 
Franklin, Brutusként és Catóként emlegették. A XVII. 
század közepén, Angliában még semmi szükség nem 
volt a  zsarnokgyűlölet és a  zsarnokgyilkosság 
igazolásához különleges köztársasági erényekre, ahogy 
nem volt szükség az , erényes, respublikánus Róma" 
képének szembeállítására a ,bűnös, zsarnokpártoló 
keresztény Rómával", nagyon jól megtették a 
keresztény erények, s a Biblia eredeti szelleméhez való 
visszatérés. A pár hónappal Stuart Károly lefejezése 
után kikiáltott köztársaság új állami pecsétjén ez a 
felirat állt: ,Az isteni kegyelem folytán visszaállított 
szabadság első évében." A francia forradalom is a 


köztársaság kikiáltásától és a király lefejezésétől 
számítja az új időt, de ez az idő már nem keresztény 
üdvtörténet, hanem a történelmi szükségszerűség 
kibontakozásának ideje. Végül az 1917-es orosz 
forradalom is a köztársaság kikiáltása és a cár 
kivégzése után tesz kísérletet új időszámítás és új 
kalendárium bevezetésére. 

Az angol forradalomban a történeti tudattal 
szemben még a tradíció határozza meg az idő képét, a 
tradíció burkában jelenik meg a modern történeti 
tudat. A ,revolúció" szó is, amely - mint ismeretes - 
ekkoriban került át a csillagászat területéről a 
történetírás és a politika területére, itt még modern 
jelentésével ellentétes értelemben, restaurációként 


szerepelt. A ,könyvek könyve", amelyet Cromwell 
katonái tartanak kezükben, könyv ugyan, amely írott 
vagy nyomtatott formában rögzíti a tradíció , örök 
jelenének" hallott és mondott szavát, csakhogy különös 
módon rögzíti: mint Isten szavát, szent vagy mitikus 
szót, amely a tradíció , örök jelenében" él. A Biblia nem 
történelemkönyv, Jézus ideje nem történeti idő, miként 
ő maga sem történelmi hős. Aki követi őt, nem egy 
történelmi korba helyezkedik vissza saját jelenéből, ha- 
nem az üdvtörténet szent idejében él, amely minden 
időben, mindenki számára azonos idő. Végezetül pedig 
mindannak, ami ebben az időben történik, nem világi, 
hanem túlvilági tétje és jelentősége van. Legfeljebb egy 
tanító célzatú vallási misztérium előadói öltözhetnek be 
bibliai jelmezekbe, de nem történelmi hősök, akiknek 
világi céljaik vannak. Ha tehát a francia forradalom 
hősei a köztársasági Róma történetének könyvét, az 
orosz forradalmárok pedig a francia forradalom 
történetének könyvét tartották kezükben, az nem 
múltba fordulásukról, a múlt akárcsak jelképes 
uralmáról tanúskodik, hanem egy teljesen új és modern 
fejleményről: a történeti tudat megszületéséről és 
uralmáról. 


JELENVAKSÁG - JÖVŐVAKSÁG 


A történeti tudat a könyvnyomtatás kultúrájának 
sajátos tudata, amely - mint Nyíri Kristóf írja Történeti 


tudat az információ korában című esszéjében? 

,jelenvakságtól" szenved. A modern ember, a történeti 
érzék megszállottja, képtelen felejteni (az írásbeli 
társadalmak ugyanis rögzítik, megőrzik a régit), s így a 
rögzített távolságba került múlt üvegén át nézi a jelent. 
Eszményt, példát, tanulságot csinál a múltból, 
összehasonlít, felelevenít, megismétel: nem képes 
teljesen és igazán a jelenben élni és cselekedni. A 
primer szóbeliség kultúrája ezzel szemben , múltvak". 
Minthogy a kimondott és hallott szó rögzítetlen, 
minden múlt csak úgy és csak annyiban maradhat fenn, 
ahogy és amennyire a jelennek szüksége van rá. A 
modernitás korszaka előtt tehát nemcsak forradalmak 
nem létezhettek, hanem történeti tudat sem létezett. 
Modernitás, történeti tudat és forradalom együvé 
tartoznak, és a modern forradalmak 
történelemutánzása, letűnt korok szerepeiben és 
jelmezeiben való színre lépése éppen a történeti tudat 
említett ,jelenvakságából" fakad. Ez a ,jelenvakság" 
nemcsak a forradalmárokra, hanem az , ancien régime" 
képviselőire, magukra a zsarnokokra is jellemző. II. 
Miklós hitvese, Alekszandra Fjodorovna cárné például - 
a végzet rossz előérzetétől gyötörve - valósággal 
dédelgette Marie-Antoinette bekeretezett arcképét. 
Ugyanúgy készen állt és készült rá, hogy eljátssza 
szerepét, ahogy II. Miklós készült Stuart Károly és XVI. 
Lajos szerepének eljátszására. De a bolsevikok is 
örökösen a Írancia forradalom történetének tükre előtt 
illegették magukat: Thermidorral, bonapartizmussal 
vádolták egymást, a mensevikeket a girondistákkal, 
magukat a jakobinusokkal azonosították, Trockijban új 
Napóleont, Buharinban Dantont, Sztálinban 
Robespierre-t  gyanítottak. A francia forradalom 
szereplőinek , jelenvaksága" abban fejeződött ki, hogy 
, mielőtt belekeveredtek abba, ami azután forrada- 
lomnak bizonyult, halvány fogalmuk sem volt róla, hogy 


mi lesz az új dc$áma cselekménye" - mint Hannah 
Arendt írta megvilágító erejű esszéjében. Az orosz 
forradalom szereplői ezzel szemben tudták, hogy 
forradalmat csinálnak, s miközben azon mesterkedtek, 
hogy elkerülték a forradalom - imént idézett nevekben 
és fordulatokban megtestesülő - francia végzetét, 
,jelenvakon" rohantak bele saját orosz végzetükbe, 
amely még véresebbnek és szörnyűségesebbnek 
bizonyult. Így, végül is, megint új dráma került a 
történelem világszínpadára. 


Az 1989-1991 között Kelet-Európában végbement 
társadalmi átváltozásokra és visszaváltozásokra is 
gyakran használták és használják a forradalom 
szóvirágát  (,bársonyos forradalom",  , rosszkedvű 
forradalom", — ,csendes forradalom", — , augusztusi 
forradalom"), s a változások egy-egy fordulópontján 
feltűntek e forradalmak jellegzetes  rítusai (a 
képrombolás,  faldöntés, mártírok temetése) és 
retorikája is. Mindez azonban már csak egy pillanatra, 
tisztán esztétikai értelemben, eklektikusan, kulturális 
játékként, tömeglátványosságként, show-műsorként. A 
,másodlagos szóbeliség" korának is nevezett 
elektronikus kommunikáció érája a hangzó és látható 
világ új rögzítési technikáival összezavarja és kikezdi a 
történeti tudatot, minthogy az időbeli távolságot 
térbelivé változtatja. Az információs kor elektronikus 
kultúrájának tudata történetietlen, és ezért - Nyíri 
Kristóf szóhasználatához visszatérve - , jövővak" is. A 
történeti tudat  relativizálódása,  eklekticizálódása, 
esztétizáló  - játékos, ironikus, szórakoztató  - 
felbontása és kiforgatása az 1968-at követő időszakban 
csupán kulturális vetülete volt a modernitás vál- 
ságának. 


Az 1989-1991-es évek végforradalmai szerte Kelet- 
Európában nem a történelem újrakezdésére, új világ 
teremtésére irányultak, és a ,régi jó világhoz" való 
visszatérés is legfeljebb színezte őket. Mind a 
forradalmi, mind a restauráció, szimbólumok az 
egyedül létezőnek, igaznak, öröknek, normálisnak hitt 


jelenbe való beilleszkedés szent célkitűzésének 
szolgálatában álltak. Ez a jelen a posztmodernitás 
,jövővak" jelene, ahol semmi nem lesz többé, minden 
csak van. A történelem nagy modern meséjének, 
ugyebár vége. Megszűnőben van a modern korra 
jellemző minden osztottság és ellentét régi és új, múlt 
és jelen, jövő és jelen között. E perspektívából nézve 
némileg érthetőbbé válik a kelet-európai forradalmak 
kvázi-jellege, zavarba ejtő szelídsége. Ha forradalmak 
voltak, akkor végforradalmak, amelyek a modernitás - 
és vele együtt a forradalmak korának - végét 
jelentették be, és a posztmodern kor kezdetének adtak 
történelmi, helyesebben szólva történelem utáni 
nyomatékot. A forradalom mostantól minden lehet: 
divatkövetés, utcai show, legitimációs eszköz (rövid a 
legitimációd? toldd meg egy forradalommal!), televíziós 
műsor, csak egy valami nem lehet - a szabadság 
kivívásának történelmi drámája. Ha a posztmodern 
információs kor fogyasztói  bőségtársadalmainak 
, orökjelenébe" — való beilleszkedési kísérleteket 
forradalmaknak nevezzük, akkor csakis abban a 
metaforikus értelemben tesszük ezt, hogy bennük 
végződik mintegy a modernitás. Végződések tehát, s 
nem új kezdetek. Forradalmak nemcsak a modernitás 
kora előtt, utána sem lehetségesek. 


FORRADALOMÁRU A MÉDIAPIACON 


Az 1917-es orosz forradalom, mint láttuk, az 
angolhoz és a franciához hasonlóan még könyvből - ha 
nem is egyedül abból a zöld fedelűből - ismerkedett 
meg a forradalom szüzséjével és szerepeivel, s az 
írásban rögzített történeti múltat mint drámát vitte 
színre saját nemzeti színpadán. Az 1991-es , orosz 
forradalom" viszont - más kelet- és kelet-közép-európai 
, forradalmakhoz" hasonlóan - televíziós úton alkotott 
képet a forradalomról, és a tévé- és videoképként 
rögzített jelent próbálta meg utánozni a képernyőn. Az 
oroszországi fogyasztók a forradalomáru 
reklámképével a médiapiacon találkoztak. A találkozás 


kissé elhúzódott, talán a bőséges és csábító kínálat 
miatt: nehéz volt választani. Akkorra már "elzúgtak" 
Prága, Berlin, Budapest, Szófia, Bukarest televíziós 
forradalmai. Végül az orosz mozgóképtermelők is 
magukra találtak: saját forradalmat dobtak piacra 
, nagy augusztusi" elnevezéssel, enyhén  puccsos 
ízesítéssel, — kielégítve a legkényesebb nyugati 
igényeket is. A moszkvai forradalom  elkészítői 
koktélszerűen összerázták mindazt, amit az utóbbi 
három évben  Kelet-Közép-Európa és a Balkán 
forradalomáruként a médiapiacra dobott. Az eredmény 
világraszóló és utánozhatatlanul orosz lett. 


A forradalom szerepeit, a megfelelő koreográfiát, a 
gesztusrendszert, a mimikát a televízió tanította be 
Moszkva népének, de csak a legtanulékonyabbak és 
legaktívabbak juthattak fel — Gennagyij  Janajev 


,Brumaire 18-áján""! a Fehér Ház előtti színpadra. A 
többség maradt televíziója előtt és tanult tovább, vagy 
megelégedett a forradalmi mozgóképnéző 
felelősségteljes szerepével. De még a 
legtanulékonyabbak is utcai próbák egész során át 
juthattak csak el a nagy premierig. A premier 
közönsége aztán az ínyenc képevők örömével 
ismerhetett rá a , forradalmi motívumok" származási 
helyére. Értékelhette a finom kulturális alúziókat és 
vizuális idézőjeleket, méltányolhatta az ügyes tálalást, 
a váratlan kompozíciót, egyszóval az egész rafinált 
kulturális játékot. A moszkvai szópuccs napjaiban a 
szovjet tankokat körülálló és a szovjet katonákkal 
vitatkozó-veszekedő orosz utca népének mozgóképe a 
68-as Prága - 1989-től kezdődően Moszkvában is 
gyakran sugárzott - tévéképe nyomán készült. Az 
utcaszéles és utcahosszú orosz nemzeti trikolór 
felmutatása és körülhordozása, a lobogólengetés, 
lobogókitűzés, lobogóba öltözés változatos repertoár- 
jával ugyancsak régi motívum, amit az elmúlt 
évtizedben jótékonyan írissített fel a futballmérkőzések 
szurkolótáborainak zászlókultusza, a stadionok lelátóit 
- s ezzel együtt a képernyőt is - elborító rivális 
zászlóerdők és  transzparensek látványa. Igaz, 
Moszkvában némi invencióra volt szükség ahhoz, hogy 
a régi állami és az új nemzeti lobogó 1945 után 
hagyományosnak mondható kelet-európai konfliktusát 
képileg kifejezzék. A címerkivágás régi, rutinos megol- 
dása itt szóba sem jöhetett: a szovjet állami zászlót 
nem címernyi különbség választja el a hagyományos 
orosz nemzeti lobogótól. A szovjet állam alapítóitól még 
távol állt az a megalkuvó eklektika, amelyet 1945 után 
az új államideológia allegóriáinak és a nemzeti 
ereklyéknek a keresztezés e eredményezett. Így az 
oroszok zászló lyukasztással nem állíthatták helyre 
nemzeti lobogójukat, s ami még fájdalmasabb: nem 
juthatott kifejezésre így a nemzetet ért gyalázat sem, 
amelyet a zászlón tátongó lyuk - mint utalás a szé- 
gyenfoltra - 1956-ban Budapesten (a lyukas zászló 
magyar  ,szabadalom"!) és 1989 decemberében 


Bukarestben is oly hatásosan demonstrált. Egyetlen 
megoldásként a régi (hamis) zászlónak az új (igaz) 
zászlóval való betakarása maradt, ehhez azonban 
kétségkívül nagyon sok és nagyon nagy méretű új 


zászlóra volt szükség, ami a moszkvai forradalmi revü 


egyik szembeötlő újdonsága lett. 


S akkor még nem beszéltünk a moszkvai Fehér 
Ház köré vont élőlánc tévéképéről, amely mögött az 
ínyenc forradalomnéző avatott szeme rögvest 
felismerte az észtek, litvánok, lettek fővárosokat 
összekötő élőláncait (egész napos tévéközvetítésben); s 
nem beszéltünk az éjszaka sötétjében tüntetőleg 
lobogó gyertyák , forradalmi motívumáról", mely hol a 
nemzeti közösség gyászát, hol győzelmi mámorát tette 
fényesebbé, s az 1989-es gyászoló Tbiliszi utcáin és 
templomaiban lobogó 6 gyertyaerdőket — mintegy 
összekötötte a Monsters of Rock 1991 augusztusában, 
Moszkva mellett,  Tusinóban tartott koncertjén 
meggyújtott gyertyákkal (a koncertet nem sokkal a 
forradalom után és a forradalom folytatásaként 
rendezték meg, úgymond, ajándékként azoknak a 
fiataloknak, akik a  barikádokon védték meg a 
szabadságot). A forradalmi utca látványképe mintegy a 
rockfesztivál tömegshow-jába hanyatlott alá, amely - a 
szervezők szerint - minden idők legnagyobb 
koncertjeként kellett volna bekerüljön a Guiness 
Rekordok Könyvébe, nyilván minden idők leg- 
vértelenebb forradalmával együtt. A rockfesztivált, 
amelynek sztárjai az AC/DC és a Black Crows voltak, 
természetesen filmre vették és a forradalom után 
másfél hónappal már játszották is a mozikban. Persze, 
a diadalmas forradalom nem várhatott másfél hónapig, 
s így még az év augusztusának végén átadta magát a 
győzelem örömének. Augusztus 31-én rendezték meg 
Moszkvában a város napját, a forradalom örömünnepét 
a következő jelszavak kíséretében: ,Semmi politika, 
semmi ünnepi beszéd, semmi jelszó!" Helyette: a 
szabad ég alatt fehér-kék-pirosba öltözött 30 ezer fős 
kórus (élő nemzeti lobogó!) énekli Glinka Moszkva- 
dalát, az új orosz himnusz alapmotívumát, majd ünnepi 
zene kíséretében, fehér-kék-piros petárdák tűzijátéka 
mellett hullik le a lepel Moszkva óriás méretű - 
a"forradalom vívmányaként" visszanyert - címeréről. A 
Forradalom allegorikus élőképét aztán sportolók, 


motorversenyzők,  akrobaták,  erőművészek utcai 
produkciója,  — nemzetiszínű  légballonok, továbbá 
divatbemutató, öreg autók seregszemléje és a 7hriller 
elnevezésű moszkvai grand  guignol-színház utcai 
bemutatója teszi még élőbbé. ,Nagyon sokba fog 
kerülni ez az ünnep, de az emberek örömén nem 
érdemes spórolni" - jelentette ki az ünnep előestéjén a 
Moszkovit Rt. vezetője, a szovjet esztrád sztárja, az 


,orosz keresztapa" hírében álló Joszif Kobzon,? aki az 
ünnepi mulatságok  cechjét fizette. Forradalmi 
idealizmusnak és üzleti szellemnek, forradalmi 
tömegnek és televíziós  tömegshow-nak e szép 
egybemosódása a képernyőn (és az életben, a 
megelevenedett mozgóképen) már az orosz Fehér Ház 
köré vont barikádokon elkezdődött (melynek darabkáit 
egyébként az élelmes csövesek öt dollárért árulták az 


Arbaton a forradalom másnapján):§" a puccs hírére 
ugyanis idealista diákokon és Jelcin-hívő moszkvai 
háziasszonyokon kívül az árutőzsdék brókerei és a 
moszkvai maffia fegyveresei siettek a kormánypalota 
védelmére (állítólag a védővonal egy egész szakaszát a 


maffia fegyveresei őrizték három napon át), ? a három 
forradalmi nap költségeit (étel, ital, szállítás) pedig - 
mint utóbb kiderült - a magánvállalkozók bankja állta. 


A VÉGFORRADALMAK RADIKÁLIS 
EKLEKTIKÁJA 


Bárhová nézünk az 1989-91-es évek  Kelet- 
Európájában, azokon a bizonyos forradalmi színtereken 
nagyszabású rendezvényeket látunk, amelyeket nem 
politikai és/vagy erkölcsi szenvedélyek mozgattak, 
hanem az esztétikai hatásosság szervezőelvei, képileg 
pedig a televíziós egyenes adás emelt be a szimulált 
,történelembe", az , örökjelenbe". A páneurópai piknik, 
a berlini falledöntése, a prágai utca égő gyertyáinak 
erdeje, a budapesti Nagy Imre-temetés, ahogy a 
képernyőn megjelentek, inkább emlékeztettek 
grandiózus tömegshow-ra, koncertre, szertartásra vagy 
rítusra, semmint politikai forradalomra. A végforra- 
dalom, melyben mintegy végződik a modernitás, s vele 
együtt a modern történeti tudat (amit hirtelenjében , a" 
történelem végével kevertek össze), nem történelmi, 
politikai, szociális vagy erkölcsi, hanem esztétikai 
aktus; nem új világot teremt, hanem műalkotássá, 
szórakoztató, unható-élvezhető műalkotássá változtatja 
át a régi, a fennálló világot. A végforradalom mint 
esztétikai aktus  -  akcióművészet, happening, 
tömegkommunikációs csemege, folytatásos tévésorozat 
- bármit magába fogad, a romhalmazzá lett történelem 
és a törmelékes világkultúra bármely elemét, 
motívumát felhasználja, csak hatásos legyen. A 
, radikális mellé rendelés" elvét és a , radikális eklekti- 
kát" a 80-as és 90-es évek végforradalmai mintegy 
globalizálták. Világesztétikai jelentőségre emelték a 
,történelem végét", amikor folytatásos történelmi 
sorozatként a médiapiacra dobták. Például a magyar 
pszeudo-Bauhaus nekrofil vonzódása minden 
szervetlen, mesterkélt, konstruktív-geometrikus iránt a 
fekete és a vörös négyzetek jegyében, az alkalmazott 
művészet komolyságával jelent meg az 56-os mártírok 


temetésén a gyászszertartás grandiózus katafalkjában, 
de minden további nélkül megfért a pogány fejfákkal, 
az 56-os lyukas nemzeti lobogóval, Mária országával, a 
gyászbeszédek eklektikus retorikájával. Ugyanígy 
Moszkvában a forradalmi napok központi eseménye, a 
forradalom három  mártírjának temetése tisztán 
esztétikailag hozta közös nevezőre a forradalmi 
mártírtemetés szimbolikáját a pravoszláv és zsidó 
egyházi szertartással (az egyik mártír ugyanis zsidó 
nemzetiségű volt), a Szovjetunió Hőse posztumusz 
kitüntetést a György-kereszttel, ahogy a forradalmi 
utca is esztétikailag kapcsolta össze a sarló-kalapácsot 
a kereszttel, a vörös csillagot a cári kétfejű sassal, 
Sárkányölő Szent György ikonját a Pepsi-Colával és a 
MacDonald"s emblémájával. (A forradalmi névcserék és 
restaurációs — visszanevesítések is eklektikusak: 
Szentpétervár például mindmáig Leningrád megye 
központja, Jekatyerinburg pedig Szverdlovszk megyéé, 
a Kreml kupoláin, tornyain, kerítésein a sarló-kala- 
pácsokat, ötágú aranycsillagokat kétfejű cári sasok 
váltogatják. A Lenin-mauzóleum is újra fogad, noha 
inkább panoptikumként, mint szent sírként tárul a 
látogatók elé.) 


A modern forradalmak is kedvelték a 
népünnepélyeket, imádtak például temetni (Mirabeau- 
t, majd Marat-t hol eltemették a Pantheonban, hol - 
mint arra érdemteleneket - kihantolták őket onnan, 
nem is szólva Cromwellről, akinek kihantolt holttestén 
halálos ítéletet hajtott végre a kései reakció). Az 
impozáns népi játékok, a forradalomimitációk (például 
a forradalom  évfordulóin megrendezett Bastille 
megrohamozása vagy a Téli Palota ostroma) azonban 
vagy az eszményinek tekintett történelmi korszak, vagy 
a forradalmi eredet-idő - szellemében és stílusában 
egységes - világát idézték föl. (Aligha lettek volna 
hajlandók a radikális eklektika pánesztétizmusa je- 
gyében egyetlen vízióban egyesíteni a Szűz Mária-szob- 
rokat a szabadságszobrokkal, a kálvária képsorát a 
Caesart ledöfő Brutus képével, a koronát a frígiai 


sapkával.) A végforradalmakban nem válik el kép és 
valóság. A népünnepélyek, gyászszertartások nem az új 
világ születésének eredet-idejébe visznek vissza, nem 
erkölcsileg vagy ideológiailag erősítik meg a 
közösséget, hanem a forradalom egyetlen valóságát 
alkotják, amely kizárólag esztétikailag áll fönn, s a 
fogyasztók közösséget erősíti. Azt, hogy mikor, milyen 
kulturális és politikai jelképeket vesznek kölcsön, nem 
az ideológia vagy a tradíció, hanem az esztétikai 
hatásosság elve határozza meg. Ezért is férnek meg 
egymás mellett oly békésen a hagyományos for- 
radalmak, a hagyományos restaurációk és a fogyasztói 
áruparadicsom jellegzetes emblémái, kellékei, jelmezei. 


Magyarországon például a régi címerek harcából 
nem azért került ki győztesen a koronás címer, mert a 
mai magyarok többsége számára a 48-as és 56-os 
Kossuth-címer túl radikális, nem eléggé 
hagyományelvű, hanem azért, mert a koronás címer 
szebb, s barokkosan túlzsúfolt pompája esztétikailag 
hatásosabb a Kossuth-címer református 
puritánságánál, dísztelenségénél. A koronás címer 
aktuális politikai jelentése (ugyanis a kitalált, hamis és 
mellesleg csúf, ízléstelen népköztársasági címer 
tagadása) hamar szertefoszlott (a Kossuth-címerben 
különben is sokkal élesebb volt ugyanez a jelentés, 
lévén 56-os szimbólum), s nyilvánvalóan nem eredeti 
allegorikus jelentése okán (ezeréves államiság, 
kereszténység stb.) lépett ki szinte azonnal a politika 
és az államélet fórumairól az utcára, s vette birtokába 
a magyar áruvilágot. Ami igaz, az igaz: trikókon, 
borospalackon, gépkocsikon, reklámcímkéken sokkal 
kevésbé mutatna jól a Kossuth-címer. Különben is: az 
olcsóságot és a magyar átlagfogyasztót szem előtt tartó 
hazai design-tervezők mindenben a harsányabbat, a 
rikítóbbat, a hivalkodóbbat, a csicsásabbat választják. 


A forradalmak korából örökölt történeti tudat 
inerciája, mellyel a múlthoz tapadt, s a múltból 
próbálta megérteni a jelent, így is érzékelhető volt a 
végforradalmak történelmi régiójában. De még a 


legelmaradottabb színhelyeken sem határozta meg 
többé az értelmezések keretét, a történelem vízióját. A 
médiapiacra kerülve, a tévékép globális esztétikai 
keretében legfeljebb anakronizmusként, a kulturális 
eklektika bizarr vagy groteszk elemeként, esztétikailag 
hatott. Moszkvában például az Októberi Forradalom 
Állami Múzeumának dolgozói hirtelen 
nekibuzdulásukban (és talán saját jövőjükre is 
gondolva) a múzeumépület előtt a proletárforradalom 
páncélautója mellett sietve kiállították  ,korunk 
forradalmának közlekedési eszközét, a trolibuszt", 
mondván:  ,azokban az emlékezetes augusztusi 
napokban a trolibuszok is ott voltak a barikádokon és a 
moszkvaiakkal együtt torlaszolták el a közeledő tankok 


útját". § A régi és új forradalom e két relikviájának 
egymás mellé rendelése nem kevésbé fantasztikus, 
vidám, szórakoztató, mint ama esernyő és varrógép 
találkozása a műtőasztalon. Mitől lesz egy tárgy tréfa? 
Ebben az esetben attól, hogy annak rendje és módja 
szerint hivatalosan történeti relikviává avatják, vagyis 
olyan kulturális sorban helyezik el, amely már nem 
létezik, s amelynek hiányát éppen az tárja fel előttünk, 
hogy ez a tárgy benne megjelenhet. Minden a helyén 
van itt, csak éppen nem történeti, hanem tisztán 
esztétikai értelemben. A radikális modern művészet 
extravagáns tézisét, miszerint egy tárgyat az tesz 
műalkotássá, hogy művészeti kontextusba iktatják, 
közhellyé lapította a modern média. 


A Kelet-Európában lezajló végforradalmakat az 
tette — felismerhetően  forradalmakká, hogy az 
elektronikus képrögzítés technikája kiszakította őket a 
történeti tudat összefüggései közül, és a televíziós 
képernyők terébe emelve esztétikai eseményeket 
csinált belőlük. A megélhető, eljátszható, elgondolható 
történelem helyére a nézhető, látható, élvezhető 
mozgókép került. Maguk a végforradalmak sem a 
Történelemnek, hanem a Kamerának pózoltak, nem a 
Világtörténelembe, hanem a Világképernyőre akartak 
kerülni. Egyetlen végforradalmat sem lelkesített a jövő, 
valamiféle új világ eszméje vagy utópiája. Nem is került 
sor sehol a régi államapparátus szétzúzására, új - 
forradalmi - intézmények létrehozására. Az átváltozás 
lényegében sehol nem lépett ki a régi és új elitcso- 
portok alkudozási-megegyezési folyamatának 
medréből, a forradalmak sehol nem hasítottak - és nem 
is akartak hasítani - új medret a történelemnek. Ez alól 
még a bukaresti televíziós hatalomátvétel sem képez 
kivételt, jóllehet annak gépfegyveres utcai kísérőzenéje 
kísértetiesen emlékeztetett egy hagyományos modern 
népforradalomra. Hogy a történelem szele egyáltalán 
még feltámadt itt-ott, hogy a modern forradalmak 
véres valóságából valami megjelent, mint Romániában, 
Albániában vagy a Szovjetunió egyes régióiban, az a 


történelmi elmaradottság rovására írható. A véres és 
mozgalmas utcai jelenetek még így is legfeljebb 
nyersanyagul szolgálhattak a bukaresti  palo- 
taforradalmárok (helyesebb lenne talán 
,stúdióforradalmároknak" nevezni őket) izgalmas 
nonstop televíziós játékához. 


A végforradalom azonban nem álforradalom. Nem 
puszta csalás, szemfényvesztés, a hatalommentő vagy - 
konvertáló helyi elitek ravasz legitimációs trükkje, a 
világuralmat gyakorló kormányok új konfliktuskezelő 
technikája. Kétségkívül az is, de pozitív tartalma, lelke, 
öncélja van: a fogyasztói civilizáció elérése. A 
végforradalmak kora 1968-cal veszi kezdetét, amikor is 
a nyugati fogyasztói civilizáció ellen  kontestáló 
mozgalmakról egyszeriben kiderült, hogy valójában 
nem politikai, szociális vagy kulturális forradalmak, 
hanem a fogyasztás forradalmának katalizátorai voltak. 
Az ,érzéki felszabadítás" marcuse-i utópiája nem 
elbukott, hanem győzött, csak éppen a fogyasztás 
,egyetlen dimenziójában". A régi típusú forradalmak, 
melyek a történeti tudat közvetítésével mentek végbe, 
akkor is elbuktak, ha győztek (mint Vietnamban 
például, ahol végül is nem a Vietkong, hanem a 
lélekvesztőkön tengerre szálló tíz- és tízezrek jelölték 
ki az új útvonalat. ,Irány az első világ, az 
áruparadicsom!"). A végforradalmat ezzel szemben 
nem fenyegeti a bukás veszélye. Akkor is győz, ha 
konkrétan a képernyőn elbukik. Győz, hiszen értelme 
nem valamilyen eszme megvalósításában van, hanem 
abban, hogy képileg megtörténjék és képként eladható 
legyen. 


Az első végforradalmakra Dél-Európában került 
sor, még a 70-es évek közepén. Ezeket követték jó 
évtizednyi késéssel Kelet-Európa végforradalmai. A 
végforradalmak szubjektuma nem a citoyen és nem is a 
bourgeois vagy proletár (Kelet-Európában ez aligha 
lehet kérdéses), hanem a consommateur, akit nem a 
szabadság vagy az igazságosság eszméje és ezek 
történeti megvalósíthatósága vonz, hanem a bőség, 


mármint az árubőség mindennapos látványa odaát, a 
mellette létező , örökjelenben". Ide, a létező jelenbe 
vágyódik ő és nem a jövő fantasztikus világába. Irá- 
nyítók és irányítottak, alávetettek és zsarnokok, 
pártbürokraták és újgazdagok, jólétben élők és 
szegények között e tekintetben nem volt különbség: 
mindannyian fogyasztók akartak lenni, azt, annyit s 
ugyanúgy fogyasztani, mint azok - odaát, amint az a 
reklámokban megígértetett. A végforradalmak végső 
soron ezt a nyugati kirakatokban, képeslapokban 
megcsodált, tévéképeken érzéki közelségbe került 
áruparadicsomot akarták áthozni a túlvilágról erre a 
világra. S ha a végforradalmak menete során e túlvilág 
még messzebb került e világtól, akkor a végforradalmi 
tömegek gépkocsikaravánokkal vagy csak úgy, gyalogo- 
san, maguk keltek útra, hogy végre utolérjék. 


A kelet-európai végforradalmak újdonságának 
érzéki szenzációja azonban hamarosan elpárologott a 
képernyőkről. A  — forradalomáru, akárhányszor 
ragasztották is rá a varázscímkét - ,new"! -, 
elvesztette érzéki vonzerejét, unalmassá vált. Az 
unalom nem történeti, hanem esztétikai kategória. 
Márpedig a posztmodernitásban végződő történelem 
tudata esztétikai kategóriákkal dolgozik. A képernyőn 
megjelenő (és a világban kihunyó) történelem nem 
tartalmaz semmi szubsztanciálisat; sem az isteni 
gondviselés, sem a történelem saját szellemének 
racionalitása nem hatja át. Így aztán okulásul, 
mementóul, tanítómeséül sem szolgálhat. Lehet 
unalmas és lehet szórakoztató. Ez alól a szabály alól a 
végforradalom - egyáltalán: semmiféle vég, még a 
világvég, e végcsemege sem képez kivételt. Előbb- 
utóbb vagy halálra unjuk, vagy halálra szórakozzuk 
magunk. A opjelenvak" történeti tudat felől nézve 
embervégződések, utóemberek vagyunk, a rjövővak" 
információs kor störténelem utáni? tudata felől nézve 
azonban emberkezdetek, új előemberek, akik büszkén 
lépnek túl a modern vadak véres és nyers világán. 


Elektronikusan civilizált földlakók, akik csak oxfőtt: 
történelmet esznek. Vagyunk, akik leszünk. 


IV. FEJEZET ; 
MIHAIL GORBACSOV SZUPERSZTAR 


, Mindig kommunista voltam, 


s az is maradok. "7 
(Mihail Gorbacsov) 


Mihail Gorbacsov, aki 1985 és 1991 között az 
SZKP főtitkára, 1990-től a szovjet állam önjelölt elnöke 
volt, a peresztrojka atyja, a berlini fal ledöntője, Nobel- 
békedíjas, a szovjet típusú kényszerszocializmus és az 
egész szovjet birodalom sírásója, a jaltai békerendszer 
felgöngyölítője, aki hátat fordított a hidegháborúnak, 
kivonta a szovjet csapatokat Afganisztánból és egész 
Közép-Európából, minden bizonnyal a huszadik század 
egyik legjelentősebb politikusának, világtörténelmi 
alaknak látszik. Látszik, hiszen Gorbacsov alakjának 
kivételessége és fontossága épp abban áll, hogy már 
nem politikus és már nem történelmi alak, jóllehet még 
nem egészen médiakreatúraa, még nem egészen 
tévépolitikus - showman és sztár. Mindaz, amit politikai 
akaratából és főtitkári hatalmából eredeztetnek, 
valójában éppen a kóros politikai akarathiányból, 
akaratlanságokból és politikai akaródzás okból eredt. 
Gorbacsov sem nem akarta eléggé a hatalmat, sem 
nem merte hatalmát erőnek erejével érvényesíteni. 
Ennek okai persze végsőleg nem az ő személyes 
alkatában rejlettek, hanem a szovjet nómenklatúra 
szociális természetében és a szovjet rendszer - akkor 
már évtizedek óta tartó - általános válságában. Így 
állhatott elő 1990-re az a paradoxon, hogy nem volt 
még szovjet vezető (beleértve magát Sztálint is), aki 
formálisan több hatalmat összpontosított volna 
kezében, mint Gorbacsov, s ugyanakkor nem volt még 
szovjet vezető, aki kevésbé tudott, mert, akart volna 
élni ezzel a hatalommal, mint ő. A szovjet állam 
katasztrófáját azonban nem Gorbacsov idézte elő. 
Eppen megfordítva: ő volt az, akit előidézett a 
katasztrófa, akiben a végóra - hosszú keresgélés után - 
végre meglelte hősét. Mert a végóra hősei mindig 
ilyenek: habozó, erélytelen, magukkal elfoglalt, 
hatalomtól és cselekvéstől irtózó szerencsétlenek. 
Gorbacsov - akárcsak 1917-ben II. Miklós - csak 
hagyta, hogy összeomoljon mindaz, ami omlani akart. A 


kérdés tehát egyrészt az, milyen úton-módon történt 
meg a szóban forgó történelmi szerepre való 
kiválasztás, hogyan került éppen egy ilyen ember a 
szovjet állam élére, másrészt pedig az, mi módon tette 
lehetővé lázas tétlensége, mozgalmas passzivitása, 
heroikus akarattalansága az elkerülhetetlen 
katasztrófát (amely persze mindig elkerülhető lenne, 
ha a katasztrofális rezsim nem gondoskodna jó előre 
megfelelő lebonyolítókról: a tévedés lehetősége, a 
rossz választás persze itt sem kizárt, csak ilyenkor azt 
jelenti, hogy a kiszemelt politikus megmenti a 
rendszert). 


A SZÓMÁGUS 


Ha egykor a bolsevikokat úgy heroizálták rajongó 
értelmiségiek - a habozó, hamleti lelkű, passzív orosz 
intelligenciával szemben - mint volenciát, vagyis az 
, akarat —— értelmiségét", ,szigorúan  — funkcionáló 
bőrkabátokat", akkor a  Brezsnyev-kor  állóvizében 
osztódva szaporodó nómenklatúra-bolsevikokat éppen 
a politikai akarat kóros elsorvadása, a 
mozdulatlanságként és változatlanságként elképzelt 
stabilitás fenntartásának görcsös igyekezete jel- 
lemezte, Gorbacsov e korszak édes, egyszülött fia, akit 
az általa ,pangásnak" (zasztoj) elkeresztelt Brezsnyev- 
kor átlagos vidéki  pártbürokratájától csak az 
különböztet meg, hogy főtitkárrá válva, a totális 
hatalom  drótkötelére lépve elveszítette régi 
egyensúlyát, és szavakkal - egyre több szóval - 
próbálta visszanyerni azt. Természetesen  re- 
ménytelenül. Ehhez nem szavakra, hanem tettekre és 
döntésekre lett volna szükség. Gorbacsov egész 
politikai pályafutása viszont abban merült ki, hogy 
beszélt, beszélt, beszélt. Bizonyos értelemben egész 
tényleges politikája nem egyéb, mint szó, szó, szó. A 
peresztrojka az utolsó nagyszabású szovjet szómágia 
volt, minden korábbihoz képest azzal a nem 
lényegtelen különbséggel, hogy nem fantazmagórikus 
terveket és erőszakos tetteket eredményezett, hanem a 


tettek szinte teljes hiányát, a tanácstalanságot és 
tétlenséget palástolta el. 


Gorbacsov igazi szómágus volt, akit még a 
korabeli városi alvilág (,blatnoj mir") is ebbéli 
hiposztázisában örökített meg egy széltében-hosszában 
énekelt kis dalban: 


, Ő meg beszélt csak, egyre csak beszélt" (,A on 
vszjo govoril, vszjo govoril"). Ez a szómágus, ez a 
szószátyár álWoland, ez a szovjet Hlesztakov, akit 
,vezérnek", igazi pártfőtitkárnak nézett a , revizortól" 
rettegő kleptokrata nómenklatúra és a , revizorért" 
fohászkodó szerencsétlen szovjet nép - pusztán 
megjelenésének váratlanságával, már-már 
fantasztikumával (hogyan? egy , fiatal" ember a Kreml 
hatalmi piramisának csúcsán? aki tud artikuláltan 
beszélni, aki nem papírból olvassa fel motyogva minden 
szavát két haldoklás között? akinek mosolya van, aki 
közvetlen, akit Nyugaton is elfogadnak? aki tele van 
élettel és lendülettel?), továbbá új 
bűvészmutatványaival,  trükkjeivel, amikkel színre 
lépett (lement a , nézőtérre", bűvös szavakat mormolt, 
olyanokat mint ,új gondolkodás",  , glasznoszty", 
, peresztrojka", elbeszélgetett a nézőkkel, mindenkinek 
megadta az ő igazát, szabad folyást engedett az addig 
tiltott szónak, bevallotta a szovjet rendszer összes 
történelmi bűnét, visszahívta gorkiji száműzetéséből 
Szaharovot, rehabilitálta Szolzsenyicint stb., stb.) - pár 
évre (lényegében egy politikai szeánsz idejére) még 
egyszer utoljára képes volt elhitetni a szovjet 
emberekkel, hogy a szavak - tettek (végtére is az 
ideokratikus szovjet államban csakugyan azok is voltak, 
ha puszta szavaiért bárkit kivégezhettek vagy börtönbe 
csukhattak), de legalábbis a sok szót végül igazi és 
nagyszabású tettek fogják követni.  Gorbacsovnál 
azonban szó szót követett, minden lényleges történés, 
valóságos fejlemény pedig abból fakadt, hogy a tettek 
elmaradtak. Ha véletlenül, ne adj" isten mégis történt 
valami tettleges (Alma-Atában 1986-ban, Tbilisziben 
1989-ben, Vilniusban 1991-ben, Moszkvában 1991 


augusztusában stb.), akkor abban nem volt köszönet, 
és Gorbacsov rögvest el is határolta magát tőle (,én 
nem tettem ilyet", ,nem tudtam róla", , nem voltam itt- 
hon", ,nem én adtam ki a parancsot", , sztálinistákkal 
és héjákkal vagyok körülvéve" stb., stb.). Végső soron 
Gorbacsov  tetterejéből csak arra futotta, hogy 
, megzenésítse" a szovjet állam összeomlásának 
fázisait: addig húzta és húzatta az ideológiai 
talpalávalót, mígnem a fergeteges táncból haláltánc 
nem lett. Ha valamit, ami véletlenül vagy kényszerűen, 
magától vagy az ellenállás hiányában mégis 
bekövetkezett, megtörtént, megesett (vagy épp 
fordítva: szerencsére már nem következett be), a hazai, 
főként pedig a világ közvéleménye helyeslőleg fogadott 
(csapatkivonás, demokratizálódás, a gyülekezési 
szabadság tiszteletben tartása, a cenzúra  nem- 
alkalmazása, a másként gondolkodók nem-üldözése, a 
tüntetők nem-szétverése és nem-bebörtönzése stb.), 
akkor Gorbacsov büszkén elébe állt és kidüllesztette a 
mellét: ,Nos, ha nem is sokat, ennyit már sikerült 
elérnem!" Ha viszont kellemetlen, baljós, vészterhes 
fejlemények adódtak elő, amelyek rossz fényt vetettek 
a hatalom birtokosára, s amelyeket a világközvélemény 
rosszallt és elítélt, akkor Gorbacsov elugrott előlük és 
vádlón mutatott rájuk: ,Nézzék csak, hová akarják 
juttatni az országot az ellenségeim, a mi ellenségeink!" 
Nem csoda mindezek után, ha Gorbacsov egyszerre 
akart lenni és nem lenni, cselekedni és nem cselekedni, 
bent is maradni meg ki is vonulni, megőrizni a 
Szovjetunió szuperhatalmi státusát és leépíteni a 
hadiállamot, puccsal megmenteni a szovjet államrendet 
és a szovjet állam rendet megmenteni akaró puccsisták 
foglya is lenni, egyszerre akart sajtószabadságot és 
cenzúrát (csak egy egészen picikét, — minden 
eshetőségre!). Liberális demokráciát és sztálini 
szabású szovjet diktatúrát, piacgazdaságot és állami 
tulajdonon alapuló redisztributív gazdaságot. Mindig 
két lovon ült. Hite szerint azért, mert így 
biztonságosabb. Valójában azért, mert egyikről nem 
tudott leszállni, a másikra pedig nem tudott felülni. 


Mert teljesen, véglegesen egyiket sem tudta, akarta, 
merte megülni. Nem csoda, ha túl sokáig nem maradt 
nyeregben. 


KUDARC ÉS KARRIER 


Persze, aki valamelyest is ismerte Gorbacsov 
addigi pályafutását, az politikai szerencsétlenségén 
aligha lepődött meg. Minden területen, ahol nem a szót 
kellett szaporítania, ahol a párt nem az ideológiai harc 
frontjára küldte, kudarcot kudarcra halmozott. 1978- 
tól, amikor új KB-titkárként a mezőgazdaságot kellett 
felügyelnie, a szovjet gabonatermés évről évre egyre 
katasztrofálisabb szintre süllyedt: 1979-ben 30 millió 
tonnát kellett Nyugatról importálnia a Szovjetuniónak, 
1980-ban már 35 milliót, 1981-ben pedig 46 milliót, 
ami még szovjet viszonylatban is negatív rekordnak 
számított. — Ugyanilyen — csúfos kudarcot vallott 
Gorbacsov a  80-as évek elején meghirdetett 
, élelmiszerprogramjával", amelynek , fedőnevétől" az 
örökös  élelmiszerhiánnyal küszködő Szovjetunió 
vezetői el voltak ragadtatva. Gorbacsov elnöki 
adminisztrációjának egykori titkára, Valerij Bolgyin így 
emlékszik vissza erre az időre:"1981 óta dolgoztunk 
együtt. Figyeltem őt, a viselkedését, hiszen korábbról 
nem ismertem. Mikor megérkezett Moszkvába, meg 
volt illetődve, volt benne valami xfélkészx. Idegenül 
mozgott a fővárosi életben, nem ismerte saját kádereit. 
Mindenkit fontos személyiségnek vélt és kerülte a 
konfliktusokat. Nem kedvelte a szűk látókörűc 
szakembereket, és szakmailag ő maga sem volt 
túlságosan felkészült. Am képes volt tanulni. Például 
amikor az xélelmiszerprogramotxc készítettük neki elő, 
a tervezet elfogadásának vitájára meghívott magához 
vagy száz szakembert. Mindenkit kikérdezett, mit 
kellene csinálni az  élelmiszer-ellátás javítása 
érdekében. Egy-egy ilyen értekezlet 6-8 órán át is 
eltartott. Reménnyel töltött el minket az a mód, ahogy 
megpróbált egy-egy problémában elmélyedni. Ilyen 
előkészületek után komoly döntéseket vártunk. Am ami 


ez után következett, nem volt egyéb üres fecsegésnél. 
Képtelen volt szerzett tudását realizálni, és minden 
esetben hamar lelohadt a kedve. Nem volt rendszerező 
elme. Én kolerikus alkatával magyarázom ezt. Olyan 
volt, mint a bengáli tűz, amely csillagot szór; 
sziporkázik, illatot áraszt, de leég anélkül hogy lángra 
lobbantana bármit is. Lényegében egész munkája - első 
napjától az utolsóig - nem állt másbál mint 
papírgyártásból. Gyakran szónokolt és mindig 
lelkiismeretesen készült erre. Sohasem a szövegek 
eszmei tartalmával foglalkozott, inkább csak 
stílusukkal  pepecselt. Munkaidejének legnagyobb 
részét ez kötötte le. — Beszédeit üresnek és 
szószátyárnak tartottam, végtére is pár éves 
pályafutása alatt több kötetet beszélt össze, mint maga 
Sztálin. A konkrét munkánál jobb szerette az 
általánosságokban mozgó Írázisokat. Ezért volt annyira 
bizalmatlan vele szemben a környezete. Láttuk, hogy 
képtelen döntéseket hozni. A vége az lett, hogy 


képtelennek bizonyult mind a párt, mind saját 


apparátusa, mind pedig az ország irányítására. "? 


Hasonló képet fest Gorbacsov. országlásáról, ha 
más hangnemben is, egy Szovjetuniót visszasíró bús 
bocskoros , nómenklatursik", — bizonyos — Leonyid 
Szmoljakov, aki a Gorbacsov Alapítvány által Belovezs 
után öt évvel: összegzés és távlatok címmel 
megrendezett kerekasztal-konferencián egyenesen a 
jelen lévő Gorbacsov szemébe mondta: , Mindaz, ami 
osztályrészünk lett, annak az eredménye, hogy az ön 
peresztrojkája, amit az író találóan nevezett 
vkatasztrojkánakgk, — csúfosan — megbukott...  — Csak 
egyetlen kérdés nem hagy nyugodni: hogyan 
történhetett meg, hogy egy mérhetetlen hatalommal 
felruházott ember képtelennek bizonyult országa 
javára fordítani ezt a hatalmát? Én nem osztom azt az 
állítólag tudományosan alátámasztott vélekedést, hogy 
egyetlen ember nem lehet képes egy egész állam 
lerombolására. Már hogyne lenne képes rá (éppen a mi 
történelmünk rá az ékes bizonyíték!), ha ez az ember 
maga a főtitkár? [...] A szubjektív tényező szerepe a 
politikában mindig is meghatározó volt, Oroszország 
történelmében pedig különösen az. Lényünket és 
mentalitásunkat tekintve változatlanul a cárok országa 
vagyunk. Különben mért élne bennünk ilyen erősen a 
keménykezű, bölcsen uralkodó cárok emléke és 
nosztalgiája? A szovjet pártfőtitkárok az orosz monar- 
chák trónjának örökösei voltak. Bármit megtehettek, 
minden csak személyes tulajdonságaikon múlott. A 
bölcs, erős akaratú politikai vezér előrevitte országát - 
gyarapította területét, szövetségesei számát, az ország 
erejét. Aki viszont híján volt ezeknek a képességeknek 
- szétzüllesztette és szégyent hozott rá. [...] Hatalomra 
jutása után nagyon gyorsan kiütköztek Gorbacsov 
személyes — gyöngeségei, amelyek nem voltak 
összeegyeztethetők egy szuperhatalom vezetőjének 
posztjával. Gorbacsov, lévén egyetemet végzett ember, 
akinek ezen a téren még a feleségével is szerencséje 
volt, hajlamos volt az elmélkedésre és filozofálásra, és 
áradt belőle a szó. Áradt nappal és áradt éjjel, áradt, ha 


kötetlenül a néppel beszélt és ha pártaktíván szólalt 
fel, áradt, ha tudósokkal beszélgetett és ha külföldi 
kollégáival tárgyalt. Hol voltak az imídzsmékerei, akik 
figyelmeztethették volna a saját szavaitól való 
megmámorosodásban rejlő veszélyre? Ez volt az a 
kísértés, amelynek képtelen volt ellenállni... A nagyság 
és a szószátyár nyüzsgés nem fémek össze egymással... 
A politikai vezér nem bőbeszédű. És a sokat beszélő 


vezetőnek a nép előtt sincs becsülete, szószátyárságát 


nem bocsátják meg neki. "9 


S csakugyan! A 80-as évek elején Gorbacsov alá 
tartozó agrárszektor sorozatos  csődjei és az 
, élelmiszerprogram" katasztrofális eredményei után 
sem szakadt meg a kudarcok sorozata. Főtitkári 
pályafutásának első látványos politikai akciója, aminek 
nyomán az ,ásványvízügyi főtitkár"  (,minyeralnij 
szekretar") gúnynevet kiérdemelte, az úgynevezett 
, antialkoholista kampány" szintén kudarcot vallott, 
nem beszélve most már a peresztrojka kudarcáról és a 
szovjet állam bukásáról. Amikor a Szovjetunió, annyi 
viszontagság után, kimúlt, Gorbacsov is elmondhatta 
volna a közismert zsidó vicc rabbijával: , Kár, pedig 
még annyi jó écám lett volna!" Gorbacsov termé- 
szetesen nem a Szovjetunió bukását akarta. Már csak 
azért sem, mert az saját bukását is maga után vonja. 
Pontosan úgy, ahogy 1991 decemberében az meg is 
történt. A politikai  mennyországból  kiűzetve, 
Gorbacsovból is , bukott angyal" lett: médiasztár. Régi 
politikai hatalma, címe, rangja az , ántivilágot" idézik, 
és ma már csak üzleti védjegyként funkcionálnak. 


A Szovjetunió megszűnése nem tömegmozgalmak 
vagy háborús vereség, hanem egy politikai baleset 
következménye volt, amelyre talán nem kerül sor, ha a 
kormányrúd véletlenszerűen olyan vezető kezébe kerül, 
aki ismeri a szovjet államvezetés csínját-bínját. A világ 
olyasmiért hálás Gorbacsovnak, aminek ő inkább 
botcsinálta előidézője és statisztája volt, semmint 
tudatos kitervelője és végrehajtója. Végsőleg azonban a 
köszönet Andropovot, az utolsó , Nagy Varázslót" illeti, 
aki inasát 1982-ben (Brezsnyev halála után) 
rászabadította a Szovjetunióra. Ekkor mentette fel 
ugyanis Gorbacsovot az agrárszektor piszlicsáré 
ügyeinek intézése alól, hogy rábízza az ideológia 
grandiózus területének irányítását. Gorbacsov a néhai 
főinkvizítor-főideológus, Szuszlov hitbirtokát kapta 
meg: a KB ideológiai titkára lett, s ezzel minden eldőlt. 
Szép sorban, legvégül az utolsó dominó, maga a szovjet 
állam is. Gorbacsovval a szovjet állam élére - egy 


sorsdöntő pillanatban - nem pragmatikus politikus, a 
hatalom technokratája vagy szakember (katona, 
közgazdász, diplomata, pénzügyér, technokrata), 
hanem egy par excellence ideológus került, akinek 
semmi egyéb nem volt a tarsolyában szavaknál. E 
szavakat viszont - hála színészi és kommunikátori 
kvalitásainak - nagy meggyőző erővel és hatásosan 
vitte színre a Szovjetunió és a világpolitika színpadán: 
, glasznoszty") , peresztrojka", , gyorsítás", , új politikai 


gondolkodás" - hiszen emlékszünk még a Nagy 
Szovjetunió utolsó meséire! Es talán arra a gorbacsovi 
mondatra, amelyből azóta szállóige lett 


Oroszországban: , Procesz posol..." Azaz: ,A folyamat 
beindult..." S tényleg: beindult, akár egy láncreakció. 


GORBACSOV MINDENKINEK TETSZIK 


Felvetődik a kérdés: miként lehetséges, hogy a 
kudarcok e sorozata nem törte ketté politikai 
pályafutását? Hogyan tudta Gorbacsov megőrizni 
magas tisztségeit a látványos kudarcok után is (kivéve 
persze a Szovjetunió elnökének posztját, ám erről már 
a Szovjetunióval együtt menesztették 1991 
decemberében)? A titok Gorbacsov személyes 
varázsában, sokat emlegetett kommunikátori és 
színlelési készségében rejlik. Miközben minden 
gyakorlati területen látványos kudarcot vallott, 
rendkívüli színészi (színlelési, színváltó) és 
kommunikátori képességeinek, nem utolsósorban pedig 
kivételes szerencséjének köszönhetően egyre feljebb 
kapaszkodhatott a személyes hatalmi viszonyok 
rendszerében. 


1955-ben, amikor a provinciális Orosz 
fiatalembernek álmai városából, Moszkvából kénytelen- 
kelletlen vissza kellett térnie frissen szerzett jogi 
diplomájával és feleségével, Raiszával szülőföldjére, 
Sztavropolba, először a komszomol apparátusában 
kapott állást. Már egyetemi évei alatt kitűnt politikai 
szereplési vágyával, rendkívüli verbális aktivitásával 
(egyszóval karriervágyával), mint arra egyik néhai 


diáktársa, az 1968-as , prágai tavasz" egyik vezetője, az 
azóta elhunyt, derék reformkommunista, Zdenek 
MlinarZ emlékezett vissza Gorbacsov peresztrojkája 
idején. Mlinarz éppen mert az volt, aki: az elbukott 


, prágai tavasz" képviselője) memoárjával" az 1968-as 
közép-európai reformizmus folytatójaként hitelesítette 
Gorbacsovot, és ezzel a politikai tömegkultúra , Gorbi- 
mítoszának" egyik legfontosabb építőkockáját segített 
megalkotni: az eredendően (avagy  ontológiailag) 
, szívjó" szovjet vezető mitologémáját. Úgy állította be 
egykori diáktársát, memoárja hősét, mint aki már a 
politikai pelenkában is csak a "glasznosztyról" és a 
"peresztrojkáról gügyögött, noha az ifjú Gorbacsov 
1952-53-ban legfeljebb az antiszemita  orvospert 
előkészítő kozmopolitaellenes kampányban 
gyakorolhatta (és gyakorolta is) a ,szókimondás" és a 
,kritikus "gondolkodás" szép politikai erényeit. 
Színjátszó képességét viszont mindenkor és mindenhol 
szabadon kamatoztatta, feltehetően akkori diáktársa, a 
külföldi (tehát eleve megbízhatatlan és gyanús) Mlinarz 
előtt is. Nem meglepő hát, hogy Gorbacsov, a 
szóbűvész 1958-ban a helyi komszomol 
propagandaosztályának vezetésével kezdi politikusi 
pályafutását, 1960-ban pedig már a sztavropoli terület 
komszomoltitkára, akit a nagy hatalmú területi 
párttitkár és SZKP KB-tag, Fjodor Kulakov fogad 
, politikai fiává". A sors kifürkészhetetlen akaratából 
Kulakov lett Gorbacsov egyik politikai teremtője (a 
másik, mint még látni fogjuk, Andropov), és korai 
haláláig szívén viselte fogadott politikai fia sorsát. 
Nélküle Gorbacsov soha nem válhatott volna ki a 
kádertömegből és nem juthatott volna vissza 
Moszkvába, ahol annak idején - a jogi diploma 
megszerzése után - minden igyekezete ellenére nem 
tudta megvetni a lábát. Gorbacsov az agronómus 
képesítésű, agrárügyi szakember hírében álló Kulakov 
kedvence lett. Oly mértékben igyekezett , teremtője" 
képére és hasonlatosságára átformálni magát, hogy 
rövidesen ő is agronómus lett: levelező tagozaton 
végezte el a sztavropoli mezőgazdasági főiskolát. A 
hasonulás, az átváltozás, a mimikri - ezek voltak a 
fiatal Gorbacsov legfőbb fegyverei a karrierharcban. 


Kulakov 1964-ben részt vállalt a Hruscsov 
leváltására szőtt  palotaforradalomban, s ennek 
jutalmaként fölkerült Moszkvába, a KB agrárügyi 
titkárának. Sztavropoli posztját ekkor még nem 
Gorbacsov, hanem egy idősebb Kulakov-káder, Leonyid 
Jefíremov örökölte, akinek ugyancsak nagyon 
megtetszett a fiatal , agrárszakember". Mi sem volt 
természetesebb tehát, hogy amikor Jefíremov is 
Moszkvába ment hűbérura, Kulakov után, akkor a 
sztavropoli területi titkár megüresedett posztjára mind- 
ketten Gorbacsovot jelölték. Így lett Gorbacsovból 
1970-ben területi titkár, s mint ilyen, egyszersmind a 
Politikai Bizottság rendelkezési állományába tartozó 
nómenklatúra tagja, KB-tag és a Szovjetunió Legfelső 
Tanácsának tagja is. Ekkor már mintegy 80 ezer 
négyzetkilométer és közel 3 millió ember tartozik 
irányítása alá. Uralkodásának részletei kevéssé 
ismertek és kevéssé lényegesek. Tény, hogy Gorbacsov 
ajándékozta meg Szravropolt cirkusszal, ami - az 
, élelmiszerprogram"  csődjére, a kenyér krónikus 
hiányára gondolva - akár jelképesnek is tekinthető. A 
területi titkár szürke hétköznapjait azonban megtörte 
egy váratlan fejlemény. 1978. július 17-én az SZKP KB 
mezőgazdasági titkárává avanzsált  Kulakov — - 
Gorbacsov legfőbb pártfogója és jótevője - 60 éves 
korában váratlanul elhunyt. Gorbacsov ekkor jelent 
meg életében először a Vörös téri mauzóleum 
mellvédjén (ő tartotta ugyanis Kulakov , legkisebb 
fogadott fiaként", afféle  párt-benjáminként a 
sorrendben utolsó, s nyilván legrövidebb gyászbe- 
szédet pártfogója koporsója fölött). Ekkor láthatta őt 
először a szovjet nép, és ekkor jelent meg róla először 
fénykép a Pravda címoldalán, ahogy ő is ott áll a Lenin- 
mauzóleum mellvédjén, a PB-tagok sorában. Kulakov 
halála önmagában szerencsétlenség is lehetett volna 
Gorbacsov számára, hiszen vele legfőbb pártfogóját 
veszítette el. Szerencsévé a veszteséget az tette, hogy 
időközben újabb pártfogók jelentek meg a horizonton, 
még hatalmasabbak, még öregebbek, akiknek a fiatal 
Gorbacsov még lobban megtetszett. Akár a mesében. 


Andropov, Szuszlov, Koszigin nyaranta Sztavropol 
nevezetes gyógyvizeinél - Kiszlovodszkban, Zselezno- 
vodszkban - kerestek enyhülést öregkori nyavalyáikra. 
(A Politikai Bizottság másik része ugyanis, élén 
Brezsnyevvel és Csernyenkóval, Brezsnyev egykori 
sofőrével, későbbi főtitkárral, inkább a szovjet 
szubtrópust, a Fekete-tenger partját és a krími borokat 
részesítették előnyben nyaranta.) Magától értetődően a 
nyaraló PB-tagok mindenkor Sztavropol gazdájának, a 
területi titkárnak - 1970-től tehát Gorbacsovnak - a 
vendégei voltak. Ő fogadta őket, ő gondoskodott róluk. 
Ezer alkalmat és módot kapott tehát arra, hogy 
ragyogó színészi és  kommunikátori kvalitásait 
kamatoztassa. Gorbacsov a naiv, őszinte, józan paraszti 
ésszel megáldott vidéki fiatalember szerepében 
rendkívül megtetszett Andropovéknak. Talán egy 
pillanatra a ,jövő emberét" is látni vélték a simulékony, 
jó beszédű területi titkárban, noha persze nem egészen 
az a jövő lebegett szemük előtt, ami aztán Gorbacsov 
hatalomra jutása után a Szovjetunió osztályrészéül 
jutott. Andropovék megnyerése azonban egymagában 
még nem lett volna elegendő Gorbacsov karrierjének 
felpörgéséhez. A Brezsnyevvel való sorsdöntő talál- 
kozásra 1978 nyarán került sor.  Andropovék 
unszolására a Baku felé tartó - Brezsnyev és 
Csernyenko megszakították útjukat Sztavropolban. 
Kell-e . mondanunk, hogy Gorbacsov őket is 
meghódította. Pont ilyen talpraesett, szolgálatkész, 
naiv, ám eszes és főként becsületes fiút kerestek ők 
már régén a KB-ba, Kulikov helyére! Végül is így lett 
1978. november 27-én Gorbacsov az SZKP KB titkára, 
két évvel később pedig PB-tagja is. 


Gorbacsov értette a módját, hogyan kell 
megnyerni valakinek a tetszését. Ha kellett, 
Csernyenkót, ha kellett, Gromikót állította maga mellé 
azzal, hogy az adott helyzetnek megfelelő szerepben 
lépett fel. De ugyanígy - nagy szerepei egyikében - 
nyerte meg később Thatcher asszony és Reagan elnök 
tetszését is, a nyugati átlagpolgárok gorbimániás 


tömegeiről nem is szólva. Bármily hihetetlen, a főtitkári 
posztért folytatott küzdelmében Gorbacsov - jó taktikai 
érzékkel - a Nyugat tetszésének megnyerésével, 
mintegy kerülő úton vívta ki először a szovjet 
közvélemény tetszését is (hiszen odahaza minden 
jobbnak számított, ami , Nyugatról jött"), s gyakorolt 
ezzel nyomást a főtitkár megválasztása előtt álló PB- 
tagokra 1985-ben. 1983-ban Kanadában, 1984-ben 
Olaszországban - Berlinguer temetésén - szerez 
híveket magának egy szovjet funkcionáriustól szokatlan 
szókimondásával és kritikus megjegyzéseivel, s 
ugyancsak 1984-ben állítja maga mellé Thatcher 
asszonyt: , Tetszik nekem Gorbacsov úr - mondja ki a 
sorsdöntő mondatot az angol miniszterelnök asszony. - 
Lehet vele együttműködni (we can do business 
together)." De Gorbacsov Londonban mindenkinek 
megnyeri tetszését - a Lordok Házától kezdve egészen 
a Munkás Pártig. , Kivételes bájjal, oldott öniróniával 
megáldott ember - mondja róla például Denis Healey. - 
Az érzelmek úgy villannak át rendkívüli fogékonyságról 
árulkodó arcán, mint a nyári szellő a lenge kis tavon. 
Öszinte és rugalmas volt a vitákban, belső erőről ta- 
núskodó higgadtsággal tárgyalt.  Indulatos, ám 


előzékeny volt az érvelésben... "?! Ma már úgy hat ez a 
lelkendezés, mint színházi premier után a kritikus 
lelkendezés e a legjobb alakítás felett. Nem csoda, ha 
Healeyt végül hatalmába is keríti a valószerűtlenség 


érzése: ,De hogy fogja majd egy ennyire kedves és 


emberséges személy a szovjet rendszert irányítani? "?? 


Gorbacsov mint igazi  színész-politikus - a 
gyerekek és a , politikailag infantilis tömegek" mellett - 
különösen a nőkre gyakorolt nagy hatást. Főként a 
markáns karaktere, erős akaratú, mondhatnánk férfias 
nőkre, amilyen Thatcher is volt. Ez persze szlávosan 
elomló, viasszerűen lágy karakterével is magyarázható. 
Házasságában, mely szintén politikai imídzsének fontos 
alkotóeleme lett, szintén nem ő, hanem felesége, 
Raisza volt a , férfiúi elem", ami egyébként elég tipikus 
orosz felállás. Orosz gondolkodók szerint az orosz férfi 
pszichológiailag nem ,Készen meglett ember, félig 
kamasz, félig gyerek. Ezért kénytelen az orosz nő - a 
klasszikus orosz irodalomban is annyiszor 
megörökítetten - kezdeményező, döntéshozó, 
családfenntartó - egyszóval ,férfias" - szerepet 
betölteni a társas kapcsolatokban, és ezért keres 


magának ,igazi férfit" az idegenben. "?" Egyébként 
Gorbacsov politikai bukásának egyik legfőbb oka 
hazájában éppen az volt, hogy nem tudott rettegve 
tisztelt férfi, "atya", felnőtt" ember lenni, szertelen, 
nagyzoló, — szószátyár, — képzelődő,  nárcisztikusan 
öntetszelgő orosz kamasz maradt. Viszont ennek 
köszönhette és köszönheti mindmáig nyugati 
médiasikereit is. Tatjana Zaszlavszkaja, javakorabeli 
hölgy, neves szociológus, akadémikus, Gorbacsov 
tanácsadója, így vall Gorbacsov személyes varázsáról: 
, Gyakran ültem mellette. Elképesztő, micsoda erő és 
energia árad ebből az emberből. Rendkívüli a 
vitalitása, s bár érezni benne a feszültséget, mégis 
mindig figyelmesen végighallgatja partnerét, nem vág 


a szavába."" Gorbacsov új szerepe szerint is a 


párbeszéd, a tolerancia, a partneri kapcsolatok, a 
megegyezés és a kompromisszumok. politikusa, és ő 
nagyszerűen alakítja ezt a szerepet. Mindenkire úgy 
tud figyelni, olyan rajongó odaadással, olyan 
érdeklődéssel, olyan értelemtől csillogó tekintettel, 
ahogy az osztály legrosszabb matematikusa issza 
magába a matematika tanár szavait, jóllehet egy árva 
kukkot sem ért belőlük és egészen máshol jár az esze. 
Gorbacsov akkora átéléssel játszotta szerepeit, olyan 
mértékig azonosult velük, hogy bárkit meg tudott 
téveszteni a játék idejére. Lehetetlen volt a szerepet és 
a szerepjátszót szétválasztani. Annál is inkább, mert 
nem volt egy másik, egy igazi Gorbacsov, aki a sze- 
repek mögött meghúzódva valami mást akart, mint 
karriert, sikert, s akinek rejtett céljai és tervei lettek 
volna. Sztálin is köztudottan nagy szerepjátszó volt, ám 
őt minden szerepében világosan meg lehet 
különböztetni attól a másik Sztálintól, akit a hatalom 
akarásának és totalizálásának szinte állati szenvedélye 
jellemzett. ,Joszif végtelenül jó" - írta a 30-as évek 
közepén naplójába a férjével együtt nem sokkal később 
kivégeztetett Marija Szvanidze, Sztálin rokona. Ha 
Sztálin szerepet játszott, akkor annak szinte mindig a 
megtévesztés volt a célja, azaz a pőre hatalmi erőszak 
vagy a valódi szándékok és tettek elrejtése és a 
megtévesztésben rejlő hatalom élvezete. Gorbacsov 
esetében erről szó sincs. Ő nem rejt el semmit, mert 
nincs mit elrejtenie. Igazából ő már nem gyakorolni 
akarja a hatalmat, hanem csak eljátszani, és ennek 
fejében kiérdemelni az elismerést, bekasszírozni a 
tapsot Nyugatról és Keletről egyaránt. A hatalom az ő 
számára szereplést, játékot, kellemes és gazdag életet, 
s mindinkább egyszerűen pénzt, sok pénzt jelent. 
(Gorbacsov e tekintetben is a posztmodern politikus új 
típusának előfutára. A politika az ő számára már nem a 
hatalom, hanem a pénz játszmája.) Ha a főtitkári 
hatalom - mint ahogy azt az elnökség intézményének 
bevezetés ével a szovjet korszak legvégén Gorbacsov 
titkon remélte - valamiféle szovjet , alkotmányos 


monarchiává" alakulhatott volna át, amelyben neki 
csak reprezentálni kellett volna a főhatalmat, akkor 
Gorbacsov talán még ma is a helyén van. 


Gorbacsov a szovjet államiság fejlődésének tipikus 
végterméke. Ő a nagy szovjet alakoskodó. Igazi 
próteuszi alkat: kong az ürességtől, de az 
alakváltoztatás terén utolérhetetlenül leleményes és 
találékony. Szinte mindent, ami a szovjet típusú 
szocializmus történetében valaha is előfordult és a 
történelem kelléktárába került (,NEP", , olvadás", 
, liberalizálás", ,prágai tavasz", ,nemzeti kommu- 
nizmus", , revizionizmus", ,enyhülés" stb.) pillanatnyi 
helyzettől és szükségtől függően ő még egyszer 
fölmelegíti, és föltálalja a szabadságra éhező Keletnek 
és a ,jó" — Szovjetunióra kiéhezett Nyugatnak. 
Természetesen ezzel időt nyer; csakhogy a megnyert 
idővel nem tud mit kezdeni. Nem lehet azt mondani, 
hogy Gorbacsovnak nem volt elég ideje vagy nem volt 
elég ügyes az időnyerésben. Csak nem volt mivel 
kitöltetnie idejét. Végső soron nem is időnyerésre, 
hanem időhúzásra játszott: ,húzd, ki tudja, meddig 
húzhatod!" Az időhúzás politikai játéka azonban előbb- 
utóbb egyre türelmetlenebbé teszi azokat, akik a 
politikustól várnak valamit, s a politikai türelem húrja 
előbb-utóbb elpattan. 


Az időhúzás politikai játéka, amely különösen 
Gorbacsov  országlásának utolsó két esztendejét 
jellemezte, vagy taktikai célú, és ez esetben a , kivárás" 
adja meg értelmét (például Sztálin igen gyakran élt az 
időhúzás politikai taktikájával), vagy stratégiai, és ez 
esetben egyedüli értelmét az  önmegújításra 
organikusan képtelen hatalmi rendszer és a 
tanácstalan vagy tehetségtelen politikai vezető 
uralmának fenntartása adja, a lehetőségek legszélső 
határáig. A szovjet és általában kelet-európai múlt 
imént elősorolt politikai rekvizitumai, reminiszcenciái - 
lózungok, címszavak,  vezéreszmék -, megannyi 
másolat, kölcsönzés, idézet, átvétel éppen az idő 
húzására szolgáltak. Segítettek Gorbacsovnak kitölteni 


politikailag kiüresedett idejét (az üres ígéretek idejét), 
áthidalni a tanácstalanság idejét ( ,majd- 
csakleszvalahogy"), elfedni a valóságos politikai 
mondanivaló hiányát és elnapolni a döntéseket, 
halogatni a politikai cselekvést, kihúzni tehát addig, 
amíg a szovjet állam pamutgombolyaga teljesen le nem 
tekeredik. A tudatosan és öntudatlanul időhúzásra 
használt , történelmi töltelékanyagot" persze már nem 
az államhatalom politikai, hanem a médiahatalom 
esztétikai öntőformáiban ,sütötték meg". Amikor 
Gorbacsov a , nagy történelmi személyiség", a , főtitkár- 
reformer" stb., hiposztázisában hatott rajongóira - 
lenyűgözött, elkábított, bámulatba ejtett, felvillanyozott 
-, akkor mindig esztétikailag hatott rájuk, és ez a hatás 
éppoly gyorsan párolgott el, mint mondjuk egy 
amerikai akciófilmé a moziból kifelé jövet. 


Félreértés . ne essék: Gorbacsov politikai 
személyiségéről és ennek hatásáról beszélek, nem 
pedig félszeg, gondolattalan, időhúzásra beállított 
hatalomgyakorlásának  következményeiről, amelyek 
kétségkívül világraszólóak voltak, ha nem is rendült 
meg tőlük a világ. Gorbacsov akarva és akaratlan - 
könnyített a világ terhén, de nem alakította át a 
világot. A ,szovjet birodalmat" sem meg nem 
döntötték, sem nem omlott össze: alakot cserélt és 
alakoskodik azóta is. Nem is lehet ez másként: a 
történelmi struktúrákat a második évezred végén nem 
tűzzel és vassal, vérrel és eszmékkel rombolják le, 
hanem pénzzel és áruval, képekkel és szolgáltatásokkal 
dekonstruálják, szétszerelik, , szublimálják". A modern 
vadaknak ez persze magas. Ezért emlegetnek 
meggondolatlanul és anakronisztikus módon oly 
gyakran , árulást" és , összeesküvést" Gorbacsovval és 
uralkodásának következményeivel kapcsolatban. Holott 
ő — sokkal  határozatlanabb volt, semhogy a 
tevőlegességben valaha is elment volna idáig. Dehogy 
, árult" el ő bárkit és bármit, dehogy , esküdött össze"! 
Sem passzív alkata, sem különleges helyzete nem 
engedte ezt. 


Gorbacsov mindenre hajlandó volt, kivéve a 
hatalom igaz, egy egészen sajátos hatalom: a szovjet - 
gyakorlását. A hatalom gyakorlására való tényleges 
képtelenség még szovjet viszonyok közőrt sem volt 
egyjelentésű a terrorról, az erőszak alkalmazásáról 
való lemondással, amivel Gorbacsov utóbb saját 
politikai tétlenségét mentegette: , Már rég felfigyeltem 
rá, hogy a kellő akarat és határozottság hiányával 
főként olyan politológusok és tudósok vádolnak engem, 
akik a glasznosztynak és a peresztrojka demokratikus 
vívmányainak köszönhetően szereztek maguknak 
hírnevet, annak köszönhetően tehát, hogy én nem 
alkalmaztam annak idején erőszakot velük szemben. 
Ha egyedül az akaratra, az erőszakra építettem volna, 
akkor most nem vitatkozhatnánk itt, akkor kritikusaim 
aligha futottak volna be ilyen észbontó politikai 


karriereket""? mondta zárszavában - némileg ad 
hominem - vitapartnereinek a már idézett kerekasztal- 
konferencián. Gorbacsov - Barba-papa. Barba-trükkjei 
1991 augusztusáig rendre beválnak. Csak az utolsó 
Barba-trükk (a ,puccsisták foglya vagyok") nem 
sikerül, s ez is csak azért nem, mert váratlanul 
valóságos hatalommal - egy ellenhatalommal - találja 
szemben magát. (Hogy Gorbacsov hatalma és 
egyáltalán a félelmetes és brutális szovjet állam 
hatalma milyen állagú és jellegű lett a 80-as évek 
végére, arról meglehetősen pontos képet alkothatunk 
az augusztusi , kis éji puccskísérlet" gyámoltalansága, 
erőtlensége és magába roskadása alapján. Mihelyt a 
legkisebb ellenállásba ütközött, megtorpant, 
meghátrált és megfutamodott.) 


PÁRTFŐTITKÁR FELESÉGGEL 


Gorbacsov pályafutása - mint láttuk - már az 
1970-es évekről folyamatosan azt mutatja, hogy nulla 
teljesítménnyel is lehet valaki sikeres a szovjet politikai 
rendszerben, sőt, egyre sikeresebb, ha ügyesen 
szimulál, ha mindig el tudja játszani a megfelelő 
közönség előtt a megfelelő szerepet. Gorbacsov 
kezdettől fogva nem politikai hanem színészi 
kvalitásainak köszönhette pártkarrierjét. Veleszületett 
színjátszó készségéről tanúskodnak azok az 1989-ben 
egy olasz lapban publikált családi fotók, amelyek az ifjú 
Gorbacsovot a helyi iskolai színjátszókör előadásainak 
szerepeiben örökítették meg. Az  önképzőköri 
diákszínész repertoárja bámulatba ejtően széles skálán 
mozog: Lermontov Álarcosbáljától Osztrovszkij Hóher- 
ceg — kisasszonyáig. — Elképzelhető, hogy korán 
megnyilatkozó komédiázó és utánzó tehetségét 
szülőföldjének tarkabarka kultúrája, vegyes 
nemzetiségi összetétele is motiválta.  Szülőfaluja, 
Privolnoje ugyanis az észak-kaukázusi körzetben 
található, ahol tyereki és kubányi kozákok, ukránok, 
oroszok, csecsenek és más kis kaukázusi népek élnek. 
Ebben a tarka és konfliktusos kulturális környezetben 


az alakoskodás és szerepjátszás nélkül aligha lehetett 
békességben élni mindenkivel. Amennyire az életéről 
szóló ellentmondásos történetekből és a korabeli 
fényképekből kiolvasható, Gorbacsov gyermekkorában 
legszívesebben , kozákra" vette a figurát. Egy 1950-ből 
származó fénykép homlokába kanyarított jellegzetes 
kozákfürttel ábrázolja. (jellemző, hogy később, már 
főtitkár korában, mikor a Nyugat színpadán az 
européer, elegáns megjelenésű orosz politikus szerepét 
alakítja, ez a ,kozák" származás, s vele együtt 
Gorbacsov egész falusi-paraszti háttere elhomályosul, 
viszont az orosz színpadon újra meg újra előkerülnek a 
,kozák" és , paraszti" származás életrajzi motívumai, az 
orosz falu mezei idillje, a nyaranta odahaza végzett 
aratások, a paraszti munka emlékképei, különösen 
mikor uralkodása vége felé népszerűsége érezhetően 
megcsappant hazájában. A Gorbacsov , életrajzát 
megköltő korabeli tévéfilmben egyenesen az orosz 
, falusi írók" - a ,népiek" - doyenje, Viktor Asztafjev 
mondta az összekötő szöveget.) Színjátszó készségét 
kamatoztathatta és továbbfejleszthette a moszkvai 
egyetem jogi karán, ahol kötelező tantárgy volt a 
retorika, , noha csak az ügyészi ékesszólás 
összefüggésében. A bírósági tárgyalás, teljes 
szereposztásával, dramaturgiájával mindig kissé 
színház is (mellesleg ezért vonzza annyira a 
drámaírókat és a filmeseket, bár ma már egyenes 
adásban közvetített televíziós szappanoperát is lehet 
csinálni belőle),  szereplőitől -  ügyvédektől és 
ügyészektől, esküdtektől és bíráktól - kifejezetten 
színészi képességeket követel. Ne feledjük, hogy Lenin 
után Gorbacsov volt a második jogászból lett szovjet 
politikai vezető, ami rá is nyomta aztán bélyegét egész 
politizálására. Nem véletlenül gondolták őt hatalma 
időszakában a nyugati megfigyelők Lenin és Trockij 
után a legjobb politikai szónoknak, noha Gorbacsov 
nem néptribun - a tüntető utca vagy a népgyűlés 
szónoka -, hanem televíziós , szónok", kommunikátor, 
fecsegőművész volt csupán. Ám ez utóbbihoz még in- 
kább elengedhetetlenek a színészi kvalitások, mint az 


előbbihez. (Lenin például igencsak híján volt színészi 
kvalitásoknak, Jelcin pedig kifejezetten rossz színész és 
rossz kommunikátor, de ettől még az utca szónokaiként 
mindketten megállták helyüket 1917-ben és 1991-ben. 
Ha a színészi produkció és pillanatnyi meggyőző erő te- 
kintetében Gorbacsov összeverhető a múlt orosz politi- 
kusainak valamelyikével, akkor az alighanem 
Kerenszkij.) 


Persze, a színészi kvalitás nem szorítkozik a 
beszédműfajok  — művelésére. — Gorbacsov — minden 
szerepében az egész figurát hozza. Egy francia újságíró 
figyelt föl arra a 70-es évekből származó fényképre, 
amelyen Gorbacsov rosszul szabott, vacak szövetből 
készült öltönyében, öreges tartásával - tipikus megyei 
párttitkárnak néz ki. Tizenöt évvel később ugyanez az 
ember nyugati politikusokat megszégyenítő 
eleganciával öltözött, dinamikus, fiatalosan fürge 
világfiként pattog le a repülőgép járólépcsőjén 
Londonban, oldalán csinos, nem kevésbé jól öltözött és 
megnyerő külsejű feleségével. Más helyzet, más 
szerep, más alakítás. 


De más a médium is. Gorbacsov londoni 
látogatását 1984-ben (példátlan módon) a szovjet 
televízió élő adásban, közvetítette. Ezzel és így 
született meg a szovjet vezető (akkor még nem 
főtitkár!) új politikai imídzse, amely attól kezdve 
elválaszthatatlan lett a televíziótól. Gorbacsov lett az 
első és utolsó televíziós pártfőtitkár a Szovjetunióban. 
Raisza, a - szovjet pártfőtitkári viszonylatban kiugróan 
csinos feleség is az új televíziós szerep tartozéka. 
(Raisza — Titorenko, akivel Gorbacsov 1954-ben, 
Moszkvában kötött házasságot; filozófia szakon 
szerzett diplomát és évtizedekig — marxizmus- 
leninizmust oktatott ilyen-olyan főiskolákon. 
Kanditátusi értekezésének címe: ,A kolhozparasztság 
életformaváltása".) Raisza képileg —— úgyszólván 
leválaszthatatlan a  ,nyugatos" szovjet főtitkár 
imídzséről. — Gorbacsov  — nyugati sikerének (de 
oroszországi sikertelenségének is!) fontos 


komponense. A nyugati tömegdemokráciák televíziós 
politikusának imídzse — a már-már tapintható 
közelségben formálódik ki -  közelkép, amelyhez 
elválaszthatatlanul hozzátartoznak a magánélet, a 
privát szféra, a  ,biopolitika" témái (egészség, 
betegség, erőnlét, bőrszín, szex) és bonyodalmai: 
családi perpatvaroktól és idillektől kezdve az , elnök 
hobbijáig" és ,kedvenc sportjáig". A szovjet-orosz 
átlagember számára ez Gorbacsov fellépése idején még 
szokatlan volt, sőt, inkább ellenszenves, mint 
megnyerő. Egyrészt az ,eposzi távolságból" felrémlő 
politikai vezér szakrális tradíciója még elevenen élt a 
fejekben. (Ismeretes módon, ennek a mintának már 
Hruscsov sem tudott megfelelni: az ,anti-Sztálin" 
képében fellépő, ,emberarcú", közvetlen, mozgékony, 
sokat utazó, sokat beszélő, emberek közé járó, 
családját sem titkoló, a Nyugattal párbeszédet és békés 
gazdasági versenyt kezdeményező Hruscsov gyorsan 
fogyó hazai népszerűsége tekintetében is Gorbacsov 
közvetlen elődje a szovjet politikában, ha nem is 
televíziós politikusként, minőségileg más politikai 
politikai — szocializációját tekintve pedig  vérhű 
sztálinistaként.) Másrészt az orosz és szovjet 
aszketikus-heroikus és aszketikus-puritán tradícióhoz 
kötődő, kollektivista-etatista légkörben felnőtt 


átlagember - individualizálódás és , privacy"  hiá- 
nyában, a fogyasztói mentalitás kialakulatlansága 
mellett - aligha ismerhetett rá az első számú 


közembernek, a , történelmi hősnek" ebben a kisszerű, 
, privatizáló" — közel képében saját  kisvilágára, 
magánkedvteléseire, fogyasztási szokásaira, 
habitusára, ízlésére, észjárására. Raisza és Gorbacsov 
párosa ebben az orosz közegben szükségképp mind 
erősebb ellenszenvet és bizalmatlanságot keltett. 


Egy korabeli vicc meglehetősen pontosan mutatja, 
milyen fontos szerepet játszott Gorbacsov imídzsének 
hazai romlásában Raisza, a kivételes eleganciával 
öltözködő, szép és/vagy odaadó feleség Nyugaton 


meglehetősen szokványos szerepében. A vicc így 
hangzik: Gorbacsov gépkocsija hirtelen fékez egy 
részeg férfi előtt, aki az úttest közepén hever. A főtitkár 
kiszáll és megpróbál a lelkére beszélni: , Hát ilyenkor 
iszod le magad, te szerencsétlen, amikor végre itt a 
peresztrojka meg a glasznoszty, amikor az ország 
fellélegzik stb., stb." A részeg azonban rá sem hederít. 
Gorbacsov beszél még egy darabig, aztán dühbe gurul: 
, Ember, hát nem látod ki beszél hozzád?" A részeg 
tágra nyitja a szemét és fürkészni kezdi őt: , Bocs" 
Misa, de az asszony nélkül nem ismertelek meg..." 


S valóban, ha Sztálin - Buharin találó aforizmáját 
idézve - Dzsingisz kán volt telefonnal, akkor a szovjet 
állam utolsó vezetője, Gorbacsov - pártfőtitkár 
feleséggel... 


MIHAIL GORBACSOV SZUPERSZTÁR 


Gorbacsov politikai bukása, azaz személyének és 
képének elválasztása a szovjet államtól - éles 
ellentétben a hagyományos politikai hősök, különösen a 
szovjet vezetők bukásával - nemhogy megtörte volna 
médiakarrierjét, inkább megalapozta azt. 1991-től 
kezdődően ugyanis, ha nem is hazájában, ahol kevés 
nálánál népszerűtlenebb politikus akad, de Nyugaton 
meredeken fölfelé ívelt  médiakarrierje, s tart 
mindmáig. Gorbacsov valójában mindig is ez volt: 
politikai burokban született médiasztár. Ízig-vérig 
médiajelenség volt és maradt, noha a médiában rejlő 
sok hatalom és a nagy pénz csábítása igazán csak a 
szovjet állam élére kerülése után ejtette rabul. 


1991 után Gorbacsov már nem a szovjet állam 
fejeként, ,nagy reformerként" stb., tűnik föl a 
világmédiában, hanem a Gorbacsov-sztori hőseként. 
Gorbacsov orákulum, aki a világsajtót telehinti komor 
politikai jóslataival és vészterhes helyzetelemzéseivel: 
cikkeit 1992 óta a New York Times hálózatán keresztül 
a világ százegynéhány lapja közli, éspedig nem 
mondanivalójuk kivételes magvassága, szellemessége 


vagy sziporkázó stílusuk okán, hanem mert Gorbacsov 
,márkaneve" reklámhordozó. Ezt különszerződések 
egészítik ki más lapokkal (Olaszországban például a La 
Stampával kötött ilyet). A posztszovjet Gorbacsov tehát 
a piacról él, méghozzá a világpiacról, és abból, hogy ő 
volt Gorbacsov. Mellesleg Nyugaton nagyon sokan és 
elég jól megélnek abból, kik voltak ők, amikor már nem 
azok! Gorbacsov tehát 1991 után mindenekfölött 
szupersztár (ismétlem, a , nyugati világ" sztárja!), aki 
100 ezer dolláros fellépti díjával éveken át vezette a 
sztárpolitikusok világranglistáját. (1992-93-ban Ronald 
Reagan állítólag 80 ezret kapott egy  bankett- 
fellépésért vagy konferencia-jelenlétért, Jimmy Carter, 
Gerald Ford, George Bush, Richard Nixon pedig 40-50 
ezer dollárt. Margaret Thatcher 60 ezer dollárjával 
ugyancsak elmarad egykori felfedezettjétől, Henry 
Kissinger szerény 40 ezres fellépti díjáról nem is 
beszélve.) 


Üzleti szempontból Gorbacsov neve és képe nem 
egyéb reklámcímkénél, amelyet mindaddig érdemes 
ráragasztani az árura, ameddig garantálja, hogy 
többen figyelnek föl rá és többet vásárolnak belőle: , a 
férfi, aki megváltoztatta a történelem menetét!" 1992- 
ben Kaliforniában — tett  előadókörútja során 
adományokból és konferenciadíjakból három és fél 
millió dollárt gyűjtött össze. 1993-ban Olaszországban 
tett látogatása során 180 millió líra (mintegy 120 ezer 
dollár) folyt be alapítványa kasszájába, amelyet az 
olasz sajtó csak , Gorbacsov Corporation"-ként emle- 
getett. (Igaz, eredetileg ennek háromszorosára számí- 
tott.) Modena városában fél délelőttöt töltött el egy 
szövetkezeti áruházlánc üzletközpontjában, állítólag 
azért, hogy az itt szerzett tapasztalatok oroszországi 
hasznosíthatóságát mérlegelje, valójában persze a 
Lega Coop reklámembereként, 80 ezer dolláros 
gázsiért. Ma már Gorbacsov is illő tiszteletdíjért (azaz 
sok-sok pénzért) vesz részt konferenciákon, szponzorok 
kedvéért nyit meg tanácskozásokat. A meghívó félnek a 
gázsi mellett persze állnia kell a magánrepülőgép és az 


exelnöki kíséret ellátásának költségeit is. (Gorbacsov 
mindenhova feleségével utazott, végtére nem 
hagyhatta otthon imídzse legfontosabb tartozékát, és 
nagyobb útjaira 10-12 munkatársa is rendszeresen 
elkísérte.) 


Persze banketteken, konferenciákon, üzletházak 
megtekintésén túl Gorbacsov sok minden egyébre is 
kapható. A lényeg az, hogy neve állandóan forogjon, a 
névvarázs ne szűnjön meg hatni. Így például Wim 
Wenders német filmrendező A messzi távolban, oly 
közel című filmjében világsztárok sokasága mellett 
Gorbacsovot is megnyerte szereplőnek, aki a filmben 
elő is ad egy hosszú monológot. A felvételre 1992 
tavaszán került sor, Gorbacsov müncheni 
látogatásakor. A jelenet felvételét, amelyben Gorbacsov 
nem a politikáról, hanem az élet értelméről és Dosz- 
tojevszkijről monologizál (bármiről bármikor, ha a do- 
logban van némi pénz), állítólag négyszer ismételték 
meg és Wendersre mély benyomást tett Gorbacsov 
profizmusa. Természetesen - az üzlet érdekében - 
Gorbacsov újra meg újra kénytelen megmártózni az 
oroszországi politikai életben is. Így például ő is indult 
az 1996-os oroszországi elnökválasztáson, 
természetesen a legkisebb politikai tét és személyes 
illúzió nélkül, hiszen Oroszországban Gorbacsov évek 
óta verhetetlenül a legnépszerűtlenebb politikus (1996- 
ban az elnökválasztáson a szavazatok 0,5196-át 
szerezte meg), s ezzel ő maga is tisztában van. Ám a 
politikai szereplés jótékony hatással van 
világhírnevére, érdeklődést, figyelmet kelt. Gorbacsov 
az elnökjelölt szerepében rövid időre megint 
beszédtémává válik, interjúkat kérnek tőle, 
sajtókonferenciákat tarthat, egyszóval neve újból és új 
témák kapcsán kerülhet forgalomba, amitől a 
médiaüzlet megint fellendülhet kicsit. 


1992-ben egyébként még egy film született 
Gorbacsovról,  Gorbacsovval,  Gorbacsovnak. Oleg 
Uralov több mint két éven át forgatott monstre 
dokumentumfilmjét Mihail Szergejevics. Az Elnök élete 


privát szemmel (M. Sz. Csasztnij vzgljad na zsizny 
prezigyenta) címmel mutatták be ugyanabban az 
évben. A szóban forgó ,privát szem" Gorbacsov 
politikai — pályafutását a barokk 6 szomorújáték 
(trauerspiel) műfajában látta megelevenedni, ami 
történelmi távolság, igazi politikai formátum és 
stilizálás hiányában falsul és groteszkül hatott. A 
kétórás film a krisztusain jó, minden erőszakot 
elutasító Gorbacsov felemelkedésének, elárultatásának 
és megcsúfolásának drámai történetét beszélte el, 
elsősorban korabeli híradófilmek, családi filmek és 
dokumentumfilmek alapján. Ha tetszik, egy 
magánember élettörténetét, aki nem tudott nyilvános 
emberré, történelmi emberré, közemberré válni (túl 
rendes, túl jó, túl emberszerető, túl családszerető, túl 
önszerető volt ehhez), és ezért sorsszerűen bukott le a 
hatalom csúcsairól. A film főszerepében 
tulajdonképpen nem is Gorbacsov, hanem Gorbacsov 
Sorsa lépett fel. A felemás műfaj groteszk hatását 
fokozta a zenei aláfestés: Rogyion Scsedrin Holt Lelkek 
című operájának részletei, leggyakrabban a tragikus 
női kórus áriái csendültek fel a drámai képsorok 
hátterében, ami Muszorgszkij Borisz Godunovjának 
vészjósló népi kórusát idézte, és parodisztikusan 
hatott. Az orosz Gorbacsov-film groteszksége éppen 
abból adódott, hogy a médiasztár (a tízpercig-sztár) 
sorsát a rendező történelmi sorsként és mártírsorsként 
mutatta be, amivel épp azt emelte ki, amit - ha nem is 
tudatosan - el akart rejteni a nézők szeme előtt, hogy 
az utolsó szovjet pártfőtitkár, Gorbacsov politikai sorsa 
már nem történelmi sors, hanem egy privát ember 
sorsa) a sztár sorsa lehetett csupán. A felemásság jól 
mutatta, hogy a film hős e - ösztönösen és tudatosan - 
előbbre járt a modernizációs folyamatban, mint 
megörökítői. Ez a róla készült orosz dokumentumfilm 
sem sztárolni nem tudta Gorbacsovot (a film nem a 
sztár bukásáról vagy a visszavonult sztár bukás utáni 
életéről szólt), sem heroizálni vagy szentimentalizálni 


alakját. Ezért maradt szinte észrevétlen mind 


hazájában, mind a nagyvilágban. "" 


Az időközben üzletemberré avanzsált Gorbacsov 
honoráriumai az - 1990-ben kapott Nobel-békedíjával 
(500 ezer dollárral) és a Peresztrojka című könyv 
jogdíjaival (mintegy 600 ezer dollárral) megalapozott, 
1992 óta működő - Gorbacsov Alapítvány kasszájába 
folynak. Az Alapítvány valójában , társadalmi-gazdasági 
és politikai kutatásokat" folytató, jótékonysági akciókat 
is szervező multinacionális cég, amelynek 60 magasan 
kvalifikált munkatársa van. Az Alapítvány jótékonysági, 
illetve jószolgálati tevékenységét Irina  Malikova 
irányítja. Ő számolt be nemrég arról, hogy az 
Alapítvány jótékonysági akcióit milyen nagy világcégek 
(többek között a Siemens, Yves Roche, az amerikai 
rákos és fehérvérűségtől szenvedő Gyermekeket 
Segélyező Nemzeti TIársaság, a holland építőipari 
mágnás, Fred Matzer, az orosz Pravoszláv Egyház 
moszkvai patriarchátusa is) támogatják adományaikkal. 
Az Alapítvány építtette és szerelte fel Moszkvában azt 
a centrumot, ahol csontvelő-átültetést lehet végrehaj- 
tani, iskolát indított hematológus gyermekorvosok kép- 
zésére, 500 orosz orvos és ápoló amerikai 
továbbképzését fedezte, számtalan, csak Amerikában 
elvégezhető műtét költségeit állta. 


A Gorbacsov Alapítvány ötéves fennállása során 
mintegy 7 millió dollárnyi humanitárius segélyt 
szerzett Oroszországnak. Gorbacsov neve tehát jól 
működik mind a haza javára, mind a maga hasznára. 
Ha pedig mégis folt esik rája, mint legutóbb, a Zöld 
Kereszt botránya kapcsán, azt Gorbacsov a főtitkári 
időkben megszokott módon könnyedén elhárítja 
magától: nem tudott semmiről, nem tehet semmiről, a 
részletekkel nincs ideje foglalkozni, az a szakemberek 
dolga. S még az is lehet, hogy igazat mond. 


A ZÖLD KERESZT , LOVAGJA" 


A nemzetközi Zöld Kereszt létrehozására és 
irányítására Fa — Rio — de  Janeiró-i ökológiai 


csúcskonferencia résztvevői kérték fel Gorbacsovot 
még 1992-ben, mintegy szaván fogva az exelnököt, aki 
1989-ben egy nemzetközi fórumon azt találta mondani, 
hogy a világnak ,egy globális ökológiai szervezetre 
lenne szüksége, olyasvalamire, amilyen a Vörös 
Kereszt". A Zöld Kereszt 1993 óta létezik, székhelye 
Genfben van, nemzeti tagozatokat egyelőre 16 
országban épített ki. A Zöld Kereszt , zöldjeinek" célja 
,egy globális ökológiai tudat" kialakítása. 
Kormányzatok, — magánszemélyek és társadalmi 
szervezetek  felajánlásaiból él, melyeket jórészt 
Gorbacsov varázsnevével csalogat elő a bukszákból és 
a kasszákból. Maga Gorbacsov 1996 nyaráig (az orosz 
elnökválasztáson elszenvedett megsemmisítő 
vereségéig) nemigen figyelt oda a Zöld Keresztre, 
utána viszont belevetette magát a pénzszerzés 
fáradságos  — munkájába. — Ennek első látványos 
megnyilvánulása egy talk-show-ban való fellépése lett a 
német televízióban. Thomas Gottschalk hívta meg őt 
(természetesen feleségével együtt) a közkedvelt 
, Fogadjunk, hogy..." című talk-show-jába. A német 
showman évek óta igyekezett rábeszélni Gorbacsovot a 
szereplésre - mindhiába. Csak a , zöldek" nyomására 
vállalta el 1996 végén, hogy fellépjen a Zöld Kereszt 
javára. A show-ra Hannoverben került sor 1996. 
december 8-án. A Gorbacsov házaspár más világ- 
sztárokkal - például Arnold Schwarzeneggerrel és a 
rocksztár Stinggel - együtt állt a kamerák elé. (Az 
egész  világsajtót bejárta a kép, amelyen 
Schwarzenegger átszellemült arccal kezet csókol 
Raiszának.) Mikor Gorbacsov a Zöld Kereszt szent 
ökológiai célkitűzései mellett megemlítette, hogy 
Oroszországban még egy üdülőtábort is építeni 
szándékoznak sugárfertőzött gyerekek számára, megin- 
dult a telefonok özöne. 13 ezer hívást regisztráltak, a 
gyűjtés eredménye pedig 5,2 millió márka lett. 
Mindjárt ezután azonban kitört a botrány. A 6 milliós 
példányszámban megjelenő Bild am Sonntag azzal 
vádolta meg a zöld Keresztet, hogy a német 
felajánlások összege valójában nem is a , zöldek", 


hanem egy másik rossz hírű jótékonysági szervezet - a 
Münsteri székhelyű Welthilfe számlájára folyt be. A 
Zöld Kereszt alelnöke, bizonyos Alekszandr Lihotal azt 
a magyarázatot adta a furcsa pénzügyi manőverre, 
hogy mivel Németországban a Zöld Keresztnek még 
nincs saját tagozata, és a német törvények tiltják az 
átutalásokat külföldi szervezetek számláira, azért a 
Zöld Kereszt szerződést kötött a Welthilfével, amelynek 
értelmében az minden - a Zöld Kereszt javára 
felajánlott  - támogatást, kamat és költségek 
felszámítása nélkül átutal a szervezet svájci 
bankszámlájára. A problémát nem is a dolog technikai 
lebonyolítása, , hanem a korábban  sikkasztási 
botrányokba keveredett, kétes hírű Welthilfe maga 
jelentette. A Der Spiegel decemberi számában feltárta, 
hogy a Welthilfének a szociális kérdések németországi 
intézete nem adott ki saját pecsétet a jótékonysági 
felajánlások elfogadásához (ilyen pecsétet csak a 
megbízhatóan korrekt jótékonysági szervezetek 
kaphatnak), az UNESCO német bizottsága pedig 
beszüntette az együttműködést vele, mivel nem kapta 
meg a szervezet pénzügyi tevékenységét átvilágító 
összes dokumentumot. 


A kérdés az volt, miként szűrhette össze a levet a 
Zöld Kereszt egy ilyen kétes hírű jótékonysági 
szervezettel. A német sajtó nem elégedett meg 
ennyivel, és most már a Zöld Kereszt ellen irányította 
csapásait. A Facts című folyóiratban közzétették a 
szervezet pénzügyi átvilágításának dokumentumait, 
melyekből kiderült, hogy a , zöldek" 1993-ban saját 
szükségleteikre a felajánlások 7296-át, 1994-ben 649- 
át költötték el. A Zöld Kereszt oroszországi 
munkatársai értetlenül álltak a pazarlás ténye előtt. 
Szerintük a gorbacsovi Zöld Kereszt munkatársai - 
maga Gorbacsov is - sokkal többet urazgatnak a 
világban a maguk kedvére, mint az ügy érdekében. 
Ráadásul szórják a pénzt, csak első osztályon hajlandók 
utazni, a legjobb szállodákban és a legfényűzőbb 
lakosztályokban szállnak meg. A Zöld Kereszt 


munkatársai ezeket a vádakat cáfolták, a túlköltekezést 
pedig a szervezet kiépítéséhez szükséges kezdeti, ám 
egyszeri beruházásokkal magyarázták (1996-ban 
állítólag már csak a bevételek 12-1590-át emésztették 
fel a szervezet fenntartási költségei). 


A Stern 1996. december 23-i számában az ügy 
kapcsán magával  Gorbacsovval közölt interjút. 
Mondanunk sem kell, hogy Gorbacsov még sohasem 
hallott a  Welthilféről (ahogy egykoron, még 
főtitkárként és szovjet elnökként nem hallott semmit, 
vagy csak utólag hallott például a csernobili 
katasztrófáról, a tbiliszi vérengzésről, a vilniusi 
tévétorony véres ostromáról, az augusztusi puccsról és 
általában mindenről, ami rossz hírbe hozhatta volna őt 
a világ előtt, ha ,tud" róluk). Az interjúban azt kérte a 
német polgároktól hogy ne vonják vissza 
felajánlásaikat, melyeket a Zöld Kereszt javára 
korábban tettek, mert - úgymond - a befolyt összegből 
, Oroszországban még egy második üdülőtábort 
szeretnénk felépíteni sugárfertőzött gyerekek 
számára". A televíziós adás után felajánlott 5,2 millió 
márka azonban ekkorra már 1,3 millióra apadt. Hátha 
még azt is tudták volna a német polgárok, hogy 
Gorbacsov interjújában valótlanságot állított, 
alighanem megint tudatlanságából kifolyólag. Az 
oroszországi — Zöld Kereszt  " programigazgatója, 
Vlagyimir Leonov ugyanis, Kommerszant című orosz 


hetilapnak elmondta," hogy a Zöld Kereszt soha 
semmiféle üdülőtábort nem épített sugárfertőzött 
gyerekek számára. Annyi történt csupán, hogy múlt év 
nyarán ötven gyereket kivizsgálás és gyógykezelés 
céljából a vegyi fegyverektől hemzsegő Szaratov 
körzetéből a szvetlogori szanatóriumba utaztattak, és 
ezt az akciót idén meg akarják ismételni. 


Gorbacsov. , zöldkeresztes" kollégái az exelnököt 
hibáztatják a németországi kudarcért, mondván, hogy 
vagy nem, vagy rosszul irányítja a szervezet 
működését. Ebben nyilvánvalóan igazuk van, hiszen 
Gorbacsov egész eddigi életében mindent rosszul 
irányított és maga is irányításra szorult. A Zöld 
Keresztben sem az irányítás volt az ő feladata, hanem a 
pénzszerzés, ahogy a szovjet állam vezetése idején meg 
az időnyerés. De hát, mint ismeretes: az idő pénz! Igaz, 
van a ,zöldkeresztes" történetnek olyan verziója is, 
miszerint a Bild am Sonntag féltékenységből és 
bosszúból tett be a Zöld Keresztnek, amiért a neve- 
zetes talk-show-ba Thomas Gottschalk az állítólag 
szintén adományokat gyűjtő újság helyett Gorbacsovot 
hívta meg. Ez azonban nem hangzik túl hihetően. A 
moszkvai német nagykövetség mindenesetre 
megnyugtatta az orosz sajtó képviselőit: nincs semmi 
baj, a német adófelügyeleti és pénzügyi hatóságok 
változatlanul kedvelik Gorbacsovot és távol áll tőlük, 
hogy bármivel is zaklassák. Bárhogy is legyen: több is 
veszett már Gorbacsov pályafutása során pár millió 
német  márkánál. Itt van például mindjárt a 
Szovjetunió... 


A POLITIKUS MINT SZÁJHÓS 


Gorbacsov elég jól tudta színlelni a hatalmat, azt, 
hogy hatalmon van, hogy él a hatalommal. Valójában 
minden politikai ténykedése abban merült ki, hogy nem 
ténykedett: hagyta leépülni a totális hatalmat (egyben 
személyes hatalmát is!). Alighanem más választása 
nem is volt. Valamiképp , csalódnia" kellett: vagy így, 
vagy úgy, hogy maga próbált csalni. Ha nem hagyja 


leépülni a válságba került totális államhatalmat, akkor 
az önállósulhatott volna vele szemben, és maga alá 
temethette volna őt is, mint akárhány más elődjét. Ó 
tehát elődjeitől - a csalódott reformerektől, egy Nagy 
Imrétől, egy DubCektől, sőt, egy Hruscsovtól - eltérően 
a csalást választotta, jóllehet végsőleg ezzel sem 
menthette meg vagy menthette át saját hatalmát, de 
életét és egzisztenciáját már igen. A csalás egyben a 
hatalom elveszejtésének útját és módját is magában 
foglalta. Ebben áll a Gorbacsov nevével összefonódott 
Nagy Csalás újdonsága: személyes politikai hatalmának 
elvesztése ugyanis a szovjet állam totális hatalmi 
rendszerének elveszejtését is maga után vonta. 
Gorbacsov újabb és újabb mesékkel próbálta az időt 
húzni, hogy áthidalja a jelen pillanat és a hatalom 
lefejezése közötti éjszaka szakadékár. Egyre csak 
mondta a  posztszovjet Ezeregyéjszaka meséit, 
csalafinta Seherezádé, nehogy mese nélkül maradva a 
szovjet állam összeomoljon: mondta a , gyorsítás" 
("uszkorenyije") meséjét, az , antialkoholista kampány" 
meséjét, a ,glasznoszty" meséjét, a , peresztrojka" 
meséjét, a ,puccs" meséjét. Mondta, míg mondhatta. 
Mikor aztán a mesékből kifogyott, ütött a szovjet állam 
utolsó órája és tényleg fejét vették. Persze, Gorbacsov 
azóta is mesél, csak most már nem az államnak - a 
kommunista pártnak, a szovjet népnek, a Nyugatnak -, 
hanem a világsajtónak, a globális médiának, a 
szórakozni vágyó fogyasztók tömegeinek. Mesél Jelcin 
rémséges országáról, mesél a közelgő katasztrófáról, 
mesél a sugárfertőzött csernobili gyermekekről, és 
főként, és bőven - önmagáról, saját - münchauseni for- 
dulatokban oly gazdag - életéről. S a meséit - a sztár 
meséit - Nyugaton még mindig szívesen hallgatják. 


Gorbacsov alakját azért is illeti meg rendkívüli 
figyelem, mert ő már a történelem utáni és politika 
utáni idők politikusa. Markánsabban az, mint Ronald 
Reagan volt vagy ma Clinton elnök, hiszen az ő globális 
médiateljesítményének politikai hozadéka tényleg 
páratlan: a világ legideologikusabb és leghatalmasabb 


birodalmát ,tüsszentette el" - legyőzhetetlennek hitt 
hadseregével, atomtölteteivel, mindenható 
államrendőrségével,  szuperhatalmi  világstátusával 
egyetemben. Politikai és történelmi leszármazása 
ellenére (vagy talán éppen azért) ő lett az első és 
egyszersmind utolsó szovjet televíziós főtitkár. 
Sikeressége nem vezethető le a történelemből, 
nagyszabású politikai reformtervekből, ragyogóan 
megválasztott taktikai eszközökből, remek 
manőverezési képességéből. A siker, ha a Szovjetunió 
összeomlását annak nevezzük, éppenséggel mindezek 
hiányából és a szovjet típusú politikai reformizmus 
mediatiációjának teljesen új lehetőségéből adódott. Ez 
az új lehetőség pedig - a régi rendszer akut válsága 
közeperre - Gorbacsov kivételes színészi teljesít- 
ményében realizálódott. 


Gorbacsov számára csak szerep létezik és alakítás, 
nézettségi és tetszési index. Politikai hatalma is 
elsődlegesen ezen s nem - mondjuk - politikai 
pártokon, társadalmi  támogatottságon, politikai 
programjának  elfogadottságán alapult. A minden 
politikai önállóságot, civil kezdeményezést, minden 
lehetséges ellenhatalmat szétzúzó és magába kebelező 
totális állammal szemben Gorbacsov kezdetben 
alighanem önkéntelenül, később viszont mind 
tudatosabban - egyetlen ellenhatalomra épített: a 
média, közelebbről az elektronikus kép forradalmian új 
hatalmára. Ez kezdetben - meglehet, paradox módon - 
nem annyira a szovjet, mint inkább a nyugati 
tömegtájékoztatás hatalmát jelentette (gondoljunk 
Gorbacsovnak és feleségének már idézett 1985-ös 
londoni fogadtatására, nem sokkal főtitkárrá ütése 
előtt). Gorbacsov még nem is volt főtitkár, amikor a 
nyugati média már fel is lőtte őt a világpolitika egébe. 
(Persze azért, hogy aztán tényleg oda is kerüljön!) 
Ember az űrben! Mármint a politikai űrben, vagy ami 
ugyanaz: az éterben, a Szimulakrum terében! Az új 
szovjet politikus, a médiapolitikus - az ,emberarcú" 
pártfőtitkár, a ,nagy reformer", a ,Kreml galambja" - 


születésénél a nyugati média bábáskodott. Gorbacsovot 
tehát már politikai születése is élesen megkülönbözteti 
mind a szovjet nómenklatúrából (többnyire összeeskü- 
vés,  palotaforradalom útján) hatalomra került 
főtitkároktól, mind általában a modern politika 
pártvezéreitől, akik mozgalmi vagy választási pártok 
élén állnak. Ha a Szovjetunió megkapja a maga (az , őt 
megillető") Teng-Hsziao Pingjét - mondjuk - Andropov 
személyében, akkor aligha lesz  Gorbacsovból 
korszakos hatású politikus, és a Szovjetunió még 
mindig fennáll. Ebben nincsen semmi túlzás. 1985-ben 
semmiféle hirtelen kitört gazdasági vagy politikai krízis 
nem volt az országban (a személyi hatalom válságát 
kivéve), legalábbis nem nagyobb, mint tíz vagy húsz 
évvel azelőtt. A korabeli szovjet társadalomnak mint 
azt egy Gorbacsovnak elkötelezett szociológus, a más 
összefüggésben már idézett Tatjana Zaszlavszkaja egy 
1988-as szociológiai felmérés eredményeként kimu- 
tatta - nem volt egyetlen olyan csoportja sem, amely 


,peresztrojkát" akart volna. "? Mint mondani szokás: 
talán nem véletlenül... 


Bármi legyen is véleményünk Gorbacsovról, egy 
biztos: benne már nem a küldetéstudattól áthatott, 
nagy célokra összpontosító, az ügy érdekében 
személyes életét is feláldozni kész világtörténelmi 
egyéniség  -  Hegellel szólva - szinte állati 
megszállottsága dolgozott, hanem a magánboldogulást 
és pénzt mindenek elé helyező színészpolitikus, illetve 
médiapolitikus privát becsvágya:  tetszésvágy és 
szereplésvágy. Nem kétséges, hogy Gorbacsov 
narcisztikus alkat, ám ez a mediatizált politika 
világában egyáltalán nem hátrány, hanem éppenséggel 
előny. Ami Gorbacsov. világtörténelmi teljesítményét 
illeti, az — valójában — az új — tömegmédiumok, 
mindenekelőtt a televízió révén megvalósuló 
világraszóló színjáték, többé-kevésbé őszintén átélt 
alakítás, televíziós szimuláció, méghozzá szüntelenül 
váltogatott szerepekben és szüzsékkel, mintha egy 
szappanoperában lennénk. 


Ha ma egyetlen szóval kellene válaszolnom arra a 
kérdésre, ki volt Gorbacsov, habozás nélkül azt 
felelném: szélhámos. Ez azonban nem semmivé teszi, 
csak megmagyarázza mindazt az érthetetlen jót (mert a 
történelemben csak a jó érthetetlen, a rosszra mindig 
kész a magyarázat, a rossz a , papírforma", a 
, normális", a ,szükségszerű"), amit a világ ennek a 
politikai szédelgőnek köszönhet. Annyi ideológiától 
elfakult fejű, küldetésének súlya alatt görnyedő, 
ijesztően komoly és aggasztóan mindenre elszánt 
modern politikus után talán éppen egy papírsúlyú 
politikusnak, egy szájhósnek, egy Csicsikovnak, egy 
Hlesztakovnak kellett jönnie, hogy a hidegháború 
csöndben véget érjen, és a hatalmas Szovjetunió, a 
rettegett szuperhatalom szétoszoljon a levegőégben, 
akár egy szappanbuborék. Észrevétlenül, mindenesetre 
a várt, megjósolt, rettegett apokalipszis, égindulás- 
földrendülés nélkül. 


Persze, Gorbacsov nem szimpla szélhámos. 
Szélhámosságát, hogy ugyanis fogalma sem volt róla, 
hogyan kellene átalakítani a Szovjetuniót, hogy 
képtelen volt működtetni a politikai hatalmat, nos, 
szélhámosságát az elektronikus média - különösképpen 
pedig a globális média nélkül nem realizálhatta volna 


bölcs reformpolitikaként, , glasznosztyként", 
,peresztrojkaként", ,új politikai gondolkodásként", 


, demokratikus szocializmusként". Ha nem jön ez a 
szélhámos (pontosabban szólva: nem szélhámoskodja 
föl magát a járási komszomoltitkárságtól röpke tíz év 
alatt a KB-tagságig, majd a főtitkárságig), akkor - 
semmi kétség - a Szovjetunió és a keleti blokk ma is 
áll, akár egy kínai jellegű reformkommunizmus, akár 
valamilyen véres ellenreform jegyében. 


Gorbacsov. alighanem a XX. század legnagyobb 
szélhámosa. Nem kiemelkedő formátuma miatt. Hiszen 
minden modern politikus szélhámos kissé: csaló és 
öncsaló. Ám a politikai csalásnak és persze öncsalásnak 
az a megfoghatatlansága és minősége, ami a tele- 
techno médiumok szimulációs lehetőségeivel létrejött, 
korábban nem létezett. Korábban Gorbacsov vagy nem 
is rúghatott volna labdába, vagy kisstílű politikai csaló 
maradt volna. De így ő a legnagyobb! Ő, mert 
megmámorosodva szimulált történelmi nagyságától és 
politikai  sikerességétől, önfeledten (pontosabban: 
magába feledkezve), szívvel és lélekkel, tiszta erőből 
nem tette mindazt, amit - hatalmi funkciója és politikai 
megbízatása szerint - tennie kellett volna, vagy amit 
tehetett volna. Egyetlen világraszóló történelmi tette, 
amiért Közép-Európa népei, különösképp a németek, 
örökre szívükbe zárták, egyetlen államférfiúhoz méltó 
nagy tette a tétlenség volt. A tétlenség, amit szóözön - 
Gorbacsov rendkívüli verbális aktivitása - és képözön 
rejtett el ideig-óráig a világ szeme elől. Ami a szovjet 
állam, a politikus Gorbacsov felől nézve sikertelenség, 
kudarc, katasztrófa, csődtömeg, az a világ és a 
világsztár Gorbacsov felől nézve fantasztikus siker, 
mámorító győzelem és diadalmenet. Ha e politikai 


szájhős és televíziós médiasztár nem lett volna, akkor 
ki kellene találni. Különben pedig, ami azt illeti, mi sem 
lennénk. Legalábbis: nem ekkora szájhősök! 


. — V. FEJEZET , 
JELCINMEKER, LEBEGYMEKER 


túlnyomó többsége számára, számomra is teljes meglepetés volt a 
GKCSP. Gorbacsov emberének számítottam, úgyhogy a puccsisták 
nem avattak be terveikbe. Mikor augusztus 19-én a hírolvasó 
kollégánk ismertette a GKCSP felhívását a néphez, megkérdeztem: 
nem akar-e a GKCSP vezetősége egyenes adásban a nyilvánosság 
elé lépni? Nem, azt mondják, majd este a sajtókonferencián. Mit 
volt mit tennem? Vegyem le a műsorról a Hattyúk tavát és 
borítsam föl a műsortervet? Akkor azonban a meghirdetett 
program helyett egyenes adásban kellett volna adni, hogy ujjong a 
nép és támogatja a GKCSP-t. [...] A puccs után három hónapig 
jártam kihallgatásra. a nyomozó arról faggatott, volt-e 
kapcsolatom a GKCSP-vel vagy nem volt. De hát mit csináljak, ha a 
GKCSP egyszerűen nem használta fel azt a hatalmas fegyvert. ami 
a televízió. Még emberük sem volt, aki ezért a területért felelt 
volna. Hát lehet így puccsot csinálni?" (Putyin szevodnya 
vosztrebovan vremenyem. Interjú Leonyid Kravcsenkóval. In: Mir 
za Negyelju, 2000, 4. szám, 16. o.) 

29 Valaha régen azt gondoltam a televízióról. hogy a :xSátán 
templomax, de ezt inkább átvitt értelemben gondoltam. Ma már 
nem, ma úgy gondolom, hogy ténylegesen az. Nemcsak Orosz- 
ország, de az egész földkerekség összes sátánistájának egyetlen 
temploma van - a tévé. Már a tévéstúdiók szögletessége is éles 
ellentéte a pravoszláv templomok belsejének, a tv-antennák 
keresztje pedig egyenesen úgy hat, mint az Eletadó krisztusi 
kereszt kigúnyolása. [...] Az első tv-adás az USA-ban annak idején 
egy pörgő dollárnak és az amerikai zászlónak a premier planjával 
vette kezdetét. Az ördögök templomát azzal a céllal hozták létre, 
hogy a föld lakóit hozzászoktassák ezekhez a jelképekhez, s hogy 
belsőleg is magukévá tegyék az aranyborjút, a Fő Ördög e 
küldöttét. [...] Ha Ön is azt gondolja, hogy a tv a sátán temploma, 
akkor kapcsolja ki. Olyan egyszerű ez. És merüljön el az ikonok 
nézésében - a mi szentjeink ábrázatának szemlélésében. A lakás 
legszebb sarkát (xkrasznij ugolx - ahol egykor az ikonok álltak - 
Sz. Á.) az ő számukra kell szabaddá tenni". (Jurij Budancev: Hram 
Szatani. In: Lityeraturnaja Rosszija, 1994. január 14. 8-9. o.) 


, Nem póker ez, még csak nem 
is sakk. Ez azért egy picikét 


komolyabb, itt vér is folyhat. ""? 
(Anatolij Csubajsz) 


, Oroszországban a költő több 
mint költő, a választás több 
mint választás, Moszkva 


30 Alekszandr Prohanov: Igyeologija vizsivanyija. In: Nas Szovre- 
mennyik, 1990. 9. szám, 5. o. 

31 A párthoz fordulunk, a kommunista parthoz, amely teljes fe- 
lelősséggel tartozik nemcsak az elmúlt hét évtized győzelmeiért és 
bukásaiért, hanem az utóbbi tragikus hat esztendőért is, azért, 
ahová a kommunista párt az országot előbb eljuttatta, majd le- 
mondott a hatalomról és átadta azt a könnyelmű és tehetségtelen 
parlamenti politikusoknak, akik sikerrel ugrasztottak egymásnak 
minket. [...] Hallják meg felhívásunkat azok a kommunisták, 
akiknek pártját saját vezérei rombolják le, miközben eldobva 
párttagsági könyveiket, egymás után rohannak át az ellenfél 
táborába, és árulják el tegnapi elvtársaikat. akasztófát követelve 
számukra!" (Szlovo k narodu. In: Szovjetszkaja Rosszija, 1991. 
július 23.) 

32 VII szjezd piszatyelej RSZFSZR - Moszkva, Tyeatr Szovjetszkoj 
Armii. 1990. december 13-14. In: Lityeraturnaja Rosszija, 1990. 
december 21. (50), 7. o. 

33 In: Gyeny 1991. 21. szám 1. o. 

34 Karem Ras: Jazov In: Nas Szovremennyik, 1991. 8. szám, 38. o. 
35 Tri veszjolih druga. In: Sztolica, 1991. 28. szám 

36 Ld. ehhez: Gekacsepiszti sztali gerojami. Multfilma. In: 
Kommerszant, 1991. augusztus 25. --szeptember 2. (35) 

37 Mihail Prisvin: Krasznij grob. In: Volja Naroda, 1917. nov. 5. Ld. 
Minuvsee, 3. kötet, Moszkva, , Progressz"7-"Feniksz", 1991. 133- 
134. o. 

388 A forradalmat jelentő revolúció" szó eredetileg csillagászati 
szakszó volt, amely Kopernikusz De revolutionibus orbium coe- 
lestiuma révén tett szert egyre nagyobb jelentőségre a 
természettudományokban - írja Hannah Arendt. - A tudományos 
szóhasználatban a szó megtartotta pontos latin jelentését: az 
égitestek szabályos, törvényszerűen forgó mozgására utalt, 
amelyre... bizonyosan nem volt jellemző sem az újdonság, sem az 
erőszak. [...] Amennyiben az emberek földi dolgaira alkalmazták, 
csak arra utalhatott. hogy a néhány ismert kormányforma 
örökösen visszatérve körbeforog a halandók között, ugyanazzal a 


polgármestere több mint egy 


polgármester. "9 

(Részlet Borisz  — Jelcinnek, 
Luzskov polgármester 
ünnepélyes hivatalba 
iktatásakor mondott 
beszédéből) 


megállíthatatlan erővel, amely eleve elrendelt útjuk követésére 
készteti a csillagokat az égbolton. Semmi nem állhatott távolabb a 
Tevolúció" szó eredeti jelentésétől. mint az az eszme, amelyet a 
forradalom minden szereplője osztott, s amelynek mindegyikük, 
megszállottja volt, hogy egy olyan folyamat cselekvő részesei, 
amely egy régi rend határozott végét, s egy új világ születését 
harangozta be. , (Hannah Arendt: A forradalom. Európa, 1991. 54. 
o.) 

39 Nyíri Kristóf: A hagyomány filozófiája. 1-Twins, Budapest, 1994. 
157-161. o. 

10 Hannah Arendt: A forradalom. Európa, 1991. 36. o. 

4 Ld. ehhez: Fjodor Narkijer: Voszemnadcatoje brjumera Genna- 
gyija Janajeva. In: Szovjetszkaja Kultura, 1991. augusztus 31. 3. o. 

12 Beloje, krasznoje, szinyeje... In: Kuranti, 1991. augusztus 30. 
162. szám, 6. o. 

43 To. 

4 Ld. erről: Bolsaja tuszovka prodolzsajetsza? In: Nyezaviszimaja 
Gazeta, 1991. szeptember 5., 6. o. 

145 Tyenyevaja ekonomika i avguszt 1991 g. In: Panorama (USA). 
1991. 544. szám, 4. o. 

16 Az Októberi Forradalom Állami Múzeumának dolgozói a 
múzeum kertjében, a proletárforradalom páncélkocsija mellett 
állították föl napjaink forradalmi közlekedési eszközét - a troli- 
buszt. A hétköznapi életnek ez a teljesen békés kelléke azokban a 
rettenetes augusztusi napokban ott volt a barikádokon és segített 
elállni az utat a közeledő tankok elől. Es hál Isten, a Fehér Ház 
védőinek ez a fegyvere - most már múzeumi tárgy, történelem 
csupán. ,, - Írta a Kuranti 1991. augusztus 30-i számában. 

47 Tn: Time, 1990. június 

18 In: Kommerszant. 1997. március 2-3. 16. o. 

19 Tn: Nyezaviszimaja Gazeta, 1997. január 16. 5. o. 

"0 Zdenek Mlinarz: Mon Camarade Mikhail Gorbatchev. In: LAutre 
Europe. 1985. 7-8. szám 

"1 Denis Healey: Gorbachev Face to Face. In: Newsweek, 1985. 
március 25. 15. o. 


Államcsínyek, forradalmak, polgárháborúk, 
választások, terrortámadások, törzsi mészárlások - 
nem a modern történelem eseményei ezek immár, 
hanem a globális tömegkultúráé. Előállítási és létezési 
módjuk, belső összefüggésük és súlyuk nem szellemi - 
vallási, erkölcsi, ideológiai -, hanem esztétikai 
természetű. Műalkotás az egész világ. A modern 
politika világa pedig, amely mindig is tele volt vallási 
mártírokkal, irodalmi hősökkel és színpadias for- 
dulatokkal, s amely a vallási világból hozta különös 
rítusait, mágikus szertartásait, eszméit és hőseit is, 
nos, a modern politika világa különösképpen az. 


A politika egyike lett a globális 
szépművészeteknek. Miként egykoron a derék hentes a 
Főméltóságú úr - Horthy Miklós kormányzó - 
zsírszalonnából megformázott portréját helyezte 
hivatalos ünnepeken kirakatába, úgy formázza meg 
fénypontok  (pixelek) tovatűnő anyagából (ha ez 
anyagnak nevezhető még egyáltalán) és helyezi el a 
képernyő világkirakatában a posztmodern politika 
hőseit az elektronikus képszobrász. A műfajok - 


52 Uo. 

53 Ld. erről bővebben: Georgij Gacsev: Koszmoszofija Rosszii. In: 
Uó: Russzkaja Duma, Moszkva, 1991. 141-144. o. Továbbá: Georgij 
Gacsev: Russzkij Erosz, Moszkva, 1994. 

"4 A Time 1984. december 31-i száma alapján idézi Mihail Heller 
Szegymoj szekretar (London, OPI, 1991) című Gorbacsov-köny- 
vében (i. m. 54. o.) 

55 In: Nyezaviszimaja Gazeta, 1997. január 16., 5. o. 

56 T.d. a filmről a film moralizáló stílusában írt kritikát: Ld. Donyec: 
Ogyin v pole. In: Iszkussztvo Kino, 1993. 3. szám, 38-42. o. 

57 In: Kommerszant. 1997. március 2-3. 16. o. 

"8 Tatjána Zaszlavszkaja: O sztrategii szocialnovo upravlenyija 
peresztrojkoj. In: Inovo nye dano, Moszkva, 1990. 17. o. 

"9 Idézi: Russzkaja MiszlI, 1996. 4132. szám, 3. o. 

60 Orosz eredetiben: , Poet v Rosszii bolse csem poet, vibori bolse 
csem proszto vibori, a mer Moszkvi - bolse esem mer Moszkvi. 
, Idézi: Vitalij Kamisev: Me/t/r v kepke. In: Russzkaja Miszl, 1996. 
4141. szám, 9. o. 


forradalom, puccs, választás, vérfürdő, parlamenti ülés, 
temetés stb. - most már e nagy és új művészeti ágon 
belül értelmezendők. A teletörténelem eseményei 
(telecsínyek, telepuccsok, televálasztások stb.) mögött 
nem eszmék, fanatikus elitek és mozgásba jött 
tömegek, hanem pénz, tulajdon, üzleti elitek és 
televíziós foteljükből kimozdíthatatlan tömegek állnak. 
Azazhogy utóbbiak ülnek. Ülnek és néznek ter- 
mészetesen. Csak a pénzvilág kemény ténye áll - 
rendíthetetlenül és félelmesen. 


A MEGCSINÁLT EMBER 


,Kak szgyelano sinyel?" azaz: ,Hogyan van 
megcsinálva köpeny?" - kérdezte egykoron a formalista 
irodalomtudomány mérföldkövét jelentő 
tanulmányában Borisz Ejhenbaum, Gogol remekművét 
elemezve. Most, hogy a  politikacsinálás is a 
szépművészetek egyike immár, a nevezetes kérdést 
magukra a politikusokra kell vonatkoztatnunk. Például: 
hogyan lett megcsinálva Jelcin? Vagy hogyan csinálták 
meg Lebegyet az 1996-os elnökválasztási kampány 
során? Hogyan volt megcsinálva Clinton?" Avagy 
hogyan csinálták meg Putyint 1999 augusztusában, 
amikor Borisz cár, alighanem Anatolij Csubajsz állami 
oligarcha és a Tatjana Djacsenko és Szergej Volosin 
irányította — elnöki hivatal együttes nyomására 
váratlanul legalábbis Berezovszkij pénzbojár és kőolaj- 
oligarcha számításait  keresztülhúzva - a már 
Moszkvában toporgó krasznodari kormányzó, Lebegy 
tábornok helyett mégis az orosz titkosszolgálat fiatal 
vezetőjét nevezte ki új kormányfőnek és jelölte meg 
trónörököseként. Az orosz  politikatechnológusok, 
mellesleg ugyanazok, akik egykor Jelcint és Lebegyet is 
megcsinálták, rögvest összehajoltak és föltették az 


§1 Nyikolaj Zubov: Kak szgyelali Klintona? In: Kommerszant, 1996. 
42. szám, 34-37. o. 


obligát kérdést: hogyan kellene megcsinálni Putyint? 
Meg lehet-e egyáltalán csinálni ebből az eleddig szinte 
ismeretlen és előnyösnek éppen nem mondhat ó 
anyagból az elnökválasztásig fennmaradt mindössze fél 
év alatt Oroszország új elnökének karizmatikus 
figuráját? A jó imídzsméker persze nem ismer 
lehetetlent, a politikai technológusok pedig nemcsak a 
megfelelő figurát rendelhetik meg a PR-műhelyekből, 
hanem a szükséges politikai eseményeket is, mondjuk, 
egy helyi háborút Dagesztánban. Mindehhez csupán 
három közismert dologra van szükség: pénzre, pénzre, 
továbbá pénzre. Ha ez megvan, minden megvan, és 
megy mint a karikacsapás. 


Alekszandr Szpektor, az NFO reklámügynökség 
elnöke például 1999 augusztusában így válaszolt az őt 
faggató újságíró kérdésére, hogy , Meg tudná-e Putyint 
csinálni elnöknek?" , Meg lehet csinálni. De ennek van 
egy csomó előfeltétele: egy profi PR-csapat, a 
tömegközlési eszközök maximális bevetése, és ami 
ehhez kell: nagyon sok pénz. Jelcin népszerűségi 
indexét három hónap alatt 69-ról 5096 fölé tornázták 
fel 1996-ban, na de ez volt minden idők legtöbb 
technikával és legnagyobb költségvetéssel megcsinált 
választási kampánya - durván másfél milliárd (!) 
dollárba került. Jelcin vetélytársai nem rendelkeztek 
ilyen — pénzügyi háttérrel. Epp ezért Putyin 
megcsinálásához több pénzre lesz szükség. ?? Minden a 


62 Értsd: riválisai pénzügyi háttere vetekszik az övével. Persze. 
1999. augusztus elején közvetlenül kormányfői kinevezése után 
még nem lehetett tudni, hogy elnökké választásában milyen sze- 
repet játszhatnak maguk az események, amelyeknek előállítása 
ugyan szintén pénzbe kerül, de a show-businessben megszokott 
összegekhez képest sokkal kevesebbe. A számos verzió szerint 
megrendelt Baszajev-féle dagesztáni csecsen betörés vagy a ,meg- 
nem-rendelt" (egyes verziók szerint ellenérdekelt erők által 
megrendelt) moszkvai házrobbantások nyomán kibontakozó 
csecsenföldi antiterrorista akció, amely több mint fél éven át tartó 
véres háborúba nőtt át, kétségkívül Vlagyimir Putyin imidzsének 


technikán múlik. A politika - színház. Zsirinovszkij ezen 
a színpadon snépművészx. Őt például különösebb 
gazdasági — és politikai támogatás nélkül is 
megválasztották. Figuráját a semmiből csinálták meg. 
Persze, ki is lehet golyózni egy politikus figuráját - 
Javlinszkij például semmi pénz árán nem tudta elérni, 
hogy képbe kerüljön 1996-ban. Szóval, színjáték ez, 
ahol mindent meg lehet csinálni. Putyinnak például 
egyszerűen nincs politikai arca. Semmilyen. Vagyis azt 
csinálnak belőle, amit akarnak - lehet a nemzet meg- 
mentője, de lehet trónbitorló is.""? Mihail Dubrovnyik, 
az Imídzslend cég főanalitikusa szerint , Minálunk 
bárkiből elnököt lehet csinálni. Putyin - érdekes anyag 
Cintyeresznij matyerialk - Sz. A.) Nem olyan 
karizmatikus, mint [Luzskov, éppen a rá annyira 
jellemző semlegesség az, ami érdekes benne. De ahhoz 
már kevés az idő, hogy a nyugállományba vonult 
ezredesből imídzsmékerek csináljanak embert. Több 
imídzsméker cég összehangolt munkájára és temérdek 
pénzre lenne ehhez szükség. Egyrészt a cégek 
többségének a lakosság  megdolgozására kellene 
összpontosítani. Másrészt rafinált törvényalkotási 
trükkökkel el kellene érni, hogy a karizmatikus 
ellenjelöltek - Lebegy, Luzskov - kimaradjanak a 
játékból, és a többi versenytárs karizmája ugyanazon a 
szinten maradjon, mint magáé Putyiné."" 


A  — csoda időközben  — megtörtént: Putyin 
népszerűségi indexe alig három hónap alatt 604 fölé 
emelkedett. 1999 végén Borisz cár lemondott, és 


legsajátabb és leghatásosabb építőeleme lett. Ebből 
természetesen nem következik, hogy az eseményeket magukat is a 
politikai technológusok állították elő, csak az következik, hogy 
belőlük állították elő Putyin megfelelő imídzsét. 

63 Vi szgyelali bi Putyina prezigyentom? - A , Putyina szgyelajut 
vovremja" összeállításban. In: Kommerszant-Vlaszty. 2000. 33. 
szám, 24. o. 

ügyvezető elnökké nevezte ki őt, március 26-án pedig 
már az első fordulóban győzött egy lényegében 
alternatíva nélküli, ennyiben a szovjet időket idéző 
elnökválasztáson. Még visszatérünk rá, hogy a nagy 
imídzsméker cégekhez intézett 1999 őszi körkérdésre 
adott válaszok közül melyik állt legközelebb a későbbi 
forgatókönyvhöz, s végül is kik csinálták meg Putyint, 
illetve mit csináltak belőle, hogy az orosz választók 
túlnyomó többsége az évtized végén karizmatikus 
politikai — vezetőjét  pillantsa meg benne. Most 
maradjunk az 1996-os elnökválasztásnál, az első orosz 
médiacsoda hónapjaiban, amikor először léptek színre 


Oroszországban a politikai képcsinálók, az 
imídzsmékerek és politikatechnológusok. 
LEBEGY-CSINÁLÓK 

Az imídzsméker csakugyan képcsinálót 


(sztárcsinálót, politikuscsinálót, királycsinálót) jelent, 
és az orosz elnökjelölteket a választási kampány során 
valóban nem annyira programjuk, ígéreteik, addigi 
pályafutásuk vagy teljesítményük alapján ítélték meg a 
választék, mint inkább aszerint, hogyan voltak 
megcsinálva: ,jevo horoso szgyelali" ("rőt jól csinálták 
meg"), ,a jevo ploho szgyelali" ("rőt viszont nem jól 
csinálták meg?) - olvashattuk az orosz sajtóban. Lebegy 
megcsinálói, vagyis a , Lebegymékerek" (mutassuk be 
őket név szerint is: Alekszej Golovkov közgazdász, aki 
egy , királyt" 1992-ben már csinált, ugyanis ő , találta 
ki" Jelcin akkori bizalmasa, Burbulisz utasítására 
Gajdart, s vele az orosz , sokkterápiát"; Leonyid Radzi- 
bovszkij, liberális publicista, , tojásfejű"; és a , politikai 
technológiák két specialistája", Grigorij Kazankov és 
Julija Ruszova) maguk lebbentették fel a fátylat műhely 
titkaik egy részéről a választások után: , Azon voltunk, 
hogy liberális-értelmiségi öltönybe bújtassuk Lebegyet 
és ő bele is ment. Persze, mihelyt nem volt már 


szüksége rá, tüstént megszabadult tőle... Lebegy első 
osztályú színész, alakítása semmivel sem rosszabb, 
mint Zsirinovszkijé. Az életben persze sokkal kevésbé 
brutális, mint amilyennek mutatja magát, de a kép 
valóságfedezete - a brutális, nyersen szókimondó 
tábornok figurája - adva volt. Méghozzá - tegyük hozzá 
- annyira organikusan, hogy például a Kombat 
(Ütegparancsnok) című népszerű popszám hősét (az 
egyik Lebegy-klipben fel is használtuk) mintha egye- 
nesen róla mintázták volna. Valami hasonló vonás 
Jelcinben is van... Lebegy mesterien játszik, szerepe 
szerint mindig elnök, cár, imperátor. Sikerre és 
karrierre van ítélve. Mi, a kampány során csak módot 
adtunk neki, hogy maximálisan kibontakoztathassa 
alkati adottságait és megjelenítse azt a politikai figurát, 
amely annyira hiányzott már a népnek. Az ország már 
várta őt."55 Mint látjuk, az imídzsméker alkotómunkája 
nem légüres térben zajlik. A , hozott anyagot" hozzá 
kell szabnia nagyközönség igényeihez. Kettős 
megrendelést teljesít. Egyrészt elkészíti a politikus 
számára azt a képet, amelyet az magáról megrendel, 
másrészt olyan képet készít neki, amilyet a képnézők 
rendeltek meg - hite szerint vagy tanácsadói szerint -, 
magától a politikától. 


A POLITIKUS MINT FÉRFI 


[/A 
! 


, Légy, ami lennél, férfi!" - mutatis mutandis talán 
ez lehetett volna a Lebegymékerek jelszava, amikor 
hősüket  — Jelcin képére és hasonlatosságára 
magamagából megformázták: ,Légy, ami lennél, 
Lebegy!" Mert valóban: Lebegy és Jelcin politikai 
(helyesebben szólva biopolitikai) közös nevezője nem 

más, mint hogy mindketten férfiak. , Muzsikok", ahogy 
maga Lebegy mondotta egy sajtóértekezleten, mindjárt 
a választásokat követően, nemzetbiztonsági titkárrá 
történt kinevezése után, a Jelcin és közte lévő viszonyt 
firtató kérdésre válaszolva: ,Ön muzsik, ja muzsik, 
szlagyim". (,Ő is férfiember, én is az vagyok, majd csak 
kijövünk egymással.") Ami most már ennek a férfimi- 
voltnak sajátosan lebegyi ízt adott, az Lebegy fizikai 
habitusának , ösztönös") , vad", , állatias" jellege. Ám ez 
az ,állatiasság" nem , elállatiasodást" jelent, nem morá- 
lis, hanem úgyszólván élettani vagy vitális kategória. 
Nem fizikai brutalitásra és vérszomjra, hanem zoológiai 
értelemben vett tisztaságra, őszinteségre és nem 
utolsósorban végtelen magányra utal. (A 
tömegkultúrában - a romantika örökségeként - kétféle 
szörny létezik: a szentimentális és a horrorisztikus. A 
szentimentálisan elképzelt szörny mindig megnyerő - 
hát még ha a ,mi" szörnyünk és a , jó ügy" szolgálatába 
szegődött! -, és persze mindig nagyon magányos 
szegény!) Van ebben a megcsinált Lebegyben valami a 
klasszikus orosz állatnovellák elégikus hőseiből, de egy 
csipetnyi talán még a groteszk Kutyaszívből és a 
szentimentális Dzsungel könyvéből is. Nemhiába függ 
dolgozószobájának falán egy prérifarkas fényképe, 
mintegy belső világa - a végtelen férfimagány, a 
szívósság, — a  rettenthetetlenség  - önkéntelen 
kivetüléseként, amit persze az  imídzsmékerek 
tudatosan építenek be az elnökjelölt reklámképébe. 


Talán ezért jelent meg Lebegy az Avrora, a 
Premier SV és a RIM reklámgyártó cégeknél 
megrendelt választási spotokban, (oroszul rolikokban) 
legtöbbször a természet színterein, mintegy a 
,természet fiaként". Így váltott előjelet a , nyersanyag" 
elsődleges durvasága és szellemtelensége. A marcona 
katonaember ridegsége, embertelensége, népiessége 
mint a zabolátlan és vak természet dinamizmusa, mint 
az ,orosz természet" ereje, tisztasága, egyszerűsége 


szellemült át. A , rolik"-ok Lebegye, a természet lágy 
ölén, a szabad ég alatt, a határtalan orosz térben - a 
,természet fiaként" - megjelenő Lebegy eleven 
tagadása volt a kremli palotatermek , néptől-földtől" 
elszakadt, viaszarcú, eunuchtestű kegyenceinek, az 
Oroszország dús termését sáskahadként fölzabáló 
csinovnyikoknak. Így lett a tisztaság megtestesülése a 
velejéig korrupt politikai hatalommal szemben, az 
egészség és erő bajnoka a beteg és erőtlen Jelcinnel 
szemben, az akaraterő diadala a nyámnyila értelmiségi 
reformerekkel szemben, aki kimondja végre az 
igazságot, ami persze egyszerű, már csak azért is, mert 
mindenkinek szól, kivéve persze a kremli palotajátékok 
cselszövő intrikusait: ,A király meztelen!" A kép azt 
sugallta, hogy Lebegy kintről, a szabadból és lentről, a 
nép sűrűjéből érkezik, kívülről akar betörni az 
államhatalom hazugságtól poshadt belső köreibe, 
bűnöktől áporodott levegőjű tárgyalótermeibe, mint 
nyári zápor után fülledt szobába fÍriss léghuzat. , Rend 
és szabadság", ,rend és igazság" - hajtogatta 
rendületlenül. A ,természet fia" számára minden 
egyszerű. Egyszerű, akár a természet maga. Egyszerű, 
mint egy pofon. Nem csoda, ha a bonyolultak, a 
természettől elszakadt észlények nem jönnek rá a meg- 
oldásra, s ha rájönnek is, nincs meg bennük a kellő 
akaraterő, hogy tudásukat habozás nélkül tettekre 
váltsák. Mert aki egyszerűen néz a világra, arra a világ 
is egyszerűen néz vissza, és e két szemsugár 
találkozásában ismer önmagára - mintegy 
revelációszerűen - az egyszerű néző. 


Az orosz választónak - mint azt az , orosz eszme" 
rejtelmeiben járatos egyik Lebegyméker el is árulta a 
tábornokról készült választási portréfilmben - ,igazi 
férfi" kell, nem holmi taknyos gyerek: ,Ha Oroszország 
férjnek igazi férfit akar, nem egy kisfiút (sic!), akkor 
csak Jelcin és az ereje teljében levő Lebegy között 
választhat." Márpedig ,Lebegy - Jelcin ma". Sőt, 


holnap! Lebegy  imídzsmékerei archaikus, tehát 
népszerű metaforával , Oroszország menyegzőjeként" 
és lakodalmi menetként vitték színre az önmagában 
meglehetősen prózai választási kampányt. (Jelcin 
választási stábja ennél jóval erősebb és hatásosabb 
metaforát talált, mikor a választást a , fehérek" és 
, VÖrösök" élethalálharcaként, polgárháborúként 
vetítette a képernyőre.). Lebegy sokban hasonlít 
Jelcinre, mondta tűnődve, mintegy maga elé a Lebegy- 
portréfilm narrátora. - Jelcinen rajta maradt a xBorisz 
cárx elnevezés. Nos, Zjuganov cár, Zsirinovszkij cár, 
Javlinszkij cár - ez bizony sehogyan se hangzik, se füle, 
se farka. De milyen könnyen szánkra áll, hogy Lebegy 
cár"." Tegyük ehhez mindjárt hozzá azt is, hogy Jelcin 
az , Atyuska", Lebegy inkább a , Bátyka" szerepében - 
olyanok, mint egy orosz cár. Oroszországban muszáj 
cárnak lenni, vagy legalábbis Cárnak látszani, mindegy, 
mi a neve éppen az osztatlan és misztikus hatalom 
birtokosának: cár, pártfőtitkár, köztársasági elnök! 
Napjainkban azonban ez a kényszerűség már nem az 
orosz politikai hatalom, hanem a globális tömegkultúra 
hatalmának természetéből fakad. Minden esetben 
tömegkulturális szerepjátékról és mítoszról van szó, 
amelyben Jézus Krisztus, Madonna, Hitler, sőt Sztálin 
egyaránt lehetnek szupersztárok. Alekszandr Lebegy 
szupercár! Amint az egy választási szupershow-hoz 
illik! Méghozzá szuper humorral, széltében-hosszában 
idézett aranyköpésekkel, melyeket egy hivatásos 
gegmen is megirigyelhetne, ha ugyan egyenesen nem 
az írja őket Lebegynek, hiszen egy valamirevaló orosz 
elnökjelöltnek szpiícsrájterei is vannak ma már. Álljon 
itt - mintegy zárókő gyanánt - egy halhatatlan 
lebegyiáda (vagyis , hattyúdal"): ,tudják, tábornokok 
közt a demokrata pont olyan gyakori, mint zsidók közt 
a rénszarvaspásztor." 


A MEDVE SZÍVE 


Amikor Jelcin amerikai kampánymenedzserei 
márciusban arra a lesújtó megállapításra jutottak, hogy 
- kis képzavarral szólva - az elnök egész addigi 
választási agitációja ,ormótlan és goromba volt, akár 
az orosz medve", akkor csak félig volt igazuk. 
Oroszországban ugyanis ez a  medveerő és 
medvetempó egyáltalán nem feltétlenül ellenszenves."f 
(Csak zárójelben jegyzem meg, hogy még a népszerű 
orosz férfilap, az orosz , Playboy" címe is ez: Medvegy.) 
Más kérdés, hogy medvének lenni önmagában még 
nem elég a győzelemhez. A ,medvét" meg kell tán- 
coltatni, . emberek közé kell vinni, természetes 

Olyannyira nem, hogy Alekszej Golovkov, aki 1996-ban 
Lebegyből sikeres ,medvét" csinált, és ezzel - a Berezovszkij és 
Csubajsz vezette agytröszt számításának megfelelően - lekötötte a 
nemzeti-kommunista szavazótábor egy részét, majd a második 
fordulóban visszalépve és Jelcinhez csatlakozva, biztosította Jelcin 
győzelmét, 1999-ben három hónap alatt a teljesen ismeretlen 
,Medvékből" (a , Medvegy" választási blokkból) csinált befutó 
politikai pártot a Duma-választásokon. Ez a győzelem tette 
lehetővé a Kreml számára, hogy Jelcin még az év decemberében 
átadja az elnöki hatalmat Putyinnak (a ,Medvegy" nem- 
hivatalosan Putyin pártjának számít, és nem kizárt, hogy a jövőben 
egyfajta állampárttá válik). Golovkov ma a Goszroszsztrah (az 
Állami Biztosító) vezérigazgatója és Duma-képviselő. Kezdettől 
fogva a Hatalom Párt csapatában futballozik. (1993-ban a gajdari 
Vibor Rosszii, 1995-ben a csernomirgyini Nas Dom - Rosszija 
választási sikerének kovácsa volt.) PR-csapatainak összetétele 
változik, de mindig a szakma legjobbjai ból áll. Jelenleg például 
olyanokból, mint Julija Ruszova, és a PR-Centr tulajdonosai. 
Vlagyimir Ruga és Alekszandr Pevzner. Részben az 6 cégük 
teljesítménye volt Nazarbajev, a kazah elnök múlt évi 
újraválasztása is. A nagy oroszországi politikai konzultációs és PR- 
cégek 1996 és 1999 között fokozatosan meghódították a belső 
piacot, majd a FÁK-tagállamok piacait is. A 2000. február 22-25. 
között Moszkvában megrendezett , Konszalting (Consulting). PR. 
Vibornije Tyehnologii" kiállításon (vagy inkább vásáron) több mint 
negyven cég képviseltet te magát. Ld. erről: A. V. Grebennyikova, 
D. Sz. Smerling: O visztavke. In: Politie. Moszkva, 1999. 2. (12.) 
szám, 179-182. o. 


környezetében - családja körében, otthon, 
nyaralójában, dolgozószobájában - kell megmutatni őt, 
hogy bumfordi bája és természetének alapvető jósága 
látványosan és  szívderítően  megmutatkozzék. A 
, medvének" szíve van. És ami a szívén, az a száján. 
Akár maga az orosz választó: csupaszív ember, aki nem 
észérvekre, hanem  megérzéseire hallgat, amikor 
választania kell. , Szavazz a szíveddel!" csendült fel 
Jelcin kampánykórusában is a jól ismert (egykor a 
magyar választásokon is bevetett) nemzetközi ván- 
dorszlogen, csakhogy Oroszországban egészen más 
volt a jelentése. A magyar választásokon például valaha 
a ,fiatalok pártja" alkalmazta, hogy a fiatal - 
politikailag még képlékeny, vagy mindenféle, a 
politikával szemben közönyös, bizalmatlan - rétegeket 
és az öregeket szólítsa meg (azokat az öregeket, 
akiknek már mindenből elegük van, és szívük szerint a 
még be nem szennyeződött, ,új nemzedéknek" 
engednék át a terepet, hátha ők másképp csinálják 
majd). Ezzel szemben az orosz választásokon a mindig 
is ösztönösen, szívével szavazó átlagembernek szólt az 
üzenet: , Szavazz a szíveddel!" (Jelcin választási plakát- 
jain és klipjein még egy ilyen , szívből jövő" üzenet tért 
vissza minduntalan, hogy a Medve-Elnök Nagy Szívét 
megjelenítse, és ezzel megindítsa a választókét: 
, Hiszek. Szeretek. Remélek.") Ha egy csepp igazság 
van még Tyutcsev szállóigévé lett verssorában, 
miszerint , Oroszországot ész nem érti", akkor miért is 
akarná egy orosz politikus, hogy választói az eszükkel 
szavazzanak? Hiszen ez felérne egy politikai 
öngyilkossággal! Nem ment el az esze! Meg aztán a 
politika szépművészetének műfajává, tömegkulturális 
játékká lett választásokon (,Ki kit győz le?", , Ki nyer 
ma?", ,Ki mit tud?", ,Ki kire tippel?" stb.) sehol a 
világon nem kérik tőlünk értelmi képességeink 
megfeszítését. A választások játékot, szórakozást 
ígérnek, nem pedig erőfeszítést, komolyságot, munkát. 


A kampányban nem elég az állampolgári 
felelősségérzetre apellálni, fel kell tudni ébreszteni a 
nézők játékszenvedélyét is. Ki akarná végképp 
elriasztani a polgárokat a választóurnáktól, mikor így is 
alig lehet őket kihúzni vackaikból. (Oroszországban is a 
választópolgárok mintegy  fele-kétharmada, jár el 
szavazni, és ez nem a legrosszabb arány!) 


A csupaszív orosz választó, ha nem is tudja, 
ösztönösen érzi, ki az ő embere, legalábbis Lebegy 
kampányfilmjének narrátora ezt sugallta neki: , Ha él 
még a remény, az elszántság, a lendület az orosz 
népben, akkor nem Zsirinovszkijt, nem javlinszkijt, nem 
Fjodorovot, csakis  Lebegyet emeli a hatalom 
magasába. Nem aminősítések, csakis az emberek 
megérzése számít. Mindig a megérzés segít eldönteni, 
hogy a mi emberünk-e valaki vagy sem. Korábban ez az 
ember Jelcin volt, most pedig Lebegy. Lebegy 
megtestesíti az orosz ember minden jó és rossz tu- 
lajdonságát. Ha nagyvonalú, akkor túl nagyvonalú, ha 
becsületes, mármint a politikában, akkor túl 
becsületes." 


JELCIN VOSZKRESZE! 


De térjünk vissza az 1996-os választási küzdelem 
másik nagy témájára: Jelcin egészségi állapotára - 
betegségének feltámadásként való szimulálására. Ha a 
betegség a politikában is lehet metafora (márpedig 
hogy lehet, azt nemcsak a  Brezsnyev-korszak 
végjátékából tudjuk), akkor Jelcin váratlan, 
fordulatszerű, azaz csodás felgyógyulása, úgyszólván 
megifjodása önmagában is elég lett volna győzelméhez. 
A választási kampánycsapat Jelcin testi állapotát 
újjászületésként és feltámadásként tematizálta, és ezt a 
jelentést kényszerítette rá a társadalmi képzeletre, ezt 
csúsztatta át a politikai realitások síkjára. A második 
forduló előtt Jelcin testi állapotának hirtelen, 


fordulatszerű "rosszabbodása ugyanezért lett a 
kommunisták , csodafegyvere", utolsó reménysége. Ök 
aztán a ,múmia bosszújaként" próbálták népszerűen 
tematizálni Jelcin hirtelen testi összeroppanását, 
betegségének látható kiújulását (,Jelcin élő halott", 
,tiszta Brezsnyev", ,a tévében már nem is őt, hanem a 
múmiáját mutogatják"), kevés sikerrel. Részben mert 
erre már alig maradt idejük, részben mert annyi ereje 
szegény választási Muszáj-Herkulesnek még ekkor is 
volt, hogy a kamerák elé üljön és szobormereven, a 
súgógépről felolvasson egy elnöki szózatot a néphez, 
kép által tanúsítsa tehát, hogy a feltámadott elnök még 
mindig életben van. Ameddig a politikusnak van ereje 
és módja magáról képet produkálni, addigi életben van, 
függetlenül attól, él-e, hal-e. Vjacseszlav Nyikonov, az 
ODOM (Összoroszországi Mozgalom az Elnök Társa- 
dalmi Támogatásáért) sajtószolgálata mellett működő 
analitikus csoport vezetője a választások után újságírók 
kérdéseire válaszolva meg is jegyezte, hogy ,a 
kommunisták utolsó kártyája Jelcin egészségi állapota 
volt, de mi mindent elkövettünk, hogy kiüssük a 
kezükből ezt a kártyát és ne tudják kijátszani ellene"."" 


Az ,emberi feltámadás műhelycsarnoka", amelyet 
Erről című poémájában Majakovszkij éppen ide, a 
második , Ezredfordulóra képzelt el, immáron áll és 
ontja a feltámasztottakat, ha persze csak virtuálisan is! 
Az emberi feltámasztás virtuális műhelycsarnoka 
ugyanis a Szimulakrum. A feltámasztás technikusai ma 
már a szó szoros, helyesebben a kép képes értelmében 
fel tudják támasztani a holtakat: pixelről pixelre - a 
digitális kép nem ismer lehetetlent. De élő halottak, 
politikai és erkölcsi hullák vagy szellemi nullák 
esetében még csak digitális technikára sincsen 
szükség. Elegendő a megfelelő mítoszt a megfelelő 


§7 Tdézi: Borisz Bojko: Kak eto szgyelalosz. In: Kommerszant, 1996. 
25. szám, 8-9. o. 


pillanatban felmelegíteni. Márpedig ott, ahol a Húsvéti 
Egyháznak is nevezett ortodox kereszténység tradíciója 
eleven, ahol a vallási képzelet központi eseménye Jézus 
hús-vér valója szerinti, — hangsúlyozottan testi 
feltámadásnak csodája, ott minden testi feltámadás 
már eleve megnyerő. Hát még ha a kedvenc népi hős 
támad föl (mint sokéves alvásából egy másik orosz 
muszáj-Herkules, a titáni erejű Ilja Muromec), és a 
feltámadást még a televízió, is közvetíti! Jelcin 
jellegzetesen orosz feltámadóművész, aki legjobb 
alakításait mindig is pályafutása mélypontjain, a 
feltámadás orosz szerepében nyújtotta. A szóban forgó 
mélypontok testi életének is mélypontjai voltak, a 
politikai krízis közvetlenül testi krízisbe - betegségbe - 
csapott át, amit mindig föltámadás, újjászületés 
követett. Ilyen volt például infarktusa, majdnem-halála 
azt követően, hogy a , kőszívű" Gorbacsov nagy 
csinnadrattával letaszította őt a politikai Olümposzról, 
ahová pedig egykor a , peresztrojka" fenegyerekeként 
került fel. Ezt a politikai és fizikai bukást, ,kis halált" 
és a belőle való föltámadást Jelcin eddigi pályafutása 
során még sok-sok ilyen , kis halál" és politikai, egyben 
pedig testi feltámadás követte. Ne feledjük azonban, 
hogy a politikai (olykor erkölcsi) feltámadás közvetlen 
átcsapása testibe, miként a testi dráma minden 
eseménye, eleve népszerű. Jelcin ráadásul újra meg 
újra az orosz test (az ,élő holttest"!) drámáját vitte 
színre, amely tökéletesen megfelelt a népi érzületnek: 
a hanyatlás, a káosz, a halál mintegy a megújulás, az 
erőre kapás előfeltétele, a hosszú visszavonulások 
diadalmas előrenyomulásokba csapnak át, a mélységes 
bukások nagyszerű felszárnyalásokba, az országos 
katasztrófákból pedig világraszóló csodák lesznek. 


Mindez azt mutatja, hogy Oroszország is 
megérkezett a biopolitika korszakába: biopolitika á la 


russe." Minthogy a politikai eszmék Oroszországban is 
halottak vagy legalábbis haldokolnak, mivel semmiféle 
új eszme nem került elő (Jelcinék végső soron azzal 
nyertek, hogy ígéretet tettek: , továbbra is az lesz, ami 
van!"), azért a győzelem vagy vereség, népszerűség 
vagy — népszerűtlenség is elsősorban a testi 
teljesítmények függvénye volt: a fizikai erőnlété, a testi 
virtusé, amit a jelölteknek (tánccal, sporttal, evéssel- 
ivással, légideszantos jókedvvel és katonahumorral) 
lépten-nyomon tanúsítaniuk kellett. Amikor Jelcin - 
kampánycsapatának tanácsára - nem fogadta el Zju- 
ganov kihívás át egy kamerák előtt megvívandó 
szópárbajra, ezt egy pillanatig sem lehetett 
megfutamodásként és gyávaságként beállítani. A testi 
virtus emberéhez méltatlan, hogy szatócs módjára 
perlekedjen és dicsérje portékáját, amely önmagáért 
beszél. Nem akar ő se eladni, se venni semmit. Nem 
kenyere a szó. Mért lépne hát az eszmék és szavak 
vívóporondjára, mikor tudván tudja (ha máshonnan 
nem, hát médiaszakácsaitól), hogy a közönséget nem a 
blabla, hanem az ő one-man-show-ja érdekli: az 
erőfitogtatás. Csak egy javíthatatlan — modern 
, vadember" képzelhette azt, hogy az ideologikus szó 
pörölycsapásai alatt atletikus ellenfele összeroskad, 
hogy a kép elsődlegesen nem a testi attrakciót, hanem 
az ideológiai akciót ,jutalmazza". Csak Zjuganov 
képzelhette azt, hogy szavakkal! behozhatja Jelcin testi 
előnyét, amelyet képileg a feltámadás orosz csodája 
támasztott alá. Az orosz választási küzdelem a testek, a 
vitális erő, a fizikai teljesítmények nyelvén folyt. Aki ezt 
a képnyelvet beszélte, az akkor is győzhetett, ha beteg 
volt és öreg, mint Jelcin, ha pedig nem beszélte, akkor 


68 Ld. ehhez: Kreml: isztorija boleznyi. In: Kommerszant, 1995. 28. 

is veszíthetett, ha kicsattant az egészségtől és fiatal 
volt, mint Zjuganov. 


KOMÉDIÁSOK 


A férfiember méltóságán aluli mindenféle 
komédiázás. Ő ugyan nem fog színészkedni semmi és 
senki kedvéért, nem fog kivetkőzni magából, nem fogja 
megengedni, hogy bohócot, politikai mosóporreklámot 
csináljanak belőle. Nem üzleti szédelgő ő, hanem a 
Haza (stb.) Megmentője, nem piacon megvásárolható 
áru, amit vagy megvesznek, vagy nem, hanem minden: 
az Élet, a Stabilitás, a Biztonság, a Béke, ami nélkül 
még a piacnak is kampec. Ha képbe lép, csakis azért, 
hogy erélyes hangon tudassa mindenkivel:  , nem 
komédiázni jöttem, hanem rendet teremteni és 
igazságot osztani". Kétségtelen, hogy Jelcin és Lebegy 
színészi kvalitásai nem foghatók Gorbacsovéhoz vagy 
Reaganéhez. Ők legfeljebb magukat , tudták hozni", ezt 
viszont olyan beleéléssel, hogy az néha már karikatú- 
rának hatott. Az Amerikából meghívott kampány- 
menedzsereknek - mint hírlik - nagy nehézségükbe ke- 
rült, hogy Jelcint rábeszéljék a  színészkedésre. 
Természetesen a televíziós kép eleve színészt csinál 
minden politikusból Jelcin a tankra kapaszkodva is 
szerepet játszott 1991-ben, s már akkor sem 
történelmi, hanem televíziós szerepet), akár tetszik 
neki, akár nem. S ha nem vág jó képet hozzá, úgy 
marad. Ám az a színészkedés, amit egy klip követel 
meg a politikustól, minőségileg más természetű. Az 
egyik amerikai imídzsméker állítólag még Dick 
Morrishoz, Clinton elnök kampányszakértőjéhez fűződő 
baráti viszonyát is felhasználta arra, hogy nyomást 
gyakoroljon Jelcinre. Állítólag Morris kérte meg 
Clintont, hívná már föl moszkvai kollégáját és beszélné 
rá a ,komédiázásra", ami nélkül semmi esélye a 
győzelemre. , Muszáj Borja, muszáj, én is így lettem 


[A 

elnök!" - erősködött volna Clinton. Mindez azonban 
alighanem csak a választások után szájról szájra 
terjedő nagy ,médiamesék" egyike. A Nagy Utról - 
egyenesen Borisz cár udvarából - visszatért négy jenki 
mindenesetre így meséli a New York Timesban, a 
Washington Postban és a londoni The Timesban." 


Meghívott és hívatlan médiaszakértő kétségkívül 
bőven akadt a választások Moszkvájában. A négy 
amerikai, akiről a mesében szó van, nemrég még Pit 
Wilson kaliforniai kormányzó  kampánycsapatát 
erősítette. Állítólag 250 ezer dollárért vállalták a 
lehetetlent, hogy megmentik Jelcint a biztos bukástól. 
Tény, hogy Jelcin választási stábjának főhadiszállásán, a 
President Hotel második emeletén laktak, két 
luxuslakosztályban, éppen szemközt a kampánystábot 
vezető Tatjana Djacsenko - Jelcin lánya - irodájával, 
teljes inkognitóban, úgynevezett lapostévék eladásáról 
tárgyaló üzletembereknek álcázva magukat. 


A , NAGY CSAPAI" 


Hogy mekkora volt az amerikaiak szerepe Jelcin 
választási kampányában, azt csak találgathatjuk. lény, 
hogy a márciusban fölállt második (Filatov, Csubajsz és 
Iljusin vezette) kampánycsapat profi munkát végzett. 
Ez volt az az ,agytröszt", amely összehangolta a 
hatalmas kampánygépezet fogaskerekeinek 
működését. Az amerikai tanácsadók ebben a 
gépezetben talán fontos, ám semmiképp sem döntő 
szerepet játszottak." A ,nagy csapat" valójában számos 


69 Td. ennek tálalását az orosz sajtóban: , Janki, szpaszsije Jelcina". 
In: Moszkovszkije Novosztyi, 1996. 28. szám, 11. o.; Opasznaja 

Novosztyi, 1996. 27. szám, 4. o.; ld. még: Izvesztyija, 1996. július 

70 Általában nem tanácsos alábecsülni az oroszok szakértelmét 
ezen a területen. Hogy egyebet ne mondjunk, egy volt orosz 
kormányzó, Szergej Kirijenko édesapja, Vladilen Izraityel (a 


kis csapatra tagolódott, amelyek saját szakértőkkel, 
önállóan, de egymással összehangoltan  tevé- 
kenykedtek, saját —— profiljuk volt és saját 
munkaterületük: 


1. Mozgalmi háttér: ezt Szergej Filatov 1996 
januárjában alapított , Társadalmi mozgalom Borisz 
Jelcin elnök támogatására" (orosz rövidítése: ODOPP") 
elnevezésű regionális hálózata biztosította." Tagjai 
névleges és valóságos társadalmi szervezetek, 
önkéntesek, aktivisták lehettek. Ez a struktúra az 
oroszországi régiókban gyönge Jelcin számára nemcsak 
biztosítékot jelentett a helyi hatalommal szemben 
( alulról is látlak benneteket!"), hanem a hivatalossal 
párhuzamos, alternatív információs rendszert is, to- 
vábbá - és főként - a kampánykörút során tömegeket 
mozgósító szervezeti erőt. Egyebek mellett ezen a 
hálózaton keresztül jutatrák el a regionális rádiókhoz 
Jelcin kampányműsorait. Fontos szerepet játszott a 
politikai reklámok regionális terjesztésében az ARMSZI 
(Regionális Tömegközlési Eszközök Társulása"): 70 
regionális kábeltelevízió és külön az elnökválasztásra 
beindított regionális műholdas adás szolgálta az általuk 
szervezett kampányt. 


Kirijenko felvett név) már a peresztrojka éveiben a választások 
sajátos körülményeit szem előtt tartva két stratégiai elgondolást is 
kidolgozott a választások lebonyolítására, a 90-es évek legelején 
pedig már javában működtek imídzsméker cégei - a ,Pragma" és a 
,Gyelo". (L erről: Kinderszjurpriz. In: Szoversenno Szekretno, 
1998. 6. szám, 3. o.) 

4  ODOPP -  Obscsesztvennoje  Dvizsenyije  Organyizacii 
Podgyerzski Prezigyenta. 

73 ARMSZI -— Asszociacija Regionalnoj Szredtszv Masszovoj In- 
formacii. 


2. Pénzügyi háttér: a pénzügyeket Anatolij 
Csubajsz, az orosz privatizáció Atyja, egykori 
miniszterelnök-helyettes tartotta kezében. Rajta 
keresztül csorgott, majd ömlött a választási kampány 
kasszájába a pénzügyi, energetikai, hadiipari széktorok 
tulajdonosi klánjainak pénze, miután Csubajsz a davosi 
konferencián" - feltehetően nem nyugati 


74 Ld. ehhez az új orosz tulajdonosi és politikusi osztály meghatá- 
rozó egyéniségének, a milliárdos (a választások után az elnöki 
Nemzetbiztonsági Tanács helyettes vezetőjének kinevezett) Borisz 
Berezovszkijnak a visszaemlékezését Davosra és a választási 
kampány megszervezésére 1997 nyarán: , Mikor visszatértem a 
Sun Star Hotelbe, első dolgom volt, hogy szállodai szobámból 
fölhívjam Vologya Guszinszkijt. (Vlagyimir Guszinszkij, p:mé- 
diacézárx, 1996-ig a MOSZT Bank elnöke, az NIV - azaz Függet- 
len Televízió - országos tévétársaság és az NIV Plusz műholdas 
csatornái megteremtője, számos lap tulajdonosa, jelenleg a 
Moszfilm felvásárlására készülő Média-Moszt elnevezésű infor- 
mációs holding tulajdonosa - Sz. Á.) Az az igazság, hogy azonnal 
elfogadta ajánlatomat, üljünk le és beszéljük meg a helyzetet. 
Teljes mértékben osztotta Davosszal kapcsolatos érzéseimet. Ez 
volt az a pillanat, amikor a köztünk folyó kemény konkurencia- 
harcot háttérbe szorította a közös veszélyérzet. Nem kellett időt 
vesztegetnünk arra, hogy megtaláljuk a közös nyelvet. Persze, 
Davosban nemcsak Guszinszkijjal beszéltem. Hozzám hasonlóan 
aggasztónak ítélték a helyzetet Vologya Vinogradov (az Inkom 
Bank elnöke), Misa Hodorovszkij (a Menatep Bank igazga- 
tótanácsának elnöke), Javlinszkij (a Jabloko parlamenti frakcióve- 
zetője), Luzskov (Moszkva főpolgármestere). Amikor Csubajsz 
Davosban tartott sajtókonferenciáján kemény szavakkal illette az - 
úgymond - megújult kommunizmus kapcsán  Davosban 
megnyilatkozó lelkesültséget, akkor csak kimondta azt, amire 
mindannyian gondoltunk. [...] Csubajszt akkoriban menesztették. 
Kapott már néhány ajánlatot az üzleti szférából, de még csak 
ízlelgette őket és az volt a benyomásom, hogy nem túl boldog 
tőlük. Négyszemközt beszéltem vele. Azt ajánlottam neki, hogy 
próbáljon belőlünk csapatot formálni. Nem, nem is csapatot. Azt 
kértem tőle, hogy egyszerűen fogjon össze minket. [...] Pontosan 
tudtuk, hogy magas állami hivatala idején mindenkitől egyforma 
távolságot tartott, senkivel nem került bizalmas kapcsolatba 
közülünk. szigorúan ügyelt a formalitásra. Alighanem ez volt a 
döntő motívum - egyikünk sem kételkedett a tisztességében. 


közreműködés nélkül - megállapodott velük, hogy 
Jelcint fogják támogatni, ha az elnök elfogadja fel- 
tételeiket. Minthogy a költségek messze meghaladták a 
választási — folyószámlán nyilvántartott, legálisan 
engedélyezett összeg felső határát, s mivel igen 
gyakran készpénzzel, zsebből kellett fizetni a kampány 
munkatársait (40-50 vezető újságíró és tévés 


Ezenkívül eszében, lelki erejében, szervezőkészségében sem. Az 
egyetlen volt, akit ilyen egyöntetűen ítéltünk meg. Es meg kell 
mondanom, Csubajsz valóban nem akármilyen képességű ember. 
Lehet, hogy nem észkombájn vagy ötletember, de nem sokan 
vannak, akik pontosabbak és gyorsabbak a helyzetfelismerésben, 
mint ő. Egy szemvillanás alatt megértette, miről beszélünk, és azt 
mondta, hogy az ötletünk lélegzetelállítóan érdekes. Majd azt 
kérdezte: xEzt tényleg komolyan gondolják?cx, mire azt mondtam: 
teljesen komolyan. Megígérte, hogy gondolkozni fog a dolgon. 
Mármint azon, hogy fogjon össze minket, hozzon létre belőlünk 
egyfajta intellektuális központot, amely  ellensúlyozhatja a 
kommunista ellenzéket. Ez az új intellektuális központ Davosban 
kezdett formálódni. Saját szemünkkel láthattuk, hogy Zjuganovot 
Davosban úgy fogadják, mintha máris megnyerte volna az 
elnökválasztást. Érzékelhettük, hogy az orosz társadalom egy 
része milyen figyelemmel fordul felé és milyen támogatást nyújt 
neki, hogy például hivatalos szerveink, ottani követségünk is 
milyen fogadtatásban részesítik. [...] Persze minden bizonnyal a 
nyugatiak is azt szeretnék, ha nyugati típusú demokrácia lenne 
nálunk, sőt, még segítséget is készek nyújtani ehhez, csak nem 
saját életszínvonaluk rovására és mindenesetre nem úgy, hogy ők 
is ne húzzanak ebből valamiképp hasznot. Az föl sem merülhet, 
hogy áldozatokat hozzanak értünk. Mihelyt kiderült, hogy a 
kommunisták erőfölénybe kerültek a politikai színtéren, kérdések 
özönét zúdították Zjuganovra, melyek kizárólag azt firtatták: 
milyen garanciákat tud adni nekik a nyugati befektetéseket, 
hosszú távú terveket és szerződéseket illetően. Számukra a 
játszma már akkor eldőlt. Moszkvába visszatérve azonnal 
megkerestem Jumasevet és Iljusint (Jumasev az elnöki család 
bizalmasa és beszédírója, később 1997 márciusától egy ideig az 
elnöki adminisztráció vezetője, míg Iljusin az elnöki tanácsadók 
csoportjának vezetője. - Sz. Á.), és tájékoztattam őket davosi ta- 
pasztalatainkról és ajánlatainkról. Egymást követték a megbeszé- 
lések, többek között Csubajsz bevonásával is, aki akkor már tel- 
jesen azonosult a mi elgondolásunkkal. Jumasev és én megkértük 


szakember a kampány alatt havi 3-5000 dolláros 
díjazásban részesült, a választási koncerteket is 
zsebből fizették), ezeket a pénzeket legalizálni kellett, 
amiben Filatov , mozgalmi háttere" segített: társadalmi 
szervezetek ugyanis belátásuk szerint finanszírozhattak 
egy Jelcin támogatására rendezett koncertet saját 
költségvetésükből. Egy társadalmi szervezet pedig 
attól fogad el pénzt és annyit, akitől és amennyit nem 
szégyell. 


Egy választások után előkerült titkos 
dokumentumból azt is meg lehetett tudni, hogy csak 
választási agitációra mennyit költöttek és kiknek 
jutottak a legnagyobb összegek. A két abszolút győztes 
Borisz Berezovszkij ORT-je és Vlagyimir Guszinszkij 


Iljusint, hogy szervezzen meg egy közös találkozót számunkra az 
elnökkel, amelyen Vinogradov (Inkom Bank), Guszinszkij Moszt 
Bank), Hodorovszkij (Menatep Bank), Szmolenszkij (SZBSZ Bank), 
Potanyin (ONEKSZIM Bank) és Csubajsz is jelen vannak. Erre 
hozzávetőleg 1996 márciusában került sor. [...] A találkozóra nem 
sokkal az Iljusinnal történt beszélgetést követően került sor, és azt 
hiszem, nem lehetett túl kellemes az elnök számára. Meglehet, 
első ízben kellett végighallgatnia egy ilyen szókimondó és kemény 
beszélgetést, amelyből kiderült, milyen súlyos a helyzet, amelyben 
valamennyien vagyunk. Attól tartok, hogy az információs blokád, 
amely alá korábbi környezete - Korzsakov, Barszukov - helyezte az 
elnököt, elérte célját. (Korzsakov az elnök személyi biztonsági 
szolgálatának nagyhatalmú, 1996 júniusában puccsszerűen 
menesztett vezetője volt, Barszukov pedig a Szövetségi Biztonsági 
Szolgálat vezetője - Sz. A.) Az a benyomás alakult ki bennünk, 
hogy Jelcin nincs tisztában a helyzettel, bár most is nehezemre 
esik ezt így kimondani. Kellemetlen volt hallania, amit mondtunk 
neki: hogy az ellenzéknek nyerési esélyei vannak a közelgő 
elnökválasztáson, hogy az elnök népszerűségi indexe rendkívül 
alacsony. Azt mondta erre, hogy adataink pontatlanok, 
helyzetértékelésünk pedig hibás. Képzelheti, milyen vegyes 
érzésekkel távoztunk tőle. Habár egy fontos momentum mégiscsak 
volt. Azt hiszem, már  búcsúzkodtunk, amikor az elnök, 
Csubajszhoz fordult, és azt mondta neki: sAnatolij Boriszovics, 
hálás vagyok önnek a hűségéért.c,, (In: Kommerszant-Daily, 1997. 
június 17. 1-5. o.) 


NIV-je volt 169 millió, illetve 78 millió dollárral, őket 
követte 16 millió dollárral Vlagyimir Jakovlev a , Nye 
daj Bog!" (Ne adj Isten!) című antikommunista 
röplapjával és  Gleb  Pavlovszkij a regionális 
tömegközlési eszközökre kidolgozott projektjére kapott 
15 millió 500 ezer dollárral, és tőlük messze elmaradva 
Nyikita Mihalkov egyes filmjei lejátszási jogáért kapott 
500 ezer dollárral. A dokumentum 159 tételt 
tartalmazott és a végösszeg pontosan 342.716.742 
dollár volt." 


3. Számítógépes-analitikus háttér: Dolgozott a 
stábban egy 6 programanalízisre specializálódott 
ügyosztály is, mely - mint Valerij Homjakov, az ODOM 
szakértője a választások után elmondta - ,az ország 
történetében először volt képes olyan matematikai 
modellt alkotni, amely  — bámulatosan pontos 
prognózisokat tett lehetővé a választási részvétel és a 
választási eredmény közötti lineáris függés alapján"." 


4. A televíziós háttér: ennek biztosítása elsősorban 
Vlagyimir — Guszinszkij és Borisz  Berezovszkij 
médiabirodalmára hárult. A szervezés gyakorlatilag 
Igor Malasenko, az NIV (Független Televízió) 
vezérigazgatójának kezében összpontosult, de nagyban 
hozzájárult Eduard Szalagajev is, egy másik nagy profi, 
akit Jelcin a kampány elején, 1996 februárjában 
nevezett ki az RTV (Oroszországi Televízió) elnökévé, a 
leváltott Oleg Popcov helyére. A harmadik legnagyobb 
televíziós társaság, a Berezovszkij kezében lévő ORT 
(Oroszországi Közszolgálati Televízió) mozgósítása 
Jelcin mellett - Szergej Liszovszkij (az ORT reklámideje 
fölött rendelkező Premier SV reklámcég 


"5 Inessza Szlavutinszkaja-Ivan Tyisinszkij: Viberi menja. In: Profil, 

vezérigazgatója) és Arkagyij Jevsztafjev (az ORT 
januárban leváltott igazgatóhelyettese) feladata volt. 


5. Tömegkulturális — háttér: — a koncertek, 
népünnepélyek, tömeglátványosságok, sztárok 
korteskedése Jelcin mellett - az egész tömegkulturális 
stratégia kidolgozása és megvalósítása - Szergej 
Liszovszkij kezében összpontosult. 


6. A reklámhadjárat szervezeti-szakmai háttere: a 
választási klipek készítése és forgalmazása, az utcai 
plakátok, szórólapok, reklámtárgyak előállítása és 
elhelyezése Mihail Margelov Video International nevű 
cégének feladata volt (Liszovszkij Premier SV-je mellett 
ez a másik legnagyobb orosz reklám cég, mely az NTV 
reklámidejét szerezte meg, ahogy a Premier SV az 
ORT-ét). 


7. Családi háttér: a beteg, bizalmatlan, öreg Jelcin 
pszichológiai áthangolásában kulcsszerepet játszott 
lánya, Tatjana Djacsenko, aki nélkül egyetlen csapat 
ötletei és szakmai kívánságai sem realizálódhattak 
volna." A számítógépes  mérnöknőn keresztül 


" Berezovszkij így emlékszik erre vissza egy év távolából már 
idézett interjújában: , Kérdés: hogyan merült fel az ötlet, hogy a 
választási kampány munkájába bevonják Tatjana Djacsenkót, az el- 
nök lányát? Válasz: Ez Jumasev ötlete volt. Emlékszem, reggel 
hatkor telefonált rám és közöltet Támadt egy egészen zseniális 
ötletem.x Majd kisvártatva egyetlen nevet mondott: :Tánya.c 
Félálmomban még nem teljesen értettem, hová akar kilyukadni: 
sHogyhogy Tánya?x - kérdezem tőle. Mire ő: xITányának is ott kell 
dolgoznia velünk az analitikus csoportban.x Erre aztán fel- 
ocsúdtam és mondom neki: Ide figyelj, Válja, az ötlet nem rossz, 
de... Márpedig az az igazság, hogy az ötlet tényleg zseniális volt, 
de akkor még nem tudtam eléggé értékelni. Ez tette lehetővé 
számunkra, hogy közvétlenül az elnökhöz áramoltassuk az 
információkat. Így tökéletesen követni tudta az eseményeket. 
Világos, hogy ezen az úton torzítatlan információkhoz jutott, nehéz 
lenne ugyanis Tatjana Djacsenkóról föltételezni, hogy bármilyen 
más célja lett volna azon kívül, ami a mi célunk is volt: Jelcin 
választási győzelme. Kérdés: Kicsit előreszaladva: az elnök 


bonyolódott minden: nemcsak az  ,inkognitós" 
amerikaiak, de a hithű jelcinisták is elsősorban 
Tatjanán — keresztül tarthatták a kapcsolatot 
elnökjelöltjükkel. , Nagyon felkészült profi csapat jött 
össze - mondja például az egyik kulcsember, Filatov. - 
Hatalmas szerepet játszott benne Tatjana, az elnök 
lánya, aki szabadon érintkezhetett jelöltünkkel."? 
Tatjana közvetítése nélkül például alighanem másképp 
oldódott volna meg az első fordulót követő ,kis éji 
puccskísérlet", amikor Jelcin testőrei letartóztatták a 
Kremlből kifele igyekvő Liszovszkijt és Jevsztafjevet, 
Csubajsz bizalmi embereit, a két show-felelőst, akik 
kezükben egy kalap pénzt, azaz egy xeroxos doboznyi 
dollárt szorongattak. Természetesen az egész kampány 
alatt fontos szerepet játszott Jelcin érzelmi, lelki és 
fizikai karbantartásában felesége, Naina is. 


8.  Orvosi-sportorvosi háttér: Jelcin politikai 
föltámadása aligha lett volna lehetséges fizikai 
föltámasztása és életben tartása nélkül. Nem 
ismeretes, hogy a tulajdonképpeni gyógyszereken kívül 
milyen anabolikus erősítő és ajzószereket kapott (sokan 
elvonási tünetekkel magyarázták Jelcin gyors fizikai 
összeomlását a két választás közön), de hogy ilyenek 
nélkül a testi föltámadás vitális csodája aligha jöhetett 
volna létre, az bizonyos. Feltételezhetően szerepe 
lehetett ebben Tarpiscsev (azóta korrupciós botrányba 
keveredett és leváltott) sportügyi miniszternek, a 
sportolásban tiltott szerek ismerőjének, Jelcin egyik te- 
niszpartnerének, akinek Korzsakovon, később menesz- 


Tányának jelenléte a maguk csoportjában ténylegesen befolyásolta 
az események alakulását? Válasz: Milliószorosan. Olyan rövid 
távon, mint egy választási kampány, lépten-nyomon azonnali 
döntésekre van szükség, melyeket az elnökön kívül senki más nem 
hozhat meg. Ezért volt létfontosságú, hogy az új információs 
csatorna operatív legyen, és az elnök kenő bizalommal kezelje. 
x (Uo.) 

"8 Szobralasz ocseny professzionalnaja kommanda - Interjú Szer- 
gej Filatovval. In: Moszkovszkije Novosztyi, 1996. 27. szám, 4. o. 


tett nagyhatalmú , főtestőrön" kívül - ahogy oroszul gu- 
nyorosan mondják - egyedül volt , korlátlan hozzáférhe- 
tősége a testhez" ("/dosztup k tyelu "). 


9. Információs stratégiai háttér: Utoljára, de 
egyáltalán nem utolsósorban meg kell említeni a 
kampány információs stratégiáját kidolgozó és 
megvalósító, 1995 nyarán alapított FEP  (Fond 
Effektyivnoj  Polityiki, azaz "Effektív Politikáért 
Alapítvány") tevékenységét, amelyet Gleb Pavlovszkij, a 
RIA  ,Novosztyi" hírügynökség vezérigazgatója, 
lapszerkesztő és újságíró irányított. Az ő destruktív 
tevékenységüknek is köszönhető, hogy Zjuganov és 
pártja nem tudott megújult arculatú, szakmai 
kérdésekben mértékadó, Nyugaton is elfogadható 
pártként megjelenni a kampány során. 
Dezinformációkkal vagy információs fi- 
gyelemeltereléssel, a kommunista pártban súlytalan, 
ám szélsőséges figurák és nézetek reflektorfénybe 
helyezésével sokat ártottak Zjuganov népszerűségének. 
Május — végén például a RIA  ,Novosztyi" 
hírügynökségen keresztül terjesztették el, hogy a 
kommunisták, jelöltjük kudarcától tartva, ,fegyveres 
puccsra" készülődnek és fegyveres osztagaik a 
Moszkva környéki erdőkben gyakorlatoznak. Ez is a 
polgárháborús pszichózist volt hivatott elmélyíteni 
(Jelcin kampánycsapatának két oszlopos tagja, Georgij 
Szatarov és Viktor Iljusin , csócsálták" aztán sokáig a 
hírt, jóllehet pontosan tudták, mennyire kell azt 
komolyan venni, hiszen saját kampányműhelyük egyik 
részlegénél készült). Az efféle híreknek persze mindig 
volt valamilyen ténybeli alapjuk is, ha nem több, hát 
eldugott sajtókiadványokban felbukkanó hírek (az 
úgynevezett , Acsalov-ezred" vagy a Russzkaja Partyija 
255 fős harci osztaga csakugyan létezett, de amilyen 
komolyan készültek Jelcin környezetében egy puccsra a 
választás kedvezőtlen kimenetele esetén 1996 
februárjában, oly kevéssé készültek rá Zjuganov 


pártjában)." A FEP volt az egyik kezdeményezője a 
, Május 1 - nyitott város" rendezvénynek is, ahol Jelcin, 
a felsülés kockázata nélkül mutathatta meg, hogy 
nemcsak a kommunisták, ő is ki tudja még vinni a 
tömegeket az utcára, ha akarja. Marat Gelman, neves 
moszkvai galériatulajdonos, aki a FEP kötelékében vett 
részt a Zjuganov imídzsét romboló ellenpropagandában 
- későbbi elmondása szerint - saját sikerének 
tekintette 10 kisebb szervezet távozását a 
kommunisták vezette baloldali koalícióból." 


CHOOSE OR LOSE 


Jelcin kampányának amerikai stílusa nem 
feltétlenül az amerikai szakértők jelenlétével függött 
tehát össze. Az orosz médiaipar épp eléggé , amerikai" 
ma már, mind céljait és eszközeit, mind szervezeti 
felépítését és stílusát tekintve, semhogy külső 
támogatásra szorulna. A hadiipar és a nyersanyag- 
kitermelő ágazatok mellett ez az egyetlen termelési- 
szolgáltatási szektor, amely szinte teljes egészében 
helyi vállalkozók kezében van. Igaz, nemcsak azért, 
mert viszonylag kis és gyorsan megtérülő befektetéssel 
elég nagy profitot lehet benne elérni, hanem azért is, s 
talán főleg azért, mert a politikába történő 
befektetéseket, médiahatalom révén lehet realizálni, 
márpedig Oroszországban mindmáig a politikai 
befektetés, a hatalomba történő befektetés a 
legjövedelmezőbb. (Mondanunk sem kell, hogy amikor 
az orosz üzleti élet főszereplői 1996 elején Davosban 
összefogtak, és pénzt és képet nem kímélve mindent 
megtettek Jelcin újraválasztásáért, akkor ezt kezdettől 
fogva pontosan ilyen politikai tőkebefektetésnek 
tekintették, és Jelcin győzelme után rögvest be is 

nyújtották a számlát.) Nem meglepő, hogy a keletkező- 
ben lévő médiabirodalmak élén olyan tulajdonosakat 
találunk, akiket mind tulajdonuk, mind vagyonuk más 
ágazatokhoz köt. A részvény társasági formát öltött 
egykori  — Osztankinót, az első csatornát ORT 
(Oroszországi Közszolgálati Televízió) elnevezéssel 
Oroszország talán leggazdagabb embere, Borisz 
Berezovszkij kőolajmágnás tartja a kezében az RT 
egyik főrészvényeseként (noha többségi tulajdonos az 
állam), az NITIV-t (Független Televízió) pedig a 
médiaholdingot kiépítő, Vlagyimir Guszinszkij, aki 
1996-ban a Moszt moszkvai pénzügyi csoport vezetője 
is volt. A nagy hadiipari, energetikai, pénzügyi klánok 
vezetői (Csernomirgyin, Luzskov stb.) e ,két nagy" 
pillanatnyi gazdasági, politikai érdekei szerint 
juthattak képhez és a képbe kerülés által politikai 
befolyáshoz, ami persze tüstént pénzre konvertálható. 


Még tovább: az orosz információs és 
szórakoztatóipari piacon Amerikát megjárt, amerikai 
szellemben dolgozó orosz szakemberekből is akad épp 
elég. Ilyen a már említett Mihail Margelov, a Video 
International tulajdonos, aki öt évet töltött amerikai 
reklámcégeknél (azt megelőzően a TASSZ munkatársa 
volt), és ilyen Szergej Liszovszkij, a Premier SV elnök- 
vezérigazgatója, aki saját bevallása szerint is Clinton 
kampányából vette át a Music IV , síppal-poppal az 
elnökért" módszerét és híres ,Choose or lose" 
szlogenjét (bár van aki ezt az ötletet Tatjanának, az 
elnök lányának tulajdonítja"), hogy aztán orosz 
popsztárok szájába adva, koncerteken, , szuper-show"- 
kon, televíziós klipeken keresztül juttassa el a 


§1 Ld. erről és az elnök lánya, Tatjana Djacsenko 1996 óta befutott 

legfiatalabb és politikailag legpasszívabb választók 
szívéig: ,Vibiraj, a to proigrajes". ("Válassz vagy 
veszítesz, . az első forduló után pedig már 
magabiztosabb változatban: "Válassz és győzni 
fogsz! )?? 


Zjuganov tévé- és reklámgyűlölő . , patriótáival", 
elnyomorodott és kicsi mérges  öregembereivel 
szemben Jelcin stábjának a fiatal nemzedéket lehetett 
csak mozgósítania. A 18 éven alig valamivel felülieket 
viszont manapság politikai témákkal és ígéretekkel ki 
lehet kergetni a világból. Kizárólag a szórakoztató 
tömegkultúra témáival, ,tök jó" bulik ígéreteivel 
vonhatók be politikai csatározásokba, hacsak a 
választási kampány , karneváli" idejére is. Csak a 
tömegkultúra sztárjai adhatják be nekik, hogy a 
, választás tisztára klassz buli", és , akinek van egy kis 
gógyija, az tutira elmegy szavazni, és nehogy aszidd, 
hogy én pé-dul nem leszek ott, mert tutira ott leszek, és 
ne tudd meg, hogy kire szavazok, mer" tuti hogy 
Jelcinre szavazzak, mer" a Zjuganovra azér" nehogymá 
szavazzak, tudod mi van?!" És az orosz show-business 
sztárjai nyilvános koncertekkel, országjáró körúttal, 
klipekkel, interjúkkal valóban mindent megtettek Jelcin 
sikeréért. Minden okuk meg is volt rá. Először is a 
kiemelt gázsi, másodszor az össznépi lopásra és 
csalásra épülő, kriminális-kleptokratikus-korrupt 
rendszer fennmaradása, ami a show-business szereplői 
számára is a legközvetlenebb anyagi érdek volt, végül a 
Jelcin melletti elkötelezettség semmiféle kockázattal 
nem járó demonstrálása gyorsan megtérülő politikai 
befektetésnek sem volt utolsó dolog. 


Nem kétséges, hogy az orosz popsztárok, 
showmenek, énekesek, színészek, tévés műsorvezetők 
folytonos kiállása Jelcin mellett ezerszer súlyosabban 


§2 Ld. ehhez: Podszujetyisz ili proigrajes. In: Ogonyok, 1996. 29. 

esett latba, mint a pravoszláv metropolita veretes 
szózatai. A posztmodern politikus, ha megvan a 
magához való esze, nem is a spirituális hatalom 
hagyományos intézményeihez, az egyházakhoz vagy a 
szellemi hatalom képviselőihez (írástudókhoz, 
értelmiségiekhez, tudósokhoz,  művészekhez) dör- 
gölőzik. Ettől népszerűsége és tekintélye számottevően 
már nem igen növekedhet manapság. Mikor kezdeti 
legitimációs zavarukban az ex-kommunista és exX- 
ateista politikusok (többek közt Jelcin, Csernomirgyin, 
Luzskov is) mind gyakrabban tünedeztek fel a 
televízióban közvetített pravoszláv szertartásokon - 
kezükben lobogó gyertyákkal -, a nép elnevezte őket 
podszvecsnyikinek, azaz , gyertyatartóknak". Ujabban 
már nemigen látni őket itt. A pravoszláviát inkább az 
orosz állam emblémájaként, címerpajzsaként, semmint 
mézesmadzagként tartja maga elé a hatalom embere. 
(Hasonlóképp: a , másként gondolkodó", 
megvesztegethetetlen , orosz intelligencia", ez a világi 
szerzetesrend sem mértékadó erkölcsi intézmény 
többé, amellyel a hatalomnak számot kell vetnie, ha er- 
kölcstelen döntéseket hoz. Legfeljebb a demokratikus 
jogállam kitömött , címerállata", amit szertartásosan, 
akár a szovjet értelmiséget a hivatalos ünnepeken és 
díjátadásokon, fel lehet mutatni. Ha énekel, nekünk 
énekel, h, nem énekel, az se baj. Elrepülni már úgyse 
fog innen. A hatalom és az intelligencia közötti viszony 
posztmodern elszíneződésére, az orosz értelmiségi 
szerep leértékelődésére legszemléletesebb például 
alighanem szegény Kovaljov - e Poszt-Szaharov -, 
emberjogi aktivista esete szolgált a csecsen háború 
idején.) A posztmodern idők politikusa, a ,megcsinált 
ember" egyet tehet, ha nézettségi és tetszési indexét 
kicsit feljebb akarja srófolni: hozzádörgölőzik a 
legnépszerűbb sztárokhoz és a tömegkultúra mí- 
toszaihoz, hátha az össznépi elragadtatottságból neki is 
jut valami. Pontosan ezt tette Jelcin is, miután 


megértették vele, hogy nincs más választása. Choose 
or lose! 


KI LESZ A SZTÁR MA? 


Bár Oroszországban minden mindig másképpen 
van kissé, mint Nyugaton, ez a másság - a globális 
tömegmédiumoknak köszönhetően - már nem oszt és 
nem szoroz. Mondhatnánk, ez már csak a héj. A 
fecsegő felszín. Az ,orosz másság" (,orosz maffia", 
,orosz káosz", ,orosz rulett" stb.), miként minden 
, másság", — csak egzotikum: feldolgozásra és 
elkészítésre váró médiacsemege. Ha tehát az orosz 
mentalitás, mondjuk a kőkemény férfiasságot, a 
magánakvaló  zordságot, a mogorva  őserőt, a 
komédiázás megvetését , jutalmazza" az elnöki posztra 
(vagyis az ,orosz cár" szimulált szerepére!) pályázó 
politikusoknál, akkor ebből kell hatásos szerepet 
készíteni, és ezt kell eljátszani ilyennek kell 
megcsinálni őt. Hogy a két zord muzsik (,on muzsik, ja 
muzsik" - idéztük az előbb Lebegyet), a , szibériai 
medve" (Jelcin) és a , novocserkaszki kozák Maugli" 
(Lebegy) egymást mind jobban átfedő 
kampánycsapatának imídzsmékerei tisztában voltak 
ezzel, ahhoz nem férhet kétség. 


Nem volt viszont tisztában ezzel Zjuganov és 
posztkommunista pártja (vigyázat! ma már a 
kommunista párt, ,csak szimuláció!??), vagy csak nem 


§3 Sőt, a kommunista párt mindenekelőtt üzlet! Nemcsak abban az 
értelemben, hogy a jelenlegi politikai elit több mint 7596-a és 
gazdasági elit 6190-a került ki a néhai szovjet nómenklatúra, ezen 
belül elsősorban az SZKP és a Komszomol soraiból (legalábbis az 
Oroszországi Tudományos Akadémia Szociológiai Intézetének 
felmérése szerint), hanem abban az új értelemben is, ahogyan a 
dumademokráciában ma működik: ,a kommunisták, akár bármely 
kereskedelmi szervezet, mindenekelőtt maximális pénzügyi 
haszonra törekszenek" a kvázi-részvény társaságként" működő 
Dumában, ahol szabályos kereskedelmi alku és adásvétel tárgyát 


hitt a szemének. A feje után ment, ami már önmagában 
is baj egy fejetlen világban, ám ezt a bajt még azzal is 
megtetézte, hogy fent nevezett fejet teletömte 
tudományosabbnál tudományosabb teóriákkal, azaz a 
modernitásból itt maradt limlommal. A zjuganovisták, 
lévén — igazhívők, hű  meghallói a nemlétező 
törvényeknek, mélységesen meg voltak győződve róla, 
hogy ütött a Történelem órája, elérkezett, , nagy 
revans" pillanata, nekik most már csak állniuk kell a 
vártán, míg be nem robog a Forradalom Páncélvonatán 
a győzedelmes Zjuganov. A kommunista elnökjelölt 
kampánycsapata (ha ilyenje egyáltalán volt, a 
nyilvánosság előtt legalábbis ügyesen leplezte) a jelek 
szerint abban, hitben élt, hogy Oroszország, vagy 
legalábbis nagyobbik - a globális médiacivilizációtól 
elvágott és ezért még romlatlan - része változatlanul a 
, modern vadság" állapotában él, akárcsak maga a Párt. 
(Talán fülükbe csengett még a régi jelszó: , A Párt és a 
Nép - egyek.") Hittek tehát benne (és mentségükre 
legyen mondva: nemcsak ők, hanem minden rendű és 
rangú orosz modern - baloldaliak, jobboldaliak, 
radikálisok egyaránt), hogy az orosz átlagember még 
ma is a Történelem bűvöletében él, és a mondott, írott, 
nyomtatott szó tartja fogságában, holott Oroszországot 
- paradox módon éppen viszonylagos fejletlensége 
miatt - akadálytalanabbul és mélyebben szívta magába, 
posztmodern civilizáció, mint nyugati vetélytársait a 
Haladásban. Oroszországról csakugyan mindinkább el- 
mondható, hogy Bizánc Amerikája. 


A kommunisták abból indultak ki, hogy egy 
amerikai stílusú választási kampány, az elnökjelölt 


képezik a beterjesztés vagy elfogadás előtt álló törvények, a 
lobbiérdekek függvényében. Ld. erről: az Állami Duma 
képviselője, neves magánvállalkozó, — Konsztantyin  Borovoj 
markáns véleményét a vele készült interjúban: Lobbizm kak forma 
,zakonotvorcsesztva" v szevodnyasnyej Rosszii. In: Russzkaja 
MiszI, 1998. július 9-15. (4230), 1. o. 


sztárolásával, politikai klipekkel, show-műsorokkal, 
koncertekkel, csinnadrattával és görögtűzzel az orosz 
társadalom , vesztes" és ,kisemmizett" többsége, de 
legalábbis a kommunista választótábor számára eleve 
ellenszenves, kihívó, sőt felháborító lesz, anogy minden 
egyéb, ami Nyugatról jön. Így hát ők elsősorban a régi 
szovjet idők , ajtóról-ajtóra" járó agitációs módszerére, 
vörös zászlós utcai felvonulásokra, népi agitációs 
brigádokra és saját jól szervezett pártsejtjeikre 
hagyatkoztak minden régióban, illetve a regionális 
sajtóra, amelynek nagy része az ő kezükben volt. 
Csakhogy a nép, az istenadta nép egyre kevésbé olvas 
ma már politikai lapokat, ha egyáltalán olvas valamit! 


Semmi kétség: Zjuganovék leplezetlenül és durván 
ki lettek szorítva az uralkodó hatalom által teljesen 
kisajátított televíziós képből. Összehasonlíthatatlanul 
kevesebb pénz és tulajdonosi klán sorakozott föl 
mögöttük, mint Jelcin mögött. Az , oligarchák", a 
,pénzbojárok" ugyanis márciusban - némi hezitálás 
után - Jelcint választották. Az ország csak ez után 
választott, s ezért választott helyesen, azaz az orosz 
államtulajdonosi klánok érdekeivel egyezően. A nagy 
televíziós társaságok és reklámcégek tulajdonosai, 
nagynevű médiaszakemberek közül egyet sem találunk 
Zjuganov választási stábjában. Hogy ez mennyire fér 
össze a demokrácia játékszabályaival, miért hagyta 
vagy, óhajtotta az orosz társadalom, hogy így legyen, 
azt most ne firtassuk. Lényegesebb ennél az a kérdés, 
miért hagyták magukat a kommunisták, miért nem 
álltak ellent? Természetesen nem nyilatkozatokkal vagy 
tévétorony ostromokkal, hanem médiaeseményekkel, 
képekkel, információs és dezinformációs akciókkal? 
Miért nem kísérelték meg áttörni a blokádot? E téren 
annyira gyámoltalanok és passzívak voltak, hogy még 


§4 Ld. erről: Gyevjaty zjuganovszkih vivodov. In: Russzkaja Miszl, 
1996. július 11-17. (4134) 3. o. 


látványos kudarcokról, melléfogásokról, vereségekről 
sem számolhatnak be. Jelcin — amerikaias ízű 
kampányának fantasztikus sikere olyan váratlanul érte 
őket, hogy Zjuganov a választási vereség után kínjában 
, információs terrornak" nevezte  kampánystábja 
bénaságát.?? 


A posztkommunisták 1996 elején, megittasulva az 
előző év decemberében tartott dumaválasztásokon 
aratott győzelmüktől, annyira biztosak voltak Zjuganov 
sikerében, hogy eszükbe sem jutott médiastratégiát 
kidolgozni. Nem ,orosz embernek" való az! Alig 
költöttek pénzt televíziós szereplésre, reklámra, nem 
vásároltak műsoridőt. Az a kevés választási műsor, 
amivel képernyőre léptek, önképzőköri színvonalon 
mozgott.  Zjuganov életrajzát nem beszélték el 
hatásvadász klipekben, a , nép egyszerű fia" vagy , egy 
becsületes orosz ember" felemelkedésének igaz 
történeteként. Az ő imídzsmékerei nem kapták el az 
,utca emberét" (az üzleti reklámokból ismert fogással: 
,beszéljen maga a fogyasztó!"), hogy a párt politikai 
hirdetéseiben az ,ő egyszerű szavaikkal" (persze, 
, fekete-fehérben", mintha a ,valóságos életben" 
lennénk!) tanúsítsák: a kommunisták . ,választási 
mosóporának" tisztító hatása a legerősebb. Nem 
láthattuk  — Zjuganovot csecsemőként,  cseperedő 
kisfiúként, családja meghitt körében, teniszezés, 
sörivás, — tvisztelés — közben. — Zjuganov részben 
láthatatlan, részben láthatóan komoly maradt. 
Komolysága azonban, amivel a helyzet súlyosságát 
akarta érzékeltetni, mindinkább maga vált súlyossá, s 
egyre vészjóslóbb árnyalatot kapott a dinamikus 
ellenkampány fényében. A , pojáca", ,komolytalan", 
, nagyivó" Jelcinre azért szavaztak többen, mint a 
,vészjóslóan komoly", nem komédiázó Zjuganovra, 
mert úgy érezték, nem kell tartani tőle, Zjuganov 

viszont az állam leendő fejének súlyos szerepében 
unalmas vagy ijesztő volt. Ha imídzsmékerei abból 
indultak ki, hogy a kommunista választótábor elutasítja 
a Jelcin-kampány ,amerikanizmusát" és mindenféle 
komédiázás visszatetszést kelt benne, akkor ebben 
aligha tévedtek nagyot. Csakhogy Zjuganov kizárólag 
saját választóira hagyatkozva nem nyerhette meg a 
választásokat. Legfeljebb akkor lett volna erre esélye, 
ha a szavazásra jogosultak kevesebb mint fele ment 
volna el szavazni! Ha viszont szélesíteni akarta volna 
választói táborát (például úgy, hogy fokozza 
médiaaktivitását és szórakoztató elemeket visz bele 
kampányába), akkor saját tábora egy részének 
elvesztését kockáztatta volna. A posztkommunisták 
elnökjelöltje számára ez a , 22-es csapdája" volt. 


Jelcin túltengését a tévéképben Zjuganov és hívei 
eleinte elégedetten, csaknem kárörömmel figyelték. 
Biztosra vették a bumeránghatást, amitől mellesleg 
még Jelcin némely tanácsadói is óvtak. Arra is 
számítottak, hogy brutális kipasszírozásuk a képből 
egyfajta televíziós mártíriumként dicsőülhet meg és 
spontán együttérzést, rokonszenvet válthat ki még 
azokból is, akik talán nem szívelik őket, de még 


kevésbé szívelik az effajta - inkább kommunista 
diktatúrák monologikus propagandakampányait, 
valamint érett demokráciák stílusát idéző - , durva" 


manipulációt. A  ,finom" manipulációt részesítik 
előnyben. Nem értették meg, hogy , finom" és ,durva" 
manipuláció megkülönböztetésének csak a modern 
propagandában, a ,vadság" körülményei között van 
értelme. A posztmodern  politikaszimuláció, amit 
általánosabban széppoliítikának neveznék, túl van a cél 
eléréséhez alkalmazott eszközöknek ezen a primitív 
szembeállításán: lehet hatásos és hatástalan, 
lenyűgözően érdekes és dögletesen unalmas, hogy 
aztán ezt a hatást durva effektekkel érik-e el, avagy 


észrevehetetlenül finom eszközökkel, teljesen mellékes. 
A közönséget mindenesetre nem osztja meg. 


Jelcin ismeretes módon a , demokrácia" (az , orosz 
és  világdemokrácia"!) kártyáját játszotta ki a 
kommunistákkal szemben. A kommunisták 
természetesen a , nemzet" (az ,orosz másság", a , szent 
orosz tradíció") kányájával próbálták tromfolni Jelcin 
aduászát. Csakhogy míg az előbbi kártyával remekül 
összefért a nyugati média gátlástalan felhasználása, az 
utóbbihoz eleve csak az , idegen", , nemzetrontó" média 
elutasítása illett. Az orosz kommunista párt 
anakronisztikusan modern gondolkodású , vademberei" 
elképzelni sem tudták, hogy Oroszországban egy 
nagyszabású politikai küzdelem ne az utcán, az üzem- 
csarnokban, az ünnepi ülésteremben, a bírósági 
tárgyalóteremben folyjon, s hogy kimenetele ne itt vagy 
a kulisszák mögötti intrikák és  alkudozások 
eredményeként dőljön el, hanem popkoncerteken vagy 
a televízióban. Eredetileg Jelcin maga sem tudta 
elképzelni ezt, lévén politikai szocializációját tekintve - 
egyívású kommunista ellenfeleivel. Épp ezért a 
mindenható biztonsági emberei -  Szoszkovec, 
Korzsakov, Barszukov - vezette első kampánycsapat 
(amelynek — helyére — márciusban a  Csubajsz, 
Berezovszkij, Tatjana Djacsenko vezette inásodik 
csapat lépett) pontosan úgy járt el, mint a 
kommunisták. A szovjet idők közismert 
protokollműfajának modorában - ,az SZKP főtitkára 
találkozik a néppel" - egyre-másra szervezték a merev, 
kínosan ünnepélyes találkozókat az elnök és választói 
között. Csak Tatjana, a kedvenc kisebbik lány tudta 
ráébreszteni apját arra, hogy ha így folytatja, biztosan 
vereséget szenved. Csak ő tudta megértetni vele, hogy 
a politikus kommersz tévéképének szórakoztatónak, 
testközelinek, vidámnak, emberinek, változatosnak kell 
lennie ahhoz, hogy a képevők tömegei ne köpjék ki. De 
hogyan is tudták volna elképzelni a modern idők 


neveltjei, a Történelemben és Mozgalomban, végcélban 
és eszközökben, osztályokban és  nemzetekben 
gondolkodó  ,vademberek", hogy egy sorsdöntő 
politikai választás központi kérdése ne az legyen, hogy 
ki a jobb, kinek van jobb vagy megvalósíthatóbb 
programja az ország számára, kinek van igaza, hanem 
- hogy ki a sztár? 


VIRTUÁLIS POLGÁRHÁBORÚ 


A kommunisták 1996 januárjában indított 
offenzívájuk során (amely Jelcinék számára úgyszólván 
aranyat ért) a  Dumában  érvénytelenítették a 
Szovjetunió feloszlatását kimondó nevezetes belovezsi 
szerződést. Nem volt más ez, mint a Szovjetunió 
jelképes visszaállítása, a Szovjetunió szimulálása, ha 
úgy tetszik. Régi modern időkben ezt nevezték 
restaurációnak, a  ,történelem kereke  visszafor- 
gatásának" és sok más ilyesminek. Manapság azonban 
ez a kerék - az ész-kerék - már nem forog. Se előre, se 
hátra. A restauráció is csak televíziós dumajáték, a 
széppolitika műfaja. Persze, a Szovjetunió iránti 
össztársadalmi nosztalgiára mindenki megpróbált 
valamiképp rájátszani. Jelcin május 9-én nem átallott 
még a Lenin-mauzóleum mellvédjére is felkapaszkodni, 
hogy díszszemlét fogadjon, a felvonulás végeztével 
pedig, lent a téren fél térdre ereszkedve ajkával illesse 
a Győzelem sarló-kalapácsos vörös lobogóját. 


Csakhogy a Szovjetunió visszaállítása, a , Back in 
USSR" képzeletjátéka óhatatlanul egy másik képzelet 
játékot is elindított - a polgárháborúét ugyanis. 
Minthogy azonban a polgárháború képzelet játéka a 
félelemre épült, izgalomban, fordulatosságban messze 
felülmúlta a Szovjetunió elképzelt visszaállításának 
boldogító, ám egyszeri retorikai aktusát. Még ha a 
keményen antikommunista dokumentumfilm-rendező, 
Govoruhin - a kommunista Zjuganov. legeltökéltebb 


híve és kortese - megcsinálta volna is az Ilyen 
Oroszországot vesztettünk el című , dokumentum- 
filmje" párdarabját, mondjuk, az Ilyen Szovjetuniót 
veszítettünk el címmel, mint ahogy erre az alkalomra 
még nem csinálta meg, akkor sem lehetett volna a 
Szovjetunió visszaállításának szomorújátékából 
lélegzetelállító kétszemélyes választási drámát csinálni, 
amelyben a mitológiai Jó és Rossz vívja örök élethalál- 
küzdelmét. A polgárháború rémképe viszont kiválóan 
alkalmas volt ennek a küzdelemnek a képernyőre 
vitelére. Jelcinék választási kampánycsapatának csak 
át kellett fordítania a Szovjetunió helyreállításának 
kommunista szimulálását a polgárháború 
antikommunista szimulálásába. A fantasztikus átfordí- 
tás alapja a következő szillogizmus volt: a kommunisták 
vissza akarják állítani a Szovjetuniót, ez csak 
polgárháború árán lehetséges, tehát: kommunisták — 
polgárháború. 


A kommunisták elbizakodottsága és szerencsétlen 
szimulációs kísérlete kapóra jött a Jelcin-csapatnak, 
hiszen 1996 januárjában Jelcin még teljesen 
esélytelennek látszott a küzdelemben: ez idő szerint a 
választók 696-a szavazott volna rá. A Times szerint 
állítólag a Tatjana Djacsenko keze alatt dolgozó 
amerikai kampányszakértők ötlete volt, hogy Jelcin - 
aki egy kis konfrontációra egyébként is mindig kapható 
- a polgárháború rémképére építse választási 
stratégiáját: ,A győzelemhez egyetlen stratégiailag 
roppant egyszerű út vezet - mondták volna ők. - 
Először is  Jelcinnek a kommunisták egyetlen 
alternatívájaként kell megjelennie, másodszor pedig 
azt kell belesulykolni az emberekbe, hogy a 
kommunistákat mindenáron meg kell állítani. Ha 
Jelcint az emberek nem szeretik, akkor a kom- 
munistákat még kevésbé szeressék.""§ Ezen a módon 


$6 Tdézi: Argumenti i Fakti, 1996. 28. szám, 5. o. 


Jelcin bizonyos választói rétegek előtt ismét úgy 
jelenhetett meg, mint a káosz és egy esetleges 
világkatasztrófa elhárítója, Oroszország és az orosz 
demokrácia, sőt, a ,Nyugat megmentője" (mint 
abszolút jó!), más rétegek előtt viszont úgy, mint a 
kisebbik rossz (mint relatív jó! a kommunista 
rémuralommal, a polgárháború és diktatúra abszolút 
rosszával szemben. S miután az amerikai szakértők 
alkalmi közvélemény-kutatásaikkal kiderítették, hogy a 
többségükben még a szovjet időknél is rosszabbul élő 
és kevesebbet fogyasztó oroszokat a kommunista 
Zjuganov hatalomra jutásában egyáltalán nem az 
aggasztja, hogy esetleg újból áruhiány lép fel, 
sorbanállás lesz és a félállami —— tulajdont 
visszaállamosítják, hanem az, hogy nyomában kitörhet 
a polgárháború és az ország véres káoszba süllyed, azt 
tanácsolták  Djacsenkóék kampánystábjának, hogy 
Jelcint a polgárháború rémét elhárítani képes egyetlen 
erőként léptessék fel az elnökválasztás fordulatos 
drámájában. 

A szimuláció szakemberei bámulatos gyorsasággal 
és ügyességgel alakították át az elnökválasztás 
politikai játékterét az orosz polgárháború mitologikus 
színjátékává,  — ,fehérekkel" — és  ,vörösökkel"7. (A 
szimuláció olyan sikeres és meggyőző volt, hogy a 
játszma végén a győztes Jelcin kénytelen volt 
amnesztiát hirdetni a vesztes ,vörösöknek", mondván, 
,mostantól ne legyenek se "fehérek", se "vörösök", 
nyújtsunk kezet egymásnak, és munkálkodjunk együtt 
most már a nemzet érdekében a haza felvirá- 
goztatásán".) A rendkívüli siker főként Igor Malesen- 
kónak, a Független Televízió megteremtőjének és 
igazgatójának, Jelcin kampánycsapatában a 
médiaügyek fő felelősének köszönhető. Malesenko tíz 
évvel ezelőtt az Amerika és Kanada Kutató Intézetben 
kezdte pályafutását mint a ,nukleáris elrettentés 
stratégiájának"  — kérdésére szakosodott, virtuális 


valóságok modellezésével foglalkozó fiatal szakember: 
JA nukleáris elrettentés politikai-pszichológiai 
aspektusaival foglalkoztam - mondta el 1996 már- 
ciusában egy  életútinterjúban a  Nyezaviszimaja 
Gazetának. - A nukleáris elrettentés merőben 
spekulatív természetű jelenség, az ideák világába 
tartozik. Hiszen a nukleáris fegyvert még senki nem 
alkalmazta (Hirosimának ehhez semmi köze). Olyan ez, 
mintha sakktáblán zajlana le minden, vagyis virtuális 
valóságot alkotva. Ma azonban már nem önmagában a 
virtuális valóság, hanem annak anyagi vonzata 
érdekel.""" A hadiipari technológiák és a techno- 
telemédiumok fejlődése közötti összefüggés, amelyet 
Paul Virilio oly mélyrehatóan elemzett eddigi 
könyveiben, ebben a kis életrajzi adalékban is 
szembeszökő. Az orosz polgárháború elrettentő 
mumusa, mellyel az orosz választópolgárt és a 
Nyugatot riogatták, természetesen virtuális valóság 
volt. Megint egyszer bebizonyosodott: akié a virtuális 
valóság, azé a hatalom, aki sikeres ebben szimulál, az 
győz. A szimuláció mindinkább a politikai túlélés 
kulcskérdése. 


A Jelcin és - a második választási forduló előtt - 
Lebegy kampányának szolgálatába állított  ORT 
(Oroszországi Közszolgálati Televízió) szociológiai 
figyelőszolgálatának igazgatója, Vszevolod  Vilcsek 
készséggel elismerte, hogy az orosz televíziósok és 
újságírók - a demokrácia védelmében, kénytelen-kellet- 
len, szerepüktől viszolyogva, de remélhetőleg utoljára - 
csakugyan polgárháborúként dramatizálták a 
választásokat. Nem tehettek egyebet, mert - úgymond 
- csak a ,jó börtön" (Zjuganov) vagy a ,rossz 
szabadság" (Jelcin) között választhattak: ,Ma teljes 
nyíltsággal bevallhatjuk már magunknak, hogy a 


§7 Cselovek praktyicseszkij - interjú Igor Malesenkóval. In: 
Nyezaviszimaja Gazeta, 1996. március 30. 5. o. 


társadalom polgárháborún ment keresztül, csak annak 
hideg, s nem forró változatában. Ebben a helyzetben a 
televízió valóban nem volt és nem is lehetett 
elfogulatlan. Tendenciózus volt, de a demokrácia 
érdekében volt az. Abban segített, hogy a polgárháború 
betegsége enyhe lefolyású legyen, és az orosz 
társadalom megszerezze végre a szükséges immunitást 
vele szemben.""? Valójában az orosz társadalom már 
1917 és 1921 között megszerezte ezt az immunitást, 
már amennyire ilyen immunitás létezik egyáltalán. 
Azóta az orosz polgárháborút csak szimulálják, hol 
véresebben, például 1993 októberében Moszkvában, 
hol vértelenül, mint a "96-os elnökválasztáson. Úgy 
látszik, az orosz polgárháború tényleg monstruózus 
témája olyan mélyen fekszik a kollektív tudattalanban, 
hogy az orosz társadalom nem tud vele betelni. Már a 
szovjet tömegkultúrának is alapmítosza volt - Csapajev- 
től kezdve a Sivatagi tizenhármakon át egészen Nyikita 
Mihalkov Sivatagi fehér nap című filmjéig. Úgy látszik, 
ez volt, s maradt az igazi ,eastern". Tiszta 
Oroszország! 


ÉS HAMAROSAN A SÖTÉTSÉG 


Jelcin  — orosz-amerikai  — kampánystratégiája a 
választók félelmi reakcióiból indult ki, s mivel az orosz 
társadalom legjobban a polgárháborútól félt, ezt a 
vasat ütötték éjjel-nappal, egészen a vörösizzásig. 
(Olykor szinte a szó szoros értelmében: a , Krasznaja 
szmuta" - "Vörös Káosz" - című rémklip-sorozatban a 
téma oly vörösen izzik már fel, hogy Goebbels is 
megirigyelhetné.) A jelek szerint azonban volt valami, 
amitől az orosz lakosság még a polgárháborúnál is 
jobban tartott. Nevezetesen attól, hogy a kommunisták 
- győzelmük esetén - elragadják tőlük kedvenc 


§8 Vszevolod Vilcsek: Televigyenyiju pokoj tolko sznyitsza. In: 
Moszkovszkije Novosztyi, 1996. 27. szám, 5. o. 


játékszerüket, egyetlen boldogságukat - a televíziót. S 
akkor nem lesz több 7Jropikanka, Humoristák Klubja, 
Vidámak és Talpraesettek Klubja, Csodamező, Téma, 
Mi, Reggeli Csillag, Kukli (az Uborka orosz változata)... 
Nem volt az orosz televíziózásnak olyan műsorvezetője, 
aki a választások előtt ne fenyegette volna meg nézőit 
azzal, hogy ha nem Jelcinre szavaznak, akkor magukra 
vessenek, mert őt bizony nem látják többé, sem azt a 
sorozatot, amit annyira szeretnek. Mert ha a 
kommunisták jönnek, akkor nekik biztosan menniük 
kell. Hogy a televíziós képelvonás puszta kilátásba 
helyezése (akár a  Gorbacsov-korszak elején a 
, szesztilalomé"), az üresen tátongó képernyő mint 
rémkép és végveszély milyen hatásos volt, azt jól 
mutatja a jelcini választási stáb dezinformációs 
háborúját irányító , agytröszt", Gleb Pavlovszkij FEP- 
jének (Effektív Politikáért Alapítvány) egyik húzása: 
elterjesztették, hogy Zjuganov győzelme esetén az 
összes televíziós sorozatot, szappanoperát leveszik a 
műsorról (talán még a leányanyák örömét, érett 
asszonyok boldogságát, kisnyugdíjasok egyetlen 
reménységét, a brazil Jropikankát is, amelynek 
kedvéért a választások napjának délelőttjén - a 
politikusok legnagyobb ijedelmére - fél Oroszország 
nem járult az urnák elé, megvárta míg a sorozat 
, választási megvesztegetésnek" szánt mindkét része 
lemegy). Mert a polgárháború fenyegetése félelmetes 
volt ugyan, mégsem volt olyan vaskosan valószerű, 
mint a televíziós képernyő kilobbanásának lehetősége, 
a televíziós éjszaka hamarosan leszálló sötétsége. 


, VI. FEJEZET 
A TELEREM: VLAGYIMIR VOLFOVICS 
ZSIRINOVSZKIJ 


Belegondolni is rossz, — milyen egyhangú, 
unalmasan zakatoló nagyüzem lenne a politikai 
világgépezet, ha mechanikus rendjét, kiszámítható 
működését nem borítaná föl legalább látszólag! - egy- 
egy üzemi baleset, kisiklás, katasztrófa; ha nem jelenne 
meg  műhelycsarnokaiban - legalább a politikai 
kedélyek láthatárán - a Baj, a Jaj és a Veszedelem. Nem 
civilizált képfogyasztó - esztéta, voyeur, kéjutazó -, 
hanem otromba vadember, érzéketlen fatuskó lenne az 
a politikafogyasztó, aki örömét lelné egy bajtól és 
bajkeverőktől, végveszélyektől és váratlan fordulatok- 
tól mentes világban. 


A jövőből ránk leselkedő veszedelmek réme lázba 
hozza politikai  képzeletünket,  felajzza politikai 
vágyainkat, felfokozza félelmeinket és reményeinket. 
Egyszóval felrázza a politikai tetszhalottakat és újra 
zoon politikon: politikai állatot - csinál belőlük, ha most 
már csak merőben esztétikai értelemben is. , Legjobb 
osztályrészünk a borzadály!" - lelkesült már Goethe 
Faustja is, amihez mi csupán annyit tehetünk hozzá 
ebből az alkalomból, hogy bizony a politikai borzadály 
is osztályrészünk, ha talán nem is a legjobb. 


A politikai baj váratlanul csap le ránk, mint a 
dögkeselyű. Hirtelen ragad ki a politikai letargiából, 
sok-sok elfakult fejű kisgyereket, akik máskülönben 
csak a politikai kapszlit kapdosnánk, egykedvűn és 
boldogtalanul. De hát mi a baj? 


TEREMTMÉNYEK 


Kezdetben voltak a vallási Isten kreatúrái, 
közöttük is mindenekelőtt maga a teremtés koronája - 
az ember, akit az Úr saját képére és hasonlatosságára 
alkotott. Mikor a vallási Isten - Nietzsche elhíresült, 
bár félreértett metaforáját idézve - meghalt, , elhagyta 
a világot", a ,valóság varázstalanná vált", Isten helyét 
az ideologikus Történelem (a Történelmi 
Szükségszerűség) foglalta el. Az ő ésszerű 
teremtményei az osztályok, a nemzetek, a nemzedékek, 
az államok, a pártok voltak. Azóta már Történelemisten 
is halott, és halottak persze mesebéli teremtményei is: 
történelemcsinálási —— kedv, utópikus remények, 
osztályharcos trillák, Isten véletek! 


Amiként a vallási világállapot végére , Isten 
halála" tett pontot, a modern világállapot - mint azt 
nap mint nap megélhetjük, ha merjük, tudjuk és 
akarjuk - a , Történelem halálával" végződik be. A 
, Történelem halála" nem a történeti folyamat, hanem 
egy történet, egy nagy-nagy történet (,narratíva", 
,mese") — végével, az — ideologikus történelem 
lezárulásával egyenlő. 


A posztmodernitás teremtő szelleme nem vallási 
képzeteknek vagy ideológiai eszméknek, hanem a 
technikai - képtermelés személytelen technológiai 
apparátusainak felel meg. Teremtményei: 
telekreatúrák. Csinálmányok. Megannyi tegnapról és 
tegnapelőttről jól ismert vallási és történelmi 
teremtmény  -  héroszok, királyok, pártvezérek, 
nemzetek, civilizációk, ördögök és angyalok, osztályok 
és fajok -, csak éppen vallási és történelmi dimenzió, 
súly és jelentőség nélkül. Mintha a történelmi alakok és 
motívumok az esztétikai súlytalanság állapotába ke- 
rültek volna: bármely politikai szőttes ornamentális 
mintázataiban megjelenhetnek. Szimulakrumok, vagyis 


olyan képek, amelyeknek a valóságban - a vallási vagy 
történelmi tettek világában - nem felel meg semmi, s 
amelyek maguk képeznek egyfajta valóságot - 
hipervalóságot, mint Jean Baudrillard mondja. A 
telekreatúrák éppilyen  kiperlények: a korábbi 
teremtmények összes tulajdonságát  hiperfokon 
szimulálják. Hiszen már puszta létezésük is túlzás. 
Ezért is hatnak oly gyakran karikaturisztikusan azok 
szemében, akik régi modern beidegződéseiket még 
nem veszítették el teljesen. 


A POLITIKAI SZÖRNY RÉGEN ÉS MA 


A régi vallási világ hősei - vezérek, varázslók, 
királyok, lovagok, mártírok, szerzetesek és törzsek, 
rendek, népek, egyházak és vallási közösségek - avagy 
a modern politikai élet szereplői - pártvezérek, 
kormányfők,  ideológusok, parlament, tömegek, 
nemzetek, osztályok, ideológiai táborok - a telekráciá- 
ban mint telekreatúrák lépnek színre, magukkal hozva 
természetesen a régi meséket, szüzséket, jelképeket, 
eszméket, célokat és eszközöket is, hogy merőben 
esztétikai módon olyan képvalóságot teremtsenek, 
amelyben senki nem él és semmi nem az, ami, ám ez 
éppoly kevéssé lehet megítélésének és megélésének 
szempontja, ahogy bármely műalkotás esetében nem 
kritériuma a hősök és történetek igazságának, 
érvényességének, hogy mennyiben felelnek meg a 
valóságnak. 


Nézzük meg most az egyik legnépszerűbb 
telekreatúra - a telerém - képét és e kép funkcióját 
úgy, ahogyan azt Oroszországban Vlagyimir Volfovics 
Zsirinovszkij politikai alakjában  mediatizálták. A 
csinálás és csinálódás — minden  mediatizációs 
folyamatban kibogozhatatlanul összeszövődik, 
egymásra és egymásból épül. Legtöbbször még azt is 
nehéz megmondani, mi van kezdetben: a kép vagy az 


alak, a politikus imídzsmékerek gondos munkával 
megtervezett fikciója vagy a spontán képbe kerülés 
folyamatában felépült kép, amire aztán tudatosan is 
építeni lehet. 


Kezdjük azon, hogy szörny- és szörnyűségfaló ko- 
runkban minden szörny és szörnyűség - miként minden 
eltérés a normától, minden szabályszegés, 
határátlépés, botrány - már eleve megnyerő: lenyűgözi 
a  fantáziátlanok fantáziáját, figyelmet kelt a 
figyelmetlenekben, elszórakoztatja az unatkozókat. Epp 
ezért a szörny alakja, akár félelmet kelt, akár 
mulatságos vagy bájos, már eleve hatásos. Régen a 
szörnyek kiváltsága volt, hogy az embereket falják, 
manapság ez is fordítva van: az ember falja, legalábbis 
szemével, a szörnyeket. Miután az isteni és Ideológiai 
értelem és igazolás nélkül maradt politikai hatalom 
mindinkább kénytelen átvenni a tömegkultúra 
nagyhatású eszközeit, kénytelen áttérni az esztétikai 
legitimációra (minden legitimációs mód - karizmatikus, 
tradicionális, racionális-legális esztétizálására), 
természetesen nem lehet meg szörnyek nélkül sem. Az 
üzemszerűen működő állam életébe némi színt csak 
virtigli — politikai szörnyek vihetnek. Részben 
szörnyűséges testi  attrakcióikkal (verekedés a 
parlamentben,  inzultusok a  tévékamera előtt, 
vetkőzések és kivetkőzések, orgiasztikus evés-ivás és 
szexuális — kihágások), részben verbális — ször- 
nyűségeikkel, amelyekkel gúnyt űznek mindenféle 
, politikai korrektségből" , átlépnek minden 
megengedett határt, és nem titkolt módon még 
örömüket is lelik ebben. A politikai szörny 
meghökkentő akcióival, folytonos verbális és testi 
agressziójával, botrányaival, fogadkozásával, 
fenyegetőzéseivel és ígéreteivel életben tartja a po- 


litika iránti érdeklődést, mert azt nyújtja, amit a tömeg- 
kultúra összes szörnyetege - kicsi és nagy, mulatságos 
és ijesztő: szórakozást. 


A politikai szörny - mint minden valamirevaló 
telekreatúra - mindenekelőtt szórakoztató. Nincs 
politikai élet, amely meg tudna lenni ilyen szörnyek és 
szörnyűségek nélkül. Nincs parlament, amelyben ne 
kapna helyet egy-egy szörny, ahogy egykoron nem volt 
fejedelmi udvar udvari bolond, háziszörny nélkül. A 
mindig ugrásra kész, ámde egyben mindig pórázon 
(politikai és tulajdonosi csoportok pénzpórázán) tartott 
politikai rém színt visz a politikai teátrum unalmas 
előadásaiba — és sötét  ellenfényében tündöklő 
csillagokként és lobogó fáklyákként dicsőülnek meg a 
szürke átlagpolitikusok, a kormányzati hivatalnokok, 
egyszóval az üzemszerű politika egész , normális" 
menete. Végezetül  — egy-egy politikai szörny 
kitalálásával és képernyőre alkalmazásával gyakran 
sikeresen lejárathatók olyan politikai eszmék, prog- 
ramok, pártok és pártvezérek, amelyekben és akikben 
amúgy nincsen semmi monstruózus. Elég a szörny 
szájába adni a legtermészetesebb igények 
megfogalmazását, és az máris szörnyűségnek fog 
hangozni.? A szörnyűség pedig, mint mondottuk, 


§9 Ha a politikai rém valamely váratlanul előálló politikai konstel- 
lációban más szerepet kap és megjuhászodik. , normalizálódik", 
elveszti rémséges vonásait, annak szinte mindig az a következ- 
ménye, hogy csökken a politikai szappanopera nézettségi és tet- 
szési indexe. Így például Torgyán József távozása a politikai rém 
szerepéből a magyar parlamentben 1998-ban vagy Vlagyimir 
Zsirinovszkij ,megjuhászodása" Putyin elnöksége alatt az orosz, 
Dumában, valósággal csapást mért a politikára. (Persze, új rémek 
és rémségek színpadra lökésével vagy másfajta szüzsékkel ez a 
fogyatkozás még ellensúlyozható.) Nem csoda, ha a teljesen 
nézhetetlenné vált magyar parlament összehívását és televíziós 
közvetítését az 1998 után felállt magyar kormányzat lényeg- 
telennek, sőt zavarónak tartotta és tartja még ma is. A parlament 
munkabizottságai enélkül is dolgozhatnak, a parlamenti ülés- 
szakokon pedig nem maradt mit nézni. Talán majd ha új szörnyek 


megnyerő. Az elszörnyetegesedett  pártpolitikustól 
azonban nem politikai, hanem esztétikai értelemben 
hőkölnek hátra. Vagyis — amikor a politikai 
technológusoknak sikerül szörnyűségként bemutatni, 
tehát valamely már működő vagy épp általuk 
működésbe hozott politikai szörnyhöz kapcsolni a 
politikai ellenfél általában normálisnak mondható 
követeléseit vagy nézeteit, akkor valójában nem azt 
hitetik el a  nagyközönséggel, hogy a hatalom 
birtokában ellenfelük politikai szörnyűségeket követne 
el, hanem azt, hogy ellenfelük politikailag komolytalan, 
hogy nem közrém, hanem privát szörny. A Történelem 
teremtette modern politikai szörnyek és a teleszörnyek 
között éppen az a döntő különbség, hogy utóbbiak 
privátszörnyek, magánszámok a politikai show-ban, 
akik csak virtuális rémtetteket követnek el. Igaz, a 
tegnapi történelmi szörnyek többségében sem a 
Történelem , szubsztanciális céljai", hanem valamilyen 
priváttéboly lépett működésbe, de ebben a képletben a 
magánszörnyek - ideológiai úton - még a Történelem 
tevőleges hőseivé - karizmatikus führerekké, népek 
atyjává, . nemzetvezetőkké  -  puffadhattak, és 
magántébolyultak történelmi léptékű 6 rémtettek 
sokaságát követhették el. Ez az, ami a mediatizált 


jelentkeznek, vagy a régiek visszatérnek. Az ellenzéknek ez idő 
szerint nincsenek rémei, és botránycsinálásban kifejezetten 
gyenge. Jólfésültségben és normalitásban úgyszólván nem ismer 
határt. Kérdés, hogy ennek a határtalan normalitásnak és 
jólneveltségnek a mediatizációja elég lehet-e a tömegkultúra ré- 
szévé vált politikai demokráciában egy választási csata 
megnyeréséhez. Uj rémek mindenesetre nem ütötték fel a fejüket 
a magyar parlamentben. Legalábbis formális rémek nem. Mert 
tartalmi rémségekből és rémfigurákból azért nincs hiány. 
Csakhogy ezekben nincs semmi impozáns, semmi meglepő, semmi 
mulatságos. Ezek az ásatag rémségek még a modern múlt, nem 
pedig a posztmodern jelen rémségei. Talán ezért is olyan 
végtelenül unalmasak. 


politikai hatalom és történelem viszonyai között 
alapvetően megváltozott: ma még a világtörténelmi 
személyiség - Hegellel szólva - szubsztanciális céljai - 
Szabadítás, Kivezetés-Bevezetés, Szolgálat, Védelem - 
és szerepei - Isten, Messiás, Hérosz, Népvezér - is csak 
privatizáltan)n a magánember 6 összefüggésében 
jelenhetnek meg. Márpedig a magánember általános 


elismerésre csak esztétikai értelemben - a sztár 
tömegkulturális hiposztázisában - számíthat. Mellékes, 
hogy ebben a hiposztázisában Jézus Krisztusként vagy 
Anti-Krisztusként, Cárként vagy Álcárként, 
Terminátorként vagy Messiásként válik-e sztárrá. A 
teleszörny figurája lényegében a mitológiai és 
történelmi Gonosz esztétizálásának felel meg, a 


politikus mint sztár egyik hiposztázisának. A teleszörny 
nem hatalomra, hanem ,képre tör". A teleszörny 
politikai szerepéért is harc folyik (,ki lesz a szörny 
ma?"), hiszen a szörnyfunkciót nyilvánvalóan attól a 
politikustól fogják jobb áron és többen megvásárolni, 
aki a leghatásosabban tölti be, akit legtöbben néznek 
vagy szeretnének látni ebben a szerepben. Nem 


hatalmon (látni) tehát, hanem a képernyőn. Mindazok, 
akik politikailag vagy erkölcsileg komolyan veszik a 
teleszörny figuráját, vagy tévúton járnak, mert a 
modern történelem megismétlődésétől tartanak, holott 
a Történelem már más történetbe kezdett; vagy egész 
egyszerűen a médiacirkusz fizetett alkalmazottai, akik 
esztétikai eszközökkel anakronisztikus félelmi 


reakciókat gerjesztenek, így tartva fenn és erősítve a 
politikai szörny rémképének hatóerejét. Tehát így is, 
úgy is működtetik a szörnyet. Másként fogalmazva: 
működtetnek egy politikust, egy pártot a szörny 
létfontosságú szerepében. Végső soron szörnyként 
sztárolják őt. 


Összefoglalásul azt mondhatjuk: politikai szörnyek 
márpedig nincsenek. Igény azonban - az ismert vicc 
poénját idézve - lenne rájuk. Márpedig ahol igény van, 
ott előbb-utóbb kínálatnak is lennie kell. Ha politikai 
szörnyek nincsenek, akkor ki kell találni őket. Kell, 
mert a politikát mediatizálni csak így érdemes. A 
kitalált szörnyek viszont nem politikailag, hanem 
esztétikailag állnak és buknak. A ,kapitalizmus" 
szörnye, a ,kommunizmus" szörnye, a , fasizmus réme", 
a ,vörös rém", a ,jenki rém" (ismertebb nevén: Uncle 
Sam), elvont ideológiai sémák és karikatúrák voltak, 
bármennyit fáradoztak is a világháborús és 
hidegháborús hatalmak propagandaapparátusai, hogy 
e szörnyeknek reális életet adjanak, s mintegy lehúzzák 
őket a piaci és/vagy állami tömegkultúra talajára. A 
politika utáni világ sztárolt szörnyei helyi vagy globális 
attrakciók: világszámok, s mint ilyenek, eleve a média- 
piacra készülnek. A média találja föl őket. , Föl" és nem 
, meg", amennyiben minden a tálaláson múlik. Minden- 
esetre a sztár-szörnyek vagy eleve magánszörnyekként 
(az ,emberevő szörny", a , pedofil szörny", a , szexuális 
bűnöző", a , maffiózó" stb.) jelennek meg, vagy 
magánszörnyek szintjére lecsúszott, ,későn jött" vagy 
,eltévedt"  — atavisztikus történelmi 6 szörnyekként 
(, teokrata szörnyek", ,etnokrata szörnyek", 
, nacionalista szörnyek", , rasszista szörnyek" stb.), akik 
helyi szinten, mintegy a civilizált világon kívül, a 
, rezervátumban" olykor-olykor még régimódi 
vérfürdőket, népirtásokat rendeznek (például 
Afrikában, a Balkánon, Dél-Amerikában), ám 
rémtetteiket éppúgy nem emelheti többé semmiféle 


ideológia a történelmi küldetés levegőegébe, ahogy a 
boldog emlékezetű Bokassa császár gyöngéjét - imádta 
az emberhúst - sem lehetett ősei tiszteletre méltó 
kannibalizmusával, vagyis a hagyománnyal 
legitimálni:Y nem lett belőle közbűntény vagy 
történelmi rémtett, hanem privátszörnyűség maradt. 
Egyébiránt alig van ebben a globalizálódó-tribalizálódó 
posztmodern világban olyan helyi szörny, akinek régi 
modern vagy egyenesen archaikus barbarizmusát ne 
szőné át a kriminális magánérdek - a család, a klán, a 
maffia, a korporáció - hálója." 


9 A piaci típusú tömegkultúra korábban a világtörténelmi sze- 
mélyt is előszeretettel mutatta meg ,magánszörnyként", a bűn, a 
téboly és/vagy a szerelem hiposztázisában, , hálósipkában" és 
,papucsban", Hegellel szólva: a ,komornyikja" szemszögéből, 
mintha a nagy emberek csak , a dicsőség, a hódítás beteges vá- 
gyából cselekedtek volna". ,A nagy történeti alakokat mint ma- 
gánszemélyeket jellemzik. Az embernek ennie kell és innia kell, 
vannak barátai és ismerősei, vannak pillanatnyi érzései és felin- 
dulásai. [...] Ismert közmondás, hogy senki sem hős a komornyikja 
előtt; én hozzáfűztem, de nem azért, mert ez nem hős, hanem 
azért, mert amaz komornyikcx. Ez lehúzza a hős csizmáját, ágyba 
segíti őt, tudja hogy jobban szereti a pezsgőt stb. A komornyik 
számára nincs hős, a hős a világ, a valóság, a történelem számára 
van. , (G. W Hegel: Előadások a világtörténet filozófiájáról. 
Akadémia, Budapest, 1979. 75. o.) De mi van akkor, ha a ,, világ", a 
,valóság", a , történelem" mint nagy átfogó szemléleti kategóriák 
és tapasztalati formák kiüresednek, szétesnek, nincsenek többé, 
és erőltetésük nevetségesen hat? Akkor az van, hogy minden 
tekintetben a  ,komornyik" szempontja és szemléletmódja 
diadalmaskodik. Márpedig a politika mediatizációja ennek a 
komornyik-szemléletnek, a történelem, a politika végletes 
privatizálásának felel meg a kommersz tömegkultúrában. Ld. a 
történelem , privatizálásához": Szilágyi Ákos: Privát-sztálin. In: 
Filmvilág, 1993. 11. szám. 

91 Mondjuk, Milosevics sohasem emelkedhet az olyan történelmi 
szörnyek szintjére, amelyekről a modern történelem hemzsegett: 
bűnei magánbűnök, ő maga privátszörny marad. (Nem mintha a 
régi történelmi rémek szörny tetteit a történelem dimenziója 
megnemesítette volna, s nem mintha a mai magán rémek 
bűneinek mértékén változtatna az, hogy történelmileg értel- 
mezhetetlenek. Itt jegyzem meg, hogy céloknak és tetteknek ez a 


FOGLALKOZÁSA: HITLER 


A politika esztétizálása istenigazából a fasizmussal 
vette kezdetét.? Mussolini vagy Hitler politizálási 
módja, nyilvános szerepléseik technicizálása (a film, a 
rádió, a mikrofon, illetve hangszórók segítségével), a 
sport és a háború összekapcsolása és fasiszta 
esztétizálása, a vezérek piaci típusú sztárolása - 


,történelmi értelmezhetetlensége" nem véletlenül merül föl 
először a fasizmus, illetve nácizmus kapcsán, az első olyan hatalmi 
gyakorlatokkal kapcsolatban, amelyek esztétizálták a politikát. 
Elég talán itt József Attilának, a történelmet istenítő marxi társa- 
dalomfilozófia elkötelezett hívének értetlenkedésére utalni a 30-as 
évek közepén: , Marx azt írja. hogy az emberiség csak (!) olyan 
feladatokat tűz maga elé, amelyek megoldásához a szükséges fel- 
tételek a valóságban jelen vannak - hogy lehet tehát, hogy egy 
hatvanmillió lakosú állam polgárainak fele a fajtisztaságot látja ma 
történelmi céljának?" (Osszes művei. III. kötet, 1958. 263. o.) 

92 A fasiszta művészetelmélet a tiszta esztétizmus vonásait viseli 
magán - írta Walter Benjamin, a jelenség egyik első megfigyelője 
és elméleti általánosítója. - A fasiszta művészet propagan- 
daművészet... Magától értetődik tehát. hogy ennek a művészetnek 
a jellemzői a legkevésbé sem egyeznek azzal, amit a dekadens 
esztétizmus mutat fel. A dekadencia sohasem mutatott ér- 
deklődést a monumentális művészet iránt. A fasizmusra várt, hogy 
összeegyeztesse a dekadens művészetelméletet a monumentális 
gyakorlattal. Az az anyag, amelyből a fasizmus sziklaszilárdnak 
vélt műalkotásait létrehozza, mindenekelőtt az úgynevezett 
emberanyag. Az elit a maga uralmát örökíti meg ezekben a 
műalkotásokban. És csakis ezek a műalkotások azok, amelyekben 
az emberanyag alakot tud ölteni. A fasizmus urainak szemében - s 
e szemek, mint láttuk, évezredeket tekintenek át - elenyészővé 
válik a különbség a kőtömbökből piramisokat emelő rabszolgák és 
a proletárok tömegei között, akik a sportpályákon és 
gyakorlótereken magukból alkotnak tömböket a Führer 
jelenlétében. ,, (Walter Benjamin: Kommentár és prófécia, 
Gondolat, 1967. 170-172. o.) Másutt pedig ezt írja:. Fiat ars - 
pereat mundus - hirdeti a fasizmus, és mint Marinetti vallja, a há- 
borútól várja a technikával megváltoztatott érzékelés művészi 
kielégítését. Ez nyilvánvalóan a tökély fokára emelt Vart pour Vart. 
Az emberiség. amely egykor Homérosznál az olümposzi istenek 
szemlélődésének tárgya volt, most magára maradt.  On- 
elidegenedése elérte azt a fokot, hogy saját megsemmisülését 


mindez előrevetítette már a politikai hatalom 
posztmodern mediatizációját. Mussolini és Hitler 
ugyanúgy ,megcsinálták", illetve , megcsináltatták" 
magukat, ugyanúgy , kiöltöztek" a normális polgári 
politikus szerepeiből, hogy esztétikailag felelevenített 
mitologikus szerepekbe, heroikus jelmezekbe 
öltözzenek be, és önkényesen kiragadott jelképekkel 
(fasces, szvasztika) vegyék körül magukat, 


elsőrangú esztétikai élvezetként élje át. Ez a helyzet a politika 
fasiszta esztétizálásával. A kommunizmus erre a művészet 
politizálásával válaszol." (I. m. 334. o.) Az utolsó mondat nemcsak 
a 30-as évek baloldali elkötelezettségű értelmiségi gondolkodójára 
vall, hanem egyfajta kitartásra a politika modern felfogása mellett, 
amely a nyugati kommunista eszmét is áthatotta. Minden bi- 
zonnyal ezért maradt észrevétlen, vagy látszott a politika fasiszta 
esztétizálásának fényében elfogadhatóbbnak, hogy a kelet-európai 
vagy orosz kommunizmus a politika totalizálását nem esz- 
tétikailag, hanem vallásilag hajtotta végre és terjesztette ki a mű- 
vészetre is. A piaci, a forradalmi és a két - fasiszta és sztálinista - 
totalitárius tömegkultúra mintáinak összefüggéséről és 
különbségéről ld. részletesebben: Szilágyi Ákos: Az eredeti és a 
másolat. In: Uő: A vágy titoktalan tárgya. 1994, Liget Könyvek, 
155-178. o. és: uő: Hitler Adolf szupersztár. In: Filmvilág, 1990. 1. 
szám. 


ugyanazokkal a gesztusokkal, mimikával, 
hanghordozással léptek fel a tömegek előtt, mint 
manapság a show-business színpadán a popsztárok, 
ezek a közönségidomárok. Csakhogy ők még a 
modernitás közegében léptek fel, és nem csupán 
eljátszották, hanem meg is valósították tömegkulturális 
szerepeiket, a modern médiumok segítségével 


felkeltett tömeghisztériát világháborúba és népirtásba 
fordították át. A  totalitarizmusok ebben a 
vonatkozásban a modern politikai hatalom  vég- 
vonaglásai voltak. Félresöpörve minden erkölcsi 
megfontolást és politikai ellenállást, szó szerint 
végigvitték - ad absurdum -, amire titokban minden 
modern politikai hatalom törekedett: a politikai eszme 


racionális megvalósítását. Ezzel pedig feltárták a titkot: 
megmutatták, hogy minden modern 
eszrnemegvalósítás " szükségképpen katasztrófába 
torkollik. 


A posztmodern politikában éppen a megvalósítás 
marad el, helyét a szimuláció váltja fel. 


Innen nézve - hacsak nem tekintjük tudatos 
reklámfogásnak - tökéletes félreértésben leledzett a 
londoni Index on Cenzorship recenzense és még vagy 
egy tucat nyugati újságíró, amikor a mediatizált orosz 
politika égboltozatján váratlanul feltűnő, vakító fényű 
új — csillagot, — Vlagyimir — Zsirinovszkijt Hitlerhez 
hasonlította: ,Látom magam előtt Németországot, 
ahogy 1926-ban az emberek csodálkozva, döbbenten és 
rémülten olvassák a Mein Kampfot. Ugyanakkor 
Angliában, Franciaországban, Oroszországban és az 
USA-ban a könyv olvasótáborát a következők adják: 
2090-ban politikai elemzők, 3090-ban kommentátorok, 
5090-ban egyetemisták. Es mégis, öt éven belül az 
egész világ kénytelen lesz megismerni e könyv minden 
betűjét (?? - Sz. A.), rásszmélve, hogy minden sora mö- 
gül háború, halál és pusztulás leselkedik. Vlagyimir 
Zsirinovszkij Utolsó csapás délre című kötetét 
ugyanebbe a kategóriába lehetne sorolni... Olvassák a 
könyvet inkább az események előtt, mint azok után...""? 
Tegyük félre azt a kérdést, mennyire következett a 
Mein Kampfból Hitler és Hitlerből a Mein Kampf s ha 
következett, akkor vajon műve tömeges és elmélyült 
olvasása megváltoztathatta volna-e a történelem 
menetét," azt azonban - közel hét év súlyos történelmi 


95 Az Index on Cenzorship 1994. 1-2. számából idézi Vlagyimir 
Zsirinovszkij Oroszország sorsa (1996) című könyvének hátlapján 
a szerkesztő. 

3 Némi adalékul szolgálhat talán ehhez a kérdéshez Kenneth 
Burke - nem sokkal , München" után - 1939-ben megjelent ta- 


eseménytelensége után - talán beláthatjuk már, ha nem 
vettük volna észre azonnal, hogy 1994 orosz választási 
mumusa - Vlagyimir Zsirinovszkij számára Hitler a 
történelmi szörny maszkja és szerepe volt. Szimuláció. 
Ahogy a Gorbacsov-éra végén - megbízóinak intenciói 
szerint - Zsirinovszkij a liberalizmust szimulálta? (az 
Oroszországi Liberális Demokrata Párt volt a szovjet 
kommunista párt monopóliumát megszüntető 
alkotmánymódosítás után az első párt, amelyet a po- 
litikai pluralizmus nagyobb dicsőségére a 
Szovjetunióban bejegyeztek - mint mondani szokás: 
talán nem véletlenül), úgy tért át a posztszovjet éra 
legsötétebb évében, 1993-ban a Hitler-szimulációra (ne 
feledjük, hogy Jelcin és környezete mint a , vörös- 
barna" puccsisták fészkét lövette szét az orosz 
parlament épületét), manapság pedig a , konstruktív 
erők" nemzeti egységéért küzdő, Medvékkel és 
Putyinnal egy húron pendülő, szolgálatkész államépítő 
felelősség - és méltóságteljes szerepének eljátszására 
készül (hol van már Hitler?). Mikor mire van kereslet." 


Ebből a szempontból tökéletesen jogos Eduard 
Limonovnak - a politika fasiszta esztétizálását hittel és 


nulmánya, amely a Mein Kampf nyelvi világának talán mindmáig 
legmélyebbre hatoló és legkomolyabb elemzése, noha a törté- 
nelem ismert menetén még ez a nagyszerű tanulmány sem volt 
képes változtatni: Kenneth Burke: A , Mein Kampf" retorikája, In: 
Az ellenség neve, Jószöveg Könyvek, 1998. 56-87. o. 

95 Ld. ehhez: Andrej Andrejev: Liberalizm na rosszijszkoj pocsve. 
In: Moszkva, 1995. 8. szám, 143-144. o. Valamint az 1993 elején 
magával Zsirinovszkijjal készült interjút: Cennosztyi liberalizma - 
na rosszijszkuju pocsvu? In: Szociologicseszkije Iszledovanyjja. 
1993. 7. szám, 77-82. o. 

96 Td. ehhez: Vlagyimir Kozlovszkij: ,Salom", Zsirinovszkij! In: 
Sztolica, 1994. 9. szám, 12-13. o.; Zsirinovszkij i Kaspirovszkij. In: 
Sztolica, 1994. 12. szám; Genyialnaja poszredsztvennoszty In: 
Rubezsi, 1995, 1. szám, 149-159. o.; Szergej Koroljov: Pohvalnoje 
szlovo g-nu Zsirinovszkomu. In: Uő: Donosz v Rosszii, Moszkva, 
160-189. o. 


karddal valló orosz írónak és nemzetközi kalandornak, 
a ,nemzeti bolsevizmus" szimulátorának, Zsirinovszkij 
egykori hívének - az a megjegyzése, hogy ,mindig is 
mondtam, hogy Vlagyimir Volfovics amerikai típusú 
politikus". Prototípusa nem más, mint Huey Pierce 
Long amerikai politikus, Louisiana állam leválthatatlan 
és az Egyesült Államok elnöki posztjára aspiráló 
kormányzója, egyetlen ideológiája pedig: ő maga - 
, Zsirinovszkij ideológiája - maga Zsirinovszkij"."" 1993- 


97 Eduard Limonov: Limonov protyiv Zsirinovszkovo, Moszkva, 
Konyec Veka, 1994. 165. o.,179. o. Limonov e tekintetben úgy lép 
fel, mint Zsirinovszkij riválisa. Zsirinovszkij vezér ellen írt 
pamfletjének legfőbb állítása épp ezért az, hogy Zsirinovszkij 
csaló: hamis Hitler, ál-Führer, látszólagos ultranacionalista. (Li- 
monov felháborodva leplezi le Zsirinovszkij szövegeiben az 
, antinacionalista" elemeket - pl. ,A nemzeti kérdést le kell ven- 
nünk a napirendről"; ,A nemzeti hovatartozás, a vallási meg- 
győződés, a családi állapot és más ilyenek minden egyes ember 
magánügyei"; ,A személyi igazolvány maradjon tiszta: név, szü- 
letési hely és dátum - kész, semmi más nem tartozik az államra" 
stb. - csakhogy ez nem Zsirinovszkij állítólagos , zsidó" szárma- 
zásából, , cionista" múltjából, hanem az általa választott ideológiai 
mintából következik: ő ugyanis nem az orosz etno-fasiszták 
, Hitlerének" szerepére pályázott, mint Limonov, aki az etno- 
fasiszta Milosevics paramilitáris szerb csapataiban fegyveresen is 
harcolt, hanem a birodalmi orosz ultranacionalisták , mintha- 
Hitlerének" szerepére.) Zsirinovszkijnak - Limonov szerint - 
tulajdonképpen mindene lopás és hamisítvány: családfája, le- 
származása, világnézete, politikai pályafutása, célkitűzései, pártja, 
életrajza. Nem véletlenül bukkan fel a  pamiílet lapjain 
leggyakrabban a történelmi ,szamozvanyec" kifejezés, amely a 
név bitorló hamis cárok, az álcárok megnevezése volt. Limonov 
persze maga is ,szamozvanyec"-ként, , ál-cárként" lépett föl a 
cárságért (a hatalomért) folyó küzdelemben, illetve médiajáték- 
ban, csak ő az etno-fasiszták jelöltjeként: Ál-Hitlerként harcolt. A 
másik Ál-Hitler ellen, mint egyik mosópor a másik ellen, 
ugyanazon a piacon, ugyanazokkal a reklámfogásokkal és ugyan- 
azért a szent célért: hogy megvásárolják, amit árul. A mintha-- 
politikai munkásság az ő esetében a szépirodalmi munkásság PR- 
jához tartozott. Innen nézve Limonov is politikai szélhámos ter- 
mészetesen, sőt, ő bizonyos értelemben már nem is Ál-Hitler, 
hanem Ál-Zsirinovszkij. Végtére a sikeres sztárolások egy-egy 


ban azért jelent meg Hitlerként, mert így kelthette a 
legnagyobb feltűnést, a legnagyobb megbotránkozást 
és pánikot a világmédiában. Tíz percre, természetesen. 
De tíz percre az orosz telerém szerepében újra meg 
újra képbe lehetett kerülni. Es a virtuális valóságban - 
mint ismeretes - egy perc minden, az örökkévalóság 
semmi. 


Természetesen nem biztos, hogy Zsirinovszkijt 
Zsirinovszkij találta ki. Tíz év távlatából nézve az 
oroszországi fasizmus egész tarka-barna története 
szimulációnak tűnik. Az orosz fasizmus rémképének 
felmutatására - felmutatására és nem többre - sokszor 
és sokaknak volt eddig szükségük. Ha kissé 
közelebbről is megnézzük, mi fán termett ez az , orosz 
fasizmus", akkor nem fasisztoid pártok és mozgalmak 
egyre növekvő befolyásának és felemelkedésének 
története bontakozik ki szemünk előtt, hanem 
fasisztoid kiadványok, könyvek, brosúrák, röplapok és 
jelvények elborzasztó látványa (,hát már itt tartunk 
Oroszországban, kérem szépen!") ilyen-olyan - feltétle- 


sztár tömeges utánzásában is kifejezésre jutnak. Ha neki sikerült 
eladnia magát, ha létezik a kereslet, akkor néhány kisebb-nagyobb 
botránnyal még rá lehet feküdni hullámaira. A Zsirinovszkij és 
Huey Long közötti párhuzam egyébként nem Limonov saját 
leleménye. Neve a korabeli nyugati sajtóban gyakran fölmerült a 
furcsa orosz politikai rém értelmezése kapcsán. Ld. ehhez 
mindenekelőtt: Charles H. Fairbanks: Polityika vozmuscsenyija. In: 
Pregyeli vlasztyi (Journal of Democracy), 4. szám, 53-62. o. , Az 
Egyesült Államok déli államainak őslakosa alighanem az ex- 
centrikus Huey Longhoz, Louisina Állam néhai kormányzójához, és 
nem Hitlerhez hasonlítaná Zsirinovszkijt. Politikai karrierje során 
Zsirinovszkij elejétől fogva csakis olyan ügyeknek szentelte magát, 
amelyekből személyes haszna volt. Azok az oroszok, akik nem 
hivatalos körülmények között találkoznak vele, mind beszámolnak 
ennek az embernek a bámulatos transzformációjáról, mikor is Mr. 
Hyde-ból Doktor Jekyllé alakul át, a tömeggyűlések szónoki 
emelvényén üvöltve handabandázó igehirdetőből nyugodt és 
racionálisan érvelő beszélgetőtárs lesz egy moszkvai szálloda 
luxuslakosztályában. ,, (I. m. 56. o.) 


nül fekete egyenruhás és mintha-szvasztikás zászlókat 
lengető - suhancok és önjelölt mintha-führerek, 
menetelő rohamosztagosok mediatizált képe, akik tíz 
év óta egyre csak jönnek, csak jönnek, anélkül, hogy 
tartanának valahová. Szinte hallani véljük a 
felvételvezető kiáltását: , Ennyi, gyerekek!" Ez a 
mérhetetlen számú hitlerbarnába és mussolinifeketébe 
öltözött pártocska, mozgalom, rohamosztag mind ez 
idáig - legálisan vagy erőszakkal még egy kerületi 
rendőrőrsöt vagy járási önkormányzatot sem foglalt el, 
és minden mediatizált fogcsattogtatás és véres 
fogadkozás ellenére egyetlen pogromot sem szervezett. 
A pogromok rémképe is szimuláció volt. Nem csalás, 
nem ámítás, hanem szimulakrum. Ez azt jelenti, hogy a 
pogromok így is megtörténtek, csak virtuálisan. Érzel- 
mi hatásuk - különösen, amíg a rémkép elsőrendű 
frissességű volt - felért a századfordulós oroszországi 
pogromok hatásával: közel egymillió orosz zsidó hagyta 
el pánikszerűen saját hazáját a 90-es évek elején. 


Amikor kívül és belül valakiknek érdekében állt a 
szóban forgó rémkép előhívása - megjelent: a központi 
média megtelt az orosz fasizmus színpompás, 
egzotikus, botrányos témájának taglalásával, 
szenzációs fotókkal, döbbenetes riportokkal, amelyek 
mind a közelgő fasiszta veszélyről szóltak. A fenyegető 
rémkép mögött rendszerint a különféle 
titkosszolgálatok árnyéka sejlett fel. A pénz 
forradalma, az információs vagy távközlési forradalom 
talán legfontosabb állampolitikai vetülete mindenütt a 
hírszerzés, a titkosszolgálatok, a biztonsági szolgálatok 
szerepének megerősödése, játékterük kiszélesedése, 
eszközeik további finomodása lett. Innen nézve nem 
meglepő, hogy eredetileg Zsirinovszkij rémképét is a 
KGB hozta forgalomba. Zsirinovszkij KGB-s 


kapcsolatairól már 1989-ben legendák keringtek. 
, Semmiféle . dokumentumot nem láttam, amely 
Zsirinovszkij KGB-hez fűződő kapcsolatának tényét 
alátámasztaná. E tekintetben csak saját feltételezé- 
seimre hagyatkozhatom - emlékszik vissza 2000-ből a 
kezdetekre az elfogultsággal nemigen vádolható 
Leonyid Kravcsenko, a szovjet központi televízió utolsó 
igazgatója. - Az augusztusi puccs urán leváltottak az 
állami rádió és televízió éléről, és a Jurigyicseszkaja 
Gazeta (jogi Szemle - Sz. A.) szerkesztőségében 
kaptam munkát, amely akkor a Kolpacsnij köz 13. alatt 
volt, a második épületben. Ez az építmény a KGB 
szervezetéhez tartozott. Márpedig éppen a 
Jurigyicseszkaja Gazeta szerkesztősége lett 1991-ben 
az LDPR (Zsirinovszkij pártja - Sz. Á.) főhadiszállása. 
Igaz, a párt akkor még jóformán nem is létezett. 
Vlagyimir Volfovics a mi telefonunkat és helyiségeinket 
használta. Egyébként a lap főszerkesztője, Oleg Finyko, 
továbbá helyettese és a szerkesztőségi titkár - később 
mind, az LDPR listáján kerültek be a Dumába. A 
legutolsó " dumaválasztáson Finyko  $Zsirinovszkij 
blokkjánakxk listáján a második helyen szerepelt, Finyko 
már akkor mondogatta nekem: sZsirinovszkij messzire 
jut még. Nem mindennapi személyiség.x Ami azt illeti, 
a hétköznapi érintkezésben valóban okos és tehetséges 
ember benyomását keltette. De már akkor beleélte 
magát a nyilvános politikus szerepébe és jól 
kamatoztatta az extravagáns ember maszkját, aki 
bármikor kész ellenfelét a hajánál fogva ráncigálni, 
vagy nyakon önteni egy pohár vízzel. Ám ezek mind 
aprólékosan kigondolt fogások (xprijomix) voltak. Az 
emberek hamar megszokták és sokan csak azért adták 
épp őrá szavazatukat, hogy a Duma élete ne legyen 
olyan émelyítően  unalmas."" Zsirinovszkij tehát 
civilben egyáltalán nem volt Hitler. Csak a 


9 Leonyid Kravcsenko: Putyin szevodnya vosztrebovan vre- 
menyem. In: Mir za Negyelju, 2000. 4. szám, 16. o. 


munkahelyén, a politikában volt az. Akkoriban az volt a 
foglalkozása. A színész sem azonos a szerepével. A 
sátánista szerelésben színpadra lépő sztár is lehet hívő 
keresztény és élhet derék polgári életet. Ez lehetne 
talán a politikus paradoxon, Diderot híres 
színészparadoxonának posztmodern változata. 


VLAGYIMIR VOLFOVICS, 
AZ OROSZ DEMOKRACIA OSTORA 


Persze, Zsirinovszkij sem egyik napról a másikra 
lett becsületes politikai rém. Rémüldöztek ugyan tőle 
korábban is, de igazán rémszámba csak 1993 
decemberétől, az első  dumaválasztás végzetes 
kimenetele után vették. , Nyakunkon a fasizmus!" és: 
,Tiszta Weimar!" - ilyen kiáltásokat hallatott 1993 
decemberében a dumaválasztások fő vesztese, Jegor 
Gajdar, Vlagyimir Zsirinovszkij ,váratlan", ,észbontó", 
,hihetetlen", — ,vészterhes"  stb.,  stb., választási 
előretörésekor. S bár igaz, hogy Zsirinovszkij Liberális 
Demokrata Pártjának körülbelül annyi köze volt 
,liberalizmushoz" és , demokráciához", mint Hitlernek 
, nemzethez" és , szocializmushoz", nem volt igaz, hogy 
a Jelcini állam fejéből kipattant és másfél hónap alatt 
bevezetett dumademokráciának és alkotmányos , elnöki 
monarchiának" akárcsak ennyi köze is lett volna a 
weimari Németország virtigli polgári demokráciájához. 
Kétségtelen, hogy a weimari demokrácia a nácik 
hatalomátvételébe torkollott, ám az is igaz, hogy ha 
egyszer valami nincsen, akkor torkollani sem tud. 
Innen nézve a , demokraták" politikai retorikájának 
, weimarizálódása" nem annyira az ,orosz fasizmus" 
elközelgő veszélyének nagyságára, mint inkább a 
liberális reformerek döbbenetének és csalódottságának 
nagyságára engedett következtetni. Annál is inkább, 
mert Gajdaréknak - az 1991 után kormányzati 
szerepbe került,  sokkterapista és — vaucseresen 


privatizáló , ifjú reformerek" első politikai 
formációjának - nem azért kellett megbukniuk a 
választásokon és távozniuk a kormányból, hogy 
Zsirinovszkij, a politikai rém váltsa fel őket a 
hatalomban, hanem hogy Jelcin megszabadulhasson 
tőlük. Jöhessen a nagy stabilizátor, Viktor Csernomir- 
gyin, aki, ha nem is a gazdaságban, de a kriminális- 
kleptokratikus-korrupcionista klánok, az , oligarchák" 
között ideig-óráig valóban egyensúlyt tudott teremteni. 
Zsirinovszkij rémképére azért volt szükség, hogy az 
, ifjú reformerek lelépésével" ne szűnjön meg a Jelcini 
állam demokratikus legitimációja: a demokráciát 
alapjaiban fenyegető politikai rémhez képest szinte 
bárki ,demokrataként" határozhatta meg magát a 
politikai palettán. 


Zsirinovszkij, aki egyébként egy politikai rémtől 
legalábbis szokatlan nyugalmat tanúsított az , októberi 
zendülés" véres napjaiban és messzemenő lojalitást 
Jelcin irányában, végső soron Csernomirgyin és Jelcin 
akaratából "győzte le  Gajdar — ,demokratáit". 
Zsirinovszkij — túlszerepeltetése a médiában, a 
kommunista párt és az összes szélsőséges - az 
,Ooktóberi zendüléssel" összefüggésbe hozott - párt 
kirekesztése a  dumaválasztásokból, nem beszélve 
Zsirinovszkij választási kampányának bőkezű 
finanszírozásáról, nyilvánvalóan a minden hatalmi, 
pénzügyi, jogi eszközt diktatórikusan kezében 
összpontosító oligarchikus kremli hatalom politikai 
tervének részét képezte. Még akkor is, ha feltehetően 
ekkora választási sikerrel nem kalkuláltak. Így lett 
Zsirinovszkij a fiatal orosz demokrácia ostora? Jelcin 


99 Akár a ,bohócok zsinata" a 18. század elején Nagy Péter ke- 
zében: , A bohócok egyfajta korbácsot is alkottak a kezében - írja a 
korszak történésze L. N. Szemjonova. - sSahovszkojt (a bohócok 
zsinatának főesperesét - Sz. Á.) és más ilyeneket - írja egy 
szemtanú - sok előkelő személy és miniszter megbüntetésére is 
felhasználtak, olyan látszatot keltve, mintha ők (a bohócok) 


és Csernomirgyin kezében, olyan ostor, amellyel a 
fehér házi csata után a Jelcin-rendszer demokratikus 
jellegében kissé elbizonytalanodó Nyugatot is meg-meg 
lehetett legyinteni: , Mihez képest is nem vagyunk mi 
demokraták?!" Zsirinovszkij a Dumában valóságos 
áldás lett Jelcin és Csernomirgyin számára 1994-ben: 
parlamenti fogcsattogtatásai, Nyugat-ellenes 
kirohanásai, fenyegetőzései és átkozódásai nap mint 
nap azt bizonyították ország és világ előtt, hogy milyen 
jól jártak Jelcinnel, aki már a Fehér Házat is csak azért 
lövette szét, hogy feltartóztassa a mindenféle orosz 
, Vi"-k hatalomra kerülését, a , vörös-barna" nemzeti 
téboly elszabadulását. Zsirinovszkij az új Dumában úgy 
festett, mintha  Kozirjev akkori külügyminiszter 
Stockholmban elmondott híres , beugratós" beszédéből 
lépett volna elő, mintha az ultranacionalista, Nyugat- 
ellenes, fenyegető tónusú első Kozirjev-beszéd kelt 
volna önálló életre, vált volna retorikai figurából hús- 
vér alakká, hogy most már folytonosan azzal riogassa a 
Nyugatot, mi vár rá, ha nem Jelcinéket támogatja, ha 
Jelcin és csapata elbukik. 


Zsirinovszkij, lehengerlő stílusával, 
színészkedéseivel, rabulisztikájával, agresszív 


célkitűzései leplezetlen kimondásával kétségkívül a 
,hóbortos osztrákot" idézte: azzal nyűgözte le a 
birodalom lumpenizálódott rétegeit, hogy kimondta 
rejtett vágyaikat, manifesztálta indulataikat, és azzal 
bénította meg hagyományos politikai ellenfeleit, hogy 
szemrebbenés nélkül felfedte előttük , szörnyűséges 
terveit", hogy váratlanul ugyanazt mondta, amit ők, 
elvette tőlük jelszavaikat, eszméiket és szavazóikat. 


részegségükben és a saját szakállukra cselekednének.x A bohócok 
parancsot kaptak, hogy xmelyik előkelő személyt kell leitatniuk, 
megverniük és megszégyeníteniük; ezt nyomban végre is 
hajtották. és velük szemben senki védelmet nem kapott.c,, L. N. 
Szemjonova: Erkölcsök és szokások Nagy Péter birodalmában, 
Gondolat, 1989. 170. o. 


Mindig azt mondta, ami hatalomközelben tartotta őt (a 
hatalom megszerzésének legcsekélyebb esélye és 
reménye nélkül, de hisz nem is erre szerződött ő!), 
mert kezdettől fogva tisztában volt vele, hogy 
Oroszországban a hatalom - pénz. Például az 1993-as 
rémületes választási sikere után rendezett első 
sajtóértekezletét azzal a bejelentéssel kezdte, hogy az 
ő pártja ,centrista", kijelentette továbbá, hogy a 
Dumában ,Jelcin kedvencei" akarnak lenni, minden 
fenntartás nélkül el fogják fogadni a megalakuló kor- 
mányt, nem kívánnak semmiféle határrevíziót, ők a 
,béke pártja" akarnak lenni. Ha netán felkérnék őket 
kormányalakításra, akkor kormányt alakítanak. Ha 
viszont nem kérik őket fel, semmi baj, akkor 
,konstruktív ellenzék" lesznek. Egyszóval az lesznek 
ők, amiknek lenniük szabad és lehet, csak benne 
lehessenek a hatalomban. Mert a hatalom - tulajdon is, 
a tulajdon pedig pénz. 


A WEIMARI RÉM 


A — ,weimari Oroszország"  szimulakrumához 
Zsirinovszkij "és/vagy  megcsinálói jó érzékkel 
választották ki a megfelelő szerepet: ahol van 
elveszített világháború (hidegháború vagy meleg, 
mindegy), van birodalmi megrendülés és nemzeti 
megszégyenülés, vannak lumpenizálódott tömegek, ott 
előbb-utóbb jönnie kell a hitlereknek is." És még 


100 A fasizmus számos előfeltétele már létezik Oroszországban 
vagy legalábbis meg kell jelennie a közeljövőben. A hiperinfláció, a 
tömeges munkanélküliség, a növekvő társadalmi felháborodás, a 
csalódás a demokráciában, a  dekrisztianizált, ugyanakkor 
,Sspiritualitásra" szomjazó társadalom, egyre élesebb határ menti 
konfliktusok, a nem állami, önkéntes alapon toborzott hadsereg 
megjelenése..." - sorolja már idézett tanulmányában például 
Charles H. Fairbanks: Polityika vozmuscsenyija. In: Pregyeli 
Vlasztyi (Journal of Democracy), 4. szám, 61. o. Ld. még ehhez: 
Walter Laguer: Csornaja Szotnya, Moszkva, Tyekszt, 1994. 355- 
360. o.; Szemjon Reznyik: Oroszország fasizálódása, Budapest, 


mindig jobb, ha a tulajdont és államot szerző Hatalom 
Párt talál és tálal föl valakit e szerepben, mintha azok 
állnának elő Hitlerükkel, akik el akarják venni tőlük a 
frissen szerzett javakat. (A 90-es évek közepétől, ha 
nem is lett meg minden orosz hatalmi-tulajdonosi 
csoportnak a maga , ál-Hitlere" vagy épp , ál-Sztálinja" 
vagyis Mumusa, azért alkalmilag szinte mindegyik 
kísérletezett előállításával és bevetésével.) A Fehér 
Házat épp szétlövető, puccs utáni jelei ni Oroszország 
furcsa demokratáinak úgy kellett valami virtuális 
Hitler, egy Nyugatot fenyegető birodalmi orosz 
őrjöngő, mint egy falat kenyér: , Mit akarnak, hogy 
Jelcin Oroszországa helyett Zsirinovszkij 
Oroszországával kelljen kapcsolatokat fenntartanunk?" 
kérdezte az ukrán nacionalistáktól Leonyid Kravcsuk 
elnök, "2? de kérdezhette volna, ahogy mások is 
kérdezték ugyanezt a Nyugattól vagy a közép-európai 


1998. 232-254. o. Alekszandr Janov: Poszle Jelcina. Kruk, 
Moszkva, 1994. 114-151. o. 

101 Zsirinovszkij a szófiai repülőtéren - miután a német konzu- 
látus munkatársa tájékoztatta őt vízumkérelmének elutasításáról - 
harmadik világháborúval és Németország teljes elpusztításával 
fenyegetőzött. Az OLDP elnöke üvöltve kijelentette: ha hatalomra 
jut, akkor nemhogy kivonja, hanem 300 ezerre növeli a 
Németországban állomásozó orosz csapatok számát. Az orosz 
katonáknak Zsirinovszkij szerint feladatuk lesz a világháborús 
kárpótlások behajtása, valamint a szovjet csapatok által az elmúlt 
50 évben épített valamennyi épület visszaszerzése. ,, - ezt adta 
hírül 1994. január 3-án Zsirinovszkij o?pteljes pusztulássalc 
fenyegette meg Németországot" című cikkében a Népszabadság. 
Ha Zsirinovszkij összes akkori és későbbi fenyegetőzését és 
átkozódását összegyűjtenénk. akkor ez az impozáns gyűjtemény 
alighanem vaskos könyvvé dagadna, valószínűleg nem kevésbé 
szórakoztatóvá, mint az első magyar politikai élclap, a Borsszem 
Jankó visszatérő figurájának, Reb Menahem Ciceszbejszernek 
egykoron számról számra közölt vicces átkozódásai. 

102 Idézi: Alekszandr Janov: Fenomen Zsirinovszkij. In: Novoje 
Vremja, 1992. 41. szám, 8. o. Ld. még ehhez: Ideologija nacizma v 
prozvegyenyijah goszpogyina Zsirinovszkovo. In: Izvesztyija, 1994. 
november 23. 14. o. 


kisállamok vezetőitől. — Zsirinovszkij — mumusként 
funkcionált, mumusként adta el magát a piacon, 9? mert 
erre volt politikai kereslet Oroszországban és a 
világban." 


Az Amerikába kivándorolt orosz történész, Alek- 
szandr Janov - sok más kollégájával együtt - jelentősen 
hozzájárult a Zsirinovszkij-áru politikai reklám képének 


103 Arra, hogy mit jelent kifelé és befelé mumusként működtetni 
egy képet, hadd hozzak egyetlen példát a sok közül: nem sokkal az 
1996-os elnökválasztás előtt) mikor még kérdéses volt 
Oroszország fölvétele az Európa Tanácsba, Zsirinovszkij sietett. a 
nyugati sajtóval tudatni: ,Ha Oroszországot nem vennék fel, az a 
legszebb ajándék lenne számomra, komoly hozzájárulás az én 
elnöki kampányomhoz. , Márpedig, ha őt választanák meg 
Oroszország elnökévé, akkor , Európa még azt is el fogja felejteni, 
hogy csecsenek valaha léteztek a földön. ,, (Idézi: Russzkaja Miszl, 
1996. február 1-7. [4111. szám! 8. o.) 

14 Működik - Amerikában hisztérikusabban, mint másutt - a 
Zsirinovszkij-effektus, amely mindössze annyit jelent, hogy 
Oroszországban minden lehetséges - írta ezekben a hetekben 
Gömöri Endre egyik elemző cikkében. - ,,... Arthur Schlesinger 3A 
fasizmus hosszabbodó árnyékárólx értekezik... A Zsirinovszkij- 
effektus éppenséggel visszadobta a NATO-tervezést a rajzasztalra. 
Mégpedig abban az értelemben, hogy kivárnak: egy befelé forduló 
orosz tekintélyuralom esetén a közép-európai régiót belátható 
ideig a szürke sávban lebegtetik és csak egy brutálisan birodalom- 
építő orosz fordulat sbüntetésekéntx lehet szó a NATO 
kiterjesztéséről. , (Gömöri Endre: A medvebőr. In: Népszabadság, 
1994. január 3., 3. o.) Nem az az érdekes ebben a híradásban, 
hogy minden másképpen alakult, hanem az, hogyan működtette az 
orosz és a nyugati politika az ügyeletes mumust, mi mindent 
lehetett megindokolni, igazolni egy ilyen jól megtermett 
mumussal. . Később hasonló funkcióval jelent meg a 
,kiszámíthatatlan Oroszország" unalmas sémájának népszerű 
változataként az ,orosz maffia" mumusa. Természetesen ezt is 
meg kellett személyesíteni: az ügyeletes rém, mint ismeretes, 
azóta Szemjon Mogiljevics, alias Szeva Bácsi, és a rémtettek 
között első helyen áll a Bank of New Yorkban működtetett orosz 
,pénzmosoda". Persze, a Zsirinovszkijtól Szeva Bácsiig vezető 
hosszú út egyben az Orosz Mumus, a telerém depolitizálódásának, 
privatizálódásának hosszú útja is. A politikai rém legújabb orosz 
alakváltozata: a maffiózó. Ez az alakváltozat természetesen 


megalkotásához, a kereslet növeléséhez, amikor 
,nukleáris Robin Hoodként" mutatta be őt, a 
hipervalóságot, a szimulakrumot minden további nélkül 
azonosítva a valósággal. , Zsirinovszkij intellektuális 
gyöngesége éppenséggel igazi erejévé válhat - írja 
Janov. - Vitathatatlanul karizmatikus vezető. Csöppet 
sem kevésbé az, mint volt egykor Hitler. Es ugyanúgy, 
mint Hitler, még büszke is arra, hogy az entellektüelek 
megvetik őt. ,Hány szavazatot jelentenek ők? - 
kérdezi. - Na igen, a moszkvai értelmiségiek ellenem 
vannak. De hát hányan lehetnek? Százezren? Egy-, 
három-, tízmillióan? Hát aztán, ahhoz, hogy meg- 
válasszanak, nekem ötvenötmillió szavazatra van szük- 
ségemc."195 Janov professzor egész egyszerűen nem 
vette észre vagy nem akarta észrevenni (végtére ő is a 
piacról él, és egy-egy szenzációs cikkel, rémek és 
rémes kilátások ecsetelésével, mindig nagyobb 
figyelmet és feltűnést, több olvasót és több 
megrendelést nyerhet a közíró, mint mértéktartó, 
hűvös, többféle  kifejlés lehetőségét  latolgató 
elemzésekkel), hogy Zsirinovszkij csak szimulálja 
Hitlert, és alakítása inkább bolondos jellegű, mint 
félelmetes. Ez a politikai krakéler és jó üzletember, aki 
a származását firtató újságírói kérdésre azt az 


Zsirinovszkij esetében is kialakult, ha nem is vált uralkodó 
elemmé rossz hírében.  Keresztapaként emlegetik viszont 
Csernomirgyint,  Berezovszkijt, Joszif Kobzont, sőt, újabban 
Luzskov moszkvai polgármestert is. Oroszországban minden 
bizonnyal vannak maffiák vagy maffiaszerű vállalkozások, ez 
esetben azonban nem ennek bizonyításáról van szó, hanem a 
politikai rém új teleképének megalkotásáról, amelyben már nem a 
politikai, hanem a privát elem dominál. Nem Hitler, hanem a 
maffia vagy X keresztapa hatalomra jutásától kell félni. Es most 
már ezzel szemben különböztetheti meg magát legkönnyebben a 
hivatalos orosz —— hatalom, mutatkozhat tisztesnek és 
demokratikusnak, ha pedig hadat üzen a maffia rémének, akkor 
még a Nyugat elismerésére is számíthat. 

105 Alekszandr Janov: Fenomen Zsirinovszkij. In: Novoje Vremja, 
1992. 41. szám, 13. o. 


elhíresült választ adta, hogy , anyám orosz volt, apám 
jogász", nem Hitler ,új követője", hanem kifigurázója 
lett, bizonyos értelemben ugyanúgy bosszút állt 
Hitleren, amikor , karizmatikus vonásait" magára 
aggatta, mint egykoron Chaplin, amikor a Diktátorban 
- André Bazin szellemes fordulatát idézve visszalopta 
tőle saját bajuszát. Egyébként a Zsirinovszkij 
hatalomra jutását reális esélyként latolgató Janovnak is 
feltűnhetett volna, mennyire tisztában van ez a minden 
hájjal megkent üzletember az új orosz viszonyokkal 
Janovval ellentétben), ha odafigyel utolsó odavetett 
mondatára: , Adjanak nekem egymilliárd dollárt, és 
Oroszország elnöke leszek!" Ez ugyanis - ellentétben 
az orosz fasiszták ezerszer megjósolt és rettegett 
hatalomra jutásával - szó szerint be is következett két 
évvel később Oroszországban: a lakosság elenyésző 
kisebbségének támogatását élvező Borisz Jelcint, 
akinek népszerűségi mutatója 1996. elején nem érte el 
a 4906-ot sem, másfél milliárd dolláros beruházással 
csakugyan sikerült másodszor is Oroszország elnökévé 
választatni. 


Hitler-Zsirinovszkij párhuzam ide, Zsirinovszkij- 
Hitler párhuzam oda (a Sztolica hetilap e párhuzam 
megvonásában odáig ment 1992 nyarán, hogy borítóján 
még a ,két vezér" arcképet is egybemontírozta, amit 
aztán Zsirinovszkij perrel torolt meg és a pert meg is 
nyerte), Zsirinovszkij valójában nem annyira Hitler, 
mint inkább Borisz Jelcin karikatúrája, rémváltozata 
volt, nem annyira. Ál-Führer, mint inkább ál-Cár. 
Egyébként is a rémkép vagy ellenkép együtt készült el 
a Képpel 1991-ben, amikor Oroszország - még a 
Szovjetunió egyik tagköztársaságaként, Gorbacsov 
államfősége alatt - először választott magának 
demokratikusan elnököt. Ez a választás hozta meg a 
baloldali populista Jelcin első nagy politikai győzelmét 
és Zsirinovszkij első látványos sikerét is: Jelcin 
megnyerte a választásokat, karikatúrája viszont 


hatmillió szavazatot kapott. Viszonylagos, de sokak 
számára már ekkor is meglepő sikerét Zsirinovszkij 
nem annak köszönhette, amit mondott, hanem annak, 
ahogy mondta. De nem ahogy a náci Hitler, hanem 
sokkal inkább ahogy a populista Jelcin beszélt: a 
vágygondolkodás népszerű nyelvén, mindenre azonnali 
megoldást ígérve, erélyesen, skrupulusok nélkül, 
otrombaságoktól sem riadva vissza, belevágva az 
igazságot a világ rusnya képébe. Csak az intonáció volt 
hisztérikusabb, a szóhasználat extravagánsabb, a 
handabandázó bőbeszédűség újszerű Jelcin sohasem a 
szavak, hanem a gesztusok embere volt, és persze a 
mímusoké). A populista szókimondás gátlástalan 
birodalmi handabandázásba, a radikalizmus 
kótyagosságba csapott át, az udvari fejedelem 
tekintélyt parancsoló komolysága az udvari bohóc 
tekintélyt mímelő komolytalanságába. A karikatúra 
azonban nem politikai ellenzéke, hanem kulturális 
ellenképe volt csupán a tekintélyelvű  jelcini 
hatalomnak. Nem véletlen, hogy Zsirinovszkij politikai 
rémbohózata akkor teljesült ki, akkor aratta a 
legnagyobb közönségsikert, amikor arra - a valóságos 
rémségek pszichológiai  ellenpontozásaként - a 
leginkább volt kiéhezve a véres kremli palotajátékot 
figyelő nézőközönség: 1993 végén. Zsirinovszkij 
rémparódiájának ez a felszabadító hatása később, 
Jelcin meggyöngülésének, fizikai-politikai 
hanyatlásának előrehaladtával egyre halványult. Mára 
nem maradt belőle szinte semmi. A rém nem a régi. 
Vannak persze újak is, kicsik, jelentéktelenek és 
cseppet sem szórakoztatóak: Makasov tábornok, 
Ampilov főtitkár, Barkasov pártführer. Semmire sem 
jók, azonkívül hogy nagy néha rituálisan felmutathatja 
őket a sajtó. Kulturálisan a politikai rém figurájának 
nincs mit ellenpontoznia. Ezzel Zsirinovszkij politikai 
pályafutása lényegében végei is ért. 2000-től élvezheti 
a jól megérdemelt pihenést a Duma egyik alelnöki 


székében. A rém meggazdagodott, magánpártja virágzó 
üzleti vállalkozás, ő maga szolid honatya, integrálódott 
a politikai establishmentbe. Mi kel! még? 


CLOWN, SUT, DURÁK 


Persze azért kezdettől fogva elég sokan 
érzékelték, hogy Zsirinovszkij nem igazi rém, csak 
rémbohóc: Guignol de a grand guignolból. Grigorij 
Javlinszkij, a Jabloko reformdemokratáinak vezetője 
már 1994 elején pontos diagnózist adott a Zsirinov- 
szkij-jelenségről: , Bohóc, akiért a lakosság alig 10 
százaléka rajong... Amikor egy ilyen alak, akinek 
legfeltűnőbb jellemvonása a megállíthatatlan, véget 
nem érő beszédfolyam, betör a politikába, mindig 
visszhangra talál. Olasz barátaim szerint, ha náluk 
szerepelne a tévében, mint a hiányos öltözékben 
képviselőjelöltségre apelláló hölgyemények, ugyanilyen 
arányban szavaznának rá. Amerikában a politikai 
rendszer más, ott efféle személyek nem jelöltethetik 
magukat ilyen fontos posztra, de  tévésztárként 
bomolnának értük. A Zsirinovszkij-jelenség tehát nem 
róla magáról szól, hanem arról, hogy mennyire nem 
képes nálunk a hatalom a politikai rendszer 
szélsőségeit kezelni; ilyen ellenzéket egy civilizált 
hatalom nem enged be a politikai színtérre, az al- 
kotmányos rend keretein kívül tartja. Nálunk viszont a 
hatalom kifejezetten érdekelt abban, hogy legyen egy 
Zsirinovszkija. Kényelmes, sőt, szüksége van rá, Jelcin 
kifejezetten támogatta a megjelenését: számos 
problémát megoldott helyette. Kellett egy bűnbak. 
Ezért is jelent meg.""S Abban természetesen a 
hagyományos — modern politika egyik utolsó 
oroszországi hőse, a demokrácia eszméit csakugyan 
halálos komolysággal és erkölcsi eltökéltséggel 
képviselő Grigorij Javlinszkij mélységesen téved, hogy 


106 Zsirinovszkij. In: Beszélő-melléklet, 1994. március 24. 29. o. 


az — ,ilyen — ellenzéket" másutt,  ,civilizáltabb" 
országokban a hatalom nem engedi be a politikai 
színtérre, ,az alkotmányos rend keretein kívül tartja", 
az olyan ,bohócoknak" pedig, mint Zsirinovszkij, 
legjobb esetben a tévé-show-kban a helyük. (Epp 
ellenkezőleg: a politikai hatalom  mediatizációja 
tömegesen termeli az excentrikus politikai bohócokat a 
, Civilizáltabb" országokban is Le Pentől Haiderig és 
Berlusconitól Ross Perot-ig, és maga a politika vált 
médiacirkusszá, a politikus showmanná, amit - lett 
légyen bármily szomorú - az is bizonyít, hogy a po- 
litikát komolyan felfogó és a bohóckodást eltökélten 
visszautasító Javlinszkij képtelen kilépni az , örök vesz- 
tes" mindinkább komikus szerepéből, pártja pedig az 
elmúlt tíz év alatt úgyszólván elolvadt.) Abban azonban 
teljesen igaza volt, hogy Zsirinovszkij a bohóc, a 
sajátosan orosz hülye vagy bolond!" (,sut", , durak") 
Oroszországban különösen népszerű szerepében!" 
jelent meg a politikában. 


Az orosz kultúrában hagyományosan a , durak" - a 
bolond, a félkegyelmű - alakja különösen népszerű volt. 
Az orosz népmesék kedvenc hőse - Iván-Durák!9 


107 Egy másik politikai bohóc, aki a nagyorosz ultranacionalistát a 
,Fehér Bohóc" agresszív szerepében játssza, a Zsirinovszkijjal 
előbb szövetkező, majd szembeforduló orosz író, Eduárd Limonov, 
aki Zsirinovszkijt mint ,ál-oroszt", azaz ,zsidót" leplezi le már 
idézett pamífílet-portréjában, természetesen még az , orosz hülye" 
CGrusszkij durak") megtisztelő címtől is megfosztja hősét. 
Zsirinovszkij még duraknak is ál-durak. Valójában ugyanis nem 
,orosz hülye" ő, hanem sajátos , zsidó hülye", mesüge (az a sajátos 
benne, hogy ha hülye, akkor nagyon hülye) . De erről a 
különbségről talán hülyeség is lenne vitatkozni. (Ld. Eduard Li- 
monov: Limonov protyiv Zsirinovszkovo. Moszkva, Konyec Veka, 
1994. 183. o.) 

18 Ld. ehhez: Ivan Prizsov: 26 moszkovszkih prorokov, jurogyivih, 
dur i durakov. Szentpétervár-Moszkva, 1996. 

109 Ld. erről részletesebben: Andrej Szinyavszkij: Ivan-Durak - 
Ocserk russzkoj narodnoj veri. Szintakszisz, Párizs, 1991. 
Továbbá: Daniel Rancour-Laferriere: Rabszkaja dusa Rosszii. 


(magyar megfelelője: Bolond Istók). Az orosz embernek 
az a kényszerképzete, hogy Oroszország különösen el 
van látva hülyékkel, hogy Oroszország - , sztrana 
durakov" vagyis a  ,hülyék országa". Már a 
peresztrojka orosz sajtójának is leggyakrabban 
használt önironikus kliséje volt ez. Nemhiába terjedt el 
futótűz gyorsaságával a politikai közbeszédben a 
,bolond"  (,esztelen",  , abnormális") ellentéteként 
meghatározott eszményi állapot jelzésére a , normális" 
jelző. (Persze abban is volt valami abnormális, 
túlfeszített, — esztelen, — vagyis — ,bolond", — hogy 
egyszeriben egy egész ország - ,sztrana durakov" - 
akart örökre szakítani mindenféle , bolondsággal" 
túlzással, esztelenséggel, abnormalitással -, hogy 
megtérjen a ,normalitás" széles európai országútjára, 
a , normális" népek kebelére.) 


Egy régi orosz közmondás szerint , Oroszföldön, Is- 
tennek hála, annyi a hülye (durak), hogy száz évre is 
elég lenne". De ez a bolondság, hibbantság, 
eszementség nem a felvilágosodás kori racionalizmus 
tükrében, komolyan és elítélőleg, hanem mindig 
mulatságosan és igenlőleg jelenik meg mint a 
népünnepek része. A bolondon itt nevetnek, és a 
bolondban mindig a halált, az éjszakát, a káoszt nevelik 
ki (mintegy legyőzik a nevetéssel). Mikor az archaikus 
Időkre visszanyúló karneváli népi kultúra központi 
hősét a  bolond-Királyt, az  ál-Királyt kinevetik, 
kicsúfolják, elkergetik és elpáholják (kezdetben meg is 
ölték), akkor a haláltól való megszabadulás. rítusát 
elevenítik föl.!19 


Moszkva, 1996. 125-138. o. 

10 A bolondtól (sut) mint egykori halálistenről szólva, utaltam 
már rá, hogy a szaturnáliákon, ahol ilyen bolondok helyettesítették 
a királyt a rituális halál és a rabság hiposztázisában, épp ezért 
ténylegesen el is tették őket láb alól. A tökfilkót-bolondot-bohócot 
(glupec-szumasedsij-sut) eredetileg valóságosan is átadták a 
halálnak, és éppen ebben állt a hivatása. Az őrület mint 


Zsirinovszkij , bolondsága" csak kevesek előtt 
maradt rejtve, csak kevesen tekintették őt ,igazi 
királynak", , rémkirálynak", valódi politikai rémnek, 
akitől félni kell. Nem tőle féltek, hanem éppen a 
rémképében karikaturisztikusan felsejlő, komikussá 
vált félelemtől szabadultak meg azáltal, hogy alakjában 
kinevethették. Zsirinovszkij televíziós úton előállít ott 
politikai rém pártja és rémalakja ahhoz hasonló 
funkciót töltött be az 1991 után valóságos politikai 
rémségek veszedelmével teli Oroszországban, mint 
egykor, az I. Péter által létrehívott , bohócok zsinata" és 


halálmetafora a földművelés előtti időszakra jellemző. Minden 
olyan isten és hős, akinek az alakjában a fénnyel-ragyogással 
kapcsolatos jegyek különösen  hangsúlyosak, átmenetileg 
keresztülmennek az elme őrjöngéssel és veszettséggel határos 
elborulásának fázisán; rövid időre elborul az elméjük, és ilyenkor 
mindenféle szerencsétlenségek történnek velük, azután pedig, 
amikor elméjük kitisztul, a szerencsétlenségek szerencsés véget 
érnek, és jön a regeneráció. Jól illusztrálhatná ezt a népmesei bo- 
lond-hős, aki  szennyben-piszokban, szegénységben egyedül 
tengeti életét, de a homlokán a piszkos kötés alatt csillagjegy van, 
és hamarosan kiderül, hogy ő a tündökletes szépségű cárevics, 
vagyis tipikus Nap-herceg. Az "őrület" mint metafora nem a mai 
értelemben vett betegséget jelent, hanem a fény ideiglenes 
elborulását, amikor a napot az éjszaka és a halál sötét és mocskos 
kötése rejti el. A fény megjelenése, visszatérése. a kozmosz 
újjászületésé, a feltündöklő napsugár - a bölcsesség" állapotának 
felel meg. , (Olga Frejdenberg: Poetyika szjuzseta i zsanra. 
Moszkva, Labirint, 1997. 129-130. o.) Később, a karneválokon 
persze már nem került sor a bolond király megölésére: ,,...a bo- 
lond a király. A nép választja meg, majd ugyanez a nép - ha a bo- 
lond királykodásának ideje lejárt - kicsúfolja, szidalmazza, elpá- 
holja... Míg a bolondra először királyi palástot terítenek, most, ha 
kiszabott ideje lejárt,  o:travesztáljákc,  visszaöltöztetik  bo- 
londmezbe." (Mihail Bahtyin: Francois Rabelais művészete, a 
középkor és a reneszánsz népi kultúrája. Európa, Budapest, 1982. 
246. o.) Ld. még ehhez: Szilágyi Ákos: A megváltó nevetés. In: 
Pannonhalmi Szemle, 1998. 6. szám) 


a , bohóc-pátriárka":!!! a rémbohóc az igazi rémekre, a 
bohóc-fasiszta az igazi fasisztákra vetett árnyékot. 


Mikor 1993 decemberében az  Osztankino 
tévécsatorna által egyenes adásban sugárzott éjszakai 
választási show-ban a javarészt közismert liberális 
értelmiségiekből álló vendégek értesültek Zsirinovszkij 
élre töréséről, a többség szinte megdermedt a 
meglepetéstől: ,Mi az, hát teljesen elment az eszed, 
Oroszország?" (,Ti storzs, Rosszija, szdurela, sto-li?") - 
nézett bele a kamerába a teljesen elképedt Jurij 
Karjakin irodalmár, és tüntetőleg kivonult a stúdióból. 
Pedig ahhoz, hogy Oroszországnak , elmenjen az esze", 
szükség volt még néhány politikai eszementre és 
bolondságra is: például a tankok bevetésére a legitim 
parlament ellen vagy az év végi hajrában elkészített és 
olvasatlanul népszavazásra bocsátott új alkotmányra. 


mu Volt-e annak valami különös jelentősége, hogy a bohócok 
zsinata az egyházi hierarchiát parodizálta? A pátriárka rang 
mintegy a pravoszláv egyházra utal. De a bohóckodás kétértelmű 
dolog volt. Nariskin xpátriárkax fején katolikus tiarát idéző 
bádogsüveg ékeskedett. A  bohóc-főpapok öltözete nem a 
pravoszláv, , hanem a katolikus viseletet utánozta. Az 
Oroszországban tartózkodó jezsuiták a bohócok zsinatát a római 
egyház elleni támadásként fogták fel. A cár és tanácsadói 
esetében, írták a jezsuiták Moszkvából, xnyoma sincs annak, hogy 
őszintén óhajtanák az egyezséget a  Szentegyházzalx. Ez 
nyilvánvaló a tények sokaságából sés abból a komédiából, amelyet 
minden — év elején — rendeznek maguknak, — amikor a 
legszégyenletesebb alakok fejére római tiarát tesznek, és ebben 
fellép a bohóc-pátriárka, és elképesztő dolgokat művel.c,, (L. N. 
Szemjonova: Erkölcsök és szokások Nagy Péter birodalmában. 
Gondolat, 1989. 170. o.) Később, Adrian pátriárka 1701. évi 
halálát követően a  ,bohócok  zsinatának" fékevesztett 
gúnyolódásai már egyértelműen a Péter által megszüntetésre ítélt 
patriárkátus ellen irányultak, s tartottak mindaddig, amíg fel nem 
állították helyette a Szent Szinódust: Péter ,azzal kezdte, hogy 
megszüntette az egyik legtiszteletreméltóbb vallási ceremóniát - a 
pátriárka bevonulását szamárháton. A fővárosi bámészkodók 
tömegeinek most a bohóc-pátriárkát kellett kísérniük. ,, (I. m. 177. 
o.) 


Úgy is fogalmazhatnánk, hogy Zsirinovszkij (percig 
sem komoly) politikai trónra emelésének 
bolondságában az orosz államdemokraták, Jelcin és 
környezete, Gajdar és Csubajsz bolondságáért fizetett 
meg a nép (már legalábbis az a része, amely az 
októberi események után nem a lábával szavazott, 
hiszen a szavazásra jogosultak közel fele el sem ment 
szavazni). A sok millió Zsirinovszkijra meg holmi 
, nőpártra" leadott szavazat, valójában a megkergült 
hatalom kiröhögése és megdobálása volt: , nesztek 
nektek, Zsirinovszkij!" 


Egyébként a demokratikus hatalom, lévén osztott, 
tehát gyönge hatalom a hagyományos orosz 
hatalomfelfogás felől nézve eleve bolondság volt, 
valamiféle karnevál, ami úgyis csak átmenetileg 
maradhat fenn, amíg meg nem érkezik a karizmatikus 
hős. 1991-ben, amikor elkezdődhetett a , pártosodás", 
egy Jurij Alekszejev nevű , bolond" Tyumenyben 
megalakította az Oroszországi Hülyék Pártját 
(Durackaja Partyija Rosszii), mondván, hogy a , hülyék 
országában" csakis a , Hülyék Pártjának" lehet si- 
kere. A Bolond-Király mulatságos lény, de egyben azt 
a hitet is megerősíti, hogy előbb-utóbb jönnie kell az 
igazinak. Az Oroszországban felnőtt német politológus, 
Wolfgang Leonhardt például egy német riporter 
kérdésére, ,akinek jobban tetszett volna, hogyha 
legalábbis Hitlerhez hasonlítja az orosz mumust, egyre 
csak azt ismételgette: , Nem tehetek róla, de van ebben 
a fickóban valami bolondszerűx (az eredetiben: etwas 
clown-haftes).!!? 


412 In: Moszkovszkije Novosztyi, 1991. október 27. (43) 2. o. 

13 Idézi: Jefim Fistejn: Zsirinovszkij és a karneváli kultúra, Lenre, 
1995 nyári szám 74. o. Fistejn Zsirinovszkij figuráját az orosz 
kulturális hagyomány felől, a , totalitárius rendszer" összeomlását 
követően újjászülető karneváli életfelfogás összefüggésében 
értelmezi, Mihail Bahtyinnak a népi nevető kultúráról írott ne- 
vezetes Rabelais-könyvének alapeszméjét követve. Az egész 


A Zsirinovszkijban megtestesült politikai 
veszedelem komolyságát kezdettől fogva azok 
kérdőjelezték meg leginkább, akiknek ez a rémes alak 
semmiféle politikai hasznot nem hozott (esetleg még 
ártott is nekik): részben független értelmiségiek és 
médiaszakemberek, részben azok a politikai erők, 
amelyeknek helyettesítésére és lejáratására a mumust 


gorbacsovi peresztrojka, a kulturális formák folyamatos meg- 
semmisítése - Fistejn szerint - egyfajta szakadatlan karnevál volt, 
amely felszínre hozta és aktivizálta az archaikus tudat 
mélyrétegeit: innen az excentrikus reakciók, a komolytalanság és 
bolondság légköre, amely Zsirinovszkijnak is alakot adott. 
Karnevál idején a bolondot mindig megkoronázzák, királyi palástot 
terítenek rá, majd később megfosztják a trónjától, kicsúfolják, 
elpáholják és visszaöltöztetik a bolondmezbe. Zs. úr, ahogy a 
korabeli demokratikus sajtó Zsirinovszkijt csúfolta (mellesleg a 
,ZSs", azaz ,zsopa" - ,fenék" - szó a legjellegzetesebb karneváli 
metaforák egyike), ilyen értelemben karneváli bohóc és bolond 
volt, az orosz történelem panoptikumában pedig az álcárok 
egyike: , V. Zsirinovszkij legtalálóbb hasonmása - írja Fistejn - a 
híres Griska Otrepjev, akit I. Ál-Dmitrijként is szoktak emlegetni. 
Nem lehet kétségbe vonni Vlagyimir Volfovics nem mindennapi 
hajlékonyságát és törtető természetét sem, ezek a tulajdonságok 
ugyanolyan nélkülözhetetlenül hozzá tartoznak az álarcos 
felvonulásokhoz, mint az utcán megtartott politikai gyűlésekhez. 
És mintha az állítólagos török tudásával még Griska lengyel 
tudását is majmolná." (I. m. 75. o.) Limonov már Idézett 
könyvében hosszú oldalakat szentel e történelmi analógiának: 
, Vessük össze viselkedését a  Szamozvanyec (értsd:  álcár, 
trónbitorló - Sz. Á.) archetípusával. A szamozvanyec egyetlen célja 
- a cári hatalom. Vlagyimir Volfovics egyetlen célja, hogy elnök 
legyen. Ő az egyetlen politikai vezető, aki kezdettől fogva 
kinyilvánította, hogy elnök akar lenni. Mohón akarja az 
elnökséget, és ezt nem rejti véka alá. A szamozvanyec megtagadja 
szüleit és mások szüleit sajátítja ki magának. [...] Zsirinovszkij 
megtagadja apja nemzetiségét, az ereiben túltengő vért - a zsidót. 
[...1 A szamozvanyec típusával az oroszok utoljára háromszáz évvel 
előtt találkoztak. Még kevésbé van immunitásuk az olyan nye- 
részkedő szamozvanyec ellen, aki a televízió képernyőjéről árulja 
portékáját, és nem átall 25 millió dollárt fizetni a műsoridőért. [...] 
Orosz emberek... tudjuk, hogy zavaros időket élünk, hogy nem 
könnyű eligazodni a mai világban. na de mégis, hát hogy lehettek 


kitalálták és bevetették - az úgynevezett , hazafias- 
nemzeti" politikai szervezetek (a nemzeti-kommunista 
Zjuganovtól az etno-fasiszta Prohanovig), illetve olyan 
álpolitikusok, akik Zsirinovszkij rémszerepére 
pályáztak ugyan, de a versenyfutásban lemaradtak 
(mint például Eduard Limonov vagy Alekszandr 
Nyevzorov). A  médiaszakemberek mindenesetre 
mindmáig őszinte csodálattal adóznak Zsirinovszkij 
színészi teljesítményének, és rémalakját az orosz népi 
hagyományban különösen elevenen élő bolond vagy 
pojáca archetipikus képével hozzák összefüggésbe: 
,Zsirinovszkij is karizmatikus vezető, nincs az a 
hallgatóság, akit nem tudna meghódítani, mivel 
archetípusa szerint a Bolondnak (oroszul: xSutc), 
egyéni pszichotípusa szerint pedig a Színésznek felel 
meg. Ha kísérletképpen majmokkal zárnák össze, 
állítom, nem telne bele sok idő, és ő lenne a vezérük. 


ekkora f...fejek (sic!)? Zsirinovszkijra szavazni? Nézzétek meg már 
jobban. ki ez az ember? Üzletvezető egy zöldségesboltból. Ennyi." 
(Eduard Limonov: Limonov protyiv Zsirinovszkovo. Moszkva, 
Konyec Veka, 1994. 176. o., 183. o.) A cárok és az álcárok 
történelmi játékának szimulációjára a következő fejezetben még 
visszatérek. Itt csupán azt jegyezném meg. hogy Zsirinovszkij 
1994-ben a szóban forgó karneválon Hitler-maszkban jelent meg, 
ha tetszik Hitlernek öltözött, és ez nem véletlen választás volt, 
hanem piacilag megalapozott: erre volt kereslet. Általa lehetett 
esztétikai mederbe terelni, vagyis uralni és levezetni a frusztrált 
orosz társadalmat feszítő agresszió egy részét és manipulálni a 
,még rosszabbtól" tartó nyugati közvéleményt. illetve retorikai 
segítséget nyújtani az antidemokratikusan fellépő Jelcint támogató 
nyugati kormányoknak  bizonyítványuk megmagyarázásához. 
Természetesen, mihelyt a Hitler-szimuláció kezdte veszélyeztetni 
Zsirinovszkij üzletét, új maszkot választott. (Mivel azonban a 
,fasiszta veszély" sok mindent igazolhat Oroszországban, a 
mumust szükség eset én újra meg újra előállították tényleges vagy 
csinált fasiszták, virtigli antiszemiták mediatizációjával: hol 
Barkasov pártvezér fasiszta jelmezbe öltözött rohamosztagosai 
tűntek fel a képben, hol az agg és kissé már agyalágyult Makasov 
tábornok antiszemita fÍröcsögéseivel hozták kínos helyzetbe 
pártját. Zjuganov kommunistáit.) 


Negyven évvel ezelőtt, az egyes népek archetípusairól 
beszélve Jung azt mondta: xMinden népi tudatban 
megvan az Uralkodó és a Bolond archetípusa, de sehol 
sem állnak ezek oly közel egymáshoz, mint 
Oroszországban. Nem lenne meglepő, ha egy szép nap 
tényleg a Bolond lépne az Uralkodó helyére. c," 


Igaz, már Hitlerben jelen volt a modern politikai 
szörny  figurájának  kétértelműsége. A modern 
karizmatikus népvezér vonásainak karikaturisztikus 
túlhajtása egyszerre volt félelmetes és nevetséges. 
Hitler paródia volt a javából, csak véres paródia. Hogy 
ez a paródia nem ártatlan, hogy véres katasztrófába 
csaphat át, hogy komolyan kell venni, mindez 
egyáltalán nem volt magától értetődő a maga korában. 
(Tulajdonképpen a hóbortos osztrákot nem is 
hazájában, Ausztriában, hanem Németországban 
vették komolyan.!!5) A politikát esztétizáló hitleri hata- 
lomátvétel  — paródiának, — a háború lehetősége 
komolytalannak tűnt a 30-as évek közepén. Mintha 
valamiféle elő-posztmodern élet érzés kerítette volna 
hatalmába a korabeli Európa kávéházi köreit. Amikor 
Nádas Sándor, ez a vérbeli pesti skribler, hetilapjában, 
a Pesti Futárban 1934 őszén arról írt, miért nem lehet 
háború, csak visszhangozta e furcsa és aztán gyorsan 


14 Tatjana Batyenyeva: Kak opregyelitsza mezsdu Pravityelem i 
Sutom. In: Obscsaja Gazeta, 1999. szeptember 9-15. (36), 4. o. 

15 Hitlerben - Wolfgang Kraus szerint - az osztrák ,hóbortosság" 
és a porosz ,komolyság" adott romantikus találkát egymásnak: 
Játék, álom és valóság elegyéből azért vált veszélyes rob- 
banóöltet, mert a különleges körülmények kiiktatták az önsti- 
mulálás sajátos osztrák elemeit: az irónia és hóbortosság határát 
súroló individualizmus máskülönben megvédi az osztrákokat, hogy 
álmaik után akarjanak szállni. Mármost Hitler humortalan, 
önirónia híján való férfiú volt - és a németekkel szövetkezett, akik 
viszont hajlamosak a kollektív romantikára. Míg Bécsben nem volt 
több közönséges különcnél, Németországban megkapta azt, amire 
mindig is sóvárgott: kezdettől fogva komolyan vették." (Wolfgang 
Kraus: Kultúra és Hatalom. Európa, 1993. 65-66. o.) 


tovatűnő életérzést: , Ez az a bizonyos valami, amire a 
németek tanították meg a világot. Nem szabad háborút 
viselni, nem érdemes háborút csinálni, nem érdemes 
győzni, mert a végén a győző ott áll egy papírlappal a 
kezében, tehetetlenül. Nem tudja benyújtani a 
követelést, mert az adós azt mondja, én nem fizetek és 
parancsolj, hajtsd be a követelésedet, ha tudod... 
Mondjuk, egész Európa újra nekimegy 
Németországnak, ráköltenek milliárdokat egy új 
háborúra, elesik egymillió ember... s végre odajut a 
dolog, hogy hát megvertük a németeket, üljünk le 
tárgyalni a békéről... Németország ül, mint a 
siralomházban, és Hitler haja beleesik a szemébe, és 
sötéten veszi a tollat és aláírja a békét. Ennyit és ennyit 
fizetek, ekkor és ekkor... Hat hónap múlva Hitler ellen 
fellép egy csoport és kijelenti, hogy nem érvényes az 
egész, Hitler nem képviseli Németországot. A 
békeszerződést összetépik, rátaposnak.  Elkergetik 
Hitlert. Jön utána egy Herr Zwitler. Ez is elkezd 
tárgyalni, új megállapodást köt az ellenfelekkel. Na jó, 
hát legyen Zwitler. Egyik ilyen bajuszt fog hordani, 
másik olyant. Egyik ilyen inget hord, a másik olyant. 
Egyiknek az inge barna, másiknak a nadrágja lesz 
barna. Egyiknek kívül barna, másiknak belül barna. 
Egyiknek felül barna, másiknak alul barna. Zwitler 
után jön egy Dritler. Eltépi a megállapodást s kijelenti, 
revolverekkel a kezében, hogy pardon, én vagyok a 
kancellár és nem Zwitler. A nép engem akar. S a nép, 
amelyik reszket a revolvertől s a gépfegyvertől, az 
asztal alatt reszket) s onnan kiabálja, igen, igen, te 
vagy az én vezérem, Herr Drittler. Erre Drittler 
megállapodik, szerződést köt, aláírja, hogy békét akar. 
Leteszi a revolvereket, frakkot vesz s elmegy ő is 
Bayreuthba, Wagnert hallgatni. Erre jön egy Viertler. 
Veszi a revolvert, elkergeti  Drittlert, eltépi a 
szerződést, lövöldöz, gépfegyvereket szállít, bombákat 
dob. Ő jön uralomra. Elölről kezdődik minden. 


Békevágy. Békeszerződés. Csönd, nyugalom, frakk, 
Bayreuth. Erre a Viertler ellen jön egy Finftler. Ez így 
megy tizenhat éve, s ha Hitler ellen háborút kezdené- 
nek, így folytatódnék száz és száz évig."!§ Meglehet, 
hogy Nádas Sándor és kollégái sajátos jelenvakságban 
szenvedtek, vagy azt hitték, már lement a függöny a 
modern történelem színpadán, mikor pedig éppenhogy 
felment és kezdődön az utolsó felvonás: a végkifejlet. 
De az biztos, hogy a posztmodern jövőt, a 
,posthistoire"-t alaposan megsejtették, a virtuális 
történelem forgó színpadán pontosan így követik 
egymást a rémuralmak és rémuralkodók: Zwitler, 
Dritler, Virtler... Körben-körben, hogy a nézők ne 
aludjanak el az unalomtól, hogy drámai erőt, színt, 
elevenséget csempésszenek az államüzem 
zakatolásának örömtelen lármájába. 


A DUMAFRANCI 


Mert gondoljunk bele, mit is tett, miféle 
rémségeket követett el az elmúlt tíz évben 
Zsirinovszkij, ez a világszerte közkedvelt telerém, ez a 
rettegett orosz , ultranacionalista" vagy  ,főnáci", 
világhódításra készülő,  atomcsapással fenyegető 
,Zwitler"? Nos, a moszkvai Fehér Házat tankokkal 
szétlövető, Groznijt porig bombáztató, ám lábát a 
piacgazdaság és a plurális demokrácia talaján 
szilárdan megvető tényleges orosz elnök normális, 
hétköznapi tetteihez képest úgyszólván semmit nem 
tett. Viszont annál többet és nagyobbat mondott. 
Zsirinovszkij fantasztikus rémtettei mind ez idáig 
szóbeli fenyegetőzésekben és testi inzultusokban 
merültek ki, olyasféle atrocitásokban, amelyekre 
inkább illik a ,rémes" és a , kínos" jelző, mint a 
politikai rémtett megnevezés. 


16 Nádas Sándor: Nem lehet háború. In: Pesti Futár, 1934. au- 
gusztus 1., 3-4. o. 


Zsirinovszkij mindenekelőtt a dumában nagy: igazi 
dumafranci. A Playboy riporternőjének arra a kérdésre, 
hogy a politika és szex területén mivel éri el inkább 
célját: szavakkal vagy erővel, a rém így válaszolt: 
, Mindkét esetben 80 százalékban beszédemmel és 20 
százalékban erővel. Az erőszak néha elkerülhetetlen. 
De csak néha, egészen kis dózisokban..."!7 A húsz 
százalék erőszakról később, most maradjunk a 
szavaknál. Zsirinovszkij a Duma réme, és rémesen nagy 
dumás. De nemcsak a Dumát dumálja agyon. S 
nemcsak sokat, hanem szörnyűségeket is beszél. 
Szörnyűségekkel fenyegetőzik, de nem annyira a 
próféta, mint inkább a cinikus hanghordozásával. 
Ugyanazokat a szörnyűségeseket helyezi kilátásba 
mindenkinek.  Üvöltve és az asztalt csapdosva 
rendszerint. Mindenki megkaphatja tőle, ha ujjat mer 
húzni vele, ha megsérti őt (illetve Oroszországot, mert 
ha Zsirinovszkij beszél, akkor egyben Oroszország 
beszél, ez már egy ilyen beszédmód!), ha a begyében 
van (épp akkor vagy mindig is ott volt), ha útjában áll 
vagy ellent talál mondani neki, ha nem látja, amit a vak 
is lát, hogy Zsirinovszkijnak mindig mindenben igaza 
van. Arra a kérdésre, hogy ,ki a bűnös?", a modern 
radikalizmus mindig így felelt: ,az idegenek" és/vagy a 
, gazdagok". Zsirinovszkij felelete ellenben így hangzik: 
bűnös, aki kérdezi. Egyszóval: bárki. Bűnös az, aki épp 
előtte áll és zavarja a kilátásban, aki hülye kérdéseket 
tesz föl, aki megakadályozza őt abban, hogy indul- 
hasson az elnökválasztáson vagy nem akar vele interjút 
csinálni stb., stb. Ki a bűnös? Világos, ki: a Nyugat, a 
Kelet, a törökök, a németek, a kommunisták, az 
antikommunisták, az újságírók, a biciklisták, a halak... 
, Zsirinovszkijnak nincsenek politikai nézetei - állapítja 
meg a róla a politikai skizofréniát pszichoanalitikus 


17 A Playboy-interjú orosz fordítása először a Vecsernyaja Moszk- 
va, 1995. február 16-i számában jelent meg. Ld. még: In: Szover- 
senno Szekretno, 1995. 7. szám, 25-26. o. 


szempontból tárgyaló esszéjében Szergej Koroljov -, és 
ez korlátlan politikai manőverezési lehetőséget biztosít 
a számára."!8 (Csak most, a 2000. évi orosz 
elnökválasztás után látszik, hogy a hatalom birtokosai 
és politikai technológusaik milyen sokat tanultak e 
tekintetben is ettől az ösztönös médiazsenitől.!"9) 


18 Szergej Koroljov: Pohvalnoje szlovo g-nu Zsiírinovszkomu. In: 
Uó: Donosz v Rosszii. Progressz-Multimedia, 1996. 182. o. 

19 Borisz Grizlov, az 1999-es dumaválasztásokra pár hónap alatt, 
létrehozott, hangsúlyozottan ideológiamentes Medve (Medvegy — 
Mezsregionalnoje Dvizsenyije - Jegyinsztvo) Párt (előbb választási 
tömörülés, majd új Hatalom-Párt) egyik vezetője például a párt 
Kremlben megrendezett alakuló kongresszusán ezt mondta: , Mára 
a politikai harc Oroszországban elvesztette túlzott ideológiai 
színezetét, a kommunisták vagy demokratákcx közötti választás 
dilemmája a múlté. Az orosz demokrata szavazók azzal is 
bizonyították ezt, hogy szavazataik több mint egynegyedével a 
jegyinsztvo mozgalmat (Medvegy - Sz. A.) támogatták, amelye 
hagyományos szembenállás fölött áll. Egy sor kérdésben a 
kommunistákkal is lehet együttműködni, ha ez hasznára van az 
ügynek, és nem biztos, hogy minden idézőjeles xdemokratánakc 
vagy önjelölt szövetségesünknek azonnal a nyakába kell borulni. 
Ez nem jelenti azt, hogy csak az egyik oldallal akarunk 
szövetséget kötni és elzárkózunk az együttműködéstől másokkal. 
A politikai szövetség mindig eszköz, nem a cél. A mi mozgalmunk 
célja - Oroszország boldogulásának szolgálata..." (Iz doklada 
Borisza Grizlova. In: Moszkovszkije Novosztyi, 2000. február 22- 
28. [7], 9. o.) Hasonlóképpen nehéz volna ideológiailag 
meghatározni az új elnök, Vlagyimir Putyin programját és 
megnyilatkozásait. Vitathatatlan ugyan, hogy Putyin nem a 
politikai clown, hanem a karizmatikus vezér archetípusát hivatott 
megtestesíteni a választásokon, s hogy nemcsak beszél, hanem 
cselekszik is, ám az a mód, ahogy az etatizmus és a 
neoliberalizmus, az autarchiás szuverenitás és a globális nyitás, a 
militarizmus és a szociális piacgazdaság beszédmódját keveri, 
ahogy mindenkinek, minden társadalmi rétegnek azt mondja, amit 
az hallani akar odaföntről, méghozzá gyakran stilisztikailag is 
egyesítve a durva utcanyelvet, az argót, a szovjetkorszak 
bükkfanyelvét választékos értelmiségi és steril szakmai 
nyelvekkel, mindez nem valamilyen szerves ideológiai szintézist 
sejtet, hanem a  mediatizált politika  mindennapivá vált 


Igaz, hogy rémséges fenyegetéseit Zsirinovszkij 
nem a kocsmában vagy a lépcsőházban vagdossa a 
világ fejéhez, mint más rendes ember, hanem 
tömeggyűléseken, sajtókonferenciákon, politikai 
fórumokon, tévékamerák előtt, de ebből csupán az 
következik, tisztában van vele, miként lehet manapság 
legkönnyebben képbe kerülni és képben maradni. 
Lehülyézi képviselőtársát, lemarházza az Európa 
Parlament elnökét (mindig a gyöngébbet, a kisebbet, a 
távol levő! - a nagyobbal, az erősebbel, a jelenlevővel 
sohasem húz ujjat!), rácsapja a kocsiajtót egy 
újságírónőre, verekszik a parlamentben, vizet loccsant 
vitapartnere képébe a kamera előtt, üvöltözik a nyugati 
újságírókkal. Szóval rémes alak. Se több, se kevesebb. 
Mindenkinek megmutatja, hol lakik az oroszok istene, 
avagy oroszosan szólva: hol lakik a Kuzka-gyerek 
édesanyja (,kuzkina maty"). Megsemmisít, eltöröl, 
leszámol, kiradíroz - legalábbis ezt mondja. Megoldásai 
pofonegyszerűek. A hülye is megérti őket. Zsirinovszkij 
a hülyék politikai istene, és nem is akar más lenni. 
Ebből él ugyanis. Úgyhogy mindenkit hülyére vesz. 
Már aki hagyja magát. Aki nem, magára vessen. 
Kioktat, kioszt, megleckéztet, , helyre tesz" államokat 
és nemzeteket, kormányfőket és pártvezéreket, egész 
civilizációkat, ha kell. Globális dimenzióban gon- 
dolkodik. Úgy játszik a glóbusszal, mint diktátor a 
luftballonnal. Miért ne? Semmibe nem kerül, és hány 
embernek szerez vele gyönyörűséget, vagy legalább 
felhőtlen szórakozást. Az egyik hápog és levegőért 
kapkod, a másik hüledezik vagy titkos kárörömöt érez, 
a harmadik pedig kifejezetten kéjeleg. Bármely rend, 
kötöttség, szabályrendszer szimbolikus 
lerombolásában, bármely világrend karneváli 
felforgatásában, bármely rendbontásban-észbontásban 
van valami felszabadító, különösen azok számára, 


eszköztárának ideológiai és erkölcsi skrupulusok nélküli 
használatára vall. Zsirinovszkij sok mindenben megelőzte korát. 


akiket ez a rend elnyom és megaláz. Az orosz politikai 
naptárban Zsirinovszkij az áprilisi tréfa. Rendbontó és 
csendháborító, aki azzal járul hozzá a rend fenn- 
tartásához és megerősítéséhez, hogy levezeti, illetve 
szimbolikus síkra - a jelek síkjára - tolja át a fennálló 
renddel szemben felgyülemlett agressziós potenciált és 
félelmi hisztériát. Ezért hat rémalakja mindenféle 
karizmatikus tekintély és hivatalos komolyság 
karneváli kiforgatásának, paródiának vagy 
karikatúrának, hol a liberálisok, hol az 
ultranacionalisták, hol Hitler, hol Jelcin karikatúrája. 
Nem ő esik túlzásokba, hanem ő maga - Zsirinovszkij, a 
rém - a túlzás. Sok ilyen karikatúra készült egykoron a 
KBG információs részlegeiben: karikatúra volt a 
, Pamjaty" mozgalom és ,orosz ducéja", Dmitrijev is, 
paródia Barkasov, fekete inges rohamosztagosaival, de 
kétségkívül Zsirinovszkij sikerült a legjobban, ő bizo- 
nyult a legtartósabbnak és persze a 
legtehetségesebbnek is. Tipikus krakéler, tipikus 
provokátor. Azt persze a KGB-ben nem tudhatták, hogy 
posztmodern idők jönnek, és nem lesz már mit 
provokálni, lejáratni, manipulálni: a mediatizált politika 
önnön paródiájába csap át. Ebből persze nem 
következik, hogy egy provokáló képnek ne lehetne 
ezerféleképpen hasznát venni az új viszonyok között is, 
ha Azef vagy Gapon pópa már nem is lehet valakiből. A 
tele rém kétes politikai leszármazása Zsirinovszkij figu- 
rájának tökéletes politikai ürességét húzza alá. 
Senkinek nem árt, viszont sokaknak és sokféle módon 
hasznára van, túl azon a meglehetősen szép hasznon, 
amit a Zsirinovszkij-szolgáltatás tulajdonosa - maga 
Zsirinovszkij vásárlóitól anyagi javakra konvertálható 
politikai befolyás és hatalom, illetve befolyásra és 
hatalomra átváltható készpénz formájában bezsebel. 


A PANKRÁTOR 


Zsirinovszkij persze nemcsak rém nagy dumás, 
hanem rémesen agilis is. Rémséges tettei azonban 
idáig kivétel — nélkül — magánrémségek voltak. 
Egyetlenegyszer sem fordult elő, hogy túlmentek volna 
a hétköznapi tettlegesség - a testi inzultus, a 
kötekedés-verekedés - vagyis a botrány szintjén. Ez a 
nagyszabású történelmi rém sem a történelemben, sem 
a gyakorlati politikában nem követett még el egyetlen 
rémtettet sem. Előfordult viszont, hogy kitépte 
valakinek a kezéből a mikrofont, pofozkodott a 
parlamentben, felült vagy felállt a tárgyalóasztalra, 
talán még az is, hogy vonalzóval verekedett és 
rajzszeget tett a parlament elnökének székére. Már 
amikor kihozták a sodrából, ami nem nehéz, mert 
Zsirinovszkij szinte türelmetlenül várja ezt a pillanatot. 
Szeret kijönni a sodrából. Ilyenkor mintha 
megkönnyebbülne. Meg is ragad minden alkalmat, 
hogy sodrából kijöhessen: fenyegetőzhessen, 
üvöltözhessen, vésztjóslóan közeledjen az elnöki pulpi- 
tushoz (ha egyszer kijött a sodrából, akkor mozgásban 
van), fenyegetően az asztal fölé hajolva beleordíthassa 
szidalmait a Választási Bizottság elnökének arcába 
(mint legutóbb, amikor a dumaválasztások előtt pártját 
kis híján eltiltották a választáson való indulástól,"" 
2000 februárjában pedig egy kisebb szabálytalanság 


120 Egy vele készült tévéinterjúban az újságíró rá is kérdezett: 
, Vlagyimir Volfovics, amikor legutóbb a jelöltlistákkal kalamajka 
volt és nem akarták a listát jóváhagyni, kis híján megverte 
Vlagyimir Vesnyakovot, a Központi Választási Bizottság veze- 
tőjét..." (Szvetlana Szorokina: Geroj Dnya, NIV. In: Mir za Ne- 
gyelju, 2000. 6. szám, 2. o.) Zsirinovszkij csaknem tettlegességig 
fajuló újabb politikai attrakciójának az orosz tévécsatornák ter- 
mészetesen - mint minden szenzációnak - nagy teret szenteltek, 
és Végtelenszer megismételték (ahogy évekkel ezelőtt a híres 
jelenetet Borisz Nyemcovval, amikor tévévitájuk hevében 
Zsirinovszkij az előtte álló pohár vizet Nyemcov arcába 
loccsantottal. 


miatt őt magát nem vették fel az orosz elnökjelöltek 
hivatalos listájára). Megesett az is, hogy a Duma 
ebédlőjében tört ki verekedés azon, hogy Zsirinovszkij 
előretolakodott a sorban a türelmesen várakozó 
képviselők között. Végül - pontosan tudva, hogy a 
mediatizált politikában milyen szerepet játszik a 
biopolitika - nagy előszeretettel hág át szexuális ta- 
bukat: hol Cicciolinával csókolózik a kamera előtt teljes 
beleéléssel, hol pucér szerb kamaszokkal fényképeztet; 
magát egy jugoszláviai gőzfürdőben, hol a Playboy 
munkatársnőjét és tolmácsát akarja kétvállra fektetni 
interjúkészítés közben.!! 


Zsirinovszkij tökéletesen tisztában van vele, hogy 
a mediatizált politikában a magánember élete, a testi 
élet képei, a testi akciók adhatók el legkönnyebben. 

Idézet a Playboy-interjú szövegéből (vagy inkább jegyző- 
könyvéből):. Zsirinovszkij: Érzem, hogy még szűz (mármint 31 
amerikai újságírónő, Jennyfer orosz tolmácsa, Mása - Sz. A.). 
Jobban tetszik nekem, mint maga, Jennyfer, jobban. Már régóta 
nem láttam ilyen tiszta lányt. Pont ez az a stílus, amit szeretek. 
hogy közelebb kerüljünk egymáshoz, hogy jobban kívánjuk 
egymást, meg kell őt simogatnom, becéznem kell, csókolgatnom 
kell. Aztán majd maga megírhatja, hogy nőbolond vagyok, hogy az 
interjúja gruppenszexszel végződött. Hadd lássák, hogy szex-őrült 
vagyok. , Miközben Zsirinovszkij ezt mondja, Mása a tolmács 
rezzenéstelen arccal fordít, Jennyfer pedig figyel és jegyzetel. 
Mikor odakint esni kezd, Zsirinovszkij hangot vált: , Hallja, esik az 
eső. Amikor esik, jólesik szerelmeskedni. Odabent csönd, 
nyugalom, meleg, semmire sem gondolsz. Olyan megnyugtató az 
ilyen idő. Maga Jennyfer, nem szeretne ilyen időben 
szerelmeskedni? Itt most, rögtön, négyesben, a testőreim is benne 
vannak.  Jennyfer: Korábban is csinálta már négyesben? 
Zsirinovszkij: De hiszen az nagyszerű, csoportosan szerel- 
meskedni. Jennyfer: Mikor kezdjük? Zsirinovszkij: Interjú után... 
Bár interjú után már mindenki fáradt lesz. Nem, Jennyfer, elég 
volt! Teljesen megerőszakolt. Itt ül mellettem ez a két fiatal férfi. 
Képtelen már másra gondolni, mint a szexre. A fejük teljesen 
kiürült. Esik az eső. Hát nem látja, milyen nagyszerű ez? Én 
Másával leszek..." (In: Szoversenno Szekretno, 1995. 7. szám, 25. 
o.) 


Épp ezért mindig testileg veti magát a képbe, testileg 
próbál jelen lenni minden szituációban, illetve maga 
teremt olyan szituációkat, amelyekben testileg is 
megmutatkozhat. Ha nem is mint szép test, de mint a 
,szörny" eleven, agresszívan nyomuló-lihegő, más 
testekkel ütköző, szüntelenül faló-bekebelező teste. Ezt 
a testi, vagyis népszerű jelenlétet biztosítja a pankráció 
is. A pankráció - mint Roland Barthes írta remekmívű 
kis esszéjében - nem sport, hanem látványosság, 
amelynek jelrendszerében nincs semmi homály, minden 
azonnal megérthető, hiszen a birkózó teste játssza 
benne a főszerepet és eredetisége a szélsőségekben 
rejlik: ,A birkózónak éppen olyan meghatározott. A 
külseje, mint az olasz commedia dellarte színészének, 
aki jelmezével és viselkedésével már jó előre felhívja a 
figyelmet arra a szerepre, amelyet a színpadon 
alakít".22? Nem véletlen, hogy a  mediatizált 
tömegkultúra egyik legnépszerűbb műfaja éppen a 
pankráció, különösen az Egyesült Államokban. 


Idézzük fel talán itt Zsirinovszkij legnevezetesebb 
és legnagyobb hatású pankrációs alakítását 1995 
őszéről, mikor a Duma üléstermében, egy szokásosnál 
keményebb szóváltást követően dulakodás kezdődön a 
képviselők közőrt. Zsirinovszkij - mint egy politikai 
Helység kalapácsa - előbb Gleb Jakunyin tiszteletest 
kezdte ütlegelni a nyakából letépett jókora kereszttel, 
majd Tyiskovszkaja képviselőnő nyakát ragadta meg és 
kezdte fojtogatni őt, úgy rázva a szerencsétlent, hogy 


122 Roland Barthes: Üsd-vágd, nem apád! In: Uő: Mitológiák. Eu- 
rópa, Budapest, 1983. 13. o. Barthes joggal mutat rá, hogy a 
pankráció játékában csak a kép számít: ,a néző nem kívánja a 
birkózó igazi szenvedését, mindössze az ikonográfia tökéletes- 
ségét élvezi. Nem igaz, hogy a pankráció szadista szórakozás: csak 
közérthető." (I. m. 17. o.) Mutatis mutandis érvényes ez a politikai 
pankrációra és a politikus-pankrátorra is: ebben az esetben is csak 
a kép számít, a beszámíthatatlan ember, a szabálysértő, a 
botrányos, a galád, az álnok (s mellesleg gyáva) Zsirinovszkij 
szerepe. maszkja az, amit a képnéző élvez. 


még a szemüvege is leröpült, és a tumultusban kis 
híján letépték róla kosztümét. Szemtanúk egybehangzó 
állítása szerint az akciót ilyen bekiáltások kísérték: 
,Fojtsd meg a dögöt, Kolja!" és: ,Ne sajnáld a csuhást, 
tépd le a reverendáját!"12? A televízión egyenes 
adásban is közvetített pankrációs küzdelmet ugyanaz a 
légkör vette körül, ami minden pankrációt rendesen: 
, A bűnhődés eszméje elválaszthatatlan a pankrációtól, 
és a tömeg "adj a pofájára!" kiáltásai is elsősorban ezt 
jelentik: "Törlessz neki!" A pankráció 
igazságszolgáltatása, persze, önbíráskodáson alapszik. 
[...1] A Galádság (a szabályok felrúgása - Sz. A.) a 
pankráció természetes légköre, a szabályos mérkőzés 
inkább kivételszámba megy - írja Roland Barthes. - A 
néző... egy pillanatra ugyan elérzékenyül a világ 
egyetemes jósága láttán, de semmi kétség, halálra 
unná és bosszankodná magát, ha a birkózók nem 
térnének vissza szélsebesen az aljasság tobzódásához, 
hiszen ez a lényege minden valamirevaló 
pankrációnak.""2 


Nem kétséges, hogy amikor Zsirinovszkij a 
,bostoni fojtogató" és , Hasfelmetsző Jack" kettős 
szerepében lépett a nagyérdemű Duma és 
természetesen a tévénézők milliói elé, nem csupán 
hasonlíthatatlan beleéléssel szerepet alakított, hanem 


123 Három nappal később egy sajtókonferencián Zsirinovszkij - 
mintegy verbális szinten folytatva tovább a pankrációt - a kö- 
vetkezőképp védekezett: ,A hölgyet finoman félrevonták... Lé- 
nyegében ő maga a hibás a történtekért... Lehet, hogy magánéleti 
problémák gyötrik... Ott ül egyedül a nők között... És közben 
egészséges férfikollektívára vágyik... Az egyik képviselő (a nevét 
nem mondta Zsirinovszkij - Sz. Á.) megállapította. hogy a szóban 
forgó hölgy úgyszólván odavolt, amikor a férfi képviselők bizonyos 
testrészeihez nyúltak... Hát volt egy kis öröme egy magányos 
nőnek, mi van abban?... Maguk meg itt úgy állítják be a dolgot, 
mintha huligánkodásra került volna sor a parlamentben." (Idézi 
Szergej Koroljov, i. m. 186. o.) 

124 T. m. 19-22. o. 


valóban átadta magát ösztöntörekvéseinek.!?5 Mindenki 
abból az anyagból dolgozik, amivel a természet 
megáldotta. A hangsúly mégsem az anyagon, hanem az 
alakon és szerepen van, amelyet életben kell tartani. 
Ennek módja pedig - mint a tömegkultúrában rendesen 
- a meglepetés, a botrány, a szenzáció, a váratlanság, 
az epatírozás. Zsirinovszkij pontosan tudja, hogy aki bi- 
ciklire ül, az egy percre sem hagyhatja abba a pedálok 
taposását, különben a gép megáll és ő leesik róla; a 
lényeg, hogy a bringa menjen, az irány már mellékes. 
Zsirinovszkij számára fő az, hogy mozgásban legyen, a 
politikai forma, a dinamika, a  temperamentum 
másodlagosak. Amikor mondjuk a pártja Duma- 
frakciójából hirtelen távozni akaró frakciótagot észre 
akarja téríteni és ráüvölt: xLábhoz, kutyalx, s a 
nagyobb nyomaték kedvéért megragadja a grabancát 
és kezdi a falnak ütögetni e képviselő amúgy talán 
teljesen üres fejét, nos, akkor Zsirinovszkij semmi 
egyebet nem tesz, mint a pedált tapossa. A leállás 
egyenlő lenne a halállal. És hogy ne álljon le a bicikli, 
Zsirinovszkij a legfantasztikusabb vállalkozásokra is 
készen áll: ellátogat a szívének oly kedves Irakba, vagy 
ernyedt csókokat vált az olasz  pornósztárral, 
Cicciolinával, egy kis vetkőzés kíséretében... 


Némileg az archaikus lakoma!" és a pankrációs 
verekedés groteszk testi hőseit idézi ez a 
,megtestesülés". Nehéz elképzelni ennél hatásosabb, 
ennél népszerűbb megmutatkozást ma a 
világmédiában. A testi élet képeiben kerül közel a 
nézőhöz a politikai hős: familiárisan megtapintható 
lesz, meghitté vagy legalábbis , igazivá" válik. A testi 
élet képei a tudattalan legmélyebb, legarchaikusabb 


125 T.d. erről: Szergej Koroljov, i. m. 186. o. 

126 T. m. 186. o. 

127 Ld. ehhez: Russzkije piri. Kanun, Vipuszk 3. Szentpétervár. 
1998.; valamint: Mihail Bahtyin; A lakmározás képei. In: UŐÓ: 
Francois Rabelais, i. m. 344-375. o. 


rétegeire hatnak. Míg a verekedés, az esés-ütődés testi 
drámájában legtöbbször a clown-típusú politikus (rém 
és nem-rém) alakja jelenik meg, addig a lakoma, az 
evés-ivás képében bárkié, akit az életszeretet, a 
meghittség, az egyszerű örömök, az elevenség érzelmi 
értékeivel akarnak felruházni. Nem véletlen, hogy a 
lakoma archaikus  tradícióját fenntartó orosz 
hagyományra való tekintettel gyakran jelennek meg 
politikusok, — sőt, közismerten unalmas politikai 
események (kongresszus, tanácskozás, tárgyalás) is a 
lakoma (bankett, fogadás), az örömteli evés-ivás, a 
roskadozó asztalok közegében. A protokolláris, gyakran 
műsorral egybekötött vacsora - ellentétben például az 
amerikai politikai életből ismerős bankettekkel - orosz 
közegben szinte mindig archaikus lakomába csap át: 
nem a tivornya, hanem a közös, hosszan tartó, énekkel, 
történetekkel fűszerezett lakomázás értelmében. 


Különösen az 1999-es év választási 
technológiáinak piacán lett kelendő szolgáltatás a 
lakoma": ,amikor nincs kinek és nincs mit mondani 
valódi ügyekről, amikor a társadalmi berendezkedés 
reformja alig megy előre, amikor valódi programok és 
koncepciók kidolgozásához hiányzik az intellektuális 
muníció, amikor az igazi szándékok és célok elrejtése a 
legfontosabb, akkor látványosságra van szükség, bármi 


áron. Kongresszusok bankettel, konferenciák 
fesztivállal, — politikai gyűlések koncerttel,  sze- 
mináriumok . sasliksütéssel egybekötve - ilyen 


félpolitikai rendezvények, a fül és az emésztőszervek 
örömünnepei kezdik felváltani az oroszországi politikai 
nyüzsgésben Cpolityicseszkaja tuszovkax) a politikát, 
függetlenül attól, hogy maguk a nyüzsgöncök melyik 
szekértáborához tartoznak. Nyilvánosság előtt tömik a 
fejük és ropják a táncot - a hajlékony derekú 
kommunisták, a cammogó centristák, élükön a frissen 
operált akadémikussal (célzás Primakov lumbágó- 
műtétjére - Sz. A.), a xjobb ügyx rövidnadrágos 


ifjúreformerei, a  oP:nasdomx aktivistái, akiket 
tangóharmonikás vezérük vezet (utalás 
Csernomirgyinre, a Nas Dom Rosszija mozgalom 
vezetőjére, aki egyszer-egyszer tangóharmonikájával 
próbálta meg belopni magát a választók szívébe - Sz. 
Á.)... Hogy mit fognak csinálni az országgal ezek a 
mindenféle nagyevők, táncoslábúak és daloskedvűek, 
ha hatalomra kerülnek, az tökéletes rejtély a választók 
előtt...""28 Zsirinovszkij - végtére is clown - gyakrabban 
jelenik meg pankrációk hőseként, de azért a lakoma 
műfajában is derekasan helytáll: többórás filmet 
lehetne összeállítani olyan tudósításokból, 
dokumentumfilmekből, ahol a rém semmi egyebet nem 
tesz, mint zabál és vedel. 


Épp ezért a ,nép ezer gondját és baját" vállára 
vevő politikus alkati puritánságát a testi aszkézis 
képeivel lehet legközvetlenebbül kifejezni. Például nem 
szabad őt a lakoma helyzetében mutatni vagy ha 
mutatkozik, neki nem szabad átadnia magát a testi 
élvezeteknek. Vlagyimir Putyint például még senki nem 
látta rakott asztalok mellett jókedvűen falatozni.!? 


128 Agafonov: Novije izbiratyelnije tyehnologii. In: Novije IZz- 
vesztyija, 1999. szeptember 1., 1. o. 

129 ...ételt szájába venni Putyint idáig egyetlenegyszer látták vi- 
déki útjai során - az irkutszki óvoda ebédlőjében, ahol a közönség 
szeme láttára fogyasztott el egy pohár teát és egy süteményt. 
Közben rezzenéstelen arccal avatta be a büfésnőt egy állam ti- 
tokba: sa Kremlben bezzeg nem adnak ilyet nekemc. Az összes 
többi esetben Putyin beérte azzal, hogy zárt falak között meg- 
ebédelt a helyi hatalom vezetőivel. Ezzel pedig lemondott a nép 
körében zajló lakoma látványának az imídizsre gyakorolt jótékony 
hatásáról." (Jelena Tregubova: Progulki sz  Putyinim. In: 
Kommerszant-Vlaszty, 2000. 9. szám, 7. o.) Bár igaz, hogy az 
, egyszerű nép" szívesen veszi, ha a magas vendégek megtisztelik 
asztalát, velük együtt iszik és eszik, az is igaz, hogy nem kevésbé 
imponál, ha a , népi hőst" nem látják enni és inni (különösen egy 
olyan politikai látványvilágban, ahol minden valamirevaló 
politikusnak kétszer nagyobb a feje a kelleténél és még a leg- 
alacsonyabb termetű sem nyom egy mázsánál kevesebbet). A 


Putyin személyes alkata és habitusa szerint inkább 
lehetne indiai fakír, önsanyargató orosz szerzetes vagy 
puritán német polgár. Éppen ezt az önmegtartóztató 
testi habitust, önfegyelmet, zártságot, szikárságot, 
hűvösséget adják el erkölcsi és érzelmi értékként, 
morális tisztaságként, szerénységként, a kötelesség és 
a szolgálat, a mindig másokra figyelő, magával mit sem 
törődő, fizikai kockázatot is vállaló közember ethosza- 
ként. Így jön létre a clown-politikus komoly ellenpárja a 
, szabadító hős", a ,nép legkisebb fia" szerepében - egy 
olyan nézőtér előtt, amelynek kezd elege lenni a 
politikai  clownokból, illetve politikusai általános 
elclownosodásából, ami alól egyébként Borisz cár, ez az 
orosz Gargantua és az együgyű Zjuganov sem képeztek 
kivételt, és ki van éhezve egy kis komolyságra: valami 
másra. 


WOLFOVICS IN FABULA 


Az elközelgő , Orosz Rém" képére a demokráciát 
exportáló Nyugatnak és a demokráciát importáló 
Keletnek egyaránt szüksége volt. 1993 és 1995 között 
ezt a szerepet Zsirinovszkij játszotta el. Később, sokkal 
szerényebb hatásfokkal, mások játszották tovább. 
Marcona tábornokok és maffiózó üzletemberek. 
Zsirinovszkij mint rémkép a legkülönfélébb politikai 
mesék - avagy, hogy korunk szép, új szavával éljek: 
forgatókönyvek - hőse lett: hol az , orosz káosz", hol a 
,Birodalom visszavág") hol az ,orosz Weimar" 
forgatókönyvében töltötte be a Mumus szerepét. 
(Később nemcsak a figurák, a forgatókönyvek vagy 


komoly hős, az idealizált hős ugyanis nem eszik: nem a testi 
örömöknek, hanem szent feladatának él. Vagyis a ,nem-evés" je- 
lentése ez esetben már nem az egyszerű néppel való közösködés 
megtagadása, valamiféle arisztokratizmus vagy alkati sótlanság, 
hanem a küldetéses hős attribútuma: belső összpontosítás a nagy 
feladatra, az önmagára nem figyelés, az ön korlátozás és 
áldozathozatal. 


mesék is változtak. Nem is lehetett ez másként, hiszen 
a változatlanság - a piac halála. Jött a , katonai 
diktatúra" és főként a ,maffia országa" meséje, 
amelyekben az , Orosz Rém" szerepét sokáig Lebegy 
tábornok és Borisz Berezovszkij oligarcha töltötték be, 
nagy beleéléssel és rémtörténetet rémtörténetre 
halmozva.) Igaz, a nyugati és Nyugatra tartó közép- 
európai kormányzatok eszköztárában megjelenő és 
tulajdonképpen csak megújított ,rém-legitimáció" 
( szovjet rém" vagy ,vörös rém" helyett , orosz rém") 
paradox módon azonos volt az oroszországi kormányzat 
rémlegitimációjával, úgyhogy - logikailag kellett volna 
oltaniuk egymást. (Ámde a politika, a lírával 
ellentétben, nem logika, sőt, még csak nem is tudo- 
mány.  Szépművészet ugyanis.) Mert hát volt-e 
kézenfekvőbb érv a közép-európai országok NATO- 
csatlakozása mellett, mint az elközelgő , Orosz Rémre" 
való hivatkozás (,Zsirinovszkijék már a spájzban 
vannak!" -  ,Addig  csatoljatok minket, amíg 
csatolhattok" stb.) ámde ugyanezt az érvet 
forgathatták Jelcinék is a NATO-csatlakozás ellen: , Hát 
nem látjátok, hogy Zsirinovszkij a spájzban van és alig 
tudjuk tartani az ajtót?! Még az hiányzik, hogy 
megszegve régi ígéreteteket, kibővítsétek a NATO-t és 
akkor az Isten sem állíthatja meg a mi Ui-nkat!" 
Hasonlóképpen lehetett ide-oda forgatni Zsirinovszkij 
rémképét bármely helyi politikai vagy gazdasági válság 
esetén: — ,Adjatok — kölcsönöket Oroszországnak, 
különben jön Zsirinovszkij, és ő már nem kér majd, 
hanem tör-zúz és elragad!" És megfordítva: , Isten 
őrizz, hogy kölcsönöket adjatok Oroszországnak! Ha 
pénzhez jutnak, nem fogják végrehajtani a reformokat, 
fokozódni fog a gazdasági hanyatlás, növekedni a 
társadalmi elégedetlenség és akkor majd jön 
Zsirinovszkij és mindennek vége lesz!" Vagy az egész 
90-es éveket végigkísérő dilemma: , csapjon oda a 
NATO a szerbeknek, különben Zsirinovszkij ultrana- 


cionalistái elszemtelenednek és átveszik a hatalmat - 
vagy: nehogy odacsapjon, mert azzal csak lovat adna 
Zsirinovszkij ultranacionalizmusa alá és akkor a 
mérsékelt Jelcin-rezsimnek befellegzett." 


Akár a mesében: lupus, azazhogy Wolfovics in 
fabula. De nem az a bizonyos régi farkas, akit addig 
emlegetnek, amíg egyszer igaziból meg nem jelenik, 
hanem egy új farkas, akit azért emlegetnek folyton- 
folyvást, hogy az igazi - ha van, ha nincs - ne 
jelenhessen meg, vagy ha itt van már, ne lehessen látni. 
Wolfovics rémfarkas-szerepe,  rémfarkas-küldetése 
éppen a régi modern rémségek elhessegetésében állt. 
Ez a rém mindenkinek jól jött Oroszországban és 
Oroszországon kívül, aki rémisztgetni és rémüldözni 
akart, mert például ez állt érdekében, de egyáltalán 
nem jött jól az igazi rémek maradékának, a régi, jó 
modern rémeknek, akiket Zsirinovszkij úgyszólván 
, lejátszott" a színpadról." Mert - s ebben igazat kell 
adnunk minden rendű és rangú orosz nacionalistának, 
a liberális konzervatív Alekszandr Szolzsenyicintől a 
nemzeti-bolsevik vagy inkább posztfasiszta Eduard 
Limonovig és a nemzeti-kommunista Andrej Zjuganovig 


130 Ld. ehhez egy orosz ultranacionalista kesergéseit 1994-ből, 
Zsirinovszkij elsöprő választási sikere után: , Zsirinovszkijról egy 
csomó mindent meg lehetett tudni - attól kezdve, hogy milyen 
keserű volt a gyermekkora, odáig, hogy hány és hány akadályt 
kellett leküzdenie az életben, amíg sikerült érvényesülnie. Es 
mindezt apró életrajzi részletek tömegével fűszerezték. olyanok- 
kal, amelyek a nyárspolgárok szívének mindig kedvesek, egészen 
odáig, hogy az LDPR vezetőjének még öltönye szabása is szóba 
került. Ez volt az a recept, amely szerint Zsirinovszkijt létrehoz- 
ták, és meg kell hagyni, hogy személyében a média színes és te- 
hetséges partnert talált. De mit lehetett megtudni Zjuganov, Ba- 
htyin, Ampilov egyéni vonásairól? Mit engedtek meg róluk tudni a 
média irányítói? Nos, kizárólag olyan általánosságokat, hogy 
sengesztelhetetlenekk, svörös-barnákx, skonzervatívokc. Nem 
emberi arcok, hanem ideológiai maszkok voltak." (Alekszandr 
Kazancev: Na pereputyje - Vibornoje sou i glubinnaja zsizny 
Rosszii, In: Nas Szovremennyik, 1994. 2. szám, 121. o.) 


- Zsirinovszkij csakugyan hamisítvány, rémhelyettes 
vagy helyettes rém volt. Álcár, álrevizor, ál-Hitler, ál- 
Sztálin vagy amit akartuk. Televíziós Osztap Bender. 
Rémképekkel kereskedő kisstílű politikai szélhámos, 
aki időben ráérzett az ,orosz mumus" iránt mutatkozó 
keresletre és a globális média segítségével egy 
pillanatig sikeresen hitette el a világgal, hogy ő az, 
akitől rettegnie kell. 


Az igazi mumusra még várni kell, bár több mint 
valószínű, hogy a Mumus halott. Mindenesetre, ha el is 
jön, aligha mumus képében. Ha pedig már egyenesen 
itt is van, mint a 2000. évi orosz elnökválasztás után 
mind többen gondolják, akkor annak csalhatatlan jele 
lesz Vlagyimir Zsirinovszkij rémfigurájának, rémületes 
árnyképének szétfoszlása a képernyőn. Nemcsak arról 
van szó, hogy nincs többé szükség ál-Mumusra, ha itt 
az igazi, hanem arról is, hogy a politikai rém efféle 
paródiája, karikatúrája rossz hírbe hozása kifejezetten 
rombolná az új hatalmi szerep komolyságát. 


Tény, hogy — Zsirinovszkij Putyin tényleges 
hatalomra kerülése óta a politikai kezesbárány 
szerepét játssza. A Duma egyik elnökhelyettesi posztját 
foglalja el, külső megjelenésében is teljesen 
megváltozott: a gondok  barázdálta homlokú, 
felelősségteljes államférfiú ábrázatát tartja maga elé, 
megpróbál komolynak és tekintélyesnek Játszani Putyin 
mellett vagy mögött, belföldön és külföldön, ami persze 
újabb, csak másfajta mulatság forrása. Ebben a kissé 
unalmas szerepben, amelyet már csak színeznek a régi 
Zsirinovszkij színes kirohanásai, politikai-üzleti kar- 
rierje!! "csúcsára ért: — mindent elért, amit 


131 Bár üzleti értelemben a csúcspont talán mégis előbb volt. Egész 
pontosan 1999 májusában, amikor egy pillanatra úgy tűnt, hogy a 
Duma által Jelcin ellen kezdeményezett bizalmatlansági indítványt 
a parlamenti többség megszavazhatja, és a Kreml Tatjana 
Djacsenko vezetésével  - komolyan alkudozni kezdeti 
Zsirinovszkijjal. Az LDPR parlamenti frakciójának szavazataiért 


Oroszországban álrém elérhetett. Elégedettségét alig 
is tudja leplezni. Kis híján el sem indult a 2000. évi 
elnökválasztáson (látszólag egy jelentéktelen formai 
hiba miatt) - 1990 óta először (!). Nem tudta eldönteni, 
hogyan lehet inkább hasznára Putyinnak. Mert a 
nagyképű politikai fontoskodó új szerepkörében 
Zsirinovszkij most Putyinért aggódik. Az a nyugalom, 
amellyel a hivatalos elnökjelöltek listájáról történt 
kihúzását fogadta, oly zavarba ejtő volt, hogy újságírók 
rá is kérdeztek és ő kénytelen volt mentegetőzni:. 
Kérdés: Vlagyimir Volfovics, úgy emlékszem, hogy nem- 
régiben, a  dumaválasztások előtt, amikor a 
pártlistákkal az a kalamajka volt és nem akarták 
bejegyezni indulásukat a választáson, akkor maga kis 
híján megverte Vesnyákovot (a Központi Választási 
Bizottság elnökét - Sz. ÁA.). Most meg mintha túlontúl 
nyugodtan fogadta volna, hogy nem indulhat az 
elnökválasztáson. Hogy kell ezt érteni: kezd 
hozzászokni a dologhoz vagy már nem is olyan fontos? 
Válasz: Én nem vagyok nyugodt. Ez az egészségemre 
mért csapás volt. Nem kizárt, hogy ez három évet vett 
el az életemből. Nagyon a lelkemre vettem. Csak tudja, 
egyszerűen uralkodtam magamon, mert megértettem, 
ha kimutatom az indulataimat, akkor esetleg hamis kép 
fog kialakulni rólam."!2? Hát így beszél manapság 


cserébe átengedték volna neki és embereinek a J7Transznyeíty 
irányítását. (A Jransznyefíty egyike a nagy állami 
monopóliumoknak: kezében tartja Oroszország minden fontos 
nyersanyagszállító vezetékét. Különféle, megfoghatatlan 
machinációkkal ennek a vezetéknek az ellenőrzése - szakértők 
szerint - legalább havi 8-10 millió dollárt hozhatott volna 
Zsirinovszkijék konyhájára.) Amúgy, ínséges időkben Zsirinovszkij 
ennél szerényebb jövedelemmel kénytelen beérni: , Zsirinovszkij 
elvi politikai állásfoglalásai sokba kerülnek. Irigyei azt állítják, 
hogy az ár esetenként elérheti a kétmillió dollárt is. ,, (Ld. 
minderről részletesebben: Alekszandr Maljutkin. Zsirnyefty. In: 
Kommerszant-Vlaszty, 1999, 18. szám, 7-9. o.) 

132 Szvetlana Szorokina: Geroj Dnya, NTV. In: Mir za Negyelju, 
2000. 6. szám, 2. o. 


Zsirinovszkij, a rettentő S hogy a hatás még 
rettenetesebb legyen a kampányból történt ideiglenes 


SY ELET A 


jártam. Már kora gyerekkoromban is. Amikor 
mindenkit felvettek, engem nem vettek fel úttörőnek. 
Az óvodából is kizártak. Nem sok olyan gyerek volt, 
akit még az óvodából is kizártak. Engem igen. Az 
általános iskolából háromszor zártak ki.""? Ez az a 
pont, ahol az értő közönség már nem hangtalanul 
rázkódik, hanem nyerít és sír a röhögéstől. A hab a 
tortán, mert az is van, hogy a legfelső bíróság - 
felülbírálva a választási bizottság döntését - mégis 
engedélyezte Zsirinovszkij indulását. Ezzel 
Zsirinovszkij amúgy is kis szerepe (,nincs igazság, 
mert nem indulhatok az elnökválasztáson!") még 
kisebbre zsugorodott. Azért lehetett és talán azért 
kellett indulnia az elnökválasztáson, hogy ezzel is 
többen menjenek el szavazni. A Kreml legfőbb aggo- 
dalma 2000. március 26-án ugyanis az volt, hogy a 
szavazás esetleg érvénytelen lesz: Putyin győzelme 
annyira biztos, hogy sokan el sem mennek szavazni. Így 
hát egy leüthető bábfigurával több került az 
elnökválasztás játéktáblájára, amelyen Putyin a király. 
A régi rém sehol. 


EPILÓGUS: MEIN KAMPEC 


Oroszország, az ő boldogtalan sorsa és Vlagyimir 
Volfovics — Zsirinovszkij, amint tenyerébe hajtva 
boltozatos homlokát, a gondolkodó ember töprengő 
arckifejezésével és a küldetéses ember kérlelhetetlen 
szigorával fölébük hajol, hogy sine ira et studio 
megvizsgálja, miért is éppen neki, a birodalmi végek 
árvájának,  Alma-Ata ,langyszívű  sihederének", a 
sikertelen fővárosi örökdiáknak, mellőzött 

hivatalnoknak, megvetett szovjet kis embernek 
( szovok"-nak) kellett jönnie (mert hogy kellett, annak 
Oroszország és az ő sorsa a megmondhatói!), Salom 
Kulturális — Egyleten,  KGB-n és Jelcinen által 
homályosan, hogy beteljesedjen az idők szava, 
megmentse az ő Oroszországát: új sorsot szabjon neki 
abból a pompás ideológiai szövetből, amelyet a hóna 
alatt szorongat... Minden bizonnyal így rémlik fel, 
magyar közönség előtt Vlagyimir Volfovics kolosszális 
alakja, Oroszország megmentőjének és a Világ 
Rémének kettős, ám egyaránt megnyerő szerepében, 
annak a könyvnek lapjairól, amelynek szerzője - maga 
Vlagyimir Volfovics - három megindító és tanulságos 
beszélyben és egy terjedelmes függelékben az olvasó 
elé állítja őt. Mert az Oroszország sorsának hőse és 
szerzője - Vlagyimir Zsirinovszkij - ízig-vérig irodalmi 
alak. , Nem a könyv — zsirinovszkij irodalmi 
munkásságának része, hanem ő maga. Mert politikai 
karriert csinálni, választási sikert elérni, politizálni 
Oroszországban sem politikai, hanem 
médiateljesítmény. Se szeri, se száma azoknak a 
politikai pártoknak politikai személyiségeknek és 
eseményeknek, amelyek és akik a tömegmédiumok 
világából léptek elő, itt találták ki, itt csinálták meg, 
innen vetették be őket a köztudatba. Egyre kisebb 
távolság választja el a hagyományos politikai színpadot 
a televíziós bábszínpadtól: a  Bábuk,"t az egyik 
134 Az 1995 óta az NITV tévécsatornán sugárzott Kukli (vagyis 
"Bábuk" és/vagy "BBábok", a műfajt teremtő francia Les Guignols dm 
ének  tükörfordításaként) lényegében a magyar Uborka 
megfelelője, a magyar változathoz képest azzal a különbséggel, 
hogy a politikai szatíra nagymestere, Viktor Senderovics által írt 
forgatókönyv összehasonlíthatatlanul élesebb kritikát gyakorol az 
orosz politikai élet szereplői fölött, és az orosz politikusok bábui is 
jórészt abban a párizsi műhelyben készülnek, ahol a Les Guignols 
figurái. (Ld. ehhez: Marionyetki vszeh sztran. In: Ogonyok, 1996. 
31. szám, 19-20. o.) Epp nemrégiben robbant ki kisebb botrány az 
előbb kormányfővé, majd megbízott elnökké kinevezett - és 
időközben elnökké is választott - Vlagyimir Putyin tagadhatatlanul 


legnépszerűbb orosz tévéműsor szereplői esetenként 
ismertebbek mint politikusok, akikről mintázták őket. 
Sőt, mintha a képmás és modell közötti viszony 
megfordulna: mintha előbb lenne a karikatúra és utána 
a politikus, előbb a bábu és utána a báb. Ha a televíziós 
képernyő egyszer s mindenkorra kihunyna, megszűnne 


nem túl rokonszenves bábujának képbe kerülése körül. Állítólag 
maga a modell sem lelkesedett túlságosan bábujáért (talán azért 
sem, mert a kinevezését követő első időkben sokan hajlamosak 
voltak őt a ,Kreml bábjának", , Berezovszkij bábjának" stb. 
nevezni), na de kit érdekel a politikusok ízlése ott, ahol ugyebár 
sajtószabadság van? A nép nevetni akar és ehhez minden 
politikusnak jó képet kell vágnia, még ha épp rajta nevetnek is. 
Aki erre sem képes, azt tényleg lenevetik a politikai színpadról. 
Igaz, hogy Guszinszkij NTV-je egy markáns hatalmi-tulajdonosi 
klán érdekét sugározza és az 1999-es évben a Luzskov-Primakov 
páros mögé sorakozott föl a Kremllel szemben, de az is igaz, hogy 
Senderovics műsora más politikusokkal sem bánt kíméletesebben. 
Ámde Oroszországban új idők új szelei fújnak. Az új elnök, Putyin 
szimbolikusan nem annyira Borisz cár pompázatos történelmi, 
mint inkább Andropov főtitkár szürke és titokzatos adminisztratív 
szerepébe öltözött be, és mediatizált komolysága, szigora, 
ridegsége az orosz földön utolsó, bár rövid életű személyi 
hatalmat - Andropovét - idézi. A jelek szerint a szerep, illetve 
szerepkényszer kiváltja a régi alattvalói reflexeket is. Így például a 
Szentpétervári Egyetem vezetése, élén a rektorasszonnyal - tehát 
egy munkahelyi kollektíva, Putyin egykori tanárai - nyilvános 
levélben tiltakozott a Putyint ellenszenvesen beállító bábfigura 
felhasználása ellen. Kétségtelen, hogy mivel az NTV másfél éve 
következetesen a Kreml ellentáborához tartozik, egy ilyen 
ellenszenves  Putyin-báb bemutatása a választási kampány 
időszakában aligha volt a puszta véletlen műve. Ahogy persze nem 
volt az a pétervári egyetemi tanárok tiltakozása sem. Ld. ehhez: 
Holujazs mozset povregyity imidzsu Putyina gorazado bolse, esem 
vszje programmi , Kukli" vmesztye vzjatije (Interjú Viktor 
Senderoviccsal. In: Mir za negyelju, 2000. 5. szám, 8. o.) A 
felháborodott, a hivatalos politikával korábban is összekoccanó 
Viktor Senderovicsnak valószínűleg igaza van abban, hogy ,A 
talpnyalás többel árthat Putyin imídzsének, mint az összes Bábuk 
együttvéve", de nem biztos, hogy ez az imídzs még mindig az az 
imídzs, amire Senderovics gondol. Először is egy dolog egy 


a Zsirinovszkij nevű fényjelenség is, ez a politikai 
optikai csalódás és csalás. 


Ha az előbb azt állítottam, hogy Zsirinovszkij saját 
irodalmi munkásságának része, azaz mind a politikai 
szörny - a Sárkány -, mind az azt ledöfő, Sárkányölő 
Szent György szerepében nem egyéb irodalmi fikciónál, 
pontosabban egy fikció  karikatúrájánál, akkor 


politikust kifigurázni az elnökválasztási kampány finisében, és más 
dolog akkor, amikor már megnyerte a választásokat és 
berendezkedett a hatalomban. Másodszor Putyin sokat látott, 
fiatal szakemberekből álló kampánycsapata kifejezetten egy 
végtelenül komoly imídzszsel hódította meg idáig az oroszországi 
társadalom csaknem kétharmadának tetszését. Putyin imídzse a 
magát és feladatát végtelenül komolyan vevő, moralista, puritán 
politikus, egy ,belülről vezérelt", tehát régi vágású modem 
politikus képének a  mediatizációján alapul. A hatékony 
szakember-bürokrata, a mosolytalan és kifürkészhetetlen arcú 
felderítő és a szigorú pártfőtitkár autoritás-típusai ebben a 
szerepben mintegy összeadódnak. Mindenesetre a szokatlanul 
komoly, ugyanakkor minden fellengzősséget, plakátszerűséget, 
öntetszelgést nélkülöző imídzs csakugyan rosszabbul tűri a 
nevetést, mint Jelcin imídzse tűrte Borisz cár eredendően 
komolytalan szerepében. (Hogy személy szerint Putyin hogy tűri, 
mellékes. Tűrje, ha egyszer ő az államfő.) Hogy Putyin imídzse 
milyen rosszul tűr, azt a szentpétervári egyetemi oktatók levelén 
kívül az is tanúsíthatja, hogy 2000 februárjától a  Kukli 
forgatókönyveit már nem Senderovics írja, az NTV Itogi című 
vasárnap esti hírműsorának vezetője, Jevgenyij Kiszeljov pedig - 
éles ellentétben addig következetesen támadó hangvétel ével - 
február végétől megenyhült Putyin iránt. Talán szerepet 
játszhatott ebben Rem Vjahirjev, a félállami Gazprom vezetője is, 
aki lelkes tagja volt a Putyin elnökké választásának támogatására 
nagyvállalkozókból alakult kampánycsapatnak, és saját gazdasági 
túléléséért is küzdött. A Gazprom birtokolja az NIV részvényeinek 
3090-át és nemrég jelentette be, hogy még 10906-ot készül 
megvásárolni, nem beszélve arról, hogy az NIV által felvett 
hitelekért is a Gazprom áll jót, márpedig ezek között szép 
számmal akadtak olyanok, amelyeknek visszafizetési határideje 
éppen az elnökválasztás heteiben-hónapjaiban járt le. Ami azt 
illeti, a tele-karikatúra, föltéve, hogy nem a politikai talbpsimogatás 
műfajában készül, mint például Magyarországon, olykor másutt is 
botrányt kavar, ha persze másként is. Legutóbb éppen a francia 


természetesen nem arra gondoltam, hogy egy vagy 
több könyv és számtalan brosúra politikai jelentőségre 
emelheti hősét és szerzőjét a  poszttipografikus 
tömegkultúra korában (hacsak nem akad valamely 
anakronisztikus - teokratikus vagy ideokratikus - 
államban üldözőjére és betiltójára). Az Oroszország 
sorsa nem önmagában, hanem a telerém képével 
együtt áll és bukik: kellék, tartozék, a kép 
meghosszabbítása. Akár abban az értelemben, hogy a 
könyvet a telerém képe adja el és akik megveszik, 
mintegy , hozzáolvassák" a képhez, akár közvetlenül is 
képként. Vlagyimir Zsirinovszkij, a , Könyves Ember" - 
mint író, mint ideológus, mint gondolkodó - amint 
könyveit dedikálja, amint könyvei fölé hajol, amint 
könyvet ír stb. 


Maga az Oroszország sorsa választási klipekben, 
spotokban elbeszélve hatásos lehetne, szövegként 
azonban úgy hat, mint egy kacagtató 
paródiagyűjtemény. Megtaláljuk benne a sztálini 
Kratkij kursz (,A történelem tanulságai" rész), a Mein 
Kampf (Az utolsó csapás délre) és a Sto gyelaty? (Az én 
nézőpontomból) karikatúráját egyaránt. A könyv 
egyáltalán nem egy tébolyult politikus vagy politikai 
szédelgő  — programja, hanem egy üzletember 
médiavállalkozása, amely végső soron nem a helyi 
politika, hanem sokkal inkább a globális tömegkultúra 
területén zajlik. Végtére is a politikai rém nemcsak 
akkor érdekes, ha rémségeket beszél a kamerába, 
hanem akkor is, ha e rémségeket papírra veti 


Canalt4- Les Guignols-ját érte heves sajtótámadás. (Ld. erről: La 
semaine noire de Canal-it. In: Nouvelle Observateur, 2000. 
március 9-15. 40-43. o.) Talán csak Angliában van igazán jó dolguk 
clownoknak. A Spitting Image-ben ((Kiköpött másuk") egyáltalán 
nem megy durvaságszámba, ha az egyik jelenetben egy érdeklődő 
állampolgár a hírhedetten stupid miniszter koponyáját felnyitva - 
,Nézzük, mit tartogat benne!" felkiáltással - szardarabokat kezd 
onnan fintorogva kipiszkálni. 


(Zsirinovszkij könyvét számos nyelvre lefordították). 
Szerzője és hőse sem nem ,új Puriskevics" a Fekete 
Százak élén, sem nem , új Hitler", sem az , örök Arthuro 
Ui", hanem egy mesehős, a csapdahelyzetekből 
alakváltoztató képességével kikeveredő Barba-papa a 
népszerű  fÍrancia  rajzfilmsorozatból. — Zsirinovszkij 
beszédmódja tele van  Barbatrükkökkel. Liberális- 
demokrata vagyok, ámde hopp!  Barbatrükk!  - 
átmenetileg diktátorotok leszek, mert egyelőre nektek 
még autoritárius rendszerre van szükségetek. Orosz 
ultranacionalista vagyok, ámde hopp! - Barbatrükk! - a 
nemzeti — hovatartozást nem ismerő, planetáris 
együttműködés híve is. Örök békét, stabilitást, 
tárgyalásokat, , kompromisszumokat akarok, ámde 
hopp! - Barbatrükk! - engedjetek meg nekem még egy 
utolsó, de tényleg legutolsó háborút - Dél ellen. Es így 
tovább, a legrosszabb végtelenségig. Zsirinovszkij nem 
politikai tényező, hanem tömegkulturális funkció: 
nevel, szórakoztat, mederben tart, ápol és eltakar - 
mikor mit, mikor kit -, szükség szerint. Politikai 
szempontból semmit nem jelent, annak bejelentésén 
kívül, hogy a modernitás e jellegzetes 
képződményeinek - a politikának és apolitikusnak - 
kampec. 


, VII. FEJEZET 
BORISZ SZTAR ES A SZTAREVICSEK 


1997. szeptember 17-én orjoli 
látogatása során a nép körében Jelcin 
tréfásan ,Első  Borisznak" nevezte 
magát. A tréfához egyetlen megjegy- 
zést fűztek, hogy ugyanis helyesebb 
lenne őt , Második Borisznak" nevezni, 
mivel az , Első Borisz" elnevezés már 
örökre Godunov cárt illeti meg.!5 


, Végső soron az a kérdés, hogy ezen az 


alternatíva-nélküli elnökválasztáson 
tulajdonképpen minek is fogják 
megválasztani V. vV Putyint? 


Oroszország törvényes elnökének vagy 
"Borisz cár" egyetlen jogos örökösének, 
minden oroszok soron következő 
uralkodójának?"!5 


,Mikor az idősebb Putyin két nappal 
halála előtt, a kórház ablakából 
hatalmas  kocsikaraván kíséretében 
látta feltűnni fiát, büszkén így szólt: 3A 
fiam, akár a cárc."97 


Oroszországban megint beköszöntött a , zavaros 
időszak", a szmuta, a káosz, a , beszpregyel", a , volja", 


135 Ld. erről: Szergej Ivankov: Borisz Groznij. In: Kommerszant, 
1997. 35. szám, 18-19. o. 

136 "Ujgyot li Putyin iz ,szemji"? In: Vosztocsno-Szibirszkaja Prav- 
da, Irkutszk, 2000. február 16. (Újraközölte: Kommerszant- 
Vlaszty, 2000. február 22. 23. o.) Amennyiben - írja a cikk szerzője 
- Putyinra az első fordulóban a szavazásra jogosultak több mint 
6090-a szavaz, a választások népszavazás jellegét öltik, maga 
Putyin pedig a nép akaratának egyetlen politikai kifejezőjévé, 
vagyis olyan felhatalmazást nyer, ami bármire feljogosítja, arra is, 
hogy megváltoztassa az alkotmányt. ,, (Uo.) 

137 D. Pinszker: Vlagyimir Putyin - Poszlednyij patron. In: Itogi, 
1999. 37. szám, 18. o. 


egyszóval az interregnum. Interregnum után pedig, 
mint tudjuk, jön a regnum, jön a rettenetes cár, a 
,bonapartista fordulat", az, , ellenreform" , a 
,keményedés", a rendteremtés, az auroritárius fordulat 
avagy - a legújabb szlogent idézve - a , törvények 
diktatúrája". Beköszöntött hál és jön, jön, hegyeken át 
szökellve, csak az a kérdés, hogy mi? Mert a modern 
történelem minden rettenetes fordulata, jellegzetes 
képződménye, ilyen-olyan megrázkódtatása, sorsfordító 
eseménye - forradalom, polgárháború, diktatúra, 
rendteremtés, alkotmányozás, választások, a 
szuverenitás kivívása és elvesztése - mindez most már 
csak névleg jön, egész pontosan képleg: a képernyőn 
által ugyanis, az adásidőben szimulálva. Igazi zavaros 
idő napjainkban csak az adásidő kizökkenéseként 
(például adáskimaradásként vagy műsorváltozásként) 
képzelhető el, mint arra az emlékezetes 1990-es 
bukaresti, az 1991-es év 1993-as moszkvai telecsínyek 
vagy az 1991-es magyarországi taxis-blokád szolgáltak 
meggyőző példákkal. A győztes politikus pedig arról 
ismerszik meg, hogy képes helyreállítani az adásidő 
normális rendjét és folytonosságát. Vlagyimir Putyin, 
Oroszország új elnöke kétségkívül ilyen politikusnak 
látszik. 


A PÉNZ FOLYIK 


Ahogy az üdvtörténet vallási képzeteiből és 
fogalmaiból a modernitás történelmi 
szükségszerűséget, racionális célt és értelmet 
konstruált, úgy dekonstruálja most e modern fogalmi 
gépezetet a ,posthistoire", hogy esztétikai 
formakategóriákban oldódjon föl eredeti jelentésük 
halálra unt ideologikuma. Szmuta, raszkol, álcárok, 
nép, — glasznoszty — kommunista visszarendeződés, 
liberális nyitás, orosz csoda és orosz katasztrófa, Borisz 
cár és Nyemcov krónprinc vagy Putyin trónörökös, 


, kollektív Raszputyin" és kegyenc-rendszer, Duma és 


kozákság - mindez most már csak meg annyi 
látványosság, egzotikum, költészet, kitaláció, mese a 
képernyőn, némi habbal (szappanhabbal, 


természetesen!), a prózai hatalmi viszonyok átköltése, 
a pénzidő művészi elváltoztatása, a szellemi katyvasz 
teremtő formába öntése, az  alaktalanság és 
személytelenség szereppé gyúrása és személyiséggé 
stilizálása - a nézőközönség tetszésének megnyerésére 
és az adásidő nézettségének fokozására, ami nélkül 
szinte lehetetlen a , politikaárut" eladni, s az adás 
folyamot reklámbejátszásokkal szecskává  aprítani. 
Hiszen magas nézettségi és tetszési mutatók híján 
elmaradnának a reklámmegrendelések, s velük együtt 
a bevétel is. 


Az érvényét, titkát, értelmét vesztett, részekre 
szakadozott, következésképpen szemlélhetetlen világot 
az adásidő alakítja át szemléleti egésszé, műegésszé, 
mely - József Attila esztétikai fejtegetéseit idézve - úgy 
állja el előlünk a szemlélhetetlen világegészt, miként 
napfogyatkozáskor a Hold a Napot. Így teljesül be a 
Modern Esztétika próféciája, így lesz műalkotás az 
egész világ. Műalkotás, mely persze - miként az a 
bizonyos , egész világ" is - eladó. A 
mikroforradalmaknak, mikroháborúknak, 
mikronépirtásoknak, mikrogulágoknak, telepuccsoknak 
és telecsínyeknek, a mindenféle vozsgyok, führerek, 
álcárok fellépésének és lelépésének, fasiszta vagy 
kommunista fordulatok és etnikai tisztogatások, 
pogromok veszélyének vagy tényének, parlamenti 
választásoknak, népszavazásoknak, korrupcióellenes 
hadjáratoknak nemhogy történelmi horderejük, de 
legtöbbször még politikai tétjük sincs, avagy - ami 
ugyanaz - egyetlen politikai tétjük a pénz. Igaz, a 
politikától, akár , belőle", akár ,érte" éltek is, akik 
csinálták (a hivatásos politikusok ugyanis), soha nem 
volt idegen semmi, ami pénz. 


A politikai hatalmat minden időkben szívesen 
váltották pénzre, a  pénzhatalmat pedig politikai 
befolyásra és a politikai hatalomból való részesedésre. 
Végtére is a pénznek nincs szaga, a politikai hatalom 
viszont  ,szagos", sőt, néha egyenesen bűzlik! 
Ismeretes, hogyan ragadta orron e dögletes bűz 
egykoron a dán királyfit, Hamletet. Am ettől még a 
modern politika külön játéktér volt, sajátos szakmai 
tudással, sajátos tétekkel, célokkal és eszközökkel, 
játszmákkal és lejátszási módokkal. A posztmodernitás- 
ban, melyben Oroszország és a történeti Kelet-Európa 
(közepétől a széléig) ma élen jár (mert mint írva 
vagyon: utolsókból lesznek az elsők!), a politika a pénz 
egyik játéka, egyik játszmája csupán, miként azt 
Magyarországon is mind elégedettebben 
tapasztalhatjuk: a haladás leírhatatlan! A szó szoros 
értelmében. A pénz-áru-pénz régi piaci képlete helyett 
új képlet született, amely így írható fel: pénz-hatalom- 
pénz. Gille Deleuze szerint ,a pénz az, ami evilágban 
uralkodik, ami kommunikál, és ami ez idő tájt hiányzik, 
az a pénz modern elméleten. De most már való- 
színűleg a pénz modern elmélete sem hiányzik. Csak 
éppen a pénz modern elméletéből is a pénz beszél. 
Valami csakugyan hiányzik, de hogy mi is, azt ez idő 
szerint senki sem tudja. Vagy ha tudja, nem akarja 
tudatni. Ugyis reménytelen. 


Ámde maradjunk kedves tárgyunknál, 
Oroszországnál, a ,Pénz hazájánál", a legpénzesebb 
országnál, ahol már legalább öt éve nem a rubel, 
hanem a baksz, e hamisítatlan orosz fizetőeszköz az úr. 
(Így mondják legalábbis a dollárt újoroszul.)" -Nos, 
Oroszországnak a bőre alatt is pénz van. Nem csoda, 
ha e pénztől túlcsorduló országból röpke tíz-tizenkét 
esztendő alatt - hivatalos, tehát szerény becslések 
138 Gilles Deleuze: A filozófiáról (beszélgetés). In: Pompeji, 1994. 4. 


szám. 170. o. 
" Bucks fonetikusan (a dig.) 


szerint is - négyszázmilliárd dollár csorgott át a 
globális pénzpiac kifürkészhetetlen hajszálcsatornáin 
és a kriminális világgazdaság  pénzmosodáin a 
pénzszomjtól gyötört Nyugat, továbbá Eszak és Dél 
kitikkadt és kiszikkadt pénzpiacainak pusztaságaira. 
(Az orosz Központi Bank igazgatója a pénzfolyás 
sebességét még 1999-ben is havi 1 milliárd dollárra 
becsülte.) A pénz folyik. A folyásirányt pedig a 
gazdasági terepviszonyok határozzák meg. Nem csoda, 
ha a pénz áztatta, pénzben tocsogó, pénztől fuldokló 
Oroszországba nemigen csorgott Nyugatról tőke, sem 
beruházások, sem nagyszabású hitelnyújtás 
formájában: minek, ha még tőkeexportra is futja nekik? 
Mindez érthető: pénz-földvízrajzi szempontból ugyanis 
Oroszország fent van, a Nyugat pedig lent. Ugy is 
mondhatnánk, hogy — pénzügyileg Kelet-Európa 
Nyugatra lejt. De hát minek is folyna pénz oda, ahol 
úgyis van belőle bőven? Ha nem is mindenkinek. A 
pénzben bővelkedő országok lakossága általában 
nagyon szegény. Mindenesetre van annak, aki el nem 
issza - Oroszországban is! 


ITT A SZMUTA, ITT VAN ÚJRA... 


Hol vannak már a történelem régi szép 
interregnumai, az átmeneti korok, a zavaros idők?!?? 
Jégkorszak - olvadás - pangás - szmuta - valaha az 
orosz történelem négy évszaka volt ez, melyek még a 
szovjet világban is legfeljebb évtizedenként váltogatták 
egymást. Ha pénz nem is, idő volt bőven. 
(Oroszországban - mint ismeretes - az idő nem pénz 
volt, hanem állam.) A sztálini állam jégkorszakát szép 
rendben hruscsovi olvadás, majd brezsnyevi pangás és 
gorbacsovi szmuta követte. Ma azonban, mióta a 
történelem és a történelemformáló politika már nem 


139 Ld. ehhez: Szvák Gyula: Cárok és kalandorok (A , zavaros 
időszak" története). Kossuth, 1982. 


saját jogán, hanem csak esztétikailag áll fönn, vagyis a 
hatásosság, az érdekesség, a szórakoztatás és 
játékszenvedély tartja életben, az orosz évszakok szinte 
naponta, sőt, olykor naponta többször is váltogatják 
egymást. Mondjuk, 1996. szeptember 28-án reggel 
szmutára ébredünk, Jelcin megint sehol (talán már 
nincs is, talán már meg is halt), délben Csubajsz 
felállítja a CSEKÁ-t (szó szerint, de most már csak a 
posztmodern szójáték kedvéért, és persze az 
adócsalók, nem adózók, adómegtagadók elrettentésére, 
tehát "merőben gazdasági okokból) délután a 
szeparatista légiók feldarabolják Oroszországot, estére 
pedig a feltámasztott elnök ukázzal , gyűjti össze" a 
szerte iramló , orosz földeket", újra eggyé álmodva 
birodalmát: ,Jó éjszakát gyerekek! Térjetek most már 
nyugovóra, álmodjatok ti is szépeket!" 


Egyszóval, itt a szmuta, itt van újra, s - a költővel 
szólva - most is szép, mint mindig nekem! Hogy itt van, 
az most már abból is kitetszik, hogy - mint orosz 
,szmuták" idején rendesen - megint színre léptek 
(pontosabban szólva: képbe tolakodtak) az álcárok, az 
önjelöltek, a név és rangbitorlók (a ,szamozvanyecek"), 
hogy egymást lökdösve,  túlkiabálva,  túljátszva 
megelevenítsék (azaz képernyőre vigyék) az orosz 
,Zzavaros idők" (a ,szmuta") történelmi végjátékát - , Ki 
lesz a cár ma?" -, persze, a posztmodern idők 
szellemében - szappanoperaként: , Ki lesz a sztár ma?" 
Amikor hivatásos politikusok, dilettánsok, szédelgők, 
pojácák és politikai gyöngeelméjűek egyaránt a cár 
szerepében igyekeznek sztárrá válni az orosz 
médiában, akkor persze mindenekelőtt sikert, tehát 
pénzt remélnek. Pontosan úgy, ahogy a televíziós show- 
business bármely szereplője. A hivatásos politikus 
modern típusától eltérően a posztmodern politikus már 
nem a politikáért és a politikából él, hanem egyes- 
egyedül a pénzből és a pénzért. S épp ezért nem is a 
politikába, hanem a pénzhiányba és ebből következőleg 


a képhiányba hal bele, nem a történelemből marad ki, 
ha egyszer megbukik vagy ejtik, hanem a műsoridőből. 


De miért épp a cár képe megnyerő az egyre 
posztmodernebb Oroszországban, jóllehet sem a 
legitimizmus, sem a cárimádat, sem holmi nosztalgikus 
monarchizmus nem öltött egyelőre tömeges méreteket? 
Nemrég még szegény II. Miklós és családja földi 
maradványait is alig akarták eltemetni! Mondta is a 
vértanú cár nevét viselő moszkvai Glovinszki-temető 
templomának papja, Mihail Ardov plébános, hogy , nem 
méltó az orosz nép az igazi monarchiára": ,a 
monarchia restaurálása a mai Oroszországban 
egyáltalán nem időszerű. Arra az igazi cári hatalomra, 
ami korábban volt nálunk, a nép nem méltó, mert 
mindmáig nem eszmélt rá szörnyű bűnére - a 
cárgyilkosságra. , Ami pedig a cári hatalom 
operettváltozatát illeti, amit Angliában látunk, egy 
efféle cárnak nálunk semmi esélye sem lenne tö- 
megtámogatásra."" Ne feledjük persze, hogy az orosz 
autokrácia bizánci-eredetű hatalmi ideológiája a cári 
hatalmat nem egyszerűen Istentől eredeztette, de a 
cárt konkrét személyében is ,földi Istennek", az 
Úristen ikonképének megtestesülésének tekintette. 
Vagyis a cárgyilkosság tulajdonképpen Istengyilkosság 
volt, s nem olyasfajta forradalmi törvényszékek által 
meghozott, jogilag is megalapozott ítélet végrehajtása, 
amelynek következtében egykor az angol és a francia 
király is fejét vesztette. Amilyen kevéssé volt jogilag 
megalapozva a cári hatalom, éppoly kevéssé volt 
szükség a jogi alapra a cár kivégzéséhez. II. Miklós, le- 
mondván a trónról (nota bene: ehhez az orosz 
monarchisták szerint eleve nem is volt joga!), 
tulajdonképpen álcárnak bizonyult, akinek már csak 
ezért is lakolnia kellett. Kivégzése a népi és papi- 
értelmiségi köztudatban nem jogi hanem vallási 


40 In: Ogonyok, 1997. 29. szám, 54. o. 


értelemben vált botránnyá vagy ünneppé: az egyik 
tábor számára Isten halálát és a világvégét, a másik 
számára a hamis Isten, vagyis az  Anti-Krisztus 
pusztulását és a földi Paradicsom eljövetelét jelentette. 
Ha a cár halott, minden halott, minden a bűnösség 
állapotába süllyedt, és mindaddig ebben az állapotban 
is marad, amíg meg nem születik az új cár, és a hit 
vissza nem költözik a bűnös és bűnbánó teremtmények 
szívébe. 


Ám ha ez így van, ha az ,orosz nép még nem 
eszmélt rá bűnére" és ,méltatlan a monarchiára", 
akkor miért és milyen értelemben tetszett meg neki 
annyira a monarchia eszméje a szovjet rendszer 
összeomlása után? Miért kellett a posztszovjet korszak 
orosz politikusainak a cár - a , Földi Isten", a , felkent", 
más szóval a Messiás vagy Krisztus - képében és 
névalakjában megjelenniük, ha sikeresek vagy 
legalábbis félórára sztárok szerettek volna lenni? (Mert 
az orosz politikai életben - Andy Warhollal szólva - ma 
már mindenki lehet félórára cár!) Mondjuk, miért 
öltötte magára, ha nem is azonnal, de legalábbis 
második elnökségétől kezdődően a cár virtuális 
névalakját és hatalmi habiítusát a demokratikusan 
(értsd: — sok-sok  — pénzzel és sok-sok képpel) 
megválasztott orosz elnök, Borisz Jelcin?!" Miért nem 


41 Olyannyira, hogy mikor fél évvel az elnökválasztás előtt, 1999 
szilveszterén, a 2000. év küszöbén búcsút intett a hatalomnak 
(mellesleg éppoly hatásosan, szinte karneváli módon távozva a 
kremli palota díszletei közül, amilyen hatásosan egykor berontott 
ide), akkor nehéz volt eldönteni, hogy , uralkodását" a cár vagy az 
elnök teljesítményeként méltassák-e, és akadt, aki lemondását a 
,trónról" II. Miklóséhoz hasonlította: , Minden történelmi analógia 
sántít, természetesen, mégis észre kell vennünk, hogy Romanov 
Miklós sorsa óriási hatást gyakorolt Borisz Jelcin sorsára. Az 
utolsó orosz cár végzetes figuraként tűnt fel xBorisz cárx 
életében, még azokban az időkben, amikor szverdlovszki első 
titkárként eltöröltette a föld színéről az Ipatyev-házat (ez volt az a 
ház, ahol a cári családot a kivégzés ük előtti hetekben házi 


elég a hatalom belső igazolásához a demokratikus 
választásokon elért győzelem, miért kell a hatalom 
legitimációs alapját - igaz, már nem ideológiailag, csak 
esztétikailag, nem az eszmék, hanem a kép erejével - 
mintegy még egyszer megvetni, tradíciót és karizmát is 
szimulálva hozzá? Miért nem elég a törvényes 
előíráson és racionális szabályokon nyugvó legitimitás? 


őrizetben tartották - Sz. Á.). És éppen II. Miklós vált, ha talán 
öntudatlanul is, Oroszország elnökének politikai eszményképéve. 
Akár az utolsó orosz cár, Jelcin is lemondott a trónról, de Miklóstól 
eltérően, annak adta át a hatalmat, akit magánál erősebbnek 
tartott... S mégis amikor ezen a szilveszterestén Borisz 
Nyikolajevics búcsút vett az sxoroszországi polgárokról, akkor 
nem pBorisz cárkéntxk, hanem Oroszország első elnökeként vett 
tőlük búcsút." (In: Lidija Andruszenko: Prezigyent ili car? In: Mir 
za Negyelju, 2000. január 29.-február 5., 3. szám 1. o.) A tétova 
megfogalmazásmód jól mutatja, miben állt mindig is az orosz 
hatalom felfogás sajátos - teológiai eredetű - irracionalizmusa: 
nem a politikai számítás vagy racionális belátás, nem a jog és 
törvény hatalma készteti a ,cárt" a hatalomtól való megválására, 
hanem az , erőtlenség", a karizma elvesztése. Nem a fizikai 
erőtlenségé, hanem a spirituális erőtlenségé: hogy már nem képes 
korlátlan hatalmú, a semmiből - ukázaival - világokat teremtő 
Isten lenni orosz földön. Természetesen, a valóság ez esetben 
egyetlen ponton sem felel meg ennek a hatalomról szőtt 
médiafantazmának (a lemondás időzítése, bejelentésének módja, 
az utód kiválasztása stb. nem valamilyen személyi döntés, hanem 
politikai technológusok egész hadának a leleménye volt, és már 
nyár végén a lehetséges forgatókönyvek egyike). Amde a politikai 
hatalom mediatizálása éppen arra szolgál, hogy a , nyers", 
önmagában élvezhetetlen és érdektelen ,valóságból" a helyi 
kultúra konyhájának megfelelő ízű és fűszerezésű , fogást" 
készítsenek. Ha a hatalomváltásnak ez a frappáns kicsit misztikus, 
kicsit karneváli -  elképzelésmódja közelebb áll az orosz 
fogyasztóhoz, mint a racionális-formális procedúrákhoz kötött 
hatalomváltás elképzelése, akkor ezt kell , szeretni", ezzel lehet 
mind magát a politikust, mind az általa piacra dobott politikai árut 
, eladni". Az ,orosz elnök" lemondása ne racionális legyen, hanem 
szép (váratlan, bravúros húzás, olyan, mint egy csattanós poén, 
mint az orosz deszantosok váratlan megjelenése Koszovóban az 
amerikai csapatok megérkezése előtt, 1999 nyarán). Az eredetileg 
vallási irracionalizmus esztétizálódik. A cári hatalom , misztikája" 


Miért kell a racionális elfogadáshoz némi irracionális 
kötőanyag is? 


A voksok száma, a puszta szám Oroszországban 
szükséges, , ám nem elégséges feltétele a 
legitimitásnak. A szám, a százalékos eredmény, lett 
légyen mégoly meggyőző, valahogy nem az igazi. Az 
igazi hatalom nem külsőségeken, nem belátáson, nem a 
formális jogon alapul, hanem valami ésszel 
felfoghatatlan erőn, isteni végzésen, sorsszerűségen. A 
számhoz kell még valami (egy kis bolondság, karizma, 
tradíció is), ami az archaikus és modern , hit" vallási és 
ideológiai irracionalitását átmenti az esztétikum 
túlvilágára, ami megfosztja a számot hamis 
komolyságától, és a hatalmat a , hit, remény, szeretet" 
függvényében jeleníti meg, persze csak képileg. (Nem 
véletlenül volt Jelcin már idézett választási szlogenje 
1996-ban: , Hiszek. Remélek. Szeretek." Hozzátehette 
volna: , Tehát vagyok." Még közelebbről: , Tehát orosz 
médiapolitikus vagyok.") 


A hit nem mond ellent a kép technikai 
médiumának, hiszen az is hiten, sőt, a kép és a valóság 
mágikus azonosításán alapul. Mind a szám pozitivista 
mítoszát, mind a mágikus hitet most már a televíziós 
kép médiuma közvetíti. Ebben az értelemben ez is, az 
is . a — posztmodern politikára jellemző tele- 
legitimációnak felel meg. A tág értelemben vett 
technikai kép  kiszínezi, tömöríti,  , privatizálja", 


elsődlegesen esztétikailag, mint a hatalom szépsége (s nem 
feltétlenül jósága, igazsága, isteni eredete és jellege) jelenik meg. 
A politikai hatalom mediatizálásának technológiai eszközei 
(techno-telemédiumok) ti. módja  (esztétizálásj) — mindenütt 
azonosak a világon, de abban, hogy mit mediatizálnak, mit 
szimulálnak, a helyi kultúra archetipikus motívumai a 
meghatározóak: a hatalom vonatkozásában Oroszországban ez 
mindenkor az isteni jellegű, ésszel felfoghatatlan cári hatalom 
szimulálását jelenti, függetlenül attól, hogy a hivatalos titulusban 
a hatalomnak ez a természete hogyan jut kifejezésre (goszudar, 
cár, imperátor, főtitkár, elnök stb.). 


monumentalizálja, poetizálja, egyszóval esztétizálja a 
politikát. A politikai eszmék és a politikusok - a 
politikaáru - mostantól közvetlenül a tömegkulturális 
piacon jelennek meg, és érzékileg - a kép által 
felkeltett vágyakkal - csábítják el vagy hagyják 
közömbösen (esetleg: taszítják) a fogyasztót. 
Természetesen itt is kínálati piac van, de a 
szükségleteket itt sem csak követik és kiszolgálják, ha- 
nem manipulálják és létre is hozzák. Ez pénzkérdés 
csupán. Például 1996 tavaszán a , Jelcin" márkanéven 
forgalomba hozott ,elnök-árura" Oroszországban 
legfeljebb 4-690-os kereslet mutatkozott, ám az orosz 
politikai piacon addig ismeretlen technikai trükkökkel, 
PR-ötletekkel és nagyon sok pénzzel (mintegy másfél 
milliárd dollárral pár hónap alatt sikerült 
megteremteni a tömeges szükségletet és 
vásárlókedvet, úgyhogy nyár elején, a második piaci 
fordulóban a szóban forgó , elnökárut" már vitték, mint 
a cukrot. Természetesen a politikai áruk piaci adás 
vétele abban a tekintetben is új fejlemény, hogy az áru 
sikere nem a politikus (az ,áru"), hanem az áru 
előállítója és eladója, vagyis az üzletember győzelmét 
jelenti. 


CÁROK, SZTÁROK, SZTÁREVICSEK 


Jelcin elnök Borisz cár televíziós szellem képében, 
helyesebben a cár farsangi maskarájában nem puszta 
nagyzási hóbortból tűnt fel 1996-tól kezdődően a 
képernyőn. Egykoron - mint ismeretes - ő is csúf 
varangyos béka, elvarázsolt királyfi - megyei párttitkár 
- volt, miként nagy riválisa, Gorbacsov, aki viszont 
nemcsak az volt - az is maradt. Rajta nem segíthetett 
az 1991-es politikai varázslat. Kétségtelen, hogy a 
párttitkár-Jelcin politikai imídzse az utolsó főtitkárral 
(Gorbacsov álcárral) folytatott ádáz politikai 
viaskodásában formálódott karizmatikus szereppé. 


Előbb a , népi cár" (mintha-Pugacsov) populista, utóbb 
pedig az , elnök-cár" (mintha-Péter) demokratikus hipo- 
sztázisában. Gorbacsov ezzel szemben főtitkár volt (S 
az is maradt. Nem lett belőle elnök, legfeljebb névleg, 
mert nem volt képes személyében megtestesíteni vagy 
eljátszani a , rettentő" cári hatalmat. Ezért bizonyult 
végül is álcárnak (,álelnöknek"). Kérdés persze, 
mennyire volt egyáltalán összeegyeztethető a , szovjet 
elnök" új - bizonyos fokig államjogilag is alátámasztott, 
racionalizált hatalma a régi főtitkári és még régebbi 
cári hatalom jogilag megalapozatlan 
irracionalizmusával. 


A régi titulus, a ,genyeralnij szekretar" nem 
tartalmazta és nem tűrte meg maga mellett a cári 
titulust. A főtitkár név szerint nem volt cár, ám 
hatalmának ideokratikus-teokratikus jellegét és 
korlátlanságát tekintve éppenhogy, az volt. Ahogy a 
szovjet korszakban - legalábbis 1922-től, Sztálin 
tényleges hatalomátvételétől kezdődően - az addig 
semmitmondó , genyeralnij szekretar" cím lett a korlát- 
lan hatalom egyetlen igazi titulusa (Lenin sohasem volt 
a bolsevik pártban , genszek"), míg a korábbi , cár" 
titulus, az álcároké, úgy 1991-ben már a főtitkári 
hatalom birtokosa, jelent meg álcárként, hogy helyébe 
új névalakban, új legitimációval, de a korlátlan és 
rettenetes cári hatalmat szimulálva Borisz Jelcin 
lépjen, s magához ragadja a tegnapi főtitkár, Gorbacsov 
féltve őrzött új titulusát, az elnöki címet is. A 
,pPrezigyent" (elnök) titulus azonban - a politikai 
szimuláció szép új világában - már nem a régi cári 
hatalom politikai rejtjele volt, mint a , genyeralnij szek- 
retar" (főtitkár) titulus 1922 után, hanem e sajátos 
,orosz hatalom" mediatizációja és tömegkulturális 
szimulálása csupán. 


Sztálin kétségkívül szívesen illegette magát az 
orosz történelem tükre előtt, hol I. Péter, hol Rettegett 


Iván szerepében borzasztva el környezetér és az orosz 
társadalmat, de esze ágában sem volt cárnak nevezni 
vagy neveztetni magát. Miért is tette volna, mikor a 
legitim hatalom általa bevezetett új neve (,genyeralnij 
szekretar") alatt jelent meg az igazi cári hatalom, 
annak minden hagyományos. attribútumával. Mert a 
sajátos ,orosz hatalom" esetében sohasem az volt az 
igazi kérdés, ki vette föl, esetleg ki örökölte a , cár" 
nevezetet, hanem az, hogy ki bizonyult cárnak, Földi 
Istennek, függetlenül attól, hogy a szóban forgó 
hatalmat milyen titulus fejezte éppen ki (,goszudar", 
,CÁár", ,imperator", , genyeralnij szekretar", 
,prezigyent"), és hogy irracionális legitimálásához (,ő 
a mi urunk és kész!") hozzájárultak-e más tradicionális 
(öröklés) vagy racionális (választás)  legitimálási 
eljárások. 

Rettegett Iván, Moszkóvia goszudarja például 
egyenesen a tatároktól vette el (pontosabban Bizánc 
bevételét és az Arany Horda széthullását követően 
vette fel az orosz uralkodók sorában elsőként 
hivatalosan is) a ,cár" nevezetet, " Nagy Péter, az 


142 A ,cár" titulus, akárcsak a ,szamogyerzsec" (,autokrator") cím 
eredetileg a bizánci császárokat illette meg. 1265-től kezdődően 
azonban , cár" titulussal illették az Arany Horda kánját is. III. Iván, 
miután az utolsó bizánci császár unokahúgát vette feleségül, 
használni kezdte ugyan a bizánci császár címerét, a kél fejű sast, 
de kötelezően még ,goszudarnak" és nem cárnak kellett őt 
szólítani, habár a ,cár" titulus ekkortól jelenik meg az uralkodói 
címek között, alighanem azért is, mert nem sokkal 
Konstantinápoly 1453-as török bevétele, vagyis Bizánc bukása 
után, 1480 táján III. Iván Moszkóviája megtagadta az adófizetést a 
Tamerlán csapásai nyomán megrendült Arany Hordának. III. Iván 
fia, Vaszilij már cárnak neveztette magát, de csak IV. (Rettegett) 
Iván lett annak rendje és módja szerint felkenve 1547-ben , Egész 
Oroszország cárjává", amire utóbb 1561-ben a konstantinápolyi 
pátriárka is áldását adta. Ily módon a cári titulus egyfelől a 
,translatio imperii" eszméjének következménye volt (mintegy a 
Római Birodalom második , áthelyeződését" követte Bizáncból 
Moszkvába), másfelől viszont a meggyengült tatár kán által 


Oroszországi Birodalom cárja 1721-ben az imperátor 
titulusba foglalta bele az cxigazi cári hatalom" 
jelentését, Sztálin pedig a , főtitkár" címébe, ahogyan 
legújabban - persze, tényleges politikai súly és kö- 
vetkezmények nélkül - Jelcin az Oroszországi 
Föderáció , elnöki" címébe. 


JOHN ,GOOD" AVAGY JOSZIF DOBRIJ 


1927-ben egy emigráns monarchista, Vaszilij 
Sulgin arról elmélkedett, hogy Lenin és Irockij után, 
akik nem képesek megszabadulni a szocializmus 
eszméjétől, akik tehát nem az igaziak, jönnie kell majd 
az igazinak, aki - úgymond - hátára veszi a hatalom 
puttonyát, és aki ,akaraterejét tekintve ugyan 
színtiszta vörös lesz, ám az előtte álló feladatokat 
illetően színtiszta fehér, energikus, akár egy bolsevik, 
ám egyben meggyőződéses nacionalista is". Sulgin azt 
jósolta a  20-as évek végén, hogy ,egy igazi 
összoroszországi  önkényuralkodó ( sszamogyerzsec") 
van születőben", Oroszország , szülési kínjai pedig 
rettenetesek lesznek". Visszatekintve jól látható, 
hogy a lényeget illetően Sulgin nem sokat tévedett. A 
monarchiát megdöntő, a cári családot kivégző, a , cár" 
titulust eltörlő forradalom államának a feje - Sztálin - 
kétségkívül igazi cár orosz önkényuralkodó lett. 


bitorolt hatalom szimbolikus elvétele. Ez utóbbival kapcsolatban 
írja Borisz Uszpenszkij: ,A tatár kánok "cári címe az orosz 
uralkodó titulusában tér vissza. Mind Rettegett Iván, mind az őt 
követő orosz uralkodókat skazányi cárnakc, illetve xAsztrahány 
cárjánakk nevezték (Kazány 1552-es és Asztrahány 1556-os 
bevételét követően, mikor visszafoglalták őket a tatároktól): a 
kazányi kánság (cárság) az Arany Hordáról 1445-ben vált le, az 
asztrahányi pedig az Arany Horda széthullását követően 
képződött, vagyis mindkét kánság, így vagy úgy, az Arany 
Hordához kapcsolódik. ,, (Borisz Uszpenszkij: Car i. szamozvanyec: 
szamozvancsesztvo v Rosszii kak kulturno-isztoricseszkij fenomen. 
In: Izbrannije trudi, 1. köt. Moszkva, Gnozisz, 1994. 100. o.) 

43 Vaszilij Sulgin: , 1920 god". Leningrad, 1927. 269-273. o. 


Nagyon is tudatosan vállalta magára azt a rettenetes 
hatalmat, amely fölött és amely mellett más hatalom, 
beleértve a törvények, a jogi normák és az erkölcsi 
elvek hatalmát is, nem létezhet. Természetesen 
egyetlen hatalmat, a messianisztikus kommunizmus 
hitének szellemében racionalizált Isten - a Történelem 
misztikus  (kvázi-dialektikus) hatalmát kivéve. A 
főtitkárcár egyedül a "Történelem" sugallatát - vagyis: a 
ttörténelmi szükségszerűség" parancsát - követve 
cselekedett, nem hallgatva sem lelkiismeretre, sem a 
józan ész ellenvetéseire, semmibe véve a formális 
törvényeket és a szív természetes parancsait egyaránt. 
És a "Történelem" lett viselt dolgainak egyetlen 
ítélőszéke is, ahol azonban nem formális törvények és 
erkölcsi kritériumok szerinti, emberek hozták meg a 
Végső  Ítéletet — hanem a személytelen — és 
megfoghatatlan Jövő volt hivatva megadni a felmentést 
és az igazolást - utólagosan. Röviden: míg a régi cárok 
a keresztény Isten alkotótársai, földi Istenek, földi 
Krisztusok  voltak/§8 az új, ,ateista" cárok a 
Történelemisten alkotótársai, Történelemistenek lettek. 
(Ezért volt a szovjet korszakban a hatalmi legitimáció, 
a történelem értelmezése élet-halál kérdése és ezért 
változott az szinte állandóan. A korabeli szovjet vicc 
immár klasszikussá lett meghatározása szerint: a 
Szovjetunió az egyetlen ország, amelynek 
előreláthatatlan a múltja. A hatalomfelfogás e 
tartalmi-ideológiai elemeinek különbsége azonban a 
kulturális jelek azonossága, a népi mentalitás 
állandósága felől nézve részben elhanyagolható, 
részben minden további nélkül átírható volt: Isten 
kegyelme a "Történelem" kegyelmébe, a gondviselés 


44 A ,cár" mint ,Földi Isten" értelmezés kialakulásának és 
fejlődésének legjobb kultúrtörténeti-szemiotikai értelmezését ld. V. 
M. Zsivov-B. A. Uszpenszkij: Car i Bog - Szemiotyicseszkije 
aszpekti szakralizacii monarha v Rosszii. In: Jaziki kulturi i 
problemi perevogyimosztyi (szerk.: B. A. Uszpenszkij), Moszkva, 
1987. 47-153. o. 


tana a "Szükségszerűség" tanába, a cár hatalma a 
"Főtitkár" hatalmába, a misztikus szív ugrása a 
dialektikus ész ugrásaiba, az ortodox közösségi ke- 
reszténység hitvilága a kommunista kollektivizmus 
hitvilágába. 

Marina Szvanidze, Sztálin közeli rokona, aki a 30- 
as évek közepén a szovjet vezér legszűkebb családi 
környezetében élt (később, más rokonokkal együtt őt is 
kivégeztette a családfő), ezekben az években naplót 
vezetett, és egyik bejegyzésében megörökítette Sztálin 
fejtegetéseit a cári hatalom szükségességéről: , Joszif 
megint azt a gondolatát adta elő, hogy a népi psziché 
fetisisztikus, a nép mindenáron cárt akar magának. Azt 
mondtam erre, lehet, hogy ez minden nép pszichéjére 
igaz - a mi népünk esetében azonban másképpen van, 
mert itt saját törekvéseik, saját álmaik, saját akarati 
impulzusaik  áttételét látják őbenne (mármint 
Sztálinban - Sz. Á.), hiszen minden ami történik, a 
népért és nép által történik, s még ha egy-egy 
pillanatra úgy látszik is, hogy valamit ráerőltettek, 
végső soron mindig bebizonyosodik, hogy ez csupán a 
kezdő lökés volt, ami után már ki-ki önszántából teszi, 
amit tesz." A naplóból nem derül ki, tetszett-e 


45 In: Joszif Sztalin v objatyijah szemi. Rogyina, Berlin, Chicago, 
Tokio, Moszkva, 1993. 177-178. o. Szvanidze nem is sejti talán, 
milyen pontosan reprodukálja a cári hatalom hivatalos felfogását, 
melyben a magán nyugvó abszolút hatalom (,szamogyerzsavije") 
mindig is a ,népiség" és a ,pravoszlávia" szenthármasságának - 
velük egylényegű - alkotóeleme volt. Még Belinszkij is ezt írta 
egykor: ,a cárban van a mi szabadságunk, mert új civilizációnk, 
műveltségünk éppúgy tőle származik, mint az életünk... a feltétlen 
engedelmesség a cári hatalomnak nem pusztán hasznos és 
szükségszerű, hanem életünk legmagasabb rendű poézise, a mi 
népiségünk." (Idézi: Alekszandr Janov: Zagadka szlavjanofilszkij 
krityiki. In:  Voproszi lityeraturi, 1969. 5. szám. 115. o.) 
Nagyezsgyin pedig így szaval: , Egyetlen változtathatlan elemi erő 
van a mi életünkben: a cár! A nép egész életét egyetlen 
princípiuma hatja át: a szent szeretet a cár iránt! Egész tör- 
ténelmünk egyetlen hatalmas poéma volt ez idáig, amelynek 


Sztálinnak saját gondolatai ilyetén továbbvitele, 
monarchikus eszmének és forradalmi néphitnek ez a 
megalkuvó, de még mindig a forradalom szellemét 
idéző — egyeztetési kísérlete, — amivel  Szvanidze 
segítőkészen előállt. Ami azt illeti, aligha,"S hiszen 
Sztálin csupán azt akarta mondani, hogy a népnek 


egyetlen hőse, egyetlen főszereplője volt. Ez adja a mi múltunk 
öntörvényűségét, megkülönböztető sajátosságát. S ez mutatja meg 
számunkra nagyra hivatottságunkat a jövőben is!" (In: Mihail 
Lemke: Nyikolajevszkije zsandarmi i lityeratura, 1826-1855. 
Szentpétervár, 1909. 42. o.) 

46 A cári hatalomnak ez a bolsevik forradalom jakobinus szellemét 
tagadó sztálini felelevenítése nemcsak a nagy orosz cárok 30-as 
évek közepén kezdődő hivatalos kultuszában érhető tetten, hanem 
olyan intézkedésekben is, mint például III. Sándor lovas szobrának 
eltávolítása Leningrád egyik főteréről, ami a cár és a cári hatalom 
rendhagyó  ábrázolásmódjával állt összefüggésben: ,A cári 
rendszer ellenfelei Paolo Trubeckoj III. Sándor szobrában a 
zsandárt látták, mások azt állították, hogy a ló Oroszország- 
Anyácskát jelképezi, ahogy szenvedve, de türelmesen viszi a testes 
önkényuralkodó terhét... Vagyis a korabeli baloldal és jobboldal 
egyaránt karikatúrát látott a szoborban. Az egyik oldal 
megsemmisíteni, a másik megőrizni és mutogatni akarta, de 
mindkét oldal meg volt győződve róla, hogy a szobor politikai 
nyilatkozat: karikatúra, a hatalom kigúnyolása. Ez a magyarázata 
annak, miért engedélyezte Lenin a szobor fennmaradását, és miért 
távolíttatta el épp 1937-ben Sztálin. A szobor eltávolítása a 30-as 
évek végére kialakult nyílt totalitarizmus légkörével volt 
összefüggésben. Habár sem III. Sándor, sem II. Miklós nem 
érdemesültek arra a kegyelemre, amiben Nagy Péter, Rettegett 
Iván és más cárok részesültek, mindenesetre eltüntették a 
tömegek szeme elől azt a szobrot, ami a sztálini rendszer 
szemszögéből a hatalom kigúnyolásának tűnt. Ha egyszer a 
művészet szerepe didaktikus, akkor az államot a szó szoros 
értelmében istenítő és személyi kultusztxk kiépítő sztálini 
rendszerben tilos vagy megsemmisítendő volt minden műalkotás, 
amely a shatalmatx aláássa, És épp ezért 1937-ben a már fel- 
avatásakor is xmadárijesztőkéntx csúfolt III. Sándor-szobrot 
eltávolították a Felkelés terétől (Ploscsagy Vossztanyija). Ebben az 
aktusban volt valami ironikus: a forradalom 20. évfordulóján, a 
sztálini diktatúra elvi alapjainak lerakásakor, elkerülhetetlenül 


Istenre van szüksége," és a szovjet hatalom 
funkcionalitása szempontjából, tetszik, nem tetszik, 
neki cárrá, vagyis Istenné kell válnia." Marina 
Szvanidze mindenesetre a népi cár szovjet 
változatának, az isteni egyeduralkodó hatalmának 
találó jellemzését adta. A cári hatalom ideológiáját, az 
isteni autoritásba vetett hitet épp azért vehette és 


meg kellett semmisíteni még az utalást is a 17-es felkelésre, és 
egyáltalán mindenféle forradalmi szellemre. , Donald Carlisle: V 
poiszkah propavsevo ,mednovo vszadnyika". In: Obozrenyjje, 
Analityicseszkij Zsurnal , Russzkoj Miszli", 1984. 9. szám, 26-27. o. 
47 Arra a kérdésre, vajon jól mérte-e föl Sztálin az orosz nép e 
,szükségletét", sokféle válasz létezik. Magát a Sztálin-mítoszt 
azonban kétségkívül nem ő találta ki, az nem pusztán az ő 
személyes ambícióinak kifejezési formája volt, és nem is ő hozta 
vagy hozatta létre. Inkább egy archaizáló, illetve az állami erőszak 
és kollektivista ideológia segítségével archaizált társadalom 
mítosz iránti szükséglete hozta létre belőle a mitikus hős képét. 
Hiszen - mint A. Loszev írta: ,minden mítosz nem más, mint a 
személyiség, és a személyiség a mítosz. ,, (A. F. Loszev: Filoszofija 
imenyi, Moszkva, 1990. 87. o.) A kérdés tehát az, létezett-e és ha 
igen, miért létezett a korabeli orosz társadalomban a hatalom 
mitizálásának,  misztifikálásának szükséglete? Az igazsághoz 
alighanem a nagy grúz filozófus, Mamardasvili járt a legközelebb, 
amikor ezt írta: ,Nem létezett semmiféle sztálinizmus... ez 
kitaláció, amelynek segítségével épp azt nem lehet elgondolni, 
amit jelölünk vele. Valójában Sztálin - millió kis xönkényuralomc 
terméke, pontosabban ezeknek egyetlen fókuszpontban való 
visszatükröződése. Erről egyébként ő maga is beszélt, elismerve, 
hogy a párt teremtette őt saját képére és hasonlatosságára. 
sSztálinokx milliói - ez a társadalmi realitás, melyben 
önkényuralkodók, scárokxk tömege élt," (M. Mamardasvili: 
, Iretyje" szosztojanyije - Kak ja ponyimaju filoszofiju. Moszkva, 
1990. 170. o.) ,A politika mitologizálása, középpontjában a 
konkrét politikus mítoszával, a társadalomnak a hatalom 
misztifikációja iránti szükséglet ét fejezi ki - teszi ehhez hozzá 
Avtandil Culadze. - Az a hatalom, amely meg van fosztva a 
misztikumtól, elveszti a legitimitását a társadalom szemében, 
aminek következtében a politikai folyamat — ösztönössé. 
irányíthatatlanná válik. ,, (Avtandil Culadze:  Formirovanyije 
imidzsa polityika v Rosszii. Moszkva, 1999, 87. o.) Mármost 
Sztálin már a 20-as évek elején - különösen a Lenin eltemetése 


funkcionálhatta át a bolsevik hatalmat kisajátító szovjet 
pártfőtitkár oly sikeresen, mert az évszázadokon át 
egybeesett a legfelső hatalomról alkotott népi 
felfogással, "9? részben az ortodox egyház hatásának 
köszönhetően, !"" részben pedig azért, mert az - miként 
a képimádat is - a spirituális keresztény elemek és az 
archaikus mágikus vallási elemek egyesítésén alapult, 


körüli vitákban - kitűnt a hatalom e népi vagy állami-orosz 
misztikája iránti  fogékonyságával, s már akkor élesen 
szembekerült e hagyománytisztelő felfogásával a forradalmi 
bolsevizmus racionalista és modernista szárnyával, főleg Trockij 
és Buharin hatalomfelfogásával, amely a hatalmat demisztifikálni 
és racionalizálni igyekezett - a diktatórikus hatalmat, 
természetesen. 

148 Td. ehhez még: Szilágyi Ákos: Istenek, cárok, főtitkárok. In: 
Rubicon, 1992. 7. szám, 23-26. o. 

49 "Pavel  Florenszkijnak, a századfordulós orosz vallási 
gondolkodás egyik nagy alakjának szavai jól megvilágítják azt a 
különbséget, amely az orosz népi mentalitásban 
meggyökeresedett cár-képzet és a nyugat-európai monarchikus 
hatalomfelfogás között húzódott: ,az orosz nép tudatában az 
autokrácia  (szamogyerzsavije) nem jogilag meghatározott 
hatalom, hanem maga Isten által kinyilatkoztatott tény (fakt) - 
isteni kegyelem és nem emberi konvenció, s ennek megfelelően a 
Cár autokratikus hatalma nem a jogi hanem a teológiai 
fogalomalkotások sorába, a hit területére tartozik, vagyis nem 
vezethető le olyan valláson kívüli előfeltevésekből, amelyek a 
társadalom vagy az állam javának és hasznának mérlegelésére 
épülnek." (Pavel Florenszkij: Okolo Homjakova. Szergijev-Poszad, 
1916. 26. o.) Jól tükrözik egyébként a fentebb említett népi 
mentalitást a cárról és a hatalomról szóló közmondások, 
melyekből V. V. Dal közmondásgyűjteménye a , cár" címszó alatt 
több mint százat közöl. Például: Minden hatalom Istentől van; A 
cár Isten által állíttatott; Egyedül Istennek tartozik számadással az 
uralkodó; Isten annak adja a hatalmat, akinek akarja; Minden az 
Istené és az uralkodóé; Az Isten magasan, a cár messze van; A cár 
ítélete Isten ítélete; Csak Isten tudja és a cár stb. A 
közmondásokat Sashalmi Endre tanulmánya nyomán idézem. 
Autokrácia, abszolutizmus, isteni jogalap: a 16-17. századi 
moszkvai hatalmi ideológia fő jellemzői és tipológiája. In: Aetas, 
1998. 1. szám, 56-57. o. Az eredeti megjelenési helyük: V. V. Dal: 
Poszlovici russzkovo naroda. Moszkva, 1957. 243-245. o. Ld. erről 


tehát nem mondott ellent, inkább megerősítette a népi 
tudatban fennmaradt archaikus pogány hagyományt. 


Mivel a főtitkár lett az igazi cár (az 1917 előtti 
álcárokkal szemben) a külföldi és emigráns orosz sajtó 
ironikus szóhasználatától (,vörös cár" stb.) eltekintve, 
természetesen nem fordulhatott elő, hogy bárki is 
nyilvánosan , cárnak" nevezze, s ezáltal legitimitásában 
megkérdőjelezze, méltóságában  kikezdje az új 
főhatalom birtokosát. A hatalomgyakorlás módja nem 
nevében, hanem tartalmában és formájában felelt meg 
a hagyományos cári hatalomnak. Elrettentően nagy, 
lényegéből eredően  korlátozatlan, vagyis isteni 
hatalom volt, mely már önmagában rémületet és 
áhítatot kellett keltsen, mint minden szakrális hatalom. 
Hordozója vagy inkább megtestesítője így vált kultikus 
imádat tárgyává, végtére is Isten ikonjaként jelent 
meg. A cári abszolút hatalom alapmeghatározása 
szerint egybeesik Isten hatalmával: a cár az, akivel 
szemben az alattvalónak - a politikai teremtménynek - 
soha nem lehet igaza. 


Sztálin mind szűkebb, mind tágabb környezete 
előtt patriarchálisan "Gondviselő" vagy , értük haragvó" 
Atyaként" jelent meg, (a kulturális tradíció felől nézve: 
, népi cárként"), amit később a Világmindenség Ura", a 
"Pantokrátor" névalakja egészített ki. "Gazda" (Hozjáin) 
volt és a Népek Atyja" (Otyec narodov), illetve kicsit 
"Titán" is (Generalisszimusz). A lényeg azonban - mint a 
későbbiekben még látni fogjuk - nem a forma volt, 
hanem a tartalom: az irracionálisan megalapozott 
hatalom istenítése, lényegében a kötelező önfeladásig 


még: Sashalmi Endre: Folyamatosság és változás a XVI.-XIX. 

századi orosz hatalmi ideológiában. In: Valóság, 1997. 7. szám 

50 Egy 17. századi énekeskönyvben például ilyen éneket találunk: 
, Énekeljetek a mi Istenünknek! / Énekeljetek a mi cárunknak, 
énekeljetek! / Mert a cár az egész földnek (zemlja) az Istene." (L. 
Ny. Puskarjov tanulmánya nyomán idézi: Sashalmi Endre, i. m. 58. 
o.) 


menő rajongás - a hit. Ebből a szempontból mellékes, 
hogy ez a tartalom a ,goszudar", a ,cár", az 
,imperátor" vagy a , genyeralnij szekretar" titulus hoz 
kapcsolódott, mint ahogy az sem perdöntő, hogy a jogi 
megalapozást nélkülöző hatalom letéteményese a 
keresztény Istent vagy a Történelem demiurgoszát 
testesítette-e meg: a hatalom így is, úgy is. ,isten- 
függő" volt és maradt, egyetlen korlátját pedig a dog- 
matikai tisztaság jelentette. (Mellesleg, ezért volt 
létkérdés a szovjet hatalom legitimációja 
szempontjából mindenkor az ,eszmei tisztaság", a 
,hitelvek tisztasága", és ezért fogalmazódott meg 
sokáig a sztálini hatalommal szembeni kritika is 
ideokratikusan: a fennálló hatalom misztikus - csak 
ezúttal kommunista - igazságát II] azon az alapon 
vonták kétségbe, hogy az nem felel meg az ortodox 
tanítás elveinek, , eltér a leninizmustól") , eltorzította a 
kommunista tanítást" stb.) 


A ,cár" névalakját, ha nem is hivatalosan, csupán 
, média-titulus ként" az 1991-es , polgári forradalom" 
játékát követő , restaurációjáték" aktualizálhatta csak 
újra, mikor is a néhai főtitkár ,hamis cárként" 
(pontosabban: előbb , hamis főtitkárként", majd , hamis 
elnökként"  lepleződött le).  Álcárok persze a 
bolsevizmus évtizedeiben is fölléptek, bár mindig 
komikusan és - az új történelmi színjátéknak 
megfelelően - szintén új néven és jogcímen, például 
Lenin vagy valamelyik bolsevik mártír ivadékának adva 
ki magukat."! IIf és Petrov Aranyborjú című szatirikus 


151 Bizonyos értelemben persze - a hagyományos orosz hatalmi 
paradigmában - Trockij mint Lenin, majd Sztálin ellenlábasa is 
tekinthető ,álcárnak"7. Az adott paradigmában, mint minden 
,álcár", , maskarás cár", ő is csak az igazi cár hatalmát igazolhatta 
,hamisságával" és , ördögiségével", hogy a legvégén lesújtson rá 
az Orosz Krisztus igazságtevő kardja, pontosabban szólva: 
, arkangyalának", Ramon Mercadernek a jégcsákánya. Trockij a 
mitologizált hatalom paradigmája felől nézve , Krisztus árulója", az 
, Anti-Krisztus" szerepében a mindenkori álcárok, az archaikus kor 


regényének olvasói talán emlékeznek még , Smidt ka- 
pitány gyermekeire". 


Nem véletlenül jelent meg a 30-as és 40-es 
években Sztálin a nagy orosz cárok - I. Péter, majd 
Rettegett , Iván  -  hiposztázisában a korabeli 
filmművészetben és szépirodalomban is. Sajátos módon 
azonban a bolsevik forradalom etatizálódása, majd az 
állam  kvázi-vallásos teokráciává és  birodalommá 
válása, az államot megtestesítő személy , elcárosodása" 
a történeti utat visszafelé haladva ismételte meg. A 30- 
as évek közepének ,amerikanizáló" nagy stílusát 
(,bolsoj sztyil"), az építő-tervező mesterember-cár - I. 
Péter - kultuszát 1940-től egy , bizantizáló" állami 
stílus és Rettegett Iván kultusza váltja föl: a sztálini 
, nagy terror" az opricsnyina rémuralmában, Sztálin 
pedig ,rettentő hatalmú" Ivánban találta meg azt a 
történelmi előzményt és elődöt, amely által a szovjet 
főtitkár, a forradalom bolsevik pártvezére egyszeriben 
az ,orosz földek egyesítőjeként" és Oroszország 
megmentőjeként dicsőült meg az ellenséges, álnok és 
mellesleg  ,rothadó" Nyugattal szemben. Borisz 
Paszternak 1941. február 4-ei keltezésű 
magánlevelében ezt írta: ,A mi Jótevőnk nyilván úgy 
gondolja, hogy túlontúl is engedékenyek és lágyszívűek 
voltak idáig - ideje észre térni. Első Péter már nem 
megfelelő párhuzam. A lelkesedés nyíltan meghirdetett 
új tárgya Rettegett Iván, az opricsnyina, a kegyetlen- 
ség. Ezekre a témákra új operák, drámák és 
forgatókönyvek születnek. Tréfán kívül." 2 


bolondkirályainak , gyalázatos halálát" halja, —— amikor 
meggyilkoltatásának véres színjátékára sor kerül. Az Árulót - 
látszat szerint - saját híve árulja el, a Cselvető Gonosz saját 
cselvetésébe pusztul bele. A mitologikus éjszaka káosza ezzel 
véget ér, a Nap - vagyis az igazi uralkodó, az igazi cár arca - újra 
felragyoghat, a teremtmények szíve örömre derül. 

152 In: Perepiszka Borisza Paszternaka. Moszkva, 1990. 176. o. 


Rettegett Iván történelmi témájának 
megfilmesítését Zsdanov ajánlotta föl Eizensteinnek 
1941 januárjában személyes beszélgetésük során. Az 
ajánlat nem volt teljesen ötletszerű: egyrészt 
természetesen Sztálin legmagasabb jóváhagyásával 
történt, másrészt megfelelt a ,nagy terror" korszakát 
követő ,ál-konszolidáció" (1939-1941) új 
atmoszférájának, amikor a rémuralom historizáló meg- 
ideologizálása lett a művészetekkel és a történettudo- 
mánnyal szembeszegezett napi követelmény. 


A , Rettegett Iván" (Ivan Groznij) összetételben a 
jelző eredetileg nem Ivánra, hanem a szakrális hatalom 
, numinuózus" - fenségesen félelmetes - jellegére 
vonatkozik. A ,groznij" ebben az összefüggésben 
annyit tesz, mint  ,szörnyűségesen-iszonytatóan- 
elképesztően-lenyűgözően-szívdermesztően nagyhatal- 
mú". Amikor IV. Iván - Eizenstein világhírű filmjében 
egyenesen a bibliai , fenevadat", Nabukodonozort 
követve - fölveszi az archaikus időkre is utaló , groznij" 
nevezetet (fölveszi, nem pedig mások aggatják rá 
szörnytettei megbélyegzéseként!), akkor szörnyűséges 
hatalmának isteni mértékét és jellegét akarja vele 
kifejezni. Nem azért kell rettegni őt, mert szörnyeteg, 
aki szörny tettek sokaságát követte el, hanem azért, 
mert a cári hatalom Isten hatalmának ikonja, a cár 
pedig a mennybéli Atya földi mása, akinek tettei és 
ítéletei földi ésszel felfoghatatlanok és 
megítélhetetlenek, mértékük nincsen, jogilag pedig 
semmi sem korlátozhatja őket. (Vallási szempontból 
csakugyan nevetséges is lenne a mindenható Isten 
akaratának jogi korlátok közé szorítása. Az emberi 
akarat, még az Istent vagy az isteni törvényeket 
megtestesítő uralkodói akarat jogi korlátozása azonban 
csak abban a vallási hagyományban vált 
komolytalanná, amely a hatalom archaikus felfogását a 
keresztény állameszmében is megőrizte, nevezetesen a 
bizánciban, amely az uralkodói - bár nem mágikusan 


már, hanem  Ikonikusan - közvetlenül Istennel 
azonosította.) Az orosz cár hatalma a mindenható 
atyaúristen rettentő hatalmának földi mása, ikonja volt. 
Ezért jelent meg az ortodox ikonokon Jézus Krisztus - 
az emberben megtestesült Isten - is leggyakrabban a 
Pantokrator - a Világ Ura - hiposztázisában és a 
Sztrasnij Szud - az Utolsó Ítélet - elborzasztó képeinek 
kíséretében. 


A cári hatalom isteni vagy ördögi nagysága vagy 
mértéktelensége, a rettentő hatalom, a démonikus 
hatalom nyűgözte le és dermesztette meg a kortársak 
legnagyobb részét, közöttük olyanokat is, mint Mihail 
Bulgakov, Iszaak Babel, Szergej Eizenstein, sőt egy 
ideig maga Borisz Paszternak. Nem egyszerűen a 
félelmetes diktátori hatalom, vagy Sztálin személyének 
hipnotikus hatása ejtette őket rabul, hanem az a 
természetesség, amellyel az igazi hatalomról alkotott 
és mélyen az orosz gondolkodásba és érzületbe ivódott 
elképzelés hirtelen megelevenedett és alakot öltött. Az 
atya hatalma az archaikus társadalmakban, mindig 
kétértelmű: óvó-védő-gondoskodó és büntető- 
megtorló-bosszúálló. Megváltó (vagy megmentő) és 
rettenetes hatalom: a messiási/krisztusi hatalom a 
haláltól szabadít meg, de a halál halála, a halál 
elpusztítása árán. És mi a halál ezen a világon? A bűn, 
amely ott lakozik a bűnösökben. A cáratya, a földi 
Krisztus hatalmának rettenetes jellege épp abban áll, 
hogy a haláltól - vagyis a bűntől és bűnösöktől - 
megszabadítja népét, ami gyakorlatilag mindig konkrét 
egyének teljesen önkényes (jogilag sem meg nem 
indokolt, sem nem korlátozott) megölésével egyenlő. A 
félelmetes-rettenetes hatalom szörny tettei 
apokaliptikusan, a Jó diadalaként!?? jelenhetnek meg. 


153 A jó" Iván alakjának megteremtéséhez már idézett filmjében 
Eizenstein is mindent fölhasznált - történeti adatokat, pszicho- 
lógiát, pszichoanalízist -, de mindenekelőtt saját személyes ta- 
pasztalatát és a művészi alakteremtés elengedhetetlen alkotás- 


Ez a hatalomfelfogás Nyugaton ismeretlen volt, és az 
uralkodói hatalom későbbi abszolutista megújításának 
ideológiáiban is csak látszólag közeledett az orosz 
felfogáshoz." 


lélektani előfeltételét, a beleéléstől az azonosulásig tartó átvál- 
tozóképességet. Döbbenetes dokumentuma ennek naplója néhány 
sora, amit már a forgatókönyv befejezése után vetett papírra:. 
John "Good" - because personal avant tout - a mixture of oneself 
and the leading figure of our time". [/Iván Jó" - mivel ami sze- 
mélyes benne, az mindenekelőtt - belőlem magamból és korunk 
vezető alakjából van összegyúrva. ,, - Sz. A.). (Idézi: Leinyid 
Kozlov: Iyeny Groznovo i Hudozsnyik. In: Kinovedcseszkije 
Zapiszki, 15. szám, 24. o.) Első olvasásra - önirónikus felhangja 
ellenére is - meglepő talán ez az önminősítés, és még inkább 
Sztálin alakjának belefoglalása a ,Jó Iván"  mixtúrájába. 
Eizensteint nem egy vallásos Sztálin-imádó hite fűti. Ha valóban 
Sztálinra utalnak sorai, akkor inkább a külső habitusra, a látszatok 
Sztálinjára céloz, hiszen e látszatok szintjén Sztálin egyáltalán 
nem rémületesnek és embertelennek, hanem jóságosnak és 
emberségesnek hatott. A 30-as évek középén Sztálin rokona, Mari- 
ja Szvanidze, akit nem sokkal később, férjével együtt letartóz- 
tattak és kivégeztek, ezt írja naplójába: , Joszif mérhetetlenül jó". 
Jelen van a ,jóság" e felfogásában minden bizonnyal a dialektika 
ördöge is, amely a rosszat - mint Goethe nyomán Bulgakov is - 
olyan ,erőként" értelmezi, amely ,rosszra tör, de örökké jót 
mível". Woland Sátán-figuráját Bulgakov végső soron Sztálinról is 
mintázta. A ,jó fejedelemről" avagy ,jó  cárról" alkotott 
mitologikus kép tehát nem pusztán a sztálini propagandagépezet 
kényszere volt, hanem , lelki kényszer", a hagyomány kényszere is, 
s mint ilyen, mindmáig működik Oroszországban. Viktor Jerofejev, 
a posztmodern orosz lektűrirodalom egyik megteremtője, Sztálin 
környezetében eltelt gyermekkorának emlékeit idézve fel nemrég 
ezt írta például: ,,...egy dolog Sztálin a Nyugat és az orosz 
intelligencia nagy részének szemében, és más az oroszok milliói 
számára. Ezek a milliók nem hisznek a rossz Sztálinban. Nem 
tudják elhinni, hogy Sztálin embereket kínoztatott meg és 
végeztetett ki. A nép a jó Sztálin alakját raktározta el magában, 
aki Oroszország megmentője és egy nagy nemzet atyja volt. Az én 
apám (értsd: Jerofejev szovjet diplomata édesapja - Sz. A.) népével 


tartott. Ne bántsátok Sztálint! [...] Ami igazán misztikus ebben a 
történetben, amitől megalvad az ember ereiben a vér, az az, hogy 
Oroszország történetébe Sztálin végső soron mégiscsak pozitív 
előjellel fog bekerülni." (Viktor Jerofejev: Horosij Sztalin. In: 
Ogonyok, 1997. 44. szám, 47. o.) Ld. minderről részletesebben: 
Szilágyi Ákos: Iván árnyékában. Filmvilág, 1998. 1. szám, 3-13. o. 
valamint: uo: V tyenyi Ivana v trjoh ottyenkah, Kinovedcseszkije 
Zapiszki, Moszkva, 1998. 38. kötet. 

151 , Oroszországban a monarcha cárként való megnevezése első- 
sorban a vallási tradícióra, olyan bibliai szövegekre volt vissza- 
vezethető, amelyekben Istent cárnak nevezik; az az értelmezés, 
melyet a cári titulus Bizáncban római mintára kapott az imperátor 
hatalmában, Oroszország számára ekkor nem volt aktuális - írják 
már idézett tanulmányukban V. M. Zsivov és B. A. Uszpenszkij. - 
Ily módon míg Bizáncban a cár (Baszileusz) elnevezés jelentése 
megfelelt a legfelső uralkodói hatalom gyakorlásának, amelynek 
jelentését metaforikusan Isten legfelső hatalmára is 
vonatkoztathatták, addig Oroszországban a xcárx elnevezést 
lényegében tulajdonnévként, Isten nevezeteinek egyikeként fogták 
fel, ami azt jelenti, hogy amikor egy embert cárnak neveztek, az 
óhatatlanul némi misztikus színezetet kapott. [...] Ebből a 
különbségből fakadt, hogy a monarcha szakralizációja sem 
Bizáncban, sem Nyugat-Európában nem kötődött össze olyan 
elválaszthatatlanul a monarcha rvalódiságánakx problémájával. 
Bár a monarcha karizmája sokféle értelmezést nyerhetett, de 
magát a karizmát a monarcha státusának tulajdonították, az általa 
betöltött funkciónak, nem pedig neki személy szerint, az ő 
természetadta tulajdonságainak. ,, (I. m. 55-56. o. és 59-60. o.) 
Kitűnően megmutatja a hatalom misztikus ,igazságára" épülő, 
vallási-profetikus, teológiai jellegű, bizánci eredetű orosz 
hatalomfelfogás és a hatalom jogosultságának igazolására épülő 
nyugati felfogás különbségeit már idézett tanulmányában 
Sashalmi Endre: , A cár nemcsak Isten akaratából cár (a hatalom 
isteni eredete vagy az uralkodó isteni kijelölése a nyugati hatalmi 
koncepciókban is fontos szerepet játszott), hanem bizonyos 


GORBI ÁLCÁR 


Gorbacsovot soha nem nevezték , Mihail cárnak". 
Még Idézőjelek között sem.!?? Ugyanakkor ő a szovjet 
, pártfőtitkár" névalakjában sem tudott már ,igazi 
cárrá" válni: rettentően uralkodni. A , gorbizás" és 
,misázás" - nem utolsósorban a nyugati média 


értelemben maga Isten ezen a földön: Isten szent képmása (ikon). 
Ugyanolyan misztikus viszonyban van Istennel, mint Jézus 
Krisztus, aki egy személyben ember és isten, vagy mint bármely 
látható szentkép a láthatatlan ősképpel. Az autokráciát jogilag 
soha nem alapozták meg, ahogy Oroszországban a jogelmélet 
maga is a nyugatosítás során, I. Péter korában jelent meg az állam 
abszolutista — mintára történő  megreformálásakor. Teljes 
mélységben tárulkozik föl e hatalomfelfogás tekintetében a 
korabeli Nyugat- és Kelet-Európát elválasztó különbség Rettegett 
Iván I. Erzsébethez intézett, sokat idézett levelében, ahol az orosz 
cár értetlenségének ad hangot az angol kereskedők illetlen 
viselkedésével kapcsolatban, mivel azok csak a maguk hasznát 
nézik, nem pedig uralkodójukét, aki viszont ezek szerint 
osztozkodni kénytelen másokkal hatalmán: , Es mi azt gondoltuk, 
hogy te az államokban  (goszudarsztvo) korlátlan úrnő 
(goszudarinya) vagy és magad uralkodsz és a saját uralkodói 
becsületedet  (goszudarszkaja  cseszty) nézed... de vannak 
emberek, akik melletted uralkodnak." (Sashalmi Endre: 
Autokrácia, abszolutizmus, isteni jogalap: a 16-17. századi 
moszkvai hatalmi ideológia fő jellemzői és tipológiája. In: Aetas, 
1998. 1. szám, 48-66. o.) A III. Ivántól származó goszudar; majd 
mindinkább a bizánci eredetű szamogyerzsec (autokrator) és az 
ugyancsak bizánci cár titulus, melyet Bizánc bukása után először 
IV. Iván vett fel 1547-ben (és amit utóbb, 1651-ben a 
konstantinápolyi pátriárka is elismert), egyaránt olyan uralkodóra 
vonatkozik, aki ,nem osztozik a hatalomban az alattvalókkal, és 
akit nem köt semmiféle szerződés, vagy más jogi korlát államának 
kormányzásában, mivel, azt patrimóniumának, azaz 
magánbirtokának tekinti." (Sashalmi Endre, i. m. 50. o.) Richard 
Pipes, aki a patrimoniális berendezkedés (votcsinnij uklad) 
fogalmát a  legkövetkezetesebben alkalmazta az orosz 
történelemre, joggal hivatkozik Leonard Schapiro megfigyelésére, 
miszerint a , goszudarsztvo" e korszakbeli jelentését nem annyira 
az ,állam" szó adja vissza, ami a latin eredetű , état", , state" stb. 
jogi konnotációi miatt a domínium és impérium, a magán- és 


hatására - egy demokratikusabb, polgáribb jellegű 
politikai stílus kialakulásának habituális előjele lehetett 
volna, ha Gorbacsov átütő sikereket ér el a 
gazdaságban. Így azonban csak arra volt jó, hogy 
kifecsegje a titkot: a régi főtitkári hatalom nem 
érvényes többé (a régi módon már nem lehetséges 
uralkodni), új hatalom viszont nincsen. Gorbacsov 
familiáris imídzséből nemcsak a Haragvó Atya" tónusa 
hiányzott, de az Állami Ember", a "Közember" ethosza 
is. Mindinkább magánemberként jelent meg a népi 
rétegek szemében: hol ,pipogya férj ként", hol a 
,balhét" elvinni nem akaró, határozatlan, kétszínű, 
gyáva vezetőként. Az autokratikus főtitkári hatalom 
bizánci imídzsének , privatizálása" csak átmenetileg 
tudta elhitetni, hogy ez a hatalom humanizálásának és 
demokratizálásának felel meg. Legfeljebb arra volt jó, 
hogy lemossa a , főtitkári" címhez tapadó történelmi 


közszféra jogi  — megkülönböztetését is tartalmazza. A 
, goszudarsztvo" inkább , birtokként" lenne visszaadható. Ld. erről: 
Richard Pipes: Russia Under the Old Regime. New York, 1974. 78. 
o. (Az orosz nyelvű kiadásban: Rosszija pri sztarom rezsime, 
Cambridge, 1980. 102. o.) 

155 Sőt 1990 körül éppen a ,nyugatos", , legalista" Gorbacsovval 
szemben kezdte a nyugati sajtó Jelcint - ,keleties" politikai ha- 
bitusa okán - ,orosz cárként" aposztrofálni. Mint Mihail Heller 
írta 1990 táján Jelcin hatalomra jutásának esélyeit latolgatva: ,,... 
Gorbacsov öt évre biztosította magának a Szovjetunió elnök, 
posztját. Legális úton aligha fogja tudni fölváltani őt a közel- 
jövőben ezen a poszton az sorosz cárx, ahogy egyes nyugati lapok 
az OSZSZK Legfelső Tanácsa új elnökét (Jelcint - Sz. A.) el- 
keresztelték. (Nota bene: Jelcin valóban nem legális úton váltotta 
aztán föl Gorbacsovot a főhatalom politikai trónján. - Sz. A.) Még 
tovább: Gorbacsov hatalmi taktikáját a Nyugat támogatására 
építette: legfontosabb erőforrása az országon belül az a 
népszerűség lett, amelyet Nyugaton szerzett. Jelcin éppen meg- 
fordítva, taktikáját az országon belül kivívott népszerűségére építi. 
A főtitkár arra számít, hogy külföldön szerzett népszerűsége 
visszaérkezik hazájába. Potenciális vetélytársa pedig úgy gondolja, 
hogy odahaza szerzett népszerűsége fogja megalapozni - később - 
tekintélyét a külföld előtt. , (Mihail Heller: Szegymoj szekretar 
OPI, London, 1991. 308. o.) 


jelentések komor és fenyegető alaptónusát - a 
, gyalázatot". Am ezzel egyidejűleg nagyban hozzájárult 
Gorbacsov tekintélyének elkomolytalanodásához. Aki 
hatalmának erejét nem tudja megmutatni vagy 
éreztetni, azt itt nem veszik komolyan. Az szükségkép- 
pen - álcár. A népi tudatban mindinkább gyökeret vert 
a gyanakvás: Gorbacsovval nincs rendben valami, nem 
igazi uralkodó, ,idegen érdekek kerítője", , áruló", ,, az 
ördög cimborája". 

Az igazi és nem-igazi, a cár és álcár jellegzetesen 
orosz szembeállítása, a , cár-játék" hagyománya, amiről 
a későbbiekben még bővebben lesz szó, szovjet talajon 
is folytatódott. Amikor Sztálin ,igaziságát" a , Lenin 
ma" formulával igyekezett bizonyítani, s amikor Sztálin 
álságát viszont utóbb a ,hamis-Lenin", , anti-Lenin" 
formula igazolta, vagy amikor a ,nem-igazi", ,pojáca" 
főtitkár, Hruscsov - , ál-Sztálinként", , álfőtitkárként" - 
lepleződött le, dicstelen országlását követően, Brezs- 
nyev főtitkár-torzójáról, a , félórára-főtitkárokról" 
Andropovról és Csernyenkóról -, az , önfelszámoló 
főtitkárról", Gorbacsovról nem is beszélve, akkor 
mindebben az orosz hatalom felfogás történeti 
tradíciója is folytatódott. 


Minthogy Jelcin névleg az orosz elnök, de 
tartalmilag az orosz cár szerepében lépett fel 
Gorbacsov ellen, a főtitkári hatalom mint olyan 
lepleződött le álcárságként (,az igazi én vagyok!"), és 
Gorbacsovot végső soron mint hamis uralkodót, 
trónbitorlót - a legteljesebb részvétlenség, sőt, 
káröröm és közröhej kíséretében - zavarták le elnöki 
trónszékéről, melyen névleg elnökölt (névleg csupán, 
hiszen elnökké nem választási győzelem vagy 
karizmája tette őt, hanem önkinevezés, pontosan úgy, 
ahogy a ,szamozvanyecek" esetében mindig!). A 
főtitkári hatalom mint hamis autokrácia éppen 
Gorbacsov alakjában lepleződött le. 


,Borisz cár" új névalakjának megszületéséhez 
persze hozzájárult az 1991-et követő , restauráció- 
játék" is, ami szintén elsősorban televíziós szimuláció 
eredménye volt. Ha nyomon követjük, hogyan lesz az 
utolsó szovjet pártfőtitkárból (egy nem-cárból) pár 
hónap leforgása alatt ,szamozvanyec", vagyis önjelölt, 
rangbitorló álcár, különös jelentőséget fog nyerni az a 
közjáték (1991 augusztusa és decembere között), 
amely Gorbacsovot mintegy arra kárhoztatta, hogy 
demonstrálja az álcárok alkonyát és, az igazi cár trónra 
lépésének elkerülhetetlenségét. Jelcin ugyanis pár 
hónapig hagyta, hogy a pártjától és tényleges 
hatalmától megfosztott Gorbacsov a , Szovjetunió elnö- 
keként" (álcárként, ,maskarás cárként") hivatalában 
maradjon. A hatalmat már az igazi cár gyakorolta 
ekkor. Hatalma mindig az igazi cárnak van. Innen 
nézve mellékes, hogy formálisan - a hatalom jogi 
külsőségeit tekintve - Gorbacsov ekkor még Jelcin 
fölött állt. Az igazi cár arról ismerszik meg, hogy 
karizmája révén bármit megtehet, rettenetes hatalma 
van és nem riad vissza attól, hogy éljen is rettenetes 
hatalmával (vagy legalábbis attól, hogy verbálisan 
eljátssza mindenhatóságát). A hamis cár arról, hogy 
nem tudja megszerezni vagy megtartani a hatalmat, 
főleg pedig nem képes gyakorolni azt. Gorbacsov ekkor 
már Jelcin hatalmában volt, aki - elégtételt véve 
korábbi megaláztatásaiért - ki is élvezte a helyzetet. 
Játszott  Gorbacsovval, mint macska az egérrel. 
Bármikor megfoszthatta (ahogy aztán meg is fosztotta) 
őt hatalmától. Noha az 1991-es puccsal szembeni 
ellenállás legitimitása épp azon alapult, hogy a Fehér 
Házat megszállt Jelcin törvénytelennek nyilvánította a 
szovjet elnök leváltását és  trónbitorlóknak a 
puccsistákat, mikor Gorbacsov megérkezett Foroszból, 
a Fehér Ház védői minden módon tudtára adták, hogy 
már nem ő az igazi elnök, a hatalmi karizma maradéka 
is ,átköltözött" Jelcinbe. Mellesleg pontosan így 


érzékelte ezt a népi tudat is. Az egyre népszerűtlenebb 
Gorbacsov foroszi drámája tulajdonképpen ellene 
tanúskodott: ,úgy kellett neki, ha ilyen emberekkel 
vette körül magát és képtelen uralkodni." Jól mutatja 
ezt az ,álcárrá", ,bolond cárrá" váló Gorbacsovot 
gúnyoló korabeli népi csasztuska: ,Gorba v Forosze 
kupalsza, / vdrug putcsiszti - iszpugalsza, / tualeta nye 
nasol, / a processz uzse posol." (Alkalmi fordításban: 
,Foroszban fürdik a Gorbi, / hopp, puccsisták! - majd 
felordít, / de vécépapír sehol, / a folyamat pedig folyt." 
Az utolsó mondat Gorbacsov kedvenc kiszólását, 
biztatásnak szánt, sokat ismételt és közröhej tárgyává 
lett nyelvi fordulatát figurázza ki: , processz posol" - a 
, folyamat már beindult".)" Tökéletesen egybecsengett 
ez a népi gúnykacaj Jelcin megvetőleges hang- 
hordozásával, amelyből persze a személyes törlesztés 
indulata is kihallatszott: ,Tessék - mondja egy régi 
híradófelvételen Jelcin, félbeszakítva Gorbacsovot, az 
éppen kiszabadított, törvényes elnököt - most írtam alá 
a kommunista párt tevékenységének felfüggesztéséről 
szóló rendeletet." A teremben ujjongás, csillogó 
tekintetek Gorbacsov itt már semmi és senki. Mintha 
egyik háziőrizetből vagy csapdából a másikba került 
volna. Egy másik jelenetben - már a Szovjetunió 
feloszlását kimondó szerződés megkötése után - 
telefonon beszél az őt kész helyzet elé állító Jelcinnel: 
,Hogy Ön már mindent eldöntött? És hogy Bush 
elnökkel is beszélt? Az amerikai elnő köt felhívta, de az 
ország elnökét nem? De hát ez szégyen, szégyen..." 
Nem, ez nem szégyen volt, hanem meg szégyenítés. Az 
álcár — tradicionális megszégyenítése,  lefokozása, 
semmibevétele, amellyel az új cár a saját diadalát 
demonstrálta: íme, bizonyságot nyert, ki a hamis, és ki 
az igazi cár. Ez a ,cár-játék" csak akkor ért véget, 
amikor Jelcin mint igazi cár Gorbacsovot mint álcárt 


" Szerintem a csasztuska ennél , népiesebb" és - a puccsisták miatt 
- az övön aluli folyamat beindulására utal. (a dig.) 


kiűzte a Kremlből, és minden hatalmi jogosítványától, 
jogcímétől,  privilégiumától - beleértve főtitkári 
archívumát, elnöki irodáját és nyaralóját is - azonnali 
hatállyal és végérvényesen megfosztotta őt. Gorbacsov 
jószerivel össze sem pakolhatott az irodájában. (Jelcin - 
tíz évvel később - kissé másként távozik majd elnöki 
posztjáról. Öneki ugyanis megteremtették utódját, aki 
mind a trónörökös, mind a karizmatikus hős, mind 
pedig , a demokratikusan megválasztott elnök 
szerepében a helyére léphetett.) Ez az 1991-es közjáték 
kísértetiesen emlékeztet Rettegett Iván és I. Péter , cár- 
játékaira". 

A ,cár-játék" (igra v carja) vagyis az orosz 
muzsikok farsangi jellegű beöltözése cárnak és cárként 
való viselkedésük a középkori Oroszországban a cári 
hatalom sajátos fölfogásán alapult. A ,cár" nevet és 
címer - mint már volt róla szó - ellentétben a tőle 
élesen megkülönböztetett királyi, császári stb., névvel 
és címmel, közvetlenül az Egi cártól eredeztették, a cár 
hatalmát pedig szakrális, következésképp totális földi 
hatalomként képzelték el. Ez a hatalom lényegileg nem 
az örökletességen (a dinasztikus elven) vagy a 
választáson, hanem a karizmán, az isteni végzésen, az 
elrendeltetésen és küldetésen alapult. A cár a bibliai 
cárokhoz (magyarul: királyokhoz) hasonlóan (az 
óoroszban a , cár" nevet éppen a Bibliából kölcsönözték 
bizánci közvetítéssel) , felkent" volt, azaz - Messiás, 
Krisztus, Földi Isten. Isten bárkit méltónak találhat a 
trónra." Nem meglepő, hogy a , zavaros idők" vége 


156 A cárnak mint Isten képmásának (,Obraz Bozsij") a felfogása 
IV. Iván korában gyökeresedett meg: , Iván különleges karizmával 
ruházta föl magát, látható módon bizánci és nyugat-európai 
birodalmi mintákat tartva szem előtt, de egyben saját felfogása 
szerint át is alakítva őket: a cár és Isten kapcsolata Ivánnak a 
hatalom szentségéről alkotott elképzelésében lényegesen ben- 
sőségesebbé vált a választott kulturális mintákhoz képest - írja 
Viktor Zsivov, - Akár az orosz vallási felfogás, akár Iván személyes 
tulajdonságai játszottak is ebben közre, mindenesetre a cári 


felé közeledve, a trónuson egymást váltogató álcárok 
uralma után Moszkvában arról kezdtek tanakodni a 
főurak, nem sorshúzással (,,zsrebijem") kellene-e az új 
cárt kiválasztani a három jelölt - Dmitrij Trubeckoj, 
Iván Golicin herceg és Mihail Romanov - közül. A sors 
rendelése mint ,Isten ujja"  értelmeződött. A 
hatalomnak ez a sorshúzással való megalapozása, a 
véletlenben mint isteni rendeltetésben való mágikus hit 
(ami lényegében a véletlen elvi tagadásában áll), a 
hatalom karizmatikus legitimációjának felel meg. 


hatalom fogalmát a cár és Krisztus összekapcsolása határozta 
meg. A Fjodor Johannovics halálát követő politikai és vallási 
zűrzavarban, amely a Zavaros idők ("Szmutnoje vremja") 
interregnumába torkollott, előtérbe került a kérdés: miként 
adható át ez a karizmatikus hatalom? Minthogy a cári hatalom 
karizmája isteni természetű volt, a választás csak viszonylagos 
legitimitást biztosíthatott, és így válhatott a kortársak tudatában 
például Borisz Godunov xhamisx cárrá. Az xigazix cárt semmilyen 
formális elv, jogi procedúra. nem hozhatta létre, az rigazix cár 
csak felbukkanhatott, vagy rátalálhattak. Innen származott a rang- 
és névbitorlás ( szamozvancsesztvo") és az álcárok sorjázása is." 
(Viktor  Zsivov: Szkopci v russzkoj kulture. In:  Novoje 
Lityeraturnoje Obozrenyije, 1996. 18, szám, 397. o.) Közvetve a 
cári hatalom felfogásában bekövetkezett változásról tanúskodik az 
önkasztrálók ( szkopcok") eretnek szektájának példája is. Alapító- 
ja, bizonyos Kondratyij Szelivanov is cárnak adta ki magát, még- 
hozzá egyszerre a Megváltónak és III. Péternek, és az önkaszt- 
rálók mindkét minőségében elismerték és tisztelték. ,Az ön- 
kasztrálók felfogásában alighanem az a körülmény játszhatott 
döntő szerepet, hogy egészen a szavaros időkigx a cári hatalom 
mintegy apáról fiúra szállt, az atyai mag útját követve. A kaszt- 
rálás viszont éppenséggel tagadása volt ennek a rendnek, kiemel- 
te az új karizma spirituális eredetét, xmagtalanságátx, és mint 
ilyen összhangban állt a cári hatalom új, IV. Ivántól eredeztethető 
felfogásával." (Viktor Zsivov: Szkopci v russzkoj kulture. In: 
Novoje Lityeraturnoje Obozrenyije, 1996. 18. szám, 397. o.) Az 
írás kritikai áttekintést ad V. Volkov 1930-ban Leningrádban 
megjelent és Párizsban 1995-ben franciául is kiadott , Russzkaja 
szekta szkopcov" (La secte russe des castrats) című művéről. 
valamint C. S. Ingerílom e kötethez írott, kismonográfia-terje- 
delmű bevezető tanulmányáról: Communistes contre castrats. 
Paris, Les belles lettres, 1995.) 


(Iermészetesen a cári hatalom későbbi megalapozá- 
sában egy-egy pillanatra megjelenhetett a választás 
mozzanata, és folyamatosan jelen volt a dinasztikus elv 
is. Ezek elégségesek lehettek ahhoz, hogy valaki cárrá 
legyen, de sohasem voltak elégségesek ahhoz, hogy cár 
is maradjon.) 


A késő középkori nyugati utazók szinte mindegyike 
beszámol arról, hogy az oroszok viszonya cárjukhoz 
vallási jellegű: , Cárjukat a legfőbb istenségnek" vagy 
,Csaknem Istennek" tartják, ,az uralkodónak nem 
annyira alattvalóként engedelmeskednek, mint inkább 
rabjaiként, inkább Istennek, mint Uralkodónak tekintve 
őt".157 ,A pravoszláv egyházat alkotó nép számára - Írta 
M. N. Katkov - az orosz cár nem puszta tisztelet tárgya, 
ami kijárna minden törvényes hatalomnak, hanem 
szent érzés, amely egyházalkotó tevékenységéből 
következik".!§ David Georgius, külföldi utazó azt írta, 
hogy az oroszok úgy gondolják, hogy ,amikor Isten 
meghal, helyét vagy Szent Miklós, vagy a cár foglalja 
el". , Ha az uralkodó földi Istenként" való megnevezése 
nem is vált cári titulussá - írta a múlt században a 
szlavofil Konsztantyin Akszakov -, mindazonáltal mint a 
cári hatalom értelmezését, megengedték. Az uralkodó 
titokzatos erő, s ezért sem beszélni róla, sem 
magyarázatát adni nem szabad, titokzatos erő, mely 
minden erkölcsi erőt kiszorít."159 Az egykori marxizáló 
vallásfilozófus és pravoszláv főpap, Szergej Bulgakov 
pedig ezt írta kései önéletírásában a századforduló 
éveire visszaemlékezve: , valami titokzatos belső aktus, 
rádöbbenés révén, amelynek erejét a pravoszláviától 
kaptam, másként kezdtem érezni a cári hatalom iránt, 
mást akartam tőle. Ráébredtem, hogy a cári hatalom 


157 Idézik: V. M. Zsivov-B. A. Uszpenszkij, i. m. 48. o. 

158 M. N. Katkov: O szamogyerzsavii i konsztitucii. Moszkva, 1905. 
13. o. 

159 Tn: Tyeorija goszudarsztva u szlavjanofilov. Szbornyik sztyatyjej, 
Szentpétervár, 1898. 40. o. 


csíráját tekintve a hatalom legfelső természete, nem 
valakinek a saját hatalma, hanem Isten hatalma... 
Átéreztem, hogy a Cár is úgy hordja hatalmát, mint 
keresztjét vitte Krisztus, és hogy a neki való 
engedelmeskedés ugyancsak lehet Krisztus keresztje 
[...1 Lelkemben mint tündöklő csillag ragyogott fel a 
szent cári hatalom eszméje és ennek fényében új 
megvilágításba kerültek, különös  drágakövekként 
ragyogtak fej az orosz történelem sajátos vonásai is: 
ahol mindaddig pusztaságot, hazugságot, ázsiaiságot 
láttam, fényleni kezdett az Isten kegyelméből, s nem a 
nép önkényes akaratnyilvánításából eredő hatalom 
isteni eszméje."160 


Ha a cári hatalom Istentől való, maga a cár pedig 
földi Krisztus vagyis Isten, akkor semmiféle formális 
jogi procedúra, semmiféle leváltás, önkéntes lemondás, 
visszavonulás nem foszthatja meg a személyt cári 
hatalmától, ahogy eleve nem is ruházhatta rá. Borisz 
Uszpenszkij!" alapvető tanulmányában azt írja, hogy , a 
cári hatalom ilyen fölfogása az igazi, a valóságos cárok 
és a külső, a látszólagos cárok szembeállításán alapult. 
Ebben az értelemben a rangbitorló álcár viselkedését 
karneváli viselkedésnek tekintették, másként 
fogalmazva, a rangbitorlókat úgy fogták föl mint 
maskarás cárokat"."? 


A , CÁR-JÁTÉK" 


A ,cár-játékban" maguk a cárok is részt vettek, 
hogy c karneváli formában saját cári hatalmuk 
,igaziságát" demonstrálják, és a korábbi uralkodók 
hatalmát mint hamisat és látszólagosat leplezzék le. Az 
orosz ,cár-játék" alighanem a ,bolond király" 


160 Szergej Bulgakov: Avtobiograficseszkije zametki. Párizs, 1946. 
81-86. o. 

161 Borisz Uszpenszkij, i. m. 75-109. o. 

162 T. m. 82. o. 


szakrális királyi hatalmat megújító - archaikus rítusára 
megy vissza, mely az éjszakát, a napfogyatkozást 
jelképező , bolond király" mint ,hamis király" jelképes 
vagy igazi elpusztításával és a király mint ,igazi 
király", mint ,új nap" visszatérésével ért véget. Így 
például Rettegett Iván Szimeon Bekbulatovicsot ültette 
a cári trónra, miközben ő maga kivonult a városból, és 
Ivan  Moszkovszkij néven a  Petrovkában épült 
monostorban kedves opricsnyikjei között lakott évekig. 
Szimeon Bekbulatovicsot nemcsak kinevezték, hanem 
annak rendje és módja szerint fel is kenték cárnak. 
Ettől azonban még nem lett belőle igazi cár. Szimeon 
Bekbulatovics az Arany Horda utolsó kánjának 
dédunokája volt, márpedig a tatár uralom alatt egyedül 
a kánokat illette meg a ,cár" elnevezés. Ily módon 
tehát Iván a tatár kánt ülteti a trónra - írja 
Uszpenszkij. - Beöltöztetett, maskarás cár lesz abból, 
aki korábban egyedül formálhatott jogot arra, hogy 
cárnak neveztessék és az orosz államot kormányozza. A 
régi cár úgy jelenik meg előttünk, mint hamis cár, aki 
csak látszat szerint, külsőleg cár, miáltal a korábbi 
tatár kánok hamis cárokként lepleződnek le."1? Ne 
feledjük, hogy Iván volt az első orosz monarcha, aki - 
orosz létére - formálisan is jogot szerzett a cári cím 
viselésére. Hasonlóképp jár el I. Péter (a Romanov- 
dinasztia képviselője), amikor a Rjurik-család egyik 
utolsó sarját, bizonyos Fjodor Romanodovszkijt nevezi 
ki maga helyett ,herceg-császárnak". , Királynak", 
, felségének" titulálja őt, kézcsókra járul elé, magát 
pedig ,jobbágyának és utolsó rabszolgájának nevezi". 
1697-ben pedig, mikor I. Péter külföldre utazik, 
Romanodovszkijra bízza egész Moszkóvia 
kormányzását. Az orosz cár hagyományos 
attribútumainak ez a parodizálása - Uszpenszkij szerint 
- az új, imperátori rang felvételét készíti elő." A régi 

Moszkóvia Rjurik-dinasztiából lett cárjai a 
birodalommá szélesült Oroszország  Romanovjaival 
kerülnek itt szembe, és lepleződnek le hamis cá- 
rokként. 


Az igazi cár akkor is igazi marad, ha lemond a 
trónról, ha hatalmát másra ruházza át. A szent hatalom 
ugyanis csak látszólag, külső attribútumai szerint 
ruházható át másra, lényegileg mindig azé, akit Isten 
kijelölt rá. Sőt, éppen ez az átruházhatatlanság a cári 
hatalom igaziságának legfőbb bizonyítéka. Még tovább: 
az orosz mentalitásban a maskarás, beöltöztetett 
álcárokhoz - amiként általában is a farsangi 
maskarához - az ördög, a világot visszájára fordító 
gonosz erők képzete kapcsolódik. Az álcár - mint 
Borisz Uszpenszkij írja - az óorosz tudatban a norma 
tagadó , antiviselkedést" testesíti meg. Márpedig az 
antiviselkedés mindig ördögi, ördögtől való. I. Pétert 
éppen normaszegő viselkedése miatt tekintette a nép 
Anti-Krisztusnak. S mint ismeretes, Péter nemcsak 
magát, de egész udvarát nyugati viseletbe öltöztette, 
azaz mindenkire maskarát adott. Amikor az uralkodói 
név és rang álsága felmerül vagy bebizonyosodik, 
akkor az álcár egyben a Sátán cimborájaként, 
ördöngösként lepleződik le. A ,zavaros idők" AÁl- 
Dmitrije Borisz Godunovot álcárként, rangbitorlóként 
leplezi le, földi maradványait  kihantoltatja az 
Arhangelszki székesegyház padlata alól, és a Kremlen 
kívül temetteti el. Sőt, rontástól, gonosz varázslattól 
tartva porig romboltatja Borisz palotáját. 
Természetesen nem sokkal jobb sors várt Dmitrij 
Ivanovicsra sem, amikor rábizonyult, hogy álcár. Mint 
varázslót, az ördög cimboráját temették el, gúnyt űzve 
holttestéből: ,hogy még nagyobb nevetség tárgyává 
tegyék, a megölt uralkodó hasára ocsmány és 
szemérmetlen maszkot helyeztek... szájába pedig sípot 
dugtak, hogy legyen majd mivel díjaznia a pokol 


portását, mikor belép a pokol kapuján."!? Hasonló 
képzetek kapcsolódtak Sztálin alakjához (születéséhez 
testi adottságaihoz, különc éjszakai életformájához 
stb.). Nem csoda, hisz ,antiviselkedése" mintaszerű 
volt. Zavarba ejtő módon ismétlődött benne Rettegett 
Iván és I. Péter habitusa, perverzió határát súroló 
kegyetlenségük, kulturális észjárásuk. (1952-ben, a 
XIX. kongresszus előtt egyébként - nagy cári elődeihez 


hasonlóan - ő is ,eljátszotta" a hatalomtól való 
visszavonulás komédiáját, ,új cár", ,új főtitkár" 


kinevezését sürgetve.) Ennek megfelelően se szeri, se 
száma  — azoknak — a fantáziadús  legendáknak, 
anekdotáknak, furcsaságoknak, amelyek Sztálin alakját 
a Sátán és az Anti-Krisztus képzetéhez kapcsolják. Az 
, ördögi" ebben a vonatkozásban nem pusztán metafora 
vagy szitokszó, mely valamilyen emberi léptékkel már 
nem mérhető erkölcsi elvetemültségre utal, hanem 
vallási — kategória, — amely az  ,álsághoz", a 
,látszatjelleghez", a  ,visszájára forduláshoz", az 
, álarchoz" kapcsolódik. Így lehetséges, hogy például a 
nem épp elvetemült gonoszságáról híres Gorbacsov 
alakja is ,szatanizálódott". Minél inkább ,álcárnak" 
bizonyult (előbb az ,igazi főtitkárral" - Sztálinnal -, 
majd az , igazi népi cárral" - Jelcinnel szemben), minél 
kevésbé volt képes megbirkózni az uralkodás 
feladatával, s minél inkább úrrá lett az országon a 
zűrzavar, annál gyakrabban kapcsolták össze alakját az 
ördögével (különösen a homlokán vöröslő hatalmas 
anyajegyet értelmezték ördögi jelként: ,csort selmu 
metyit" ,az ördög a csalafintákat megjelöli"). Egykori 
híve, az ukrán Borisz Olejnyik nem sokkal Gorbacsov 
bukása után könyvet is megjelentetett a legújabb orosz 

Anti-Krisztusról!"ő ezzel a címmel: A sötétség hercege 
(Knyaz tymi). 


Lassanként talán kezd már felfesleni Jelcin 
televíziós cárolásának képi szövete. A telecár képalakja 
és névalakja mögül az álcárok farsangi és ördögi 
alakjához kapcsolódó  , cár-játék" vagy  ,cárosdi" 
jellegzetesen orosz kulturális hagyománya kandikál 
elő. Persze, amikor az orosz média Jelcinből , Borisz 
cárt" csinált, aligha volt tudatában annak, hogy csak 
folytatja és  újraalkotja az elektronikus képek 
médiumában és műfajaiban Rettegett Iván és I. Péter 
, cárosdiját". Zavarba ejtő, ahogy az orosz kulturális és 
politikai tradíció - felszívódva mintegy az elektronikus 
képi — médiumokban, — és bizonyos értelemben 
dematerializálódva is -, új, immár tisztán esztétikai 
életre kel. A ,cár-játék" most már valóban az, ami 
eredetileg szeretett volna lenni: játék, semmi több. 
Nem is olyan meglepő ez, ha arra gondolunk, hogy az 
orosz - közösségi civilizációja máig megőrződött 
archaikus vonásainak köszönhetően - mindmáig az 
európai világ — legjátékosabb,  legkomolytalanabb, 
leggyermekibb népe. Mind taszító, félelmetes, mind 
elragadó, rokonszenves tulajdonságaik ebből fakadnak. 
Imádnak mindent, amiben van zreliscse, riszk, azart 
(azaz: látványosság, kockázat, szenvedély, bravúr), 
legyen az szerencsejáték, televíziós kvízműsor, színház, 
vásári komédia vagy épp , orosz rulett") kirakatper, 
Patyomkin-falu, egyházi szertartás, mozi, karnevál, 
lakoma,  álarcosbál, tömeglátványosság, televíziós 
műsor. A ,cár-játék" mint szimuláció természetesen 
nélkülöz minden valóságos vallási, erkölcsi, politikai 
kockázatot és következményt, esztétikailag azonban 


166 Rettegett Iván, I. Péter, Lenin vagy Sztálin - uralmuk idején 
részleges, uralmuk után viszont általános - , anti-krisztusozása" 
közismert. A rettentő hatalomnak, a krisztusi vagy isteni hata- 
lomnak ez mintegy másik arca volt, melyet egy egyszerű előjel- 
cserével bármikor elő lehetett hívni. 


nagyon is izgalmas lehet. Játék a játék kedvéért. A 
szimuláció terében és idejében ,igazi" és , hamis" 
között legfeljebb esztétikai különbséget lehet vonni. 
Csak a kép igazi, nem az, ami a képen vagy a képben 
van. A kép, tudjuk, nem a , valósággal", hanem a 
képvalósággal azonos. Csak önmagára referál. Ebben 
az értelemben minden orosz politikus lehet álcár (fél- 
órára, titokban, potenciálisan, ez már mindegy), 
viszont igazi is csak mint kép, mint sztár lehet most 
már. 


Így hát Borisz cár helyett helyesebb lenne most 
már Borisz sztárról beszélni, az orosz elnök 
sztárolásának módját pedig cárolásnak, az elnöki 
trónszékre  aspirálókat  sztárevicseknek nevezni: 
Zsirinovszkij sztárevics, Lebegy sztárevics, Nyemcov!""7 


167 Borisz Nyemcov, a fiatal, bájos és sikeres nyizsnyij-novgorodi 
kormányzó valóban sokáig volt cárevics/sztárevics és Jelcin 
választott trónörököse, és ennek megfelelően is viselkedett. 
,Provincial" (A vidék) címmel 1998-ban kiadott politikai vallo- 
másaiban egész fejezetet szentel politikai édesatyjának, Jelcinnek, 
akit ,igazi orosz cárnak", , uralkodónak", nevezett. (Borisz 
Nyemcov:  Provincial. Vagriusz, 1997.) Ugyancsak Borisz 
Nyemcovtól származik az a széltében-hosszában idézett bon mot, 
miszerint egyáltalán nem ellenezné a monarchia bevezetését 
Oroszországban, föltéve, hogy a cár Borisz Nyikolajevics Jelcin 
lenne. A félkriminális oligarchia ellen fellépő és  ,népi 
kapitalizmust" hirdető Nyemcov trónörökösnek ugyan a , rendte- 
remtő" Pinochet chilei diktátor is imponált, de kizárólag a liberális 
sokk-terápiával elért gazdasági sikerei miatt (hogy is jöhetne egy 
marcona katona, egy véreskezű diktátor az isteni cár nyomába!). 
Nem imponál viszont Nyemcovnak Putyin, akinek Borisz cár - 
hosszas hezitálás és rábeszélés után - 1999. december 31-én, a 
politika-technológusok egyik forgatókönyve szerint lényegében 
átadta alkotmányosan korlátlan (vagy szinte korlátlan) hatalmát, 
és akiben a néhai trónörökösjelölt egyszeriben egy eljövendő orosz 
diktátor arcvonásait fedezte föl. A jelek szerint Nyemcov csak 
olyan monarchiát szeretett volna, amelyben II. Boriszként ő 
követhette volna az elsőt, olyat nem, amelyben Putyin a cár. Ez 
teljesen érthető, ha arra gondolunk, hogy mint Borisz cár néhai 
kedvence, trónörökösjelölt, most ő is lehetne Putyin helyén, és az 


sztárevics és így tovább. Ha ez túlzás, akkor 
mindenesetre nem nagyobb, mint amit az orosz 
imídzsmékerek  " cár-játék közben megengedtek 
maguknak 1996 nyarán. Hol Jelcinnel, hol Lebeggyel 
hitették el, hogy ,igazi cárok", és a nép csak az ő 
szabadító érkezésüket várja.!"8 


kétségkívül egészen más lenne, ha nem is a monarchikus politikai- 
hatalmi berendezkedés, de Nyemcov szempontjából biztosan. 
Nyemcovból azonban nemcsak a megcsalt politikai szerető 
, féltékenysége" vagy az ,álcárként" letűnt cárjelölt fájdalma 
beszél. Putyinnal valami csakugyan nincsen egészen rendben. Ő 
ugyanis cártól és cári módon kapott cári hatalmat, de mind a 
hatalomgyakorlás külső jeleiben, mind stílusában visszatért vagy 
visszatérőben van a szovjet főtitkári hatalomgyakorláshoz, igaz, 
ennek inkább Sztálin utáni, erősen deszakralizált, bürokratizált 
változatában, a Nagy Adminisztrátor, és nem a Rettentő Cár 
szerepkörében. Nemhiába lóg dolgozószobája falán a polgári 
munkálkodás nyugati szellemét, a protestáns (!) szellemet 
képviselő egyetlen orosz cár, I. Péter arcképe, mint ahogy nem 
véletlenül avatta föl a Lubjanka (a KGB, ma FSZB székházának) 
falán Andropov, néhai főtitkár emléktábláját 2000 januárjában, a 
szintén a KGB-ből jött egyetlen szovjet főtitkárét, aki legalább 
tudatában volt országa állapotának, ha tenni ellene semmit nem is 
tudott. (Persze) Putyin szinte ezzel egyidejűleg az egykori 
disszidens, Andropov apparátusának kedvenc célszemélye, Andrej 
Szaharov sírját is meglátogatta, hogy születésének évfordulóján 
koszorút helyezzen el rajta. Ez azonban nem csupán-képmutatás 
és megtévesztés. hanem a nemzeti egységet megteremtő és a 
történeti folytonosságot helyreállító Nagy Konszolidátor - a múltat 
és jelent, a ,vörösöket" és , fehéreket", a fővárost és a régiókat, az 
ifjakat és a véneket, a hadsereget és a tőle elidegenült népet, az 
üldözőket és az üldözötteket, a szegényeket és gazdagokat 
egyesítő politikai vezető - új szerepének szimbolikus 
kinyilvánítása. Ezt a szerepet gyakorolja Putyin kormányfővé, 
megbízott elnökké, illetve ,igazi elnökké" választása óta 
egyfolytában, ezt juttatja kifejezésre gesztusaival. politikai 
rendeleteivel, gazdasági intézkedéseivel, még szavai 
megválogatásával is (ahogy a műveltek értelmiségi beszédét és 
szakmai zsargonjait utcai kifejezésekkel, gorombaságokkal, népi 
ízekkel vegyíti, természetesen politikai  technológusainak 
intencióit követve). 


ÁLCÁROK, ELŐRE! 


Mindenesetre. cár-játékra, cárosdira - még ha az 
nélkülöz is minden történelmi komolyságot, politikai, 
sőt kulturális jelentőséget - csak ott kerülhet sor, ahol 
a hatalomról alkotott hagyományos elképzeléseknek ez 
megfelel, ahol a politikus cárként való sztárolásával 
siker érhető el. Bárhogy nevezzék is éppen azt a 
rendszert, ami Oroszországban meghonosodott - , népi 
monarchiának", , delegatív demokráciának", , Borisz 
cár országlásának" -, kétségtelen, hogy a hatalmi hely 
eggyé válása azzal a személlyel, aki betölti - az orosz 
cárok korlátlan autokratikus és szovjet pártfőtitkárok 
totalitárius cári hatalmát idézi. Igaz, ez most már 
televíziós szimuláció eredménye csupán, és a mai cári 
hatalom teremtő vagy reformáló 6 önkényének 
hatékonysága meg sem közelíti Nagy Péterét vagy a 
komisszárokét. Ámde erre nincs is semmi szükség. 
Nem a cár, hanem a média és a pénzgazdaság 
hatalmának kell hatékonynak lennie. A cár a tele- 
politikus hiposztázisainak egyike, se több, se kevesebb. 


A posztmodern orosz politikust a média cárként 
sztárolja, röviden:  cárolja. Bárki föltolakodhat a 
politika színpadára, ha így vagy úgy képes a média 
révén cárolni magát, függetlenül attól, politikus-e és 
van-e bármi köze egyáltalán a politikához. Az önjelölt 
cárok, az álcárok így végre azok lehetnek, akik 
eredetileg is voltak: maskarás alakok, komédiások, 
csepűrágók. A sok évszázados múltra visszatekintő 
orosz cár-játék pedig a pénz kisded politikai játékainak 
egyikévé zsugorodik az elektronikus médiában. Ha nem 
lenne, ki kéne találni, nehogy a jobb sorsra érdemes 


168 Td. ehhez: Car-Lebegy. In: Kommerszant, 1997. 1-2. szám, 10. 
o.; és: Alekszandr Kabakov: Otyec rodnoj. In: Kommerszant. 1997. 
43. szám, 23-25. o. 


nép belehaljon a politikából áradó unalomba. Álcárok, 
előre! 159 


Mikor Borisz cár egészsége többször is 
megroppant és idő előtti távozásának rémképe 
meglódította az orosz cárválasztáson mindig győztes 
Hatalom Párt (Partyija Vlasztyi)  klánvezéreinek 
politikai fantáziáját, egyszeriben újra fölmerült a 
monarchia helyreállításának és egy régi vágású cár 
(mondjuk, Romanov) trónra emelésének politikai 
fantazmája. Hiszen ha a roskatag, bár hősies Jelcin, ez 
a feltámadóművész 2000 előtt kidől, akkor vagy 
kiszámíthatatlan kimenetelű új választásokat kell majd 
kiírni (ma már tudjuk, nem is így történt), vagy be kell 
dobni néhány trükköt (ma már tudjuk: pontosan így 
történt), és - mindenre felkészülve - jó előre meg kell 
változtatni az alkotmányt. Mi lenne például - 
morfondíroztak a ,hatalompártiak" -, ha 
megnyirbálnánk kicsit az orosz elnök alkotmányos 
jogkörét, elvennénk tőle hatalmi jogosítványainak egy 
részét, hogy amikor már nem a ,mi emberünk" az 
elnök, nehogy az övéhez hasonló nagyságú és jellegű 
hatalommal rendelkezzen az új elnök is, akiből esetleg 
ellenfelünk lehet? Vagy mi lenne, ha az elnöki hatalom 
szintje fölé még egy szintet húznánk, például a mo- 
narchia visszaállításával? Nem jött-e el hát az ideje egy 
igazi cár (nem főtitkár; nem elnök, hanem monarcha) 
trónra emelésének - mint azt Jevgenyij Kiszeljov 
televíziós sztárkommentátor és pénzember latolgatta 
az NTV vasárnap esti politikai magazinjában, az 
Itogiban 1997 nyarán - még mielőtt a megtervezett 


169 Ld. ehhez: Vlagyimir Pribilovszkij: Parad szamozvancev. In: 
Russzkaja Miszl, 1997. február 6-12. (4160) 8. o.; Zsanna 
Trofimova: Cservjortij vek dinasztii. In: Rosszija, 1997. május, 10- 
13. o.; és: Presztol poka vakantyen. In: Itogi, 1997. március 11. 44- 
54. o.; Plan vozvrascsenija Romanovih. In: Szoversenno szekretno. 
1997. 10. szám, 6-7. o.; Russzkije monarhiszti - kto onyi? In: 
Russzkaja MiszI, 1996. 4145. szám, 8. o. 


kiszámíthatatlanság szép új rendszere felborulna és 
egy kényszerűen előrehozott elnökválasztáson olyan 
jelölt győzne, aki minden más politikusnál alkalmasabb 
az új cár szerepére, viszont véget vethet esetleg a nagy 
tulajdonosi klánok anarchikus országlásának is? (Nota 
bene: éppen ilyesvalami van előkészületben 2000 
elején, ha újabban nem is elnökcár, hanem sokkal 
inkább főtitkárcár tartja kezében a hatalom gyeplőjét.) 


De haladjunk sorjában! Itt van mindjárt az utolsó 
Romanov-sarj, a tizenhat esztendős Georgij cárevics, 
akiből az  NIV  sztárriportere  Kiszeljov maris 
sztárevicset csinált, "9 s akit az orosz 
vándormonarchisták fél éven át úgy hordoztak körül az 
országban, mint valami ereklyét." Vagy itt van Borisz 


10 Igaz, nem egészen függetlenül attól a hírlapi szenzációtól, 
amelyet Nanette van der Lan keltett múlt év végén a Daily 
Telegraph december 31-i számában közölt , Jelcin hazahívja a 15 
éves trónörököst" című cikkével. A cikkben az újságírónő egy 
állítólag az elnök által is aláírt titkos rendeletre hivatkozik. amely 
Marija Vlagyimirovna nagyhercegasszony Georgij nevű fiát az 
orosz trón hivatalos örököseként ismeri el. A Kreml ugyanakkor 
élesen cáfolta, hogy létezne olyan dokumentum. amely a szóban 
forgó rendeletre akárcsak távolról is emlékeztetne. A Nyugaton 
élő Romanovok közül Nyikolaj Romanov Marija Vlagyimirovna 
unokatestvére és bizalmasa - is megszólalt az ügyben: , Egyelőre a 
kérdés hipotetikus. Oroszországnak ma sokkal fontosabb 
problémái is vannak ennél, s ezek megoldásához nemzeti 
egyetértésre , van szükség. A monarchia helyreállítása 
megengedhetetlen, ha megosztja és szembeállítja egymással az 
embereket... A mi leghőbb óhajunk az, hogy használjunk 
Oroszországnak, nem pedig az, hogy kihasználjuk." (Idézi: Ilmira 
Sztyepanovna: ,Sto zse vi molcsitye? Kricsitye: da zdrasztvujet 
car..." In: Russzkaja Miszl, 1997. március 20-26. [4166. száml 9. 
o.) A szóban forgó dokumentum létezését egyébként maga az 
Orosz Föderáció elnöke mellett működő nemességi ügyeket (sic!) 
intéző államhivatal vezetője, Georgij Vilenbahov is tagadja, akinek 
magas hivatala folytán tudnia kellene róla, ha létezik. De az is 
lehet, hogy nem akar róla tudni. 

" A ma is Madridban élő 16 éves Georgij, aki anyai ágon Kirill 
Vlagyimirovics nagyherceg ükunokája, persze aligha számíthat az 
igazi orosz  monarchisták támogatására. Az 1994-ben a 


cár leánya, Tatjána, a Hatalom Párt lelke, motorja, az 
atyai imídzs hivatalos felügyelője, aki az uralkodó 
klánok végső szorultságában esetleg elfoglalhatná az 
elnöki trónszéket, és talán megmenthetné a boldog- 
talan Oroszországot - természetesen nekik. Magáról a 
cári címről persze akár ünnepélyesen le is mondhatna. 
Például, a kis Georgij javára. Végtére, az orosz nő 
felnőttségben, erélyben, megfontoltságban és 
hatékonyságban miként azt kétszáz év orosz irodalma 
mutatja — Lermontov  — JTamarájától — Tolsztoj Anna 
Kareninájáig és Goncsarov Oblomovjának Olgájától 
orosz férfi fölött állt. Az orosz politikában manapság is 
legfeljebb egy  Csubajszról mondható el, hogy 
kitartásban, eredményességben, célratörésben 
megközelíti az orosz nők legjavát. Nemhiába értik meg 
egymást olyan jól Tatjánával, Borisz cár leányával. S 
nemhiába gyűlöli őt egy emberként az egész orosz 
férfitársadalom (a politikusok különösen). 


Meg aztán a monarchia - szép. Igazi 
médiacsemege lehetne, ha Oroszország megint 
beöltözne a pompázatos cári hatalomba. De meglenne 
a monarchia helyreállításának a politikai haszna is. 


Kongresszusi Palota Oszloptermében megtartott monarchista 
nagygyűlésen a jelenlévők határozatban jelentették ki: , élesen 
elutasítják Porosz Georgij és édesanyja személyét". Georgij - 
szerintük - már csak azért sem jöhet szóba, mert ükapja, Kirill 
Vlagyimirovics, II. Miklós unokatestvére egyszer s mindenkorra 
elvágta maga előtt a koronához vezető utat, amikor 1917-ben 
lepaktált a februári összeesküvőkkel". A Georgij ellen felhozott ér- 
vek között szerepel nem kellőképp orosz származása, aminek 
ellentmond ugyan, hogy II. Miklós is csak egyhatodrészt volt orosz 
eredetű, de - mondják az értő monarchisták - ő legalább 
Oroszországban élt. Mindezeket az érveket az Oroszországi 
Nemesség Nagygyűlése elvetette és kimondta, hogy az uralkodói 
ház egyedüli törvényes feje ez idő szerint nem más, mint Marija 
Vlagyimirovna nagyhercegasszony, következésképp Georgij fia a 
jogos trónörökös. Ld. mindehhez: Zsanna Trofimova: Cservjortij 
vek dinasztyii. In: Rosszija, 1997. 5. szám, 11. o. 


Napjaink létező Jelcine, az a , kollektív Jelcin", aki 
Jelcin helyett él, gondolkodik, döntéseket hoz és aki 
Jelcin képét (a testi létezés elvitathatatlan csodájával 
alátámasztva) lankadatlanul életben tartja, ez a 
pénzemberekből, médiacézárokból, menedzserekből 
álló ,nagy csapat", mi tagadás, elég jól megférne a 
legitim trónörökös, a 16 esztendős Georgij cárevics 
palástja alatt. Ámde vannak rajta kívül mások is - 
legalább négyen -, akik az orosz trónra ácsingóznak. 
Pontosabban: cárokként lépnek fel, és ebből cári vagy 
legalábbis fejedelmi módon megélnek. 


Itt van mindjárt II. Alekszej Brumel, a híres- 
nevezetes magasugró testvéröccse, a jelenleg 
legismertebb álcár, aki - 1992. február 22. óta eszi az 
orosz álcárok keserű kenyerét, s mindenesetre elég jól 
megél belőle. 1990 decemberében lett hirtelen - 
átváltozásszerűen - monarchista, de ekkor még nem 
cár. Még csak arra vállalkozott, hogy összeállítson egy 
listát a ,cár posztjára alkalmas jelöltekből", ő maga 
nem szerepelt köztük. A listavezető 1990-ben 
Alekszandr Iszajevics Szolzsenyicin volt. Őt követte az 
összes Romanov-leszármazott, s persze - akkor még 
nem elnökként - Borisz Nyikolajevics Jelcin is, sőt - az 
egykor magyar szakos, a demokratikus magyar 
ellenzék köreiben is ismert politológus-politikus - Oleg 
Rumjancev. 1991 tavaszán Brumel megalapította az 
Orosz Nemzeti Monarchista Pártot. 1991 júliusától az 
orosz monarchia régenskormányzójának kiáltotta ki 
magát, 1991 augusztusában pedig a Köztársaságközi 
Politikai Bíróság képviselőjeként hazaárulásért kemény 
büntetéseket szabott ki a puccsistákra (Pavlov szovjet 
pénzügyminisztert kötél általi halálra,  Janajevet 
fővesztésre, Jazovot golyó általi halálra ítélte). 1991 
szeptemberében a Béke Tanács ülésén 12 nemesi címet 
osztott ki (egyet távollétében Lech Watesának), másnap 
pedig az orosz tévéhíradóban közölte, hogy az orosz 
elnöknek, Borisz Jelcinnek - ekkor még csak 


régensként - a nagyhercegi címet adományozta. 1992 
februárjától kiáltotta ki magát minden oroszok 
cárjának. Alekszej Brumel imperátor azóta Vlagyimir 
Zsirinovszkijt — kinevezte Észtország — királyának 
(mondván, ,itt az ideje, hogy kicsit kipihenjük 
magunkat tőle és a Dumára is ráfér egy kis pihenés"), 
Borisz Jelcint pedig különféle botrányaiért két ízben is 
megfosztotta nagyhercegi címétől (egyszer mikor 
Írországban a repülőgépen ,elaludta" ünnepélyes 
fogadtatását, másodszor pedig a Csecsenföldön 
Oroszországot ért  ,kizljári  megszégyenülésért"). 
Ugyhogy Borisz cár nem nagyherceg többé. 


Borisz cáron és Brumel cáron kívül még hárman 
szoronganak a mind szűkösebb orosz trónon, ha 
Georgij trónörököst nem számítjuk. Persze, sok jó orosz 
álcár kis trónon is megfér. Itt van mindjárt II. Pál, alias 
Eduard Sebagyin, a , Forradalmi Technológia" kft. 


megalapítója, a híres-nevezetes , Sebagyin- 
hiperboloida" feltalálója (a szóban forgó találmány ufók 
befogadására alkalmas szerkezet, ufológiai 


kongresszusok kedvelt demonstrációs eszköze), aki 
Pavel (Pál) Romanov-Sebagyin néven híresült el (1992- 
ben keresztelkedett meg, a keresztségben vette föl cári 
őse nevét, s lett belőle Pavel). Romanov-Sebagyin I. Pál 
és Varvara Prorovszkaja grófnő ivadékának vallja 
magát. Kétségtelen, hogy a hitvesi hűség szobrát nehéz 
lett volna a grófnőről megmintázni (férje, Szuvorov 
tábornagy annyira neheztelt rá, hogy elsőszülött lányuk 
kivételével egyetlen gyermekét sem ismerte el saját 
leszármazottjának), de az is kétségtelen, hogy Szimeon 
nevű fiút, akitől III. Pál származtatja magát - legalábbis 
a genealógiák tanúsága szerint - sohasem szült. Ez 
azonban lényegtelen. Hogy ki a törvényes cár, arról 
Oroszországban korábban sem a puszta leszármazás, 
hanem csakis a Jóisten, az égi cár dönthetett. Más 
kérdés, hogy e döntése mi módon, kik által juthatott le 
a földre, és Isten szavának esetleges félrehallása 


milyen zűrzavarokkal volt terhes. Isten azonban 
nemcsak adhatta, hanem el is vehette a cári címet. 
Utólag, visszamenőlegesen is. Post mortem. Így például 
II. Pál (Romanov-Sebagyin) hívei úgy tartják, hogy a 
Romanovok I. Sándortól kezdődően jogtalanul bi- 
torolták a cári trónust, mivel Sándor részt vett I. Pál 
meggyilkolásában, és ezzel foltot ejtett családja 
becsületén, miáltal is jogosulatlanná váltak a cári 
trónra. Ezért kell most visszakanyarodni szegény I. 
Pálig, aki ugyan ágyban, párnák közt halt meg, csak 
hát az egyik párnát valamelyik Romanov egy kicsit a 
cár arcára szorította. 


Egy másik cárjelölt I. Valerij Romanov-Pantyelejev, 
teljesebb nevén Valerij Mihajlovics  Pantyelejev- 
RomanovKseszinszkij egykori politikai tiszt, később 
árupiaci minőségellenőr Tyumenyből. Igaz, ő még nem 
tekinti magát cárnak, csak cárevicsnek. Mint nevéből is 
kitűnik, II. Miklós és a századelő hírneves 
prímabalerinája, Kseszinszkaja titkos szerelmi 
kapcsolatára vezeti vissza családfáját. 1991 nyarán 
megalapította Oroszország Monarchista Pártját, de 
csak 1993-tól vallja magát orosz trónörökösnek. 1996 
decemberében ő is indult Tyumeny körzet helyhatósági 
választásán, és - némi szerencsével - az utolsó helyen 
végzett. Választási plakátján többek közőrt ezt 
olvashatták a  tyumenyiek: ,Mindig a szociális 
igazságosság, a társadalmi stabilitás és a kőkemény 
rend lebegett a szemeim előtt, regionális szinten 
csakúgy, mint országosan. Aláírás: sOrosz 
trónörökös. cx" 


Végül, ám semmiképp nem utolsósorban itt van III. 
Miklós (Nyikolaj) Romanov-Dalszkij, eredetileg cipő- 
gyári munkás Szaratovból, akit 1996. december 19-én 
koronáztak cárrá a  Bogojavlinszkij-templomban, a 
Moszkva melletti Noginszkban. A legenda szerint apja, 
II. Miklós hatodik gyermeke volt, akit a cárné titokban 


hozott világra Jekatyerinburgban, az  Ipatyev-ház 
pincéjében. A terhességet sikerült eltitkolniuk még a 
CSEKA éber tekintete dől is, de a gyermeket nem 
rejtegethették tovább. Hűséges komornájuk 
csempészte ki a házból a jól bebugyolált csecsemőt, és 
titokban a szomszédos ház küszöbére helyezte. A ház 
lakói azonban mélyen aludtak, úgyhogy a farkasordító 
szibériai hidegben - értelemszerűen - egy arra vetődött 
nőstényfarkas ragadta el a bömbölő csomagot. Így 
aztán a kis Maugli cárevics életének első évei egy 
farkashordában teltek el, ami persze már önmagában is 
cári származásra vall. (Lásd még: Romulus és Remus.) 
Az úgyszólván állati sorból fölkapaszkodott cárevics, 
persze származásáról így is mindent tudott (talán 
nevelőanyjától, a nőstényfarkastól) ám hétpecsétes 
titokként őrizte magában, még a farkasidőket követő 
komor szovjet időkben is. Eladdig, míg egyetlen fia, 
Nyikolaj nem lett ötvenesztendős: ebben az ünnepélyes 
pillanatban őt mégiscsak beavatta a titokba. Ne 
maradjon cár nélkül Oroszország. 


Nem is maradt, mert a beavatott fiú azóta - III. 
Miklósként - keresztül-kasul bejárta már. Ez a 
farkasvonal a cári leszármazásban, persze, csak 
legenda, amolyan apokrif.!"? A hivatalos verzióval maga 
Romanov-Dalszkij állt elő 1992-ben. Ezek szerint 


172 Nincs ebben semmi rendkívüli, hiszen már IV. Iván cárrá tör- 
ténő felkenését követően is létezett a cári hatalom leszármazá- 
sának egy nem hivatalos, legendás változata, amely szerint az 
orosz cárok dinasztikus kapcsolatban lettek volna a római csá- 
szárokkal, méghozzá az államalapító Rjurikon keresztül, aki - a 
legenda szerint - Augustus császár öccse, Prus leszármazottja lett 
volna. Az a bizonyos nőstényfarkas tehát mindig is ott ólálkodott 
az orosz cárok trónja körül. A szóban forgó legenda egyébként 
éppen akkor keletkezett, amikor a , Moszkva - Harmadik Róma" 
eszkatologikus vallási dogma megfogalmazódott, és bizonyos 
értelemben úgy tekinthető, mint e vallási képzet világi (politikai- 
dinasztikus) megfelelője. Ld. erről: V. M.  Zsivov-Borisz 
Uszpenszkij: Car i Bog, i. m. 55. o. 


édesapja," Nyikolaj Nyikolajevics Dalszkij nem más, 
mint az Ipatyev-házban lemészárolt cári család utolsó 
sarja, II. Miklós dédelgetett beteg kisfia, Alekszej 
cárevics és nagyherceg, akit a kivégzőosztag kőszívű 
parancsnoka, Jakov Jurovszkij az utolsó pillanatban 
menekített ki ennen karmai közül, szánalomból 
kifolyólag, amely tudvalevőleg egyetlen szörnytől sem 
idegen. Így került a kis Alekszej - Nyikolaj Dalszkij 
álnéven - egy helybéli pravoszláv családhoz, majd 
Szaratovba, ahol aztán diplomázott, megnősült, 
csodával határos módon kigyógyult hemofíliájából, 
végigharcolta a Honvédő Háborút, meg sem állt 
Berlinig, és csak 1965-ben hal, meg Szaratovban, 1942- 
ben született fia, a jelenlegi törvényes cár kilencéves 
korában értesült apjától a csodába illő megmenekülés 
történetéről. III. Miklós 1996. december 19-én lépett 
az orosz trónra. Megkoronázásáról a Moszkovszkije 
Novosztyi címoldalas fényképen tudósított (a képen III. 
Miklós áll, kezében cári jogar, jobbján felesége). Az 
újság tudósítója tudni vélte, hogy a koronázási 
szartartást az Orosz Pravoszláv Egyház legfelső 
méltóságai, Adrian, Rafael és Szergij püspökök 
végezték, méghozzá Alekszij pátriárka legmagasabb 
áldásával. Az egyház azonban sajtóközleményben 
határolta el magát az eseménytől, közölve, hogy a 
koronázási szertartást valójában a szakadár Ukrajnai 
Pravoszláv Egyház Kijevi Patriarchátusának önjelölt 
püspökei végezték. (Az egyháznak is megvannak a 
maga ,szamozvanyecei" - álpapjai.) Minthogy a 
Pravoszláv Egyház tiltakozása - az isteni gondviselés 
kifürkészhetetlen útjai folytán - a  Szovjetszkaja 
Rosszija című neobolsevik hetilapban látott napvilágot, 


135 Egy újságírói nyomozás kiderítene, hogy III. Miklós 1942ben 
született Szaratovban és édesapja egy Objektov (sic!) nevű 
földmérő volt, aki eredeti nevét - talán furcsa hangzása miatt - 
törvényes eljárással Dalszkijra változtatta. Ld. erről: Rosszija, 
1997. 12. o. 


III. Miklós ,manifesztumot" bocsátott ki, amelyben 
elrendelte a szóban forgó orgánum azonnali betiltását. 
A cár első intézkedései egyikével ugyancsak betiltotta 
az Orosz Pravoszláv Egyház működését is." 


CÁROK EGYMÁS KÖZÖTT 


A cárjelölteket, álcárokat és cárevicseket azonban 
1997 végén kellemetlen meglepetés érte: Akcsurin, a 
neves sebész megműtötte Jelcint és a tudvalevőleg sem 
Istent, sem embert nem ismerő kommunisták által csak 
, múmiaként" emlegetett Borisz cár - szokása szerint - 
megint egyszer kipattant matracsírjából, és elkezdett 
uralkodni. Nevezetes szívműtéte után szinte feltámadt, 
és legalább fél évig áradó energiával vetette magát a 


14 S akkor még nem beszéltünk Zsukov marsall unokájáról, akit a 
monarchista szobrászművész (Luzskov moszkvai polgármester 
egyik kedvence), Vjacseszlav Klikov szeretne trónra ültetni, az a 
Klikov, akinek II. Miklóst megörökítő szobrát 1997. április 1-jén 
röpítette levegőbe - nyilván áprilisi tréfa gyanánt - a Moszkva 
melletti . Tajninszkban egy magát Munkás-Paraszt Vörös 
Hadseregnek nevező szervezet vagy személy. II. Miklós frissen 
emelt szobrának felrobbantását tudtommal kizárólag az 
, Oroszország  Felszabadításának Berija Frontja" üdvözölte. A 
, front" szóvivője szerint ugyanis , csak vaskézzel uralkodó vezérek 
megörökítésének van értelme, amilyenek Berija, Sztálin vagy - 
jobb híján - III. Sándor voltak, a gyönge kezű, határozatlan 
uralkodók - mindenféle Miklósok, Kerenszkijek, Hruscsovok, 
Gorbacsovok - szobrainak nincsen létjogosultságuk". A cári 
szobrok sorsának iróniája, hogy a Miklós-szobor felrobbantása 
mentette meg a lebontástól a másik Luzskov-kedvenc, a milliárdos 
Cereteli I. Péternek emelt emlékművét, noha már városi 
népszavazás kiírását fontolgatták a Moszkva-szerte közutálatnak 
örvendő Péter-szobor eltávolításának ügyében. A népszavazást 
kezdeményező művészcsoport vezetője, Marat Gelman művé- 
szettörténész és galériatulajdonos azonban a II. Miklós-emlékmű 
ellen elkövetett merénylet másnapján kijelentette: ,Az I. Péter 
emlékmű problémáját mindaddig nem szabad felvetni, amíg ebben 
az országban politikai okokból emlékműveket robbantgatnak... 
Ezek után senki sem vállalhatja a felelősséget I. Péter szobrának 
lebontásáért, bármily elborzasztóan nézzen is ki." (Dva 
pamjatnyika. In: Russzkaja MiszI, 1997. április 10-16. [4169], 2. o.) 


közügyek  intézésébe. Váratlan és határozott 
intézkedések követték egymást, régóta halogatott 
döntéseket hozott meg hirtelen, minden héten rádió- és 
tévéüzenetben fordult a néphez, hagyta, hogy Csubajsz 
és liberális  ,ifjúreformerei" törjenek előre az 
oligarchákkal szemben minden fronton. Az 1997-es év 
talán az egész Jelcin-korszak legjobb éve volt. De ez a 
Jelcin már nem a nép közt elvegyülő (munkahelyére 
trolibuszon járó, közönséges hentesboltban vásároló), 
érző szívű ,nomenklatursik" vagy a , népfi" volt, az 
,egyszerű ember" populista szerepében, s nem is a 
milliós tömegek előtt ágáló, tank hátára kapaszkodó 
radikális demokrata, hanem minden oroszok Elnöke 
(kevés híján akkor már a fehéroroszoké is). Jelcin 
karizmatikus erejének visszatérése sok mindenben 
kifejeződött: egy időre elhallgattak ádáz ellenfelei, még 
a kommunisták sem nevezték őt ebben a rövid 
időszakban sem , bűnözőnek", sem a ,bűnös rezsim 
maffiafőnökének", szavait nem vonták kétségbe, az ő 
tekintélyére  — apelláltak kibékíthetetlen politikai 
ellenfelek, és  döntőbírónak hívták feloldhatatlan 
politikai konfliktusokhoz. 


Valójában persze a cárolás nem annyira a 
tényleges hatalmi szerepben és súlyban, mint inkább a 
kulturális jelek szintjén valósult meg. Például a 
kivonulások és fogadások módjában, a lefüggönyözött 
elnöki limuzint kísérő kocsikaravánokban, amelyeket 
tartalék limuzinok zártak és mindenféle biztonsági 
emberek serege kísért, a pompázatos fogadásokban, az 
elnöki rezidenciák gyors szaporodásában (Gorki-9, 
Rusz, Barviha, Arhangelszkoje és Zavidovo, nem 
számolva ide a moszkvai lakást az Oszennyaja utcán), a 
családi élet képeinek előtérbe kerülésében. , Már csak 
az hiányzik - írta akkoriban Alekszandr Kabakov félig 
ironikusan Borisz Jelcin cárrá koronázásának esélyét 
latolgatva -, hogy mindezt meg is fessék, valahogy így: 
sAz Uralkodó újszülött unokájának kezeslábast nyújt át 


a keleti szigetek derék küldöttex. De a jelek szerint a 
lakosságnak ez kedvére van. Az új unoka születését is 
kicsit a nagyoroszok büszkeségével fogadták. A Szent 
Borisz és Gleb tiszteletére emelt kápolna felszentelésén 
való részvételét is teljesen természetesnek tekintették 
- a dinasztiák legszentebb ügye az ilyesmi. És az is 
valahogy helyénvaló a nép szemében, hogy ha már 
abszolút hatalma van, akkor az elnök nemcsak elnököl, 
hanem uralkodik is: hol az egyik bojár esik ki 
kegyeiből, hol meg egy másikat vesz védelmébe a 
pórnép támadásaival szemben... Egyszóval Oroszor- 
szágot maga: tartja kézben (Maga tartja — szam 
gyerzsit: szójáték a xszamogyerzsavijex, tehát a cári 
yöÖnkényuralomx vagy xautokráciax szóval - Sz. Á.). És 
az ilyen magát megtartó (szamo-gyerzsavnaja) hatalom 
nemcsak Borisz Nyemcovban ébreszt megfelelő 
gondolatokat, aki nyíltan a monarchia oroszországi 
bevezetéséről beszél, meg arról, hogy milyen 
mértékben . van — összhangban a monarchikus 
berendezkedés az érvényben levő alkotmánnyal. A 
hatalom fenséges vonásai mindjobban kiütköznek azon 
a bohócmaszkon, amellyel arca szinte már eggyé vált. 
De vajon akkor is tetszeni fog az erős hatalom, ha 
valódi erőt is fog mutatni az utóbbi években minden 
mértéken és határon túlliberalizálódott 
Oroszországnak?" 


Ámde egy dolog az erős államhatalom, és más 
dolog a monarchia és a , cár-játék". A Kreml politikai 
technológusai a , cár-játékkal" éppenséggel az orosz 
állam katasztrofális  meggyöngülését igyekeztek 
némileg palástolni. Mindenki tisztában volt vele, hogy 
az orosz társadalom élvezi ugyan a játékot, de 
egyáltalán nem a cári monarchia képében képzeli el az 
erős hatalmat, és e hatalom értelmét is merőben 


15 Alekszandr Kabakov: Otyec rodnoj, In: Kommerszant, 1997. 43. 
szám, 24-25. o. 


prózaian fogja fel. A Központi Közvéleménykutató 
Intézet által 1997 februárjában feltett kérdésre - 
, Milyen mértékben értenek egyet azzal, hogy helyre 
kellene állítani a monarchiát Oroszországban?" - a 
megkérdezetteknek csak 396-a felelt határozott igennel 
(699-uk ,inkább igen"-nel), míg 609 határozott ,nem"- 
mel (3190 pedig ,inkább nem"-mel) válaszolt. Ebből 
nemcsak az következik, hogy az orosz állampolgárok 
legalább 91996-a - minden ellenkező híreszteléssel 
szemben - kinőtt a politikai gyermekkorból, hanem az 
is, hogy elég jól meg tudják különböztetni a valóságot 
és a szimulációt. A szimulációt mint szimulációt 
igénylik, mint egyfajta fikcionálási módját a politikai 
hatalomnak, amely inkább az esztétika, mint az 
ideológia és gyakorlati politika körébe tartozik: 
nemcsak kenyérrel él az ember... Ami a szimuláción túl 
van, az erős hatalom valóságát viszont még a nyugati 
embernél is prózaibb mádon képzelik el most már: az 
erős állam nem egyéb, mint hatalmas biztonságtermelő 
üzem, legyen szó jogbiztonságról vagy közbiztonságról, 
szociális, ökológiai vagy katonai biztonságról." 


176 A Jelcin után , erős államot" ígérő és az elnökválasztási kam- 
pányra készülő új hatalom, maga Vlagyimir Putyin megbízott elnök 
épp ezért sietett nyilvánosságra hozni a , nemzetbiztonsági- 
doktrína"  — újjászerkesztett változatát. Az új változat 
középpontjában azonban továbbra sem az ármányos ellenség 
mitologikus képe, hanem a gazdasági hanyatlás prózai ténye áll. 
Oroszország (vagyis az orosz társadalom) , legnagyobb ellensége" 
és így a biztonságára leselkedő legnagyobb veszély a gazdaság 
hanyatlása (a GDP szamárbőrszerű zsugoradása, az ipari termelés 
elképesztő ütemű hanyatlása, a befektetések jelentős visszaesése, 
a gyors ütemű tőkekiáramlás stb.) és az ezzel összefonódó 
kriminalizálódás és korrupció, (Ld. ehhez: Szilágyi Ákos: 
Oroszország elrablása. Helikon, 1999. 368-448. o.; Ld. továbbá a 
totális oroszországi korrupcióról szóló legújabb összefoglaló 
elemzést, amelynek konklúziója így hangzik: ,A mindent elöntő 
korrupciótól Oroszországot vagy valamilyen rendőrállam, vagy a 
törvények lépésről lépésre történő, tervszerű újraírása fogja 
megszabadítani. Itt az ideje, hogy válasszunk közöttük." - 
Alekszandr Volkov-Alekszandr Privalov: Vorujuscsije po zakonu. 


Márpedig ehhez nem a csodatévő vagy rettenetes cár 
isteni hatalmára van szükség, hanem a prózai, 
kalkulatív és bürokratikus ész tervező, előrejelző, 
kellőképp hatékony, és persze azért civil ellenőrzés 
alatt tartott, így vagy úgy osztott hatalmára. 


Mintha ennek az újkeletű deszakralizálódott és 
dezideologizálódott orosz  hatalomfelfogásnak a 
modellje a Vészhelyzetek Minisztériuma (MCSSZ) 
lenne, ahogyan azt egy évtized szívós munkájával 
Alekszandr Sojgu, , Oroszország Hőse" felépítette 
magának és az országnak. S épp ezen a ponton válik 
szét funkcionálisan valóság és szimuláció: hiszen Sojgu 
sem prózai mádon, a rámenős, dolgát végző 
menedzser-bürokrata szerepében jelenik meg a 
mediatizált politika színpadán, hanem karizmatikusan: 
szabadító hősként, csodatevőként, sőt ,orosz medve- 
ként", hogy az általa vezetett választási párt 
( Medvegy") jól kitalált nevére is utaljunk itt. Ez a 


In: Ekszpert, 2000. 7. szám, 23-27. o.) Jellemző, hogy a 
nemzetbiztonsági doktrínát, noha a katonai biztonság tekintetében 
olyan lényeges hangsúlyeltolódásokat is tartalmaz, mint például az 
,atomküszöb" lejjebb szállítása, — nyugati katonai körök 
meglehetősen tartózkodóan fogadták: a dokumentum. általános 
vélemény szerint belső használatra. a ,hazai közönség" számára 
készült, és inkább az elnökválasztási kampány biztonsági 
retorikájához tartozik (ahogy egyébként a csecsenföldi háború 
hivatalos beállítása is ennek felel meg: antiterrorista akció az 
állampolgárok biztonsága érdekében). Biztonság mindenkinek, 
minden területen, minden mennyiségben (beleértve ebbe 
természetesen a piac, az üzleti tevékenység, a befektetések 
biztonságának szavatolását is). Ez az új orosz állam egyetlen 
ideológiája, amely egyébként tökéletesen megfelel a globalizációs 
folyamatok univerzális nyugati ideológiájának, az , ideológia 
biztonság a legfőbb érdek, érték és cél, ha a helyi és globális 
káoszban egyre nagyobb az igény az élet- és vagyonbiztonságra, a 
kalkulálható jövőre, kiszámítható életviszonyokra stb., akkor 
honnan is jöhetnének máshonnan e , biztonságos állam" új káderei 
- beleértve Oroszország új elnökét is -, mint az állam biztonság 
szerveitől? 


héroszi szerep azonban csak médiaszimuláció, ,medve- 
játék". Egyrészt azért van szükség rá, hogy mindenki 
számára érzelmileg is megélhető legyen - méghozzá az 
orosz mentalitásnak megfelelő módon és formában - a 
polgári világállapot prózája. (Ne feledjük, a munka az 
archaikusan színezett ortodox mentalitásban mindig is 
múka vagyis kín, gyötrelem volt, elvégzése pedig 
rendkívüli teljesítmény, győzelem, csoda, amelyhez 
mesebeli hősök, de legalábbis egy egész közösség 
,évvégi hajrája" kellett.) Másrészt azért van szükség 
efféle  szimulációkra, hogy eladható legyen a 
politikaáru, "" jelen esetben egy derék, de szürke 
hivatalnok-politikus, akiből ily módon pár hét leforgása 
alatt sikerült megcsinálni egy légből kapott politikai 
pártmozgalom - a Medvegy - vezérét, aki hol a ,nép 
kedvence", a , legkisebb fiú" mesei, hol az akkor még 
szintén , Csinálás alatt" lévő Putyin hű 
fegyverhordozójának Jovagi-vitézi szerepében jelent 
meg a médiában. 


A FILM-CÁR 


A Szibériai borbélyt, Nyikita Mihalkov monstre- 
produkcióját az orosz sajtó , filmcárnak" (,cár-film") 
nevezte,!"" ahogy a kremli várban ma is látható 


177 Ld. ehhez: Leonyid Skolnyik: Uroki reklamnih korolej. Moszkva, 
1998. 180. o.; és Avtandil Culadze: Formirovanyije imidzsa 
polityika v Rosszii. Moszkva, 1999. - különös tekintettel a , Na- 
cionalnije oszobennosztyi rosszijszkih izbiratyelej" című fejezetre. 
178 Ld. Alekszandr Kabakov: Car-film. In: Kommerszant- Vlaszty, 
1999 6. szám, 5-6. o. Kabakov pontosan jelzi a politikai és az 
esztétizáló "monarchizmus és cármánia közötti különbséget: 
, Mihalkov minden szerepében önmaga marad - legyen vasúti 
kalauz, a cár őfelsége, elnökjelölt, a szovjet himnusz szövegírója, a 
KB-tag papa fia, Szurikov festőművész unokája, a Szovjetunió 
népművésze, bojárok ivadéka. Oscar-díjas, patrióta és  vi- 
lágnagyság - ugyanaz a bámulatos színész, aki számára nincs 
megoldhatatlan szerep. Egy szerepet, a liberális és haladáspárti 
értelmiségi szerepét kivéve. De csak mert ebben a szerepben 
nincs semmi fantázia, semmi romantika, semmi csillogás, mert 


óriáságyút az oroszok ,ágyúcárnak" (,cár-puska") 
mondják. De  ,filmek  cárja" a Borbély-film 
dramaturgiailag és eszmei mondanivalóját tekintve is: 
cár-játék, monarchia-játék, Oroszország-játék, vagyis 
mesejáték mindenkinek, aki szeret Oroszországot 
játszani. A szóban forgó és nagy hagyományra vissza- 
tekintő cár-játék persze ma már nem a politikai 
kultúra, hanem a tömegkultúra része, de ebben a 
játékban szinte mindenki boldogan benne van: média, 
nép és hatalom. A Dpolitika és a művészet 
rendezvényvilága, ha másként is, mint a sztálini 
időkben, megint egybemosódik. A film premierjét 
követő díszvacsorán ez például odáig ment, hogy a 
Jelcin tiszteletére mondott  pohárköszöntő után 
felharsant a cárt dicsőítő ének - a , szlavszja!" - Glinka 
Életünket a cárért című operájából. 


A film szlogenje önmagáért beszél: ,On russzkij, 
eto mnogoje objesznyjaet." Vagyis , Ő - orosz, és ez sok 
mindent megmagyaráz". "? Mint minden jó szlogen, ez 
is a paródia határán mozog. De rávilágít valami újra. 
Orosznak lenni sok mindent jelentett már az idők 
folyamán: sorsot, küldetést, feltámadást és pokoljárást, 
háborút és békét, bűnt és bűnhődést, de azt, amit ma 
jelent, még soha: orosznak lenni szép. Szép, mert olyan 
, Crazy") olyan kiszámíthatatlan, olyan sejtelmes, olyan 


unalmas szerep, Egészen más dolog a monarchia - az arany váll- 
lapok, a parádés ruhák, a :hangosabban a győzelmi marsot, 
zenészek!lxs, a  lovasfogatok csengettyűinek  csilingelése, a 
díszbevonulások..." (I. m. 6. o.) A politikai eszmék és szerepek 
közötti választást tehát és távolról sem csak Mihalkov esetében - 
egyre kevésbé eszmei megszállottságok, erkölcsi szempontok, a 
hagyomány, a neveltetés motiválják, hanem mindinkább az 
esztétikai - költői-prózai, szép-csúnya, szórakoztató-unalmas - 
szempontok: nem a történelmi jelentés, a szellemi tartalom, a 
politikai mondanivaló, hanem a formák szépsége, a hatásosság 
számít. 

179 Ld. ehhez: Valerij Panjuskin: On russzkij, eto nye objasznyis. In: 
Kommerszant-Vlaszty. 1999. 6. szám, 7-9. o. 


távoli. Oroszország, az orosz téma Nyugaton - nyugati 
szemmel nézve - mindig is így került bemutatásra. 
(Nem véletlenül dobta világpiacra a filmes Nyikita 
Mihalkov irodalmi tejtestvére, Viktor Jerofejev Orosz 
szépség címmel posztmodern lektűrjét.) Az újdonság 
az, hogy mostantól maguk az oroszok kezdenek így - 
idegen szemekkel, nyugati" szemekkel - magukra nézni 
és örömöt találni távolivá tett, egzotikussá átírt 
történelmi és civilizációs másságukban. A monarchia 
nem politikai vagy vallási, hanem esztétikai értelemben 
jogosult. Cárra, cár-imídzsre, cár-játékra nem azért van 
szükség, mintha a modern államüzem működtetése 
szempontjából Oroszországban egy nem jogilag, hanem 
szakrális an megalapozott isteni hatalom még mindig 
funkcionális lenne, hanem azért, mert ez olyan szép. 
Mert ,sok mindent megmagyaráz". Sok mindent, azaz 
konkrétan semmit. De éppen ez a szép: hogy semmire 
nincs konkrét) ésszerű magyarázat. 


Valaha Oroszországot, pontosabban az orosz 
hatalmat ész csakugyan nem érhette fel: misztikus 
isteni — hatalomként, a Gondviselés vagy az 
Anyatermészet titokzatos és kiszámíthatatlan 
hatalmaként jelent meg hívői előtt, hisz az isteni 
hatalom abszurditásában csak hinni lehet. Azóta, hogy 
a civilizációs vég beteljesült ezen a különös 
képződményen, archaikum és modernitás e különös 
teremtményén, persze ésszel is fel lehet már fogni 
Oroszországot. Csak az a kérdés, hogy minek? Az ész- 
magyarázat lehangoló, unalmas, untig ismert. Pontosan 
ez az, amit a politikai technológus, a médiaművész, 
esztétikailag elváltoztat, elrejt, sejtelmességbe, szép 
látszatokba bugyolál. Ugy tenni, mintha még mindig 
nem tárult volna föl a vallási világ titka, mintha 
Oroszország még mindig misztérium lenne, az 
autokrácia isteni mindenhatóság, és a cár ,földi 
Krisztus", nos, így tenni már csak esztétikailag lehet. 
Esszel a szépséget sem lehet felfogni, a szépség 


titokzatos hatalma is kifürkészhetetlen, noha ez a 
szépség és sejtelmesség természetesen csak giccsként 
adható el. Ebben az értelemben marad érvényben 
Dosztojevszkij még vallási szellemben megfogalmazott 
tétele, hogy ,a világot a szépség fogja megmenteni": 
Oroszországot, az orosz világot legalábbis a 
posztmodern giccs mentette meg és menti meg 
folyamatosan az archaikus és modern végpusztulás 
borzalmaitól. Oroszország - szép. Szép, mert idegen. 
Most már maguk az oroszok számára is. 


A cár-film ideologikus elemei a PR részét képezik. 
Magában a filmben sem ideologikus a funkciójuk, 
hanem esztétikai. A piaci tömegkultúra lényegileg 
esztétikai és esztétizáló kultúra és a politikát is 
esztétizálja. Vagyis a cári önkényuralom a filmben nem 
ideológiai, hanem merőben esztétikai értelemben 
jelenik meg kívánatosként: azért, mert olyan szép! 
Egyáltalán nem megvalósítani kell, hanem nézni. 
Hosszan, elhomályosult tekintettel, könnybe lábadt 
szemmel. Olyan ez, mint egy álom. III. Sándor nem 
azért kerül a mese középpontjába, mert ő volt az utolsó 
cár, aki alatt Oroszországban béke volt, rend és vi- 
rágzás (vagy netán, mert Ő volt minden idők 
legreakciósabb, legkorlátoltabb cárja, az Ohrana cárja 
és a pogromoké, aki nélkül, a reformok útját választva 
Oroszország talán elkerülhette volna 1917 
katasztrófáját). Egyes-egyedül azért került a filmbe, 
mert szép volt: III. Sándor, minden idők legostobább, 
ám legimpozánsabb megjelenésű orosz  cárja, 
kétméteres termetével, szőkés fürtjeivel, 
medveerejével valósággal lenyűgözte kortársait: , igazi 
orosz ember", mondta róla Nyikita Mihalkov őse, a 
festőművész Szurikov, noha a cár ereiben egyetlen 
csepp orosz vér sem folyt. Orosz bogatirnak, az óorosz 
hősmondák héroszának látták, amit Paolo Trubeckoj - 
igaz, kissé groteszk módon - meg is örökített a cár 
halála után készített híres-hírhedt lovas szobrában. 


(Erről a szoborról járta az utcai nép körében ez a 
versike: ,Na ploscsagyi kommod, / Na kommogye 
behemot, / Na nyom szigyit obormot." Magyarul: , All a 
téren egy komód, / Rajta áll egy behemót, / Azon meg ő 
barommód"). Mindenesetre nem azért került a film 
középpontjába a cár és a cári korszak, mert a rendező 
vagy bárki a mai Oroszországban politikai értelemben 
is komolyan gondolja és lehetségesnek képzeli a cári 
monarchia antireformista, III. Sándor-i modelljének 
helyreállítását, hanem azért, mert a cár képében meg- 
jelenni szép és megnyerő, s mert a monarchikus rend 
stilizált formáinak színes filmszőttese eltakarhatja a 
vigasztalanul sivár és formátlan jelent. A filmbeli III. 
Sándor sem szupercár, hanem, szupersztár. És e kettőt 
egy világ választja el egymástól. Nagyjából ugyanaz a 
világ, amely a bibliai Jézus Krisztust a tömegkulturális 
Jézus Krisztus szupersztártól: a modernitás. 


A tömegkultúra esztétizálja a politikát, beleértve 
ebbe a helyi politikai hagyományt. A Szibériai borbély 
rendezője a cár alakja vagy a monarchia eszméje 
mellett nem vallási, erkölcsi vagy politikai érveket hoz 
fel, hanem esztétikaiakat: azért kell (kellene) nekünk 
egy cár, mert az olyan szép. Rettenetesen szép vagy 
patriarchálisan-joviálisan szép, az most már egyre 
megy. (Nota bene: a Szibéria: borbély tömegkulturális 
ősmintája éppen az orosz szecesszió, az a kulturális 
pillanat, amikor a stilizált, egzotikus Oroszország képe 
biaci forgalomba került, amikor a japán eredetű 
kirakós babák, a Matrjoskák egyszeriben Oroszország 
tömegkulturális  emblémájává váltak. Ebben az 
értelemben a Szibériai borbély az új századforduló 
Matrjoska-babája. Kereskedelmi forgalomba hozza az 
Oroszország-árut, és keresletet támaszt iránta a 
piacon. Ebből a szempontból, vagyis nem politikai vagy 
ideológiai, hanem kereskedelmi szempontból nagyon is 
a megfelelő pillanatban jelent meg. Mint mondani 
szokás: ha nem lenne, ki kéne találni.) 


Ugyan miféle ideológiai szerepe lehetne egy 
kommersz filmnek ott, ahol már az ideológiának is csak 
akkor lehet szerepe, ha  kommercializálódik és 
esztétizálódik. . Hiszen — csakis — a tömegkultúra 
eszközeivel, temérdek pénzzel és művészi fantáziával 
lehetett a politikai semmiből három hónap alatt győztes 
választási pártot csinálni múlt év  őszéri 
Oroszországban, Medve-pártot, természetesen. A Med- 
vegy ereje nem politikai, hanem esztétikai természetű 
volt, és ennek megfelelően addig tartott, ameddig 
hatott a nézőkre: a választásokig. Naivitás tehát azt 
képzelni, hogy a tömegkultúra ideológiai munícióval 
szolgálhat bármely kiüresedett politikai hatalom 
számára. A tömegkultúra legfeljebb esztétikailag 
járulhat hozza a fennálló vagy eljövendő hatalom 
legitimációjához; érzületileg, és nem eszmeileg vagy 
erkölcsileg befolyásolhatja a választói tömegeket, 
amelyek mindig  ,szívükkel szavaznak", fejükkel 
sohasem. 


EPILÓGUS 


A nagy orosz történész, Kljucsevszkij egykor azon 
kesergett, hogy ,az első Ál-Dmitrij (értsd: álcár - Sz. 
Á.) fellépése óta az orosz állam krónikus betegsége lett 
a  — címbitorlás  (szamozvansztvo).19 Napjainkban 
azonban már szó sincs betegségről, vagy csak 
annyiban, hogy a betegség képe (mint minden 
rendkívüli, minden normálistól eltérő kép) önmagában 
is "megnyerő. Minél betegebb az állam annál 
érdekesebb képet mutat. Az álcárok sereglése a 
képernyőn nem kikezdi és nem megingatja, hanem - el- 
lenkezőleg - megerősíti és megszilárdítja az orosz 
államrendet, hiszen a képi szimulálás, a játék és 
élvezet szintjére viszi át mindazt, ami korábban véres 
hatalmi harc, történelmi meghasonlás  (,raszkol"), 


180 Tdézi Borisz Uszpenszkij, i. m. 75. o. 


politikai dráma volt. A régi Oroszország farsangi cár- 
játéka, cárosdija csak most, a második ezredfordulón 
bontakozhat ki igazán, most, hogy politikai tétje, 
történelmi súlya már nincsen. 


S mit csinál mindeközben a nép, a kereszthordozó 
nagy orosz nép? Nos, természetesen hallgat. Hallgat és 
néz, mint Puskin Borisz Godunov című drámájának 
híres fináléjában. Csak most nem a Kremlben, Borisz 
háza előtt ácsorog és szörnyülködik némán, hanem a 
képernyők előtt üldögél  — és  cellamagányában 
szörnyülködik boldogan. Hisz - Goethével szólva - 
, Legjobb osztályrészünk a borzadály, a meghatottak 
benne érzik csak át a legnagyobbat..." S hogy mi vagy 
ki a legnagyobb? Természetesen, Isten - égi és földi 
egyaránt. Már ahogy a kép nézőjének manapság 
megjelenik. Sztárként. Bozse, carja hranyi! Bár talán 
ma már ezt is így énekelik oroszul: God, save the Star! 


, VIII. FEJEZET 
VIRTUALIS APOKALIPSZIS 


, AZ oroszok a történelem végének a népe"""! - írta 
egykoron Nyikolaj Bergyajev az orosz gondolkodás 
eszkatologikus irányultságát, az orosz nép végváró, 
véget siettető türelmetlenségét és maximalizmusát 
értelmezve. Persze, ez a vég nem az a vég. A vallási 
értelemben felfogott vég nem puszta semmibe hullás, 


végpusztulás, világvég, katasztrófa, hanem - s 
mindenekelőtt - feltámadás, új életre ébredés, 


átbillenés a  ,másik világba", amelyben végleg 
megszűnik minden kétség, kettősség, megszűnik a ha- 
lál, s nincs többé gond. Aki közelebb van a véghez, az a 
megváltáshoz, a szabaduláshoz is közelebb került. 
Vallási nézőpontból sem a , történelem vége", az 
apokalipszis nem katasztrófa, sem annak a népnek a 
sorsa nem katasztrofális, amelynek a történelem vége , 
vagyis a Mennyek Országának kezdete jutott. Eppen 
ellenkezőleg! Az a nép, amely az isteni gondviselés 


181 Nyikolaj Bergyajev: Russzkaja ideja. YMCA-Press, Párizs, 1971. 
132. o. A teljes idézet így hangzik: ,Az oroszokból hiányzik a 
kultúra imádata, ami annyira jellemző a nyugati emberre. Dosz- 
tojevszkij azt mondta: egytől egyig nihilisták vagyunk. En ezt úgy 
mondanám: mi, oroszok nihilisták vagy apokaliptikusok vagyunk. 
Azért vagyunk nihilisták vagy apokaliptikusok, mert figyelmünk a 
végre irányul, s nincs érzékünk a történelmi fejlődés 
fokozatossága iránt, ellenségesen állunk szemben a tiszta 
formákkal, Éppen erre gondolhatott Spengler, amikor azt mondta, 
hogy Oroszország apokaliptikus lázadás az antikvitás, vagyis a 
tökéletes forma, a tökéletesen megformált kultúra világa ellen. 
[...] A kereszténység eszkatologikus oldala legerőteljesebben a 
pravoszláviában jut kifejezésre. Az orosz nihilizmusban is jól 
láthatóak az aszkézis és az eszkatológia vonásai. Az orosz nép nem 
a történelmi folyamat közepének, hanem a végének a népe." (I. m. 
131-132. 0.) 


kegyelméből - előbb jut a történelem végére (előbb vet 
véget neki gyakorlatilag, vagy előbb ragadja meg vége 
felől szellemileg, ez most már mindegy), az a nép, 
amely sajátos spirituális beállítódása révén (ami 
esetünkben a kereszténység eszkatologikus oldalát 
hangsúlyozó Húsvéti Egyház, a , halál halálát" ünneplő 
ortodox/pravoszláv kereszténység tanításának felel 
meg) mindent vége felől, a végső dolgok túlvilági 
fényében, tehát apokaliptikusan fog fel, mondhatni 
élen jár a végben, nos, az a nép egyben nyilván 
közelebb is jár a megváltáshoz, az örök üdvösséghez, 
az igazi élethez. Kiválasztott nép tehát, de 
vértanúságra, áldozathozatalra és az ezzel mutatott 
példára kiválasztott. Eszkatologikus-apokaliptikus 
nézőpontból ugyanis az jár a hit igaz útján, s így példát 
is csak az mutathat, aki képes hátat fordítani e 
világnak, aki nem rendezkedik be itt, mintha az öröklét 
nem ott, a másik láthatatlan - világban várna rá, aki 
tehát előbb és radikálisabban végez ezzel a világgal, !?? 
hogy mielőbb eljöjjön a másik - az igazi világ. 


182 Hangsúlyoznám: a világgal és nem önmagával. Az öngyilkosság 
ugyanis szőkés e világ szenvedései, kínjai elől, szökés az ál- 
dozathozatal, a ,kereszt", sőt bizonyos értelemben a halál elő! (!), 
lemondás ugyanis a másik világról. Epp ezért hordozza magában 
az e világban való megrekedés örök kárhozatát. A megváltó - a 
haláltól megváltó, életadó - aktusnak az öngyilkosság éppen a 
fordítottja: az élettől vált meg és a halálnak ad. Ebben az 
értelemben - mint Jézus megkísértéseinek bibliai történetéből is 
kitetszik - az ördögtől való, pokoli és pokolra juttató cselekedet. 
Az öngyilkosság a hitetlenség kétségbeesésének legradikálisabb 
kinyilvánítása, s aligha véletlen, hogy a vallási világállapot 
felbomlásából született ateizmus legradikálisabb változatának - a 
hiányában totálissá vált egyéni szabadság mellett öngyil- 
kosságával , érvelő" - nihilista, Kirillov gondolja végig, a szó 
szoros értelmében végig, tehát ad absurdum Dosztojevszkij 
Ördögök című regényében. 


VÉG ÉS SEMMI 


Persze, keresztény szempontból ,végezni a 
világgal" vagy a ,végére jutni", nem e világ tettleges 
elpusztítását, nem a történelem akaratlagos eltörlését, 
tehát Isten végzésének sürgetését vagy emberi erőből 
történő katasztrofális ,előbbre hozatalát" jelenti, 
hanem belső fordulatot, a személyes élet spirituális 
átalakítását, az , igazi élet", a láthatatlan , másik világ" 
felé fordulást: életfeladatot és életvitelt. Önmagunk 
törlése és a világ törlése nem lenne egyéb, mint a 
kétségbeesés lázadása a vég ellen, mint menekülés a 
végbe, tehát képtelenség a világtól való elszakadásra: 
végleges világba záródás. A legfőbb bűn, minden bűnök 
kútforrása - mint ismeretes - a türelmetlenség. Minden 
türelmetlenség - e világ átugrása, azaz lázadás a 
,kereszt" terhe ellen, gyakorlatilag világgyilkosság 
és/vagy öngyilkosság. Aki nem úgy akar a világ végére 
jutni, hogy ő maga hozza el azt, aki tehát nem esik a 
türelmetlenség úgyszólván eredendő bűnébe (,itt és 
most, azonnal legyen vége ennek az egésznek, s ha 
nem akar véget érni, majd én, majd mi teszek-teszünk 
róla!"), az nem a világot és nem önmagát, hanem 
világhoz való viszonyát törli: elfordul e világtól, hátat 
fordít neki, kivonul belőle - akár lélekben, akár egész 
életvitele megváltoztatásával. Aki azért lordul a vég 
felé, hogy végtelen türelmetlenségében előbb hozza el, 
mint ahogy az ,magától jönne", aki maga akar e világ 
végére jutni - kerül, amibe kerül -, az végső soron a 
,másik világnak" fordít hátat, s arra van kárhoztatva, 
hogy a ,másik világ" megalkotása helyett, e világból 
csináljon romhalmazt. Röviden: nem az apokalipszis, 
hanem a katasztrófa jut osztályrészéül, nem a ,másik 
világ", hanem a Semmi teremtményének bizonyul. 
Maga sem képes többre, mint hogy mindent semmivé 
tegyen. Ő a Nagy Semmit-tevő. Aki viszont e világnak 
fordít hátat, az a véggel kerül szembe, s teljes lelki 


ereje összeszedésével életében saját erejéből valósítja 
meg azt a mozgást, amit szenvedőlegesen minden 
egyes ember megvalósít élete végén - halálában -, 
amikor — végessége tényével  kénytelen-kelletlen 
szembekerül. Istenfélőn - tehát nem feltétlenül jól, 
boldogan, szépen, gazdagon, de feltétlenül helyesen -, 
igaz módon élni annyi, mint a véggel, e világ 
semmisségével, saját mulandóságunkkal szem közőrt 
élni. Még az , Istentől elhagyott" világban is annyit tesz 
tisztességesen, tehát autentikusan élni, — mint 
szembefordulni saját végességünk egzisztenciális 
tényével a nagy időben, s abból meríteni erkölcsi s 
egyben lelki erőt, hogy időnk előbb-utóbb mindenképp 
letelik, hogy meghalunk: , Mért legyek én tisztességes, 
kiterítenek úgyis! / Mért ne legyek tisztességes, 
kiterítenek úgyis?" - mint József Attila, a magyar 
metafizikai líra legnagyobbja foglalta össze az 
egzisztencialista erkölcsiség lényegét. A vallásos és az 
egzisztencialista felfogás között csak annyi különbség 
van e tekintetben, hogy az elsőben a ,vég ablaka" 
Istenre nyílik, hogy színről színre lássák Őt, míg a 
második esetben a Semmire, az ,emberarcú hiányára") 
hogy farkasszemei nézzenek vele. 


AZ APOKALIPSZIS , KIVÁLASZTOTT NÉPE" 


Aki a világnak fordít hátat, az így-vagy úgy a 
véggel kerül szembe, bármit is jelentsen ez a vég, attól 
függően, mire vonatkoztatják: az emberi fajra, egy 
népre, egy nemzetre, egy személy saját életére. Nem 
könnyű hátat fordítani a világnak akkor, ha ez a világ 
csupa élvezet, fény, gazdagság, pompa. Ilyenkor, ha sor 
kerül egyáltalán rá, általában a csömör és az undor 
érzülete jeleníti meg e világ semmisségét és fordítja a 
személyt a vég felé, akár vallási, akár nihilista 
értelemben. A csömör és az undor is egyfajta türel- 
metlenség, csak ez a túlzott életélvezetből fakad. 


Könnyebb viszont, sőt szinte elkerülhetetlen a világtól 
a vég felé fordulni ott, ahol a világ csupa kín, 
gyötrelem, gond, nyomorúság, szerencsétlenség, 
sötétség, borzalom, s ahol a vég már pusztán ezért is a 
,szabadulás" jelentését veszi fel magába. Ilyenkor a 
vég egyszerre nyit ablakot a , másik", , igazi" világra, és 
világítja meg e világ semmisségét. Egyben pedig 
magasabb értelemmel ruházza föl, ünnepélyesen 
jelentőségtelivé teszi a földi nyomorúságot és 
szenvedést. E magasabb nézőpontból a , világi rossz" - 
sorscsapás, szerencsétlenség, gyötrelem - szinte jól jön 
a hívőnek: a jó mintegy rajta sarkantyúzhatja meg 
magát, hogy elrugaszkodva e javíthatatlanul rossz 
világból, a végső dolgok felé forduljon. 


Innen nézve az a személy és az a nép (az orosz or- 
todoxia  megfogalmazásában  , népszemélyiség" — - 
,szobornaja licsnoszty"), amely a legszerencsétlenebb 
e világon, vallási szempontból egyszersmind a 
legszerencsésebb is. Minél távolabb van e világ 
örömeitől, annál közelebb kerül a túlvilági 
üdvösséghez. Az a spirituális előny, amelyre az e világi 
értelemben  legszerencsétlenebb nép szüntelen 
szenvedései, az örökös sorscsapások révén tesz szert 
az e világi értelemben szerencsésekkel (az igazi szeren- 
csétlenekkel!) szemben, akik jó dolgukban képtelenek 
elszakadni e világtól, nos ez a spirituális előny 
úgyszólván behozhatatlan. Így lesznek utolsókból az 
elsők. Az a kijelentés, hogy ,az oroszok a történelem 
végének népe" és bizonyos értelemben a 
legszerencsétlenebb nép, így hát nem ténymegállapítás 
(ilyesfajta tény ugyanis nem létezik) és nem a 
nacionalista retorika öngyalázó, önkínzó, önostorozó 
metaforája, hanem pontosan megfordítva: a legszebb 
bizonyítvány, amit keresztény nép kiállíthat magának - 
az orosz nép felkentségének, kiválasztottságának, 
egyetemes küldetésének bejelentése. Azt jelenti tehát, 
hogy az oroszok kiválasztott nép (félreértés ne essék: 


nép, nem pedig nemzet!), még ha a szenvedésre, a 
rosszra, sőt legrosszabbra kiválasztott nép is. Utolsó 
nép, de éppen ezáltal lehet és lesz is majdan az első. 


Mikor Bizánc eleste után IV. Iván Moszkóviája 
maradt az egyetlen ortodox birodalom és Filofej 
szerzetes megfogalmazta nevezetes, bár mindmáig 
folyamatosan félreértett és félremagyarázott vallási 
tételét . Moszkváról mint  ,Harmadik Rómáról" 
( Mindkét Róma elbukott vala, a harmadik áll, 
negyedik pedig nem lészen"), akkor nem a moszkvai 
orosz állam  politikai-birodalmi  világküldetésének 
próbált ideológiai feneket keríteni (ez föl sem merül- 
hetett benne, hiszen eleve nem a világi hatalom 
igazolása, hanem kizárólag a vallási cél, a megváltás és 
üdvözülés mikéntje foglalkoztatta), hanem az , idők 
végezetét", a korabeli Moszkva apokaliptikus vallási 
elhivatottságát, a történelmi végre való 
kiválasztottságát hirdette. A  ,Harmadik Róma" 
eszméje!?? eredetileg nem birodalmi-politikai, hanem 
vallási-apokaliptikus eszme volt: az utolsó keresztény 
birodalom és nép sorsára való kiválasztottságot 
jelentette, az orosz nép történelmi passióját, amely az 
egész emberiség feltámadásával kell végződjön, és 
persze azt is, hogy erre a végre már nem kell sokat 
várni. A kiválasztottaknak pedig éppenséggel nem 


világi-politikai, hanem kizárólag vallási-lelki 
értelemben van teendőjük, várniuk kell és fel- 
készülniük e világ - e hamis és rossz világ - 


megsemmisülésére, méghozzá a másik - az igazi és 


185 Ld. ehhez többek között: I. Kirillov: 7retyij Rim, Moszkva, 
1914.; B. A. Uszpenszkij: Otzvuki koncepcii , Moszkva - Tretyij 
Rim" v ideologii Petra Pervovo. In: Uó: Izbrannije trudi, I. 
Moszkva, Gnozisz, 1994. 61-74. o.; Filofej szerzetes: Levél a rossz 
napokról és órákról, Aetas, 1995. 3. 127-136. o. (jegyzeteket 
összeállította: Filippov Szergej és Sisák Gábor); Imrényi Tibor: A 
, Moszkva-Harmadik Róma" elmélet az ortodox ekléziológia és 
kánonjog tükrében. In: Aetas, 1998. 1. szám, 35-47. o.; Ny. V. 
Szinyicina: Tretyij Rim. Indrik, Moszkva, 1998. 


tökéletes világ - megjelenése által végbemenő 
megsemmisülésére. Mert a transzcendens másiét, a 
halhatatlanság csak a jelenvaló lét semmivé foszlása 
által érhető el. A héber , gala" szónak megfelelő görög 
, apokalüpto" (egyes szám első személyben) egyáltalán 
nem rettentő katasztrófára, hanem valaminek a 
láthatóvá válására, felfedésére, leplezetlenné válására, 
lemeztelenedésére, feltárulására utal, mint azt a János 
Jelenések Könyvét újrafordító André  Chouragui 
mutatta ki a görögből készült francia fordításhoz írott 
elemző munkájában, majd Jacgues Derrida használt fel 
az apokaliptikus hanghordozást. , leleplező" filozófiai 
esszéjében.!88 


Keresztény szempontból a mélypont egyben 
mindig fordulópont is: aki a legmélyebbre jutott e 
világon, az közel áll hozzá, hogy a legmagasabbra 
emelkedj en a másik világban: a halál katasztrófája 
elválaszthatatlan a feltámadás  csodájától Jézus 
Krisztus gyötrelme a kereszten a megváltott létezés 
túlvilági örömétől. A kereszténységben az 
ótestamentumi hagyománytól eltérően - a kiválasz- 
tottság eleve a szenvedésre, a rossz világ tűrésére való 
kiválasztottságot jelenti. A történelmi vég keresztjét 
hordozó, mindent elviselő, szenvedő orosz nép 
szerencsétlensége ebben az összefüggésben 
felmagasztosul, . s mintegy helyére kerül az 
üdvtörténetben: ha a zsidó nép az ótestamentumi 
Kezdet kiválasztott népe volt, akkor az orosz nép az 
újtestamentumi Vég, az Apokalipszis kiválasztott népe 
lesz. Legalábbis gondolkodói, igehirdetői, művészei 
szerint. S minthogy a kétszáz éves mongol uralom alatt 
megroppant, a nyugati civilizáció  kihívásával 
szembekerülő ortodox orosz civilizáció története - az 
erőrekapások és összeroskadások története - csodáról 
181 Tacgues Derrida: A filozófiában újabban meghonosodott apo- 


kaliptikus hangnemről. In: Jacgues Derrida, Immanuel Kant: 
Minden dolgok vége. Századvég Kiadó, Budapest, 1993. 36-39. o. 


csodára, katasztrófáról katasztrófára haladt, az orosz 
gondolkodás keresve sem találhatott volna jobb 
igazolást a maga számára a ,történelem végének" 
keresztény reményénél, amely a soron következő 
katasztrófát csodába fordította át, a soron következő 
csodát meg, ha ütött az óra - a huszonnegyedik! -, 
katasztrófaként leplezte le. Elég talán itt arra utalni, 
hogyan megy át I. Péter ,nagy reformja" előbb 
katasztrófába, majd csodába, majd újra katasztrófába, 
az 1917-es forradalom csodája előbb katasztrófába, 
majd újra csodába az ideológia termelő orosz 
értelmiségi tudatban, hogyan változnak meg az 
ideológiai előjelek, ráadásul egyazon szovjetellenes 
beállítottság határain belül. Álljon itt egymás mellett az 
emigráns és szovjetellenes Iljin professzortól és az 
emigráns és ugyancsak szovjetellenes — Zinovjev 
professzortól egy-egy szenvedélyes kirohanás 
ugyanazon orosz csodakatasztrófa, a szovjet rendszer 
ellen és mellett: , Mindazok után, ami Oroszországban 
az elmúlt 32 év alatt (1917-1949 között) történt - írja 
Iljin - egészen vaknak vagy igazságtalannak kell lenni, 
hogy bárki tagadja a történtek katasztrofális jellegét. A 
forradalom katasztrófa Oroszország történetében, 


hatalmas állami-politikai és nemzeti-szellemi 
összeomlás, amelyhez képest még a szavaros időkc (a 
XVI. század végi ,szmuta" - Sz. A.) káosza is 


elhalványul."1§? Alekszandr Zinovjev, a matematikai 
logika professzora, a Nyugaton élő egykori másként 
gondolkodó, elismert  szépíró, a  ,katasztrojka" 
szellemes fogalmának megalkotója pedig ezt mondja 
1996-ban, öt évvel az általa is kíméletlenül ostorozott 
szovjet rendszer összeomlása után: ,A szovjet 
korszakot az orosz történelem csúcsának tekintem. 
Anélkül, hogy a kommunizmus apologétája lennék, meg 
kell állapítanom, hogy bámulatra méltó korszak volt ez. 


185 Ld. Iljin: Russzkaja revoljucija bila katasztrofoj. In: Russzkaja 
Ideja, II. köt. Moszkva, 1994. 286. o. 


Századok múltán utódaink ámulattal és elragadtatással 
fogják tanulmányozni ezeket az időket, és nem győznek 
majd csodálkozni rajta, hogyan lehetett ilyen 
bámulatosan rövid idő alatt egy ilyen szörnyűséges 
feltételek közőrt élő országban ilyen sok mindent 
elérni. Igen, sok rossz is történt, voltak bűnök, hibák, 
csalódások. De akkor is ez volt az egyik legnagyobb 
korszak Oroszország történetében és az egyik 
legnagyobb . szabású tünemény az emberiség 
történetében. [...] Szerintem a szakadás az orosz 
történelemben nem 1917-ben következett be, hanem 
most. Ami 17 után történt, az törvényszerű folytatása 
volt az orosz történelemnek. [...] Egy dolog világos: a 
Nyugattal folyó mostani párviadalban, miként a 
Honvédő Háborúban is, annak idején, Oroszország 
csak kommunista nagyhatalomként arathatott 
győzelmet. Erre a fejemet teszem! Ha nincs a 
Kommunista Párt, az oroszok legjobb esetben disznókat 
legeltetnének most valahol három elemivel, ha ugyan 
léteznének még egyáltalán. [...] Oroszország halott. 
Történelmi értelemben halott... Nem akarok a hazugok 
kórusához csatlakozni, akik nem győznek országunk 
állítólagos  — újjászületéséről lelkendezni. Miféle 
újjászületésről . beszélnek? Ami ma Oroszország 
alakjában előttünk hever - az egy félholt. Es mindent el 
fognak követni, nem kímélve erőt, nem sajnálva 
energiát, hogy minél előbb egészen halottat csináljanak 
belőle.""!§§ Zinovjev kétségkívül találóan jellemezte a 
gorbacsovi átalakítást, amire a latinban a reform, az 
oroszban a peresztrojka szó használatos, 
katasztrojkaként. Ezzel azonban valójában nem egy 
konkrét válság és konkrét átalakítási kísérlet különös, 


186 Ja szcsitaju szovjetszkij period versinoj russzkoj isztorii", In: 
Alekszandr  Zinovjev:  Posztkommunyisztyicseszkaja  Rosszija. 
Moszkva, Reszpublika, 1996. 199-203. o.; Ld. még uó: 

ekszperiment. Moszkva, 1995. 


hanem minden orosz interregnum általános képletét 
ragadta meg, amit éppen az általánosítás kedvéért - az 
orosz állam összes eddigi  csudasztrojkáját és 
katasztrojkáját összevonva - leghelyesebb lenne 
csudasztrófának nevezni. Az ortodox kereszténység 
egyidejű beállítottsága a végre mint katasztrófára és 
csodára tökéletesen megfelelt az orosz civilizáció 
kettősségének, — mely szerint minden csodás 
teljesítménye egyben katasztrófa és minden kataszt- 
rofális "veresége egyben csodás  feltámadások 
kiindulópontja is volt, s megerősítette és elmélyítette 
az Orosz nép apokaliptikus beállítódását, 
megkönnyítette az apokalipszis képének átvitelét a 
politikai ideológiák, a modern történelmi reflexió 
síkjára.!97 


A ÉG" JÁTÉKAI 


A huszadik században az orosz nép - amennyire ez 
a második ezredforduló küszöbéről visszatekintve 
kivehető nem a történelemnek, — hanem saját 
civilizációjának jutott a végére. Méghozzá éppen azért, 
mert a nyugati civilizációból kinőtt modernitás - a 
modern világállapot - maga is bevégződőben van. A sok 


187 Érdemes lenne e tekintetben összevetni Vaszilij Rozanov 1917- 

lipszise" (Apokalipszisz po Zinovjevu. In: Posztkommunyisztyi- 
cseszkaja Rosszjija, i. m. 122-125. o.) Ld. továbbá a két orosz cso- 
dakatasztrófa enciklopédikus összehasonlító elemzését és 
eszkatologikus értelmük kifejtését az ortodox miszticizmus 
jegyében in: Rosszija pered vtorim Prisesztvijem - matyeriali k 
ocserku Russzkoj eszkatologii. Moszkva, Rodnyik, 1994. 


évszázaddal korábban megroppant, alapzatát tekintve 
spirituális és archaikusan közösségi orosz ortodox 
civilizáció t mindannyiszor az állam Toynbee szerint a 
civilizációs hanyatlás utolsó előtti fokán megjelenő 


,egyetemes állam" - mentette meg a teljes 
széthullástól, — csakhogy a nyugati modernitás 
legkorszerűbb eszközeivel felfegyverzett, 


szervezésmódjában és eszméiben nyugati mintákhoz 
igazodó állam, amely csakis ezek átvételével és 
áthasonításával bizonyult képesnek a szétbomló 
civilizációs elemek állami összeforrasztására. Mind a 
moszkvai, mind a pétervári, mind a szovjet , egyetemes 
államok" a politikai erőszak legmodernebb eszközeivel 
és legitimációs eszméivel (abszolutizmus, kamara- 
lisztika, rendőrállam és csinovnyikállam, hadigazdaság, 
totális nyilvántartás, terrorgépezet és , felvilágosodás", 
, szuverenitás",  ,internacionalizmus",  , osztályharc") 
, szocializmus" stb.) egyesítették azt, ami széthullóban 
volt: az ortodox civilizáció fundamentális elemeit. Ám a 
modernitás — bevégződése Nyugaton Oroszország 
számára azt jelentette, hogy nem maradt mit átvennie 
onnan. — Nincs többé olyan eszme, eszköz, 
szervezésmód, amivel az orosz , egyetemes állam" 
civilizációmentő szerepében megújítható lenne. A 
posztmodernitás ,eszköztárával", , eszméivel") 
, szervezésformáival" - a pénzzel és az elektronikus 
képpel - nem megújítani, csak legyengíteni lehet az 
,egyetemes államot", s legfeljebb esztétikailag 
szimulálni a civilizációs másságot. A civilizáció 
megmentésének állami csodája, amely végül mindig 
katasztrófának bizonyult a társadalom számára, 
ezúttal szükségképpen elmarad. Az orosz civilizáció 
menthetetlenségét paradox módon éppen az mutatja, 
hogy a régi , egyetemes állam" - a szovjet - katasztrófa 
nélkül tűnt el a történelmi színről, az új orosz állam 
pedig nem egy évekig-évtizedekig tartó , Zavaros 
időszak" lezárulása nyomán lépett színre, új erőtől 


duzzadva és messianisztikus eszmékkel felvértezve, 
mint — korábbi századokban, — hanem azonnal, 
legyöngülten és minden épkézláb állameszme nélkül. 
(A nemzeti eszme" hiánya olyan krónikus, s egyúttal 
olyan riasztóan szokatlan is az új, légből kapott 
posztszovjet orosz állam számára, hogy Jelcin elnök 
szabályos pályázatot írt ki pár évvel ezelőtt az 
,eszmetermelő", , szociális megrendelésre" dolgozó 
orosz értelmiség számára. Amde már az orosz 
értelmiség sem a régi. A nagyszabású állami 
megrendelésről ugyan sokat és szívesen fecsegtek, ám 
néhány zagyvaságot és semmitmondó . általánosságot 
kivéve teljesen visszhangtalan maradt. Az orosz 
civilizáció rejtett nyugati források táplálta eszmekútja 
teljesen kiszáradt.) 


Az új orosz állam nem az orosz civilizáció 
megmentésére, hanem végső és immár semmi módon 
föl nem tartóztatható széthullásának - ha tetszik: az 
önfelszámolásnak - a levezetésére, irányítására 
szerveződött, avagy legjobb esetben is - arra, hogy a 
különálló orosz civilizációt , átfunkcionálja" a nyugati 
civilizáció sajátos orosz változatává (ahhoz hasonlóan, 
ahogyan az egykor Törökországban és Japánban 
történt, s ma talán Kínában zajlik). Ám ugyanezen 
okból ezúttal a csoda is elmaradt - mármint az állam 
csodája -, s most már aligha is kerülhet sor rá. (Az 
,egységes állam", az ,orosz civilizáció" - csoda és 
katasztrófa - posztmodern szimulációját most már csak 
a politikát tűzzel és vérrel esztétizáló orosz fasizmus 
hajthatná végre, alighanem katasztrofális módon, ám 
ez nem látszik túl valószínűnek.) Az új orosz állam 
örökölt és bővítetten újratermelt korrupt 


bürokráciájával, központosító törekvéseivel, 
szuperhatalmi handabandázásával, agresszív 


refílexeivel ugyan kísértetiesen emlékeztet arra, 
amelynek helyére lépett. Ez azonban - a modern 
történelemből ismert - katasztrofális szakítás és ugrás 


híján aligha lehet másként. A jelenlegi orosz állam 
újdonsága abban rejlik, hogy noha látszólag 
változatlanul az állam lép fel a változások 
kezdeményezőjeként, felgyorsítójaként, a , reformátor", 
, Civilizátor" és  , forradalmár" hagyományos kelet- 
európai szerepeiben, a ,Nyugat utolérésének" régi 
modernizációs képletét variálva, valójában e szerepek 
is szimulációk, s ami ennél is fontosabb: mostantól az 
, utolérés", a felzárkózás" nem az orosz civilizáció 
államilag megújított saját talaján (egyebek mellett e 
,talaj" megszilárdítása és megőrzése érdekében) megy 
végbe, hanem a nyugati civilizációnak a modernitásban 
egyetemessé váló ,talajtalan talaján". Ezt a ,talajt" 
ugyanis - hála a techno-telemédiumok posztmodern 
eszköztárának - az állam szimuláció útján is 
előállíthatja, még mielőtt realitása megteremtődne a 
valóságos viszonyokban, létrejönne a gazdaságban, az 
intézményi világban vagy a mentalitásban, sőt, e 
realitásra talán nincs is többé szükség. Az új orosz 
állam képlete tehát jellegzetesen posztmodern képlet: 
nem az orosz civilizáció hagyományos megújítása a 
nyugati  modernitástól kölcsönzött eszmékkel és 
eszközökkel, nem a feltámasztás csodája, aminek ára a 
társadalmi katasztrófa, hanem az orosz civilizáció 
széthullott elemeinek ,átfunkcionálása" a globális 
techno-telemédiumok szimulációs eszközeivel a nyugati 
modernitás  — intézményi, — érzületi, —  mentalitásbeli 
alkatelemeivé, a lehető legprózaibb mádon - csoda és 
katasztrófa nélkül. 


A  posztmodernitásban ugyanis nemcsak a 
modernitás  ,nagy meséi"  - — , nacionalizmus", 
, liberalizmus", , szocializmus" - párologtak el, nemcsak 
a modern nemzetállami szuverenitás, a politikai pártok 
és a demokratikus intézmények , puhultak fel", hanem 
lehetetlenné vált azoknak a fantasztikus , hibrideknek" 
a kialakulása is, amelyek csak a modernitásban 
jöhettek létre, méghozzá éppen az archaikus 


társadalmi létformáknak és észjárásoknak modern 
eszközökkel és szervezésmódokkal való összekeve- 
redése révén. Buharin szellemes Sztálin-definíciója, mi- 
szerint , Sztálin — Dzsingisz kán telefonnal", felfedi e 
modern , hibridek" keletkezésének titkát. Ám az úgyne- 
vezett ,harmadik hullámos" - tehát poszttipografikus - 
kommunikáció médiumaival efféle , hibridek" aligha 
hozhatók létre, vagy - ami ugyanaz - legfeljebb 
szimulálhatóak. Mondjuk, nem képzelhető el a politikai 
hatalom vonatkozásában egy államférfi átfogó 
meghatározásaként az ,X.Y. - Dzsingisz kán, 
internettel vagy mobiltelefonnal" képlet. Elképzelhető 
viszont a  tömegkultúraként  esztétizált politika 
vonatkozásában valamilyen , Dzsingisz kán-game" 
forgalomba hozatala vagy a ,dzsingiszkánkodás a 
cybertérben", mint az orosz crackerek és hackerek 
közlekedési módja az interneten. 


A posztmodernitás - úgy látszik - egyszerre tesz 
pontot a modernitás mint végetérési folyamat végére (a 
modernitásban felfogásom szerint a vallási világállapot 
ér véget) és az orosz civilizáció végére, és azzal siet az 
új orosz állam segítségére, hogy kezébe adja a 
, Civilizációváltáshoz" nélkülözhetetlen televíziós és 
számítógépes — szimuláció eszközeit. Úgyszólván 
kicsavarja a ,véget" mint civilizációs játékszert az 
oroszok kezéből, elveszi tőlük a katasztrófára s egyben 
a csodára való kiválasztottság tudatát, megfosztja a 
katasztrófát - a bukást, széthullást, felbomlást - 
minden impozáns, csodás, költői elemétől. A vég 
elviselhetetlenségének érzése azért fokozódhatott az 
eltelt tíz évben a teljes letargiáig és hisztériáig 
Oroszországban, mert a bukást, vereséget, szétesést, 


megszégyenülést, nyomorúságot . nem lehetett 
semmiféle nagy - világmegváltó vagy civilizációmentő - 
közös ügyre —— vonatkoztatni, áldozatként és 


kiválasztottságként , átlelkesíteni". A ,közös ügy" - 
,Obscseje gyelo" - eszméje és hite az ortodox vallási 


tradíció összetartó középpontja, közösségi lelke volt. 
Még akkor is, amikor azt az ateista, ám változatlanul 
ideokratikus állam sajátította ki és a , földi paradicsom" 
eszméjében ideologikusan kiforgatta. Maga a közös 
ügy pedig a krisztusi ügy volt, vagyis a haláltól való 
megváltás - a feltámadás/feltámasztás. Közös ügy ez, 
mert az ortodox hit szerint a feltámadás csak együtt 
lehetséges, nem külön-külön, lévén a bennünk lakozó 
lélek - a közösség lelke. A feltámadásnak csak akkor 
van értelme, ha mindenki feltámad, összes ősünk, 
minden eddig élt személy, ha újra együtt lehetünk 
mindenkivel. A magánüdvözülés, a magánfeltámadás 
vallási eszméje mélységesen idegen az ortodoxiától. A 
,velem mi lesz?" kérdése az orosz ember számára 
értelmezhetetlen a ,mi lesz a többiekkel?" kérdése nél- 
kül. Csakhogy a posztmodernitás az orosz civilizáció 
végét mint xpuszta véget", mint merőben prózai ügyet 
sőt, mint magánügyet(!) - adta ,minden oroszok" 
kezébe, hogy most már kezdjen vele ki-ki azt, amit tud 
vagy akar. 


Ne feledjük persze, hogy az orosz civilizáció utolsó 
, egyetemes állama", az 1917-es nagyorosz 
forradalomból kinőtt totalitárius jellegű szovjet 
birodalmi állam alternatív világcivilizációként, a 
posztkapitalista jövő civilizációjaként fogalmazta át a 
régi szlavofil képletet: ,Nyugat és Oroszország, 
Oroszország és Nyugat... ez a Történelem utolsó szava, 
a jövő két lehetősége! - írta még 1841-ben Sztyepan 
Sevirjov. - Oroszország és Európa szemtől szembe 
állnak egymással! Beolvadunk-e az általános fo- 
lyamatba, vagy megőrizzük önállóságunkat és saját el- 
veink szerint alkotunk világot, kivonva Európából a föld 
egyhatodát, az emberiség jövőjének csíráját?" Ez a 


188 Sz. P. Sevirjov: Vzgljad russzkovo na obrazovanyije Jevropi. In: 

később - Konsztantyin Akszakovtól Konsztantyin 
Leontyevig, Nyikolaj Danyilevszkijtől Lev Gumiljovig, 
Alekszandr  Bloktól Alekszandr  Szolzsenyicinig  - 
ezerféleképpen variált, de eredendően civilizációs 
dilemma a második ezredfordulón eldőlni látszik. De 
nem a megroppant és hanyatló orosz ortodox civilizáció 
javára, amelynek megmentésére legalább háromszáz 
éve — próbál modern  állameszmékkel, — nyugati 
technológiákkal és technikai felszerelésekkel módot 
találni az orosz állam. 


1995-ben a régi dilemma - post festa - így tér 
vissza abban a dialógusban, amelyet Vlagyimir Mironov 
orosz politológus és Régis Debray, a néhai íÍrancia 
újbaloldal atyja ma  ,mediológus" - folytattak 
egymással a moszkvai  Nyezaviszímaja Gazeta 
hasábjain: 

Debray: Számomra a legfontosabb kérdés az, hogy 
van-e alternatívája a piaci racionalitásnak. Én személy 
szerint azért küzdök, hogy ez a bolygó ne alakuljon át 
valamiféle gigászi szupermarketté, hogy a piac 
óceánjában fennmaradjanak az államok, kultúrák és 
más képződmények szigetei, melyek fölött nincs 
hatalma a kereslet és kínálat törvényének. Ez a 
küzdelem lényegében antikapitalista, jóllehet egész 
évszázadunk fejlődése azt bizonyítja, hogy a piacnak 
nincs alternatívája. 


Mironov: Egész mostanáig a piaci világ 
óceánjában Oroszország volt az egyetlen sziget. Nem 
véletlen, hogy mai piacosítása konok, kétségbeesett 
ellenállásba ütközik. Ám ennek az ellenállásnak a 
lényege nem technikai e/maradottságunkból 
következik, hanem a mi belső világunk bizonyos 
közösségi alapelemeiből. Ahol ez a közösségi lelkület 
össze tudott kapcsolódni a technikával, ott Oroszország 
az emberi haladás élvonalában járt. Az űr meghó- 
dításában vagy a fegyverkezési versenyben 


Oroszország azért arathatott ragyogó győzelmeket, 
mert ezekben a szférákban a technikai-tudományos 
fejlődés úgy jelenhetett meg, mint az egész nemzet 
közös ügye, amelyben a közösség szelleme kifejezést 
talált. Napjainkban viszont kínlódva keressük a rpiacc 
és a mi nemzeti (ázsiai módon) közösségi 
pszichológiánk közötti szintézis sikeres saját változatát, 
ahogyan azt Japánban, Tajvanon vagy Dél-Koreában 
keresték nem is olyan rég. Igaz, ehhez még nekik is 
évtizedekig tartó idegen megszállásra és diktatúrára 
volt szükségük. 


Debray: Úgy gondolom, Oroszország számára a cél 
csak önmaga átalakítása lehet, hogy ezáltal 
újjászülessen, nem pedig a visszatérés valamilyen 
archaikus létformába vagy nacionalista ideológiai és 
politikai rezsimekhez. Oroszország számára a dilemmát 
az jelenti, hogy orosz maradjon, miközben a XXI. 
század szintjére tornássza fel magát. Abban bízom, 
hogy az orosz társadalom és az új ipari technológiák 
szövetkezhetnek egymással. Ha ez nem sikerülne, az 
Oroszország végét jelentené: vagy teljesen elnyelné az 
amerikanizmus, vagy pedig visszatérne a múltba, a 
múlt szörnyűséges fasisztoid formációihoz, ami aztán 
újból izolálná a világtól."1?9 

Tekintsünk most el a publicisztikus 
megfogalmazás alkalomszerű és hevenyészett 
jellegétől, attól például, hogy soha nem volt s aligha 
lesz most már valaha is az oroszokból politikai nemzet, 
az orosz államból pedig modern nemzetállam, s 
tekintsünk el attól is, amit a ,mediológus" Debray 
meglepő módon kifelejt képletéből, hogy a poszt- 
modernitásban ez a civilizációs hasonulás vagy izoláció 
már nem valóságos választás függvénye, a globális 
pénzgazdaság és a globális tömegkultúra egyetlen 

civilizációtól vagy modern államtól sem kérdezi meg, 
hasonulni vagy izolálódni óhajt-e inkább. Maradjunk 
még az orosz civilizációnál. A beszélgetésből nemcsak 
az világlik ki egyértelműen, hogy ilyen - a nyugatitól 
élesen elütő, nem piaci, közösségi alapzatú - civilizáció 
létezett, hanem az is, hogy a huszadik században 
alternatív világcivilizációként helyezkedett szembe a 
nyugatival, ám  versenyképtelennek bizonyult és 
ellehetetlenült. Ez ugyanis azt jelenti, hogy az oroszok 
1985 és 1995 között többet veszítettek egy diktatórikus 
politikai rezsimnél, működésképtelen gazdaságnál vagy 
valamilyen Nyugatról importált utópiánál. Az oroszok 
saját — létformájuk evidens, magától értetődő, 
természetes, normális jellegét veszítették el. Nem 
véletlenül tér vissza az utolsó tíz év orosz 
publicisztikájában a , normális" jelző mint minden 
,rossz" jóvátevésének varázsformulája. 


NORMALITÁS ÉS KATASZTRÓFA 


A modernitás bevégződése következtében átvehető 
és sajátítható eszme nélkül maradt orosz állam 
értelmisége makacsul ugyanazt hajtogatja az ideológiai 
vákuumban: , normális társadalmat! normális 
gazdaságot! Normális pénzt! normális embereket!" Ha 
nem részletezi e normalitás összetevőit és tartalmát, 
arra jó oka van. A , normális" ugyanis egy sajátos 
civilizáció - a Nyugat - normája, és ilyen elvontan csak 
az orosz tradícióval mint ,abnormával" való - 
eszmetörténetileg hagyományosan orosz! - 
szembeállítás ruházza föl jelentéssel. A , normalitás" új 
orosz normájának képviselői minden  civilizációsan 
, sajátszerűt" — leértékelnek és  megkérdőjeleznek, 
minden sajátosan , oroszt" és , szovjetet" mint , abnor- 
malitást", , elmebajt", , irracionalitást" határoznak meg. 
A normálistól való eltérést nem a kiválasztottság és 
rejtélyesség isteni vagy népmesei - vagy legalábbis 


költői attribútumaival ruházzák föl (,Oroszország - 
Szfinx", , Oroszországot ész nem érti", ,az orosz ember 
Bolond Ivanuska" stb.), hanem az elmaradottság és 
történelmi  útvesztés legfőbb okának tekintik. 
Oroszország , esztelensége" a szlavofilek szemében a 
legszebb dicséret volt civilizációs különállása mellett, 
kiválasztottságának és küldetésének igazolása. Ma a 
legfőbb érv múltjának megismétlése ellen és a 
Nyugathoz igazodása mellett. Az oroszok saját 
archaikus — és vallási  civilizációjuk — közösségi 
életvilágából hullottak alá a globális piaci civilizáció 
prózai földjére. Elveszítették többször is megújított, ám 
alapjaiban archaikus birodalmi létmódjukat és e 
birodalom modern szuperhatalmi státusát, amely az 
orosz , egyetemes állam" utolsó és legnagyobb (épp 
ezért legerőszakosabb, legtöbb vért és verítéket 
követelő) erőmutatványa volt. De mindezt nem az 
addig megszokott módon veszítették el, nem háborúk, 
forradalmak, polgárháborúk véres  katasztrófái 
közepette, amelyek értelmét a ,történelem végére" 
beállítódott orosz civilizációban mindig a rájuk 
következő — csoda  - feltámadás, újjászületés, 
felemelkedés, expanzió - adta meg, hanem úgy veszt- 
tették el, mintha soha nem is lett volna, szinte 
észrevétlenül. Nem idegen és ellenséges hatalmak 
megszálló hadseregei csavarták ki ezt a civilizációt az 
oroszok kezéből, hanem a civilizáció mintegy magától 
foszlott szét, párolgott el, miután az utolsó orosz 
,egyetemes állam" totalitárius vasmarka is elernyedt, s 
kiderült: nem tartja többé semmi. 


Mindez oly mértékben felfoghatatlan, hihetetlen 
volt, s vele szemben olyannyira képtelennek és 
reménytelennek tűnt mindenféle ellenállás, hogy az 
orosz társadalom óriási többsége megbabonázott, 
bénult, passzív szemlélője maradt annak, ami vele 
magával éppen történt, elenyésző kisebbsége pedig a 
láthatatlan és mindenható Gonosz összeesküvéseként 


mitologizálta az orosz civilizáció végelgyengülését. 
Elég talán fölidézni, hogyan jellemzi az ezred végi 
Oroszországot, s mindazt, ami hazájában tíz év óta 
bekövetkezett, a ,legnagyobb orosz", a szovjet rend- 
szer legkíméletlenebb kritikusa, Alekszandr Szolzsenyi- 
cin: ,És végül eljutottunk a XX. század kilencvenes 
éveinek Nagy Katasztrófájához. Ebbe sok minden 
belerakódott egy évszázad folyamán: az 1917-es év is, 
a hetven évig tartó bolsevik rontás is, a Gulag 
szigetvilágba hurcolt milliók, a háborúban kíméletlenül 
feláldozott milliók is - ritka az a falu, amelybe 
visszatértek a férfiak -, és a népet sújtó mai 
, dollárcsapás" is, az ujjongó, röhögő újgazdagok és 
tolvajok gyűrűjében. A Katasztrófa egyik fő összetevője 
a kihalásunk... Fontos összetevőjét jelentik a Kataszt- 
rófának a fogyatékos és beteg gyermekek is... ide 
tartozik iskolaügyünk csődje... a lakásínség is... hogy 
az államapparátusban csak úgy hemzsegnek a korrupt 
elemek, köztük azok is, akik bagóért külföldi 
koncesszióba adják olajmezőinket, ritkafém- 
lelőhelyeinket... Katasztrófa az is, hogy az oroszok két 
különböző nemzetre szakadtak: az Oriási vidéki-falusi 
tömbre, és a rá még csak nem is hasonlító, más módon 
gondolkodó, nyugati kultúrájú fővárosi kisebbségre. 
Katasztrófa az orosz nemzeti öntudat amorfsága, a 
nemzeti hovatartozás iránti fásult közöny, és A még 
nagyobb közöny a bajba jutott honfitársak iránt... A XX. 
század végén - népünkre vonatkoztatva - egyértelműen 
így hangzik az xorosz kérdés-e lenni vagy nem 
lenni?"9 Mindaz, amit e patetikus felsorolásban a 
nagy orosz író - az orosz kultúrának ez az élő 
anakronizmusa  -  , katasztrófának" nevez, nem 
önmagában, hanem csakis egy civilizációs katasztrófa 
hátterén tűnhet föl annak; csakis e civilizációs 
katasztrófától megrendült szellem juthat el odáig, hogy 

teljesen átlagos és bárhol a világban föllelhető 
szociális, erkölcsi bajokból, anomáliákból 
( népességcsökkenés", — ,iskolaügy",  — , pénzhajsza", 
,korrupció", gazdag és szegény régiókra szakadás, 
gyönge nemzeti öntudat stb.) a 160 milliós orosz nép 
küszöbön álló végpusztulására. Sőt, fizikai kihalására 


következtessen. Igaz, éppen a civilizációs 
katasztrófának ez a hétköznapi problémák sorában való 
partikularizálása és konkretizálása segít 


Szolzsenyicinnek abban, hogy ne adja föl a reményt a 
civilizáció megmentésére. Lehet, hogy a felsorolt 
összes — gazdasági, szociális problémát sikerül 
közmegelégedésre megoldani Oroszországban, ettől 
azonban még nem fog föltámadni az orosz civilizáció, 
amit a szlavofilek kései utódánál sokkal jobban ért az 
ideológiai kérdésekben csak művészként jártas orosz 
konceptualizmus, a , szoc-art" egyik Nyugaton is jól 
ismert alkotója, Dmitrij Alekszandrovics Prigov: ,,a 
szovjet rendszer összeomlása - s azt hiszem, ez még 
sokak számára nem egészen világos - egy egész 
korszak összeomlása, ami természetesen vérrel és 
könnyekkel és teljes kulisszaváltással végződik. Hiszen 
nem egyszerűen a szovjet korszak elmúlásáról van szó. 
Az én értelmezésem szerint a keresztény (ortodox) 
Oroszország végéről van szó. És ez a történelmi vég 
egybeesik az egész európai kultúrtörténeti hagyomány 
végével. 7"! Ez - Prigov szerint - annyit jelent, hogy 
, Oroszországban a hit szűnt meg, amely előbb orosz- 
ortodox, majd kommunista volt", méghozzá ,egy 
bizonyos típusú hit: a megbocsátásba és a földi 
paradicsomba vetett hit"."2 Alekszandr Szolzsenyicin 
persze aligha fogja valaha is elfogadni, hogy a szovjet 
rendszer erőszakból és ideológiából készült állami 
cementjét nem Nyugatról importálták, hanem a 

hagyományos ortodox hitből és a technikai-tudományos 
modernizáció ideológiai szemcséiből tapasztották 
össze, amivel a szovjet állam - a maga szörnyűséges 
módján - az ortodox civilizáció közösségi és vallási 
ethoszát újította meg és terelte az állam építés 
medrébe. A szovjet totalitárius állam - a nácitól 
eltérően - nem esztétizálta, hanem vallásos értelemben 
szakralizálta a politikát. Az orosz civilizáció vallási 
szellemét mozgósította a hatalmi, gazdasági, kulturális 
építés prózai, modern céljainak elérésére, miközben a 
mozgósított eszközök átszínezték magukat a célokat is. 


KATASZTRÓFA ÉGEN-FÖLDÖN 


Oroszország demográfiai katasztrófát él át. 
Oroszországban ökológiai katasztrófa zajlik. 
Oroszország morális katasztrófán megy keresztül. Az 
orosz nemzeti génállomány pótolhatatlan veszteséget 
szenvedett. Orosz tudomány nincs többé. Orosz 
űrhajógyártás nincs többé. A társadalmi robbanás 
elkerülhetetlen. Országunk lesüllyedése a Harmadik 
Világba elkerülhetetlen. Lemaradásunk a Nyugattól 
végleges. Az orosz külügyminisztérium próbálkozásai 
megint kudarcot vallottak. A kormányzat próbálkozásai 
megint kudarcot vallottak. Oroszországban totalitárius 
rendszer van - a többpártrendszer és a szabad sajtó 
csupán spanyolfal a Nyugat felé. A Bajkál-Amur 
vasútvonalra senkinek semmi szüksége. A Megváltó 
Krisztus-székesegyház újjáépítésére senkinek semmi 
szüksége. A metró alagútrendszerében farkaskutya 
nagyságú mutáns patkányok rohangálnak. , Ezt az 
alkalmi csokrot a publicisztikai ,romlás virágaiból" 
Alekszandr Gorjanyin újságíró szedte össze az orosz 
sajtó elvadult mezejéről, hogy dühös cikkben nyújtsa át 
,katasztrofista" kollégáinak: , Olyan emberek 
millióinak, akik semmivel sem élnek ma rosszabbul, 
mint a szovjet időkben, hipnotikus erővel sugalmazzák 


azt a gondolatot, hogy életük valójában iszonyatos, 
kapálózni ellene hiábavaló, megalázónak — és 
becsapottak - s nem is csak ők, de az egész ország" - 
írja A mi katasztrofistáinknak címezve üzenetét." A 
tények világában - úgymond - katasztrófának se híre, 
se hamva, épp ellenkezőleg, csodával határos módon 
egyszer végre Oroszországnak is sikerült katasztrófa 
nélkül megúsznia egy történelmi rendszerváltást (mert 
a csoda ezúttal nem a katasztrófa másik neve, a csoda 
az, hogy a katasztrófa elmaradt!) és kikeverednie a to- 
talitárius — hadiállam-szocializmus  zsákutcájából a 
globális civilizáció széles országútjára. Katasztrófa - 
így Gorjanyin - csak az érzületben és az észjárásban 
van, amit viszont tömegméretekben a média állít elő. 
Ha tehát a demokratikus sajtó - nyomtatott és 
elektronikus - feladná a katasztrofista hanghordozást, 
ha kellő csodálattal adózna Oroszország mai 
átváltozásának, odafigyelne arra, hogy a nagyvá- 
rosokban valóságos , építkezési láz" tombol, nincs 
többé sorban állás, van ezzel szemben árubőség és 
fogyasztási láz, ha tanulna a 30-as évek válság sújtotta 
Amerikájától, ahol a világválság kellős közepén 
hirdették meg a ,keep smiling" életelvét, ha merné 
kultiválni a jó közérzetet, a vidámságot, felmutatni a 
máris létező eredményeket, akkor ez az össznépi 
érzületi katasztrofizmus elenyészne, s nem lehetne 
táptalaja az orosz posztfasizmus és posztkommunizmus 
gyülekező sötét erőinek. Minthogy azonban a valóságos 
életben (s nem a ki tudja, honnan vett adatok alapján 
átlagoló statisztika imaginárius világában vagy az 
államban állammá váló — ,újgazdag"  — Moszkva 
fantazmagórikus életében) a prosperálás, a dinamikus 

felemelkedés, gyarapodás, konstruktivitás, optimizmus 
tényszerűen éppoly kevéssé mutatható ki," mint a 
katasztrofális hanyatlás, Gorjanyin voltaképpen azt 
kívánja a médiától, hogy ,az ügy érdekében" 
szimuláljon virágkort, jólétet és felemelkedést, mert 
akkor majd jön a virágkor, a jólét és a felemelkedés. A 
média, pontosabban a mediatizált politika azonban 


194 Oroszország 1988 és 1998 között nemhogy nem fejlődött és 
nem modernizálódott (a végtelen orosz tér néhány kitüntetett 
pontját kivéve), hanem általános ,involúción" és 
, demodernizáción", sőt , decivilizálódáson" ment keresztül, (Ld. az 
erre vonatkozó adatok összefoglalását: Szilágyi Ákos: Oroszország 
elrablása. Helikon, 1999.) Ez már a makrogazdasági adatok 
vetületében is szembeötlő: 1990-ben a Szovjetunió GDP-je 2531 
milliárd dollár körül mozgott, ami az USA GDP-jének 4496-át tette 
ki. 1992-ben az Oroszországi Föderációban, amely a Szovjetunió 
területének 7690-át, népességének körülbelül felét , örökölte", a 
GDP 852 milliárd dollárra zsugorodott (az USA GDP-jének 149-- 
ára) és így tovább évről évre egyre lejjebb: 1993-ban 777 milli- 
árdra, 1994-ben 656 milliárdra, 1995-ben 626 milliárdra és 1997- 
ben 450 milliárd dollárra (utóbbi az USA GDP-jének 99-a), ha a 
dollárt folyó árfolyamon számoljuk. (Áruparitásos alapon az adatok 
valamivel kedvezőbbek: 1997-ben például 450 helyett 600 milliárd 
dollár.) Az adatokat ld. Rosszija: novij etap neoliberalnih reform. 
Reszpublika, Moszkva, 1997. Szergej Rogov, az oroszországi 
Amerika és Kanada Kutató Intézet jelenlegi igazgatója ehhez még 
hozzáteszi, hogy az 1997-es oroszországi költségvetés a maga 80 
milliárd dollárjával (amiben a költségvetési deficit is benne van 
már) az amerikainak egyhuszad, a japánnak egytizennegyed, a 
kínainak egynegyed része. S miután ebből a költségvetésből 390 
jut hadikiadásokra (s velük együtt az éjjelnappal hangoztatott, 
vágyva vágyott, százszor elkezdett haderőreformra), tehát - 
abszolút értékét tekintve - hússzor kevesebb, mint a peresztrojka 
hajnalán, 1985-ben, miközben a szovjet hadsereg létszáma közel 
négymillióról másfél millióra olvadt le 1997-ig, az egy orosz 
katonára kivetített költségvetési kiadások 1985-höz képest 
legkevesebb huszadrészükre estek vissza: előrelátható, hogy 
Oroszország gazdasági  nagyhatalmiságának összeomlását 
elkerülhetetlenül követni fogja katonai nagyhatalmiságának 
összeomlása is. (Ld. Szergej Rogov: Konturi novoj rosszijszkoj 
sztrategii. In: Nyezaviszimaja Gazeta, Szcenarii, 1998. március 
11.) Noha 1997-ben - hivatalos adatok szerint - először nőtt az 


nem hülye: tudatában van annak, hogy egy ilyen 
szimuláció csak akkor lehet sikeres, ha a katasztrófa 
szimulálása előzi meg. 


Ezen a ponton azonban föl kell tennünk 
magunknak a kérdést: vajon a mai oroszok többsége 
csak azért nem gyakorolja a ,keep smiling" szép 
képességét, azért nem látja a ,new russians" 


oroszországi GDP (0,496-kal), a haladás lefelé - S természetesen 
nemcsak a GDP tekintetében - szinte megállíthatatlannak látszik. 
Megtévesztő lehet Moszkva és néhány nagyváros dinamikus 
fejlődése és a tíz-húsz milliós újgazdag réteg vásárlóereje és 
iszonyú étvágya. A történetileg kialakult orosz és szovjet birodalmi 
térszerkezetben mindig is szakadék tátongott a privilegizált, 
szupergazdag hatalmi központ - Moszkva - és a nyomorgó, 
elhanyagolt, isten háta mögötti orosz vidék között: ,az 
oroszországi jólét mértékét földrajzilag kizárólag a fővároshoz 
való közelség határozza meg... Ám a moszkvaiak jóléte távolról 
sem azért előzi meg oly nagy mértékben egész Oroszországét, 
mert a fővárosban összpontosul a legversenyképesebb üzemek 
termelése vagy itt van a legtöbb élelmes orosz ember, hanem 
azért, mert itt koncentrálódik a legnagyobb hatalom, aminek 
birtokában ellenőrizetlenül lehet hozzáférni a nagy állami 
pénzekhez, mind legális külső kölcsönök formájában, mind a la- 
kosságnak járó fizetések, nyugdíjak, segélyek erőszakos belső köl- 
csönvétele" révén. Ezeknek a hatalmas, egész Oroszországnak járó 
pénzeknek a különféle - nyílt és rejtett - machinációkkal való új- 
rafelosztása biztosítja az édes életet a szupergazdagok szűk belső 
körének", akik aztán az őket kiszolgáló fővárosi személyzetnek - a 
hivatali bürokrácia, a kereskedelem, a távközlés, a tőzsde, az épí- 
tőipar, a sajtó, a tömegkultúra, a szórakoztató- és vendéglátóipar, 
az őrző- és védő szolgálatok, a karbantartók stb. sokmilliós rétegé- 
nek - is biztosítják életszínvonaluk rohamos emelkedését. A pénz- 
ügyi sugárkör következő - kormányzósági - szintjén már lé- 
nyegesen kevesebb az újraelosztható pénz. Még távolabb és ennek 
megfelelően még lejjebb helyezkednek el a körzeti (kraj) 
hatóságok, amelyeknek aránytalanul kicsi és sokkal szigorúbban 
ellenőrzött költségvetéséből a körzeti központok lakói számára 
már nem a jólétet, legfeljebb a vegetálást lehet biztosítani. Es vé- 
gül, e tolvaj pénzügyi-adminisztratív pföldrajzk legmélyebb 
pontján található a szerencsétlen isten háta mögötti rmély-- 
Oroszországe ("glubinka"), vagyis a tulajdonképpeni Oroszország, 
amelynek rovására a legfelső rétegek meggazdagodása vég- 


(újoroszok) fiatal vállalkozói nemzedéke által épített 
szép új orosz világot, mert a tömegmédia 
katasztrofizmusának sötét  vasfüggönye eltakarja 
szemeik elől? Azért lehangolt, levert, közönyös, mert 
sötét erők, pénzhajhász sajtómogulok, agyalágyult 
orosz entellektüelek évek óta szisztematikusan lefele 
hangolják? Avagy ellenkezőleg: a tömegmédia csak 
parazitája, közvetítője és ezáltal egyben csillapítója is a 
társadalom egészét átható általános levertségnek, 
rossz közérzetnek, világvége-hangulatnak? Ha igaz az, 
hogy az orosz társadalom többsége sem a szovjet 
rendszer  lerombolásában, sem az új rendszer 
kialakításában nem vett aktívan részt, mint ahogy az 
előbbit nem védte meg, az utóbbinak pedig nem állt 
ellen, ha igaz az, hogy régi életvilága összeomlását 


bemegy. [...] A központi hatalomhoz közeli és távoli színtereken a 
mindennapi élet oly éles kontrasztban van egymással, hogy a 
statisztikai átlagszámítás bármely kísérlete körülbelül annyira 
vehető komolyan, mintha valaki Kanada és Mongólia lakóinak éves 
jövedelmét akarná osxátlagolnixs"- írja moszkvai kollégája 
diadaljelentésével vitatkozva a ,krasznojarszki körzetben" levő 
Igarka város egyik értelmiségi lakója, Rosztyiszlav Gorcsakov 
1998 tavaszán a párizsi Russzkaja  Miszlben. Lehangoló 
élménybeszámolójában kitér a kisvárosi lakosság, benne a szak- 
képzett értelmiségi rétegek , mellékjövedelmének" összetevőire: 
, Az adóhatóság szakemberei szerint a jövedelmek eltitkolása 
Igarkában tömeges jelenség, de csak a legritkább esetben haladja 
meg a legális jövedelmek 15-2099-át. Ahhoz, hogy fogalmat 
alkothassunk róla, miféle mellékkeresetek egészítik ki az igarkai 
családok nyomorúságos alapjövedelmét, elég kisétálni hétköznap 
este vagy vasárnap reggel a Jenyiszej partjára, ahol még a 
legkegyetlenebb fagyban és hóviharban is szinte feketéllik a folyó 
jege a lékek előtt mozdulatlanul üldögélők tömegétől. Me- 
teorológusok, pedagógusok, nyugdíjasok, postai alkalmazottak, 
orvosok, sofőrök, egyetemi kandidátusok, kikötői munkások, 
munkanélküliek, rendőrök - egyszóval egész Igarka számára az 
északi vizek ,halkészlete" jelenti a mindennapi betevőt. Az 
olcsóbb faj ták saját fogyasztásra kerülnek, a nemesebbeket pedig 
eladják a Moszkvából érkező felvásárlóknak." (Rosztyiszlav 
Gorcsakov; , Podumajes, binom Nyjutona!" In: Russzkaja Miszl, 
1998. április 2-8. (4216. szám), 9. o. 


inkább szenvtelenül, tanácstalanul, semmim felszaba- 
dult örömmel vette tudomásul, az új spiritualitás 
nélküli életvilág - a pénz életvilága - pedig eleve nem 
igényli a tömegek rajongó lelkesedését, eleve nem 
tömegszenvedélyekkel és ideológiákkal "dolgozik", nos, 
akkor a levertség eredendő okát aligha a 
tömegmédiumok destruktív katasztrofizmusában fogjuk 
megtalálni. Az általános orosz levertség nem egy 
politikai rendszer, nem a szovjet életforma, a 
birodalom, a szuperhatalmi státus elvesztéséből fakad, 
hanem abból, hogy ez a veszteség - az ,egyetemes 
állam" civilizációs képlete folytán - a saját civilizáció 
elvesztését is jelenti, s hogy éppen ezért sem 
megvédeni nem lehet a régi rendszert, sem szabadon 
örvendezni annak pusztulásán. Az utolsó tíz év 
közhellyé kopott politikai  maximája, amelynek 
szerzőségét hol Javlinszkijnak, hol Jelcinnek, hol valaki 
másnak tulajdonították, de hajtogatja  boldog- 
boldogtalan (az oroszországi kommunistákat kivéve), 
nem véletlenül hangzik így: ,Aki nem sajnálja a 
Szovjetunió megszűnését, annak nincs szíve, de aki 
vissza — akarja állítani — annak agya nincsen." 
Nyilvánvaló, hogy itt nem egy politikai rendszer vagy 
egy állam, hanem egy birodalom civilizációs 
életvilágának elvesztése az, amitől a szívnek meg kell 
szakadnia, ha orosz. 


Az orosz letargia, letaglózottság, apátia nem 
nemzeti levertségből, pláne nem politikai vagy 
ideológiai vereségérzésből, hanem egy civilizáció 
végelgyengüléséből fakadt. Kira Muratova Aszténiás 
szindróma című (magyarul Végelgyengülés címen 
bemutatott) nagyszabású filmje 1990-ből tablószerűen 
vonultatja fel e civilizációs életvilág pusztulásának 
lehangoló képeit, de nem a Történelem heroikus 
csatamezőin vagy központi színterein (a birodalmi 
fővárosban, mondjuk), hanem a hétköznapi élet, a ma- 
gánélet szöveteiben, a birodalmi végeken. Minden a 


pusztulás, leépülés, oszlás-foszlás, fizikai és erkölcsi 
degradálódás folyamatában van, anélkül, hogy ebből 
nagyszabású, megrendítő, csodára hangoló történelmi 
katasztrófa kerekedhetne. Az érzületi katasztrofizmus a 
mai orosz társadalomban a civilizációs vég alakzata, 
azé a civilizációs pillanaté, amikor a végelgyengülés 
olyan stádiumba jutott, hogy a civilizáció már egy 
nyamvadt történelmi katasztrófát sem képes 
produkálni. Az érzületi katasztrofizmus azért teng túl 
ma Oroszországban, mert nem lehetséges valóságos 
katasztrófa. A katasztrófa mint a megroppant civi- 
lizáció belső fejleménye, amely megmozgatja a 
képzelőerőt, felvillanyozza, s állami csodákra sarkallja 
a népet, végképpen a múlté. A civilizáció 
végelgyengülését tanúsítja az is, hogy a levertség, az 
apátia általános érzületét - immár tíz éve - egyetlen 
párt vagy mozgalom, egyetlen politikai erő sem képes 
hathatósan átfordítani felháborodásba és hisztériába, 
ami a civilizációs ellentámadás előfeltétele lenne, 
sikere pedig valóban felérne egy újabb katasztrófával. 


Jurij Olejscsuk orosz közíró is a tömegközlési 
eszközöket kárhoztatja  katasztrofista információs 
politikájukért egy 1995-ben - az , orosz stabilizáció" 
csillagévében írott tanulmányában: ,Súlyos és drámai 
időszakot élünk át, de a médiákban ez sokkal 
súlyosabbnak és drámaibbnak fest, mint a valóságban. 
Ezt még maguk a médiaszakemberek is elismerik, 
mondván, hajlamosak a közönség sepatírozásáracx. Én 
egyszerűbben fogalmaznék - hajlamosak a hisztériára. 
Nehézségeink igen nagyok, mindenféle veszélyeknek 
vagyunk kitéve, széles lakossági rétegek életfeltételei 
romlanak stb., de ha a médiákban látjuk viszont 
életünket, az a benyomásunk, hogy nem is élet ez, ha- 
nem maga a pokol. Mintha semmi másból nem állna, 
mint kriminális leszámolásokból, korrupcióból, 
maffiából, nyomorból,  botrányokból, rémségekből. 
Azonkívül — milyen jóízűen, milyen  — földöntúli 


gyönyörűséggel, mennyi kárörömmel tudják közölni 
velünk nap mint nap, hogy minden összeomlóban van 
és eleve bukásra van kárhoztatva, hogy a hatalom 
minden kezdeményezése és összes szándéka merő 
szélhámosság. Persze, hogy rosszul áll a szénánk, de 
azért nem ennyire. Ha a valóságos élet olyan lenne, 
amilyennek a médiák mutatják, akkor alighanem rég 
megszűntünk volna már létezni és az ország 
anarchiába és káoszba zuhant volna. — Hogy 
meggyőződjenek a mondottak helyességéről, elegendő 
elvégezniük egy egyszerű kísérletet: olvassanak el egy 
tucat különféle irányzathoz tartozó napilapot és aztán 
lépjenek ki az utcára. Valóságos csodának fog tűnni, 
hogy még járnak a trolibuszok, fegyverropogás sehol, 
az utcákon nyugodtan sétálnak az emberek, van, aki 
mosolyog, sőt nevetgél vagy tréfálkozik, az üzletek 
nyitva, a gyárak termelnek és így tovább. Ezt a 
kontrasztot azonban hajlamosak vagyunk nem 
észrevenni. Az orosz tömegtudat egyik sajátos vonása - 
végtelen befolyásolhatósága. A nyomtatott szónak az 
emberek még mindig jobban hisznek - ha nem is 


annyira, mint régen -, mint saját személyes 
benyomásaiknak. Az a hisztérikus légkör, amit a 
médiák előidéztek, erősen befolyásolja a 


közhangulatot. "195 

Bámulatos, hogy miközben az imént idézett orosz 
közíró a jelenséget elég pontosan rögzíti, milyen 
kevéssé van tisztában vele, mit is rögzített, hogy éppen 
a katasztrófának ez a szimulációja, a sötét színeknek ez 
a tombolása, az élet pokollá stilizálása segítette elő a 
közhangulatban később bekövetkezett fordulatot, 
amivel Olescsuk diadalmasan szembesíti a 
médiacsinálókat: , Társadalmi pszichénkben jelenleg - 
számos jelből megítélhetően - fordulat érlelődik: 
végetérőben a depresszió, a kétségbeesés időszaka, és 


195 Turij Olejscsuk: Szdvig: ob adnom nazrevajuscsem nyizovom 
nasztrojenyii, In: Rubezsi, 1995. 3. szám, 83. o. 


kezdetét vette egy másik, az újjászületésé, a 
regenerálódásé. [...] Az emberek belefáradtak abba, 
hogy semmiben se higgyenek, hogy csak sötét 
gondolatok foglalkoztassák őket, hogy Oroszország 
szerencsétlen sorsa miatt keseregjenek és 
átkozódjanak. [...] Az elmozdulás szabad szemmel is 
megfigyelhető jelei sokasodnak. Íme néhány közülük, s 
még ha külön-külön jelentéktelennek tűnnek is, 
együttvéve jelentős változást jeleznek: ma már aligha 
számíthat együttérzésre egy mindennapos utcai 
beszélgetésben, aki azon siránkozik, hogy 
Oroszországban úgyse sikerül soha semmi, hogy mi 
oroszok már csak ilyenek vagyunk; a könyvesboltokban 
sem az orosz történelem sötét időszakait taglaló 
könyvek fogynak legjobban, hanem inkább azok, ame- 
lyek történelmünk dicsőséges fejezeteiről íródtak; az 
emberek mind gyakrabban kapcsolják ki a televíziót 
vagy a rádiót, ha Oroszország bajairól, újabb és újabb 
krízisekről, komor prognózisokról, mindenféle jövőben 
várható szörnyűségről kezdenek beszélni: sxelég volt 
belőlex, xunalmas már mindig ugyanazt hallgatnix - 
legalábbis a televíziós közvéleménykutatások adatai 
szerint ilyesmivel indokolják nemtetszésüket a nézők. 
[...] Ennek a pszichológiai átalakulásnak a logikája a 
jövőben kétségkívül még nagyobb igényt ébreszt majd 
minden pozitívum iránt, ami országunk, népünk 
történelmére és jövőbeli lehetőségeire vonatkozik. 
Egyszóval mind erősebben érzékelhető az optimizmus, 
a saját erőinkbe vetett hit szükséglete." Csakhogy 
utóbbi nem lenne az előbbi nélkül. 


Gorjanyin és Olescsuk, sok más , kincstári" és 
,hemkincstári" orosz antikatasztrofistához hasonlóan 
nem értették meg, hogy Oroszországnak a katasztrófa 
úgy kellett, mint egy falat kenyér. Enélkül ugyanis nem 
volt lehetséges a csoda, a feltámadás, az újjáépítés. 


196 T. m. 86-88. o. 


Egész pontosan ennek elhitető erejű szimulációja. 
Mármost, ha a modern Történelem vulkánja kihűlt és 
nem produkál többé katasztrófákat még 
Oroszországban , sem, ha mindenfelől csak a 
mindennapi élet kisszerű privátkatasztrófái mere- 
deznek körülöttünk értelmetlenül és vigasztalanul, 
akkor a történelmi katasztrófát szimulálni kell, hogy 
legalább érzületileg átélhető legyen: megrázza az 
embereket és egyben túlélésre sarkallja. Éppen ezt 
tette lehetővé az oroszországi média katasztrofista 
hanghordozása. Az optimizmus, a sikeresség, a 
felemelkedés szimulációja teljesen hiteltelen lett volna, 
a katasztrófa képének túladagolása és az ezt követő 
megcsömörlés és lázadás nélkül. (Persze, ez már csak 
esztétikai lázadás lehet: az unalom lázadása ugyanis!) 
Ismeretes, hogy a modern hírközlés kezdeteitől 
mindmáig az számít hírnek, ami eltér a normalitástól, 
méghozzá inkább a rossz, mint a jó irányában. Az 
abnormális jó is érdekes lehet, de inkább a , színes hír" 
rovatban. A főhír rovatban mindig túlteng az 
abnormális rossz! Az átlag hírfogyasztó inkább a 
rosszra, mint a jóra van kiéhezve. Mármost 
Oroszországban az történt, hogy a média - 
nagymértékben a ,jó híreket" túladagoló szovjet 
antihírközlés ellenhatásaként! - olyan mértékben ada- 
golta túl a , rosszat", hogy egy idő után felkeltette a né- 
zőkben az éhséget a jóra, azaz a jó hírre, a normális 
életről szóló tudósításokra. A katasztrofista hangoltsá- 
gú hírközlésben, ahol minden hír csak az abnormális 
rosszról tudósíthatott - összeomlásról, katasztrófáról, 
pusztulásról,  elmebajról -, paradox módon a 
normalitásnak lett hírértéke, a , jó" tett szert az eltérés, 
a másság jelentésére. (A szovjet korszak , jót" kultiváló 
filmjei és egész kultúrája iránti nosztalgiahullám 
ugyancsak ekkor és ettől emelkedik magasra.) A 
katasztrofista média úgyszólván kiéheztette a végváró, 
eszkatologikus beállítottságú orosz népet a jóra, a 


normalitás képeire, a konstruktivitásra, az 
optimizmusra. Éppen a katasztrófa, a szétesés, le 
épülés képi átfordulása feltámadásba, prosperálásba, 
stabilitásba (mint az ősreklámban: ,ilyen volt - ilyen 
lett!") szimulálta az orosz csodát, tette megtörténtté 
azt, ami már nem történhetett meg. 


Amikor az orosz tömegmédia a tőle függetlenül 
kialakult — érzületi  katasztrofizmust közvetítette, 
fölnagyította, eltúlozta, olykor nyíltan karikaturisztikus 
és gyakran önironikus éllel, akkor éppenséggel pozitív 
szerepet játszott az orosz társadalom életében. Ezen az 
úton állította ellő ugyanis a posztmodern történelemből 
oly fájdalmasan hiányzó katasztrófát, ami az orosz 
civilizációban a csoda előfeltétele volt. Hiszen az orosz 
civilizációt mindig a csoda mentette meg. Orosz csoda 
volt a jobbágyok százezreinek csontjaira és mocsárra 
épült Szentpétervár, , Eszak Velencéje"; csoda volt az 
imperializmus , leggyengébb láncszemének" 
elszakadása, a kapitalizmust és a polgári társadalom 
fejlődési fokát átugró bolsevik forradalom; csoda a 
Napóleon, majd Hitler elől Moszkváig visszavonuló 
Oroszország világraszóló győzelme a két honvédő 
háborúban és csoda az importgabonán élő, húsért és 
elemi létszükségleti cikkekért sorban álló szuper- 
hatalom, amely elsőként küldött embert a világűrbe, és 
amelytől a gazdag Nyugat évtizedeken át rettegett. 
Hogy mi az orosz csoda lényege, azt katartikus erővel 
világította meg a nagy orosz filmrendező, Tarkovszkij 
Andrej Rubljov című filmjének híres harangöntési 
jelenetében, amikor a gőgös ,nyugatiak" (előkelő 
velencei nagyurak) kételkedése dacára a sártengerben, 
nyomorban, piszokban fetrengő kis falu templomában 
az új harang megszólal. Ám a csoda egyszeri és 
kivételes teljesítmény: közös ügyön, közösségi 
összefogáson és közös hiten alapul. Nem a 
hétköznapok prózai, egyenletes ütemben végzett 
munkájához, hanem az ünnephez, a hőstetthez, a 


kiemelkedő vallási és művészeti teljesítményekhez 
kapcsolódik. 


A történelmi csoda spirituális légkörét az orosz 
ortodox civilizáció teremtette meg, ám magát a csodát 
mindannyiszor az orosz állam váltotta valóra. S ez a 
valóraváltás mindig felért egy katasztrófával. Csoda és 
katasztrófa egy és ugyanaz, ugyanannak a történelmi 
eseménynek, korszaknak két arca. De akár egyik, akár 
másik felől fordult is a kortársak felé, mindkét 
értelemben a közös ügy és az egész közösségre való 
vonatkozás adott neki titokzatos, fennkölt értelmet, 
amelyben csak hinni lehetett. Nos, ez ért véget a 
huszadik . század — végén Oroszország  — szovjet 
korszakának lezárulásával. ,A közös ügyben" - az 
egész emberiség, és nemcsak az orosz nép , közös 
ügyében" - gondolkodó orosz civilizációt felváltotta a 
, magánügyben", személyes szabadságban, egyéni 
boldogulásban és boldogságban gondolkodó nyugati 
civilizáció. A sok-sok egyéni nyomorúság és elesettség 
nem fénylik fel többé ,közös sorsként", amely 
,közösségi megváltás" után kiált és a ,közös ügyért" 
hozott kollektív áldozatban teljesül be. Se csodák, se 
katasztrófák. 


OROSZ PROJEKIUM 


Az orosz katasztrófa televíziós úton történő 
szimulálása tehát nagyon is funkcionális volt: 
megkönnyítette, hogy orosz nézők milliói csodaként 
éljék át saját hétköznapi életük normális folyását, apró 
örömeit, ezt az éppenséggel nem orosz csodát. Mert az 
orosz civilizáció igazi katasztrófája paradox módon a 
katasztrófára (egyben tehát az újabb feltámadásra) 
való képtelenségben állt, abban, hogy nem tudott 
megtörténni, mert az állam összeomlása, a gazdasági 
csőd, a nyomor, a nélkülözés, a megaláztatás, a 
szenvedés megszűnt , közösségi", , össznépi" sors lenni, 


nem szentelhette meg többé sem a Történelem 
Végének, sem az Emberiség Megváltásának , közös 
ügye". A katasztrofális hétköznapiságot semmi sem 
formálta át az áldozathozatal csodájává, ami az orosz 
civilizáció világraszóló kulturális teljesítményeiben, 
történelmi tetteiben, vallási és erkölcsi üzeneteiben 
nyilatkozott meg, szinte mindig a józan észnek, az 
általános várakozásoknak ellentmondva. A , közös ügy" 
orosz civilizációját a  ,magánügy"  civilizációjával 
felváltó liberális piac gazdaság lényegénél fogva nem 
alkothatott olyan  utópiát, mítoszt,  ideologémát, 
amelyben az egyéni nyomorúság és balsors mintegy a 
,közös ügyért" hozott áldozatként dicsőülhetett volna 
meg. Nem is igen kísérletezett ezzel, hiszen Kelet- 
Európában a , sokkterápia" formájában jelent meg, 97 
ami felért egy  hadüzenettel — mindenféle — - 
államideológiák ködébe burkolózott - ,közös ügynek". 


17 Sokan - és nem alaptalanul - az oroszországi gazdasági 


,sokkterápiát" (1991-1993) is az orosz csoda/orosz katasztrófa 
képletében fogják föl, mint soron következő orosz , ugrást 
Utópiába", ezúttal a kapitalizmusba mint utópiába, az 
önszabályozó, minden problémát magától megoldó Piac világába. 
Csak éppen ez az ugrás - ez a csodakatasztrófa! - természeténél 
fogva egy pillanatra sem vált az orosz társadalmat egyesítő , közös 
üggyé", amely az egész , közösségtől" áldozathozatalt kíván és az 


egész,  ,közösséget" jutalmazza aztán. A  ,sokkterápiát" 
mindenesetre katasztrófaként elemzi és veti alá beható és sokszor 
találó kritikának a matematikában meghonosodott 
,katasztrófaelmélet" felhasználásával I. N. Surgalina 


, Reformirovanyije rosszijszkoj ekonomiki opit analiza v szvetye 
tyeorii katasztrof" című könyvében (Moszkva, Rosszpen, 1997). 
Ld. még ehhez az újabb tudományos katasztrófairodalom néhány 
fontos  publikációját:  Katasztrofi i  nravsztvennoszty — In: 
Obscsesztvennije Nauki 1992. 1. szám, 90-103. o.; Leonyid 
Leszkov: Kataklizmi v Rosszii v szvetye tyeorii katasztrof. In: 
Obscsesztvennije Nauki, 1994. 1. szám, 150-160. o.; Arkagyij 
Prigozsin: Fenomen katasztrofi. In: Obscsesztvennije Nauki, 1994. 
2. szám, 114-125. o.; Vlagyimir Artamonov: Katasztrofi v isztorii 
rosszijszkoj goszudarsztvennosztyi. In: Obscsesztvennije Nauki, 
1994. 3. szám, 61-70. o. 


Amit viszont a régi rendszer összeomlása után 
nemcsak kevesek, hanem a többség élhetett át jóként 
(a politikai megtorlásoktól való félelem megszűnése, az 
utazás és szólás szabadsága, a fogyasztás szabadsága 
stb.), az szinte kivétel nélkül a magán boldogulás, 
magánsiker, magánöröm szférájában realizálódott 
(jórészt a lehetőség szabadságaként - a tulajdonszerzés 
és a pénzszerzés függvényében), vagyis nem , közös 
ügyként". Sőt, a jogilag mindenkit megillető szabadság, 
hogy mondjuk bárki szabadon bárhová elutazhat és 
bármit szabadon megvehet és elfogyaszthat, éppen- 
hogy elválasztott a többiektől, szembeállított a 
többséggel, akik e sok szép szabadságjoghoz - 
Dosztojevszkijjel szólva - nem kaptak még egy-egy 
milliócskát is. Márpedig egy ilyen milliócska nélkül, 
mint ismeretes, az ember nem tehet szabadon azt, amit 
akar, még akkor sem, ha ebben nem korlátozza őt 
többé az állam. 


Mármost Oroszországban éppen a tömegmédia 
fokozta fel és sűrítette a sok-sok esetleges rosszat, 
magánszerencsétlenséget, pusztulást, romlást egyfajta 
grandiózus ,,közös rossza", s vonatkoztatta ezáltal 
mégiscsak a ,mieinkre" (, nasi") - a ,népre!), a 
,közösségre" -, tette - mondhatni - a rosszat orosszá. 
Ezzel pedig létrehozta az orosz civilizáció végének 
katasztrófaként való átélésmódját, noha katasztrófára 
nem került sor (éppen a katasztrófa elmaradása 
kiáltotta világgá a civilizáció végét), s megteremtette 
ily módon egy valóban új orosz csoda, egy nemorosz 
csoda szimulációjának feltételeit is. (Mert persze 
, normális" csodáról, polgári csodáról, mondjuk, 
, gazdasági csodáról", ,pénzügyi csodáról" szó sem volt 
és aligha is lehetett Oroszországban!) 


Az orosz média katasztrofista hanghordozása 1993 
után kezd megváltozni. Méghozzá  - állami 
kezdeményezésre és nyomásra - központilag irányított 


módon, sok tekintetben a régi szovjet időket idézve. 
Oroszországban 1993 végétől látszólag megint eljött az 
állami csodák, a stabilizálódás, a rendteremtés, a 
, megszilárdulás" korszaka. Legalábbis mindenki úgy 
tett, mintha eljött volna, és csak stabilizálni kellene 
mindazt, ami stabilizálható. De akárcsak a katasztrófa - 
a polgárháború, ,szmuta", káosz, terror, éhínség - a 
stabilitás - a nyugalom, biztonság, rend, jólét, 
újjászületés - is szimuláció volt. Egykor, ha ,ütött a 
történelem órája", a modern állam tűzzel és vassal 
stabilitást teremtett. A posztmodern állam ezzel szem- 
ben, ha egyre tömegesebb a stabilitás iránti vágy, ő 
maga viszont egyre képtelenebb stabilitást teremteni, 
akkor szimulálja. Ideig-óráig ez is megteszi. Mire pedig 
a kép hatóereje elpárolog, jöhet a következő 
szimuláció. 

A stabilitás szimuláció egyik leglátványosabb 
kísérlete az az impozáns - állami megrendelésre 
készült - klipsorozat volt, amely 1995 őszétől 1996 
végéig futott napi rendszerességgel az ORTI-n, a 
legnézettebb oroszországi tévécsatornán, fogpaszta- és 
szárnyasbetétreklámok mellett, a fennkölt Russzkij 
Projekt (Orosz Projektum) márkanév alatt, és a 
, stabilitás a la Csernomirgyin"-árut reklámozta. Ezek 
az orosz folytonosságot, orosz optimizmust, orosz 
önbizalmat, orosz jóságot, orosz áldozathozatalt, orosz 
türelmet stb., szimuláló életképek, az antikatasztrofista 
állami agitációnak ezek a gyöngyszemei nem véletlenül 
idézték fel az azóta ezerszer visszasírt közelmúlt ízét, a 
Brezsnyev-korszaknak, a ,pangás éveinek" pszeudo- 
sztálinista szovjet ,nagy stílusát" (,bolsoj sztyil"), 
ahogyan azt Vlagyimir Menysov Oscar-díjas Moszkva 
nem hisz a könnyeknek című népszerű filmjében 
kanonizálta. A klip készítői - mint azt a sorozat 
esztétikai elemzése meggyőzően megmutatta - minden 
kétséget kizáróan Menysov Moszkva-filmjének stílusát 
akarták visszaidézni, merőben esztétikailag persze(!), a 


,stabilitás", az ,édes pangás", a ,nagyság" és 
, nyugalom" vágyva vágyott jelentésében, mintegy a 
múltat helyezve jövőként (orosz projektumként!) a 
sivár hétköznapok, a katasztrofális orosz jelen elé. 
Ezek a - helyi szemmel nézve is idétlen - kis jelenetek, 
zsugorított játékfilmek kivétel nélkül arról szóltak, 
hogy minden baj, gonoszság, halál, szívtelenség, 
vereség dacára valahol mégiscsak jó és szép a mi 
világunk, nagyok vagyunk vagy leszünk, nincs elveszve 
semmi, lesz még ünnep a mi utcánkban, fogunk mi még 
győzni, felülkerekedünk minden rosszon, hiszen - s itt 
jött a svédcsavar! -, hiszen oroszok vagyunk! A klipek 
,végletekig orosz" szereplői, megannyi kétlábon járó 
közhely az , orosz nemzeti mitológia" képeskönyvéből, 
mindezt persze egyetlen szóval sem mondja (hiszen az 
új médium, az elektronikus kép - mint ismeretes - 
maga az üzened), sőt, mintha megannyi kis turgenyevi 
Mumu! - nem is tudnának beszélni: ,végletes 
oroszságuk" is csak végletesen fejeződhet ki a képben 
- hol sírnak, hol nevetnek. A média ezekben a 
klipekben a  ,konzervatív"  Csernomirgyin-korszak 
, nagy stílusát" próbálta képre lehelni, jóval kevésbé 
leleményesen, mint a katasztrofista stílust annak 
előtte, ami persze nem meglepő. A ,jó" képe mindig 
banális és unalmas és mindig kilóg belőle a 
megrendelő - ezúttal az államban fészket rakó 
Csernomirgyin-klán - lólába. Vége a , forradalmi" 
felfordulásnak, vége a ,szmutának": zárjuk le a 
,kommunista utópia" társadalomkísérletét csakúgy (itt 
jön a lóláb!), csakúgy, mint a ,liberális utópia", a 
,sokkterápiás kísérletezgetés" időszakát (ne feledjük, 
Csernomirgyin azért jött, hogy a ,neobolsevik" 
ifjúreformereket, Gajdart, Csubajszt és , monetarista- 
sokkterapista" társaikat kiakolbólítsa a hatalomból!). 
Mostantól a nyugalom és stabilitás, a prosperálás és 
jólét évtizedei jönnek: , Oroszországnak elege van 
mindenféle kísérletből" - foglalta össze a lényeget 


Csernomirgyin kormányfő egy sajtóértekezlet hevében, 
és szavainak nyugalmat és békét árasztóan szögletes 
és tömör testi valójával adott nagyobb nyomatékot, 
ahogy az már egy képpé vált politikustól el is várható. - 
, Menjenek kísérletezgetni oda, ahonnan jöttek, ott 
kísértsenek most már, ne itt!" (Értsd: Nyugaton - 
ahonnan a Kommunista kiáltvány és a sokkterápia 
összevont , kísértete" érkezett Oroszországba! Ez az 
enyhén nyugatellenes tónus ugyancsak hozzátartozott 
az , orosz újjászületés" hatásos szimulációjához.) 


Mint láttuk, a , peresztrojka" nyilvánvaló csődjétől 
kezdődően egészen 1993 végéig az orosz média a 
káoszt, a katasztrófát, az apokalipszist szimulálta. Az 
orosz világ minden repedéséből és réséből csak 
kataklizmák, csődök, véres pogromok, 
szerencsétlenségek, balesetek, kriminális 
leszámolások, betegségek, borzalmak képei kandikál- 
tak elő, a napi politikai híreket és prognózisokat nost- 
radamusi jóslatok helyettesítették, a politikai 
szakértőket ,extraszenszek", hipnotizőrök, 
médiakuruzslók,  csillagjósok, és a szovjet élet 
hagyományos nagy színterei (a munka, a termelés, az 
aratás, a kongresszusi termek világa) vagy teljesen 
eltűntek, vagy ugyancsak azért kerültek képbe, hogy a 
hanyatlást, a szétesést, a leépülést tanúsítsák. Az orosz 
Apokalipszis legújabb lovasai: keresztapák, maffiózók, 
korrupt hivatalnokok, emberevők, fejvadászok, killerek, 
narkósok, csempészek, elmebetegek; állandó áldozatai: 
menekültek, kisnyugdíjasok, utcára került és kihasznált 
gyerekek, prostituáltak, mutáns csernobili gyerekek és 
állatok, alkoholizáló férfiak, öngyilkosok, halálra 
éheztetett kiskatonák, lakásukból kiforgatott vagy 
meggyilkolt öregek, nyomorgó. értelmiségiek, tisztek, 
éhező bányászcsaládok stb., stb.; színterei pedig: 
lokális polgárháborúk, mikromészárlások, 
halottasházak, krematóriumok, düledező 
barakkvárosok, omladozó kórházak. A csatornák és a 


vágóhidak világa - szörnyszülöttekkel, nyomorékokkal 
és persze hullákkal minden mennyiségben. (Az egykori 
szovjet underground film , nekrorealistái" elbújhattak 
volna a posztszovjet televízió napi adásai mellett.) A 
legnagyobb gyűjteményt ezekből a katasztrofista 
motívumokból - ultranacionalista sorvezetővel ellátva - 
Alekszandr  Nyevzorov adta közre  Gyikoje pole 
(Elvadult mező) című sorozatában 1996-ban, amely 
ugyancsak az ORI-n futott, párhuzamosan a korábban 
indult  Russzkij Projekttel, A kétféle szimuláció 
ütköztetés e nem volt véletlen és főként nem volt hiba. 
Ahhoz ugyanis, hogy az új állami doktrína , nyers" 
apologetikája hatásos képpé , főjön", szükség volt - 
ellenpontként - a romlás képeire is. (, Ilyen volt - ilyen 
lett/lesz!") A mindaddig keményen  anti-Jelcinista, 
monarcho-fasiszta, ultranacionalista szerepekben 
tetszelgő médiaszakács, Nyevzorov, aki a politika 
fasiszta esztétizálására adta fejét (egyáltalán nem 
tehetségtelenül), akár tudatában volt ennek, akár nem, 
Jelcin választási konyháján kapott kisegítő szerepet. 
Jelcin médiacsapatába nem annyira esztétikai 
fogantatású  ,rendpártisága",  , állam-,  hadsereg-, 
háborúimádata", mint Inkább profizmusa miatt került. 
Borisz  Berezovszkij, az ORT résztulajdonosa és 
tényleges ura, az 1996-os Jelcin-kampány fő irányítója 
mindenkit bevett a csapatba - nemre, politikai 
beállítottságra való tekintet nélkül -, aki profi volt. 
Nyevzorov sorozata, amely - visszafogottabb vál- 
tozatban - a választások után is képernyőn maradt még 
rövid ideig, valójában már csak a katasztrófatéma 
végkiárusítása volt. A katasztrófatéma túlhajtása ebben 
a sorozatban önnön paródiájába csapott át. Funkciója 
abban állt, hogy vigasztalan komorságával, émelyítő 
témáival, orrfacsaró nekrofiliájával felerősítse az Orosz 
Projektumban körvonalazott ,szép új orosz világ" 
reményteli hangulatát, szívderítő végkicsengését. 


A ,nagy orosz katasztrófa" televíziós szimulációja, 
az, amit korabeli műszóval ,csernuhá"-nak neveztek, 
végül is átadta helyét a mindennapi élet apró, prózai 
csodáinak, a polgári hétköznapok (a fogyasztás, a 
divat, a sport, a szórakoztatóipar) csodáinak és a 
magánrémségek szintjére zuhant, közösségi 
vonatkozás nélküli katasztrófáknak (a téboly, a 
bűnözés, a terrorizmus, természeti csapások és 
politikai botrányok ,magánkatasztrófáinak"). Az orosz 
tömegmédia kezdett mindjobban hasonlítani a nyugati 
tömegmédiához, ahol a katasztrófa hatásos és jö- 
vedelmező témája sohasem csap át apokaliptikus hang- 
hordozásba: a természeti katasztrófák, 
tömegszerencsétlenségek, történelmi kisiklások napi 
hírei és képei ugyanis sohasem valamely közösségre, 
közös sorsra, közös érzületre vonatkoznak, hogy formát 
és értelmet adjanak neki, hanem a viszonylagos 
nyugalomban és békében éldegélő magánember 
, szigetére", hogy védettségének hitében megerősítsék 
vagy unalmát kis időre elűzzék. Az orosz médiában - 
egészen a legutóbbi időkig - éppen a fordítottja történt 
ennek: még a legbanálisabb politikai, üzleti, privát 
disznóságok, a legártatlanabb meteorológiai 
jelenségek, magántébolyok és természeti anomáliák is 
(prostitúció, — korrupció, maffia, koldulás, lopás, 
visszaélések, földcsuszamlás, ítéletidő, az 
infrastruktúra lepusztulása, áram kimaradás, 
emberevés, munkanélküliség, fasizmus, polgárháború 
stb., stb.) mint a nagy közös vég" barokk allegóriái, a 
civilizációs leépülés, oszlás és foszlás reprezentációi 
jelentek meg a képernyőn. Minden baj, rossz, anomália 
a nagy közös rosszhoz"! adódott hozzá a katasztrofista 
érzület révén, és a katasztrófa grandiózus televíziós 
képében talált magának megnyugvást. 

Ez a szimuláció végül is olyan sikeres volt, hogy amikor 
1998 augusztusában Oroszországban bekövetkezett a 
pénzügyi krach, az orosz állampolgárok szinte észre 


sem vették. Az már csak katasztrófa volt, nem baj. 
Mintha a régi szovjet vicc kelt volna életre, amelyben a 
Jereváni Rádióról megkérdezik, mi a különbség a 
katasztrófa és a baj között: , Hát képzelje el, mondjuk, 
hogy ott áll a járda , élén és ráfröccsen frissen vasalt 
nadrágjára a sár - ez baj, de nem katasztrófa; ha 
viszont, teszem azt, a teljes Politikai Bizottsággal a 
fedélzetén lezuhan egy TU-104-es repülőgép, az 
katasztrófa, de nem baj."!" 


EPILÓGUS 


Oroszország mint politikai integrációs keret már 
nem, mint gazdasági még nem létezik. Oroszország, ha 
van, akkor nem a történelmi térben és gazdasági 
időben, hanem a globális képi információközvetítés 
, reálidejében". Virtuálisan omlik össze és épül fel, nap 
mint nap: televíziós Patyomkin-falu. Kezdetnek a 
posztmodernitásban ez nem is olyan kevés. Egy 
pétervári fiatalember szavai jutnak itt eszembe, aki pár 
éve - a kötelező katonai szolgálat ellen tiltakozva - 
biciklivel bekerekezte egész Oroszországot Pétervártól 
Vlagyivosztokig. Az anarcho-biciklista diák a párizsi 
Russzkaja Miszlhek adott interjújában így foglalta 
össze, amit útja során látott:  ,Az ország 
összeomlásának arányai félelmetesek, elképesztőek. A 
fővárosból mindez nem látszik ennyire ijesztőnek. A 
mezőgazdaság elképesztő állapotban van. A kolhozok, 
szovhozok  felbomlanak, farmergazdaság sehol, a 
parasztok önellátásra rendezkedtek be. Mindenki a 
maga kis veteményeskertjét műveli. Az emberek 
megállás nélkül isznak. Este nyolc után a falvakban 
nem lehet józan férfiakat látni. Demokráciának vidéken 
se híre, se hamva - az országnak sejtelme sincs róla, mi 
fán terem az ilyesmi. Pont olyan az egész, mint kétszáz 
évvel ezelőtt: jobbágy-Oroszország, csak televíziókkal 


198 T d. ehhez: Szilágyi Ákos: Oroszország elrablása. Helikon, 1999. 

és traktorokkal felszerelve. Mindent a helyi végrehajtó 
hatalom kaparintott a kezébe, amely jobbára volt 
területi és járási párttitkárokból áll. Vannak az 
országnak olyan részei, ahol 1200 kilométeren át 
egyáltalán nincsenek utak, csak vasút létezik. Ez után a 
túra után az az érzés lett úrrá rajtam, hogy 
Oroszország mint egységes állam többé egyáltalán nem 
létezik. A közigazgatási egységek helyi kiskirályok 
hűbérbirtokai, ahová nem terjed ki a központi hatalom 
jogköre. Azt csinálnak, amit akarnak. Ha valami ezt a 
hatalmas területet mégis egy országgá teszi, akkor az 
nem több, mint a központi televízió műsora, a 
létminimum alatti jövedelmi színvonal, na és persze az 
orosz nyelv."199 


19 Sz  veloszipedom protyiv  , minyisztyersztva  oboroni i 
napagyenyija" (Interjú Roman Tkaccsal). In: Russzkaja Miszl, 
Párizs, 1995. 4100. szám (november 9-15.) 7. o. 


IX. FEJEZET 
A NAGY KOMPROMAT 


A korrupcióról a második ezredforduló 
Európájában sok szó esik. Valamivel legalábbis több, 
mint az elsőn. Sok szó és csak szó. Nem is esik, 
egyenesen ömlik, zuhog, szakad: szó, szó, szó... Talán 
itt az ideje, hogy e sok szó után és mellett a 
,korrupció" szóról is szót ejtsen valaki. Ha másért nem, 
mert a korrupcióval éppen e szó alakjában (s nem 
másként!) esik leggyakrabban találkozásunk. Ujságok 
hasábjain, televíziós riportokban, tudományos konfe- 
renciákon, parlamenti interpellációkban, politikai följe- 
lentésekben, pártokon belül és kívül, államok között, 
kutatóintézetekben, kocsmákban, fehér asztal mellett, 
baráti társaságban, hivatali folyosón, egyszóval bárhol, 
ahol legalább két ember találkozik, beleértve ebbe a 
monologizáló személyes tudat megkettőződésének 
szkizoid nyelvi szituációját, melyben a beszélő úgy 
fordul önmagához, mint hallgatójához. Valószínűleg 
még az is gyakrabban találkozik a , korrupció" szóval, 
mint a korrupció tényével. Aki - tevőlegesen vagy 
kapólagosan - részt vesz benne, szem a korrupciós 
láncban: a korrumpáló és a korrumpált. 


A korrupcióról a  ,korrupció" szó hoz 
leggyakrabban hírt. Rossz hírt, természetesen. De ez a 
rossz az a rossz. Amely a politikai közösség minden 
,tagjára tartozik. Nemhiába kezdi lefoglalni a 
,korrupció" szót ,közrossz""9 jelentésben a politikai 
köznyelv A korrupció nem bűn - annál is rosszabb: 
hiba. Mármint erkölcsi hiba: romlás, romlottság, 
fonákság. Megállapításához nem kell más, mint némi 


200 T d. ehhez: Gombár Csaba: A korrupció mint közrossz. In: Írások 

erkölcsi érzék és az erkölcsi ítélkezésre való feljogo- 
sítottság tudata. S vajon ki mondhatná el manapság ön- 
magáról, hogy e feljogosítottságnak tökéletesen híján 
van? Miután ítélkezni kellemes, sőt, élvezetes, s az 
ítélkezésre való feljogosítottságot ma már bárki 
megszerezheti — közvetlenül — önmagától is, az 
ítélkezésnek pedig nincsenek húsbavágó 
következményei (sem az ítélkezőre, sem az elítéltre 
nézve), nem csoda, hogy hébe-hóba még a leg- 
súlyosabb erkölcsi fogyatékos sem tud megtagadni 
magától egy efféle kis ártatlan élvezetet. Bizony, még a 
korrupciós ügyletek és összefonódások főszereplői 
sem, akik lelkük legmélyén (habár csakis ott!) éppúgy 
megvetik talán a korrupciót, éppúgy undorodnak tőle, 
mint az, aki csak hallomásból ismeri (noha abszolút 
korrumpálatlan ember talán nem is létezik: az már nem 
ember, hanem angyal lenne vagy állat). Sőt, gyakran 
éppen a korrumpálók és korrumpáltak járnak elöl a 
korrupció leleplezésében, elítélésében és verbális 
üldözésében. A korrupcióellenes harc hatalmas füstje, 
és grandiózus lángja olykor csak azért csap olyan 
magasra, hogy jótékonyan elfedje a korrupció szürke 
valóságát. Nemhiába nem ismeri a korrupció fogalmát 
a büntetőjog. Csak a hivatalos személy által 
kötelességszegéssel elkövetett vesztegetés bűntettét 
szankcionálja ""! s jogilag még ezt sem , korrupciós bűn- 
tettként" nevezi meg. A vesztegetés bűntette 
közvetlenül vagy közvetetten, mindenesetre annak jogi 
rendje és módja szerint mint tényállás bizonyítandó (ha 
nem nyer bizonyítást, akkor jogi értelemben nem 
létezik). 


Nem egészen világos azonban, miért esik olyan 
sok szó a korrupcióról és olyan kevés a , korrupció" 
szóról. Holott a  korrupciókutatásnak talán a 
291 Ld. ehhez: Bócz Endre: A kriminális korrupció a magyar bünte- 


tőjogban. In: Írások a korrupcióról, Korridor-kötetek, Helikon, 
1998. 10-46. o. 


,korrupció" szó használatának a kutatásával kellene 
kezdődnie. A korrupciókutatás avatott szakemberei - 
korrupciós összefonódásokat és ügyleteket 
ötpercenként leleplező újságírók, populista politikusok 
és moralizáló értelmiségiek - gyakran úgy tesznek, 
mintha tárgyuk evidens módon adott, empirikusan 
kutatható, világosan megítélhető lenne, holott alig lé- 
tezik homályosabb, megfoghatatlanabb és nehezebben 
megítélhető társadalmi jelenség a korrupciónál. 


Első hallásra bárkit meglephet és ellenvéleményre 
sarkallhat állításunk: a korrupció úgy akkor és olyan 
mértékben létezik, ahogy, amikor és amilyen gyakran 
szóba hozták (illetve - mint később még látni fogjuk - 
képbe kerül). Eppen az a kérdés, mi módon, mi célból, 
kik és mikor hozzák szóba, és mit jelent a , szóba 
hozás": leleplezést, erkölcsprédikációt, fenyegetést, 
zsarolást, tisztogatást? Tehát kik a ,szóba hozók" és 
hol kerülhet a korrupció szóba? Ki a megrendelő, ki a 
, bíró", ki a ,vádló" és ki a ,vádlott", esetleg még: ki az 
, áldozat"? Vajon merőben erkölcsi felbuzdulások, 
mondjuk, a közjó politikai filozófiája, avagy 
magánérdekek  motiváljákce a korrupció témája 
kapcsán tapasztalható politikai bőbeszédűséget? Mi a 
cél és mi az eredmény: az igazság kiderítése, , tiszta 
közélet" vagy a politikai ellenfél és/vagy piaci 
versenytárs  ,kigolyózása", közéleti vagy üzleti 
pozícióinak meggyöngítse? Esetleg mindez egyszerre, 
hogy a közvélemény kecskéje is jóllakjék, és a hatalom 
káposztája is megmaradjon? 


Milyen — diskurzusba illeszkedik tehát a 
korrupcióról való beszéd? Kit/mit és mire akarnak 
késztetni vagy kényszeríteni vele? Hiszen a korrupció 
szóba hozásának módjától - a diskurzustól - függően 
egyaránt lehet az erkölcsi megtisztulás (tehát a 
nevelés), az ideológiai indoktrináció (tehát a hatalmi 
legitimáció és a társadalmi hülyítés) és a politikai harc 


(tehát a hatalom megszerzésének, megosztásának és 
megtartásának) eszköze. Egy eszköz a sok közül vagy - 
mint manapság - a legfontosabb eszköz. 


A , KORRUPCIÓ-VALLÁS" 


Lehet vitatkozni azon, hogy ez itt (ha a 
,korrupció" szóval a konkrét, vélelmezett-rekonstruált, 
mindenesetre utólag elbeszélt esetre mintegy rá- vagy 
visszamutatunk), szóval, hogy ez itt már korrupció, az 
ott viszont még nem az (a határok kérdése, mint 
mindig, ez esetben is kényes, mivel a határokat a 
kulturális kódok szabják meg és esetenként át, a szó 
használata pedig e kódoktól függ), de abban viszonylag 
könnyű egyetérteni, hogy a korrupció - mint jelenség: 
csel, ügylet, összefonódás - nem fogható meg úgy, 
ahogyan egy lepke vagy egy sétapálca, nem lehet oly 
módon rámutatni, mint egy télikabátra a fogason vagy 
ahogy egy vesztegetési kísérletre a tettenérés 
pillanatában. A korrupció nem látható szabad szemmel, 
továbbá színtelen, szagtalan, akárha valamely gáz, 
amelynek belélegzése, ha túlságosan nagy 
mennyiségben kerül a társadalom légterébe, mérgező 
hatású, sőt, hosszabb távon akár egy egész társadalmi 
entitás felbomlásával, esetleg pusztulásával végződhet. 
(Az is igaz viszont, hogy bizonyos társadalmi 
entitásokat éppen a korrupció kötelékei vagy 
legalábbis olyan kötelékek tartanak össze, amelyek a 
modern társadalmak írott és íratlan szabályai, jogi 
normái felől nézve korrupciónak minősülnek.) 


Mindenesetre a korrupció a társadalom túlnyomó 
többsége számára elsősorban hit formájában adott: 
szentül hisznek benne, hogy van és mindenütt, 
mindenben jelen van. Hitszerű bizonyosságot a 
korrupciós botrányok hirtelen feltáruló negatív 
csodáiban szerezhetünk róla. A politikai társadalom 
színpadán újra meg újra felbukkannak azok a látnokok, 


lényeglátók,  — törvényalkotók, akikkel a csoda 
megtörtént, akik előtt a korrupció mintegy megjelent, 
és ők a nézőtér előtt tanúságot tesznek létezéséről, 
tolmácsolják üzenetét, s mellékesen megjövendölik, mi 
vár Ninivére, azaz az egész társadalomra, ha ez így 
megy tovább. Noha a korrupciós botrányokban a legrit- 
kább esetben bizonyosodik be a korrupció ténye (már 
amennyiben egy olyan beszédmód határain belül 
maradunk, ahol valami egyáltalán tényszerűen 
bebizonyosodhat), megerősítést nyer viszont a 
korrupció  másvilágának létezésébe vetett hit. A 
botrányban nem egy konkrét esetre derül fény, hanem 
- váratlanul és észbontó módon - a korrupció egész 
másvilága jelenik meg. 


Mert a korrupciót szem nem láthatja, ész föl nem 
éri - a korrupcióban hinni kell! A hatalom 
korrumpáltságába, végső soron eredendő 
tisztátalanságába, rosszaságába vetett hit összefüggő 
hiedelemvilágra épül, akár egy vallás. Mi tagadás, a 
,korrupció-hittől" is elmondható - a régi metafora 
felelevenítésével -, hogy ópium (politikai ópium!) a nép 
(és még inkább az értelmiség) számára. E világi vallás 
hiedelemvilága a modernitás olyan korszakaiban és 
társadalmi színterein épül ki és szilárdul meg, amikor 
és ahol a közjó létezésébe vetett politikai hit 
kérdésessé válik (vagy eleve nem is létezett), röviden: 
amikor és ahol a Közjó Istene halott. Az eleven (vagy 
esetleg újra megelevenedő) magánjó korlátlan uralma 
viszont a vallási, erkölcsi és ideológiai igazolás és 
érvényesség nélkül maradt, úgyszólván kiüresedett és 
levegőben függő közhatalmi intézményeket, területeket 
és funkciókat is - nyíltan vagy burkoltan - a magán- 
érdek hatókörébe vonja, , magánosítja", 
magánügyeknek rendeli alá és magáncélok számára 
sajátítja ki. Ha uralkodóvá lesz az a hiedelem, hogy 
csak magánérdek és magánjó létezik, hogy a közjó, 
közérdek, közhatalom, közszolgálat stb., csupán 


fantazmagória, hazugság, retorika, megtévesztés, 
avagy a mindenen átcsörtető magánérdek ideologikus 
rejtjele, ha szabad a gazda és csak a gazda szabad, 
akkor senkit nem érhet a meglepetés erejével, hogy 
kormánypolitikus és ellenzéki pártvezér, 
államhivatalnok és önkormányzati képviselő (legalább 
félszemmel) a maga hasznát és övéi - családja, csapata, 
törzse, klánja, korporációja - gyarapodását nézi, 
magánérdekét képviseli az álladalomban is, amikor 
ilyen vagy olyan döntést hoz vagy döntést halogat, tör- 
vényt alkot vagy töröl el, osztogat és fosztogat. [gy 
rossz, így természetes. A magánember szemében 
kötöznivaló bolond lenne az a politikus, aki másként 
járna el. És maga a politikus is így - a magánember 
szemével - tekint önmagára. Aki nem lop, az eszement. 
Érthetetlen, kihívó viselkedésével már-már 
megbotránkoztatja a körülállókat. Lehet választani: 
vagy korrupt leszel, vagy bolond maradsz. De ha a 
bolondságot választod, még mindig lehet belőled 
veszélyes bolond, fundamentalista őrjöngő, aki a 
korrupció mocskával egyetemben akár az egész világot 
kész eltörölni, vagy szelíd futóbolond, aki 
megzavarodott bárányfelhőként szaladgál a politika 
piszkosszürke egén és ,tisztaságot" prédikál a 
,tisztátalanoknak". 


A ,korrupció" szó elszabadulásának titka tehát a 
korrupcióba - mint az  eszmétlenné vált és 
magánosított közhatalom másvilágába - vetett hit. 
Kétségtelenül egyfajta vallási rajongás ez, amely 
észérvekkel megalapozhatatlan és megingathatatlan. A 
korrupció a legfőbb politikai misztérium. Hívői egy 
láthatatlan világ létébe vetik hitüket, de egy láthatatlan 
rosszvilág létébe, melynek abszolút bizonyosságáról az 
önző magánember folytonos jelenléte kezeskedik. Mert 
ez a hit is tanúságtételre szorul és bizonyosságot keres. 
Hívője pedig - mint bármely vallásos ember - a 
politikai élet minden  rezzenését  hierofániaként, 


pontosabban korrupciófániaként, a  — láthatatlan 
korrupció megjelenéseként értelmezi, és a politikai élet 
minden fejleményét a közhatalom titkos másvilágára, a 
privátszférára vonatkoztatja. Egyáltalán nem 
megsemmisítőleges értelemben. A , korrupció-vallás" 
ugyanis azt tanítja, hogy a fennálló politikai világrend 
ellen ágálni vagy fellázadni hiábavaló és kockázatos 
lenne, mivel magánemberekként mi is rá vagyunk 
utalva: e világrenddel együtt állunk és bukunk. Az 
Utolsó Ítélet ideje innen nézve akkor jön el, amikor a 
politikai állam evilága végleg összeomlik, és rejtett 
másvilága - a magánemberek világa - leplezetlenül 
feltárul, előjön. Ez a várva várt, rettegett és ezerszer 
megjövendölt eljövetel lesz a politikai apokalipszis: 
minden politikai közösség vége és a gl/okális(!) 
polgárháborúk kezdete. Minden magánparadicsom 
háborúja minden magánparadicsom ellen. Egyszóval: 
maga a Pokol. 


A , KORRUPCIÓ-BESZÉD" 


A korrupció láthatatlan világához nem lehet 
empirikusan hozzáférni. Ha a korrupcióban a modern 
társadalomtudományok módszertanával és eszközeivel 
valami is tanulmányozható és megismerhető, az teljes 
egészében a korrupcióról való beszéd elemzés én és 
értelmezésén keresztül lehetséges. Más hitelt érdemlő 
forrás, mint a korrupcióról szavakkal történő tanúság- 
vagy — bizonyságtétel nem áll rendelkezésünkre. 
Egyetlen felmutatott bankszámla, megbízási szerződés 
stb., sem beszél önmagáért. A , korrupció" jelentését 
azáltal nyeri el, hogy a politikai nyilvánosság színe előtt 
,a korrupció bizonyítékaként" felmutatják. Innen nézve 
mellékes, hogy maguk az így vagy úgy érintettek 
számolnak-e be korrupciós esetekről (ahogy hívő 
szemtanúk számoltak be egykoron csodákról, jele- 
nésekről, az ördög kísértéseiről), avagy kívülállók, 


újságírók, politikusok teszik ugyanezt. A kutatónak 
minden esetben egyetlen választása marad: vagy hisz 
nekik, vagy nem hisz. De akár hisz, mert esetleg ő 
maga is hívő, akár nem hisz, mert hitetlen kutya, netán 
örök szkeptikus, következtetéseinek általánosításában 
nem mehet sokkal messzebbre egy tudatképződmény 
vagy egy intézmény, esetleg egy nyelvhasználati mód 
(diskurzus) működésének bemutatásánál és 
elemzésénél. Ezen az alapon csak azt mondhatja, hogy 
az előzetes munkahipotézise alapján kiválasztott és 
kikérdezett társadalmi csoport (kontrollcsoport stb.) 
válaszainak (elbeszéléseinek, fogalmi megkü- 
lönböztetéseinek, értékítéleteinek) összegyűjtése, 
rendelése és értékelése alapján ekkor és ekkor, itt és itt 
ezt tekintették/tekintik korrupciónak, ezt 
gondolták/gondolják a korrupció mértékéről stb. 
Ezekből a válaszokból gondolati úton természetesen 
messzemenő következteréseket lehet levonni valamely 
társadalom, társadalmi csoport, intézmény valóságos 
életére és működésére, csak azt nem ajánlatos szem 
elől téveszteni, hogy aki a korrupcióról való beszédet 
megfogta, ezzel még nem fogta meg a korrupciót, lévén 
az természete szerint megfoghatatlan. A beszédmód és 
a társadalmi tudat képződményeinek leírásánál tovább 
legfeljebb spekulatív, s nem empirikus értelemben 
mehet. A , korrupció-beszéd" vagy a , korrupció-hit" 
tárgyát kizárólag spekulatív módon vizsgálhat ja."? 
(Föltéve természetesen, — hogy,  ,empirikus" és 
, spekulatív" e megkülönböztetését bizonyos határok 
között egyáltalán elfogadjuk, hiszen nincs az az 
empirikus módszer, amelyet ne spekulatív előfeltevések 


202 T d. ehhez Vásárhelyi Mária úttörő tanulmányát, melyben a köz- 
intézmények felső vezetői körében 1998 februárjában a korrupció 
megítélése tárgyában végzett közvélemény-kutatás eredményeit 
összegzi és elemzi: Vásárhelyi Mária: Rejtőzködés, önigazolás, 
hárítás és egymásra mutogatás. In: Írások a korrupcióról. 
Korridor-kötetek, Helikon, 1998. 136-208. o. 


hatnának át elejitől fogva, legfeljebb az empirista nem 
sokat spekulál ezen.) 


Maradjunk azonban a , korrupció-beszédnél"! Úgy 
tűnik, ez a beszéd - olyan különféle diskurzusaiban, 
mint a korrupcióellenes retorika, a korrupcióellenes 
intézkedések nyelve, a ,kompromatok nyelve", a 
korrupciót leleplező újságírói műfajok nyelve stb. - 
még mindig a legtöbbet árulja el a korrupció uralkodó 
típusáról, a korrupció pillanatnyi mértékéről és 
lehetséges erkölcsi, kulturális, gazdasági, politikai 
következményeiről, már amennyire ezek a 
következmények e szempontok és területek szerint 
szétválnak és szétválaszthatóak. Természetesen ehe- 
lyütt nem vállalkozhatom a , korrupció-beszéd" beható 
nyelvszociológiai vagy  politikaelméleti elemzésére. 
Egyelőre csak a posztmodern politikai diskurzus 


legújabb és legjellegzetesebb tüneményének - a 
,kompromatok nyelvének" elemzésére tennék 


kísérletet az e tekintetben leggazdagabb 
, nyelvpolitikai" minta alapján. 


A KORRUPCIÓS KOMPROMAT 


Nincs még egy szó az orosz politikai köznyelvben, 
mely nagyobb karriert futott volna be az elmúlt tíz 
évben, mellyel gyakrabban találkozhatnánk sajtóban, 
parlamenti fölszólalásban, főügyészi jelentésben, mint 
ez a sajátos nem orosz tövekből képzett - mozaikszó. A 
,szovjet", a ,traktor", a ,szputnyik", a , gulag" után 
megint itt az ideje, hogy a világ megtanuljon egy orosz 
szót: kompromat. A  — kompromat a ,kom- 
prometyirujuscsij matyerial" kifejezés kissé frivol 
rövidítése: a ,mat" szóvégződésbe ugyanis nehéz nem 
belehallani az ízig-vérig orosz , mat" (,anyázás") szó 
jelentésének muzsikáját, végtére a kompromat politikai 
anyázásként is fölfogható. A szó jelentését - bevett 
használata alapján - talán így lehetne legáltalánosab- 


ban összefoglalni: olyan - valós vagy koholt - adat, 
bizonyíték, körülmény, dokumentum kompromittáló 
célzatú nyilvánosságra hozatala a feljelentés, 
leleplezés, rágalmazás, vádaskodás hagyományos és 
megújított újságírói és politikai műfajaiban (vagy ilyen 
adatok nyilvánosságra hozatalával való zsarolás), 
mellyel a politikai és/vagy gazdasági ellenfél 
erkölcsileg és politikailag  lejáratható,  meg- 
semmisíthető, sakkban tartható, esetleg büntetőjogi 
eljárás kezdeményezhető vele szemben (vádemelés, 
házkutatás, kihallgatás, őrizetbevétel, előzetes 
letartóztatásba helyezés, nemzetközi elfogatóparancs 
stb.), ami már önmagában is kompromittáló és az is 
marad, függetlenül a büntetőjogi eljárás kimenetelétől 
(elejtik a vádat, visszavonják a letartóztatási parancsot, 
elnézést kérnek a megvádolt személytől, a bíróság 
felmentő ítéletet hoz stb.). A hit atmoszférájában sem 
az nem lehet kérdéses, vannak-e boszorkányok, sem az, 
hogy akire ellenfelei, vetélytársai, rosszakarói a sajtőri 
keresztül rámutatnak, boszorkány-e vagy sem? Az 
autodaféhoz nem is kell formális bíróság: a nyomtatott 
és elektronikus sajtó rögtönítélő széke nemcsak 
azonnal meghozza az ítéletet, de tüstént végre is hajtja 
a korrupciós bizonyítékok (kompromat) nyilvánosságra 
hozatalával. (Mert természetesen a korruptakat nem 
égetik meg ma már - finomul a kín! Olyannyira fi- 
nomul, hogy hátralevő idejüket, családjuk meghitt 
körében akár a Bahamákon is eltölthetik, ha 
előrelátóak voltak és öreg napjaikra félretettek 
valamicskét abból a sokból vagy kevésből, amit tisztes 
vagy tisztességtelen úton szereztek.) S megfordítva: 
egyetlen ilyen ügyben hozott jogerős bírói ítélet 
végrehajtása sem ér semmit, ha nem válik publikussá. 
Mindaddig nem történt meg az ítélet végrehajtása, 
amíg a sajtó nem hajtotta végre. Ha viszont a sajtó 
végrehajtotta, akkor nincs az az isten, aki visszamenő- 
leges hatállyal semmissé tehetné, még ha utóbb 


bebizonyosodna is egy-egy szerencsétlenről, hogy 
tökéletesen ártatlan. (Ahhoz persze nem minden 
korrupciós gyanúba keveredett személy elég gazdag, 
hogy saját sajtóbirodalmat tartson fönn, vagy elég 
hatalmas, hogy másokét használja sajátjaként.) 


Mindenesetre, ha nemcsak a ,kompromat" szó 
általános, mindazonáltal az utóbbi évtized politikai 
nyelvezetéhez kötődő jelentésére, hanem arra a 
jelenségre is rá akarunk kérdezni, amelyet a szó szóba, 
s egyben létre is hoz - létesít ugyebár! -, már ahogyan 
az úgynevezett nyelvjátékok létesítenek valamit, akkor 
a válasz összetettebb lesz a fönti meghatározásnál. 
Már a fentebb föltett kérdés is módosításra szorul: mi 
az a jelenség, miben áll lényege, eredete, természete, 
amelyre a ,kompromat" szó referál, s amelyet egyben 


megnevezése által - a szemantikai elhatárolás, 
szembeállítás, generálás, egyszóval  értelemadás 
folyamatában  - létesít? Milyen jelentésekben 


aktualizálja a ,kompromat" szót újabban kialakult, 
többé-kevésbé egységesült és rendszeres használati 
módja? Persze, nem egyetlen szóról, hanem egy egész 
nyelvezetről beszélünk, melynek 
összefüggésrendszeréből kiszakítva semmi közelebbit 
nem tudhatunk meg a ,kompromat" szó értelméről, 
arról a használati módról, amelyben a szó világa 
létesül. 


A ,kompromat" szót a korrupciót tematizáló 
politikai nyelv, a ,korrupció-beszéd" kontextusában 
vizsgáljuk, ami egyben azt is jelenti, hogy az erőszak 
nyelvének"? részeként. Mert amit és ahogyan a 


203 Ld. erről Paul Ricoeur: Erőszak és nyelv. In: Az ellenség neve. 
Budapest, Jószöveg Műhely, 1998. (szerk.: Szabó Márton). Ricoeur 
szerint az erőszak nyelve a félelem, a harag, a sértett méltóság, az 
arcátlan dicsekvés nyelve. Ezen a nyelven beszél a jogrendben a 
társadalom testének formát adó állam, amely egyszersmind a 
privát erőszak meghaladása (amennyiben a jog rendjének veti azt 
alá), de amely egyben , hatalom is, ellenállhatatlan erőszak, amely 


kompromattal mozgásba hoznak vagy el akarnak érni - 
a kompromat valóságtartalmától függetlenül - sohasem 
az igazság kiderítése. A kompromat mindig az uralom 
biztosítására, az alávetésre és felülkerekedésre, a 
mindenáron való győzelemre irányul. A politikai 
beszédben a kompromat mintegy a retorikai végső szó 
- a punktum!" - szerepét játssza. A politikai játékban 
is mindenki győzni akar. Nem mindegy azonban, kik, 
hogyan és milyen eszközökkel győznek. Az is győzelem, 
ha ellenfelemet kivégeztetem, és az is, ha a 
választásokat - tisztán vagy csalással - megnyerem. A 
kétféle győzelem azonban kétféle politikai játéknak 
felel meg, melyekben nemcsak az eszközrendszer, de a 
játék értelme és célja is más. 

Aki a kompromat eszközével akar győzni, az vagy 
kifogyott a politikai érvekből (esetleg ,oly korban" él, 
amelyben politikai érvek már eleve nem is számítanak 
vagy nem elégségesek a győzelemhez); vagy nincs ideje 
(politikai ideje vagy üzleti ideje) kivárni, hogy a 
politikai mérkőzést a politikai véleményformálás és 
versengés megengedett eszközeivel döntsék el a küzdő 
felek; esetleg túl nagy tétre játszik ahhoz, hogy 
kockáztassa győzelmét, vagyis azt, hogy a küzdelem 
esetleg ne az ő javára dőljön el. A kompromat véget vet 
a politikai vitának és küzdelemnek, hiszen 
diszkvalifikálja az ellenfelet vagy legalábbis bejelenti, 
hogy diszkvalifikálva van: nem ellenség többé. Aki 
kicsit is ad magára (és a kompromat birtokosa 
feltétlenül ilyen ember), nem bocsátkozhat szabályos 
politikai viadalba olyan ellenféllel, aki elveszítette Dpo- 
litikai becsületét. Az ilyennek távoznia kell a politikai 
harc hímes mezejéről. Ha pedig nem akar távozni, 
akkor el kell távolítani innen. 


befurakszik a privát erőszak terébe, s az érték és a tisztelet 
nyelvét beszéli." I. m. 129. o. 


Ahol a közhatalom nyíltan és 
megkérdőjelezhetetlenül egyetlen magánember 
osztatlan önkényének rendelődik alá, vagyis 
zsarnokság van, ott persze nincs feltétlenül szükség 
kompromatra a politikai  ellenfél/ellenség  meg- 
semmisítéséhez. Ha mégis alkalmazzák, mindig színjá- 
tékszerűen (precedens, példa statuálása, kirakatper), 
és a  kompromat ilyenkor sem  magánbűnök 
leleplezésére irányul: a vádlottak padjára ültetettek 
elvetemültségének vagy , elfajzásának" (!) jellegét és 
fokát a politikai, sőt ideológiai (eszmei!) bűnök 
(államellenes tevékenység", árulás, összeesküvés) 
határozzák meg, nem pedig olyan pitiáner apróságok, 
mint kenőpénzek elfogadása, sikkasztás vagy lopás. 
Ahol a közhatalom osztott, ahol van független sajtó, 
plurális politikai nyilvánosság, ellenzék stb., ott a 
magánemberi érdekek brutális - az ellenfél 
likvidálásáiíg is elmenő - érvényesítése ugyancsak 
magánúton, magáneszközökkel és illegális an érhető el 
(általában bérgyilkosok alkalmazásával vagy kamutíflált 
merénylettel). 


A kompromat - funkcióját tekintve - kissé talán 
Sztálin sajátos ,idézési technikájához" hasonlítható, 
mellyel politikai vitáknak vetett véget. Karl Radektől 
származik a nevezetes bon mot, miszerint Sztálinnal 
azért nem lehet vitatkozni, mert: ,ti jemu citatu, a on 
tyebe szszilku" szabad fordításban: ,te idézel neki 
valakit, ő meg bíróság elé idéztet téged" (az orosz 
eredeti szerzője az - , idézetet" és ,száműzetést" is 
jelentő - ,szszilka" szó kettős jelentésével játszik). 
Hasonlóképpen a kompromat is olyan válasz az ellenfél 
politikai érvére vagy sikerére, amely minden politikai 
viszontválasz lehetőségét elvágja. Ultima ratio. X 
politikai sakkot ad Z-nek, Z viszont kompromatot ad 
neki. Kompromattal nem lehet vitatkozni. Aki ilyenkor 
mentegetőzni próbál, önmagát vádolja. A kompromatra 
egyetlen adekvát válasz létezik: az ellenkompromat 


vagy viszontkompromat. Az ilyesmiből lesz aztán a 
kompromatok háborúja (,vojna kompromatov"), amely 
addig tart, amíg a politikai színpadon életben van 
valaki. 


A fináléban már senki sincs a színpadon, csak 
politikai hullahegyeket látunk. Akár egy Shakespeare- 
tragédia végén. Elég egy futó pillantást vetni a nagy 
orosz színpadra a második ezredév küszöbén, mielőtt 
még a nagy évszázad függönye legördülne: ott fekszik 
kiterítve Borisz Jelcin, a hasába döfött svájci Mabetex 
céggel, a kezébe nyomott titkos bankkártyákkal, 
mellette pénzmosásban élenjáró családtagjai hevernek 
erkölcsi hullák gyanánt - derék leányok és hű vejek -, 
és megannyi kremli udvaronc, politikai vérbe fagyva; 


204 Egy nemrég még a Kremlhez közelálló, újabban viszont a 
luzskovi Moszkvához átpártolt politikai technológus, Igor 
Malasenko, a Guszinszkij-féle Media-Moszt holding vezérigazga- 
tója (az 1996-os , elnökválasztási csata" egyik hőse, ha emlékeznek 
még rá a , Jelcinméker, Lebegyméker" című fejezetből) odáig 
ment, hogy nem titkolt kárörömmel politikai tömegsírnak 
(, polityicseszkaja bratszkaja mogila") nevezte az egyik választási 
blokkot. A politikatechnológusok bizonyos értelemben a politikai 
halottkém szerepét is betöltik ugyanis. Igaz, néha nem azért 
állapítják meg a politikai halál beálltát, mert bekövetkezett, 
hanem azért, hogy mielőbb bekövetkezzen. Vagyis a halottkém- 
jelentés itt a nevezetes bökőtű szerepét játssza: a politikai 
hullaként definiált párt vagy politikus szívébe - biztos, ami biztos - 
bele-beledöőfik, hogy meghalt és nincs többé. Ha azt, ahogy 
Malasenko osztja fel élőkre és halottakra a mai orosz politikai élet 
szereplőit, nem is fogadhatjuk el, az egész színtérre kiterjesztve, 
mindarra, ami a par excellence politikából még maradt, igaznak 
tűnik megállapítása. A Jelcin-rendszer politikai képződményei - 
intézmények és figurák - valóban halottak, élő halottak vagy épp 
haldokolnak. Az új honfoglalást mint a Medve választási sikere 
vagy Putyin elnökké választása mutatja -, már nem-politikusok, 
nem-pártok vezetik vagy inkább vezérlik - ideológiátlanul és 
kompromatok nélkül. Az élet a politikából kiköltözött. Talán eljött 
az ideje bebalzsamozásának és örök nyugalomra helyezésének. 
Mondjuk, egy mauzóleumban. (Ld. Igor Malasenko: Berezovszkij - 
bumazsnij tyigr, Csubajsz tozse iz etoj katyegorii. In: Kommer- 
szant-Vlaszty. 1999. 23. szám, 19. o.) 


kicsit távolabb tőlük Luzskov, moszkvai polgármester, 
hátából egy megrendelt gyilkosság vádjának baltája 
meredez, mellette családtagjai fekszenek kiterítve - 
egy bankár fiú és egy nagyvállalkozó feleség - és ott 
fekszik persze a Mabetex-ügyben nyomozó, leváltott 
főügyész, Szkuratov egy kompromittáló videofelvétellel 
országosan szíven döfve (a kandi-kamerával készült 
felvételen egy őhozzá megtévesztésig hasonlító 
filmalak örömlányokkal hetyeg), s persze, mind a többi- 
ek: Primakov elnökjelölt mint a Sevardnadze 
Mercedese ellen másfél évvel korábban elkövetett 
merénylet kitervelője, nem is beszélve az ezerszer 
ledöfött . és — mindig újra feltámadó Borisz 
Berezovszkijról és Vlagyimir Guszinszkijről, e moszkvai 
,Rosenkrantzról és Guilderstenről". Nagyjából azt is 
tudni már, ki lesz a Fortinbras, ki fogja eltakarítani a 
hullahegyeket, és ki kaphat tőle szabad elvonulást vagy 
életfogytig tartó kegyelmet? A neve: Vlagyimir Putyin. 
Üstökös ként tűnt föl a kremli politika égboltozatján, 
hogy névtelen senkiből új államisten legyen. A felé 
háramló bizalom - mint közvélemény-kutatások jelezték 
2000 első hónapjaiban - kezd egyfajta, televíziósan 
gerjesztett hitbe átcsapni. Népszerűségére jellemző, 
hogy egy urali kisvárosban 1999 decemberében. ál- 
Putyin lépett fel a helyhatósági választásokon: egy 
helyi politikus véletlen névazonosságukat használta ki 
oly módon, hogy az , igazi Putyinnak" adta ki magát és 
egészen a választások lezajlásáíg nem mutatkozott 
választói előtt. Most már csak az kérdés, hogy 2000 
után nem bizonyul-e ál-Putyinnak maga Putyin elnök 
is? 


KOMPROMATIAL VEREBET 


A kompromat tehát a politikai ellenfél- politikus, 
párt, ellenzék, kormányzat - lejáratása, 
diszkvalifikálása, eltávolítása vagy  meggyöngítése 


céljából bevetett, korrupciós gyanút vagy vádat 
tartalmazó kompromittáló anyag, amelyet általában a 
politikai érvekből és jogi eszközökből kifogyó vagy 
ilyenekkel eleve nem is rendelkező politikai-hatalmi 
csoportok, pártok, klánok vetnek be egymás ellen. 
Bizonyos értelemben végső politikai eszköz - ultima 
ratio. 


Kissé fennkölten fogalmazva: a kompromat a 
strukturálissá terebélyesedett, az államélet minden 
pórusát átható korrupció gazdasági  prózájának 
politikai költészete. A politikai per színpadias 
retorikáját és a büntetőjogi bizonyítási eljárás 
gyakorlatias technicizmusát egyesíti. Persze, 
kompromatot nemcsak a gazdasági-pénzügyi korrupció 
eseteiből lehet koholni, bármely korrupció (megromlás, 
romlottság, fonákság), bármely magánbűn megteszi, ha 
közember követi el (például bizonyos szexuális normák 
megsértése: pedofília, nemi erőszak, szexuális zaklatás 
stb., vagy valamilyen múltban elkövetett és takargatott 
félrelépés, morális kisiklás, eltévelyedés). De ilyen 
típusú magánbűnök előhalászására csak akkor kerül 
sor, ha a politikus gazdasági  korrumpáltságát 
(megvesztegetések — elfogadása, kapcsolatok az 
alvilággal, pénzmosás, titkos bankszámla, 
indokolatlanul előnyös hitelfelvétel stb.) bizonyító 
anyagok nem eléggé súlyosak vagy nem eléggé 
hihetőek, vagy pedig akkor, ha könnyebb sebezhető 
pontokat találni életében és életrajzában egyéb 
területeken (családi élet, szexuális kihágások, titkos 
szerelmi kapcsolat, alkoholizmus, eltitkolt súlyos 
betegség stb.) 


Szinte szabályként rögzíthető, hogy minél 
gyakrabban nyúlnak egy politikai élet szereplői a 
kompromát  fegyveréhez és minél  végzetesebb 
következménye lehet politikusokra nézve annak, ha ez 
a fegyver ,eldördül", annál nagyobb a tényleges 


korrupció és annál lanyhább, annál látszólagosabb a 
korrupció ellen meghirdetett harc. A kompromat a 
korrupcióellenes politikai küzdelemnek az a 
tüneménye, amelyben az állam - a politikai közösség - 
célja magánérdekek eszközévé degradálódik. 
Túltengése a politikai életben azt jelzi, hogy a jogállam 
végzetesen meggyöngült vagy nem tud megerősödni: 
az államot egymással marakodó  magánérdekek 
szaggatják darabokra és kebelezik be (ez maga a 
strukturális korrupció), aminek következtében az állam 
legfontosabb jogvédő, adóbehajtó, szociális, kulturális, 
pénzügyi, biztonságpolitikai feladatainak sem tud 
eleget tenni. Minél gyakrabban robbannak a 
kompromatok egy ország politikai életében, annál 
bizonyosabb, hogy a korrupció strukturális természetű, 
és a jogállamiság fikció vagy a demokratikus politikai 
rendszer szimulálásának eszköze. Az államot 
privatizáló kriminális-korrupcionista-kleptokratikus 
klánok uralma alá került gazdasághoz?" olyan politikai 
élet tartozik, amelyben szükségképp a korrupciós 
kompromat, a gazdasági ügyleteket és 
összefonódásokat leleplező kölcsönös vádaskodás 
játssza a főszerepet a klánok között (vagy az összes 
klán ellen) a hatalomért, pénzért, tulajdonén folyó 
médiaháborúban. 


A kompromat az üzleti és/vagy politikai ellenfél, 
rivális, versenytárs megsemmisítésének avagy az ezzel 
való fenyegetésnek  szublimált, ha úgy tetszik 
, Civilizált" változata. A nem szublimált vagy , nyers" 
változat: a bérgyilkosság. Kompromat és bérgyilkosság 
ebben az értelemben összetartoznak, és az elmúlt tíz 
évben Oroszországban a társadalmi-gazdasági élet 
legsajátabb koníliktusmegoldási technikáivá váltak, 
melyekhez hatalmas szolgáltatóiparok 

(információszerzésre , szakosodott magánnyomozó 
irodák, őrző-védő magánhadseregek, bérgyilkosok, 
terroristák, provokatőrök szolgáltatásai) épültek ki. 
Oroszországban van kompromat-piac és killer-piac. Itt 
is a kereslet-kínálat törvénye alakítja az árakat, és a 
vásárlók minden igényét kielégítik, föltéve, hogy 
vásárlóerejük arányban áll étvágyukkal. Kis pénz - kis 
kompromat, nagy pénz - nagy kompromat. Ez persze 
azt is jelenti, hogy senki sincs tökéletes biztonságban: 
bárki bármikor megkaphatja a maga kompromatját 
vagy killerét, legyen bankár, maffiafőnök, politikus, 
újságíró vagy mindez egyszerre. 


A korrupció elleni harcot, mint ismeretes, 
politikusok hirdetik meg és politikusok vívják. A végső 
győzelemig. Könyörtelenül és lankadatlan. Éjjel és 
nappal. Minden időben és minden rendelkezésükre álló 
eszközzel. Ám a korrupcióellenes politikai harc célját (a 
korrupció megsemmisítését) e harc természeténél 
(politika) fogva a  ,harcosok" még normális 
körülmények között is hajlamosak harc közben 
elfelejteni és elejteni, s a szent célt egy egészen más és 
közönséges harc, a kenyérharc eszközévé tenni. Ezt a 
harcot már nem a korrupció ellen, hanem egymás ellen 
vívják a politikai hatalom megszerzése, befolyásolása, 
megingatása vagy megtartása és megerősítése 
céljából. A korrupcióellenes harc mindig népszerű 
jelszavait gyakran olyan politikusok vagy üzletemberek 
hangoztatják, akik maguk is korrumpáltak vagy 
korrumpálnak. A kompromat ebből a szempontból 
olyan politikai fegyver, amellyel gyakran védekezésből 
támadnak. 


A kompromat olyan bizalmas információ, titkos 
vagy nem nyilvánosságnak szánt irat, névlista, levél, 
feljegyzés, szerződés, bankszámla kivonat, magnóra 
vett telefonbeszélgetés, videofelvétel - tehát tárgyi 
bizonyíték -, vagy olyan hivatkozás senki által nem 


látott, nem olvasott dokumentumra, beszélgetésre, 
szerződésre, amellyel a politikai ellenfél eltávolítható a 
helyére vagy piacára pályázó politikus és/vagy 
korrupciós ügyfele (üzletember, tulajdonosi csoport) 
útjából. A  — politikai csata frontjain ilyen 
dokumentumokkal lődöznek egymásra a politikai 
hatalom szereplői: pártvezérek, miniszterek, bankárok, 
nyersanyagbárók, médiacézárok. 


A kompromat nem akkor éri el a célját, ha a 
korrupció gyanúja beigazolódik, és egy vagy több 
korrupt köztisztviselővel, politikussal, korrupt 
ügylettel, összefonódással kevesebb lesz az államban, 
hanem akkor, ha - merőben függetlenül bizonyított 
vagy bizonyítatlan voltától - elcsúfítja, rossz hírbe 
keveri,  diszkvalifikálja, lemondásra kényszeríti a 
, célszemélyt" - minisztert, szakszervezeti vezetőt, 
kormányfőt, főügyészt, adó-főfelügyelőt, lapszerkesztőt 
stb. A kompromat tartalma ettől még akár igaz is lehet. 
Ám ez mellékes: a kompromat sohasem az igazság 
kiderítésére, a vétkesek megbüntetésére, hanem 
politikai ellenfél leterítésére irányul. Egyfajta politikai 
hajtóvadászat ez, idomított újságírókkal, amelyen azon- 
ban a vadászból egyik pillanatról a másikra vad lehet. 
A kompromat akkor is célba találhat és eredményes 
lehet, ha nincs valós tartalma és nem lesz jogi 
következménye. A kompromát - függetlenül attól, 
koholt-e a tárgyát képező korrupciós vád vagy sem - 
mindig népszerű: csak rá kell mutatni a korrumpáltra, 
és már vége is van. A kompromattal olyan hangulati 
változást lehet pillanatok alatt előidézni a korrupció- 
vallás hitében megmámorosodott és szinte eggyé vált 
társadalomban, amelyet a politikai élet szereplői nem 
hagyhatnak figyelmen kívül. A kompromat ezért mindig 
megtalálható a populista politika eszköztárában, de 
akárki alkalmazza is a politikában, populista fogással 
él: megszemélyesíti, azaz személyekre redukálja a 
,társadalmi rosszat", és társadalmi szenvedélyek 


gerjesztésével akarja elsöpörni politikai verseny társait 
vagy ellenfeleit magánérvényesülése útjából. 


A MEDIATIZÁLT KORRUPCIÓS VÁD 


A kompromat célja legtöbbször már azzal teljesül, 
ha a korrupciós gyanút vagy vádat közzéteszik, 
nyilvánosságra hozzák. A  kompromat éppen a 
mediatizált — korrupciós vád. Csakis ekként 
önállósulhatott és válhatott a hatalomért, befolyásért, 
tulajdonért és  erőforrásokért folyó helyi és 
világpolitikai harc egyik legfontosabb eszközévé az 
utóbbi évtizedben. A korrupció politikai témájának fel- 
pörgetés e aligha lett volna lehetséges a távközlési- 
információs forradalom, a politika mediatizálódása 
nélkül. A kompromat ugyanis mindenekelőtt kép: a 
korrupciós bizonyíték és a korrupció gyanújába fogott 
személyek képe. A kompromatban a , korrupció" szó 
mintegy megelevenedik: testet ölt. Legalábbis az a 
látszat jön létre, mintha itt nem beszélnének a 
korrupcióról, "hanem  megmutatnák (,ez az a 
bankszámla", ,ez az a hely, ahol...", ,ez az a titkos 
módszerekkel lehallgatott telefonbeszélgetés, amely- 
ben...", ,ez az a szemétdombon, kukában talált irat, 
amely..."). Ha a korrupciós eset tárgyiasul, akkor az 
arcokat, a figurákat már csak csatolni kell hozzá: 
fénykép, film minden közszereplőről van bőven. Az 
imídzs ilyenkor mindig a baljós kontextus vagy a 
szenzációs leleplezés jelentését szívja magába: a 
korrupciós vád alá helyezett arca mintegy magáért 
beszél. Azaz eltorzul, mert mostantól a korrupciót 
kommunikálja. Amikor a korrupciót a technikai kép 
(fotokópia, tévékép stb.) közvetítésével láthatóvá 
teszik, vagyis bizonyítékok gyanánt tárgyakat és 
bűnelkövetőkként személyeket mutatnak meg a 
bíráknak, vagyis a nézőknek, akkor egyben végső 
bizonyosságot nyújtanak a korrupció-vallás 


megbabonázottjainak. Mindaz, ami a láthatón túl van, 
nem érdekes (beleértve persze ebbe az igazságot is). 


A korrupció gyakran kerül szóba napjainkban, de 
még ennél is gyakrabban kerül képbe: a szó bizonyító 
ereje a modern hit légkörében (,hiszem, ha látom") 
sokkal csekélyebb, mint a technikai képé, noha 
mindenki tudja, hogy a , pixelek" korában digitálisan 
bármilyen dokumentarista kép is előállítható. De még 
ha a technikai kép nem is megtévesztésen alapul, 
önmagában semmit nem bizonyít. A kompromat a 
technikai kép által a korrupció tényszerűségének és 
tényszerűsíthetőségének látszatát teremti csak meg. 
Igaz, ennél többet nem is akar. Varázsütésérc 
bekövetkezik a negatív csoda: a közemberről lehullik 
az állami szolgálat vagy a politikai szerep 
, fügefalevele", és előtűnik mögüle a maga szánalmas 
pőreségében a magánember: kezeiben pénzeszacskót, 
de legalábbis titkos bankszámlákat szorongat, háta 
mögött nő, villa, luxusautó, paradicsom-szigeti nyaraló. 
A közember meztelen és ezt most már a vak is láthatja. 


A korrupció botrányos témája hálás téma, talán az 
egyetlen téma, ami a modern politikából megmaradt és 
tömegeket vonz még (a , biopolitika" témái nem par ex- 
cellence politikai témák). A távközlési forradalom olyan 
technikai eszközöket adott politikusok, vállalkozók, 
pénzemberek és maffiózók kezébe, amelyekkel egy kor- 
rupciós ügy - vád vagy leleplezés - pár óra vagy pár 
nap alatt országos vagy akár globális üggyé 
dagasztható. A média nem pusztán tükrözi, megjeleníti, 
hanem konstituálja és szimulálja is a politikai 
eseményeket. Az elektronikus média 
világnyilvánossága nélkül a kompromai drámája vagy 
szappanoperája egyszerűen nem vihető színre. 

Ehhez csak jól jött a korrupció, az , államalkotó" - 


azaz a közhatalmat ,privatizáló" - strukturális 
korrupció megjelenése és globalizálódása a 80-as és 


főleg  — 90-es években, amit a kelet-európai 
rendszerváltozás csupán felgyorsított. Végezetül, a 
hidegháború lezárulását követően ebben az évtizedben 
nyílt először lehetőség a globális pénzgazdaságot 
válságokkal fenyegető, különösen korrupt 
,államgócok" (például Olaszország, Dél-Korea, In- 
donézia stb.) gyors úton történő felszámolására és ese- 
tenként egy-egy erős gazdasági versenytárs 
meggyöngítésére is (például Japán). 


Mondottuk már: a kompromat - politikai célból 
mediatizált korrupciós vád vagy feljelentés. Bármely 
korrupciós ügylet és összefonódás leleplezése - a 
bizonyítékok súlyától és a leleplezések 
valóságtartalmától függetlenül önmagában is botrány, 
márpedig nincs modern sajtó, modern politikai 
nyilvánosság botrány nélkül. A botrány két évszázada 
egyfolytában a legkelendőbb médiaáru a vér és 
katasztrófa örök témái mellett. Minden botrány, 
minden titok megnyerő és ennyiben jövedelmező is: 
növeli a  nézettséget-olvasottságot, ez pedig a 
reklámbevételeket. A sajtó ily módon üzletileg is 
érdekelt a kompromatok gyártásában, azaz ilyen-olyan 
információk, összefüggések  kompromatként való 
föltálalásában. De a kompromatok az esetek túlnyomó 
többségében máshonnan származnak vagy máshol 
készülnek. A kompromat mindenekelőtt áru, méghozzá 
príma áru, hiszen korlátlan mennyiségben eladható. A 
terjesztéséhez és felpörgetéséhez olykor meg kell venni 
az újságírót (esetleg az újságot is), legtöbbször 
azonban elég a beugrasztásuk: a lapok és információs 
műserek többsége válogatás nélkül veti rá magát 
minden  kompromatra, kicsire és nagyra, kétes 
forrásból és biztos helyről származóra egyaránt. Az 
üzlet - az üzlet. Minden kompromat jó, ha növeli az 
eladott példányok számát és nézettséget. 


Persze, a legerősebb politikai és üzleti csoportok 
saját tömegközlési csatornákat tartanak fenn. 
Oroszországban például a kompromatjáték nagymenői 
egész  sajtóbirodalmak fölött rendelkeznek. A 
médiabirodalmak tulajdonosai legtöbbször maguk is 
részt vesznek a magánérdekek háborújában: ilyen- 
olyan anyagi előnyökért, kedvezményekért 
fölajánlhatják például szolgálataikat a hatalmon lévő 
vagy hatalomra aspiráló politikusoknak; nyomást 
gyakorolhatnak hatalmi ágakra vagy magas beosztású 
hivatalnokokra; és zsarolhatják is a hatalom embereit 
vagy . maguk válhatnak a politikai zsarolás 
megvásárolható eszközeivé. 


EGY EGYSZERŰ PÉLDA 


Vegyünk egy egyszerű példát a még mindig 
befolyásos politikus-üzletember-sajtómágnás - Borisz 
Berezovszkij - mindennapi gyakorlatából: 


1. A feladat adott: újabb kompromat készítése az 
1999-es választási háborúban főellenséggé előlépett 
(egyébként kormányfősége alatt Berezovszkij ellen 
nemzetközi letartóztatási parancsot kiadott) Jevgenyij 
Primakov ellen, aki Luzskov oldalán sokáig a 2000. évi 
elnökválasztás egyik esélyese volt, Putyin legfőbb 
riválisa a posztért folyó politikai harcban. A feladat 
nem könnyű, mert Primakov ama kevés régi vágású 
szovjet politikus egyike, akinek politikai kapcsolatai és 
ügyletei nem szövődnek össze az újorosz kriminális és 
kleptokratikus világgal. Egy korrupciós kompromat az 
ő esetében nem is lenne kellőképp meggyőző. Primakov 
gyönge pontja máshol van: homályos és titkokkal teli 
múltjában: a felderítés vezetője volt, a titkos 
diplomácia mestere, a kulisszák mögötti játszmák 
embere, aki sokat tud, és - általános vélekedés szerint 
- sok piszkos dologban lehetett benne. 


2. Az ORT (az orosz, első csatorna) 
hírszerkesztőségében, Berezovszkij emberei átnézik a 
Primakovról szóló képanyagot. Rábukkannak egy 
furcsa riportra, amely Primakov kormányfőnek egy 
oroszországi haditechnikai kiállításon tett látogatásáról 
szól: az egyik jelenetben Primakov egy páncélöklöt tart 
kezében és tréfásan azt kérdezi a köréje sereglett 
szakemberektől: ,na és ezzel egy páncélozott 
Mercedest is át lehetne ütni?" 


3. Itt az agytröszt működni kezd, valakinek eszébe 
jut, hogy ,de hát Sevardnadze páncélozott Mercedesét, 
Kohl ajándékát pont páncélököllel lőtték szét a minap", 
noha a grúz államfő - hála a páncélnak - megmenekült. 
Ráadásul Gorbacsov egykori külügyminisztere és 
külpolitikai tanácsadója közőrt nem volt ideális a 
viszony. A kompromat kész, másnap annak rendje és 
módja szerint megjelenhet a Novije lIzvesztyijában, 
Berezovszkij lapjában: , Primakov volt a Sevardnadze- 
elleni merénylet megrendelője". Ez szép, mégha nem is 
igaz. 


4. Aznap az ORT (Berezovszkij televíziója) esti 
híradójában a Novije Izvesztyijára hivatkozva (anélkül 
természetesen, hogy kiderülne: Berezovszkij televíziója 
Berezovszkij lapjára hivatkozik) közli a kompromatot, 
de már televízióra alkalmazva: a fél évvel korábban 
készült régi tévériportból a bemondó hangja alá 
játsszák az inkriminált jelenetet, melyben Primakov a 
páncélöklöt tartva kezében, a páncélozott Mercedes 
esélyei felől érdeklődik. Es itt a kör bezárul: a 
kompromat működésbe lépett. 


A korrupcionista struktúrák globalizálódása és a 
politika mediatizációja nélkül a kompromat nem 
formálódhatott volna a politikai harc önálló és nagy 
fontosságú eszközévé. Korrupciós botrányok mindig is 
voltak a politikában, és egyik-másik régi botrány 
politikai hordereje semmivel sem volt kisebb, mint a 


maiaké. De a korrupciós vádaskodás (a ,kompromatok 
háborúja", amit megelőz a kompromatgyűjtés és/vagy 
kompromatgyártás, a kompromatok bevetésével való 
fenyegetőzés és a bevetés megfelelő időzítése stb.) a 
legutóbbi időkig nem tartozott a politikai harc 
technológiájának általánosan elfogadott és 
legfontosabb eszközei közé, nem volt a hatalom 
önvédelmi és támadó stratégiájának, taktikai 
manőverezésének folytonosan kalkulált eleme és a 
politikaárut a tömegkultúra piacára termelő pártok és 
pártvezérek mellett működő  imídzsméker cégek 
reklámüzleti csodafegyvere a rivális áruval szemben. 


A nemzetközösség legújabban éppúgy a politikai 
élet központi témájaként határozza meg a korrupciót, 
mint a legtöbb helyi párt vagy pártpolitikus, 
kormányzás közben, ellenzékben, választási 
kampányok előtt, alatt és után. A politikai üzem 
normális működéséhez - úgy látszik - mindinkább 
hozzátartozik a korrupció lélegzetelállító, nagyszabású, 
színes témája. Vele lehet az üzemet leállítani és 
újraindítani, a politikai ellenfelet padlóra küldeni vagy 
a margóra szorítani, s nem utolsósorban: könnyen és 
olcsón híveket szerezni. Nem régimódi ideológiai 
érvekkel, meggyőző erővel, politikai cselszövéssel, 
sikere, programmal és hatásos propagandával 
győzhető le a politikai rivális, hanem korruptsága 
vélelmezett vagy bizonyított tényeinek mediatizációja 
révén. 

A korrupció politikai tematizálásával és a 
korruptság valós és költött tényeinek mediatizációjával 
nem mindig a rivális politikus kikészítés e a cél. A 
kompromat gyakran csak a hatalmon levő vagy 
hatalomra törő politikus - politikai csoport: klán, párt, 
korporáció - megrendszabályozására, 
megleckéztetésére, elrettentésére, végső — soron 
, megzsarolására" irányul: ,ha ellenünk hozol döntést, 


ha nem parírozol nekünk, ha hatalmunkra törsz, akkor 
bajba kerülsz: és már nem beosztottad, feleséged, 
lányod, sógorod korrupciós ügyeit fogjuk kiteregetni a 
sajtóban, hanem a tiédet!" Vagy más felállásban: 
, vigyázz, ha kiteregeted a mi szennyesünket, akkor mi 
is kiteregetjük a tiédet!" 


A POLITIKAI LÉLEK MÉRNÖKEI 


A modernitásban még ideológiák nyelvén zajló 
politikaihatalmi küzdelem manapság egyre népszerűbb 
és képszerűbb nyelveken folyik. A tömegkultúra 
részévé vált, kommercializálódott politikában ez idő 
szerint legalább három ilyen népszerű nyelv létezik: a 
pénz nyelve, a test nyelve (az úgynevezett biopolitikáé) 
és a botrányoké (ezen belül alkot önálló nyelvjárást a 
kompromat). A  politikacsinálókk e három - a 
tömegkultúra műfajaiban bejáratott és népszerű - 
nyelven kommunikálják mindazokat a műüthoszokat 
vagy meséket és archetipikus képeket, amelyek - a 
, neurolingvisztikai programozás" "95 politikai 


26 Ma már minden komolyabb oroszországi pártnak és 


mozgalomnak van úgynevezett NLP-technológusa (NLP 0 - 
neurolingvisztikai programozás). Kilétét általában titok fedi, bár a 
szakmában ez nyílt titok. Az  NLP-technológiákról persze 
nyilvánosan nem illik beszélni, hiszen ez felérne annak 
bevallásával, hogy tisztes politikai célok érdekében tisztességtelen 
eszközökhöz folyamodtak. (Ld. erről részletesebben:  O. 
Geraszimenko:  Imidzsi  polityikov i  imidzsmékersztvo. In: 
Komszomolszkaja Pravda. 1999. október 8-15. (187), 6. o.) 
Vlagyimir Zazikin, aki az Oroszországi Föderáció Elnöke mellett 
működő Államigazgatási Akadémia (Akademija goszudarsztvennoj 
szluzsbi) pszichológiaprofesszora, és hosszú évek óta kutatja a 
szuggesztió jelenségét s legmagasabb beosztású orosz politikusok 
lélektani felkészítésével foglalkozik, úgy véli, hogy a szuggesztió 
algoritmusán alapuló technológiák csakugyan léteznek, S hogy az 
emberi tudatra kéreg alatti szinten ható gesztusokat, mimikát, 
beszédstruktúrát irányító egységes ,kódok" meghatározásával, e 
,kódok" tudatos alkalmazásával csakugyan bármit lehet 
szuggerálni a választóknak. A hatékony kommunikáció kódjának. 


technológusai szerint - a személyes tudattalanra 
hatnak és az érzéki vonzások és taszítások szintjén 
befolyásolják a fogyasztói állampolgárok akaratát, 
választásait, szokásait. Észrevétlenül és elbűvölően. Így 
lesz az az állampolgárból álompolgár - alvajáró. 


Az új technológiák pontosan azt kerülik meg vagy 
,ugorják át", ami a modern ideologikus politika 


felfedezése" két amerikai tudós - J. Greender és R. Bandler - 
nevéhez fűződik. ,Hogyan csinálhatunk varangyos békából vi- 
lágszép herceget?" fantáziacímmel oroszul is kiadott könyvük az 
oroszországi imídzsmékerek kézikönyve. (Iz ljagusek v princi, 
Voronyezs, 1993.) Az NLP - a neurolingvisztikai programozás - 
manipulációs eszköztárában nem sok új elem van. Ami új, az a 
szóban forgó eszközök mediatizációja: ez biztosítja a tömeghatást. 
Például: 1. A kategorikusság mint általános attitűd: bizonyos, 
minden érvelést nélkülöző állítások öblös hangon való 
ismételgetése (,Ha megszerzem a hatalmat, akkor egy héten 
belül..."; , Minden katona egy rangfokozattal előrelép, minden 
nőnek jár egy férfi"; , Ha engem választanak meg elnöknek. még a 
Kaukázus nevét is el fogják felejteni") - Zsirinovszkij, Lebegy, 
Luzskov kampányainak jellemző fogása; 2. Az árukapcsolás - 
mások sikeréhez, történelmi győzelmekhez való odadörgölőzés (pl. 
a ,Ti prav" - az ifjúreformerek Jobboldali Erők Pártja elnevezésű 
választási tömörülésének szlogenje az 1999-es dumaválasztásokon 
ügyesen játszott rá a szó kettős jelentésében rejlő pozitív 
asszociációkra: a ,pravoje" egyszerre jelenti a politikai jobboldalt 
és azt, hogy valami erkölcsileg jó vagy jogosult és igaz. Pravoje 
gyelo — Igaz Ugy és a Jobboldal Ugye; történelmileg pedig a 
honvédő háborúra, jelesül Sztálin 1941 júniusában a néphez 
intézett híres szózatának zárósoraira utal: ,N Nase gyelo pravoje - 
Pobeda bugyet za nami" - , A mi ügyünk - igaz ügy, a győzelem a 
miénk lesz!"); 3. A választás illúziója, amikor egy jóindulatú hang 
a képernyőről azt duruzsolja a nézők fülébe: , Ivanovra Ön vagy 
reggel szavazhat, vagy pedig este." Legyen a politikus beszéde, 
szóhasználata szemléletes, konkrét, váratlan (az elvont fogalmakat 
kerülnie kell), hanglejtése pedig bizalomgerjesztő. Nem kétséges, 
hogy például Vlagyimir Putyin közkedveltté válásában nem 
elhanyagolható szerepet játszott durva és az orosz alvilág 
lágerzsargonát idéző mondata a moszkvai házrobbantások 
másnapján: ,mocsity bugyem ih v szortyire". Némileg szabad, de 
stílushű fordításban: ,a saját szarukba fogjuk őket (mármint a 
terroristákat SZ. A.) belefojtani". Nem valószínű, hogy ennek a 


kiindulópontja és célpontja volt: a megértő és 
értelmező gondolkodást, az eszméket és fogalmakat, a 
történetileg létesülő öntudatot, amelyet csak érvekkel 
lehetett befolyásolni, még ha esetenként demagóg vagy 
ad hominem érvekkel is. Végtére a demagógia, a 
néphez szóló és a népet megtévesztő beszéd is 
retorika. A politikai meggyőzés logikai eljárásokat 
használ, értelemre ható szavak erejével - és nem 
képmágiával - igyekszik elhitetni, hogy ami van, nincs, 
ami pedig nincs, az van. A legnagyobb szónokok mind 
demagógok voltak, szavakkal korbácsolták fel a nép 
szenvedélyeit, hozták mozgásba a tömegeket. Nem is 


száz évre visszamenőleg minden orosz politikai vezetőnél 
értelmiségibb beszédű és észjárású embernek önkéntelenül, a 
rémtett fölötti felindulás és felháborodás lelkiállapotában 
szaladtak ki száján a minden művelt orosz értelmiségit elborzasztó 
és azóta ezerszer fejére olvasott durva szavak. Egykori 
osztálytársai, kollégái úgy emlékeznek vissza rá, mint akinek egyik 
legfeltűnőbb, legzavarbaejtőbb jellemvonása volt, hogy sohasem 
használt csúnya szavakat: , Tudja, a mi Vlagyimirünk szerény volt, 
hallgatag. Az öt egyetemi év alatt egyetlen nyomdafestéket nem 
tűrő kifejezést sem hallottam tőle. Ott ült a fiúk között, csak 
hallgatta a cifrábbnál cifrább káromkodásaikat és belepirult, 
lesütötte a szemét, de azért elmenni is szégyellt. (7 mgnovenyjij iz 
zsiznyi prijomnyika. In:  Moszkovszkij Komszomolec, 1999. 
augusztus 18.) Mivel Putyin PR-csapatában természetesen NLP- 
technológus is van, és az elnökjelölt politikai beszédmódjának 
kialakítása rendkívül tudatos csapatmunka eredménye (ki előtt, 
kinek, mit, hogyan), s miután hasonló goromba stílusfordulatokkal 
azóta is élt és mindig abszolút funkcionálisan, nyilvánvaló, hogy ez 
esetben sem elszólásról, nem az elfojtott saját nyelv (a ,kágébés" 
nyelv) atavisztikus felszínre  töréséről volt szó, hanem 
szuggesztióról: ,én vagyok az erős ember, én vagyok az, akit egy 
évtizede vártatok". Nem biztos persze, hogy e megszólított 
, GOdot-ra várók" listáján mindenki szerepel, a liberális 
beállítottságú városi értelmiség például aligha, de a szavazásra 
jogosultak többsége biztosan rajta van. A karizmatikus vezér, az 
elitet és a népet egyesítő integratív személyiség médiaszerepét 
játszó Putyin nyelvi stílusának kitűnő elemzését Id. Szlovo Putyina. 
In: Ekszpert, 2000. február 14. (6); Id. továbbá: Na vszje zaproszi 
otvecsajet Putyin. In: Kommerszant-Vlaszty, 2000. 6. szám, 11. o. 


lehetett ez másként, hiszen nem a látható képek 
szemlélése, hanem csak a láthatatlan - vagyis belső 
elképzelésre szoruló - szókép homálya, a látnoki szavak 
ereje gyújthatja lángra a képzeletet, mozgósíthat 
tettekre, alakíthatja rajongássá és hitté a fogalmakat. A 
hit, mármint a másik láthatatlan - világba és 
láthatatlan Istenbe vetett hit a keresztény tanítás 
szerint nem a látásból, hanem a hallásból ered. Hinni a 
láthatatlant lehet és kell, nem a láthatót. 


Az állampolgári akarat befolyásolásának új 
technológiái a technikai képhez és a távközléshez 
kötődnek. Már csak ezért sem alkalmasak olyan 
szenvedélyek felkeltésére, melyekre a kimondott (és a 
leírt) szó képes. Ráadásul a technikai médiumok képei 
nem a nyilvános térben, hanem a privát térben állnak 
elő, vagyis nem a politikai közösségnek készülnek, 
hanem az atomizált privátembernek, és még neki is 
mindinkább oly módon, hogy ennek tudatában sincsen. 
Ne zavarja meg a jó és rossz tudásának fájáról tépett 
gyümölcs a fogyasztók paradicsomi ártatlanságát, 
önfeledt azonosságát azzal, amit néznek. Végtére is, 
Hegellel szólva, a Paradicsom olyan park, ahol csak 
állatok maradhatnak meg, emberek nem. A 
demagógok, az agitátorok, az , agymosó 
propagandisták" helyére a lélek politikai mérnökei - 
PR-szakemberek, imídzsmékerek, politikai tanácsadók 
- léptek, akik nem beszélnek - tesznek. Láthatatlanul. 
Mert míg a szavak mögött - látható vagy elképzelhető 
módon - mindig ott állt, aki mondta őket - a beszélő 
alak vagy fej -, addig a látvány mögött látható vagy 
elképzelhető módon nem áll senki. Legfeljebb 
személytelen apparátusok és szövevényes üzleti ér- 
dekek húzódnak meg, amelyekről fogalmat ugyan 
alkothat, aki képes és akar, de képet nem. 


A kép látható, de a képcsináló - a szavak 
emberétől eltérően - láthatatlan marad. Fontos 


feltétele ez a hatás közvetlenségének és elemi 
erejének. A technikai kép elfedi előállításának útját és 
módját, célját és eszközeit. Nem úgy hat, mint amit 
valamely politikai  nyelvjáték szabályai szerint 
előállítottak, hanem mint ami eredendően van: puszta 
valóságként. Ezért aztán ,kritikája" is csak akkor 
meggyőző, ha képekkel és képileg gyakorolják, nem 
pedig fogalmilag - szavakkal. A technikai képek 
kritikája mindenesetre nem folytatható ott, ahol az ész 
kritikája abbamaradt. Akár vonz, akár taszít, a kép azt 
az érzéki látszatot kelti, mintha a puszta dolog vonzana 
vagy taszítana, s nem a dolog jelentése, amelyet 
izolálása, kontextusba helyezése, megvilágítása, tehát 
értelmezése és értékelése határoz meg. A technikai kép 
nem a tudat átalakításával és befolyásolásával, hanem 
megkerülésével igyekszik elérni a kívánt hatást. A 
vonzások és taszítás ok tisztán érzéki nyelvén 
aktualizálja a tudattalanban lappangó, kulturálisan 
kódolt , archetipikus tartalmakat". Az aktualizálás vagy 
létesítés módja pedig esztétikai. 


A tudattalan befolyásolására létrehozott politikai 
kép-nyelv hatása azért olyan erős (kellő sulykolás 
esetén már-már elementáris), mert a látvány nem 
igényel folytonos fogalmi fordítást: nem kell érteni, 
elég nézni. A kép akkor is hat, ha értelmileg nem 
akarják vagy nem tudják követni, és az is hat benne, 
ami a láthatóban láthatatlan. De amilyen erős lehet ez 
a hatás, olyan rövid életű is. Természeténél fogva nem 
eredményezhet. olyasfajta tartós rögzülést, amely a 
hagyományos világnézeteket, politikai 
meggyőződéseket jellemezte. Ám erre semmi szükség, 
hiszen a cél éppen a pillanatnyi hatás - legtöbbször: a 
választási siker - elérése (ezért lehet a politikai áru 
megvételét követő csalódást egy következő pillanatban 
ugyanazokkal a reklámfogásokkal szertefoszlatni és a 
régi árut újra meg újra eladni a , csalódottaknak"). 
Ennek éppenhogy útjában állna a szemlélet és 


világnézet mindenféle tartós rögzülése. A látható képek 
rabja - a totális néző világnézet nélküli, avagy 
egyszerűen világ nélküli ember. A képi 
informáciáfolyamban semmiféle értelmi folytonosság, 
semmiféle logikai, történeti,  eszmei-világnézeti, 
erkölcsi összefüggés nem létesül a politikai pillanatok 
között. Ilyen értelemben egyetlen politikusnak vagy 
pártnak sem kell többé semmiféle koherens (vagy 
legalább annak látszó) magyarázatot adnia arra, miért 
mondta, hirdette, tette tegnap ezt, ma pedig valami 
egészen mást, vagy miért prédikál vizet, ha bort iszik. 


Azok a politikai képződmények - mozgalmak, 
pártok, pártpolitikusok -, amelyek és akik nem képesek 
elszakadni a modern ideológiáktól, és az eszmei 
következetességet változatlanul erénynek képzelik, 
ellentmondásos múltbeli-jelenbeli ténykedéseikre pedig 
világnézetileg  — koherens, erkölcsileg  —— megokolt, 
fogalmilag összefüggő válaszokat igyekeznek adni, 
halálra vannak ítélve és javában haldokolnak már: 
feleslegessé váltak, akár tudatában vannak ennek, akár 
nem. Európában is az amerikai típusú választási pártok 
ideje jött el, sőt, még a választási pártok közül is egyre 
inkább csak azok maradhatnak talpon, amelyek show- 
pártokká, virtuális — pártokká, business-pártokká 
alakulnak át, nem a politikai közösséget, hanem a pri- 
vátembert és fogyasztót célozzák meg - műsorral, 
látványossággal, . szappanoperákkal, botrányokkal, 
egyszóval: fogyasztanivalóval. Az új - Amerikában már 
a 30-as évek közepén megjelenő, de általánossá csak az 
50-es 60-as évektől váló - politikai technológiák 
lényegében arra szolgálnak, hogy helyettesítsék a 
politikai élet szereplőit és mechanizmusait ott, ahol 
azok vagy ki sem alakultak és végtelenül fejletlenek, 
vagy kiüresedtek és végelgyengülésben szenvednek." 
297 Nem véletlenül járt az új technológiák feltalálásában e téren is 


az Egyesült Államok az élen. Már Max Weber utalt rá a politika 
hivatását elemző híres előadásában, hogy a népszavazáson alapuló 


Kétségtelen, hogy a maradi Nyugat-Európa több 
mint kétszáz évre visszanyúló  párthagyományai 
valamelyest dacolnak a globális tendenciával (igaz, a 
Berlusconi-eset , mégiscsak megesett) ámde a 
parlamentáris demokrácia e béklyóit nem ismerő, e 
tekintetben szinte hagyománytalan Kelet-Európa tíz 
éve folyamatosan a fejlődés élvonalában halad. 
Oroszországban például egyáltalán nem okoz már 
meglepetést, hogy két hónapos  show-pártok, 
mindenféle ideológia, politikai eszme nélkül, játszi 
könnyedséggel nyernek meg választásokat olyan 
hagyományos politikai pártokkal szemben, amelyek 


pártgépezet egyfajta ,spils system" kialakulásához vezetett, 
amelyben a pártok minden elvszerűséget nélkülöző zsákmány- 
szerző, pozícióvadász szervezetek, ,amelyek egy-egy választási 
harchoz mindenkor a szavazatszerzés esélyei szerint dolgozzák ki 
választási programjaikat". Ennek a rendszernek a központi fi- 
gurája a ,boss", aki nem más, mint , politikai tőkés vállalkozó, aki 
a maga számlájára és kockázatára szerez szavazatokat. [...] A boss 
nélkülözhetetlen a párt szervezéséhez. Minden szál az ő kezében 
fut össze, lényegében ő teremti elő az anyagi eszközöket... az a 
személy, aki a nagy pénzügyi mágnásoktól közvetlenül átveszi a 
pénzt. Ezek az emberek a választásokra szánt összegeket sohasem 
bíznák rá fizetett párthivatalnokokra vagy bárkire, aki a 
nyilvánosság előtt elszámolással tartozik. [...] A bossnak nincsenek 
szilárd politikai xelveix, semmiféle lelkiismereti meggyőződés nem 
vezérli, csak azt nézi, mivel lehet szavazatot szerezni." (Max 
Weber: A tudomány és a politika mint hivatás. Kossuth, 1995. 102- 
106. o.) A 30-as évek Amerikájában ezek a mind szervezeti, mind 
ideológiai értelemben gyönge pártok aztán azt a kevés 
befolyásukat is kezdték elveszteni, amivel korábban rendelkeztek. 
Különösen kiéleződött a pártok válsága Kaliforniában, ahol az 
állami szociális programok sikeres helyi megvalósítása elfordította 
a pártok ígéreteitől az elszegényedett rétegeket, s ahová az ország 
keleti és déli államaiból rengeteg új bevándorló érkezett. , Éppen 
ez az örökös munkakereséstől elgyötört, pártokon kívüli, 
politikailag közömbös, gyökértelen és mobil tömeg hívta életre az 
első "cégeket, amelyek politikai kampányok szakszerű 
menedzselésével foglalkoztak" - írja D. Nimmo. (D. Nimmo: The 
Political  Persuaders. The Technigues of Modern Election 
Campaigns. New York, 1970. 36. o.) 


évtizedeken át kitartanak elvek, programok, értékek 
mellett, és politikai észérvekkel akarják meggyőzni a 
közönséget, amely már alkalmilag sem áll össze 
politikai közösséggé. 


A POLITIKAI FELJELEN TÉS 
PRIVATIZALASA 


A kompromatok posztpolitikai nyelve 
természetesen , nem a semmiből keletkezett. 
Előtörténete távolibb időkbe nyúlik vissza, mint a 
modern politikai ideológiáké. A koncepciós feljelentést 
mint a hatalomszerzés és tulajdongyarapítás politikai 
technológiáját jól ismerték és mesteri tökéllyel 
alkalmazták az ókori Rómában, a késő középkori 
Nyugat-Európában, I. Péter Oroszországában"? és a 
jakobinus Franciaországban egyaránt. Eredetileg a 
kompromat is a politikai feljelentés egyik műfaja volt, 
csak nem így nevezték. De nem minden politikai 


208 Oroszországban az első modern politikai kompromat bevetése 
egy liberális honatya, a kadet-párt vezetője. Pavel Miljukov ne- 
véhez fűződik. 1916. november 1-jén az Állami Dumában - a mind 
aggasztóbb méretű háborús vereségek, Raszputyin növekvő 
befolyása és a forradalmi erjedés hatására - Miljukov komp- 
romattal próbálta elérni Borisz Stürmer kormányfő eltávolítását. 
Raszputyin bizalmasának, a kalandor Manuszevics-Manujlonak 
viselt dolgait kiteregetve Miljukov e szavakkal fordult a Duma 
képviselőihez. , Meg tudnák nekem mondani, uraim, kicsoda ez a 
Manuszevics-Manujlo? Hát majd én megmondom maguknak. Ez az 
ember nemrég még Stürmer személyi titkára volt! Csakhogy 
letartóztatták, mert kenőpénzt fogadott el. Aztán egyszer csak 
elengedték. Hogy miért? Ez sem titok: a nyomozás során közölte, 
hogy a kenőpénzen megosztozott a minisztertanács elnökével, 
Stürmerrel - erre szépen szabadlábra helyezték! Hát hogy győzhet 
a háborúban Oroszország, ha ilyen kormánya van!?" Az amúgy is 
közutálatnak örvendő, német származású (S már csak ezért is 
gyanús!) Raszputyin-káder - Stürmer - bűnösségét semmi és senki 
soha nem bizonyította, menesztéséhez azonban bőven elegendő 
volt a kompromat által előidézett politikai botrány és közhangulat. 
(Idézi: A. I. Kirpicsnyikov: Vzjatka i korrupcija v Rosszii. 
Szentpétervár, 1997. 225. o.) 


feljelentés volt kompromat. A különbség különösen 
szembeötlő, ha a politikai feljelentés oroszországi 
műfajainak szovjet és posztszovjet típusait hasonlítjuk 
össze. 


Az ember vallási értelemben kifejezetten korrupt 
lény. Halandó, tehát romlott létező. E romlottsága 
többek között abban mutatkozik meg, hogy romlandó 
és tovább rontható. De a vallásin túl, a korruptságnak 
lehet tisztán politikai és gazdasági értelme is. A 
politikát totalizáló ideokratikus szovjet állam az embert 
mint politikai állatot tekinti korruptnak, azaz 


romlásnak kitettnek, eredendően gyöngének, 
megronthatónak vagy többé-kevésbé romlottnak. 
Nemhiába járta a sztálini rémuralom idején - az 


ideológiai kompromat virágkorában - az államvédelmi 
hatóság köreiben ez a mondás: ,Bil bi cselovek, 
sztatyja najgyotsza", vagyis: ,csak ember legyen, 
paragrafust mi majd találunk rá!" 


Ahol viszont a társadalmi élet minden szereplője 
az államilag szabályozott magángazdaság. , totálisan 
piaci" viszonyai közé kerül, ott elsődlegesen mint 
magánember tekinthető potenciálisan korruptnak 
(beleértve ebbe a közhivatalnokot és a hivatásos 
politikust is). A rendszerben elfoglalt helyétől és a 
rendszer  — játékszabályaira felügyelő, törvényeit 
szavatoló állam erőnlététől függően, kisebb vagy 
nagyobb mértékben mindenki ki van téve a korrupció 
kísértésének, késztetésének, esetenként pedig egyene- 
sen kényszerének, tehát annak, hogy magáncéljai 
érdekében megvesztegetéseket fogadjon el vagy adjon, 
hogy ahol csak tudja, megkerülje a törvényeket, 
kijátssza az adóhatóságot, semmibe vegye a , közjót". 
Ennek megfelelően a korrupciós feljelentés szovjet 
változata a politikai állat - a közember - eredendő 
korrumpáltságát fordítja szembe a magánemberekkel 
(innen az ,éberség" és ,egészséges bizalmatlanság" 


mint a szovjet emberrel szemben támasztott legfőbb 
politikai-erkölcsi követelmény), merőben  hatalmi- 
politikai és ideológiai érdekektől vezettetve, míg 
posztszovjet változata a gazdasági állat - a magán- 
ember - feneketlen romlottságának felmutatásával 
harcol magánemberek ellen magánemberi célok 
eléréséért - politikai államban és piacgazdaságban 
egyaránt. 


A szovjet típusú feljelentés mind nyilvános 
(leleplező cikkek, politikai gyónások/önfeljelentések a 
sajtóban vagy felszólalás/bírálat/önkritika a 
párttaggyűlésen), mind intim vagy titkos műfajaiban 
(névtelen levél és telefon, besúgás, hangulat jelentés) 
politikai-ideológiai tartalmú és irányultságú volt. 
Címzettje a totalitárius pártállam, pontosabban az 
államosított nyilvánosság kényszerközvéleménye és a 
mindenható titkosrendőrség. Tárgya mindig valamilyen 
államellenes vétség (politikai , elhajlás", elszólás, 
gondolatvétség, szociális származás, , objektív bűn", 
lepaktálás az  ,osztályellenséggel",  , hazaárulás", 
, Összeesküvés" ,szabotázs" stb.), avagy valamilyen 
politikailag-ideológiailag átértelmezett magánbűn vagy 
közbűnténnyé mitologizált privát-véletlen (,a  köz- 
tulajdon megkárosítása", a Pravda címoldalán 
megjelent Sztálin-képbe szúrt varrótű mint , egyéni 
terrorcselekmény" stb.). A szovjet feljelentésnek 
mindig súlyos következményei voltak (kivégzés, börtön, 
Gulag, száműzés, elbocsátás, kizárás). Allamellenes 
bűn nem maradhatott megtorlatlanul ott, ahol az állam 
minden volt, a polgár semmi. 


Ezzel szemben a posztszovjet típusú feljelentés - a 
kompromat - mind nyilvános, mind titkos műfajaiban 
magántermészetű vétségeket és bűnöket tematizál 
(vagy ilyenek leleplezésének kilátásba helyezés ével 
zsarol ki pénzt, döntéseket és tetteket valakiből), 
címzettje mindig a magánember, a tömegkultúra piaci 


nyilvánossága, hatása pszichológiai és esztétikai, 
büntetőjogi következményei súlytalanok, ha egyáltalán 
vannak. A mediatizált posztpolitikai feljelentésben, 
mondhatni, , polgárosul" prózaivá, priváttá, , pitivé") 
kisszerűvé válik - a közbűn, a közerkölcsök vagy az 
állam ellen elkövetett bűn dermesztően nagyszabású 
poézise. Még a közellenség is a magánszörny alakjában 
áll elő. Elvetemültsége, gonoszsága, bűntettei és vétkei 
egyes-egyedül rá vallanak, nem ideológiákra, pártokra, 
idegen  hatalmakra, belső és külső ellenségek 
aknamunkájára vagy az ,átkos múltra". , Polgárosul", 
helyesebben talán , privatizálódik" a bűn és a büntetés 
is. ,. Magánbűnökért  -  kábítószer-fogyasztástól a 
házasságtörésig és közpénzek eltulajdonításától kenő- 
pénzek elfogadásáig vagy szexuális kihágásokig - 
legfeljebb az államhatalmat újraszakralizáló vagy 
tradicionalista-fundamentalista —— diktatúrákban jár 
halálbüntetés. A vallásilag fundált hatalom modernitás 
előtti rendje nem ismerte a magánélet, a magánszféra, 
a magánember  ,szentségét", a privacy még 
viszonylagos autonómiáját sem (az egyéni-családi élet 
minden eseménye közvetlenül a kozmikus-közösségi 
világrend beteljesülése, a törvények megvalósulása 
volt: evés-ivástól a nemi aktusig). Ezzel szemben a 
posztpolitikai társadalmak  deszakralizált hatalmi 
rendje - a jelek szerint - a közhatalom és a közember 
modern politikai szentségét, történelmi és morális 
nagyságát nem ismeri, és még a modern politika 
hagyományos témáit és szereplőit is privatizálja: nem 
deszakralizálja tehát, hanem depolitizálja, ideológiát- 
lanítja. A kompromat ilyen értelemben a politikai 
feljelentés privatizálásának felel meg, amit csak kiemel 
tartalma (biopolitikai és korrupciós vagy kriminális 
leleplezések) és tömegkulturális funkciója 
(szórakoztatóipar, médiashow, a hagyományos politikai 
közvélemény mágikus eszközökkel való dekonstruálása, 
a tudattalan befolyásolása). 


Ha igaz az, hogy a feljelentés, a besúgás 
,természetes  — következménye a társadalomban 
domináló hatalomgyakorlási technikáknak, de 
ugyanakkor maga is egyfajta sajátos technológiai 
struktúra, amely egybefonódik számos egyéb, a 
társadalmat át- meg átszövő hatalmi technikával", 
akkor a kompromat - mint a szovjet típusú politikai 
feljelentés , privatizálása" - olyan sajátos , technoló- 
gia", amely - mind arányait, mind kivitelezési módjait 
tekintve - a posztszovjet államot és társadalmat, a 
tulajdont és a médiát uraló kleptokratikus-kriminális- 
korrupcionista  klánstruktúrákhoz tartozik, és a 
magánember önzés ének szolgálatában áll. Az 
autokratikus-totalitárius orosz (szovjet) állam korlátlan 
hatalmát nem a hatalmi ágak osztottságára és a jog 
szentségére épülő demokratikus jogállam váltotta fel, 
amelyet egy önszerveződésre kész és képes 
civiltársadalom ellensúlyoz, hanem a szétesett régi 
állam önálló életre kelt, , privatizált" részeinek 
(tulajdonrészeinek és hatalmi-uralmi részeinek: régiók- 
nak, minisztériumoknak, titkosszolgálatoknak, 
hadseregnek,  — vámőrségnek, adóhatóságnak) a 
korlátlan (vagy jószerivel csak egymástól korlátozott) 
önkénye és ezeknek a magán-önkényuralmaknak a 
folytonos háborúja, élethalálharca egymás ellen. A 
posztszovjet kompromat ennek a háborúnak, a 
magánérdekek, magánterületek, magánosított 
államrészek könyörületet és erkölcsi skrupulusokat 
nem ismerő háborújának a fegyvere. Kerül, amibe 
kerül: nincs az az erkölcsi ár, amit meg ne fizetnének a 
győzelemért, vagyis az esetek többségében , spontán 
módon" - szabályos lopással, alvilági zsarolással, a 


209 Ld. Szergej Koroljov: A feljelentés Oroszországban. In: 2000, 
1999. 9. szám, 53. o. (Az eredeti tanulmány szerzőjének neve a 
folyóiratban - elírás következtében - tévesen jelent meg. A ta- 
nulmány teljes szövegét ld. Szergej Koroljov: Donosz v Rosszii. 
Progressz-Multimedia, 1996. 29-90. o.) 


törvények kijátszásával vagy ügyeskedéssel - szerzett 
tulajdonrészek megtartásáért és/vagy gyarapításáért. 
Persze, a lokális  polgárháborúkhoz,  pokolgépes 
merényletekhez, bérgyilkosságokhoz  — képest a 
kompromat viszonylag humánus fegyvernek tűnik, 
hiszen nem fizikai, ,csak" erkölcsi életeket olt ki. Igaz, 
a határok a harcmódok és fegyvernemek között nem 
véglegesek és nem áthághatatlanok: a kompromatok 
háborúja bármikor átcsaphat valóságos háborúkba, 
véres leszámolásokba. Még tovább: ha a privatizált 
államrészek (nyersanyag, föderatív és regionális 
hatalom, média, hatalmi ágak stb.) nagy kompromat- 
háborújában a Dpolitikai-üzleti elit minden tagja 
, elesik", ha erkölcsileg senki nem éli túl ezt a háborút, 
amihez a mai oroszországi elit már igen közel van, ak- 
kor a tűrőképessége határán járó, a ,spontán 
privatizációból" spontánul kimaradt társadalom (az 
óriási többség) könnyen morális felhatalmazást adhat a 
,szabadító hősnek", a purista diktátornak, hogy ennek 
a háborús állapotnak és erkölcsi infernónak egyszer s 
mindenkorra véget vessen. De itt még talán nem tart 
Oroszország. 2000 tavaszán éppen az dől el, sikerül-e 
megfékezni a demokratikus jogállam kemény 
eszközeivel (a , törvények diktatúrájával", ahogy az új 
elnök szereti mondogatni) az oligarchikus és regionális 
klánok  magánháborúját, Ha ezt a törekvést 
sikerkoronázza, annak egyik első látható jele 
alighanem a kompromatok háborújának lezárulása lesz. 


11 BŐRÖND KOMPROMAT - 
SZTÁLINTÓL RUCKOJIG 


A sztálini korszak a modern ideológiák nyelvén 
beszélt, még ha a totalitarizmus helyi nyelvjárása (az 
ortodox tradíció) fantasztikusan eltorzította is ezt a 
nyelvet. A politikai feljelentés, a leleplezés és 
megsemmisítés brutális ideológiai nyelve csak 


alárendelt elemként, politikailag átszínezve tűrte meg 
a kompromatot. Főbenjáró bűn csak par excellence 
politikai bűn, s nem holmi magán bűn lehetett. A 
legrosszabbat nem is politikai tettekkel, hanem 
szavakkal, eszmékkel, gondolatokkal követték el a 
, nagy perek" megsemmisítésre kiszemelt vádlottal, 
megannyi ,régi bolsevik". A korrupció s feljelentés a 
sztálini korszakban önmagában nem sokat ért, 
legalábbis nem érdemelt nyilvánosságot. Legfeljebb 
hab lehetett egy-egy államellenes összeesküvés 
tortáján. De a ,nagy perekben" még így - 
díszítőelemként - sem merül föl. Jellemző például, hogy 
az NKVD új főnökének, Jezsovnak a régi, már 
letartóztatott főnök, Jagoda ellen felhozott korrupciós 
vádja, amely a per előkészítése során zárt körben még 
elhangozhatott, a végső színjátékból teljesen eltűnt. 
Érthető módon, hiszen csak elterelte volna a figyelmet 
a főbűnről és privát elemet, emberi színt vitt volna 
abba a mitologikus-mesei küzdelembe, melyet a 
kirakatperek vádlottal az ontológiai Gonosz szerepében 
folytattak a ,haladó emberiség" és a ,népek atyja" 
ellen. 


Ugyanezen okból a korrupciós feljelentés és vád az 
1945 utáni tisztogatások nyilvános színjátékaiban sem 
merült fel, a kegyvesztés, lefokozás, letartóztatás, 
kivégzés egyetlen és legfőbb okává pedig sohasem vált. 
A korrupciós feljelentés és vád vagy a potenciális 
politikai ellenfél informális megzsarolására, 
megfegyelmezésére, fékentartására, lejáratására 
szolgált, vagy pedig - de csak kisebb bűnösök 
esetében! - politikai elvetemültségét alátámasztó) 
moralizáló ,színező elem" maradt. Természetesen a 
visszafogottságnak más oka is lehetett: a leleplezett 
korrupció még visszamenőleg is rossz fényt vetett 
volna a Pártra, a megvesztegethetetlen bolsevik 
hatalomra, amelynek aszketikus ethoszában maguk a 
sztálinista politikusok is hittek. Minden korrupciós vád 


csattanós cáfolata lett volna Sztálin szavainak, 
melyeket még a 30-as években szűk családi körben 
mondott: , A mi politikai vezetőink nincstelenek voltak, 
amikor hatalomra kerültek és mindvégig nincstelenek 
is maradnak, mert őket csak az eszme mozgatja, nem a 
szerzésvágy, ahogy az a kapitalista országokban 
látható. "9 


Hogy a nyilvános kompromat a sztálini korszakban 
milyen kevéssé tartalmazhatott korrupciós vádat, arra 
jó példa a honvédő háború győztes hadvezérének, 
Georgij Zsukovnak az esete.?!! A Zsukov ellen indított, 


210 Sztálin családi körben mondott szavait 1935-ös naplójában idézi 
Marija Szvanidze. In: Joszif Sztálin v objatyijah szemji. Moszkva, 
1993. 178. o. 

21 A Zsukov hadvezéri és erkölcsi tekintélyét lejárató, potenciális 
politikai súlyát meggyöngítő kompromat előzményei a következők. 
1946 áprilisában tartóztatták le a szovjet légiflotta főmarsallját. A. 
Novikovot, akit arra kényszerítenek. hogy Írjon beadványt 
(ténylegesen feljelentést) Sztálinnak, amelyben tájékoztatja Ot 
azokról a ,kártékony beszélgetésekről", amelyeket Zsukovval 
folytatott, s amelyekben Zsukov tiszteletlenül beszélt a 
Főparancsnokról. Ezt követően Zsukovot leváltották honvédelmi 
miniszterhelyettesi posztjáról és Odesszába helyezték át az ottani 
katonai körzet élére. Viktor Abakumov, aki a hírhedt SZMERS (a 
katonai elhárítás) vezetője volt a Honvédelmi Minisztériumban, 
ekkor került a nevét örökösen változtató, rettegett állambiztonsági 
minisztérium  (CSEKA-GPU-NKVD-MVD-MGB-KGB) , élére. A 
történet ettől kezdve új fordulatot vesz: egymás után születnek a 
háborús szovjet ,hadizsákmány" magánfosztogatását részletező 
kompromatok Zsukov néhai tábornokai ellen, s egymást követik a 
letartóztatások. Egyedül Ivan Szerov, aki annak idején az NKVD 
teljes jogú meghatalmazottja volt Németországban Zsukov mellett, 
válaszolt a kompromatra . ellen-kompromattal. 1948. február 8-i 
keltezésű levelében ezt írta Sztálinnak: , Nem szívesen idézem föl 
a nagyszámú tényt, Sztálin elvtárs, amely arról tanúskodik, 
hogyan tömte meg saját zsebeit a hadizsákmány rovására 
Abakumov a háborús években, de néhány esetet kötelességemnek 
tartok jelenteni. Abakumov bizonyára emlékszik még rá, amikor a 
Honvédő Háború alatt egy hadizsákmányt szállító 20 vagonból álló 
szerelvény gördült be Moszkvába, köztük egy egész 
sAbakumovnakx feliratú vagonnal, amelye l jól megpakoltak neki 


de - különféle politikai megfontolásokból - végig nem 
vitt (azaz, csak az informális zsarolásig, lejáratásig és 
megalázásig vitt) hajsza és az alapjául szolgáló, 
legfelső helyről , megrendelt" korrupciós feljelentés 
1993-ig teljesen ismeretlen volt még a szakmai 
nyilvánosság előtt is.? A ,kompromat drámája" - 
megrendelés, korrupciós feljelentés, zsarolás, 
ellenkompromat - mindenesetre már ebben az esetben 
tisztán áll előttünk, és bizonyos értelemben modellérté- 
kű. A döntő különbség a mai kompromatokhoz képest 
az, hogy a dráma a kremli palota, illetve az NKVD falai 
között bontakozik ki, nem a sajtó hasábjain; a cél pedig 
nem a tényleges hatalmi-üzleti, hanem a potenciális 
politikai riválisok eltávolítása. 


A gorbacsovi átmenet idején a  kompromat 
elsősorban a Brezsnyev-kor leválthatatlan és mesésen 
korrupt helyi hatalmasságainak, főként az ázsiai 
szovjet " köztársaságok vezetőinek eltávolítására 
szolgált. A gorbacsovi kompromatban a sztálini- 


buzgó talpnyalói a SZMERS-ből. [...] A Krímben még vérüket 
ontották a Szovjet Hadsereg katonái és tisztjei a Szevasztopol 
felszabadításáért vívott harcban, amikor Abakumov szárnysegédje, 
Kuznyecov (jelenleg Abakumov Ptestőrex) odarepült a helyszínre a 
SZMERS helyi parancsnokához, hogy egy teljes repülőgépet 
rakjanak meg hadizsákmánnyal Abakumov részére... Abakumov 
külföldről beérkező repülőgépeit ma sem engedi átvizsgálni az 
Államvédelmi Minisztérium katonáinak Moszkvában, az ellenőrző 
pontokon, fittyet hányva ily módon annak a kormányrendeletnek, 
amely az ellenőrzést kivétel nélkül minden repülőgépre 
kiterjesztette." Noha Ivan Szerov - az ellene összeállított 
kompromat anyagából kivehetően  - egyike volt a 
leggátlástalanabb . zsákmányszerzőknek,  ellen-kompromatjával 
sikeresen ütötte el az őt ért vádakat, s ezzel megúszta az ügyet. 
Végtére nem követett el politikai bűnt, csak lopott. Magát 
Abakumovot viszont, persze őt sem a hadizsákmány 
megdézsmálása miatt, hanem főbenjáró politikai bűnök vádjával 
csukták le, majd végezték ki pár évvel később. Ld. ehhez: Szilágyi 
Ákos: Korrupció és kompromat anno 1948. In: 2000, 1998. 9. 
szám, 10-22. o. 

brezsnyevi korszakhoz képest új elem volt, hogy az 
inkriminált vezetőket nem főbenjáró politikai, hanem 
súlyos magánbűnök elkövetésével vádolták meg, nem 
árulással és kémkedéssel, hanem, mondjuk a 
gyapottermés eladásából származó haszon vagy állami 
juttatások eltulajdonításával. A kompromat tartalma 
megváltozott (korrupció, magánbűnök), de a politikai 
cél - az új főtitkár hatalmának stabilizálása, a 
megbízhatatlan politikai kíséret helyébe új, hűséges 
kíséret — toborzása, n — birodalom 6 egységének 
megszilárdítása -, változatlanul szovjet maradt. 


A Szovjetunió összeomlását követő korszakban a 
kompromat megváltozott tartalmához , fölzárkóztak" a 
célok is. Mostantól a  magánbűnöket leleplező 
kompromatok elsősorban magáncélok szolgálatában 
álltak, függetlenül attól, hogy ennek milyen politikai 
jelentést adtak, és hogy a ,kompromatok háborúját" 
(,vojna kompromatov") a központi hatalom és az 
ellenzék retorikájában egyaránt a korrupció ellenes 
küzdelem morális pátosza lengte be. A kompromat 
mint a politikai harc leghatásosabb eszköze 1993 
áprilisában jelent meg az orosz politikai élet színpadán, 
amikor Alekszandr Ruckoj, Jelcin akkori alelnöke a 
komikumot súroló teatralitással ,11 bőrönd kompro- 
mattal" fenyegette meg Jelcin politikai kíséretét. 
Természetesen, mindjárt  — ezután, egy rakás 
, elltnkompromat" zúdult szegény fejére, úgyhogy a 
bőröndök, ha egyáltalán léteztek, azóta sem tárták fel 
sötét és titokzatos tartalmukat. Így hát Ruckoj áprilisi 
kompromatját ellenkompromat, majd az év 
szeptemberében politikai sakk-matt, októberben pedig 
, tank-matt" követte a moszkvai Fehér Ház előtt. 


A ,kompromatok háborúja" azonban ritkán csap át 
efféle anakronisztikus an modern  jelenetekbe: 
vérontásba é, utcai lövöldözésbe. Idővel e téren is 
,finomult a kín": mondjuk, ,ágyúval nem lőnek ma 


már" a moszkvai polgármesteri hivatalra. 1999 
decemberében, a dumaválasztások finisében nem 
ágyúcsövekből, hanem az internetről zúdult 
megsemmisítő . kompromattűz  Luzskovra és a 
, moszkvai családra". Luzskov, Jakovlev, Primakov, akik 
feltehetőleg szerepet játszottak benne, hogy a , kremli 
család"  — korrupció- és  pénzmosásgyanús ügyei 
(Mabetex-botrány, Bank of New York-ügy stb.) a 
nyugati — nyilvánosság — elé kerültek, — ugyanúgy 
megkapták a maguk szép, nagy kompromatjait a 
Kremltől, mint annak idején  Ruckoj. Igaz, a 
csecsenföldi háború újrakezdését tekinthetjük úgy, 
mint a moszkvai kompromatok háborújának átcsapását 
Igazi háborúba, mint egyfajta ultima ratiót. A második 
csecsenföldi háború kitörését a szembenálló felek - pro 
és kontra - azonnal megpróbálták kompromatként 
kijátszani egymás ellen. A Luzskov-Primakov tábor 
többnyire a ,ti vagytok a házrobbantók!" vagy a 
, csecsenek pénzelői" vádakhoz gyűjtött kompromittáló 
anyagot, a Jelcin-tábor pedig a ,ti vagytok a csecsenek 
szekértolói" vagy , lepénzeltjei" vádat vagdosta ilyen- 
olyan kompromittáló adatok és dokumentumok 
kíséretében a moszkvai csapat és média-szekértolóik - 
főleg az NIV-t ellenőrző oligarcha, Guszinszkij - 
fejéhez. . A  — házrobbantások nyomán kialakult 
háborúpárti közhangulatban azonban a kompromatok 
háborújának ez a frontja érdektelen maradt: ezekkel a 
fantasztikum (s egyben bizonyára a valóság) határát 
súroló ,nagy kompromatokkal" nemigen lehetett a 
széles közvéleményt befolyásolni.2"? A 
lakóházrobbantásokat, bárhogy igyekeztek is, a 
szembenálló hatalmi csoportok sehogy sem tudták 


213 Ld. ehhez többek között: Borisz Kagarlickij: Sz tyerrorisztami 
nye razgovarivajem. No pomogajem? - Verszij vzrivov domov v 
Rosszii. In: Novaja Gazeta, 2000. január 24. (3) Pavel Volosin: Sto 
bilo v Rjazanyi: Szahar ili hexogen? In: Novaja Gazeta, 2000. 
február 14. (6) 


meggyőzően egymás nyakába varrni. A félelmi hisztéria 
egyetlen vágyban egyesítette a lakosságot: jöjjön végre 
valaki, aki ennek a lázálomnak véget tud vetni, 
mindegy, honnan, mindegy, milyen áron, függetlenül 
attól, kik voltak az őrület kieszelői és elkövetői: a cse- 
csenek, a GRU (a katonai hírszerzés), az FSZB 
(Szövetségi Biztonsági Szolgálat), a Baszajev fivérek, 
Berezovszkij, Volosin, Kvasnyin, a vezérkari főnök, 
Csubajsz vagy mind együttvéve." A polgári lakosság 
ellen elkövetett merényletek mintegy lehúzták a 
csecsen kérdést az  államideológia  egéből a 
magánember mindennapi életének talajára. Aki a 
, nemzetközi terrorizmus" és az egyébként ténylegesen 
létező csecsenföldi banditizmus megfékezéséért, az 
állampolgárok élethez való jogáért, a közbiztonságért, 
tehát privátcélokért (s nem, mint 1994-95-ben: a 
, csecsen szeparatizmus megfékezéséért", 
, Oroszország területi integritásának 
megvédelmezéséért") meghirdetett háborús akció (és 
közvetve Putyin) ellen lépett fel, az akármilyen 
kompromatot tálalt föl, népszerűtlen lett, aki viszont a 
háború mellett foglalt állást, arra akkor is háramlott 
valami az ,igaz ügy" népszerűségéből, ha a 
kompromatok íÍrontján amúgy nemigen jeleskedett. 
(Például az  ifjúreformerek Kirijenko-Nyemcov- 


24 Közvetlenül magát Putyint - érdekes módon - egyetlen Gu- 
szinszkij médiabirodalmához tartozó lap sem gyanúsította meg n 
robbantásokban való közreműködéssel, noha 1998 nyara óta ő volt 
az FSZB (az elhárítás) igazgatója. Igaz, kétes hírű barátai, a hol 
egymás ellen, hol a közös ellenség ellen élethalálharcot vívó Bere- 
zovszkij és Csubajsz, e két , Putyin-csináló" (vagy legalábbis ilyen 
hírben álló, ilyen hírbe kerülni akaró) klánvezér hosszú és sötét 
árnyékot vetettek őrá is. Ezt az árnyékot azonban valamiért senki 
sem akarta észrevenni. Mint ahogy egyetlen főbenjáró kompromat 
után sem futott egyik érintett sem a bíróságra, hogy elégtételt 
szerezzen. Igaz. csak olyan apróságokkal vádolták egymást, mint a 
moszkvai lakóházak felrobbantása, a dagesztáni csecsen betörés 
megrendelése, a csecsen banditák lepénzelése, pénzmosás, 
orgyilkosság, maffiakapcsolatok... 


Csubajsz-Hakamada vezette választási tömörülése, a 
Jobboldali Erők Szövetsége  háborúpárti húrokat 
pengetett 1999 őszén-telén, és ezért előre is tört a 
választásokon, a Javlinszkij vezette , Jabloko" viszont 
háborúellenes volt és ezért visszaesett.) De ne siessünk 
előre, maradjunk egyelőre még a kompromat általános 


7. [ 


LOKÁLIS KOMPROMAT, 
GLOBALIS KOMPROMAT 


Elvontan nézve nincs lényegbevágó különbség 
, nyugati" és xkeleti" kompromat között. Ez is, az is a 
mediatizált politika új harci eszközeként írható le, itt is, 
ott is politikai fejek kerülnek veszélybe vagy hullanak a 
porba a főbenjáró — magánvétkeket  mediatizáló 
kompromatok súlyos csapásaitól. Ám a kompromatok 
jellegében, a kompromattermelés arányaiban, 
minőségében és  bevetésük  következményeiben 
nagyobb a különbség Nyugat és Kelet között, mint 
valaha. Míg egyik esetben a magánbűnök politikai 
leleplezése elsődlegesen magánérdekek és magáncélok 
szolgálatában áll, a másik esetben elsődlegesen ma is 
hatalmi-politikai érdekeket és célokat (pártpolitikai 
célokat, kormányzati célokat, jól-rosszul felfogott 
közérdeket, államérdeket stb.) követ. E 
megkülönböztetés természetesen tipológiai jellegű. 
Nem lehet minden egyes konkrét esetben elkülöníteni 
a magánérdekek, privát célok világát a politikai 
érdekekétől és társadalmi célokétól. Ettől azonban még 
a szóban forgó különbség létezik, és végső soron a 
, nyugatias" és , keleties" jellegű politikai rendszerek 
különbségére vezethető vissza, amely az 1991 utáni 
világrendszerváltás után sem szűnt meg, ha ma talán 
kevésbé éles és szembeszökő is. 


A ,keleti" és ,nyugati" kompromatokon belül a 
kompromatok tartalmában és irányultságában is igen 


nagy különbségek lehetnek. A mediatizált politikában a 
korrupciós kompromat mellett egyre nagyobb szerepet 
játszik a biopolitikai kompromat. Utóbbiban a politikus 
privátéletének részletei (, normálistól" eltérő szokások, 
fizikai állapot, szexuális kihágás ok), 
privátszenvedélyei, — esetleg — származása válnak 
kompromittáló ténnyé, botránkoztatnak meg, vetnek 
rossz fényt őrá és politikájára. Noha mindkét 
kompromattípus megtalálható a ,keleties" és a 
, nyugatias" típusú politikai életben, a korrupciós 
kompromat az előbbiben dominál, a  biopolitikai 
kompromat pedig az utóbbiban. Élesen és világosan 
mutatkozott meg ez a különbség nemrég a , két nagy" - 
az Egyesült Államok elnöke, Bill Clinton ellen bevetett 
szexuális kompromat és az Oroszország elnöke, Borisz 
Jelcin és családja ellen mozgásba hozott korrupciós 
kompromat különbségében. 


Maga a ,kompromat" szó eredetileg a , korrupciós 
kompromat" jelentésében honosodott meg 
Oroszországban. Jelentése azonban később kibővült: a 
politikai ellenfél (pártpolitikus, közéleti személyiség, 
üzletember) ilyen úron-módon való lejáratásának 
minden esetére alkalmazni kezdték. Ugyhogy ma 
egyaránt  kompromatnak nevezik oroszul azt a 
videofelvételt, amelyen a Jelcin család és magas 
beosztású kremli hivatalnokok svájci bankszámlái után 
nyomozó főügyész, Jurij Szkuratov (avagy egy hozzá 
megtévesztésig hasonló férfiú) ágyban, párnák köze, 
meztelen lányokkal enyeleg, és a svájci Gotthard Bank 
No 182605 DEAN jelzésű Pavel Borogyin, Jekatyerina 
Szileckaja és az időközben elhíresedett Mabetex cég 
feje, Behjet Paccoli nevére kiállított 
bankszámlaszerződés fotókópiáját, hogy csak az elmúlt 
fél évben felpörgetett oroszországi kompromatok közül 
ragadjak ki két példát. 


Irányultság és jelleg tekintetében J/okális és 
globalizált vagy gilokalizált kompromatot 
különböztethetünk meg. Lokális egy kompromat akkor, 
ha sem célját, sem eszközeit, sem politikai hatását 
tekintve nem pörög túl a lokális - regionális vagy 
nemzetállami - érdekek és nyilvánosság körén. Például 
mert ezen a körön kívül senkit nem érdekel, nincs mire 
fölhasználni. Előfordul persze, hogy a helyi szinten 
felpörgetett és már lecsengett kompromatot kis idő 
múltán valaki - a központi hatalom színtereiről vagy 
külföldről - megint előveszi, és a nagy tétekért folyó 
országos vagy globális játszmákban hozza forgalomba. 
Példákért nem kell túl messzire mennünk. Ez történt 
például az oroszországi , oligarcháknak", főként pedig 
Borisz Berezovszkijnak hadat üzenő , ifjúreformerrel", 
Borisz Nyemcovval, amikor 1997 tavaszán 
Csernomirgyin miniszterelnök első helyettesévé 
nevezték ki. Nyizsnyij-Novgorodból, ahol Nyemcov 
korábban kormányzó volt, hirtelen a központi sajtó 
középpontjába perdült Nyemcov egykori barátjának és 
kedvezményezettjének, a sikkasztásért elítélt 
nagyvállalkozónak, Andrej Klimentyevnek 
börtöncellából kicsempészett , videovallomása", amely 
Nyemcov-ellenes kompromatok gyűjteménye volt. Egy 
másik példa 1999 őszéről, a választások előtti ,komp- 
romat-háború" moszkvai frontszakaszáról. Az elnöki 
székre ácsingózó moszkvai polgármestert, Jurij Luzsko- 
vot egy Vlagyimirból fölpörgetett kompromattal szoron- 
gatták meg. A 7Tomiksz című helyi lap dobta be ugyanis 
Jelena Baturina (Luzskov felesége) és két cége - az 
Inteko és Bisztroplaszt - nevét a köztudatba, mikor , A 
Gonosz Birodalma" című cikkében beszámolt a 
Szövetségi Biztonsági Szolgálat Vlagyimirben folyó 
vizsgálatáról. Az eljárás formálisan nem Baturina 
cégei, hanem az alekszandrovszki Alekszbank ellen 
folyt illegális tőkekivitel gyanúja alapján, de Luzskov 
másnap személye ellen irányuló és a Kremlből iniciált 


kompromatként bélyegezte meg felesége nevének 
,meghurcolását". Bizonyos értelemben előre menekült. 
Nem sokkal később pedig azzal vágott vissza egy 
sajtóértekezleten a  Kremlnek, hogy Jelcin vagy 
bírósághoz fordul elégtételért a nyugati lapokban őt és 
családját ért korrupciós vádakkal szemben, vagy 
Luzskov kénytelen lesz mindazt igaznak tekinteni, ami 
a nyugati lapokban ezzel kapcsolatban megjelent. Ez a 
kijelentés tulajdonképpen közvetett ellenkompromat 
volt, amire — persze — újabb  ellenkompromatok 
következtek a Luzskov család Moszkva Bankon 
keresztül bonyolított fényűző külföldi vásárlásairól, 
főként pedig az Orosz Föld Bankról (Ruszkij Zemelnij 
Bank), amelynek élén az Inteko cég vezetősége, azaz a 
polgármester rokonai (fia, felesége, felesége bátyja) 
állnak, és amelyet valamilyen okból a főváros legfőbb 
pénzügyi intézménye, a Moszkva Bank vásárolt meg, 
igazgatótanácsában azonban elfelejtette képviseltetni 
magát. 


A közelgő parlamenti választások és 
elnökválasztás előestéjén ez a Vlagyimirban, tehát 
helyi szinten megjelent kompromat pillanatok alatt a 
politikai élet központi színterére pörgött föl. 
(Valószínűleg már eleve azért jelent meg helyi szinten, 
mert a központból a rivális politikai csoport valamelyik 
tagja — megrendelte.) Persze, a  Luzskov-ellenes 
kompromatok  robbanóerejét össze sem lehet 


hasonlítani a Jelcin és családja ellen - a rivális 
oroszországi tulajdonosi és hatalomra törő politikai 
csoportok által nemzetközi szintre - felpörgetett 


kompromatokkal (svájci bankszámla és nevükre 
kiállított vásárlókártyák, a New York Bankban 
feltételezett pénzmosás, Jelcin vejének nevére szóló 
bankszámla sok millió dollárral stb.). Igaz, a , család" 
ellen irányuló kompromatok sem voltak teljesen újak, a 
moszkvai sajtó akkor már fél éve rágódott rajtuk, ám 
nemzetközi felpörgetésükre csak akkor került sor 


amikor nemcsak a rivális klánok, de bizonyos nyugati 
politikai és üzleti körök is biztonsági kockázatként 
kezdték felfogni Jelcin oligarchikus klánjának 2000 
utáni hatalmon maradását, nem beszélve arról, hogy a 
közelgő amerikai elnökválasztási küzdelemben a Kreml 
,pénzmosási ügyeit" remekül föl lehetett használni 
Clinton és Gore ellen ,végzetesen rövidlátó" 
Oroszország-politikájuk megsemmisítő kritikájára. 


A lokális kompromat esetében a politikai ellenfél 
helyben van és helyben kell legyőzni, függetlenül attól, 
hogy a ,számlát" a központi hatalom vagy a helyi 
hatalom szereplői kívánják-e neki ezen a módon 
benyújtani. Általános szabály, hogy az országos 
médiumokat befolyása és ellenőrzése alatt tartó 
politikai — központból " könnyebb  — kompromatokkal 
harcolni a helyi hatalom ellen, mint a helyi hatalom alig 
mediatizált színtereiről a központi állam ellen. Nem is 
igen fordult elő az elmúlt hét-nyolc évben, hogy 
kormányzók, kisvárosi polgármesterek, helyi 
hatalmasságok magáncéljaik érdekében a központi - 
moszkvai vagy kremli - döntéshozókat kompromattal 
próbálták volna megzsarolni vagy lejáratni. A helyi 
kompromatokat is jobbára a központi - moszkvai vagy 
kremli - elit tagjai vetették be egymás ellen, arról nem 
is beszélve, hogy helyi kompromatpiacok sem igen 
alakultak ki. A kompromatpiac Moszkvában van, ott 
van tehát, ahol a pénz és a hatalom. 


A lokális kompromatok az információs piacot uraló 
médiabirodalmak közreműködésével bármikor felpör- 
gethetők Moszkváig vagy akár Washingtoni g is. Nem 
meglepő ezek után, ha a nagy politikai és tulajdonosi 
csoportok kompromatgyűjtő ,szenvedélye" nem ismer 
határt és a helyi kompromatok gyűjtésére is kiterjed. 
Egész szolgáltatóipar épült már rá a kompromat- 
gyártásra, és természetesen a terhelő adatok gyűjtése 
nem mindig legális eszközökkel folyik. A szóban forgó 


cégek csak akkor kerülnek reflektorfénybe, ha 
megrendelőik vagy üzemeltetőik , lebuknak", ha maga 
a kompromatgyűjtés válik kompromattá. Jellemző 
példája ennek az Atoll őrző-védő magáncég esete, 
amelynek irodájában Jurij Szkuratov - a svácji 
Mabetex-botrányt követően felfüggesztett, de a 
Szövetségi Tanács és a Duma hozzájárulásának 
hiányában sokáig le nem váltott - orosz főügyész 
rendelt el házkutatást. Az Atoll állítólag Borisz 
Berezovszkijnak, a Jelcin-udvar és az oroszországi 
üzleti élet egyik legbefolyásosabb és nem épp 
feddhetetlen hírben álló alakjának megbízásából is 
gyűjtött kompromatokat. ?? Hogy milyen természetű 
információkra volt kíváncsi Berezovszkij, az kiderül 
Nyikolaj Kovaljov, a Szövetségi Biztonsági Szolgálat 
(FSZB) - 1998 júliujrában éppen  Berezovszkij 
közreműködésével menesztett?" - igazgatója szavaiból: 


215 Maga a főügyész egy felfüggesztése után készült interjúban így 
beszél erről: ,,...az Atoll magánbeszélgetések illegális lehall- 
gatásával és rögzítésével és más jellegű kompromatok gyűjtésével 
foglalkozott. Olyan információink is vannak, hogy Berezovszkijnak 
köze volt az Atollhoz, ő biztosította a cég számára a technikai 
berendezkedéseket és a számítógépeket. A házkutatás során az 
Atollban nagy mennyiségű törvénytelen eszközökkel gyűjtött 
információt találtak és vittek el. Az érdekes az, hogy ezt az 
információt sokáig a RUOP-nál (Szervezett Bűnözés Elleni Harc 
Hivatala) őrizték és halogatták átadását a Főügyészségnek. Nem 
kizárt, hogy ez idő alatt sok minden eltűnt az anyagból. Mikor az 
Atoll anyagát az ügyészség végre megkapta, a benne foglalt 
információkról hivatalos feljegyzés készült. Ezzel a feljegyzéssel 
már nem volt módom megismerkedni, de azt tudom, hogy az Atoll 
által összegyűjtött kompromat rendkívül bőséges volt. (Jurij 
Szkuratov: Ja znaju, sto ocseny bolsije ljugyi okazsutsza na 
szkamje podszugyimih? - In: Szoversenno Szekretno, 1999. 6. 
szám, 5. o.) ; 

216 Az 1998-ban rövid időre a FÁK végrehajtó bizottsági titkárává 
kinevezett, a Jelcin családhoz közelálló üzletember-politikus, 
akinek bizonyos vállalkozásait a Szövetségi Biztonsági Szolgálat 
ekkor már javában vizsgálta, nemcsak a Szolgálat igazgatójának, 
Kovaljovnak puccsszerű menesztését érte el (helyére egyébként a 
későbbi kormányfőt, Vlagyimir Putyint nevezték ki ekkor), de a 


,1998 elején a biztonsági szolgálat tervet dolgozott ki a 
külföldre síbolt oroszországi pénzek visszaszerzésére. 
Aktivizáltuk tevékenységünket: nagyon szoros együtt- 
működést alakítottunk ki a Főügyészséggel és egy sor 
külföldi biztonsági szolgálattal. 33 országban állapod- 
tunk meg kollégáinkkal a kölcsönös együttműködésről, 
nagyon szoros kapcsolatba léptünk Svájc, 
Németország, — Ausztria, az Egyesült Államok 
titkosszolgálataival. És már az első konkrét 
eredmények is kezdtek megmutatkozni. Ez volt az a 
pillanat, amikor menesztettek engem, méghozzá Borisz 
Berezovszkij hathatós közreműködésével. Leváltásom 
előzményei négy hónappal korábbra nyúlnak vissza. 
Egy szép nap beállított hozzám, a Lubjankára Borisz 
Abramovics, és udvariasan javaslatot tett bizonyos 
kádercserékre, majd az operatív munkát illetően is 
korrekciókat javasolt. Javasolta többek között, hogy 
álljunk rá konkrét politikusok megfigyelésére. A 
válaszom kategorikus volt: Borisz  Abramovics, 
mondtam neki, ha önt fogják kinevezni az FSZB 
igazgatójának - és az ön kapcsolatai mellett ez igazán 
nem elérhetetlen - üljön be ide, a karosszékembe és 
dirigáljon. De amíg én vagyok itt az igazgató, addig én 
hozom a döntéseket. Ha engedek Berezovszkijnak, az 
gyakorlatilag azt jelenti, mintha lemondtam volna az 
igazgatói tisztemről, és ő irányítja az FSZB-t... 


gazdasági hírszerző osztály vezetőjének) Alekszej Puskarenkónak 
a felmentését is, aki az Atoll ügyével foglalkozott, továbbá a 
stratégiai objektumok biztonságát felügyelő hírszerzés; osztály 
parancsnokának, Mihail Dedjuhinnak a menesztését, aki viszont 
Berezovszkij egyik cégér, az Andavát vizsgálta. Mindezekben az 
ügyekben Jurij Szkuratov folytatta a vizsgálatot, egészen 1999. 
februári felfüggesztéséig, amikor is eljutott a svájci Mabetex 
cégig, és a korrupciós szálak már egyenesen a Kremlbe vezettek. 
Ezt nem sokkal Primakov leváltása és a főügyészség által - az 
éppen Párizsban tartózkodó -  Berezovszkij ellen kiadott 
letartóztatási parancs visszavonása követte, majd a habozó 
Sztyepasin rövid kormányfősége után a már bevált politikai 
mentőöv - Putyin - bevetése. 


Mellesleg, találkozásunk során még valamit mondott: 
sNézze, nagyon szép, hogy maga nem fogad el pénzt 
senkitől - ezt teljes bizonyossággal tudjuk, adataink 
hitelesek, magával kapcsolatban senki semmi ilyesmit 
nem tudott mondani, jóllehet más föderatív szintű 
vezetőkről vannak ilyen anyagok a kezünkben.x 
Gondolom magamban: sNa, szépen vagyunk! Beállít 
hozzám egy Berezovszkij nevű üzletember és közli, 
hogy  megfigyeltetette a Szövetségi Biztonsági 
Szolgálat (FSZB) igazgatóját, mármint engem. c Nem 
sokkal ezután elnökünk Berezovszkijt nevezte ki a FAK 
végrehajtó bizottsági titkárának. Mindjárt tudtam, 
hogy már nem sokáig vagyok itt igazgató. Mihelyt 
Borisz Abramovics rájött, hogy a biztonsági szolgálatok 
munkája az ő biztonságát fenyegeti, mindent 
elkövetett, hogy biztosítsa magát ellenünk. Mára 
mindenkit eltávolítottak azok közül, akik az ő 
tevékenysége után nyomoztak. Az én menesztésemre 
július 25-én került sor, amikor Kirijenko akkori 
kormányfő  villámlátogatásra elrepült  Sujszkaja 
Csupába, ahol Jelcin pihent. Estére már vissza is jött az 
aláírt ukázzal."?!" 


Minél több  kompromat van valakinek a 
tarsolyában, annál hatalmasabbnak és védettebbnek 
érezheti magát (bármely ellene bevetett kompromatra 
kellő súlyú ellenkompromattal tud válaszolni), és 
persze annál könnyebben lendülhet támadásba bárki 
ellen, mert annál több hivatalnokra, politikusra, üzleti 
riválisra tud nyomást gyakorolni, politikai döntéseket 
elhalasztani vagy kicsikarni, saját érdekében 
befolyásolni vagy módosítani, versenytársakat, üzleti 
riválisokat térdre vagy legalábbis visszalépésre 
kényszeríteni.?!§ 

Globálissá általában akkor válik egy lokális 
kompromat, ha maga a , locus" elég érdekes, tartósan 
vagy egy pillanatra súlya, presztízs e, befolyása lesz 
( , világhatalmi" és regionális hatalmi központok vagy 
válságközpontok esetében), vagy ha kellő súlyú 
médiahatalommal rendelkeznek azok a politikai és 
üzleti erők, amelyeknek érdekükben áll a lokális 
kompromat felpörgetése. (Mellékes, hogy ezt pusztán 
magánérdekek diktálják-e vagy jól-rosszul felfogott 
állam érdek. Legtöbbször persze a különféle érdekek 
szövevényesen összefonódnak, és szinte lehetetlen 
megállapítani, melyik dominál melyik fölött, mondjuk 
egy multinacionális óriásvállalatnak válik-e javára a 
globalizált , kompromat, vagy valamely állam 
biztonságpolitikai érdekeinek felel-e meg inkább.) 


AZ , ÍRÓK ÜGYE" 


A kompromat előnyös vonásainak egyike, hogy 
megszemélyesíti a korrupciót. Azt a látszatot kelti, 
mintha a korrupció minden további nélkül megfogható 
lenne, sőt, a korrupciós vád megfogalmazásával és 
kihirdetésével ténye már bizonyítást is nyert volna. Ez 
a látszat kétségkívül megnyerő és népszerű, főként 
pedig eltereli a figyelmet a strukturális korrupció 
rákfenéjéről, amelyet ilyen módon sem megfogni, sem 
felmutatni nem lehet, már csak azért sem, mert ebben 
az esetben szinte mindenki szem a strukturális 
korrupció láncában. A láncot pedig csak az értelem, s 
nem a jupiterlámpák fényében lehet megpillantani. Az 
értelem fénye azonban, tudvalevőleg kellemetlen. 
Bántja a szemet. 


A kompromat Oroszországban igen gyakran 
irányult olyan politikusok, főhivatalnokok lejáratására 

vagy megbuktatására és eltávolítására, akik valóban 
elkövettek ilyen-olyan disznóságokat, visszaéléseket, 
inkorrektségeket, de a struktúrát alkotó kriminális 
korrupcióban nem vettek részt, sőt, a közjó érdekében, 
valódi politikai céloktól vezettetve (a jogállam 
erősítése, a törvény előtti egyenlőség elvének 
betartatása, a nemzetközi normák meghonosítása, a 
piaci versenyfeltételek biztosítása, a piac 
demonopolizálása stb.) egyenesen harcoltak a tulaj- 
donosi és hatalmi pozíciók összefonódása, a korrupciós 
struktúrák, a politikai-tulajdonosi klánképződmények, 
oligarchikus csoportok,  , keresztapák" kriminális 
önkénye ellen. 


Innen nézve, az , írók ügye" (,gyelo piszatyelej"), 
vagyis az , ifjúreformerek" pétervári csapatába tartozó 
Alfred Koh, Anatolij Csubajsz és társai esete egy 
készülő "— könyvükért kapott  ,gyanúsan magas 
honoráriummal!l" tipikusan eseti korrupció volt. Az eset 
, leleplezése" viszont, miközben a korrupció elleni 
elszánt harc látszatát keltette, valójában a strukturális 
korrupció ellen megindult politikai harc leszerelésére 
irányult. Kohnak, az Állami Vagyonügynökség akkori 
vezetőjének nyilvánvalóan a , Szvajzinveszt" (az orosz 
, Matáv") üzleti és nem korporatív alapon lebonyolított 
privatizációja miatt kellett , megfizetnie". Elkövette 
ugyanis azt a ,pimaszságot", hogy a versenypályázaton 
,botrányos módon" nem - az akkor épp barátságban 
levő - Borisz Berezovszkij és Vlagyimir Guszinszkij 
üzleti csoportját részesítette előnyben, hanem azt a 
tulajdonosi csoportot (a Soros Györggyel szövetkezett 
ONEKSZIM Bankot), amely egész egyszerűen nagyobb 
összeget ajánlott a szóban forgó állami tulajdonért. 
Ebből az alkalomból a verseny vesztese, Borisz 
Berezovszkij kis híján ,nemzetárulással" vádolta 
Csubajszékat, mondván, ,idegen kézre" játszották a 
, nemzeti vagyont", többet ért nekik pár száz millió 
dollár annál, hogy az orosz távközlési rendszer , orosz" 


maradjon (értsd: a rosszabb üzletet ajánló Guszinszkij 
és Berezovszkij , orosz" kezébe kerüljön). 


Érdemes felidézni, hogyan emlékszik vissza erre a 
valóban sorsfordító - az 1998-as augusztusi vég 
kezdetét előrevetítő - esetre ama , idegen kezek" egyik 
tulajdonosa, — Soros György 2000 elején:  ,A 
Szvjazinveszt privatizációja volt az első igazi 
versenypályázat, amelyben az állam nem járt rosszul. 
Bár az ár magas volt - csaknem 2 milliárd dollár -, s 
ennek közel felét az én tőkealapjaimból fedeztük, úgy 
gondoltam, hogy ez jó befektetésnek bizonyulhat, ha 
Oroszországban mégiscsak sikeres lesz az áttérés a 
rablókapitalizmusról a jogrenden alapuló kapitaliz- 
musba. Sajnos, a valóságban minden másképp történt. 
Ez az aukció lett annak az oligarchák között kitört 
kíméletlen összecsapásnak az előjátéka, amely aztán 
alvilági leszámolásokba torkollott. Némely oligarchák 
ugyan készen álltak az áttérésre, de mások hevesen 
ellene szegültek, mivel a jog játékszabályai között nem 
lehettek volna sikeresek. A fő ellenző Borisz Bere- 
zovszkij volt. Azzal fenyegetőzött, hogy felrobbantja a 
kialakult helyzetet, ha nem kapja meg, ami jár neki 
(mármint azért, amit Jelcin újraválasztásába fektetett, 
és amiről megállapodott Csubajsszal - Sz. A.)... 
Berezovszkij kompromatgyűjtési kampányt indított, és 
nyilvánosságra hozta azt a tényt, hogy Csubajsz 90 
ezer dolláros honoráriumot kapott egy még meg sem 
írt könyv egyetlen fejezetéért. Ez a honorárium 
lényegében megfelelt annak az összegnek, amelyet 
Csubajsz az oligarcháktól kapott Jelcin választási 
kampányának levezényléséért. A kirobbant harc 
meggyöngítette Csubajszot, le kellett mondania a 
közügyek intézéséről."2!9 A Koh-ellenes ,kompromat" is 
abban állt, hogy a privatizációban alulmaradt két 

oligarcha, Berezovszkij és Guszinszkij lapjaiban és 
televíziós csatornáin nyilvánosságra hozták annak a 
szerződésnek a fénymásolatát, amely szerint Kohnak 
egy svájci kiadó busás honoráriumot (100 ezer dollárt) 
fizetett ki még meg sem írt könyve kéziratáért.??" 
(Hasonló volumenű honoráriumot egyébként számos, 
igaz, sokkal nevesebb orosz politikus könyvéért fizettek 
már nyugati kiadók.??!) 


A kompromatnak - mint rendesen - az , írók ügye" 
esetében sem lett jogi következménye: bűnvádi eljárás 
megfelelő bizonyítékok hiányában nem indult, a 
közvélemény erkölcsi ítéletét azonban nem lehetett 
megfellebbezni. Az érintetteknek távozniuk kellett 
politikai posztjaikról, és a monetarista liberálisok, az 
úgynevezett , ifjúreformerek" oligarchaellenes rohama 
ezzel megtört. A kompromat betöltötte hivatását. Az 
, írók ügyében" az eseti korrupció vélelmezés e - rövid 
távú politikai használt túlmenően - arra is jó volt, hogy 
elfedje a strukturális korrupciót. Az a politikai csoport 
(Csubajsz , ifjúreformerei"), amelyre e ,kompromatok" 
- meglehet, nem alaptalanul sötét árnyékot vetettek, 
éppen azzal tette magát nevezetessé, hogy nyílt és 
határozott harcot indított a strukturális korrupció, a 
, KKK" oligarchái ellen. Azok az erők viszont, amelyek a 
,bűnbe esett" közhivatalnokok és politikusok nyakát 
,korrupciós szennyesük" kiteregetésével igyekeztek 
kitörni, éppen annak a strukturális korrupciónak a 
főszereplői voltak, amely ellen a korrupcióval vádolt 
politikusok megpróbálták felvenni a harcot, s ez 

221 Így Borisz Jelcin egyik könyvéért 240 ezer dollárt, Mihail 
Gorbacsov csak első könyvéért 114 ezer dollárt, összességében 
pedig közel 1 millió dollárt kapott idáig könyvei kiadásáért. 
Alekszandr Korzsakov 80 ezer dollárt keresett könyvével, Borisz 
Nyemcov 70 ezret, Alekszandr Lebegy viszont csak 25 ezret, noha 
könyvének kiadója és terjesztője 600-800 ezer dollárt nyert rajta. 


egyszer nem retorikával, hanem a jogállam eszközeivel: 
a tulajdon és hatalom strukturális szétválasztásával, a 
mindenkire kötelező játékszabályok bevezetésével, a 
privilégiumok  — megszüntetésével, a csődtörvény 
alkalmazásával, az adófegyelem megszilárdításával, a 
privatizáció és a közbeszerzések pályázati alapra 
helyezésével, az államkincstár meg teremtésével stb., 
stb. A kompromatok háborújában azonban súlyos 
vérveszteséget szenvedtek. Meggyengülésük egyik fő 
oka lett az 1998-as pénzügyi krachnak, amely aztán 
végképpen kompromittálta őket a politikai életben. 


Persze, ha a strukturális korrupció legfőbb 
szereplőinek, az úgynevezett  oligarcháknak a 
korrupciós ügyleteit a nemzetközi nyilvánosság színe 
előtt teregetik ki, vagyis a helyi kompromat 
globalizálódik, a védekezés általában megmarad a 
retorika szintjén: ,így akarják bizonyos nyugati körök 
rossz hírbe hozni Oroszországot", magyarán: , rontani 
az országképet". Mert az ország képe: ,mi vagyunk". 
Mert az elcsúfított képű Oroszország visszariasztja a 
nyugati befektetőket. Mert így hátrányba szorítható a 
világpiacon. Mert a nemzetközi kompromatokkal 
, megzsarolt" orosz politikusok kénytelenek lesznek 
leszámolni a derék, népben-nemzetben, de legalábbis 
orosz sorskérdésekben gondolkodó nemzeti 
oligarchákkal, és akkor rögvest helyükbe lépnek az 
,idegen szívű", multinacionális oligarchák, az pedig 
Oroszország halálával lenne egyenlő. E retorika 
természetesen nem válaszolja meg azokat a kézen 
fekvő kérdéseket, hogy vajon tíz éve egyfolytában tény- 
leg csak a , csúfra festett" országkép riasztja-e vissza a 
nyugati befektetőket Oroszországtól, vagy esetleg 
valami más"? Hogy vajon a világ külkereskedelmében 
fél százalékkal részesedő Oroszország csakugyan olyan 
sokat oszt és szoroz-e a világpiacon? S hogy vajon a 
multiktól megszállt Közép-Európa, ahol a , nemzeti 
oligarchák" labdába se rúghattak, hogyan lehet már 


évek óta növekedési pályán (mégpedig úgy, hogy e 
növekedésből a multik igencsak kiveszik a részüket, 
Magyarországon például, 1999-ben 4,596-ból 3,596-kal), 
míg Oroszországban, ahol mind ez idáig a Berezovszkij 
típusú ,nemzeti" oligarchák uralkodtak, hivatalos 
adatok szerint még 1999-ben is havi egymilliárd dollár 
áramlott ki az országból, minimális gazdasági növe- 
kedés legfeljebb az előző tíz év totális hanyatlásához 
képest figyelhető meg, a GDP pedig (200-210 milliárd 
dollár) legutóbb már kisebb volt, mint Magyarország és 
Lengyelország együttes GDP-je (524166 — 218 milliárd 
dollár)? 


:KOMPROMAT OROSZORSZÁG ELLEN" 


Kétségtelen, , hogy a létező Oroszország 
kriminalizálása, uralmi elitjének morális 
, megbélyegzése" (maffiokrácia, bandokrácia, 
korrupcionizmus, — pénzmosási ügyek) manapság 
visszatérő motívumok a világsajtóban. S kétségtelen az 
is, hogy akár költségvetési pénzekért kuncsorgó 
nyugati (főleg amerikai) biztonsági szolgálatok kiszivá- 
rogtatott vészjelentéseiből hullanak alá ezek a motívu- 
mok a nemzetközi sajtó asztalára, akár egymás 
egzisztenciájára, piacára, hatalmára fenekedő helyi és 
nemzetközi tulajdonosi csoportok, politikai klánok, 
netán  — maffiák kompromattá gyűrt korrupciós 
üzelmeinek feltárása nyomán kerülnek is elő, 
óhatatlanul globális  , ország"-kompromatként is 
funkcionálnak. Így lett Oroszország a nyugati sajtóban 
a , maffia országa". 


Konkrét  — bűnügyek, korrupciós botrányok, 
pénzmosási műveletek egyetlen kalap alá vonása és 
,Oország"-kompromatként  — való általánosítása a 
világsajtóban sohasem ,, puszta véletlen műve, ahogy 
nem is a megvesztegethetetlen vagy szenzációhajhász 
újságírás kivívott diadala. Az ilyen ,ország"-kom- 


promatok időzítése, jellege és irányultsága azt mutatja, 
hogy nem véletlenszerűen egymás mellé került rossz 
hírekről " vagy egy-egy újságíró , túlfeszített 
lényeglátásáról" van szó ilyenkor,??? hanem tudatosan 
tervezett kampányokról, melyek vagy arra irányulnak, 
hogy Oroszország nagyhatalmi - világpolitikai és regio- 
nális - szerepvállalását megkérdőjelezzék, vagy arra, 
hogy az orosz politikában és gazdaságban eluralkodott 
félkriminális klánok erejét, esetleg az egész fennálló 
rezsimet meggyöngítsék, mert fennmaradásuk és 
további erősödésük a Nyugat számára növekvő 
biztonságpolitikai kockázatot jelent. 


Innen nézve jellemző lehet, milyen érvekkel 
hárította el a , kriminális korrupció" Oroszországot 
egyetemlegesen kompromittáló vádját az oroszországi 


222 Sok efféle ,ország"-kompromat futott már be Magyarország 
címére is, csak persze horderejük és térjük össze sem hasonlít 
ható az Oroszország címére beérkezett globális komproma 
tokéval. Kis ország - kis kompromat, nagy ország - nagy 
kompromat. Ugyancsak megfigyelhet ő nálunk is a hatalmon levők 
ama reflexe, mellyel a saját, címükre - tehát az éppen működő, 
ilyen-olyan döntéseket hozó kormány címére - érkezett kritikát, 
rosszallást, tiltakozást, dörgedelmet, óvást úgy állítják be, mint 
,Oország"-kompromatot, amely tehát nem egy pártot, politikai 
csoportot, konkrét politikai személyiséget, hanem az egész 
országot, a  ,nemzetet" stb. tünteti fel rossz színben: 
kompromittálja. Más kérdés természetesen, hogy az a kritika - a 
legszenvedélyesebbet és legelfogultabbat is beleértve -, amelyet 
egy ország saját állampolgárai fogalmaznak meg a fennálló 
viszonyokkal, uralmi gyakorlatokkal szemben, másként cseng a 
helyiek fülében, mint ha szó szerint átvéve akár, kívülről 
fogalmazzák meg mások, beleértve ebbe a nemzetközi sajtót és 
külföldi államok politikai instanciáit is. Ismerjük a régi angol 
mondást: Wrong or not, my country. Ebből is kitetszik, hogy a 
politikai manipuláció lehetősége ilyen esetekben szinte 
kimenthetetlen: a szolidaritás érzése és az előítéletek minden 
nehézség nélkül kijátszhatók a konkrét igazsággal szemben, akár 
hibák" elkövető, nemzetközi normákat megsértő politikai, akár 
korrupciós vagy egyéb bűnöket elkövető tulajdonosi csoportok 
játsszák ki éppen saját védelmükben. 


strukturális korrupciót megtestesítő egyik 
legismertebb oligarcha, Borisz Berezovszkij, éppen 
akkor, amikor odahaza az ,írók ügyét" bedobta. A 
washingtoni Stratégiai és Nemzetközi Kutatások 
Központjának ,Az oroszországi szervezett bűnözés" 
címmel 1997 nyarán közreadott (csupa egykori CIA- 
vezető által írt, illetve szerkesztett) jelentése úgy 
jellemzi az orosz államot, mint bűnözők szindikátusát, 
amelyet a korrumpálódott bürokraták, politikusok és 
üzletemberek tartanak ellenőrzésük alatt, mint olyan 
államot, amellyel lehetetlen lesz normális 
kapcsolatokat fenntartani".?? Berezovszkij lapjának a 
washingtoni jelentéshez fűzött erősen érdekmotivált 
(látszólag  állam-, valójában  magánérdek-motivált) 
kommentárja persze joggal utalt a jelentés mögött 
meghúzódó tendenciára, a kitapintható ellenérdekre: 
, A washingtoni jelentés teljesen valóságos tényeken 
alapul, amit egyébként az Oroszországi Föderáció 
elnöki — szóvivője, — Szergej — Jasztrzsembszkij is 
megerősített, mikor azt mondta: az oroszországi 
társadalom kriminalizálódásának veszélye fennáll, ám 
ez távolról sem öltött globális jellegetx. Az orosz maffia 
mindenhatóságáról szóló tézis, amely kezd a nyugati 
tömegközlési médiumok kedvenc témájává válni, arra 
szolgál, hogy leértékeljék Oroszország piaci státusát. 
Oroszországban nagyon is tisztában vannak az ország 
kriminalizálódásának veszélyével. Az utóbbi napokban 
erről több ízben is beszélt Borisz Jelcin. Tegnap a 
Legfelső  Döntőbíróság elnöke, Venjamin Jakovlev 
kijelentette, hogy? Oroszország gazdaságában a kel- 
leténél nagyobb arányban van jelen a kriminalitásc. 
[..17 Alighanem sok mindent megvilágít 
Jasztrzsembszkij úrnak az a kijelentése, miszerint úgy 
látszik, hogy mára a xkriminális Oroszországc nyugati 


223 Idézik: Tatjana Koskarjova, Rusztam Narzikulov: Nyecsa na 

kliséje váltotta fel a jugoszláv mintára xszéteső 
Oroszországc tegnapi kliséjét."23 A nyugati sajtóban 
kialakult Oroszország-klisék természetesen 
érdekmotiváltak. Azok voltak, azok ma is, és a jövőben 
is azok maradnak. A kipécézett , washingtoni jelentés" 
sem képez kivételt ez alól. A kérdés mindössze az: 
milyen érdekről van szó minden egyes konkrét 
esetben? A Nyugat vagy egy nyugati politikai 
szervezet, államirányítási ág stb., önző különérdekéről- 
e csupán (nyilván van erre is példa), vagy többről és 
másról is? Adott esetben ugyanis a szóban forgó 
nyugati érdek - és ezen a ponton csúsztatott 
meredeken Berezovszkij sajtója - nem az új orosz állam 
gazdasági pozícióinak, hanem sokkal inkább az államot 
saját vállalkozásának tekintő és a világgazdaságra is 
veszélyt jelentő kriminális-oligarchikus struktúráknak a 
megtörésére irányult. Egyfelől tehát feltehetően 
multinacionális érdekek és a gazdasági globalizáció 
érdeke, másfelől azonban a nyugati és nemzetközi 
biztonsági érdekek fogalmazódtak meg a vádban. Az 
orosz oligarchák az orosz államérdekkel takaróztak, 
jóllehet azt elsősorban éppen ők vették semmibe és ők 
fenyegették leginkább. Nemhiába vezette föl az idézett 
cikkben az inkriminált , washingtoni jelentést" a 
fentebb már idézett főbenjáró eseti korrupció drámai 
tálalása. A százezer dolláros svájci honorárium esete 
Alfred Kohhal mint igazi korrupció került szembe a 
strukturális korrupció vad nyugati fantazmájával. 
Ilyetenképp, , arról írjanak inkább, hogy a Koh (sőt, 
egyenesen a maguk Kohjacx) lop". (Akár a régi szép 
szovjet idők sajtójában, amikor a totalitárius diktatúra 
jogsértéseit leleplező nyugati újságíróknak azt üzenték 
szovjet kollégáik: ,azt írják meg inkább, hogy 
maguknál meg verik a négereket!") Ez a korrupció! - 
sugallta a cikk, nem pedig az, amiről az amerikaiak és - 
persze! - oroszországi kiszolgálóik fecsegnek, nem 

átallva megrágalmazni az orosz államot (valójában: 
nem átallva rámutatni az állam kriminalizálódásának 
veszélyére). 


A KOMPROMAI-PIAC 


A kompromat pénzt ér, olykor nem is keveset. 
Pénzt annak, akit az adott dokumentum vagy 
információ kompromittál, és pénzt annak is, aki 
megrendeli és felhasználja saját érvényesülése, üzleti 
vagy hatalmi ambíciói érdekében. Fizet az, akit 
megzsarolnak vele (pénzben vagy ilyen-olyan 
szolgálatokkal) és fizet, aki maga akar zsarolni vagy 
eltávolítani valakit politikai vagy üzleti útjából. 
Szabályos és legalizált kompromat-piacról, 
kompromat-termelésről, . kompromat-kereskedelemről 
azonban egészen a legutóbbi időkig legfeljebb 
metaforikusan lehetett beszélni. A  90-es évek 
Oroszországában a szóban forgó metafora 
megvalósulóban van. A közép-európai országok, ezen 
belül Magyarország is, csak kullognak az élenjáró 
posztszovjet tapasztalatok nyomában. Ha van a kapi- 
talista piaci gépezetnek olyan fogas kereke, amely a 
mai Oroszországban teljes fordulatszámmal forog, 
akkor az minden bizonnyal az információs piac, ezen 
belül a pénzpiac, a médiapiac és a politikai kompromat 
piaca egymást is hajtó-pörgető fogaskerekeivel.??? 


A kompromat persze ritkán kerül a szó tárgyi 
értelmében kereskedelmi forgalomba, üzletek pultjára. 
Nyilvánosságra hozatala (vagy az ezzel való zsarolás) a 
tömegközlési médiumokban valósul meg, vagyis az 
újsággal, a televíziós adással, esetleg a hálón keresztül 
jut el a fogyasztóhoz. Kétségkívül ez is adásvétel, és a 
sajtó is érdekelt a  kompromat termelésében, 
vásárlásában és értékesítésében, de az elsődleges 

adásvétel . a — kompromat megrendelője vagy 
megcélzottja és a kompromat előállítója vagy birtokosa 
között zajlik le. A tárgyi értelemben (dokumentum, 
videofelvétel stb.) vett kompromatot előbb 
megvásárolják, majd eldöntik, hogyan lehetne leg- 
hatásosabban , realizálni. A kompromat . realizálása 
(időzítése, előkészítése, tálalása, közzététele) külön 
szolgáltatás, amit szinte sohasem a kompromat 
előállítója és szállítója nyújt, hanem a megrendelő által 
foglalkoztatott PR-csapatok, politikai technológusok, 
médiaszakemberek. A realizálás sok mindent jelenthet, 
de csak kivételképp foglalja magában a kompromittáló 
anyag tömegcikként való piacra dobását, mint az a 
múlt év tavaszán történt meg a már eddig is többször 
felidézett Szkuratov-kompromattal. A kremli , család", 
ezen belül Borisz Berezovszkij ellen is vizsgálatot 
folytató főügyész felmentése érdekében annak rendje 
és módja szerint megrendelt és leszállított 
biokompromat (a főügyészhez megtévesztésig hasonlító 
idősödő férfi erotikus játszadozása egy fürdőben 
lányokkal) televíziós sugárzását követően pillanatokon 
belül megjelent  VHS-kazettán is, amit bárki 
megvehetett a moszkvai zsibvásáron, a Gorbuskán. Eb- 
ből azonban tévedés lenne olyan következtetést 
levonni, hogy a kompromatot erre a piacra készítették, 
s hogy ma már ,íriss Berezovszkijt", , leértékelt 
Szobcsakot", , hamisítatlan Szkuratovot" úgy lehet itt 
vásárolni, ahogy kerti törpét, csempészett hifi-tornyot 
vagy kalózkazettákat. Valójában a kompromatáru nem 
a nagybani piacra és nem tömegfogyasztásra készül, 
hanem egy exkluzív, ám annál jövedelmezőbb piacra, 
úgyszólván ínyenceknek. 


Úgy is fogalmazhatnánk, hogy a kompromat 
ilyenfajta — piacosítása — médiatrükk, amely nem 
önmagában hatásos (nyilvánvaló, hogy a televíziós 
főműsoridő nézettségével nem vetekedhet a VHS- 
kazettáké). Amikor magát a piacra kerülést 


mediatizálják, S akkor tulajdonképpen még egy bőrt 
húznak le a  kompromatról: ,Szkuratov már a 
Gorbuskán is kapható". Az , erkölcstelen fráter" kínos 
képét felváltja a , pojáca" komolytalan figurája. A 
videofelvétel — piacra dobása  Szkuratov teljes 
lejáratásának része volt: miután a Szövetségi Tanács - 
a bizonytalan eredetű videofelvétel alapján - nem volt 


226 A kompromat ilyesfajta másodlagos mediatizációjára bőven van 
magyar példa is. Elég talán itt a külvárosi szeméttárolóban 
elhelyezett , VIP-lista" regényes történetére utalni. A VIP- 
kompromat ilyeténképp való tálalása, akár a megrendelő, akár a 
szállító, akár a médiacsinálók ötlete volt, lélegzetelállítóvá, 
krimibe illővé, egyszóval hatásossá és színessé tette a hosszú, bár 
beszédes lista szürke témáját. A titokzatos telefontól a titokzatos 
szeméttárolóig (hol is lehetne méltóbb helyen egy ilyen lista, mint 
a szemétben? beszédes lista - beszédes hely!) vezető utat és a 
,lelet" felmutatására legtöbb tévés stáb és szerkesztőség 
szenzációs riportban dramatizálta. A listánál egy pillanatra 
fontosabb lett nyilvánosságra kerülésének vagy 
kiszivárogtatásának  ,rejtélyes" története, de a következő 
pillanatban éppen ez a furcsa történet erősítette fel a VIP-lista bot- 
rányos hatásának erejét. Ezekben az esetekben nem mindig lehet 
pontosan tudni, hogy ki kinek vagy minek az eszköze: a szenzáció, 
hajhászó sajtóé a megrendelő és a kompromat vagy megfordítva, a 
megrendelőé a sejtő. Hasonlóképp mediatizálták a rendszerváltás 
nagy évében a titkos ,iratmegsemmisítési" vagy a hírhedt 
, megfigyelési ügyet" (,a rendszer már halott, de a körmei még nő- 
nek", vagyis többpártrendszer van már, de az állampárt még titkos 
eszközökkel figyelteti meg a többieket). A Fekete Doboz politikai 
kandikamerája nélkül az ,iratmegsemmisítés" drámája vagy a 
,bűnbánó belügyes" téveteg alakja sokkal kevésbé kavarta volna 
föl a kedélyeket. Természetesen egyáltalán nem az a kérdés itt, 
ténylegesen létezik-e postabanki , VIP-lista", vagy hogy volt-e 
törvénytelen pártállami , megfigyelés" 1989-ben, hanem az, hogy 
kik, miért épp ekkor és kik ellen vetették be a szóban forgó 
dokumentumokat. Az ugyanis aligha vitatható, hogy egyik esetben 
sem a puszta véletlen művéről volt szó, hanem klasszikus 
kompromatokról. Márpedig a kompromatok mögött, akár igazak, 
akár nem, közvetve vagy közvétlenül mindig a privatizált, esetleg 
félállami vagy egészen állami titkosszolgálatok, hírszerzési és 
biztonsági szolgálatok állnak, emezek mögött pedig a tényleges 
megrendelők: olyan politikai és/vagy tulajdonosi körök, 


hajlandó elfogadni Szkuratov elnöki felmentését, így 
próbáltak nyomást gyakorolni" Szkuratovval cinkosan 
összekacsintó , szenátorok" nemes gyülekezetére: egy 
,pojáca" mégsem töltheti be Oroszország főügyészének 
tekintélyes posztját.??" 


A kompromat az elsődleges piaci adásvétel 
szintjén a legritkább esetben fénykép vagy botrányos, s 
épp ezért szórakoztató videofelvétel (az ilyesminek 
önmagában csekély a bizonyító vagy meggyőző ereje). 
Az igazi kompromatpiacon sokkal gyakrabban adnak el 
és rendelnek meg unalmas pénzügyi dokumentumokat, 
a célszemély (vagy cég) anyagi-pénzügyi helyzetéről 
készült jelentéseket, a  célszeméllyel kapcsolatos 
adóhatósági, vámhatósági és bírósági ügyiratokat, 
magániratok másolatait, a belügyminisztériumból vagy 
a titkosszolgálattól (FSZB) származó dossziék anyagát, 


amelyeknek kilétére aligha derülhet fény, s amelyeket a legritkább 
esetben fűtenek morális  felbuzdulások vagy személyes 
bosszúszomj, motívumaik csaknem mindig hatalmi-politikai és 
pénzügyi-üzleti természetűek. 

227 Hasonlóképp jártak el később is, amikor a pojácává vált Szku- 
ratov - talán hogy valamit visszaszerezzen elveszített főügyészi 
tekintélyéből és politikusi komolyságából - elindult a 2000. évi 
orosz elnökválasztáson. Nyilvánvalóan esélytelenül (választási 
eredménye nem érte el az 196-ot sem), de a korrupcióellenes harc 
erkölcsi bajnokának szerepében némi esélyt szerezhetett volna 
arra, hogy a közvélemény szemében erkölcsileg rehabilitálja 
magát. Bár ne tette volna! A Berezovszkij ellenőrzése alatt álló 
félállami-félmagán ORT televíziós csatorna esti híradója napi 
rendszerességgel adott hírt azokról a , spontán" felvonulásokról és 
nyilván ugyancsak , spontán" sajtókonferenciákról, melyekor a 
masszázsszalonok dolgozó női, a néhai ügyfelükért keményen 
kiálló prostituáltak rendeztek Szkuratov, a , belevaló férfi", a 
,prostik kedvence" választási győzelme (!) érdekében. A régi 
kompromatot így még egyszer bevetették: indirekt módon 
igazolták valóságtartalmát. ,Az egykor oly veszélyes politikai 
ellenfél felett aratott győzelem ízéhez most már a bosszú édes 
öröme is társult. A kompromat üzenete világos volt: , erkölcsi hulla 
vagy és örökre az is maradsz! soha többé nem térhetsz vissza a 
politikába, a rendes maffiózók közé!" 


Interpol-jelentéseket, orvosi jelentéseket és egyéb 
iratokat. Csak bizalmas természetű vagy titkos 
dokumentumoknak van piaci értékük. Minél 
bizalmasabb egy kompromittáló információ, annál 
többet kérnek érte. A kompromat gyűjtés ével 
kifejezetten erre szakosodott cégek foglalkoznak, 
többé-kevésbé legálisan. Ök a kompromatok előállítói, 
szállítói és eladói is egyben (közvetítők, önállóan, 
ritkán jelennek meg megrendelő és eladó között). 


Hogy kik a megrendelők, az már az eddigiekből is 
kitűnhetett: egyfelől vállalkozók, akik hivatalnokok, 
saját kollégáik vagy üzleti ellenfeleik és politikusok 
ellen gyűjtetnek kompromatot, másfelől hivatalnokok 
és politikusok, akik részben egymás ellen, részben a 
vállalkozók ellen használnak fel kompromittáló 
információt. A tényleges megrendelő kilétére sohasem 
derül fény. Ez a kompromatbpiac íratlan szabálya: a vevő 
személye tabu. (Elvben ez a tabu, ez a titok, ez a 
bizalmas információ újabb komproma tok tárgya 
lehetne, , mégsem igen fordul elő, hogy a 
kompromatpiacon ilyesmivel kereskedjenek, hiszen ez 
rontaná az üzletet. Potenciális vevőket riaszthatnának 
el vele. Ha a megrendelők személyének titkával is 
elkezdődne a kereskedés, az magának a piacnak az 
összeomlásához és az eladók ellehetetlenüléséhez 
vezethetne.) De ha a megrendelő személye tabu marad 
is, azt a kompromat mindig elárulja, mi volt a rendelés 
tárgya, ki ellen irányul, továbbá, miért és kik lesznek 
az ügy haszonélvezői. Azt is mindig tudni lehet, hogy a 
kompromat , petárdája" vagy ,bombája" felrobbant-e 
vagy , bedöglött", netán nem épp a , robbantók" alatt 
robbant-e fel, mert például rosszul volt időzítve vagy 
szakszerűtlenül állították össze.??? 


228 Példákért persze nem kell a szomszédba mennünk. Hasonló- 
képpen visszafelé sült el Magyarországon az 1998-ban felállt új 
kormány vezetőjének szenzációs, , megfigyelési kompromatja". 
(Más kérdés, hogy Oroszországban, ahol a politikai és üzleti 


Az esetek óriási többségében mind a 
kompromatmegrendelők, mind a kompromatszállítók 
és -előállítók a titkosszolgálatok egykori és/vagy ma is 
aktív munkatársai közül kerülnek ki.?? Többségük 
különféle pénzügyi-ipari csoportok, bankok, 
konszernek biztonsági  szolgálatainál dolgozik. 
Mindenki ismer mindenkit. Informálisan állandó 
kapcsolatban vannak. Magányos hősök nemigen for- 
dulnak elő a szakmában. A titkosszolgálati emberekből 
összeálló . és  — kompromatkészítésre — szakosodott 
csapatok , fedőszervei" általában társadalmi 
egyesületek, klubok és kereskedelmi cégek biztonsági 
szolgálatai. Az FSZB egyik magas beosztású 
hivatalnoka szerint: ,A titkosszolgálatoktól bármi 
megvásárolható és bármi megrendelhető. Már nem az 
igazságszolgáltatásnak szállítják az operatív úton 
megszerzett anyagot, hanem készpénzért értékesítik a 


életben évek óta titkosszolgálati eszközökkel figyeltet meg úgy- 
szólván mindenki mindenkit, közpénzen-e avagy a magáén, alig 
eldönthető, nos, Oroszországban egy efféle ,megfigyelési ügy" 
minden lehetett volna, csak szenzáció nem). A kompromat 
megrendelői és ez esetben szállítói is rendkívül gyönge minőségű 
áruval jelentek meg a politikai piacon és még ezt a bóvlit sem 
voltak képesek mediatizálni. A szóban forgó kompromat me- 
diatizációja folyamatosan rontott a kompromat értékéri. Épp ezért 
ez esetben a kompromat mediatizációja inkább a , vádlottaknak", 
semmint a , vádlóknak" állt érdekében. Mediatizálták is aztán éjjel 
és nappal, míg csak közröhejbe nem fulladt az egész , megfigyelési 
ügy" és kínos ellenkompromattá nem dagadt. A legkevesebb, ami 
ezzel kapcsolatban elmondható: ez egyszer sem az illetékes 
magyar titkosszolgálatok, sem a kormányzati PR-szakemberek 
nem álltak a helyzet magaslatán. 

229 Az Ekszpert fentebb idézett cikkében egyenesen ezt a tanácsol 
adja olvasóinak: ,Ha Önnek kompromatra van szüksége vagy 
netán fél a  kompromatoktól, leghelyesebb, ha körülnéz 
ismeretségi körében és keres magának valakit, aki a 
titkosszolgálatoknál dolgozott vagy dolgozik ma is - más út 
nincsen... Egyébként száz százalékos garanciát úgysem nyújthat 
senki az ellen, hogy kompromatot gyűjtsenek Önről." (uo.) 


piacon."?9 Az orosz állam gyöngeségének egyik legköz- 
vetlenebb és  legvégzetesebb kifejeződése a 
számtalanszor átszervezett és feldarabolt 
titkosszolgálatok , elszabadulása": mind ez idáig sem az 
állam pénzügyi, sem adminisztratív eszközei nem 
voltak elégségesek a szolgálatok ellenőrzéséhez vagy 
megnyeréséhez. Sokak szerint a titkosszolgálatok 
munkatársait nem is csak a pénz vonzza a 
,kompromatiparba", hanem a sértett önérzet és a 
bosszúállás vágya a kettétört szakmai karrierért és az 
erkölcsi megaláztatásért, amin átmentek. Többségük 
így gondolkodik: ,A Szovjetuniót a felülről kiinduló 
árulás bomlasztotta fel. Az élet xúj uraix - merőben 
függetlenül attól, milyen politikai áramlathoz tartoznak 
- államellenes összeesküvők és köztörvényes bűnözők, 
akikkel szemben bármely harci eszköz 
megengedhető."23! A posztszovjet kompromatjátékot 
tehát egy  állami-szakmai  korporáció jól-rosszul 
felfogott érdeke és politikai-erkölcsi alapállása is 
motiválja: minél többen lesznek, akik megkapták a ma- 
guk kompromatját (márpedig manapság nincs orosz 
politikus kompromat nélkül), annál nyilvánvalóbb lesz a 
rendszer korruptsága és tarthatatlansága, s annál 
erősebb a társadalmi elégedetlenség. Miközben tehát 
szaktudásukat és speciális termékeiket áruba 
bocsátják, egyben - hitük szerint legalábbis - a fennálló 
rendszer ellen is küzdenek.??? 


A kompromattermelő titkosszolgálati magáncégek 
állandó, jól bejáratott kapcsolatot tartanak fenn az 

232 Kissé arra a naiv és veszedelmes okoskodásra emlékeztet ez, 
amellyel az 1937-es nagy terror koncepciós pereinek némely ál- 
dozata próbálkozott: minél több embert keverünk bele a kicsikart 
beismerő vallomásokba, minél több ismerősünket rágalmazzuk 
meg koholt vádakkal, annál előbb derül fény az egész terror 
abszurditására, annál tarthatatlanabbak lesznek a vádak. 


állami titkosszolgálatokkal és biztonsági szolgálatokkal 
(belügyminisztérium, elhárítás, vámőrség, 
adórendőrség stb.), kölcsönösen segítik egymást és a 
dokumentumokkal olykor  ,barter-kereskedelmet" 
folytatnak. Ami azt illeti, általában technikailag 
sincsenek rosszabbul felszerelve, mim az állami 
titkosszolgálatok.  1992-től az operatív felderítés 
technikai eszközei kikerültek a KGB kizárólagos 
hatóköréből. A szovjet korszakban minden 
titkosszolgálati szál egyetlen kézben futott össze, mára 
azonban a titkos eszközökkel folyó megfigyelés jogával 
és eszközeivel egész sor szolgálat van felruházva, az 
információszerzés egész folyamata megfoghatatlan és 
ellenőrizhetetlen lett, a  kiszivárgás/kiszivárogtatás 
felelősei pedig kideríthetetlenek.??? 


A bizalmas információkkal folyó kereskedelem 
aktív szereplői az ügyvédek és a nyomozók is, noha 
őket általában nem a pénz mozgatja. Az ügyvédek 
legtöbbször azért juttatnak el a sajtóhoz kompromittáló 
információkat (a kompromat ez esetben mindig a 
tömegmédiumokban realizálódik és olykor 
dramatizálódik is), hogy védencük érdekében nyomást 
fejtsenek ki a bíróságokra vagy a nyomozásra, a 
nyomozók pedig azért ,szivárogtatnak ki" efféle 
információkat, hogy a nyilvánosságnál keressenek 
védelmet a - nyomozás leállítása érdekében - felülről 
rájuk nehezedő nyomással szemben. 


235 Elsőként a Belügyminisztérium szerezte meg az önálló lehall- 
gatáshoz szükséges jogosítványokat és eszközöket, és ettől kezdve 
engedélyezetten és engedélyezetlenül hoztak be az országba 
minden lehetséges technikát, ami csak Nyugaton elérhető volt. A 
kémkedés technikai eszközeivel való kereskedés a legutóbbi 
időkig akadálytalan volt. 1999 decemberében volt az első per, 
amelyben elmarasztaló ítélet (egy évi felfüggesztett szabad- 
ságvesztés) született titkos információgyűjtésre alkalmas tech- 
nikai berendezkedésekkel való tiltott kereskedés miatt. 


Ha a cél nem (vagy nem csak) a politikai vagy 
üzleti ellenfél meggyöngítése és eltávolítása, hanem a 
zsarolás, akkor nem a nyilvánosságra hozatallal, hanem 
a nyilvánosságra nem hozatallal teljesül be a 
kompromat értelme: a cikk , kivásárolható" az újságból, 
az inkriminált fejezet a könyvből. Például Anton 
Szurikovnak, aki Jurij Maszljukov, Primakov exkor- 
mányfő exhelyettesének kétes múltú sajtótitkára volt, 2 


234 Az ezer szállal az orosz titkosszolgálatokhoz kötődő Anton 
Szurikov a grúz-abház háborúban tűnt fel, mint a szakadár Ab- 
házia államfője, Vladiszlav Arzinba helyettesének, Szultan 
Szosznalijevnek a kulcsembere: Manszur álnéven ő volt a felelős a 
diverziós cselekmények megszervezéséért. 1998-ban aztán Pri- 
makov kormányában bukkant fel (nota bene: Jevgenyij Primakov, 
csakúgy mint Borisz Berezovszkij, a messzi szovjet múltba, s 
mellesleg a titkosszolgálatok messzi múltjába visszanyúló grúz 
gyökerekkel és kapcsolatokkal rendelkezik, Eduard Sevardnad- 
zéről, aki a 70-es években maga volt a ,grúz Andropov", nem is 
beszélve). Jurij Maszljukov kormányfőhelyettes munkatársa volt, 
de a sajtóban kulcsfiguraként emlegették, akire a kormányban 
állítólag az , ellenpropaganda kérdései" tartoztak. (Nem egészen 
világos, miféle , ellenpropagandáról" volt is itt szó, de való- 
színűnek látszik, hogy Szurikov a Primakov által meghirdetett és 
el is kezdett oligarchiaellenes harc egyik titkosszolgálati kádere 
lehetett, legalábbis a kormányfő májusi menesztéséig.) 1999. au- 
gusztus elején - ha hinni lehet a francia titkosszolgálati forrásokra 
hivatkozó és a kompromatok háborújában aktív részt vállaló 
Verszijának - Anton Szurikov is ott volt Adnan Khashogi szaúd- 
arábiai milliárdos és fegyverkereskedő Nizza melletti villájában, 
ahol Jelcin elnöki hivatalának vezetője, Alekszandr Volosin - az 
abház Szultan Szoszilajev, a Szuhumiban született izraeli Jakov 
Koszman és mások társaságában - Samil Baszajev csecsen felkelő- 
vezérrel és terroristával tartottak titkos megbeszélést. (Nem kell 
mondanunk, hogy ez a hír, akár igaz volt, akár nem, maga is 
Kreml-ellenes kompromatként jelent meg a sajtóban.) Nem sokkal 
ez után következett Baszajev dagesztáni inváziója, majd a 
moszkvai házrobbantások. (L. minderről részletesen: Andrej 
Batumszkij: Szgovor. In: Verszija, 1999. augusztus 3-9. (29), 3. o.) 
A nyáron kiéleződő ,kompromatok háborújának" fontos állomása 
lett Szurikov már idézett könyve, amelyet augusztus 20-án 
mutattak be Angliában, ahol , Crime in Russia: The International 
Implications" címen a londoni egyetem The Centre for Defence 


nagy port felvert, titokzatos kompromatkönyvéből 
állítólag több tízezer fontért vásárolt ki egy teljes 
fejezetet az egyik érintett nemzetközi cég. El- 
képzelhető, hogy Szurikov szempontjából ez volt a 
könyv  — megjelentetésének egyedüli értelme, a 
megrövidített szöveg ugyanis csak ezer példányban 
látott . napvilágot. A  kompromatot ,ingyen és 


Studies kutatóközpontjának gondozásában jelent meg. A könyv azt 
a benyomást kelti, mintha nem lenne több. mint annak az 
anyagnak az összefoglalása, amelyet szerzője még kormányzati 
tisztviselőként maga Primakov számára gyűjtött az oligarchák és a 
kremli , család" ellen. Témája, mely akkor már napi témává lépett 
elő a nyugati sajtóban: az orosz politikai és üzleti elit legfelső 
köreiben virágzó korrupció, az orosz elit összefonódása a 
nemzetközi kriminális struktúrákkal és az elnöki család titkai. 
Szurikov szellőzteti meg könyvében először a svájci Mabetex- 
ügyet (a Corriere della Sera nagy botrányt kavaró cikke csak pár 
nappal a könyv bemutatója után jelent meg és helyenként úgy hat, 
mintha Szurikov könyvének fordítása lenne). Ő vázolja fel a 
korrupciós és a ,fekete" pénzek mozgásának állítólagos útját: 
Mabetex 2 Bank of New York 2 , Család". Ebben a gazdagon 
illusztrált könyvben adja közre - sok egyéb , operatív" eszközökkel 
készített fotó, lehallgatott telefonbeszélgetés, nem egészen legális 
úton megszerzett dokumentum mellett annak a 
telefonbeszélgetésnek a szövegér is, amelyben Valentyin Jumasev 
(az elnöki hivatal helyettes vezetője) Viktor Sztolpovszkijjal 
aggodalmas hangon arról beszélget, hogy Tatjana Djacsenko (és 
más családtagok) kábítószeresek, és mi lesz, ha Tatjana az 
ártatlanabb szerekről áttér a heroinra. (Ld. erről: Djacsenko na 
igle? In:  Verszija, 1999. szeptember 7-13. (34) 7. o.) 
Természetesen ez esetben is lényegtelen az információk valóság- 
fedezete. Ami lényeges, az két elemből tevődik össze és mindkét 
elemben tisztán fölismerhető Borisz Berezovszkij és társai érdeke 
és célja. Szurikov könyve ugyanis visszamenőleges en elsősorban 
Primakovot kompromittálja, ha nem is annyira a világ, mint inkább 
Jelcin és családja szemében (végtére is a rejtélyes Szurikov az ő 
kormányában tűnt fel mint kompromatgyűjtő, ami akár még igaz is 
lehet, bár éppúgy lehet a Berezovszkij által megvásárolt sajtó 
Primakov bukása után felröppentett , verziója"). Ugy állítja be a 
könyvet, mintha annak angol nyelvű megjelentetése a Primakov- 
Luzskov-féle választási stáb kezdeményezése lenne, miként az 
egész nemzetközi botrány, amelynek célpontja nem annyira vagy 


bérmentve" csak akkor , pörgeti föl" a média, ha elég 
szenzációs, vagy ha a sajtókampány megszervezése 
kifejezetten érdekében áll valamelyik sajtómágnásnak. 
(Iermészetesen a sajtó szenzációhajhász része, 
merőben üzleti megfontolásból szívesen vásárol is 
kompromatot, hiszen ezzel a lap példányszáma és 


nemcsak Berezovszkij és más oligarchák, hanem elsősorban Jelcin 
és lányai. Primakovék azonban egyáltalán nem egy Jelcin család 
elleni nemzetközi botrány kirobbantásában voltak érdekeltek, 
hanem abban, hogy az oligarchákat - egy nemzetközi botrány 
segítségével - leválasszák a családról, illetve szembeállítsák őket, 
maguk pedig a , szabadítók" szerepében köthessenek egyezséget 
Jelcinnel az elnöki hatalom átadásáról. Berezovszkijnak azzal 
sikerült elhárítani a veszedelmet saját feje felől, hogy a botrányra 
még egy lapáttal rátett: belekeverte Jelcint és családját is, anélkül 
persze, hogy erre fény derülhetett volna. Ezzel pedig sikerült a 
Jelcin családot maga mellé állítania (egy csónakban evezünk"), 
Primakovékat viszont úgy feltüntetni, mint akik Jelcin vesztét és 
általános leszámolást akarnak. s ezért nem lehet és nem szabad 
tárgyalni velük. (Primakov és Jelcin közeledésének minden hírére 
idegesen rándult meg Berezovszkij sajtóbirodalma 1999 őszén.) A 
számítás bevált. Ebből a szempontból mellékes, tudták-e Jelcinék, 
ki áll a nemzetközi sajtókampány mögött, avagy nem tudták, 
mellékes, ki zsarolta őket további ügyek felmelegítésével: 
Berezovszkij, bizonyos nemzetközi körök vagy Luzskovék? A 
háború kirobbant a két szomszédvár - a Kreml és Moszkva - 
között, és ebben a háborúban Berezovszkij a győztesek oldalán 
került ki a bajból, amiben februárban, mikor Primakov nemzetközi 
elfogató parancsot adatott ki ellene, még nyakig benne volt. Hogy 
Szurikov kezdettől fogva neki dolgozott-e vagy kezdetben 
Primakovnak (esetleg: is-is), és csak Primakov bukása után adta el 
információit Berezovszkijnak, hogy nyugati vagy más - grúz, 
török, közel-keleti - titkosszolgálatoknak is dolgozott-e vagy mint 
afféle kalandor, csak a maga szakállára, az egyhamar úgysem fog 
kiderülni. Egy biztos: az a nagy politikai játszma, amely a 
dumaválasztásban. Jelcin lemondásában és Putyin ügyvezető 
elnökké történő kinevezésében kulminált 1999 decemberében, az 
oroszországi és nemzetközi titkosszolgálatok rendkívül aktív és 
rendkívül szövevényes közreműködésével játszódott le és persze 
még korántsem ért véget. 


ezáltal a reklámbevétel és a nyereség is egyenes arány- 
ban emelkedik.?35) 


Az árak a kompromatpiacon részben az áru 

minőségétől (a titkosság, hozzáférhetetlenség foka és a 
dokumentum. erkölcsi-politikai rombolóereje), részben 
a piaci kereslet-kínálat  ingadozásától függően 
alakulnak (választási időszakban a kereslet megnő, ami 
esetenként feljebb nyomhatja az árakat is). Leviheti az 
árakat egy-egy , anarchista" akció az interneten, 
amikor valahonnan - ingyen és bérmentve - nagy 
mennyiségű  kompromat kerül fel a hálóra. A 
kompromatpiac nyüzsgő  hangyavárának ez a 
szétrúgása azonban nemcsak a Politikai és üzleti 
játszmákat kívülről és felülről néző, és persze mélyen 
megvető marginális  internet-értelmiség ironikus 
bosszúja lehet (,zabáljátok és fulladjatok bele!"), 
hanem üzleti húzás, a konkurenciaharc része is, ha 
ugyan nem eleve a politikai  ellenfél/ellenség 
megtévesztésére szolgáló médiatrükk. (A 
dumaválasztások kampányidőszakában két ilyen rend- 
kívül népszerű ,anarchista" site is rontotta a 
titkosszolgálatok és politikusok bizniszét: a ,kogoty", 
azaz "karom és a ,szluhovoje okno", vagyis 
"kémlelőnyílás") 
235  Elegünk volt a korrupcióból -, jelenti ki a Verszija főszerkesz- 
tője, Rusztam Arifdzsanov és sietve hozzáteszi: - A mi feladatunk 
mindenekelőtt - a példányszám növelése. Ritka az, hogy 
információért fizessünk. Ahogy régen szovjet felderítők, mi is jobb 
szeretünk a "meggyőzés" eszközével dolgozni. Igyekszünk 
olyanokat találni, akik hozzánk hasonlóan gondolkodnak: elegük 
van az oroszországi korrupcióból. De előfordul, hogy tévúton 
járunk, az illetőre nem lehet ilyesmivel hatni. Ilyenkor megvesszük 
az információt. Az ár változó: előfordul, hogy háromezer dollárt 
fizetünk valamiért, de olyan is van, hogy tízezret." (Természetesen 
az információ mindezekben az esetekben nem más, mint maga a 
kompromat. A Verszija. miként testvérlapja, a  Szoversenno 
szekretno is, bizonyos értelemben a  kompromatközlésre 
szakosodott.) Az interjú az Ekszpert fentebb már idézett 1999. 
december 20-ai számában jelent meg. 


Az Ekszpert már idézett cikkében egy bizalmas 
információkkal üzletelő átlagos cég árlistáját is közli. 
Eszerint egy miniszterhelyettesi rangú célszeméllyel 
kapcsolatos hivatalos dokumentumnak, ha említés 
történik benne az illetőre nézve kompromittáló 
adatokról, azok megnevezése vagy részletezése nélkül, 
150 dollár az induló ára (más források szerint 500 
dollár); konkrét pénzügyi tranzakciókat rögzítő 
dokumentumok másolatai esetében, melyek a 
célszemély nem teljesen legális, de büntetőjogilag nem 
is üldözhető tevékenységére derítenek fényt, föltéve, 
hogy az illető legalább miniszterhelyettesi rangú - az 
induló ár 2000 dollár; olyan dokumentális  in- 
formációért, amely hitelesen tanúsítja valamely cég 
vagy cégvezetés (esetleg bank) részvételét a kriminális 
üzletben, netán kapcsolatát az alvilági 
bűnszövetkezetek vezetőivel vagy az őket fedező 
igazságügyi szervekkel - az induló ár 2000 dollár; egy 
dumaválasztáson újrainduló regionális képviselőről 
készült kompromittáló videofelvételért legkevesebb 
2000 dollár a tarifa; ismert politikust leleplező és 
kompromittáló cikk elhelyezése valamelyik központi 
sajtóorgánumban - 3500 dollártól kezdődik. 


A legmagasabb beosztású politikusok ellen 
irányuló  kompromatok ára ennél persze jóval 
magasabb. E legmagasabb körben a béke egyetlen 
módja a szüntelen készülődés a ,háborúra", a 
készenlét az ellencsapásra, vagyis az  ellenkom- 
promatokkal való felfegyverkezés. Egyfajta 
fegyverkezési hajsza folyik itt is, melyben a szereplők 
mindegyike azon van, hogy az összes többi fölé 
kerekedjen. Ez a fegyverkezési hajsza alighanem éppen 
az elmúlt évben érte el tetőpontját, mert a választási 
háborúban bevetett kompromatfegyverek - megannyi 
csodafegyver megmutatták, hogy a nagy klánok 
egymás kölcsönös erkölcsi-politikai 
megsemmisítésében eljutottak a végső pontra. Oda, 


amelyen túl már mindenki csak vesztes lehet, 
győztesek nincsenek. Vagyis a klánosodott állam részek 
kompromatháborújában egyfajta patthelyzet van ki- 
alakulóban. Erre utal, hogy színre lépett az a politikus, 
Vlagyimir Putyin, aki - lévén az állami titkosszolgálatok 
legfőbb ura és parancsolója, sőt, bizonyos értelemben 
küldötte - annyi és olyan minőségű ellenkompromattal 
rendelkezik, aminek bevetése felérne egy 
atomcsapással. Mindenkinek, még az oligarcháknak is 
le kell mondaniuk tehát az ,első csapás" jogáról és 
talán arról is, hogy újabb  kompromatháborút 
robbantsanak ki egymás ellen. Nem is vetett be az 
elmúlt évben Putyin ellen kompromatot egyetlen 
ellenérdekelt politikai-tulajdonosi csoport sem, pedig 
az igyekezet megvolt bennük. Innen nézve a cári 
hatalom, a rettentő hatalom, a karizmatikus hatalom 
meghatározását talán így kellene módosítani a mai 
Oroszországban: cár az, aki ellen nincs (nem lehet!) 
kompromat avagy - ami ugyanaz -, akit kompromatban 
nem lehet felülmúlni. Nemhiába fogta könyörgő re a 
mintha-monarchista Alekszandr Cipko az orosz politikai 
elithez intézett üzenetét Putyin kormányfői kinevezése 
után: , Óvjátok Putyint!"23 Mármint a kompromatok 
háborújának még a szelétől is. Különben oda az erős 
hatalom, a karizmatikus hős nimbusza, és akkor oda 
Oroszország. Miután a ,kompromatok háborújában" 
mindenki annyit adott és kapott már, hogy úgyszólván 
csak erkölcsi nyomorékok vagy hullák maradtak a 
politikai színpadon, Oroszország fennmaradása múlhat 
azon - legalábbis Cipko szerint -, hogy sikerül-e 
,távoltartani és megóvni a kompromatok háborújától 
azt a politikust, akiben jelenleg a hatalom 
működőképessége megtestesül. Vlagyimir Putyin kor- 
mányfőről beszélek... Nem azt állítom, hogy Putyin 
kristálytiszta ember. A totális privatizáció, az eredeti 


236 Alekszandr Cipko: Beregitye Putyina. In: Lityeraturnaja Gazeta, 
1999. október 20-26. (42), 1-2. o. 


felhalmozás körülményei között nem maradhatott 
teljesen tiszta egyetlen politikus sem, akinek a szovjet 
tulajdon felosztásáról döntenie kellett. De neki, 
Putyinnak el kell néznünk a vétkeit, mégpedig abból az 
egyszerű okból kifolyólag, hogy olyan küldetést teljesít, 
amely egybeesik a mi legsajátabb közös érdekeinkkel. 
[... 1] Merőben függetlenül attól, mit gondolunk Putyin 
személyéről, ő az egyetlen, aki magára vállalta a 
felelősséget Oroszország sorsáért. Komolyan mondom 
ezt."37" Orosz állam és orosz államfő sorsa tehát megint 
eggyé váltak. Putyin politikai halála egyenlő lenne 
Oroszország halálával. Aki Putyinnak ad kompromatot, 
az egész Oroszországot kompromattolja. 


De ettől 2000 márciusa után már aligha kell 
tartani. Az 1999. évi nagy  kompromatháború 
lezárulásával Oroszországban alighanem beköszöntött 
a kompromatbéke korszaka. Ahogy a 
kompromatháború előfeltétele az állam általános 
gyengesége volt, a  kompromatbéke az állam 
visszaerősödésén alapul. Ezt most már nem komproma- 
tokkal, csak terrorista merényletekkel, 
bérgyilkosságokkal, mikro-polgárháborúkkal, egyszóval 
más típusú harci fegyverekkel lehetne megtörni. 
Egyelőre , nem tudni, maradt-e az 1998-as 
oligarcharogyasztó őszi ,pénzpuccs" és a Moszkvát és 


237 T. m. 2. o... Senki nem tudja, mivel fog véget érni ez a soha nem 
látott méretű kompromatháború. Senki nem tudja. ki marad 
életben a politika színpadán és mi marad meg az emberek tuda- 
tában, ha ez a tiszta kezekért" vívott totális háború lezárul. Je- 
lenleg még azt sem lehet teljesen kizárni, hogy a kompromatok 
háborúja egyaránt diszkreditálni fogja a Kreml mai gazdáit és a 
centrista koalíció! (értsd: Luzskovot és Primakovot - Sz. Á.). Ez 
esetben pedig, a felperzselt föld körülményei között nincs kizárva, 
hogy Oroszországban egy harmadik - rendszeren kívüli - erő 
kerüljön hatalomra. Valaha sokan a kommunista revánstól 
tartottak. Jelenleg inkább az a veszély fenyeget, hogy a kriminális 
világ urai jutnak hatalomra, élükön Vlagyimir Zsirinovszkijjal." 
(Uo.) 


a Kremlt egyaránt megviselő 1999-es kompromatok 
háborúja után olyan  hatalmi-tulajdonosi klán 
Oroszországban, amelyben van kellő erő és harci kedv, 
hogy belevágjon egy ilyen nagy kockázattal járó ak- 
cióba: lokális háborúkkal, netán a csecsen kártya újabb 
kijátszásával vagy palotaforradalommal, 
bérgyilkosokkal nekimenjen az orosz állam újraépülő 
falának. 


KOMPROMAI.RU 


A sajtó mellett mindinkább a hálón is megjelenik a 
kompromat. A valódi és álkompromatok közvetítésében 
mind nagyobb szerepet játszanak a különféle internet 
site-ok. Az orosz nyelvű kompromat-site-ok - céljuk és 
alkalmazott eszközeik szerint - lényegében három 
típusba sorolhatók: az üzleti-kereskedelmi, a politikai- 
kvázimorális és az értelmiségi-civil - ezen belül 
antipolitikai vagy ironikus site-ok típusába. 


Az elsőbe olyan site-ok tartoznak, amelyek 
burkolta n kereskedelmi célúak, és az internetet a 
kompromatpiac meghódítása érdekében használják fel. 
Látszólag ingyenes szolgáltatást nyújtanak 
( ,kompromatot mindenkiről, minden mennyiségben"), 
de ez csupán reklámfelület, mely részben eltakarja, 
részben hirdeti és népszerűsíti a valóságos üzleti célt: 
a site-on meg nem jelenő bizalmas információk piaci 
adásvételét. Ilyen mindenekelőtt a ,kompromat.com" . 
Ízelítőül és tanulságképpen is álljon itt a szolgáltatást 
afféle ,szellemi projektként" bemutató beköszöntő 
szöveg egy részlete:  :lIsmerkedjen meg új 
projektünkkel! Olyan információkat gyűjtöttünk itt 
össze, amelyet sok, többé-kevésbé széles körben ismert 
személyiség szívesen rejtene el a közvélemény 
tekintete elől. A projekt kifejlesztésének jelenlegi 
kezdeti szakaszában adatbázisunkat a nyílt információs 
forrásokból állítjuk össze: újságokból, folyóiratokból, 


televíziós adásokból. Minden újságcikk egy napig él: 
volt - nincs. A ,kompromat.com" az egyetlen hely, ahol 
állandóan hozzáférhető. Ezen a szerveren bármikor 
megtalálhatja a keresett információt az Önt érdeklő 
közéleti szereplőről, politikusról, vállalkozóról, 
bankárról, cégről. Ha Ön ilyen vagy olyan személyekről 
vagy cégekről figyelmet érdemlő információ birtokába 
jutott, azt szerverünkön közzéteheti. Ez természetesen 
nemcsak olyan személyekre vonatkozik, akik 
közismertek vagy szerverünkön már szerepelnek. Ha 
például Ön kárvallottja lett üzleti partnere inkorrekt- 
ségének, ha a hitelt, amit nyújtott, partnerei nem 
térítették időben vissza, ha az Ön által leszállított árut 
nem fizették ki, ha szélhámosság áldozata lett, ezen a 
helyen minderről beszámolhat, hogy ezzel is segítsen 
másoknak a baj elkerülésében. A beszámoló legyen 
informatív, tartalmazzon minden részletet, számokat, 
adatokat. Nem árt, ha tartalmazza a hivatkozott 
dokumentumok másolatait is. Ha Ön szerverünkön 
megtalálná saját nevét és nem értene egyet az Ön neve 
alatt tárgyalt események bemutatásával, vagy úgy véli, 
megrágalmazták, az Önre vonatkozó információk 
hamisak, akkor szerverünkre megküldheti mindezek 
cáfolatát. . Azokat a kompromittáló anyagokat 
(kompromatokat - Sz. A.), amelyeket ellenőrizni tudunk 
(az ismert lapokban egyszer már megjelent anyagokat 
kivéve), külön jelzéssel látjuk el. Azt is jelezzük, ha egy 
információ nem ellenőrzött (vagy eleve ellenőrizhe- 
tetlen). Az adatbázisunk bárki számára ingyenesen 
hozzáférhető. Ha Önnek ezen túlmenően olyan 
személyekről és cégekről kellene információ (beleértve 
ebbe a bizalmas természetű információkat is), amelyek 
a szerver adatbázisában nem szerepelnek, írjon nekünk 
és mi mindent el fogunk követni, hogy az Ön 
segítségére legyünk. A térítési díj ez esetben a munka 
nehézségi fokától és a kért információ jellegétől 
függően alakul. Angol nyelvű felhasználók számára ké- 


szül adatbázisunk angol nyelvű változata. Ez a szerver 
az Oroszországi Föderáció határain kívül helyezkedik 
el, ezért az oroszországi törvényhozás hatálya nem 
terjed ki rá."?§ 


A nyíltan politikai célokat követő kompromat-site- 
ok közül a két legismertebb az elmúlt év legvégén, a 
választási háború hevében és nevében nyílt meg. Az 
egyik az ovg.ru (ovg -— organyizovannaja vlasztnaja 
gruppirovka, ami szabad fordításban körülbelül annyi, 
mint ,szervezett hatalmi bűnözőcsoport"), melyen 
1999. - december 3-án Gleb Pavlovszkij adta meg a 
politikai kegyelemdöfést a félig már legyőzött politikai 
ellenségnek, nevezetesen Jurij Luzskov moszkvai és 
Vlagyimir Jakovlev szentpétervári polgármestereknek, 
továbbá Jevgenyij Primakov exkormányfőnek, az OVR 
választási blokk három vezetőjének, az első kettőt , az 
általuk létrehozott kriminális helyhatósági hatalom" 
legalizálásával vádolva, az utóbbit pedig azzal, hogy 
fedezi azokat, akiket Moszkva és Szentpétervár 
alvilága , főnökként" emleget. 


Gleb Pavlovszkij, a kiváló tehetségű , polittechnoló- 
gus", néhai balos disszidens, politikai krakéler, akit 
1995 - a FEP vagyis az Effektív Politikáért Alapítvány 
létrehozása - óta az úgynevezett ,fekete PR" 
nagymestereként tartanak számon, politikai 
beugratások és provokációk utolérhetetlen kieszelője, 
és szervezője, Lebegy első imídzsmékere, az 1996-os és 
1999-2000-es kremli választási stábok kulcsfigurája, a 
Posztfaktum hírügynökség alapítója, az orosz internet 
(RuNet) egyik legkeresettebb site-jának, a polit.ru-nak 
a létrehozója és irányítója, az  ovg.iru-t a 
dumaválasztások finisében nyitotta meg és mindjárt új 
műfajt is teremtett vele. A szóban forgó site személyes 
és — morális  hevülettel felvezetett  ,project"-je 


238 Ld. kompromat.com vagy kompromat.ru. Letöltve: 2000. január 
10-én. 


(tömörítve: , Nem hallgathattam tovább, mert most már 
nem csupán a Luzskov és Jakovlev lakájai által rám 
szórt rágalmakról, de munkatársaim életéről van szó!" 
- a ,haza javáról és a magam hasznáról nem is 
beszélve", de ezt már csak mi tesszük hozzá), nos, e 
,project" lényegében a szovjet kirakatperek műfaját 
újítja meg. A néhai szovjet főügyész, Visinszkij 
hanghordozását és szóhasználatát idéző vádbeszédhez 
kriminális vádak egész listáját csatolja a site ura, aki 
értelmiségi közönségét arra szólítja fel, hogy a két 
,szörnyeteg" - Luzskov és Jakovlev - elítélésére 
hozzanak létre egyfajta virtuális civil rögtönítélőszéket, 
amely előtt a két , kriminális polgármesternek" mind- 
azokért a bűncselekményekért felelnie kell végre, ame- 
lyekre törvényes bíróság a büntetőtörvénykönyvben 
nem találna paragrafust. Mintha az ovg.ru valamiféle 
virtuális lincsre akarná felizgatni az internetező és 
politikailag  angazsált értelmiségi tömegeket. (Ez 
persze képtelenség, úgyhogy helyesebb lenne ez 
esetben ,lincs-játékról" beszélni.) Pavlovszkij szó 
szerint ezt írjalmondja a site váratlan megnyitását 
indokló moralizáló felvezetőjében: , Közzé akarjuk tenni 
az sOtyecsesztvo - Vszja Rosszijax blokk vezetőinek 
szervezetei re, cselekedeteire és kapcsolataira 
vonatkozó összes információt, és az a szándékunk, 
hogy civil nyomozást (grazsdanszkoje rasszledovanyije) 
indítsunk annak kiderítésére, hogy ezek a xköztisztelet- 
nek örvendő urakx és xközismert politikusokx mennyi- 
ben részesek olyan cselekmények elkövetésében, 
amelyeket egyetlen bíróság sem nevezett 
bűncselekménynek, de amelyekkel kapcsolatban 
számos :kriminológiaix (sic!) hipotézis fogalmazódott 
meg... A RENDSZERNEK nevezett bűnszövetkezet a 
RÉGIÓ nevű őrző-védő-hóhéri alosztályával 
egyetemben képtelen megváltozni. Ezért a föderatív 
hatalom bíróságának ítélete alapján fel kell - és fel is 
fogják majd - számolni (elikvigyirovatyc- Sz. Á.), de mi, 


állampolgárok addig sem ülhetünk ölbe tett kézzel, fel 
kell használnunk az önvédelem minden törvényes 
eszközét az OVR (Otyecsesztvo - Vszja Rosszija) veszett 
kutyáival Cbesenije pszix - Sz. Á.) szemben." Mint a 
szóhasználatból kitűnik, nem kevesebbről van itt szó, 
mint egyfajta virtuális — kirakatperről amelyben 
mindenki a vád tanúja ,besúgó" - azaz kompro- 
matszállító - lehet, aki kellőképpen utálja a vádlottakat 
vagy egyetért a vádló politikai álláspontjával: , Amikor 
verőlegények támadnak rá értelmiségiekre (utalás 
arra, hogy a FEP egyik munkatársnőjét, nem sokkal az 
után - post hoc, ego propter hoc - Sz. A. -, hogy 
Primakov egyik munkatársa ebédelni hívta és 
kifaggatta a FEP-ről, saját lépcsőházában megverték - 
Sz. Á.), akkor az értelmiségnek ki kell használnia 
azoknak a szerény előnyét, akik nem értenek a csontok 
összezúzásához. Putyin és Szergejev marsall messzire 
vannak és ezer problémájuk van Argunban (értsd: a 
csecsenföldi háború derék hősei most nem tudnak 
megvédeni minden egyes értük lelkesedő értelmiségit, 
mert nekik most az országot kell megvédelmezniük - 
Sz. Á.). Önállóan kell hát cselekednünk. Szabad 
országban élünk és szabadságunkban áll megválasztani 
a politikai önvédelem eszközeit. [...] Felkérek hát 
mindenkit, aki nem szívleli ezt a díszes társaságot, 
hogy ellenszenvéről tegyen tanúbizonyságot. Rakjuk ki 
az asztalra és dokumentáljuk az okokat, amik miatt 
nem kedveljük az OVR vezetőit és félünk tőlük, és 
beszélgessünk ezekről az okokról." Iermészetesen a 
szokványos kompromatanyagnak ez a sajátos 
dramatizálása (virtuális kirakatper) a politikai pillanat 
szüleménye: szappanbuborék, amelyet a következő 
pillanatban újabb szappanbuborék-site követ. 


Az ovg.ru-ra állítólag a sovesti.net lett volna a 
csattanós politikai válasz De mind a site 
megnyitásának ideológiai indoklása (a két pogány - 
vagyis a "kremli család" és a moszkvai család" - közt 


"egy hazáért küzdő igaz "Patrióták" site-ja), mind 
furcsa tartalma (Primakov visszafogott becsmérlése és 
a Kreml "pénztárosaként" a sajtóban már ezerszer 
leleplezett fiatal pénzügyi vállalkozó, Alekszandr 
Mamut leleplezése) arról tanúskodnak, hogy alighanem 
ez a site is Pavlovszkij teremtménye volt. Mindenesetre 
kétféleképpen is az ő internetes  "projektumát" 
erősítette: egyrészt visszautalt az ovg.ru-ra és ezzel 
népszerűsítette, politikai harcot szimulált a hálón, 
másrészt az állítólagos  "patrióták" (magyarul 
körülbelül:  , népnemzetiek") site-ján is az OVR 
(Luzskov-Jakovlev-Primakov választási blokkja) és nem 
a Kreml ellen hadakoztak. Már a site neve - sovesti.net 
- is túl szellemes volt ahhoz, hogy valóban a patrióták" 
jegyezhették volna. A sovesti.net ironikus szójáték: az 
ismert orosz beszédfordulat - "szovesztyi nyet", vagyis: 
"nincs ezeknek lelkiismeretük" vagy: "nincs bennetek 
egy szemernyi tisztesség sem" - és az angol , háló" - 
,net") , internet" - szó játékára épül (nincs ezeknek 
lelkiismeretük" -k "ez a lelkiismeret hálója"). 


Végezetül a RuNet kereskedelmi és politikai célú 
kompromat-site-jai mellett meg kell említenünk a 
Szergej  Gorskov nevével fémjelzett  "Internet- 
kompromatok Házi Könyvtárát", ezt a talán legrégebbi 
(több mint egy éve létező???) értelmiségi kompromat- 


239 Más források szerint Gorskov , compromat.ru"-ja is 1999. de- 
cember elején, tehát a dumaválasztások finisében nyílt meg. Hogy 
e szolgáltatást valamilyen politikai érdek vagy magánérdek 
motiválta-e (a site kereskedelmi reklámokat és más szolgál- 
tatásokat is közvetít), azt alighanem örökre homály fedi. A sitetól a 
reklám szolgálatába állított önmisztifikáció amúgy nem idegen. 
2000. február 23-án például egy teljes napig nem volt 
megnyitható, amit üzemeltetője utóbb úgy állított be a sajtóban, 
mint az FSZB site-ellenes akciójának következményét, holott csak 
az egyik provider kívánta figyelmeztetni őt ezen a módon 
díjtartozására. A botrány mindenesetre Gorskov compromat.ru-ját 
egy csapásra nevezetessé tette. Természetesen a compromat.ru 
azt a kompromatot is közölte, amely az állítólagos FSZB-akciót 


site-ot, ahol - csaknem leplezetlenül szórakoztató 
szándékkal - napra készen, a napi időjárás-jelentés 
vagy a  sporthírek műfajában tájékoztatnak a 
legírissebb kompromatokról, illetve mindarról, ami e 
témakörben - a regionális, országos és külföldi 
sajtóban - napvilágot látott vagy a site postáján a 
,házikönyvtár" gazdájához beérkezik. Ízelítőül álljon itt 
egy kis válogatás a könyvünk írásakor letölthető 
legírissebb  kompromatanyagból, időben visszafelé 
haladva: 


2000. 01. 15. Az elnök árnyéka. Számos 
kevéssé ismert tény Vlagyimir Putyin életrajzából az 
Oroszországot az utóbbi években megrázkódtató 
események hátterén. 


mint a site gazdájának, Gorskovnak az álkompromatját leplezte le. 
Ezzel is bizonyítva, hogy nincs többé ,igazság" és ,valóság": az 
információs forradalom korában az információ valóságértéke a 
nullával egyenlő. A képernyő előtt ülő soha többé nem érezheti 
úgy egy információról, hogy az fedi a valóságot. Minél több a 
helyesbítés, a leleplezés (beleértve a leleplezők leleplezését is), 
minél több a verzió, annál megfoghatatlanabb, hogy valójában mi 
is történt? Ki mond igazat és ki hazudik? Hiszen éppúgy lehet, 
hogy a compromat.ru ,kikapcsolása" Gorskov PR-fogása volt, mint 
az, hogy csakugyan a titkosszolgálatok akciója. Éppúgy lehet, 
hogy maga Gorskov írt maga ellen leleplező cikket (sej, ez a 
Gorskov, ez a Gorskov! képes volt becsapni az egész sajtót, 
csakhogy a site-jának reklámot csináljon!"), mint az, hogy 
másvalaki leplezte le őt, akár egy krimiben a mozaikkockákat 
összerakó nyomozó, vagy a leleplezést (nem is az FSZB volt a 
bűnös!") is az FSZB Írta, írattatta, sőt, zsarolta ki a site gazdájából 
(,ha nem írod meg, búcsút vehetsz az internettől!"). És még 
sorolhatnánk a verziókat. Az információs univerzum virtuális 
terében és idejében végül is minden információ misztériummá 
válik: csak hinni lehet benne, mint egykor Istenben vagy 
szórakozni rajta. mint bármely műalkotáson. Ertelmetlenség 
lirtatni, mi igaz és mi nem igaz. Higgyél benne, ha van benned e 
hithez elég erő, vagy élvezd képtelenségét, váratlanságát, 
szellemességét, humorát. A compromatru innen nézve nem 
speciális információs bázis és szolgáltatás, hanem véget nem érő 
szappanopera. 


2000. 01. 15. Dokumentumok Alekszandr 
Sojgu  hívéről, a  Jegyinsztvo (Medvegy) egyik 
vezetőjéről, Nyijazov-Medvegyevről: 


- Írásos nyilatkozat, amelyben Nyijazov egyik 
beosztottja azzal vádolja főnökét, hogy az ,megsértette 
férfiúi méltóságában". 

- A moszkvai nagymecset imam-hatibjának, Ravil 
Hajnutdinnak a szóban forgó üggyel kapcsolatban 
kiadott nyilatkozata. 


2000. 01. 15. Dmitrij Volzsszkij: 
szappanbuborék Szaratov fölött. Kiknek a hulláin és 
milyen  intrikákkal jutott egyre följebb  Ajackov 
kormányzó? 


2000. 01. 14. Putyin - korrumpált. Vlagyimir 
Putyint 1990-ben a Leningrádi Duma (sic!) 
korrupcióval vádolta. 


2000. 01. 13. Csubajszt és Nyemcovot 
tanúvallomásra idézték be az ivanovói városi 
ügyészségre. Az idézés oka: egy lehallgatott 
telefonbeszélgetésük ( proszluska") közreadása, 
amelyből az derült ki, hogy elégedetlenek a megyei 
vezetés által a , Jegyinsztvo" választási tömörülésnek 
nyújtott támogatással. 


2000. 01. 13. Putyin és a pátriárka barátnője. 
Január 11-én a felső vezetésnek rendezett újévi 
ünnepségen Gulnaz Ivanovna Szotnyikova énekesnő 
adott elő dalokat a Haza Megmentésének feladatkörét 
ideiglenesen ellátó — vezetőnknek. Oroszország 
rágalmazói nem átallják Gulnaz Ivanovnát 
,kegyencnőként", sőt, II. Alekszij pátriárka őszentsége 
,élettársaként" emlegetni. Dokumentumok Szotnyikova 
vámügyi és egyéb botrányairól. 


2000. 01. 11. Interjú azzal a hackerrel, aki 
behatolt a Jlenta.ru-ba. A lenta.ru a rambler számlálóját 


pörgeti. Ennek bebizonyításához fel kellett törni a FEP 
(Gleb Pavlovszkij - Fond Effektyivnoj Polityiki - Effektív 
Politikáért Alapítványa) szerverét. 

2000. 01. 06. Vitatéma: Artyomij Lebegyev 
egyéni értékeiről avagy arról, hogyan lop (?...) a 
Lebegyev Stúdió kuncsaftokat a reklama.ru-tól. 


2000. 01. 06. Kiegészítések Nazdratyenko 
kormányzó személyi anyagához. 


- Kondratov titkos jelentése Szevosztjanovnak. 
- A gyermekek és banditák nagy barátja. 


2000. 01. 03. Amilyenek a hőseink, olyan az 
ország. Samanov tábornok (a csecsenföldi hadjárat 
egyik rettegett katonai vezetője - Sz. Á.) rendelte meg 
egy újságíró meggyilkolását. 

2000. 01. 02. Jelcin lemondása. Olyan titkos 
videorészletek kerültek kezünkbe, amelyek kimaradtak 
Jelcíinnek a néphez intézett utolsó televíziós 
üzenetéből. 


2000. 01. 01. Kiegészítésképpen néhány 
elemzőanyag: - Roman Abramovics: ,,B. Ny. Jelcin 
utolsó szerelme", 


- Viktor Anpilov: , Még egy karizmatikus vezető". 
- Pável Borogyin: , Az elnöki szürke buksza". 
- Alekszandr Barkasov: , Őrvezető B. betűvel". 


2000. 01. 01. Mindenkinek Boldog Új 
Esztendőt! 


1999. 12. 30. Nazarbajev összeveszett 
Berezovszkijjal. A kazah elnök és az oligarcha nem 
tudtak megosztozni 30 millió dolláron. Nazarbajev 
emberei Berezovszkijt többnejűséggel, ,élő áruval" 
elkövetett kémkedéssel, pénzügyi szélhámosságokkal 
vádolják, a lányát, Lizát pedig kábítószerezéssel. 


1999. 12. 30. Turover listája. (Turover a 
svájci Mabetex-botrány egyik főszereplője, a ,vád 
tanúja" - Sz. A.) 


Meglett az oroszországi korrumpált vezetők 
dossziéja. 


- Hogyan , üzletelt" Csernomirgyin kokainnal. 


- Hogyan loptak el BAB (Borisz Abramovics 
Berezovszkij , nevének kezdőbetűiből összerakott 
gúnynév Sz. A.) és Abramovics 30 millió dollárt? 


- Hogyan , lopta el" Putyin az SZKP tulajdonát? 


1999. 12. 26. A láthatatlanná válás 
művészete. 


Az elnöki hivatal gazdasági ügyekkel foglalkozó 
vezetőjének, Pavel Borogyinnak , titokzatos árnyéka". 
Az anyaghoz 60 dokumentumot mellékeltünk, 


1999. 12. 26. —— Sojgu titkai. 


Minek a nemeslelkű  katasztrófaelhárítónak 
hangtompítós, távcsöves puska, avagy másként 
fogalmazva: minek az MCSSZ-nek (Vészhelyzetek 
Minisztériumának) különleges egység a hivatásos 
diverzánsok elleni harchoz? 


1999. 12. 24. Az oroszországi  kompromat 
anyagi titka. 


Szolgáltatások és áraik. — Az oroszországi 
kompromatpiac - az , individuális igények" 
kielégítésére jött létre. A konfekció csak választások 
idején jelenik meg ezen a piacon. 

1999. 12. 17. Újabb lehallgatott 
telefonbeszélgetés. Ezúttal  Berezovszkij beszélget 


Nyevzorovval és Dorenkóval (a Berezovszkij befolyása 
alatt álló — ORT politikai  hírműsorainak két 


riportersztárja - Sz. Á.). Különösen az utóbbiak válaszai 
figyelemre méltóak. 


1999. 12. 16. Djacsenko milliói. Új részletek 
az — elnök lányainak pénzügyi  machinációiról. 
Alekszandr Hinstejn. 


1999. 12. 16. Luzskova-Baturina g urij 
Luzskov üzletasszony felesége - Sz. Á.) Családi Bankja 
egyben a Baturinok-Luzskovok családi bankja is. E 
bank őrzi Baturina letéti számláját a 
42301810500001000001  számlaszámon (a számla 
ténylegesen a bank első számlaszáma: 001), valamint 
az Inteko csoport számláját. 


A KOMPROMAT MINT 
POLITIKAI TECHNOLOGIA 


Háromféle korrupció lehetséges egy országban: 
nagy, nagyobb és még nagyobb. Nem tréfának szánom 
ezt a semmitmondó meghatározást. A korrupció 
mértékét még soha, sehol, senkinek nem sikerült 
tényszerűen megállapítania. A közismert ország- 
rangsorolások nem tényeken, hanem benyomásokon, 
beszámolókon, üzletemberek élményein, helyi 
közhangulaton, a korrupciós botrányok számán 
alapulnak, és nem sokkal mondanak többet, mint a 
fenti meghatározás: nagy, nagyobb, még nagyobb. 
Vagyis: a korrupció mértéke nem önmagában, hanem 
csak viszonylagosan, valamihez képest ragadható meg. 
De a rangsorokkal kapcsolatban még egy kérdés merül 
fel mindig: Ki beszél itt? Ki rangsorol kit? Ki van 
feljogosítva rá és kinek áll módjában rangsorolni? 
Főként pedig mi célból és kinek készül a rangsor? 
Vajon mindig ártatlanok és érdekmentesek az ilyen 
rangsorkészítések? Hiszen a korrupció vélelmezett 
nagyságrendje már önmagában is kompromattá válhat 
egy-egy ország ellen! 


Ami csakugyan mérhető, az a kompromatok 
száma. Ebből azonban közvetlenül nem lehet a 
korrupció  — mértékére következtetni, hiszen a 
kompromat nem a korrupciót jelzi, hanem a politikai 
vagy üzleti ellenfél letörésére irányul. Ám ha a 
korrupció mértékét nem is lehet szabatosan 
meghatározni ezen az alapon, a korrupcióról alkotott 
társadalmi felfogásra nézve lehet következtetéseket 
levonni. Általános megítélés szerint minél több a komp- 
romat, annál nagyobb a korrupció mértéke. A 
kompromatok termelésével tehát a korrupció tudatát is 
termelik. Önkéntelenül vagy szándékosan. Ha a 
kompromattermelés nagyüzemi méreteket ölt, könnyen 
kialakítható a hatalom, a fennálló rendszer végletes 
korrumpáltságának légköre. Természetesen 
kompromat - vagyis mediatizált korrupció - nélkül is 
tombolhat a korrupció, csak éppen láthatatlanul, az 
egyéni tapasztalatok sokaságában szétszórtan. A 
kompromat mint politikai technológia éppen arra 
irányul- s ebben eltér a magáncélok érdekében beve- 
tett kompromattól -, hogy előállítsa, megmutassa, 
erkölcsileg és politikailag általánosítsa a korrupciót 
mint a fennálló politikai és társadalmi rendszer 
lényegér, függetlenül a korrupció tényleges mértékétől. 
A korrupció folytonos tematizálása, a kompromatok 
háborúja olyan légkört teremt, amelyben a társadalom 
nagy része mindinkább úgy érzi, hogy , mindenki 
mindenhol korrumpált", amit persze a mindennapi 
tapasztalat eleve csak megerősíthet. (Onmagukban 
azonban az ilyen tapasztalatok nem összegződnének 
általános érzületté és politikai indulattá.) 


A korrupció mértékét a köztudatban nem a 
korrupciós cselekmények tényleges száma határozza 
meg (erre amúgy is legfeljebb következtetni lehet a 
potenciális korrupció mértékéből), hanem a mediatizált 
korrupció s esetek, a kompromatok száma. Lényegében 
tehát annál nagyobb a korrupció egy országban, minél 


gyakrabban kerül szóba, illetve képbe a korrupció 
eseménye és ennek kapcsán az illető ország. A 
kompromatok száma és a korrupciós esetek száma 
között azonban nincs egyenes összefüggés. Mert bár 
általánosságban igaz az, hogy minél nagyobb a 
strukturális korrupció, annál gyakrabban nyúlnak a 
kompromat  fegyveréhez a —— korrumpálók és 
korrumpáltak, az is igaz, hogy minél gyakrabban 
nyúlnak ehhez a fegyverhez, annál inkább megerősödik 
az a vélekedés, hogy mindent áthat a korrupció. 


Mindezt nem azért mondom, mert óvni szeretnék a 
túlzásoktól és a méltánytalanságtól, hanem azért, mert 
így . válik láthatóvá az a pont, ahol a 
kompromattermelés túlpörög az önző magánérdekek 
logikáján, és politikai érdekeket kezd szolgálni. 
Ugyanis megteremti a politikai rezsimváltáshoz 
szükséges társadalmi érzületet: a  felháborodásba, 
megtorlási és tisztogatási furorba átcsapó elégedet- 
lenség heves érzését, amit aztán a szabadító hós 
érkezése igazol és old Jel. Ahol a nyilvánosságot 
elárasztják a kompromatok, ott a korrupciós vád vagy 
gyanú elveszti morális komolyságát, magánérdekek 
eszközeként lepleződik le, és nem azt sugallja már, 
hogy X Y tisztességtelen, hanem azt, hogy a fennálló 
rezsim keresztül-kasul korrupt. Ez a sugallat azonban 
már politikai természetű, és nem egy vagy több korrupt 
személy, csoport, hanem az egész rendszer ellen 
irányul. 


Oroszországban léteznek olyan politikai erők - 
mérsékeltek és radikálisak -, amelyek érdekeltek egy 
ilyen közhangulat kialakításában. A  kompromat, 
amelyet eredetileg a  korrupcionista-kleptokratikus- 
kriminális klánok vetettek be  magánérdekeik 
szolgálatában politikusok és egymás ellen, ezen a 
ponton tisztán politikai értelmet nyert és ellenük 
fordult: a fennálló rendszer elleni kompromattá 


,lényegült át". Végső soron a kompromatok nyelvét 
megteremtő klánok ellen fordult, megteremtve az 
újabb politikai rendszerváltozáshoz szükséges politikai 
légkört és társadalmi érzületet. A kompromattermelés 
felpörgetése mögött - legalább 1998 nyarától-őszétől 
kezdődően - nemcsak a nagy tulajdonosi klánok 
érdekeit kell keresnünk, hanem azt az államérdeket, 
államrezont is, amelyet a rend teremtő k tábora 
testesít meg. A legnagyobb  kompromattermelő 
műhelyek mögött nemcsak médiacézárok üzleti érdeke 
tapintható ki, hanem az oroszországi titkosszolgálatok 
manipulációs szándéka is. Az állambiztonsági szolgálat 
(elhárítás-felderítés) a posztszovjet államnak az a 
része, , amelyben az orosz államiság  ethosza 
(gyerzsavnoszty) leginkább megmaradt és amelyet a 
korrupció a legkevésbé ért el. Ha pár évvel ezelőtt még 


a nyersanyag-kitermelő szektor klánvezérei 
(Csernomirgyin, Berezovszkij, Abramovics), továbbá 
bankvezérek és médiacézárok (Potanyin, 


Hodorkovszkij, Guszinszkij) határozták meg a politikai- 
gazdasági élet folyását Oroszországban, majd egy 
ellentmondásos közjáték idejére és velük szemben a 
pétervári , ifjúreformerek" , pénzügyérek és 
közgazdászok csapata, akkor ma a biztonsági 
szolgálatok láthatatlan körei és látható politikusai. Aki 
ma erővel ellenerőt akar szembeállítani, az nem 
oligarchákat, bankárokat, pénzügyi zseniket keres meg 
és állít csatasorba, hanem kémelhárítókat, biztonsági 
tiszteket, visszavonult és aktív felderítőket. 


Nyikolaj Kovaljovot - mint arról fentebb már volt 
szó - egyik napról a másikra váltották le a Szövetségi 
Biztonsági Szolgálat (FSZB) igazgatói posztjáról 1998. 
július 25-én, a Kreml, az úgynevezett , család" és Borisz 
Berezovszkij közreműködésével. Visszatekintve az 
azóta eltelt másfél év történéseire, úgy látszik, valóban 
ez volt az első kísérlet az oroszországi biztonsági 
szolgálatok részéről (beleértve ebbe a felderítés t, az 


elhárítást és a belügyi apparátust is), hogy fellépjenek 
(külső sugallatra, politikai körök nyomására vagy belső 
szerveződés alapján, önhatalmúlag) az államon 
meggazdagodó és Oroszországot a társadalmi 
összeomlás felé sodró  kriminális-kleptokratikus 
oligarchák ellen. 1998 tavaszán, Csernomirgyin me- 
nesztése után, a ,népi kapitalizmust" hirdető és az 
oligarchák megtörésére készülő ,ifjúreformerek" 

Borisz Nyemcov, Szergej Kirijenko és a háttérbe 
kényszerült Anatolij Csubajsz - irányításával úgy 
látszott, hogy a biztonsági szolgálatok ideje is eljött: 
kezdetét veheti az oligarchák visszaszorítása. Ebben az 
első menetben azonban még nem ők, hanem a legfőbb 
oligarcha - Berezovszkij győzött: a FSZB és más 
biztonsági — szolgálatok éléről eltávolították az 
,Összeesküvőket". A második menet az 1998. 
augusztus 17-i pénzügyi puccsal kezdődött, amelyhez - 
a későbbi események fényében ma már így tűnik a 
biztonsági szolgálatok is hozzájárultak. Nem véletlen, 
hogy ezzel a pénzügyi puccsal került hatalomra, vagyis 
a kormányfői posztra a szovjet felderítés egykori 
vezetője: Jevgenyij Primakov (egyébként annak az 
Alekszandr Javlinszkijnak az erőteljes ajánlására, akit 
régi keletű és meghitt politikai kapcsolat fűzött hozzá). 


A második menetben felgyorsultak az események: 
a pénzügyi puccs nem az országot, hanem az 
oligarchikus klánokat gyöngítette meg (végtére is, ha 
az volt, akkor épp ellenük irányult). A kremli vezetés és 
az oligarchák korrupciógyanús ügyeinek 
felgöngyölítésében egyre messzebb jutott a Jurij Szku- 
ratov vezette főügyészség. Nem sokkal Primakov 
leváltása előtt nemzetközi elfogatóparancsot is kiadtak 
az akkor épp Párizsban tartózkodó Borisz Berezovszkij 
ellen. Amde a második menetet is Berezovszkij nyerte 
meg: Szkuratovot egy ügyesen irányított kompromattal 
éppúgy kiütötték a főügyészi székből, mint Primakovot 


a kormányfőiből - kompromat nélkül: a nemzetközi 
kompromatokkal revolverezett Jelcin ukázával. 


A harmadik menet azonban - a jelek szerint - kissé 
rendhagyóan alakul:  Berezovszkij és az udvar 
szempontjából biztatóan kezdődött. A szintén a 
biztonsági szolgálatok homályos világából érkező 
Sztyepasin kormányfő azonban nem váltotta be a hozzá 
fűzött reményeket: valami okból nem állította le a - 
nyugati média révén - mind botrányosabbá dagadt 
, Kreml-gate"-et. Neki is mennie kellett, hogy színre 
lépjen végre a harmadik - nyilván legkisebb - belügyes 
fiú: Vlagyimir Putyin személyében. Vele, úgy látszik, 
lehet még üzletet kötni, de nem lehet már elbánni. 
Kezd megtelni az orosz politikai élet a biztonsági 
szolgálatok , fiaival". Egymás után jönnek a volt elhárí- 
tó k, felderítők: Putyin mellett ott van Szergej Sojgu, a 
Vészhelyzetek Minisztériumának és a második legna- 
gyobb választási blokk (a , Medvegy") vezére; ott van - 
a régebben Berezovszkij káderének tekintett - Rusajlo 
tábornok, a Belügyminisztérium vezetője; Luzskov és 
az , Otyecsesztvo" politikai erejét Primakov köti le, a 
,Jabloko"-ét és  Javlinszkijét az  exkormányfőből 
pártpolitikussá előlépett Sztyepasin. Egyre több volt 
felderítőtiszt jelenik meg a nyilvános politikában, sokan 
vettek részt 1999-2000-ben a helyhatósági 
választásokon és a legfontosabb politikai blokkok 
mindegyikében vezető szerepük van (Putyin, Primakov, 
Leonov, Gruzgyev, Lebegyev). A kémelhárítás és 
felderítés jelenléte a nagypolitikában és az üzletben 
nyílt titok, amit először - talán nem is minden 
célzatosság nélkül - a  Geostratégiai Kutatások 
Központja szellőztetett meg. Egyesek egyenesen a , jók 
összeesküvéseként" dramatizálják az eseményeket. A 
Biztonsági Szolgálatok választási listájáról beszélnek, 
amely a különböző pártokban, mozgalmakban 
, felszívódott" elhárítósokból áll össze: a , tömörülés" 
ideológus a Primakov lenne, a politikai hatalom és az 


üzleti elit közötti kapcsolatokért Vlagyimir Gruzgyev a 
felelős, aki a , Szegymoj Kontyinent" nevű kereskedelmi 
szervezet tulajdonosa, és így tovább. 


Ha Oroszországban valami készül, akkor az nem a 
katonák, nem az oligarchák, nem Moszkva, nem is a 
pártok szervezeteiben készül, hanem a felderítésből 
jött ,ifjútörökök" készítik. Minden jel arra vall, hogy 
ezt a harmadik játszmát Berezovszkij oligarchái nem 
nyerhetik meg. Nekik azonban nyilván nem mindegy, 
hogyan vesztik el és mennyit veszítenek rajta. Maga 
Berezovszkij "mindenesetre képviselővé választatta 
magát, és esetleges üldözői elől bemenekült a Dumába, 
ahol mentelmi joga van. A Duma már régóta efféle 
asilumként működik a jogszolgáltatás elől menekülő 
korrumpálódott, félkriminális, kleptokratikus 
közszereplők és üzletemberek számára (a Dumába 
készült minden eshetőségre Luzskov polgármester 
szintén kompromatok céltáblájává vált üzletasszony 
felesége is). 


Az , érkezők" erejét mutatja az is, hogy ellenfeleik 
mind ez idáig egyikük ellen sem mertek bevetni komo- 
lyabb  kompromatokat. Részben mert korrupciós 
ügyektől csakugyan intaktak maradtak, részben mert a 
nagy klánok többségének egyelőre nem áll érdekükben 
lejáratásuk és eltávolításuk a hatalomból. Végezetül 
azért is, mert ha igaz, hogy a kompromattermelés a 
titkosszolgálatok állami és magánműhelyeiben folyik, 
akkor legkevésbé nyilván e műhelyek vezetői és 
dolgozói ellen lehet kompromatot rendelni (kitől - 
tőlük?), leginkább a titkosszolgálatoktól érkező 
politikusoknak van módjuk kivédeni, blokkolni vagy 
kellő ellenkompromattal elütni az ellenük irányuló 
kompromatkísérleteket. Putyinnal szemben például 
senkinek sem sikerült épkézláb kompromatot felhozni, 
még abból az időből sem, amelyben a korrupcióval 
vádolt Anatolij Szobcsak szentpétervári polgármester 


helyettese és mindenese volt. Mindezekből az ügyekből 
már akkor makulátlanul került ki. De nemcsak erről 
van szó: ugyan ki merészelt volna a közel másfél éve a 
Szövetségi Biztonsági Szolgálat (volt KGB) élén álló és 
fél éven át az elnöki Biztonsági Tanács titkári posztját 
is betöltő, októbertől már biztos befutónak látszó, új 
,erős emberrel" szemben kompromatot rántani, ha 
kedves volt politikai élete? Csodálatos módon, 
miközben a ,kremli család" - Jelcintől Tatjana 
Djacsenkóig, Roman Abramovicstól Borisz Berezov- 
szkijig, Pavel Borogyintól Alekszandr Volosinig - 
egymás után kapta a  súlyosabbnál súlyosabb 
kompromatokat, a ,család" színeiben fellépő és egyre 
népszerűbb, egyre veszedelmesebben nyerésre álló 
Putyinnal szemben alig hoztak fel valamit, s még az a 
pár szánalmas kompromat is, amit felhoztak, a 
hümmögés, a hímezés és hámozás erélytelen hangján 
volt előadva, nem pedig világraszóló botrányként. Nem 
is közvetlenül, név és személy szerint irányult ellene, 
hanem csak közvetve és kimondatlanul (például a 
korrupcionista ügyletekkel vádolt Anatolij Szobcsakon 
keresztül a moszkvai  házrobbantásban való 
részvétellel vádolt  titkosszolgálatokon keresztül, 
esetleg a ,kremli család" ilyen-olyan korrupciós 
ügyletekbe bonyolódott tagjain, főleg néhai főnökén, 
Pavel Borogyinon keresztül). 


EPILÓGUS 


Az oroszországi kompromatjelenség példátlan 
elszabadulása nyilvánvalóan az orosz állam 
erőtlenségére  (C(illetve a szabadság rendjének 
társadalmi gyöngeségére) vezethető vissza: egyfelől a 
titkosszolgálatok önálló életre kelése, állami és 
magánszolgálatok átláthatatlan összefonódása képezik 
az alapját, másfelől a bíróságok erőtlensége. Ahol a 
közhatalmi szférától - államhivatalnoktól, bírótól, rend- 


őrtől, kormányzótól, pártpolitikustól- majdnem semmit 
vagy mindig rosszat lehet csak várni, ott mindenki a 
maga módján próbálja elintézni ügyes-bajos dolgait. 
Pénzért minden kapható: kompromat, bérgyilkos, 
robbantószer  robbantókkal,  titkosszolgálatok és 
csecsenek, ügyészek és bírók. A kompromittálókkal 
vagy a kompromittáltakkal szemben a legritkább 
esetben fordulnak bírósághoz. Nem véletlenül, hiszen a 
bíróságok által hosszadalmas procedúra után 
rágalmazási és becsületsértési ügyekben kiszabott 
büntetések komolytalanok, maguk a perek pedig még 
egy lehetőséget adnak a  kompromat nyilvános 
pertraktálására, másodlagos mediatizációjára. Mivel a 
kompromat hatása törvényes úton nem oltható ki, 
marad a törvénytelen út: az ellenkompromat vagy - 
rosszabb esetben - a bérgyilkosság. A 
kompromattermelés rögvest csökkenni fog, ha az orosz 
jogállam megerősödik és érvényt tud szerezni a 
törvényeknek, helyreállítja vagy megteremti a 
bíróságok függetlenségét és tekintélyét, egységes és 
törvényes ellenőrzésnek veti alá a titkosszolgálatokat, 
szigorúan szabályozza működési körűket és az általuk 
végezhető megfigyelési eszközök körét. 


X. FEJEZET 
MEDVEK IDEJE - 


(ntermedium) 


Először is, hogy kerül a medve az asztalra? S ha 
odakerül, miért mindjárt többes számban? A válasz 
egyszerű: azért, mert ez a neve, és mert a medvék 
többen vannak. Medjvegy azaz Medve néven vonult 
ugyanis be az orosz politikai köztudatba az a - kremli 
politikatechnológusok által 1999 késő őszéri kitalált - 
régióközi választási tömörülés, amely felmentő 
seregként érkezett az ostromlott kremli vár alá, és két 
hónap alatt sikerült is megfutamítania a vérszomjas 
ellenséget: Moszkvát. A regionális Moszkva és a 
föderatív Kreml ugyanis már régóta nem egy, hanem 
kettő (sőt, több!), és egy éven át éppen az volt a 
kérdés: ki kit győz le - vagyis milyen erők, milyen 
alapon, milyen eszközökkel, milyen keretben és 
mivégre fogják újraegyesíteni Oroszországot? 


A Medve - mozaikszó. A szóban forgó választási 
tömörülés kevéssé fantáziadús hivatalos elnevezésének 
( Mezsregionalnoje Dvizsenyije , Jegyinsztvo", azaz Ré- 
gióközi , Egység" Mozgalom) kezdőbetűiből rakták 
össze azok, akik a mozgalmat is kitalálták, alighanem 
Gleb Pavlovszkij és Alekszej Golovkov?"9 - e két régi 
medvecsináló -, akik az egész 1999-es választási 
medve-showt rendezték. Az 1996-os elnökválasztás óta 
szinte minden valamirevaló politikai műsort ők találnak 
ki és ők irányítanak, természetesen az atyja 
imídzsmékerévé előléptetett Tatjana  Djacsenkóval 
karöltve. Mert 1999-ben a Kreml már nem kegyencek 


240 Alekszej Golovkov szerepéről ld.: Vlagyimir Pribilovszkij: Par- 
tyija Sojgu: ,Jegyinsztvo" ili ,medvegyi". In: Russzkaja Miszl, 
1999. szeptember 30.--október 6. (4286), 3. o. 


és intrikusok bizánci palotajátékainak színtere volt, 
mint azt a maradi kremlinológusok gondolták, hanem 
számító és rideg pénzemberek politikai laboratóriuma 
és tervezőközpontja. 


Oroszországban - talán a kommunista párt 
kivételével - nincsenek is már más pártok, választási 
blokkok és politikusok, mint kitaláltak. Ha kissé jobban 
belegondolunk: az egész orosz demokrácia mind ez 
idáig nem egyéb, mint a ,nagy pénz" fantáziajátéka. A 
politika — mindmáig a legjobb befektetés. A 
kleptokratikus-kriminális-korrupcionista struktúrákra 
épülő klán-államkapitalizmus nem a "pénz-áru-pénz-, 
hanem a pénz-hatalom-pénz" képletével írható le. 


Az alapító atyák persze szívesen veszik magukra a 
,medve" nevezetet, hiszen Oroszországban kifizetődő 
medvének lenni. A medvét szeretik, a medvét 
megbecsülik, a medvét várják. A medve mitikus 
totemállata népnek és hatalomnak. S az istenadta nép, 
a "medve-nép" már jó ideje egy új "medve-állam" 
eljöveteléről ábrándozik. Primakov, Sztyepasin, Putyin, 
sőt, a minden hájjal megkent öreg felsőházi elnök, 
Jegor Sztrojev is az ,új Brezsnyev" vagy az ,új 
Andropov" szerepére pályázott: medvebéke, 
medvenyugalom, medvestabilitás, Orosz medveálom. (A 
Misaként, vagyis maciként becézett tesze-tosza Gorba- 
csov után Jelcin is csapnivalóan rossz medvének bizo- 
nyult: csak bömbölni tudott, rendet csinálni nem!) 


A régióközi ,orosz medvéknek" egy csapásra, 
mondhatni máról holnapra kellett naggyá, ismertté, 
népszerűvé válniuk. Ezt nagy horderejű események 
generálásával lehetett legkönnyebben elérni. Ilyen 
esemény lett a moszkvai házrobbantások után 
össztársadalmi — orosz üggyé,  ,szent önvédelmi 
háborúvá" emelkedett csecsenföldi , antiterrorista" 
hadjárat, amelyet , választási háborúnak" is neveztek. A 
rendkívüli idők rendkívüli feladatához fölnövő politikai 


törpék egyszeriben óriásokká, szabadító hősökké 
válhattak. Még könnyebb volt politikai ismertséget 
szerezni és sikert elérni tömegkulturális sztárok 
szerepeltetésével. Nem véletlenül menetelt a , medvék" 
élén a novoszibirszki Alekszandr Karelin, háromszoros 
olimpiai — birkózóbajnok és Alekszandr  Gurov, 
exrendőrtábornok, aki az elmúlt évtizedben a , vörös 
maffia" rettenthetetlen üldözőjeként és leleplezőjeként 
vált ,népi hőssé". A választási blokk kisebb ,medvéi" is 
sztárok: elég Rumjancevre, az orosz labdarúgó- 
válogatott  edzőjére vagy Leonyid  Jakubovszkij 
tévésztárra utalni. Csak a filmrendezőpolitikus, Nyikita 
Mihalkov, a Kreml titkos favoritja hiányzott. A 
,medvék" tárgyalásban voltak ugyan vele is, de 
Csernomirgyin és a , Nas Dom" mozgalom nem enged- 
ték. Kár, mert az orosz választók könnyen e színész- 
polirikusban fedezhették volna fel az új évezred 
"cárját , és akkor végre-valahára nemcsak 
monumentális amerikai giccsfilmjében, a Szibériai 
borbélyban játszhatta volna el szíve politikai 
választottját, III. Sándort, hanem a Kremlben is. 


A  régióköziek jól megtermett medvék, jó 
kiállásúak, fiatalok, erősek, talán a maguk 
szemérmesen férfias módján még szépek is. Márpedig 
a mediatizált politikában a szépség a legfőbb karizma. 
Mintha a Medvegy - az orosz , Playboy" - címlapjáról 
léptek volna le, onnan, ahol egykor - amíg medve volt - 
Alekszandr Lebegy is virított. Persze, ő magányos 
medve volt. Ez meg itt egy egész medveregiment. 
Tetszési indexük a választást megelőző hetekben 
nőttön nőtt. Ha persze nem is kizárólag attól, hogy 
medvéknek nevezték magukat. 


A medvének medvemód kell viselkednie is. Persze, 
medve volt Jelcin is. Sőt, már Gorbacsov is medveként 
próbálkozott. Medve sokféle van: az egyik barátságos 
és brummog, a másik vérszomjas és bömbölve támad, a 


harmadik pedig szorgos és kemény kézzel rendet 
teremt a politikai erdőben. Ahogy a Medve-párt 
kongresszusain énekelik is: ,Sem nem barna medve, 
sem nem fehér medve, / Megtisztítom egész erdőnk a 
mocsoktól. / Sem nem jobbos medve, sem nem balos 
medve, / Egyetemes medve vagyok én." (,Ja nye burij 
medvegy, ja nye belij medvegy, / Vesz lesz ja izbavlju ot 
nyecsisztyi. / Ja nye pravij medvegy, ja nye levij 
medvegy, /Ja medvegy - obsecselovecseszkij.") 


Hogy is rúghatott volna labdába velük szemben a 
Sancho Panza-külsejű kupec tekintetű Luzskov, az 
öregecske-betegecske Primakov, a régi vágású és 
inkább taszító mint vonzó külsejű Zjuganov, a 
tejfelesképű Kirijenkóról, a bohóc Zsirinovszkijról, a túl 
intelligens Javlinszkijról, a playboy Nyemcovról vagy a 
zagyva beszédű Csernomirgyinről nem is szólva? 
Igazában persze csak egyetlen igazi ellenfelük volt 
1999 dumaválasztástól lázas telén: a Luzskov és 
Primakov vezette fantáziátlan nevű regionális 
tömörülés - az OVR (Otyecsesztvo - Vszja Rosszija — 
Haza - Egész Oroszország). Nem csoda, ha a medvék 
jókedvün és gyorsan elropogtatták az egészet, akár egy 
betűszót. 


A ,medvék" persze már rég jól megérdemelt téli 
álmukat alhatták volna regionális és minisztériumi 
barlangjaikban, ha nem ébresztik föl őket: , Veszélyben 
a Kreml!" Moszkva akarja meghódítani. Luzskov és 
Primakov Moszkvája, és ezt azért már mégsem 
tűrhették. Felkeltek hát a medvék, hogy a vész torkába 
nézzenek, és kiebrudalják a moszkvai betolakodókat. 
Úgy is történt: a politikai semmiből előlépett Medve 
Párt fényes győzelmet aratott a Kreml ostromlóin. 


Nem csoda, hiszen a régióközi medvéket egy igazi 
népi hős - Alekszandr Sojgu - vezette. Fiatal kora 
ellenére 1991 óta minden orosz kormánynak minisztere 
volt, politikusként viszont 1999 szeptemberében 


fedezték fel, szinte egyidejűleg Vlagyimir Putyinnal. Ez 
a — vidéki (értsd: nem-moszkvai!), — tuvai-orosz 
származású , szibirjak" (szibériai ő is, mint az öreg 
medve, Jelcin) a 5 posztszovjet időszak talán 
legsikeresebb és legelismertebb kormányhivatalnoka 
lett. Nyolc éve állt akkor már rendíthetetlenül a 
Rendkívüli Helyzetek (vagy Vészhelyzetek) Minisztériu- 
mának élén. Természeti csapások,  atomerőmű- 
balesetek, légi katasztrófák, terrorista merényletek, 
humanitárius katasztrófák megelőzése vagy 
következményeik felszámolása - ezt a feladatkört látta 
el Sojgu minisztériuma akkor már évek óta, imponáló 
eredményességgel. A katasztrófaelhárítás terén nyolc 
év alatt végzett titáni munkájáért és talán politikai 
útravaló gyanánt is, magának Jelcinnek a kezéből vette 
át a , medvévé" válását megelőző héten a legmagasabb 
állami kitüntetést: az , Oroszország hőse" címet. Sojgu 
kétségkívül Jelcin kedvence lett ezekben a hetekben- 
hónapokban, a Kreml kedvence, de a nép kedvence is. 
(Putyin ekkor még nem volt kedvenc. Csak később 
homályosította el a népi hős karizmájának ragyogását, 
de Sojgu ezt nemcsak jól tűrte, hanem szinte kívánta is. 
Ő inkább örökre a bocs szerepében szeretne megma- 
radni a nagy testvér a medvecár, vagy inkább 
medvefőtitkár Putyin mellett.) A jelentéktelen kis 
minisztériumból, amelyet 1991 végén átvett, nyolc év 
alatt valóságos birodalmat csinált - kiemelten fizetett 
hivatalnoki karral, saját reguláris alakulatokkal, 
kockázatkutató intézetekkel, hatósági funkciókkal és 
jogosítványokkal. A minisztérium magába szippantotta 
a polgári védelmet és azon van, hogy a 
mentőszolgálatokat és a tűzoltóságot is bekebelezze. 
Totális biztonságot - a totális biztonsági miniszté- 
riumtól. 


Sojgu ,medvekém" sem ígért mást az országnak, 
mint amit miniszterként megvalósított: ,Az utolsó tíz 
évben az államirányítás másból sem állt, mint 


katasztrófahelyzetek következményeinek folytonos 
elhárításából. Azt akarom elérni, hogy az államot ne 
kelljen örökké a oprendkívüli állapot (oroszul: 
csrezvicsajka) körülményei között kormányozni. Ahol 
van irányítás, vagyis van előrelátás, ahol ellenőrzés 
alatt tartják a helyzeteket, ahol tudnak előrejelzéseket 
készíteni és szigorú fegyelem van, ott nincsenek 
katasztrófák. Ahhoz, hogy az emberek életében le- 
küzdjük a xcsrezvicsajkáts, ezeket az elveket az 
államirányítás elveivé kell emelni." Volt már egy 
korszak a legújabb orosz történelemben, amikor a 
rendkívüli helyzetek (,csrezvicsajkák") leküzdésére 
létrehozott állami szerv, nevezetesen a CSEKA 
( Csrezvicsajnaja  Komisszija") vált az új állam 
modelljévé. Persze, Sojguék számára nem az állam, 
hanem a társadalom biztonságáról, nem politikai, 
hanem civil biztonságról van szó. A biztonság maga a 
közjó. Az államnak nem rettegtetnie kell polgárait, 


hanem  - ellenkezőleg  -  megvédelmeznie a 
rettegtetőktől és a rettenettől, akik és amik pedig 
számosak, mint azt az oroszországi 


lakóházrobbantások az egész népnek népszerűen is 
elmagyarázták. 


Oroszország tíz éve tartó példátlan 
hanyatlástörténete mutatja: nincs működőképes 
piacgazdaság és polgári társadalom biztonság, és nincs 
biztonság működőképes állam nélkül. A Szovjetunió 
totalitárius államtúltengésben szenvedett, és ebben is 
múlt ki 1991 decemberében. A  posztszovjet 
Oroszország viszont államsorvadásban szenved. Ezért 
kriminalizálódott az ország gazdasága és politikai 
élete, ezért marad , árnyékban" a bruttó hazai termelés 
közel fele, ezért zsugorodott a központi költségvetés 

1999-ben 30 milliárd dollárra (ami durván két 
magyarországi költségvetésnek felel meg), ezért ment 
ki 1990 és 1997 között 400 milliárd dollár az országból 
(1999-ben pedig - a legújabb adat szerint - 70 milliárd, 
az ország szinte teljes exportbevétele, csak azért, hogy 
elkerülve az adózást, s ezzel az államkincstárt, utóbb 
hitelként térjen vissza), a szociális, egészségügyi, 
civilizációs hanyatlásról nem is beszélve. 


Az államtalanító neoliberális , ifjútörökök" (Gajdar, 
Csubajsz, Kirijenko, Nyemcov és társaik) működőképes 
gazdaságot ígértek, ámde épp ezt az ígéretüket nem 
tudták beváltani nyolc év alatt. Reformjaikat az 
állammal (és velük magukkal) egyetemben , felfalták" 
az — oligarchák — és a kriminális-kleptokratikus- 
korrupcionista struktúrák haszonélvezői. Az etatista 
, ifjútörökök" most - Putyin és Sojgu vezetésével - 
működőképes államot ígérnek, és ezt az ígéretüket 
alighanem be is fogják váltani, ha hatalomra kerülnek. 
Míg Luzskov, a legsikeresebb régió - az élősdi Moszkva 
- polgármestere jólétet és gazdagságot ígért 1999-ben 
minden oroszoknak és választási demagógiája abban a 
mondatban volt összefoglalható, hogy  ,egész 
Oroszországból Moszkvát csinálok", addig Sojgu, a 
legsikeresebb orosz minisztérium - egy privilegizált 
helyzetű minisztérium - vezetője biztonságot ígért, és 
választási demagógiája erre a mondatra volt 
kihegyezhető: ,egész Oroszországban olyan rend lesz, 
mint a Vészhelyzetek Minisztériumában!" 


A ,medvék" tehát jöttek, de persze nem maguktól. 
Bár szinte észrevétlenül. Alig tűnt fel valakinek, hogy 
Oroszországban nem sokkal több mint fél év leforgása 
alatt három-négy eladdig ismeretlen figurát lőttek fel a 
Kremlből a nagypolitika levegőegébe (Sztyepasint, 
Putyint, Sojgut). Igaz, 1998-ban már Kirijenko is szinte 
a semmiből jött, Primakov kormányfővé válására pedig 
alighanem még ő maga sem számított. Ha Primakovot 


is figyelembe vesszük az ellenfél oldalán, akkor feltűnő, 
hogy mind a négyen az állam biztonságáért felelős 
szervek (KGB, MVD, elhárítás-felderítés, Polgári 
Védelem, Szövetségi Biztonsági Szolgálat) világából 
jöttek, s mind a négyen olyan politikai vegyértékeket 
képeznek, melyekkel fontos erőket és érdekeket 
lehetett ,lekötni" a választási háború finisében. (A 
választási háború - mint ismeretes - részben Cse- 
csenföldön folyt, részben a svájcic-amerikai pénzmosási 
botrány nemzetközi színterein, részben az orosz médiá- 
ban a ,kompromatok", vagyis a korrupciós leleplezések 
nyelvén.) 


A politikai hatalom talán sehol a világon nem 
annyira a pénz és a média megtervezett összjátékának 
eredménye manapság, mint Oroszországban. A 
hatalomgyakorlás technológusait - a politikusokkal és a 
politikai eseményekkel ellentétben - nem látni, pedig 
szinte mindaz, amit látunk és elemzünk, a politikai 
technológiák laboratóriumaiban születik meg vagy 
legalábbis nyeri el végső formáját, kapja meg értelmét, 
jelentését. A technológus a politikai lélek mérnöke. Az 
egész politikai folyamatot megbízója ellenőrzése alá 
próbálja terelni, s e folyama, kritikus pontjain politikai 
eseményeket, konfliktusokat, sajátos színtereket is 
előállít, ezáltal vágva el más irányú, a hatalom számára 
kedvezőtlen kifejlések útját. A politikai technológus 
nem egyszerűen ,imídzsméker" vagy , szpícsrájter": 
arculat- és szlogen felelős. Munkája nem merül ki a 
piackutatásban (az aktuális társadalmi szükségletek 
bemérésében), politikusok és politikai ígéretek 
előállításában és piacra dobásában. A politikai 
technológus mintegy előre lejátssza a történelmet, még 
mielőtt az a maga spontán és kiszámíthatatlan módján 
lejátszódhatna. A politikai események előállítása nem 
azt jelenti, hogy az adott esemény a semmiből áll elő, 
vagy a technológus fejéből pattan ki. Nem 
fantasztákról, hanem technikusokról beszélünk, akik 


hozott anyagból dolgoznak, pontosabban: az adott 
politikai anyagban fedezik fel a megfelelő politikai for- 
mát. Valóban úgy dolgoznak, mint Michelangelo közis- 
mert hasonlata szerint a szobrász: levésik a politikai 
eseménytömbről a felesleget, mígnem elő nem bukkan 
a műalkotás - az esemény. 


A csecsen-orosz szembenállás politikai 
gyúanyagából például sok mindent elő lehetett állítani. 
A ,csecsen bomba" adva volt, csak időzíteni kellett és 
felrobbantani. Félreértés ne essék: minden ellenkező 
verzió ellenére sem gondolom, hogy Samil Baszajev és 
Emir al Hattab moszlim fegyvereseinek dagesztáni 
betörését vagy a moszkvai házrobbantásokat, az újabb 
csecsenföldi háborút maguk a politikai technológusok 
találták ki és idézték elő. Nem, természetesen 
politikusok hozták meg a szóban forgó döntéseket 
(mindegy most, miért és kik álltak és állnak a 
háttérben: kriminális erők,  kőolajsejkségek vagy 
vahabita megszállottak).  Jechnológusok állították 
viszont elő az események képét, vagyis értelmét, ők 
találták ki azokat a színtereket, amelyeken a választási 
háború — újdonsült hősei a Kreml színeiben 
megmutatkozhattak és ellenfeleik fölé nőhettek. A 
technológus ok feladata egy olyan háború , elő"-állítása 
volt, amely az egész orosz társadalmat egyesíti, 
miközben elfedi a ,lényeget" - a Kreml körül 
kirobbantott nemzetközi pénzügyi botrányt, s 
megfordítja a vesztésre álló választási mérkőzés 
kimenetelét. Enélkül elképzelhetetlen lett volna a 
büntetőháborút irányító Putyin kormányfő és a háború 
nyomában támadt humanitárius katasztrófát 
(menekültáradat) kezelő  Sojgu miniszter  nép- 
szerűségének égbe szökése, az addig biztos 
győzteseknek látszó Primakov és Luzskov népszerűségi 
indexének váratlan hanyatlása, és végül a ,medvék" 
győzelme az OVR fölött a dumaválasztásokon, Putyin 
győzelme pedig az előrehozott elnökválasztáson. 


Oroszország olyan ma, mint egy hatalmas kísérleti 
laboratórium, ahol a pénz és a kép elektronikus 
suhanóidejében történelmet, piacot, demokráciát, 
stabilitást, közjót, közellenséget, közbiztonságot - 
mikor mit - szimulálnak azok a magánemberek, akik 
között valóságos és gyakran véres háború folyik az 
államért, a pénzért, a tulajdonért, a médiáért. A 
hagyományos közügyeknek és  közintézményeknek 
(állami szuverenitás, politikai szabadság, közjó, illetve 
pártok, önkormányzatok, szakszervezetek, parlament, 
adóhivatal, költségvetés, szociális ellátórendszerek, 
hadsereg, rendőrség stb.) ez az elmagánosodása 
(értsd: el- és átprivatizálása) a globalizáció természetes 
kísérőzenéje, . melyet a távközlési forradalom 
hangszerein észrevétlenül lopnak a lankadt tömegek 
fülébe. Oroszországban - s csak ezért merészelem e 
távolodó kontinenst újra meg újra a magyar olvasó 
figyelmébe ajánlani - közvetlen közelből és 
elefántméretekben tanulmányozhatja mindazt, ami a 
mi országunkban jobbára még rejtve, csíraszerűen van 
csupán jelen: a politikai közösség nyílt magánosítását 
(magánérdekeknek való alávetését és marakodó 
magánérdekek közötti szétcincálását), ami a felszínen 
kriminalizálódásnak és korrupcionalizmusnak látszik, 
holott valójában a jövő zenéje. 


Az oroszoknak az elmúlt évtizedben rá kellett 
döbbenniük, hogy nincsenek már annyian, mint az 
oroszok. Nemcsak demográfiai értelemben (a kínaiak 
1,2 milliárdjához képest például törpe kisebbség 
csupán), hanem abban az értelemben sincsenek már 
annyian, hogy nem számít, mennyien vannak. 
Egyáltalán: mennyiség, tömeg, kiterjedés mind kevésbé 
határozzák meg a globalizálódó világban az 
erőviszonyokat. Nem a rettentő súly, hanem a súlytalan 
könnyedség, nem az elfoglalt földrajzi terület 
nagysága, hanem az elfoglalhatatlan virtuális térben 
való higanyszerű mozgékonyság, nem az igénytelen és 


képzetlen tömeg anyagi ereje, hanem az igényes és 
képzett egyének innovatív ereje a perdöntő. Ami igazán 
számít, az a csúcstechnológia, az új eszközök és 
médiumok, melyekkel a pénzt, az információt és nem 
utolsósorban a bombákat és rakétákat ,nagy 
pontossággal" és a ,reálidő" (avagy másként: az 
elektronikus suhanóidő és villanóidő) észlelhetetlen 
gyorsaságával lehet eljuttatni egyik helyről a másikra. 


Akár pénz, akár információ, akár rakéták 
suhannak is a cél felé, az új médium mindhárom 
esetben ugyanaz: a komputerek képernyőjén megjelenő 
elektronikus kép. A célhoz vezető út nem akadálytalan, 
s mindhárom esetben lényegében szüntelen háborút 
jelent. A pénz háborújáról, az információk háborújáról 
és a ,nagy pontosságú" fegyverek  háborújáról 
beszélek. Nem egy háború ez, hanem millió és millió, 
amely szüntelenül folyik, és nem három különféle 
háború, hanem egyetlen háborús állapot, amelyben hol 
ezt, hol azt, hol amazt az arcát fordítja felénk a 
globalizálódó világ. Mindenki háborúja mindenki ellen. 
Globális méretű bellum omnium contra omnes. Tehát 
éppenséggel nem világok (civilizációk), hanem 
egyének, intézmények, klánok, korporációk, 
etnikumok, ,törzsek", régiók, üzlettársak, 
multinacionális vállalatok, lakószomszédok stb., barbár 
és civilizált összeütközése. Millió magánháború. Az , új 
középkor" végét talán egy globális állam megszületése 
vagy a globális katasztrófa jelzi majd. 


Magánháborúknak az elmúlt évtizedben 
Oroszország olyannyira bőviben volt, hogy még 
exportra is jutott belőle. Volt itt  olajháború, 
médiaháború, maffiaháború, törzsi háború, vallási 
háború, információs háború, utcai leszámolás 
pokolgépekkel és kivégzőosztagokkal, zsarolóbandák 
büntető hadjárata és egymás közti háborúja a 
,piacokért", volt aztán a ,kompromatok háborúja", a 


hatalmi ágak háborúja és persze az oligarchák 
háborúja minden módon és minden szinten. De 
akárhány — háború volt is, — minden háborút 
magánemberek (magánérdekcsoportok) nyertek meg, 
az állam egyet sem. Győzött itt mindenki - maffia, 
oligarchia, szeparatista régiók - csak az állam soha. 
Hogyan lehetséges akkor, hogy 1999 őszén az új 
csecsenföldi háborúban az orosz állam nyerésre áll? 


A háborút nem véletlenek (Baszajevék dagesztáni 
betörése vagy a moszkvai lakóházrobbantások) idézték 
a csecsenek fejére (az előző három évben tucatjával 
adódtak volna ehhez hasonló ügyek és ürügyek a 
beavatkozásra), hanem a választási kampány kremli 
agyközpontja időzítette 1999 őszére, ha már előbb- 
utóbb úgyis meg kellett volna lennie. Mert Oroszország 
vagy az orosz társadalom (a köz)biztonságánál sokkal 
nagyobb tét forgott itt kockán: maga a Jelcin család és 
a beléje kapaszkodott  kriminális-korrupcionista- 
kleptokratikus klánok biztonsága és tulajdonosi 
magánérdeke. Tehát nemcsak az eszközök (nagy 
pontosságú fegyverek, , távolsági háború"), nemcsak a 
terepek (információs és pénzügyi csatatér), s nemcsak 
a módok (a , véletlenek" időzítése, a háborúnak mint a 
,béke zálogának" és közbiztonságnak az eladása a poli- 
tikai piacon) hanem a célok tekintetében is 
posztmodern háború kezdődött Csecsenföldön. Nem 
politikai nemzetek gazdasági érdeke, önzése, ideológiai 
őrjöngése, hanem oligarchikus, törzsi és ezeket 
részben átfedő kriminális klánok  magánérdekei 
ütköztek össze. (Ne feledjük: Csecsenföldön nem a 
csecsen nép, még csak nem is vahabita 
fundamentalisták, hanem oroszországi kriminális 
klánok és helyi törzsek alkottak maguknak 1991 után 
, kalózállamot"). De miközben e magánerők egymással 
voltak elfoglalva, lekötötték, megbénították, 
legyöngítették egymást, lassacskán saját létalapjukat is 
aláásva, az állam - bizonyos erők képében - 


megkezdhette a kikászálódást a kriminális 
magánérdekek szövevényes hálójából és az oligarchák 
fölé nőhetett. 


Az — Oroszországban 1999-2000 fordulóján 
kibontakozó hatalmi harccal - tétjét és horderejét 
tekintve - csak a hatalmi ágak közőrt 1993 
októberében kirobbant véres , mikro-polgárháborút" és 
az 1996-os elnökválasztás szimulált polgárháborúját 
(,vörösök kontra fehérek") lehetne összehasonlítani. 
Már 1998 őszén tudni lehetett, hogy 1999 
Oroszországban a fordulat éve lesz: nem is az volt a 
kérdés, lesz-e fordulat, hiszen a fordulat már Primakov 
alatt elkezdődött, hanem az, kik fogják és minek az 
érdekében fogják végrehajtani, kik lesznek a fordulat 
nyertesei és kik a vesztesei? Az, ami Csecsenföldön 
történt - az a "94-"96-os katonai kalandhoz képest 
példásan előkészítve, szervezetten és hatékonyan - az 
új állam főpróbája volt. Az orosz állam szinte 
kétségbeesett csecsenföldi fellépését nem pusztán a 
választási harc kimenetele, hanem egész Oroszország 
jövője szempontjából lehet csak valódi súlya és 
jelentősége szerint megérteni. 


A monetarista , ifjútörökök" liberális 
,sokkterápiája" csődbe torkollott. A kérdés még mindig 
az, sikeres lehet-e a biztonsági szervek 


, ifjútörökjeinek" katonai rendőri , rendterápiája" 2000 
után, nem fogják-e őket is ,lenyelni" választási 
győzelmük másnapján a régi-új oligarchák, ahogyan a 
tegnapi ,ifjútörököket" (az  ,ifjúreformereket") 
,lenyelték" 1996-ban? Képesek lesznek-e megtörni a 
kleptokratikus-kriminális-korrupcionista klánok 
uralmát a ,medvék"? A ,család" kiköltöztetése a 
Kremlből Jelcin decemberi lemondása óta folyamatban 
van. Időközben az orosz ,Ata Türk" is megszületett 
Putyin személyében. Mélyen benn járunk tehát a 


,medvék idejében". A nagy orosz télben. Újra 
megvalósulhat az orosz medve-álom: a Medve-állam. 


XI. FEJEZET , 
A NYOLCADIK FOTITKAR: 
VLAGYIMIR PUTYIN 


,-Az Ön asztalán Vlagyimir 
Putyin portréja áll. Ez kissé 
különös, végtére mégiscsak Bo- 
risz Jelcin elnöki hivatalában 
dolgozik és nem a kormányzati 
apparátusban. 


- Ne féljen, nem telik bele sok 
idő és minden íróasztalon ez a 
portré fog állni. ?32 


(O. G. Szurikov, 1999. 
szeptember) 


242 Az elnöki hivatal helyettes vezetője, O. G. Szurikov válasza az 
Obscsaja Gazeta újságírójának kérdésére 1999. szeptember ele- 
jén, alig egy hónappal Putyin kormányfővé történt kinevezése 
után. (In: Obscsaja Gazeta, 1999. szeptember 23-29. 38. szám, 1. 
o.) 


, Vlagyimir Putyin 
dolgozószobájában egyetlen 
portré látható, ez azonban nem 
- mint elsőre gondolnánk - 
pártfogóját, Borisz Jelcint, ha- 
nem Nagy Pétert ábrázolja. " 


(André Fontaine, Le Monde) 


Hosszú utat tett meg Oroszország a századelőn 
Raszputyintól  Leninig, de talán még ennél is 
hosszabbat a század végén - a , kollektív Raszputyintól" 
a , kollektív Putyinig". Hosszabbat, hiszen mint láttuk, 
a távolságot ma már nem a történeti időben, hanem a 
televíziós képidőben - a szem reálidejében - kell mérni. 
Márpedig ebben az időben a , kollektív Raszputyin", 
ahogy II. Jelcin  oligarchákból és  rokonokból 
összegyúródott politikai kíséretét - a , családot" 
keresztelte el a nép, a szent orosz nép, oly messze van 
már tőlünk, mintha soha nem is lett volna. Darabkái - 


243 Idézi: Russzkaja Miszl, 2000. január 13-19. (4300), 9. o. 1999-es 
és 2000-es közvélemény-kutatási adatok szerint az orosz választók 
túlnyomó többsége, a neves orosz történelmi személyiségek közül 
változatlanul I. Pétert választaná meg Oroszország elnökének. 
Ezért igyekszik hasonlónak mutatkozni hozzá Putyin nemhiába 
van kiakasztva kremli dolgozószobájában Péter arcképe. A 
példakép megválasztása teljesen logikus. Epp elegen gondolják 
közülünk azt, hogy ez idő szerint igencsak barbarizálódott 
országban élünk, melyet ideje lenne civilizálni. Vagyis Putyinnak 
ugyanazt kell tennie, amivel Péter is annyit foglalkozott. Nemrég 
neki is fogott, hogy ablakot vágjon Európára a budi falában 
(ironikus utalás Putyin elhíresült kiszólására, hogy a csecseneket a 
saját budijukba fogják belefojtani - Sz. Á.), mikor felajánlotta 
Oroszország belépését a NATO-ba (igaz, tüstént helyesbített. 
mondván, túlságosan szó szerint értették. amit mondott). De Péter, 
minden oroszok legkedveltebb cárja még mással is foglalkozott: 
például arra kényszerítette a népet. hogy szeressen mindent, ami 
német, továbbá flottát és Szent-Pétervárt építtetett, levágta a 
bojárok szakállát és a sztrelecek fejét, sikeres háborúkat folytatott 
(Svédország ellen) és kevésbé sikereseket (Perzsia ellen). és egész 
gyűjteménye volt ritka  torzszülöttekből." (In:  Jekatyerina 
Szmirnova: Stirlic - nas prezigyent. In: Kommerszant-Vlaszty, 
2000. 10. szám, 8. o.) 


itt egy oligarcha, ott egy liberális ifjúreformer, amott 
egy polgármester vagy kormányzó - gyors ütemben és 
engedelmesen épülnek be az új hatalom falába. 
Oroszországban  " javában zajlik a szokásos 
államforradalom. 


A , kollektív Raszputyin" halott, éljen a , kollektív 
Putyin"! VVP (ami az oroszpan ma már nemcsak a 
bruttó nemzeti termék, a GDP, hanem az ügyvezető 
elnök nevének kezdőbetűire is utal), szóval Vlagyimir 
Vlagyimirovics Putyin nem II. Jelcin (II. Jelcin, mint 
ismeretes 1996-ban követte az elnöki trónon az elsőt és 
a megtévesztésig hasonlított hozzá), hanem a , kollektív 
Raszputyin" helyébe lépett, és maga is kollektív. 


A választás - a Történelem választása, a Sors 
választása - már jóval a 2000. március 26-i 
elnökválasztás előtt megtörtént. A szavazás legfeljebb 
arra volt jó, hogy e misztikus választásra ráüsse a 
népakarat pecsétjét. Szavazócédulákkal a Sorsot soha 
nem lehetett Oroszországban felülütni. A választáson 
nem az dőlt el, ki lesz az új orosz elnök, hanem az 
történt, hogy helyben hagyták ezen a poszton azt, aki 
lett. Helyben hagyták, méghozzá a kollektív Putyin, a 
,mi Putyinunk", a ,nép szeretett Putyinja", az , ország 
Putyinja", a ,szabadító Putyin" stb., évek óta be- 
töltetlen szerepében. Az ilyen választás tulajdonképpen 
ünnepnap: a nép, az istenadta nép megünnepli új 
uralkodójának trónra lépését. 


Az orosz hatalom - mint már láttuk - nem 
szavazás, hanem nagyrészt karizma és kisrészt öröklés 
kérdése. Abból származik, hogy titokzatos szelleme 
valakire rászáll. Körülbelül úgy, mint a szentlélek. Ha 
aztán rajta is marad, s nem libben könnyedén tova, 
mint tette volt Nyemcov,  Kirijenko, Primakov, 
Sztyepasin esetében (mert a hatalom szelleme 
finnyás!), akkor ott már nincs mit tenni. Az orosz 
elnökválasztást tulajdonképpen azután írták ki, hogy 


Putyin a hatalom legitim birtokosa lett: karizmatikus 
értelemben már 1999 októberében azzá vált, Jelcin 
törvényes örököseként pedig az év szilveszterén jelent 
meg, amikor az öreg cár - annak alkotmányosan rög- 
zített rendje és módja szerint - ráruházta minden hatal- 
mát. Ám a választásnak egy demokráciában (!) akkor is 
meg kell lennie, ha nincsen tétje. Az orosz elnökválasz- 
tásnak nem abban az értelemben nem volt tétje, mint 
sokan gondolták, hogy hiányzott belőle az igazi 
alternatíva, hanem abban az értelemben, hogy utólagos 
volt. Putyin választási kampánya lényegében abból állt, 
hogy elmaradt: mért kampányolna, mért alacsonyítaná 
le magát holmi elnökjelöltek szintjére az igazi elnök? 
Az egyetlen félelem, amely Putyin választási stábja 
kedélyeit borzolgatta: el fognak-e menni elegendően 
szavazni (a szavazásra jogosultak legalább fele), hogy a 
szavazás érvényes legyen? Nem fogják-e túl sokan úgy 
gondolni, mit kell itt még szavazgatni, hiszen a 
választás - a szó mélyebb értelmében - már 
megtörtént, az van hatalmon, akinek hatalmon kell 
lennie. 


Ha Putyin nem mindjárt az első fordulóban győzött 
volna, az megtöri az orosz hatalom legitimáció s 
logikáját. Megkérdőjeleződött volna a karizma. Ez 
ugyanis azt jelentette volna, hogy még mindig nem 
derült ki: igazi cár-e vagy csak álcár a kinevezett 
uralkodó. Mivel ennek nem volt szabad megtörténnie, 
nem is történt. A választási legitimációt egy , irányított 
demokráciában" (az orosz demokrácia - gyámolítói 
szerint legalábbis - még nem nőtt ki a gyermekkorból, 
szüksége van az irányításra) minden további nélkül 
hozzá lehet toldani a karizmatikus legitimációhoz. 


Vlagyimir Putyin nem is abban különbözött II. 
Jelcintől, hogy a sorsszerűség zord pecsétjét viselte 
homlokán. Láttuk már: ott viselte azt minden 
valamirevaló orosz uralkodó - cár, főtitkár, elnök - a 


huszadik században, akár Isten, akár a Párt, akár a 
Televízió ütötte is rá. Putyin abban volt más, hogy ő 
nem a kremli ,család", nem az oroszországi 
, oligarchák", hanem mindenki választása volt. 
Mindenkinek volt egy Putyinja. Egy és oszthatatlan. Ő 
lett a kollektív Putyin, aki azért jött, hogy összekap- 
csolja, egyesítse, szintetizálja az eget és a földet, az 
orosz múltat és az orosz jövőt (orosz jelen tudvalévőleg 
nincsen, soha nem volt és elvi okokból nem is 
lehetséges), a piacot és az államot, a Nyugatot és a 
Keletet, Szentpétervárt és Moszkvát, Nagy Pétert és a 
talán valamivel kevésbé nagy Andropovot, neoliberális 
ifjúreformereket és régi fából faragott csekistákat, 
Oroszországot és Csecsenföldet, a kommunizmus 
építőjének erkölcsi kódexét és a protestáns etikát, 
egyszóval, mindent-mindent, ami előremutató. S ki ne 
tudná, hogy effajta orosz szintézisek idején merre van 
az előre: amerre a kollektív Putyin keze mutat - hátra, 
az ,erős állam" felé. A kollektív Putyin van, 
pontosabban lett. Négy hónap alatt. Lássuk, hogyan is 
volt ez lehetséges? 


A LEGÚJABB OROSZ CSODA 


1999 októberétől szemünk előtt ismétlődött meg a 
csoda, az orosz csoda: Jelcin 1996-os újraválasztásának 
, médiacsodája", ha a főszerepben ezúttal nem is Jelcin, 
hanem a frissen kinevezett kormányfő, Vlagyimir 
Putyin és idomított választási ,medvéi" léptek föl. 
Ugyanúgy, mint három évvel ezelőtt, amikor a teljesen 
kilátástalan helyzetbe került, minden politikai elemző 
által leírt, népszerűtlen, már-már agonizáló Kreml pár 
hónap alatt feltámadott és fényes győzelmet aratott 
esküdt barátain és hűséges ellenségein. 


A csoda 1996-ban abban állt, hogy az 596-os 
elfogadottságot elérő Jelcint három hónap alatt sikerült 
a szavazók többségével újraválasztatni, 1999-ben pedig 


abban, hogy a teljesen ismeretlen Vlagyimir Putyinból 
három hónap alatt olyan népszerű elnökjelöltet 
csináltak, akinek megválasztása márciusban szinte 
csak formaság volt. Mi több, a győzelmet lényegében 
ugyanazoknak a mindaddig egymásnak feszülő erőknek 
a szövetsége vívta ki, ugyanannak a két kulcsfigurának 
- Anatolij Csubajsznak és Borisz Berezovszkijnak - a 
kezdeményezésével és irányításával (talán csak a 
bankár és médiacézár Guszinszkij csúszott át a másik 
oldalra), ugyanazokkal a mindenre kész 
médiacsapatokkal (Gleb Pavlovszkijjal, Alekszej Golov- 
kovval és Mihail Margolinnal a háttérben?) és 
ugyanazokkal a PR-eszközökkel, ugyanolyan lenyűgöző 
eredményességgel, mint 1996-ban. Csak míg 1996-ban 
a ,csecsen kártyát" békeként, 1999-ben háborúként 
hozták játékba, míg Jelcin másodszori 
megválasztásához a békekötő mitikus képe, Putyin 
megválasztásához a háborús győztes legendája járult 
hozzá döntően. 


Minden ugyanaz, a végeredmény azonban 
szembeötlően más. 1999. december 31-től 
Oroszországnak minden kétséget kizáróan nem Jelcin 
az elnöke többé. Annak az etatista fordulatnak a döntő 
szakasza zárult le ezen a karneváli napon"? a lehető 


24 Ld. könyvünk , Jelcinméker, Lebegyméker" fejezetét. Ahogy az 
1999-es politikai-tulajdonosi kényszerszövetségből Guszinszkij 
hiányzott  Berezovszkij és Csubajsz mellől, úgy a kremli 
médiacsapatból Igor Malasenko és Szergej Liszovszkij, akik 1999- 
ben - Moszt Bankos főnökük vezetésével - már Luzskov moszkvai 
csapatában  futballoztak, láthatólag sokkal szerényebb 
eredménnyel, mint néhai kollégáik. Ld. ehhez Igor Malasenkónak, 
a  Media-Moszt holding igazgatótanácsa  elnökhelyettesének 
(elnök:  Guszinszkij) kissé elbizakodott hangú tavaly nyári 
interjúját: Berezovszkij - bumazsnij tyigr, Csubajsz tozse iz etoj 
katyegorii ( Berezovszkij - papírtigris, Csubajsz is ez a kategória). 
In: Kommerszant-Vlaszty, 1999. 23. szám 18-19. o. 

245 Ld. ehhez: Szilágyi Ákos: A , fordulat éve": 1999. In: Uő: Orosz- 
ország elrablása, Helikon, 1999. 449-493. o. 


legkedvezőbb módon, amely a  "98-as pénzügyi 
összeomlást követően, még Primakov kormányra 
kerülésével vette kezdetét és egész 1999-ben tartott - 
a gazdaságban, a politikában és a társadalmi pszi- 
chében egyaránt. Mert 1999. december 31-én nem az 
dőlt el, ki lesz Jelcin helyett az új orosz elnök, hanem 
az, hogy az állam megerősítésének, az , etatizmusnak" 
melyik útja - a nyugatos , pétervári" vagy a nemzeti- 
izolacionista ,moszkvai" kerekedik-e felül? Az dőlt el, 
hogy Luzskov oligarchikus moszkvai klán-állama nyeli-e 
le a kremli oligarchiát avagy ez egyszer sikerül végre 
az egykor Anatolij Csubajsz vezette , pétervári" 
ifjúreformereknek felülkerekedniük , ősellenségükön" 
és a Kreml bevételével egy csapásra két, sőt, talán 
három legyet is ütni: a kremli , családot", Berezovszkij 
oligarcháit,  Luzskov moszkvai ,családját" és a 
regionális kiskirályokat egyidejűleg választhatják le a 
központi államról. 2000 tavaszán a helyzet úgy fest, 
hogy a választási műtét sikerült és a beteg - mármint 
Oroszország - él és élni akar. 


FILMHŐSRE VÁRVA 


Ha Putyin nem lenne, ki kellene őt találni. De hát 
pontosan erről volt szó: kitalál ták, mert nem volt, aki 
megvédelmezte volna a , családot" (az oligarchikus 
kremli klánállamot) a győzedelmesen előrenyomuló 
moszkvai klánállam oligarchikus  önkényétől (ne 
feledjük: Luzskov ,jobbkeze", Boosz múlt év nyár 
elején még azzal fenyegetőzött, hogy Jelcin Ceausescu 
sorsára jut, — Primakov pedig a privatizáció 
felülvizsgálatával, börtönnel és  vagyonelkobzással 
fenyegette meg mindazokat az oligarchákat, akik az 
ellentáborhoz tartoztak) és nem volt, akit 
egyszersmind saját védelmezőjeként fogadott volna el a 
társadalom, abban a reményben vagy hiszemben, hogy 
megint az erős állam, az autokratikus hatalom fogja 
megvédeni a népet az ilyen-olyan , bojárok", kényurak, 


kiskirályok - pénz-, nyersanyag- és médiaoligarchák - 
kriminális önkényéről. Az orosz államnak fejre volt 
szüksége, és próbálgatta is magára egymás után a 
jobbnál jobb fejeket - melyik illik hozzá leginkább: 
Kirijenko, Primakov,  Sztyepasin? -, mígnem a 
szentpétervári Vlagyimir Putyinnál kötött ki. Ez lett az 
a fej, amelyben közel másfél évtizede tartó ájulat után 
kezd magához térni a nagy fejetlenségből - káoszból, 
szmutából, beszpregyelből, voljából - az orosz állam. 
Nem lehet eléggé hangsúlyozni, hogy ezúttal fej, és 
nem szív kerestetett. Szívből volt elég, több is, mint 
kellett volna. Hiszen már maga az államfő, Jelcin is 
legalább kétszívű volt. Évek óta először lépett fel 
megint valaki a ,fej civilizációjának" 
letéteményeseként Oroszországban, a lelketlen, 
racionális, rideg, számító  civilizátor hagyományos 
orosz szerepkörében, hogy Nagy Péter botjával ama 
Bakunyintól annyit kárhoztatott ,német bottal" és a 
Borisz  Pilnyaktól megénekelt ,bőrkabátok" - a 
csekisták - kíméletlenségével verje az orosz oligarchák 
és egész népe fejébe a modern mórest, Putyinban 
minden együtt volt e szerep eljátszásához: Nagy Péter 
városából jött és eddigi életének meghatározó része a 
Csekához (a KGB-hez kötötte; a reformdemokrata 
pétervári Szobcsak legjobb tanítványa és a KGB-s 
Andropov tisztelője; kultúrája szerint egyszerre péter- 
vári orosz értelmiségi és szovjet ,obrazovanyec" (,ál- 
értelmiségi"), ethosza szerint pedig német hivatalnok, 
aszketikus, pedáns és fegyelmezett Stolz, aki 
érzelmesen szereti az ő  Oblomov-Oroszországát; 
nemzetközi jogász és közgazdász-pénzügyes; az erős ál- 
lam és a piaci liberalizmus híve; nyugatbarát és - mint 
Albright asszony és Hubert  Vedrin francia 
külügyminiszter egybehangzóan állítják - ,nagy orosz 
patrióta".2"5 


245 Nemhiába uralta három hónapon át a nyugati és oroszországi 
médiákat az a kérdés, hogy tulajdonképpen kicsoda is ez a , doktor 


Mikor az előbb azt mondtam, Putyint ki kellett 
találni, a , kellett" nem a személyre, hanem a szerepre 
és a politikai szükségletre vonatkozott. Nem személy 
szerint őt hanem személy szerint benne kellett 
megtalálni azt a figurát, akivel leüthető a nyerésre álló 
ellenfél királya: Primakov. Kellett, mert már nem 
maradt több idő a keresgélésre. A kitalálás ugyan sok 
fantáziát és leleményességet követel a 
politikatechnológusoktól, a hatalomnak ezektől az al- 
kotóművészeitől, de ez nem jelenti azt, hogy elég, ha 
teremtő fantáziájukra hagyatkoznak. Minden attól 
függ, képesek-e piaci keresletet támasztani a 
forgalomba hozott politikus képe iránt. A politikai 
semminek olyan alakot kell adni, hogy legyen rá 
kereslet. A kereslet ugyanis sohasem eleve adott, 
hanem létrehozandó. A politikai technológiák jórészt 
éppen a kereslet létrehozására irányulnak. Például a 
moszkvai lakóházrobbantások által kiváltott félelmi 
reakcióra építve, nem volt nehéz tömeges és heves 
keresletet teremteni biztonság és rend iránt, amit 
utóbb a , szabadító hős", a ,nagy rendteremtő" képével 
lehetett maximálisan kielégíteni. Az addig inkább 
lappangva létező, amorf társadalmi igénynek erős 
hatalom, működő állam iránt egyszeriben konkrét és 
személyes alakot adott a működő elnök képe - éles 
kontrasztot alkotva a nem-működővel. Ezzel egyben 
olyan látszatot sikerült teremteni, mintha az előző 
hatalom személyes okokból nem működött volna 
(, öreg" volt már, , önző", , erélytelen", ,szakképzetlen" 
stb.), s nem azért, mert a korrupcionista-klep- 
tokratikus-kriminális összefonódások, a tulajdon és 


Putyin"? Mikor a davosi világtalálkozón az orosz küldöttségnek 
feltették a kérdést - ,Sto takoje Putyin?" - nagy nevetés 
következett, majd Grigorij Javlinszkij, Putyin politikai ellenfele így 
válaszolt rá: , Tudják, ő az az ember, akinek gazdasági programja 
még nincsen, de az általános iskolában már visszaállította a 
kötelező katonai alapkiképzést." (Idézi: Vlagyimir Pribilovszkij. In: 
Russzkaja Miszl, 2000. 4304. szám, 2. o.). 


hatalom, közérdek és magánérdek szimbiózisa ezt a 
működést eleve lehetetlenné tette. Önmagában tehát 
semmiféle személyes erény és rátermettség nem 
garancia a működésre, noha az alighanem igaz, hogy 
Oroszországban még a ,működő tőke" sem működik 
működő állam nélkül. 


Hogy Putyin jön, mert jőnie kell, azt már 1999 
áprilisában tudni lehetett, ha máshonnan nem, Valerij 
Ledovszkij asztrológus előrejelzéséből. A mediatizált 
politika fejleményeit asztrológusok és esztéták színes 
fantaziálásai gyakran  pontosabba n és előbb 
prognosztizálják, mint politológusok és közgazdászok 
megokolt szakmai elemzései. A médiapiacon manapság 
jól kivehető harc folyik a mágus és a tudós szerepei 
között, és ez a harc gyakran ér véget azzal, hogy a 
szakképzett politológus is asztrológusként jelenik meg, 
és egzakt szakmai előrejelzés helyett inkább jóslatot 
mond. Kénytelen szórakoztatni -  meghökkenteni, 
gyönyörködtetni,  megborzongatni -, hogy tudása 
piacképes maradjon. Így ma már, legalábbis a politikai 
előrejelzés műfajaiban, a politológus, a közvélemény- 
kutató is asztrológus, és ebben a formában gyakran 
olyasmit is elmondhat a csillagokra hárítva a 
felelősséget, amit egyébként nem tehetne meg vagy 
nem merne megtenni. (Az asztrológus figuráját - 
remény- és rémképek hatásos terjesztésére - a nagy 
imídzsméker cégek is Felhasználják. Például 2000 
januárjában a ,szentpétervári asztrológusok" egy 
csoportja tette közzé azt a jóslatát, amelyben 
vérzivatart, káoszt, világvégét és egyéb nyalánkságokat 
helyezett kilátásba arra az esetre, ha Putyin kerülne 
Oroszországban hatalomra. Az ilyen 
kampányeszközöket nevezik az orosz 


polittechnológusok ,csornij PR-nak" vagy , destruktív 
technológiának" .?"") 


Valerij Ledovszkij asztrológus, akinek előrejelzése 
a tekintélyes Kommerszant-Vlasztyban jelent meg 1999 
tavaszán, mintha olyasmit olvasott volna ki a csillagok 
állásából, amit egyenesen az elnöki hivatalban 
rendeltek meg tőle ,kiolvasás" végett, esetleg 
valamilyen kremli forrásból tudott meg véletlenül. 
Mindenesetre Putyin mint az elnöki hatalom 
várományosa ebben az asztrológiai csomagolásban 
jelent meg először, persze, még név nélkül, a titokzatos 
jövevény, a , sötét ló" alakjában, ám épp ezért egyben a 
sorszerűség, az elkerülhetetlen végzet pecsétjével is 
homlokán: , Nyáron - jósolta az asztro-politológus - az 
oroszországi politika színpadán új vezető fog feltűnni, 
egy ,sötét ló" (xtyomnaja losadkac). A nép küldötte 
lesz, talán a fegyveres erők világából érkezik. Az 
újsütetű elnökjelölt aktívan ki fogja aknázni a 
társadalmi egyenlőség eszméjét. Minden esélye 
megvan rá, hogy politikai súlyra és pénzügyi 
támogatókra tegyen szert. Egy előrehozott választáson 
kevés esélye lenne a győzelemre - 10 a 100-hoz, de ha 
a választások 2000-ben lesznek, akkor esélyei 
megnövekednek. Ez a sötét ló minden további nélkül 
képes lesz fölvenni a versenyt Primakovval és 
Luzskovval. A választök őt fogják támogatni, abból 
kiindulva, hogy xamit ez ígér, be is tartja.c"2"8 Az 
asztrológus tehát már akkor tudta, hogy Primakovék 
napjai meg vannak számlálva, amikor a kremli , sötét 
lóért" még egy lyukas garast sem adott volna senki. 
(Persze, ez a ló olyan ,sötét" volt még ekkor, hogy 
hasában nemcsak Putyin, hanem Berezovszkij favoritja, 
Lebegy tábornok is nagyszerűen elfért, és a hírek 


247 T d. ehhez: K. V. Kiszeljov: Desztruktyivnije tyehnologii i principi 
ih neutralizacii. In: Politeja, Moszkva, 1999. 2 (12), 75-92. o. 

248 Na prezigyentszkih viborah pobegyit ,tyomnaja losadka". In: 
Kommerszant-Vlaszty, 1999. 14. szám, 7. o. 


szerint 1999 augusztusában valóban nem sokon múlt, 
hogy nem Ő kapta meg a kormányfői kinevezést, 
hanem Putyin.) De nemcsak régimódi, hanem 
újvágású asztrológusok, a politikai csillagok pályájának 
hű követői - a közvéleménykutatók - is tudatták a 
közvéleménnyel, hogy valami készül Russiában. 


1999 tavaszán, mikor Putyinnak még híre-hamva 
sem volt (pontosabban csak mint az orosz kémelhárítás 
újdonsült igazgatójának és az elnök mellett működő 
Nemzetbiztonsági Tanács titkárának volt némi híre és 
hamva), a Kommerszant-Vlaszty felkérésére a két 
legnagyobb közvélemény-kutató intézet (a VCIOM és a 
ROMIR) felmérést készített, milyennek is szeretnék 
látni Oroszország jövendő elnökét az orosz választök. A 
kérdőíven azonban a  mediatizálódott politika 
szellemében - nem elvont tulajdonságok, hanem ismert 
nevek szerepeltek: népszerű filmhősök és kultikus 


249 Ld. erről például: Borisz Kagarlickij: Sz tyerrorisztami nye 
razgavarivajem. No pomogajem? - Verszij vzrivov domov v Rosszii. 
In: Novaja Gazeta, 2000. január 24. (3) - Kagarlickij vérfagylaló 
politikai krimijében az egymással viaskodó Berezovszkij és 
Csubajsz a felelősek mind a csecsen háborúért, mind az 
oroszországi  házrobbantásokért. ,Csubajsz és  Berezovszkij 
konfliktusa nem 1999 januárjában kezdődött (kié lesz a 
győzelem?), hanem előző év őszéri. Csubajsznak nem tetszett 
Lebegy jelölése a kormányfői-elnöki posztra, mert túlságosan 
közel állt Berezovszkijhoz. Olyasvalakit keresett tehát, aki 
számára irányírhatóbb, ismerősebb, kiszámíthatóbb. Itt van 
mondjuk a hozzá hasonlóan leningrádi Vlagyimir Putyin. Ő is 
sszilovikk - vagyis az xerőhatalmi szervezetekből jön, ám nem 
Berezovszkij csapatában játszik, azonkívül nincsenek saját 
politikai és adminisztratív káderei. és így teljes mértékben 
Csubajsz csapatától függhet. Csubajsz egyoldalúan meg 
változtatta közös tervüket. Sztyepasint menesztették, de Lebegy 
helyett az erőember-kormányfő szerepére Putyint kérték fel. Mind 
Berezovszkij, mind Lebegy számára az eseményeknek ez a 
fordulata meglepetés volt. A válság tetőpontján Lebegy 
Krasznojarszkból Moszkvába repült, és néhány napig helyben 
várta kinevezését, azt hajtogatva, hogy ,hamarosan szükség lesz 
rác." (Uo.) 


történelmi figurák nevei, Zsukov marsalltól Stirlitzig, a 
szovjet felderítőig (A tavasz 17 pillanata című egykor 
Magyarországon is népszerű szovjet tévésorozatból. 
Vjacseszlav TIyihonov alakításában), és I. Pétertől Gleb 
Zseglovig (Vlagyimir Viszockij legendás szovjet 
rendőrnyomozójáig A fekete macska című tévéso- 
rozatból). A felmérésből az derült ki, hogy a fiktív 
elnökválasztáson (e ,kinotelevibor"-on) a szavazók 
többsége I. Péter cár és Zsukov marsall után olyan 
filmhősökre szavazna, mint Stirlitz és Gleb Zseglov. 
, Vajon mi az, ami ezeket a hősöket a nép szemében 
egyesíti? Minek köszönhetik kiugróan magas tetszési 
indexüket? Röviden az, hogy - közelebbről nézve - 
mind a történelmi alakok, mind a filmhősök a győztesek 
fajtájából valók. És győzelmük nem valamilyen 
esetleges, az életpályájukon éppen elért siker, hanem 
egész életük értelme, melyért mindent feláldoznak, ha 
kell (beleértve ebbe emberi életeket is). Egy ilyen típus 
ú elnök fő jelszava ez lehetne: xGyőzelem - bármi 
ároncx. A felmérésből kitetsző vonzalmak alapján úgy 
fest, hogy az orosz társadalom ezt az árat kész meg- 
adni... A mi elnökválasztásunkon az első három helyet 
mélységesen antihumánus, a mai demokratikus 
értékektől végtelenül távol álló hősök foglalják el, akik 
maximálisan kiélezett, szélsőséges helyzetekben éltek 
és cselekedtek. (Sorrendben Zsukov marsallról, I. 
Péterről és Gleb Zseglov nyomozóról van szó, Stirlitz 
csak utánuk következik, talán mert a romantikus kém 
történetben szentimentális árnyalatok színezték alakját 
- Sz. Á.) Vagyis - mint a ROMIR közvéleménykutatói 
megállapították - az oroszországi szavazók többsége 
inkább egy agresszív, mint gondoskodó vezetőt akar 
magának, előnyben részesíti az erőt és a 
kíméletlenséget, mert azt reméli, hogy ezek 


segítségével lehet majd rendet teremteni 
Oroszországban." 


Végül is ennek az össztársadalmi igénynek próbált 
- egymással versenyt futva - megfelelni az elnöki 
hatalomra aspiráló Jevgenyij Primakov, exkormányfő a 
Luzskov-klán Moszkvájának, és Vlagyimir Putyin, új 
kormányfő a Jelcin-klánnak (a kremli , család", a 
,szemja") színeiben. Ha az  1996-os választási 
kampányban a polgárháború szimulálásával (, Jönnek a 
vörösök, s velük a polgárháború, a káosz!") sikerült 
elriasztani a szavazókat a kommunista Zjuganovtól, és 
elhitetni Jelcinről, hogy ő a biztonság, a szabadság és a 
béke, akkor 1999-ben egy kriminális háború (előbb 
információs  — háború, majd tényleges háború) 
rémképeivel és rémvalóságával sikerült elérni, hogy a 
társadalom - egy évtized csalódásai és megaláztatásai 
után a kriminális háborút megfékező, mindenkinek 
biztonságot, — rendet, — nyugalmat ígérő — kremli 
rendteremtőt válassza elnökéül.?"! 


250 Jelena Ruzakova-Marija Golovanyivszkaja: Csetire portreta Pre- 
zigyenta 2000. In: Kommerszant-Vlaszty, 1999. 18. szám, 12-13. o. 
251 Mikor Putyin - I. Péter, Stirlitz és Zsukov marsall egyesített 
médiaszerepében - már a választásra jogosultak kétharmadát 
maga mögé állította, két héttel az elnökválasztás előtt a 
Kommerszant-Vlaszty joggal triumfált:  ,Amikor múlt év 
áprilisában közzétettük ennek a közvéleménykutatásnak az 
eredményeit. Primakov még kormányfő volt, Szergej Sztyepasint 
épp csak kinevezték első miniszterelnök-helyettessé, Vlagyimir 
Putyin pedig az FSZB-t vezette. Még csak meg sem fordult 
senkinek a fejében, hogy négy hónappal később ő lesz a 
kormányfőnk, még négy hónap múltán pedig ő lesz az elnöki poszt 
legfőbb, ha ugyan nem egyetlen várományosa. Pedig 
megfordulhatott volna. És a Kreml hivatalnokainak a fejében 
alighanem meg is fordult. Hasonló felméréseket nyilvánvalóan az 
elnöki hivatal is végeztetett (persze nem valószínű, hogy a 
filmhősök népszerűségére alapozva - az egyik felmérés szerint 
például az állampolgárok többségét Putyin Jurij Andropovra 
emlékeztette, aki viszont egy másik felmérés szerint azoknak az 
államférfiaknak sorában szerepelt, akiket a mai Oroszország 
lakossága a leginkább tisztel). (Jekatyerina Szmirnova: Stirlic - 


A PRIMAKOV-MODELL 


Sokáig úgy tűnt (vagy legalábbis egyes 
politológusok így tüntették fel, hogy a ,haza 
megmentőjének" szerepére alkalmasabb lesz Primakov, 
akinek már habitusából is a megállapodottság és a 
nyugalom áradt, a , bársonyos" rendteremtés ígérete, 
az áldott emlékű brezsnyevi ,pangás" illata. Igor 
Bunyin politológus még október elején, az oroszországi 
lakóházrobbantások után és a csecsenföldi katonai 
akció közepette is úgy látta, hogy Primakov elnökké 
választása lényegében biztosítva van, semmi nem 
akadályozhatja meg, hogy ő legyen Oroszország 
következő elnöke, hacsak nem jön közbe valami 
előreláthatatlan fordulat, példának okáért 
Csecsenföldön. Putyinról, a semmiből nagy hirtelen 
előlépett riválisról viszont ezt mondta akkor: , Putyin 
kezdetben azon volt, hogy új politikai helyzetet 
teremtsen. Ezt követően új politikai logikát és új 
értékrendet kezdett érvényesíteni. Azt gondolom, hogy 
ez az értékrend az izomerőn alapul, és elsősorban a 
férfiakat veszi célba. Erő, akarat, fegyelem, kollektíva, 
ellenség, ostromlott erőd és így tovább. A XXI. szá- 
zadba lépő orosz társadalom számára aligha 
elfogadható. Putyin egyelőre a hű alattvalók 
szavazótáborát hódította meg, amely a hatalomra és a 
rendre orientálódik. Ugyanúgy egyébként, mint maga 
Putyin is. [...] Nemigen tudom elképzelni, hogyan lenne 
képes Putyin a reformpárti választókhoz eljutni, hiszen 
annyira ellentétes a gondolkodásuk az övével. Putyin 
képében a rend eszméje mellett túlteng a háborús 
téma. Ez egyfelől vonzó, másfelől viszont riasztó is."?5? 
Nos, Igor Bunyin, talán mert politológus és nem 
asztrológus, vagy mert közben Primakovéknak - 


nas prezigyent. In: Kommerszant-Vlaszty, 2000. 10. szám, 7-8. o.) 
252 Rosszii poszle polityikov-Ivov nuzsni polityiki-liszi (N. Ratiani 
interjúja Igor Bunyin politológussal). In: Interfax-Vremja, 1999. 
október 7-13. (41), 5. o. 


esetleg Javlinszkijnak is - jósolt, súlyosan tévedett: 
Putyin pár hónap alatt olyan népszerű lett, hogy 
választási kampánya lényegében a kampány hiányából 
állt. Ugyanakkor a csodát senki nem látta vagy nem 
akarta előre látni (a  csodacsinálókat kivéve, 
természetesen), és még bekövetkezte után is sokáig 
nem akart hinni a szemének. 


Augusztus végén, pár héttel kormányfői 
kinevezése után, a megkérdezett PR-szakemberek arra 
a kérdésre, tudnának-e Putyinból elnököt csinálni, ilyen 
válaszokat adtak: , Jelenleg semmi esélye sincs rá... Ha 
most valaki arról beszélne, hogyan lehet Putyint mint 
elnököt felpörgetni, arról azt kellene mondanom, hogy 
amatőr és nem profi"25? (Mihail Omszkij, az Imidzs- 
Kontakt tanácsadó cég igazgatója); , Putyin fiatal, 
rugalmas, kreatívan és gyorsan reagál mindenre. Ő 
azonban inkább a harmadik évezred politikusa, aki 
imídzsét tekintve inkább a nyugati politikusokra 
hasonlít. Igaz, alig is van még imídzse. De Primakovot, 
aki egy politikai blokkot vezet, Putyin nem győzheti 
le"?5t (Vlagyimir Pizin, az Emisszár cég elnöke). A siker 
valóban lehetetlennek tűnt: lehet-e egy teljesen 
ismeretlen figuránsból (az orosz PR-osok szaknyelven 
így hívják a ,felpörgetendő" politikust: figurant), 
szegényes életrajzzal, nem különösebben szuggesztív 
megjelenéssel népszerű politikust és esélyes elnökje- 
löltet csinálni??? Úgy látszik, lehetett, ha a politikai 


253 Mihail Omszkij azonban mint profi azért hozzátette: , Putyin 
ratingje csak azt követően indulhat növekedésnek, hogy meg- 
mutatta, képes az ország előtt álló összes kérdést, a Kaukázus 
kérdését is, megoldani. A nép körében jelenleg növekvő igény 
mutatkozik az xerős kézc iránt, és ha némelyek szemében a KGB-s 
múlt taszító lehet, sokak szemében ez éppenhogy plusz pontot ér." 
(Vi szgyelali bi Putyina prezigyentom? In: Kommerszant-Vlaszty, 
1999. 33. szám, 24. o.) 

254 Uo. 

255 Az ellentábor, amely egészen augusztus végéig a biztos 
győzelem hitében élt, még a dumaválasztások után, mikor 


táboroktól független Vjacseszlav Kosztyikov 1999 
végén már ezt írhatta a tegnap még ismeretlen és 
amúgy markáns egyéniségnek nemigen mondható 
elnökjelöltről: — ,Putyin — elbűvölte Oroszországot. 
Mindenki rajong érte. Akár az ifjú herceg: árad belőle a 
politikai fÍrissesség diszkrét bája. Ezt az örökös 
mozgásban levő, egész nap a nyilvánosság 
rivaldafényében álló embert furcsán  kacsázó 
matrózjárásával, minden jel szerint még feszélyezi 
Oroszország új hősének váratlanul elnyert szerepe. A 
fiatal. . dinamikus, — talpraesett kormányfő iránt 
megnyilvánuló lelkesedés talán csak ahhoz a 
rajongáshoz hasonlítható, amellyel az orosz nemesség 
fordult a gyűlölt I. Pál meggyilkolása után trónra lépő 
fiatal és tehetséges Sándor cár felé. Régóta vágyott 
már Oroszország valami kis pislákoló fényre az 
éjszakában, és Putyin képében mintha e fény közeledé- 
sére kapott volna biztatást. A politikai intrikákba 
belefáradt ország most őhozzá fűzi újraéledt 
reményeit."255 Hogyan jöhetett létre ez a csoda? 


Alighogy Putyinból kormányfő lett, a moszkvai 
Fehér Ház apparátusának helyettes vezetőjévé a xnagy 


Primakov-Luzskov választási blokkja megsemmisítő vereséget és 
Putyin mindössze pár hónapos Medvéi elképesztő győzelmet 
arattak a leadott szavazatok 2490-ának megszerzésével, sem tudta 
és akarta elhinni, hogy a lehetetlen megtörténhet: , Ön egy zseni, 
Putyin úr, egy varázslómester, egy bűvész, egy illuzionista... Vagy 
talán nem is ön, hanem azok, akik önt megcsinálták. Ez mit sem 
változtat a lényegen. Megemelem ön előtt a kalapomat. Csak az 
kérdés, miért épp önre esett a választásuk, tisztelt Vlagyimir 
Vlagyimirovics? Miért önt nevezte meg Jelcin elnök már fél évvel 
ezelőtt utódaként? [...] Ki lehet az, aki önre tett? Miféle erők 
emelték a hatalom csúcsaira a semmi különösebb képességével ki 
nem tűnt csekistát és adminisztrátort?" - tűnődött január elején a 
Primakov és Javlinszkij mellett elkötelezett  Verszija című 
kompromat-újság glosszaírója. (Grigorij Mkrtcsjan: Kto vi, doktor 
Putyin? In: Verszija, 2000. 1. szám, 4. o.) 

256 Vjacseszlav Kosztyikov: Ocsarovannij sztrannyik. In: Mosz- 
kovszkije Novosztyi, 1999. 49. sz. 5. o. 


varázsló" — hírében álló  PR-szakembert, Andrej 
Vinogradovot nevezték ki. Vinogradov korábban a RIA- 
Novosztyi hírügynökség vezető munkatársa volt és 
Gleb Pavlovszkijjal együtt az 1996-os elnökválasztási 
kampányban kulcsszerepet játszó  FEP — (Fond 
Effektyivnoj Polityiki) társalapítója és társtulajdonosa. 
Már ekkor ott volt mellette Alekszandr Golovkov 
csapatának másik csillaga, Julija Ruszova is, aki ősszel 
még a ,medvék" (a Medvegy vagy Jegyinsztvo) vá- 
lasztási kampányát irányította a régiókban. A kampány- 
stábok összetétele idővel megváltozott, a bevont 
technológusok köre hol szűkült, hol tágult. Február 
elejére . Kszenyija — Ponomarjova  PR-csapata az 
Alexander-Hausba vette be magát, ugyanoda, ahol 
German Gref vezetésével a Stratégiai Fejlesztések 
Központja Putyin gazdasági stratégiáján dolgozott. Az 
itteni stáb vezetője, Putyin bizalmi embere, az elnöki 
hivatal helyettes vezetője a pétervári Dmitrij 
Medvegyev volt, aki olyan kipróbált  polittech- 
nológusokat hozott a Kremlből, mint Vlagyiszlav Szur- 
kov és Alekszandr Abramov. (A kampány , pénztárosa" 
az 1996-ban, Jelcin kampánya során bevált Szergej 
Popov lett - sok dolga nem volt, mivel a pénz dőlt a 
kasszába -, a fő befizetők persze az , állam oligarchái": 
a JEESZ-től Anatolij Csubajsz és a Gazpromtól Rem 
Vjahirjev voltak). Az agytröszt azonban nem az 
Alexander-Hausban, hanem a Kremlben ülésezett, 
Pavel Volosin, az elnöki hivatal vezetőjének irányítása 
alatt. A ,külső stáb" csak megvalósította, amit a 
Kremlben a , belső stáb" elhatározott. A belső stáb 
minden nap este nyolc órakor kezdődő értekezletein 
állandó részvevők voltak Volosin összes politikai 
helyettesei, így, a ,külső stábban" is tevékeny részt 
vállaló Vlagyimir Szurkov és Alekszandr Abramov, 
továbbá Kszenyija Ponomarjova, Dzsahan Polijeva - az 
elnöki szpícsrájter-csoport vezetője, a Pétervárról 
érkezett Igor Szecsin, akit az elnöki hivatalban Putyin 


jobbkezének tartanak, továbbá az ugyancsak pétervári 
Dmitrij  Kozak és az állandó külsősök: Tatjana 
Djacsenko mint a korábbi kampányok veteránja, 
Valentyin Jumasev, a Jelcini elnöki hivatal egykori 
vezetője és Gleb Pavlovszkij. 


Gleb Pavlovszkij, aki az 1996-os elnökválasztás óta 
a Kreml politikai főtechnológusának számít, a pár 
hónapos ,Medvék" váratlan választási diadala után 
maga árulta el, hogy Putyin ,megcsinálásához" a 
modellt voltaképpen ellenfele - Primakov - szolgáltatta, 
mégpedig két szempontból is." Először is Primakov - 
1999. májusi  menesztéséig - kiugróan magas 
népszerűségi indexének titka az volt, hogy ő a 
hatalmon belül maradva opponálta a hatalmat. 
Primakov esete a hatalommal azt mutatta meg, hogy a 
társadalom fenntartással fogad, sőt elutasít minden kí- 
vülről megfogalmazott hatalmi alternatívát, tartalmától 
függetlenül. Vagyis az elnöki poszt elnyerésére annak 
van a választásokon a legnagyobb esélye, aki belülről 
jön, lehetőleg egyenesen a kormányfői székből. 
Egyáltalán nem volt ugyanis magától értetődő, hogy az 
anti-Jelcin szerepében akkor lehet valaki népszerűbb, 
ha a Kremlből jön, s nem akkor, ha kívülről, 
outsiderként. 


A második felismerés abban állt, hogy mindaddig, 
amíg Primakov ezt az alternatívát a kormányfői 
hatalom birtokában, belülről fogalmazta meg, Jelcin 
hatalmi jogosítványaival együtt karizmája is mintegy 
, átáramlott" a kormányfő alakjára. A karizmateremtés 
legkézenfekvőbb útja tehát Jelcin mediatizált elnöki- 
cári karizmájának átáramoltatása volt a leendő 
kormányfő ismeretlen alakjába. 


Ez lett végül is a trónörökös létrehozásának az a 
modellje, amelyet  Pavlovszkij szerint a  kremli 


257 Tatjana Gurova: Igra sz dvuh ruk (Interjú Gleb Pavlovszkijjal). 
In: Ekszpert, 2000. 1. szám 


politikatechnológusok Putyin megcsinálásakor 
követtek: — a hatalom karizmáját fokozatosan 
, átáramoltatták"  Jelcinből a  kormányfővé emelt 
Putyinba. Primakov esetében ehhez 38-10 hétre volt 
szükség. Ezúttal a csecsenföldi háború meggyorsította 
a folyamatot: , A rendkívüli felhajtóerőt a moszkvai ház 
robbantások biztosították, a félelem elemi reakciója... a 
hexogenes zsákot cipelő embertől való félelemé" 

mondja Pavlovszkij, de mindjárt hozzáteszi: ,Az az 
elképzelés, hogy a csecsenföldi háború - PR-fogás lett 
volna - a legteljesebb ostobaság."??" Szerinte egész 
Oroszországban nem volt olyan politikai tanácsadó, aki 
PR-szempontból ne tartott volna őrültségnek egy újabb 
csecsen háborút. , A háborús akció nem PR-osok ötlete, 
hanem Putyin konkrét politikai cselekedete volt, amivel 
kockára tette a népszerűséget. De amit mi nem 
értettünk meg, azt a nép azonnal megértette: 
védelmezője jelent meg a hatalomban... Putyin 
győzelmének megalkotója tehát maga Putyin volt".??? 
Nemcsak a hatalom minden hájjal megkent PR-osának 
ravaszsága beszél ezúttal Pavlovszkijból. Ugyanezt 
mondja Vjacseszlav Kosztyikov is, aki pedig az idő 
szerint már kívül állt a Kreml hatalmi körein: ,Nem 
értek egyet azokkal, akik úgy vélik, hogy a miniszterel- 
nök népszerűségét kizárólag a csecsen tényezőnek kö- 
szönheti. Putyinban Oroszország lakóinak sokféle 
kívánsága látszik megtestesülni: az erős kéz utáni vágy, 
a hatalom megfiatalodásának vágya, a tisztesség és az 
újjászületés vágya. Liberálisok és patrióták, piacpártiak 
és állampártiak, szegények és gazdagok számára 
egyaránt ő a jövő embere. Megvan benne az a ritka 
képesség, hogy mindenkinek kedvére legyen és 
tetsszen, emberjogi  aktivistáktól  Berezovszkijig, 
Csubajsztól Gajdarig és Ruckojtól Nazdratyenkóig. 
Még az sem ártott meg neki hogy Borisz Jelcin 

szemelte ki utódául. I...1 Bárhogy sugalmazzák is, a 
lakosság sem a néhai elnökkel, sem Berezovszkijjal 
nem akarja összekapcsolni őt. Ez is azt mutatja, hogy 
az ország halálosan kimerült és csak egy politikai hős, 
egy Iván cárevics megérkezését várja, aki majd 
megnyergeli a szürke farkast és az undok békát 
visszaváltoztatja — világszép királykisasszonnyá."?" 
Természetesen nem önmagában a csecsenföldi háború, 
még csak nem is a háború időzítése, hanem a háború új 
képének megalkotása és az eladdig ismeretlen 
Putyinnak e képbe való belehelyezése volt ez esetben a 
PR-munka lényege. (Függetlenül arról, hitelt adunk-e 
azoknak a bizonyítást nem nyert és a választási háború 
során az ellenérdekelt oldal által kompromatként 
aktualizált történeteknek, melyek szerint mind a 
háborús akció, mind a robbantás ok egy sátáni politikai 
forgatókönyv részét képezték és megrendeltek voltak, 
amiről az előzőekben már beszéltünk.""!) A példa nélkül 

261 Ld. e könyv A Nagy Kompromat című fejezetét. Egyébként a 
szóban forgó verziót elképzelhetőnek tartja már idézett írásában 
Soros György is: , Szocsiból Moszkva felé repülve Berezovszkij az- 
zal hencegett nekem, hogyan vette meg a harctéri parancsnokokat 
Cpolevije kommangyirixc) Abháziában és Csecsenföldön. Ezért 
aztán, amikor Samil Baszajev betört Dagesztánba, gyanakodni 
kezdtem. Az ellenpróbát számomra a következő kérdésre adott 
válasz jelentette: visszavonja-e csapatait Baszajev a Putyin által 
megjelölt határidőre. Nos, visszavonta. De még ezek után is 
nehezemre esett elhinni, hogy a moszkvai lakóházrobbantások 
ennek a tervnek a részét képezték. Ez a terv túlontúl sátáni volt 
nekem. Igaz, Oroszország története tele van olyan bűntényekkel. 
amelyeket beépített provokátorok követtek el - a rendőrkém 
Azeftől Kirov meggyilkolásáig, amit a sztálini terror igazolására 
használtak fel-, úgyhogy ez nem is lenne olyan rendkívüli. De a 
házrobbantások, ha tényleg ebbe a sorba tartoznak, akkor is pél- 
dátlanok. És mégsem tudom ennek lehetőségét kizárni. Bere- 
zovszkij szempontjából teljesen logikus lett volna. Nemcsak azt 
segítette volna elő, hogy olyan ember kerüljön az elnöki székbe, 
aki biztosítja Jelcin és családja érinthetetlenséget, de olyan esz- 
közt jelentene Berezovszkij kezében, amellyel ellenőrizheti Pu- 


álló moszkvai lakóházrobbantások a háború igazságát 
,közérthetővé" tették, leemelték az állam politika 
levegőegéből:  testközelbe hozták a háborút, a 
magánember számára is fájdalmasan tapinthatóvá 
tették, mi is a tét. A háború új képe lényegében a 
csecsenföldi háború értelmének privatizálásában állt: a 
távolban, állami célokért folyó háború  közelivé, 


tyint. Egyelőre nem állnak rendelkezésünkre olyan adatok, ame- 
lyek ezt a feltételezést cáfolnák." (Soros György: Kto potyerjal 
Rossziju? In: Russzkaja Miszl, 2000. február 24.--március 1. 
(4306), 13. o.) Vö. ezt Borisz Kagarlickij verziójával In: Sz 
tyerrorisztami nye razgovarivajem. No pomagajem? - Verszij 
vzrivov domov v Rosszii. In: Novaja Gazeta, 2000. január 24. (3). 
Jurij Luzskov moszkvai polgármester még 2000 februárjában a La 
Stampának adott interjújában is megerősíti: ,De vannak makacs 
kérdések: miért kellett ezeknek az embereknek meghalniuk? 
Hogyan engedhette meg az államhatalom, hogy ezekre a 
robbantásokra sor kerüljön? Akadtak, akik gyorsan Moszkvára 
próbálták hárítani a felelősséget, de túl nyilvánvaló volt, hogy 
egészen máshol kell keresni az okokat. A lakóházrobbantások 
azoknak a bonyolult problémáknak a következményei voltak, 
amelyeket az első csecsenföldi háború és a haszavjurti egyezmény 
sem rendezett. Oroszország semmit nem tett a béke 
megteremtésére Csecsenföldön, hagyta, hogy elszaporodjanak a 
banditák. Kérdés: Arra céloz, hogy bizonyos erők Moszkvában 
aktívan elősegíthették ennek a tragédiának a bekövetkeztét? 
Válasz: Ez köztudott. A médiák, beleértve a nyugati sajtót is, 
nyilvánosságra hozták Berezovszkij telefonbeszélgetéseit egyes 
csecsen parancsnokokkal amikor azok egyenesen azt vágják a 
szemébe: PMi a fenét csinálsz te? Hát nem megállapodtunk, hogy 
nem fogtok bombázni minket?!x" (Onyi iszpitivajut ko mnye 
nyenaviszty. In: Mir za negyelju, 2000. 7. szám, 7. o.) Igaz, 
ezekben a verziókban az inkrimináltak névsorában soha nem 
hangzott el Putyin neve: a Luzskov-Primakov-Guszinszkij politikai- 
tulajdonosi klán érdekeltségébe tartozó média (főleg az NTV, a 
Novaja Gazeta, az Itogi) a , sátáni verziót" mindig Berezovszkijnak 
és/vagy Csubajsznak tulajdonította, annak a két - egymással hol 
szövetséget kötő, hol élethalálharcot vívó mitikus rémnek (rém- 
oligarchának és a rém-privatizátornak), akiknek alakja az orosz 
közgondolkodásban amúgy is rég szatanizálódott, akiktől , minden 
kitelhet". A ,sátáni verzió" mint ,nagy kompromat" jelent meg, de 
az ezt alátámasztó összes eddig ismertté vált részlet, 


konkréttá vált és a társadalom hétköznapi 
biztonságáért folyó antiterrorista harcként 
értelmeződött át. 


HELYCSERÉS TÁMADÁS 


Jelcin távozása nem váratlanul, hirtelen, 
törésszerűen következett be. A hatalom összes 
színterein, , ahol korábban Jelcin jelent meg, 
fokozatosan Putyin lépett a helyére a képben: ezzel 
nem a deklarációk és várakozások szintjén, hanem 
látható módon lett belőle ,Jelcin ma" (a hatalmon 
kívülről jövők természetesen eleve nem mutatkozhattak 
meg így), méghozzá az ,anti-Jelcin" szimbolikus, 
inkább érzelmi és kulturális, semmint politikai 
szerepében. Putyin ismeretlensége,  arctalansága, 
alkati szürkesége innen nézve megint csak előnnyé 
vált: ez az üresség megkönnyítette, hogy képe a 
megjelenés színterét és hátterét képező hatalom 
jelentésével töltődjön fel. Putyin a választás előtti két- 
három hónapban annyiszor és olyan magától értetődő 
természetességgel jelent meg a hatalom díszletei 
közőrt (,Putyin a Kremlben", ,Putyin a Mamajev- 
kurgánon", ,Putyin a Mir űrállomás földi felkészítő 
központjában" stb.), hogy még akinek nem tetszett 
volna is, egyre nehezebben tudott elképzelni helyette 
másvalakit a hatalom csúcsán. Innen nézve egyáltalán 
nem önhittség vagy magabiztosság volt a választási 
küzdelemben való részvétel (televíziós viták, 


dokumentum, tény minden esetben erőltetés nélkül magyarázható 
másképpen is. A ,cui prodest?" kérdése nem mindig a legjobb 
tanácsadó titokzatos vagy furcsa fejlemények szálainak 
tárgyilagos fölfejtésekor. A titkosszolgálatok szerepe az elmúlt 
félév-másfél év fejleményeiben aligha vitatható, de hogy miben állt 
ez a szerep, kinek és mi volt a célja ezzel, hol kezdődött és hol ért 
véget, hol csúszott ilyen-olyan titkosszolgálati számításokba hiba, 
netán csakugyan előre kitervelt provokáció, bűntény történt, azt 
aligha lehet az ez idő szerint rendelkezésünkre álló információkból 
megnyugtatóan megállapítani. 


kerekasztalok) visszautasítása, illetve a közszolgálati 
televíziós csatornák által minden elnökjelölt számára 
térítésmentesen biztosított adásidő ki nem használása, 
hanem tudatosan megválasztott stratégia. Az igazi 
elnök, a ,cár", akit sorsszerűen illet meg a hatalom, 
nem küzdhet azért, ami már az övé, nem ereszkedhet 
le az ,álcárok" szintjére, neki nincs szüksége piaci 
trükkökre, reklámszlogenekre és politikai klipekre 
( Nem vagyok én , Snickers!" - utasította vissza Putyin, 
hogy választási reklámokat, ,spotokat" készítsenek 
róla). Ilyesféle hiábavalóságokra csak az erőlködőknek, 
az ,álcároknak" lehet szükségük. Az 1999. december 
31-étől kialakított politikai konfigurációban a Putyin 
mellett felsorakozott nagyszámú elnökjelölt 
esélytelensége (a jelöltek nagy száma már önmagában 
komolytalanságot sugallt) úgy jelent meg, mint a 
hatalomra való méltatlanság, mint a született vesztesek 
- , álcárok" - szánalmas tülekedése a trónért. 


Ha 1999 szeptembere és decembere között 
egyszeregyszer  ,megengedték" még Jelcinnek a 
nyilvános szereplést és ezáltal a képbe kerülést (főleg a 
nemzetközi diplomácia színterein: hadd lássa ország és 
világ milyen állapotban van szegény!), csakis a kínos és 
lesújtó hatás kedvéért. De éppen ez a hatás tette 
nyilvánvalóvá mindenki előtt, hogy a hatalom 
megfiatalítása elkerülhetetlen, hogy nem Primakovnak 
és Luzskovnak, hanem Putyinnak és a , fiataloknak" kell 
most már következniük. Jelcin roskatagságának, 
szerencsétlenkedéseinek ez a képbe emelése ugyanis 
nem annyira maga - a politikailag ekkor már nem 
létező - Jelcin, hanem inkább a még nagyon is 
virulékony Primakov ellen irányult. (Amikor a Kreml 
még nem találta föl Primakov ellenszere ként Putyint, 
Jelcin vitális hanyatlásának drámai képei sem igen 
tűntek fel a képernyőn, legalábbis nem a hatalomparti 
csatornák hírműsoraiban.) Úgyhogy az idő előtti 
hatalomátadás  PR-szempontból pontosan elő volt 


készítve, forgatókönyv??? szerint haladt a , boldog vég" 
felé, amely egyáltalán nem véletlenül esett egybe az év, 
az évtized, az évszázad, az évezred végével. Az 
óhatalom búcsúja és az óévtől való búcsú karneváli 
pillanatának ez az egybeesése azt sugallta, hogy 
Putyinnal Oroszországban valóban új időszámítás 
kezdődik. (Egyben érzelmi védelmet jelentett a 
leköszönő elnök számára is: először is, mert gesztusa 
nagyvonalúságot és jóakaratot fejezett ki, másodsorban 
pedig, mert a régin, mihelyt megszűnik nyomása, 
általában senki nem akar már bosszút állni, az 
, elnyomottakban" felülkerekedik a megbocsátás 
érzülete. Nota bene: ezért nem fogadta elemi erejű 
társadalmi felháborodás Putyin első elnöki rendeletét, 
melyben Jelcinnek és családjának lényegében egyfajta 
mentelmi jogot biztosított a jövőre nézve.) 


KÉT ANTI-JELCIN EGY CSÁRDÁBAN 


Mind Putyin, mind Primakov az ,anti-Jelcin" 
megnyerő szerepében lépett színre, egy 
megrázkódtatások nélküli hatalomváltás, a stabilitás és 


262 Annak a forgatókönyvnek a létezéséről, amely az újévi hata- 
lomátadás világraszóló slusszpoénjával zárult, 1999. november 19. 
óta lehetett tudni, és későbbi hírek szerint Igor Sabduraszulov, az 
elnöki hivatal egyik vezetője, PR-szakember volt az ötletadó. Azt 
persze senki nem tudhatta előre, melyik forgatókönyv fog 
megvalósulni. Ehhez a tervezett, kalkulált, megcsinált és 
előreláthatatlan események egész láncolatának kellett úgy 
összeállnia, hogy egy ilyen zárás funkcionális legyen. Akár egy 
műalkotásban. Érdekes, hogy e remek slusszpoén ellenére Igor 
Sabduraszulov Putyin mindkét választási kampánycsapatából 
kimaradt - pedig minden bizonnyal még sok jó ötlete lett volna. 
(Állítólag kicsinyhitűsége miatt lett kegyvesztett, borúlátóan ítélte 
meg ugyanis a Medvék - Alekszandr Sojgu választási blokkja, a 
Jegyinsztvo - győzelmi esélyeit a dumaválasztásokon, holott neki 
mint győzelem-specialistának, nem az esélyeket latolgatnia, 
hanem a győzelem biztos tudatában, a Medvéket megcsinálnia 
kellett volna.) Ld. erről: Jelena Tregubova: Vlagyimir na seje. In: 
Kommerszant-Vlaszty, 2000. 7. szám, 7. o. 


konszolidáció szép ígéretével. Csakhogy egyikük , anti- 
Jelcinsége" vitális-formális, a másikuké pedig hatalmi- 
politikai jellegű volt. A hatalmi harcoktól utálkozó, az 
ideológiák iránt közömbös, az öreg, magatehetetlen, 
korrumpálódott, kriminalizálódott hatalom bukását 
áhító társadalom számára azonban érthetőbb és 
rokonszenvesebb volt az  ,anti-jelcinség"  vitális- 
formális változata, amely a fiatal, agilis, határozott, ha- 
tékony Putyinban testesült meg, mint a hatalmi- 
politikai , anti-jelcinség", amely egy választási blokkban 
jelent meg, a hatalommal szemben. 


A fennálló rend, az eltelt tíz év vitális-formális 
tagadása közös nevezőre hozta a szívbeteg és levegő 
után kapkodó Jelcint a lumbágós derekú, döcögő járású 
Primakovval. Ez is öreg, az is öreg. (Nem véletlenül 
jelentek meg a , Medve-politikusok" első soraiban a 
sportolók, Karelin birkózóbajnokkal az élen, és vált 
politikusi erénnyé a sportos tartás és a sportban elért 
eredményesség: elég talán itt az ország egyik végéből 
a másikba repkedő katasztrófaügyi miniszterre, 
Alekszandr Sojgura vagy a japán harcművészet, a 
szambo terén oly szép eredményeket felmutató, 
,feketeöves" Putyinra utalni, akit hol harcművészeti 
bemutatón láthatott a nagyközönség, hol 
vadászpilótaként, hol meg hegyi sízés közben.) , Még 
négy évet akartok egy beteges öregember elnöklete 
alatt? Még négy év totojázást, melléfogásokat és 
korrupciót?" - a kérdést maguk az így tálalt és körített 
képek tették fel a nézőknek, és erre a kérdésre csak 
egyetlen, érzelmileg fűtött választ lehetett adni: , Nem, 
nem, soha, akkor már inkább egy ismeretlen 
fiatalember, ha maga az ördög az, akkor is!" 


A kremli imídzsmékerek ezért játszottak rá - 
olykor egészen durván - Jelcin fizikai állapotának 
hanyatlására, szellemi  beszámíthatatlanságára, és 
ezért irányult a dumaválasztások időszakában az 


általuk szervezett  ellenkampány Primakov testi 
állapotának dramatizálására, öregségének, 
betegségének  — kiemelésére (nézetei, programja 
gyöngeségeinek kiemelése vagy kritikája helyett). A 
ellenséges tábor PR-osai tulajdonképpen biopolitikai 
érvet hoztak fel Primakov ellen, azt ugyanis, hogy öreg 
és beteg. Ez esetben a modell - paradox módon - Jelcin 
volt: Primakovot a jelcini hatalmi csoport sima 
távozása, a hatalomátadás folytonossága érdekében 
egyszerűen  Jelcinizálták. Noha Primakov volt az, aki a 
korrumpálódon és népszerűtlen kremli vezetést 
kívülről és tartalmi kérdésekben opponálta, akinek 
politikai és erkölcsi érvei is voltak, Putyin pedig 
belülről jött és csupán formális-vitális alapon volt 
megkülönböztethető Jelcintől, a képernyőn mégis 
Primakov tűnt fel inkább Jelcin-hasonmásnak, semmint 
Putyin. , Egy ilyen Jelcin-másolat akar elnök lenni?" Az 
ORT és az RTIR csatornáin Primakov mindig fáradtnak, 
betegesnek, kissé roggyantnak hatott: teljesen 
tudatosan fényképezték őt így, a leülés vagy felállás 
helyzetében, esetleg járás közben, hogy testi 
esendőségét jobban kiemelhessék. 


Az ifjú Putyin belülről megfogalmazott, úgyszólván 
bocsánatkérő és együttérző , nem-Jelcinizmusa" (, most 
már lassan mennie kell drága jó, Borisz Nyikolajevics! 
mit tegyünk, ilyen kegyetlen az élet!") egészen 
másképp csengett a választók fülében, mint a hatalom 
kremli várát kívülről ostromló öreg csatalovak, Luzskov 
és Primakov fogcsattogtató , anti-jelcinizmusa". Putyin 
nem politikai, hanem vitális kontrasztot alkotott a 
hatalomgyakorlás minden szintjén uralkodó helyzetben 
levő öreg nemzedékkel szemben. Ezt nem kimondani, 
csak megmutatni kellett. A hatalmi klánok cseréje 
helyett nemzedékek cseréjét ígérte, nem a , család" 
kiebrudalását és üldözését, amit Luzskov és Primakov 
helyezett fenyegetőleg újra meg újra kilátásba, hanem 
a hatalom, az állam  vitális megújítását. A 


cselekvőképes, energikus, felkészült fiatal hatalom és 
az öreg, magatehetetlen, totojázó, elhülyült hatalom 
ellentéte jelent meg Putyin és a , medvék" mediatizált 
alakjában. 


Az alapkérdés a kremli hatalmi csoport számára 
Jelcin távozásának, a hatalomváltás problémájának 
megoldása volt. Olyan megoldás kellett, amely békés, 
nem sérti a hatalomváltás demokratikus szabályait, 
biztosítja a hatalom folytonosságát, s nem 
utolsósorban: a hatalomból távozók számára szavatolja 
sérthetetlenségüket. Ami 1998-ban egyszer már bevált 
Primakov esetében (a hatalom alternatívája magában a 
hatalomban jelenik meg), bevált Putyinnál is. De ez 
most a vitálisan Jelcint idéző Primakov számára a 
politikai halállal volt egyenlő. Jelcin, vagyis a hatalom 
karizmája hetek alatt ,átáradt" Putyin politikai testébe. 
Novemberben-decemberben ezt a karizmatikus 
kisugárzást már csak rá kellett vetíteni a , medvékre", 
vagyis el kellett hitetni a szavazókkal, hogy ,ez Putyin 
pártja", és ennyi elég is volt a dumaválasztáson elért 
második legjobb eredményhez. A ,medvék" győzelme 
utóbb persze jótékonyan hatott vissza magára Putyinra 
is: éppen e győzelem mutatta meg, hogy most már 
, nála van a karizma", és Jelcin formálisan is átadhatja 
a főhatalmat választott örökösének. 


ÉN ÉS AZ IMÍDZSEM 


Hogy milyennek is képzelték el Putyint, azt talán a 
Sojgu ,medvéinek" választási kampányát szervező PR- 
szakember, Alekszej Golovkov cikke árulja el leginkább, 
melyet mint ,független közíró" vagy , politikus" tett 
közzé a Nyezaviszimaja Gazetában Putyin ügyvezető 
elnöki beiktatásának másnapján. A cikk lényegében 
olyan Putyin-apológia, amelyben a felszínes 
pszichológiai jellemrajz, a moralizáló erkölcsrajz és a 
klasszikus politikai életrajz műfaji vonásai keverednek. 


Mintha Golovkov még egy bőrt akart volna lehúzni 
arról a  PR-projectről, amelyet a  Putyin-kampány 
szervezése során társaival kidolgozott (, Milyen legyen 
Putyin?"). Az eredeti szövegből valószínűleg csak a 
politikai technológiák konyhájának főzési titkait kellett 
elhagynia ahhoz, hogy a végeredmény (a politikai 
csinálmány vagy főzet) úgy jelenjen meg, mint 
eredendő adottság, életrajzi tény, jellem és alkat. 
Nézzük, legalább felsorolásszerűen, milyen is volt a 
, nyers", a hozott Putyin, és milyen lett puhára és ízesre 
főzve: 


1. Olyan alkati adottságait, illetve olyan korábbi 
munkaköreiben (titkosszolgálatok, pénzügyi 
adminisztráció) szerzett tulajdonságait, mint amilyen 
közismert zárkózottsága, kifürkészhetetlensége, 
szűkszavúsága volt, egyfajta sajátos  bájként, 
visszafogottságként, szemérmességként mediatizálták. 
Egyáltalán nem sikertelenül: a 20 és 40 év közötti fiatal 
orosz nők többsége - felmérések adatai szerint - el van 
bűvölve  Putyintól, noha puritán habitusából a 
szexualitás tökéletesen hiányzik: mind ez idáig 
egyetlen nőt csókolt meg a kamerák előtt - egy idős 
veteránt a Mamajev-kurgánon, az emlékműnél. 


2. Az alkati sótlanság, a kesernyés mosoly, a 
humortalanság mint sajátos ejtett humor jelent meg, 
amit egy-egy előre elkészített vagy ügyesen rögtönzött 
poén, tréfás szófordulat segített elhitetni. 
Természetesen először magával a jelölttel, hiszen az 
imídzsméker munkája nagymértékben pszichológiai 
jellegű és magára a jelöltre irányul: őt kell meggyőznie 
arról, hogy milyen legyen, hogy képes olyan lenni, 
megvannak hozzá a szükséges adottságai, csak mernie 
kell élni velük. Az elnökválasztást megelőző diadalmas 
hónapokban Putyin láthatólag kezdett is belejönni 
szerepébe. Ugyesen vágta ki magát humoros vagy 
annak szánt bemondásokkal, a szerepléstől feszengő, 


szemérmes férfiember öniróniájával a legkínosabb 
helyzetekből is. Például, amikor március 8-án, a nőnap 
alkalmából kitüntetéseket adott át és az egyik 
kitüntetett egy idős dáma - szót kért, hogy kifejezze 
rajongó csodálatát Putyin különös járása iránt, akkor a 
megbízott elnök azzal a megjegyzéssel vetett véget e 
rajongó tirádának, hogy ,érdekes, odahaza épp az ő 
kacsázó járásán gúnyolódik az egész család". A 
médiapolitikus - a közvetlen testi mivoltában képpé 
vált közember - számára létfontosságú az önirónia, az 
a képesség, hogy a megfelelő pillanatban vissza tudjon 
venni valamit abból a távolságból, amit a hatalom 
teremt vezetők és vezetettek között, s amely 
nyomasztóan hat. A visszavétel leggyakrabban va- 
lamilyen , privát elem" megcsillantását jelenti: ,én is 
csak olyan ember vagyok, mint akárki más". Ez a 
visszavétel, mivel maga a politikus hajtja végre, 
nemhogy nem árt komolyságának, de éppen 
ellenkezőleg: megóvja attól, hogy végletes és zárt 
komolyságában kinevessék. 


3. Putyin , nyers" szenvtelenségéből imídzsmékerei 
igyekeztek rejtőzködő szenvedélyességet, párolni": egy 
rendkívül . temperamentumos ember visszafojtott 
szenvedélyességér. Ez persze megkövetelte, hogy 
Putyin időről időre valami nagyon emberit, nagyon 
indulatosat mondjon, mutassa meg, hogy ő sincsen 
fából, hogy néha ő is elveszti a fejét, ő sem mindig 
tudja türtőztetni az érzéseit. Ez különösen fontos 
feladat volt, mivel a mediatizált politikus nem verbális, 
hanem metaverbális demagógiájával hat nézőire- 
hallgatóira, vagyis mimikájával és hanghordozásával, 
gesztusaival és tekintetével, jellegzetes pózaival és 
fintoraival. (Egyes felmérések szerint a szavak hatása 
az összhatáson belül 790 körül mozog, míg például a 
politikus hangfekvésének hatása eléri a 3890-ot, a 
gesztusok, a mimika, a tekintet, tehát a képek hatása 
pedig a fennmaradó 5596ot.) A szerepléshez nem 


szokott, gátlásos, kissé félszeg Putyin gesztikulációja 
azonban rendkívül visszafogott, kevéssé kifejező volt, 
pózai merevek, tekintete semmitmondó, 
hanghordozása  — monoton,  — mimikája szegényes, 
legalábbis a nagy nyilvánosság előtt. (A személyes 
érintkezésben - mint hírlik - kevésbé.) Épp ezért az 
imídzsmékereknek, bizalmas barátainak ,rá kellett őt 
venniük arra, hogy xengedje kicsit szabadjárax magát, 
adjon szabad folyást érzelmeinek a nagy nyilvánosság 
előtt is".2"? Kétségtelen, hogy Putyin indulatait később 
is jobbára verbálisan fejezte ki, váratlanul goromba 
vagy alpári stilisztikai fordulatokkal, melyek kissé 
rosszul álltak annak az embernek a szájában, akit 
kollégái soha nem hallottak káromkodni. Igazából csak 
egyszer bizonyosodott be, hogy az új elnöknek is 
vannak érzései, amikor Anatolij Szobcsak temetésén 
elsírta magát. A sírás természetesen azonnal képbe, 
adásba került. Nem is hatástalanul, hiszen kiáltó 
ellentétben állt a szürke adminisztrátor, a goromba 
katonaember és a titokzatos , csekista" megszokott 
imázsával, és váratlanságával sokakat meglepett." 


SZENTIMENTÁLIS UTAZÁS 
MOSZKVÁBÓL PÉTERVÁRRA 


Putyin PR-osainak a legnagyobb kihívást 
alighanem a , hozott anyag" zártságának, 
szárazságának,  sprődségének az  oldása-enyhítése 
jelentette. Hogyan vihetnének fel minél több , emberi" 
vonást a ,vaskézzel" rendet teremtő állami ember zord 
és gondterhelt arcképére? Valószínűleg ezért csaptak 
le oly mohón arra a szomorú alkalomra is, amelyet 
Anatolij Szobcsak - Putyin tanítómestere és mentora - 
váratlan halála kínált föl 2000 februárjában. A 

szentpétervári Putyin a szentpétervári reformifjak 
ősatyjának, egykori tanárának és politikai 
nevelőapjának szentpétervári temetéséről 
nyilvánvalóan nem hiányozhatott. Most már minden 
azon múlott csak, hogy egyesített médiacsapatai (egyik 
az Alexander-Hausból, másik a Kremlből) mit tudnak 
kihozni a temetés amúgy hálás témájából. 


Először is a temetésnek  protokolltemetésből 
mártírtemetéssé és gyásztüntetéssé kellett válnia. 
Noha Szobcsakkal infarktus végzett, vagyis ágyban, 
párnák közt halt meg, halála mégis úgy jelent meg a 
médiában, mint a demokratikus reformok 
engesztelhetetlen katonájának hősi halála, akivel az 
ellenség alattomos kompromatja végzett. (Maga Putyin 
is úgy fogalmazott később, hogy Szobcsak nem 
meghalt, hanem elesett a harcban"7.) 


Másodszor a temetés színhelyének kellett úgy 
megjelennie mint veszélyes helynek, egy Putyin ellen 
készülő merénylet vészterhes színterének. Putyin 
elutazása a hős temetésére ily módon maga is hőstetté 
vált: a halálos fenyegetéssel dacolva elment a 
temetésre, hogy eleget tegyen fiúi kötelességének, 
búcsút vegyen Tanítómesterétől. Ha becsületbeli 
dologról van szó, akkor a lovagi szív - márpedig, mint 
Alekszandr  Golovkovtól tudjuk, Putyin a keleti 
harcművészetek leglovagiasabbjának, a szambónak 
avatott szakembere - nem hallgathat a józan észre. 
Putyin imídzsének egyik állandó építőkockája lett a 
veszély"5 (a veszélybe rohanás, a veszély elhárítása, a 


265 Olyannyira, hogy alakját még ellenfelei is a veszély képzetével 
hozzák összefüggésbe, csak épp ellenkező előjellel: nem magát, 
hanem másokat tesz ki veszélynek, nem megment a veszélytől, 
hanem veszélybe sodor: , Putyin valóban rendkívül veszélyes em- 
ber - hallottuk gyakran Szentpéterváron -, nem áll meg semmi 
előtt, olyan ember, aki nem ismer határokat (cselovek besz pre- 
gyelov)." (Oleg Lurje-Inga Szaveljeva: Putyin. In: Verszija, 1999. 
31. sz. 8. o.) A ,veszélyes ember", a ,veszélyesen élő ember" 


,veszélyben a haza", akárcsak kisebb politikai 
testvérének, a ,medvék" vezetőjének, Alekszandr 
Sojgunak). Szilveszter éjszakáján például, ahelyett, 
hogy a családja körében  pezsgőzött volna, 
Csecsenföldre repült,  ,katonáihoz", hogy velük 
búcsúztassa az óévet. 


Arról, hogy egy protokolláris vagy szentimentális 
utazásból halálmegvető bátorság, lovagi virtus és krimi 
legyen, — természetesen a kormányzati média 
gondoskodott. Előző nap este az ORT és az RIR esti 
híradója hírügynökségi jelentésekre és titkosszolgálati 
forrásokra hivatkozva jelentette, hogy az Oroszország 
ügyvezető elnökét , halálra ítélő" csecsen terroristák 
régóta tervezett merényletüket másnap készülnek 
végrehajtani Szentpétervárott, Szobcsak temetésén. 
Mind az RIR, mind az ORT esti híradójának közel felét 
ennek a rémületes kilátásnak a taglalása tette ki. Az 
FSZB tisztjei kétségbeesetten magyarázták 
bizonyítványukat a  tévéstúdióban: ők — mindent 
elkövettek, hogy jobb belátásra bírják Putyint, de nem 
lehetett visszatartani. Nem maradt más hátra, mint 
hogy megtegyenek minden tőlük telhetőt: rendkívüli 
biztonsági intézkedéseket léptettek életbe a temetés 
idejére. A szenzációs hírt a kereskedelmi csatornák is 
felkapták, úgyhogy másnap délelőtt milliók várták 
remegve és szorongva a képernyők előtt az egyenes 
adásban közvetített , Merénylet a temetésen" című 
, reality-show"-t. Egy moszkvai újságírónő azt mesélte, 
hogy amikor reggel, a kutyasétáltatásból futva érkező 
szomszédját megkérdezte: , Hova siet ennyire?", az így 
válaszolt: ,Hát nem tudja? Mára eseményeket 
ígértek... A televízióban tegnap azt mondták, hogy 
Putyin ellen merényletet fognak elkövetni, amikor 


imídzse mindig ambivalens: rettenthetetlensége nemcsak csodá- 
latot, rettenetet is ébreszt. Éppen ezt használják ki politikai el- 
lenfelei, amikor imídzsét ezen a ponton próbálják kikezdeni. 


Szobcsakot temetik".2§5 Mi sem volt egyszerűbb, mint 
elhitetni egy ilyen merénylet valószínűségét az amúgy 
is Oroszország , kriminális fővárosa" hírében álló 
Szentpéterváron. A másnap délelőtti egyenes adásban 
Szobcsak temetése egyfajta politikai krimibe csapott 
át, amely arról szólt, hogyan próbálja a titkosszolgálat 
elhárítani Putyin feje felől a Pétervár utcáin gomolygó 
veszedelmet. A kamerák a felravatalozott koporsó felé 
haladó gyászolók menetét pásztázva meg-megálltak 
egy-egy idegesen jobbra-balra pislogó civil ruhás 
rendőr arcán, felkúsztak az erkélyekre, padlásokra, 
lesben álló álarcos mesterlövészeket keresve. 


A Szobcsak-temetés televízióra alkalmazásának 
harmadik  látványeleme a hős  elgyengülésének 
szentimentális pillanata volt. Erre természetesen csak 
a zárt - vagyis veszélytelen - térben, a ravatal előtt 
kerülhetett sor. Putyin személyes gyásza persze 
egyáltalán nem volt megjátszott. Ám az a mód, ahogyan 
ezt az őszinte gyászt a kamerák képbe emelték, arról 
tanúskodott, hogy rendkívül tudatos és cizellált PR- 
munka folyik itt: a politikai figura, a hatalom 
emberiesítése a cél. ,,... Igazán őszintének az idejekorán 
távozott Tanító iránti gyászában csak Putyin látszott, 
aki talán nem is sejtette, hogy érzéseit egy egész 
ország elé teregeti ki a kamera. Tapintatlanul hosszan 
időzik el kezén, amint a zokogó özvegy kezét 
szorongatja, ráközelít könnyben úszó szemeire, remegő 
ajkaira. Annak, aki nem lenne tisztában azzal, mit 
jelent mindez, a tudósítók külön is elmagyarázzák: 
y Először látjuk könnyezni Putyintc."?§" 

267 Uo. Az újságírónő mint afféle régimódi moralista, nem állja 
meg, hogy hozzátegye ehhez: , Putyin őszinteségében nem ké- 
telkedem. Csak az tölt el kínos érzéssel, hogy ezen a módon az 
igazi fájdalom is PR-fogássá válhat számító és cinikus profik ke- 
zében, beleértve ebbe a tévéseket is, akik a nagyobb hatás ked- 


A NYOLCADIK FŐTITKÁR 


Mihail Gorbacsov volt a Szovjetunió utolsó 
pártfőtitkára. A hetedik. Mintha csak a költő 
felszólításának engedelmeskedett volna: ,A hetedik te 
magad légy!" Szegymoj szekretar, ahogy Mihail Heller 
méltán nagysikerű  Gorbacsov-könyvének címében 
áll.28 Ő volt a hetedik a sorban, a Szovjetunió 
Kommunista Pártja főtitkárainak sorában. De nemcsak 
ezért szerették. 


Gorbacsov nem virtuális főtitkár volt, hanem igazi. 
Már amennyiben igazi  Főtitkárok egyáltalán 
lehetségesek. Amde Gorbacsov nem volt képes 
pártfőtitkárrá válni. Ot jelölte ugyan ki halálos ágyán 
utódaként Andropov, és őt választotta meg - egy 
csernyenkónyi közjáték után - a párt legfelső politikai 
testülete, ám a rettenetes hatalomhoz, ami ölébe 
hullott, nem tudott eléggé rettenetes képet vágni. 
Hiába sóhajtozott, nyögött jobbra-balra hajladozva a 
Politikai Bizottságban a vének kara: , Muszáj Misa, 
muszáj!" - Gorbacsov álfőtitkárnak, hamis főtitkárnak 
bizonyult. Álcárnak, ha úgy tetszik. Mikor már-már le- 
lepleződött volna, új hatalmi szerepbe szökött át, úgy- 
szólván belemenekült: ő lett a Szovjetunió első és 
utolsó elnöke. De ez sem segített rajta, mert elnökként 
sem volt képes a rettenetes hatalommal élni, cárrá 
válni, ami pár évvel később Jelcin számára már 
gyerekjáték volt. (Hiszen minden cár-játék gyerekjáték 
is egyben.) Persze, Jelcinnek könnyebb dolga volt: csak 
virtuálisan kellett cárrá válnia. A cár szerepében 
sztárolták őt. Borisz cárként hódította meg, majd 
vesztette el a közönség szívét. A kiábrándulást unalom, 


véért megfeledkeznek minden bevett erkölcsi szabályról, s mi- 
közben Putyint sxemberiesítikc, elfelejtik, hogy a valóságos Putyin 
is ember. : Természetesen ez így igaz. De hát egy dolog a valóság, 
más dolog a szimulakrum. 

majd csömör és utálat követte. A közönség mindinkább 
új műsorra, új sztárra volt kiéhezve. A rettenetes 
Borisz cár semmi retteneteset nem csinált ugyan 
(végtére nem azért küldték fel a színpadra, hogy 
bármit is csináljon), csak játszotta a rettentőt. De egy 
idő után, mint minden attrakció, műsorszám, ez is 
kifújt. Cárként szerették és cárként fütyülték ki. 
Virágesőben érkezett, paradicsom- és tojás zápor 
közepette távozott a színpadról. Méltóságteljesnek 
szánt lelépése egy világszám végét jelentette. Amde: a 
király meghalt, éljen a király! Pontosabban szólva: a 
cár halott, éljen a főtitkár! 


Ahogy a pártfőtitkárokkal szemben Jelcin elnöknek 
az orosz cárt kellett játszania, úgy kell most Borisz 
cárral szemben Putyinnak a szovjet főtitkárok hatalmát 
szimulálnia. Borisz cárból, a néhai szverdlovszki 
párttitkárból nem a következő orosz cár bújt elő, 
hanem egy régi vágású szovjet főtitkár. Virtuális 
főtitkár természetesen, s ilyen értelemben ő a 
, nyolcadik". A monarchia restaurálásának játéka véget 
ért, kezdődhet a szovjet állam restaurálásának játéka. 
Cárnak lenni nem muszáj, főtitkárnak lenni nem 
muszáj, de játszani muszáj. Kell a jó műsor! A 
látványosságállam műsor nélkül nem állhat fönn. A 
, nyolcadik" főtitkár - leginkább Andropov 
hiposztázisában - már készen is van. Pillanatokon belül 
elkészül az új állampárt is: a Medvegy választási blokk 
alapító pártkongresszusát 2000. február végén már a 
Nagy Kremli palotateremben tartotta meg, a régi szép 
időket idéző díszletek között,9 és Putyin elnökké 


269 Az alapító kongresszus! megelőzően a helyi Medvegy-szerve- 
zetek küldöttgyűléseket tartottak, ahol a kongresszusi küldöttek 
megválasztására is sor került. A szentpétervári , medvék" 
küldöttgyűléséről beszámoló újságírónő úgy érezte, mintha húsz 
évet fiatalodott volna. A Pityerben összegyűlt ,medvék" több- 
ségükben az Oroszország északnyugati régióiban található 
nagyvállalatok vezetői. A Szentpétervár szállóban tartott kül- 


választása - a mögötte egymás után felsorakozó 
régiókkal, pártokkal, korporációkkal - ugyancsak a régi 
egységet idézte. Még mielőtt bárki rosszra (vagy jóra) 
gondol, hangsúlyozom: mindezek a külsőségek, ráutaló 
gesztusok, díszítőelemek, szavak, rendezvényformák, 
érzületi minták profi PR-csapatok tudatos munkájának 
a termékei.  Műsort látunk tehát, nem  rend- 


döttgyűlés mind díszleteit, mind lefolyását tekintve úgy hatott, 
mintha - tegnap lett volna: mindenfelé vörös drapériákra festett 
jelszavak, a pódiumon felállított hosszú elnökségi asztalon vörös 
selyemterítő, a gyűlést a himnusz nyitja és zárja, a fináléban a 
színpadra súlyosan le gördül a vörös bársonyfüggöny, egyhangú 
szavazások, hivatalos küldöttlista, amit csak elfogadni lehet, 
módosítani nem. Az első egyhangú szavazást a levezető elnök így 
kommentálja: ,Ki van mellette? Ki van ellene? Tartózkodás? 
Mindenki mellette van - igen, ez a helyes értelmezése az sEgy- 
ségx-nek (a xMedvegyx kevésbé beszédes másik neve, amelyet 
maga a beszélő név, e mozaikszó is tartalmaz; xJegyinsztvoc, 
vagyis "egység )." Egyetlen szónok beszédéből sem hiányzik Putyin 
neve. Az egyik küldött szerint ,a legjobb agitáció az ügyvezető 
elnök, Putyin megválasztása mellett, ha magától Putyintól 
idézünk". Ugyanakkor mind e sok szép szovjet díszlet, díszítmény, 
beszédpanel, gesztus tökéletesen üres. A küldöttgyűlést 
beharangozó reklámszlogen önmagáért beszél: a Jegyinsztvo 
(Medvegy) - kizárólag , A Bátor, Becsületes és Erős Férfiak Pártja". 
Se több, se kevesebb. Ez legjobb esetben biopolitikai identitást 
sejtet. Macsó Párt. Legalábbis így próbál képbe és hatalomra 
kerülni. Nincs benne semmi , szovjet", semmi ideologikus. Inkább 
szórakoztató. Egy ilyen pártnak egyetlen adekvát ellenzéke 
lehetne: egy feminista párt, mondjuk, Bolsaja Medvegyica néven 
bejegyezve. mely viszont kizárólag ,A Bátor, Becsületes és Erős 
Nők Pártjaként" határozhatná meg magát. (Ld. minderről: 
Viktorija Volosina: Szlijanyije sz , Jegyinsztvom". In: Moszkovszkije 
Novosztyi, 2000. február 22-28. (7), 9. o.) Egyébként a Bolsaja 
Medvegyica  Valentyina  Marvijenko  miniszterelnök-helyettes 
asszony impozáns alakjában tulajdonképpen színre is lépett és 
tevékeny részt vállalt egy sokat ígérő nevű új párt létrehozásában. 
A Rosszijszkaja Partyija Buduscsevo (kb.: A Jövő Pártja 
Oroszországban), amelyet nyugodtan nevezhetnénk Medvegy-2- 
nek is, állítólag az oroszországi vállalkozók és értelmiségiek 
gyűjtőpartja kíván lenni, a Hatalom Párt afféle segédcsapata. Egy 
plurális politikai rendszerben állampártból is többnek kell lennie: 


szerváltozást. A szóban forgó pártképződmények 
ideológiailag tökéletesen üresek.?" Egyetlen tartalmuk 
- az állam. Nem valóságos  hatalmi-ideológiai 
képződményekről van már szó, hanem államerősítő 
pirulákról, amelyeket az új hatalomnak szednie kell, ha 
talpon akar maradni. Ha a , forradalom utáni" liberális 
érában az állam katasztrofális meggyöngülését, a 
kriminális-oligarchikus — káoszt a cári hatalom 


így lesz a látszat demokratikus, a hatalom stabil, a kormányzás 
pedig gyerekjáték. 

270 Mihail Margelov a polit.ru. internet-site-nak adott interjújában 
például a következőket mondta: , Egy szóval sem állítottuk, hogy a 
mostani választás ideológiák közötti választás lesz. Ma nem 
kommunizmus és antikommunizmus között kell választani, mint 
1996-ban. Ma elsősorban a nemzedékek, az életforma- és 
gondolkodásmód, az állami menedzsment irányítási módjai közötti 
választás az, ami napirenden van. Úgy vélem, jelen esetben 
helytelen lenne azok ideológiai nézeteiről beszélni, akik Putyinra 
szavaznak." (Ld. Polit.ru. 2000. március 15.) Mihail Margelovról 
érdemes tudni, hogy nemcsak Putyin választási stábjának tagja, a 
Medvegy múlt évi választási győzelmének egyik szervezője, hanem 
az 1999. október 7-én létrehozott Roszinformcentr vezetője is. A 
Roszinformcentr feladata az volt, hogy , biztosítsa az észak- 
kaukázusi eseményekről szóló operatív és maximálisan pontos 
információk maximális hozzáférhetőségét", vagyis a csecsen-orosz 
információs háborúban közömbösítse a csecsen Movladi Udugov 
információs és propagandahivatalának esetleges húzásait. Miután 
Mihail Leszin, a múlt évben a választási csatára felkészülő Kreml 
által sietve létrehozott információs és tömegkommunikációs 
minisztérium (Minyisztersztvo po Gyelam Pecsatyi, 
Teleradiovescsanyija i Szredsztv Masszovoj Kommunyikacii) ve- 
zetője, egyébként a Video International nagyon gazdag tulajdo- 
nosainak egyike, nem lehetett a Roszinformcentr vezetője is, kol- 
légáját, a Video International reklámügynökség másik tulajdono- 
sát, Mihail Margelovot kérte fel a tisztségre. Margelov, aki PR- 
téren az 1996-os elnökválasztáson már megcsillantotta rendkívüli 
képességeit, a csecsen-orosz információs háborúban is győzelmet 
aratott. Abban, hogy jelölését a hadsereg is elfogadta, bizonyára 
szerepet játszott az az életrajzi mozzanat is, hogy Margelov 
nagyapja, Vaszilij Margelov volt a szovjet hadseregben a légi- 
deszantos egységek megalapítója, s tőle származik a deszantosok 
híres jelmondata is: , Megoldhatatlan feladatok nem léteznek." 


szimulálása ellensúlyozta, akkor most, az állam 
visszaerősítésének etatista-liberális kurzusát a szovjet 
hatalom szimulálása hitelesíti. Talán vicces, hogy a 
liberális erős állam éppen a szovjet főtitkárok hatalmát 
szimulálja, de ugyanilyen vicces volta cári hatalom 
szimulálása vagy VECSEKA - a gazdasági CSEKA - 
felállítása is, ami éppen az ultraliberális, sokkterapista, 
vaucseresen privatizáló Anatolij Csubajsz nevéhez 
fűződik. De hát ilyen már a posztmodern politika. A 
politikai vicceket a politika vicce váltotta fel. A politika 
mint vicc. (Ezért is nincsenek azóta politikai viccek!) 
Putyin például már többször idézett interjúkötetében is 
gyakran ragadtatja magát efféle viccekre: ,Hogy mi a 
legfontosabb az országnak? Világosan és pontosan 
meghatározni a célokat és nem csak úgy mellékesen 
beszélni róluk. Ezeknek a céloknak mindenki számára 
érthetőknek és elérhetőknek kell lenniük. Ahogy a 
kommunizmus építőjének  —— erkölcsi kódexében 
régen... "" Egy másik nevezetes főtitkári vicce volt, 
amikor Irkutszkban szexügyben foglalt állást: ,a 
társadalomnak el kell taszítania magától mindent, ami 
a szexszel kapcsolatos"7."?  Imídzsmékerei ugyan 
mindent elkövettek, hogy e viktoriánus szovjet lapszus 
titokban maradjon, ám a Moszkovszkij Komszomolec 
című bulvárlap nem átallotta kikottyantani, úgyhogy 
nem maradt más, mint jó képet vágni hozzá. Szovjet 
képet, természetesen. 


Már Putyin feltűnésének és kiválasztásának módja 
is a szovjet pártfőtitkárok hatalomra kerülés ét idézi: a 
hatalom berkeiből jön, a kremli hatalom zárt és 
átláthatatlan világából, palotaforradalmak, intrikák, 
összeesküvések által, homályosan. De még ennél is 
fontosabb, hogy eleinte - akárcsak azok a szovjet 
vezetők, akik legtovább maradtak meg a hatalom 
271 Ot pervovo lica. Vagriusz, 2000. 

csúcsán: Sztálin, Hruscsov, Brezsnyev) Gorbacsov - 
Putyin is átmeneti jelenségnek, véletlenszerű 
tüneménynek látszik. , Sztálin csak később, amikor már 
hatalmon volt, tette el láb alól összes vetélytársat, 
Hruscsovnak is három év kellett, hogy levesse magáról 
a falusi tahó megtévesztő álarcát és megcsinálja a XX. 
kongresszust, és Brezsnyevről sem gondolta senki, 
hogy a bizánci intrikák utolérhetetlen mesterének 
bizonyul, Gorbacsovról pedig, hogy szétveri az SZKP-t. 
Mindezek a jegyek Putyinra is állnak. Még külsőleg is: 
alacsony termetű, kissé nyápic, legalábbis egyáltalán 
nem hősi kiállású, előadói stílusa szürke. Halk és 
hallgatag, éppúgy, mint elődei voltak, legalábbis 
hatalomra kerülésükig."?"? 


S csakugyan, kezdetben Putyint sem vették 
komolyan. Még ellenfelei sem: , Mit árthat nekünk egy 
Putyin?" - legyintettek Primakovék. - Mit tudott ártani 
Gajdar, Csubajsz, Nyemcov, Kirijenko, Sztyepasin és a 
többi cárevics? Ugyan! A Putyinok jönnek-mennek!" Föl 
sem tűnt nekik, hogy Putyin az első cárevics, aki 
főtitkári hatalmat összpontosított a kezében és élni is 
akart és tudott ezzel a hatalommal: 1999 
augusztusában, mikor kormányfővé nevezték ki, 
szilárdan kezében tartotta már az FSZB-t (a KGB 
legnagyobb utódszervét) és a Jelcin alá rendelt Nem- 
zetbiztonsági Tanácsot is, és megindította a háborút a 
csecsen szeparatisták ellen. Putyin - és fölemelkedése 
ebben is kísértetiesen idézte a régi főtitkárokét - a 
hatalmi gépezet, az apparátus fölötti uralom 
megszerzését, a szervezés aprómunkáját tekintette 
elsődlegesnek, nem a szereplést és a szavalást. A PR- 
munka és az imídzsépítés csak azután jöhetett, hogy a 
hatalom de facto már a kezében volt. Amit a Verszija 
2000 márciusában kürtölt világgá - talán nem is 

annyira a ,hét emberének" kikiáltott Javlinszkij el- 
hanyagolható választási esélyeit erősítendő, mint 
inkább azért, hogy többen menjenek el szavazni, 
nehogy érvénytelen legyen a választás - az múlt év 
őszén akár még igaz is lehetett: , egy jól értesült kremli 
csinovnyik állítólag (!) a következőket közölte a 
sajtóval: x)Mi sohasem tettünk Vologyára komolyan. Az 
ő szerepe ideiglenes - a csecsenföldi háború befejezése 
és a kremli hatalmi csoport eltávolítása. Hatalomra 
juttatni őt esze ágában sem volt senkinek. Meglátják, 
egész februárban és márciusban egyik hülyeséget fogja 
csinálni a másik után, és Grisából (ugyanis Grigorij 
Javlinszkijból - Sz. Á.) szép, csöndesen elnök leszc."?7" 

,Geroj Nyegyeli - Grigorij Javlinszkij. In: Verszija, 2000. 
március 7-13. (9), 3. o. A finisébe érkezett választási kampány 
összefüggéseinek ismeretében teljesen nyilvánvaló volt, hogy - 
akár tudatában volt ennek az idézett bulvárlap, akár nem 
(utóbbinak igen csekély a valószínűsége) - Putyin esélyeinek 
leértékelése" Javlinszkij esélyeivel szemben csakis a Kreml 
politikai technológusainak, Putyin PR-csapatának húzás a lehetett. 
Putyin népszerűsége március elején nagyjából ugyanakkora volt, 
ugyanannyian készültek rá szavazni, mint februárban vagy 
januárban (a szavazásra jogosultak 60-6590-a), míg Javlinszkij 
szavazói tábora nem érte el az 5906-ot sem. De éppen ezért, 
mindinkább fenyegetett az a veszély, hogy a választás előrelátható 
kimenetele miatt sokan nem mennek el szavazni, és ha a részvételi 
arány 5090 alá csökken, a szavazás érvénytelen lesz, annak 
minden előreláthatatlan alkotmányjogi és politikai 
következményével. Ennek elkerülésére egyetlen megoldás maradt, 
a választás tétjének , visszavarázsolása": ezért fogták vissza Putyin 
kampányát (a televíziós műsoridőt igénybe sem vette), és ezért 
kezdték esélyeit a médiában finoman megkérdőjelezni, ellenfelei 
esélyeit pedig egyszeriben eltúlozni. A választók lábához, hogy 
ugyanis járuljanak velük az urnák elé, bárhogy szavaznak is, ez 
volt az egyetlen út - el kellett bizonytalanítani őket: ,Nem is olyan 
biztos, , hogy Putyin fog győzni!" Mindegy, hogy az 
elbizonytalanítottak azért mentek el most már szavazni, hogy 
Putyinjuk vagy Grisájuk győzzön vagy veszíts en. A lényeg a 
szavazók mennyisége, nem pedig minősége volt. Javlinszkij annak 
a jórészt értelmiségi szavazótábornak a favoritja volt, amelyet 
Putyin PR-osai kezdettől fogva , leírtak", egyrészt mert nagyon is 


Természetesen a főtitkár-játéknak nem mond 
ellent, hogy az elnöki felhatalmazást és jogokat Putyin 
annak cári rendje és módja szerint - mint cárevics - 
vette át az öreg cártól egy karneváli pillanatban, 1999 
szilveszterén, az orosz metropolita jelenlétében. A 
hatalom ilyeténképp mintegy rászállt, mert arra 
méltónak találtatott. Vagyis nem választás útján, 
hanem egyfelől örökléssel, másfelől ,isteni végzés" 
folytán lett éppen övé és csakis övé a hatalom. Az 
elnökválasztás  formális-racionális procedúrája már 
csupán a nép áldását jelentette a Sors választására. 
Mert természetesen Putyint nem Jelcin, hanem a Sors 
választotta ki Oroszországnak. Maga Jelcin csak 
belenyugodott a Sorsba (a Sors pedig, mint ismeretes, 
mindjárt választásának jóváhagyása után megnyugtatta 
Jelcint, hogy sem őt, sem családját semmi bántódás 
nem érheti, amíg ő a Sors). A népnek, az istenadta 
népnek így hát nem maradt más dolga, mint hogy 
örvendezzen a Sors választásán, mely megszabadította 
Jelcintől. (Mivel Jelcin televíziós búcsúbeszédét a 
bűnbánat, a vezeklés, a bocsánatkérés motívumai 
itatták át, Putyin kinevezését sokan úgy fogadták, 
mintha Jelcin így akarta volna jóvátenni bűneit és 
kiengesztelni Oroszország népét.) 


Épp ezért Putyin, bár Jelcin nevezte ki 
kormányfőnek, ő jelölte meg utódaként és ő ruházta rá 
az elnöki hatalmat is, kezdettől fogva nem Jelcin 
kreatúrájaként jelent meg, hanem a Maga Uraként, a 


tudatában voltak annak, hogy ez a réteg - elvi és érzelmi okokból- 
eleve nem fog az elnökválasztáson olyasvalakire szavazni, akinek 
KGB-s múltja van, és másrészt mert szavazóereje viszonylag 
csekély volt (5-1096 körül mozgott). Ennek az a 5-1090-nak az 
elvesztése Putyin ekkor 60-7099-osra becsült szavazó táborához 
képest nem volt életbevágó. Megjelenésük az urnák előtt viszont 
annál inkább az volt. Nem lehetett ugyanis előre tudni, hányan 
mennek el szavazni, és akár ennek az 5-10906--os rétegnek a 
részvételén is múlhatott a szavazás érvényessége, függetlenül 
attól, hogy kire vagy ki ellen adták le voksukat. 


sorsszerűség — pecsétjével homlokán. Így kellett 
megjelennie - Jelcin, ,család" és oligarchák nélkül?" -, 
hogy karizmatikus vezetőként fogadja el a , szabadító 
hősre" áhítozó nagy orosz nép, vagy ahogy Putyin 
szereti mondani: az orosz emberek (, russzkije ljugyi"). 
Természetesen, itt mindvégig megjelenésmódról és e 
megjelenésmód esztétikai hatásáról beszélek, s nem ar- 
ról, kik, mi célból és hogyan , csinálták meg" Putyint, 
vagy hogy ő miként és mennyire tudta függetleníteni 
magát - nem a képek, hanem a hatalmi praxis szintjén 
- rövid időn belül ,megcsinálóitól". Végtére Putyin 
megjelenési módja, s nem működése szerint főtitkár 
(ahogy cár volt Jelcin és elnök volt Gorbacsov). 


Nem véletlenül tervezik elnöki beiktatását május 
9-ére, az egyetlen maradandónak bizonyult és az egész 
orosz társadalmat egyesítő szovjet ünnep előestéjére, a 
Győzelem napjára, amivel Putyin egyszerre üzenheti az 
orosz társadalomnak azt, hogy ,lesz még ünnep a mi 
utcánkban", és hogy az ő személyes győzelme az 
elnökválasztáson az elközelgő győzelmek záloga is. 
(Ráadásul május 9-e Oroszország és a Nyugat kevés 
közös politikai ünnepeinek egyike, ama történelmi 
pillanaté, amikor a honvédő orosz nacionalizmus nem 
Nyugat-ellenes, hanem Nyugat-barát lehetett. Putyin 


275 Putyin mindjárt ügyvezető elnökké történt előlépése után el- 
távolítja a hatalom látványvilágából az úgynevezett , család" leg- 
jellegzetesebb és leginkább rühellt figuráit. Eltűnik többek között 
maga Jelcin és Jelcin leánya: Tatjana Djacsenko, aztán Pavel 
Borogyin, Akszenyenko első miniszterelnök-helyettes, Borisz 
Berezovszkij, Alekszandr Volosin, Anatolij Csubajsz. Ez persze 
egyáltalán nem jelenti valóságos eltűnésüket. Tatjana Djacsenko 
például aktívan részt vett Putyin kremli kampánystábjának 
munkájában, Volosin láthatatlanul is az elnöki hivatal vezetője 
még, egyike Putyin legfontosabb tanácsadóinak és Berezovszkij 
ORT-je sem utolsó szerepet töltött be a kampányban, noha a 
pénzügyi fedezetet az Anatolij Csubajsz irányította JEESZ (Egy- 
séges Energetikai Rendszer) és Rem Vjahirjev Gazpromja bizto- 
sította. 


ily módon azt is demonstrálhatja, hogy az általa 
szimulált állami patriotizmus a legkevésbé sem 
izolacionista vagy Nyugat-ellenes.) 


Reklámcsinálási kézikönyvek közhelye, hogy a 
közönség figyelmét legbiztosabban archetipikus - a 
,kollektív  tudattalanban" őrzött - képekkel lehet 
biztosítani. A ,nő", a ,család", a , gyermek", a , bölcs 
tanító", a  ,hősi személyiség", az ,állat" stb., 
archetipikus képei azonban a helyi kulturális 
hagyománytól és  politikai-társadalmi rendszertől 
függően eltérő arányban és megvilágításban jelennek 
meg. A reklámokban felhasznált archetípusok között 
gyakoriság szempontjából első helyen szinte mindenütt 
a ,nő", másodikon a , hősi személyiség áll" (ezt követi 
az , állat", a ,család", a , gyermek"). De például a mai 
oroszországi reklámokban a női arcokon sokkal rit- 
kábban látható mosoly (1596), mint a nyugati 
megfelelőikben. — ,Ezt a sajátosságot a nő 
archetípusának sajátosan orosz látószöge teszi 
érthetővé. A mosoly munka közben vagy ügyfelek 
fogadásakor nem jellemző Oroszországra, mivel itt egy 
másik viselkedési sztereotípia szilárdult meg: a 
szolgálati kötelességek teljesítése komolyságot követel 
meg. Épp ezért a nyugati minta erőltetés e az orosz 
nézők többségében visszatetszést keltett. Az amerikai 
,keep smiling"7-ot az új orosz üzletekben a vásárlók 
őszintétlennek, hamisnak érzékelték. Az 1930-1970-es 
évek szovjet plakátjain ábrázolt női arcoknak csak 596- 
án figyelhető meg  mosoly.""" Ebben persze az 
évszázadokra visszanyúló  autoritárius politikai- 
kulturális hagyomány is szerepet játszik. Leonyid 
Skolnyik kimutatása szerint a mai oroszországi 
reklámokban a leghatásosabban éppen az autoritárius 
viselkedési minták használhatók fel. Például a 

felhasznált gesztusok 6096-a agresszív jellegű (ilyen 
például az ujjal történő mutogatás vagy az összezáródó 
ököl képe). Természetesen ez az agresszivitás a rek- 
lámban messzemenően szublimált, hatását tekintve 
pedig esztétikai. 


Az archetípusok között felhasználási gyakoriság 
szempontjából a második helyen álló , bölcs", ,nagy 
varázsló", ,hősi személyiség" képe is sajátos vonásokat 
mutat az orosz reklámban. Ezek a vonások egyben a 


karizmatikus politikus orosz reklámképének 
legsajátabb vonásai is: ,A mi kultúránkban a 
legmagasabb személyi státust betöltök 


viselkedésmódja a következő sémákat követi: Kkí- 
méletlenség, szigor és állhatatosság, melyek a politikai 
vezető önzetlen és áldozatkész  egyeduralmán 
alapulnak. A magas személyes státus elismertetésének 
legbiztosabb módja annak meggyőző bemutatása, hogy 
az illető a maga számára semmit nem akar elérni. 
Minden  Leninről szóló könyv kiemelte spártai 
életmódját és aszketikus szokásait."?"" A szovjet vezér 
( ,vozsgy") képében megjelenő karizmatikus hős - 
meglehetős összhangban egyébként a cári hatalom 
hagyományos felfogásával- különösen lemondásával és 
áldozathozatalával, szerénységével és egyszerűségével, 
puritánságával, és engesztelhetetlenségével tűnt ki, 
legalábbis a sztálini korszakban. Innen nézve 
, álcároknak", ,álvezéreknek" - nem-igazi autoritásnak 
- bizonyultak mind Hruscsov, mind Brezsnyev, mind 
Gorbacsov. A régi szerephez való szovjet visszatérés 
kísérlete . Andropov nevéhez fűződik, legújabb 
fölelevenítése pedig - tíz év ,szmutát", , beszpregyelt", 
vagyis ,orosz káoszt" követően - Putyin politikai 
alakjának mediatizálásában valósul meg (puritanizmus, 
önfegyelem, aszketikus vonások, a  munkaethosz 
hangsúlyozása, a pompa megvetése, a feleség, a 

magánélet képi motívumának szovjet időket idéző 
háttérbe szorítása, az önfeláldozás, a vakmerőség, az 
akarat, az ellenséggel szembeni kíméletlenség visszaté- 
rő motívumai). Mintha az elmúlt tíz év orosz 
kereskedelmi  reklámaiban oly gyakran feltűnő 
archetipikus hősök (leggyakrabban a bilinák orosz 
héroszai, a bogatirok), a szabadító és védelmező 
harcosok képe elevenedne meg most Vlagyimir 
Putyinban: a politikai technológusok tulajdonképpen 
csak átvitték a kereskedelmi reklámok egyik népszerű 
archetipikus képét a politika síkjára. 


A politikai áru ugyanúgy a szükségletekhez 
igazodik (már ha nem maga teremt képére és 
hasonlatosságára új szükségletet), mint bármely áru a 
piacon. Márpedig szabadító hősre avagy a politikai- 
gazdasági rendteremtésnek a szabadító hős képében 
való átélésére a magát teljesen kiszolgáltatottnak, 
védtelennek érző orosz társadalom meghatározó 
részének mind nagyobb szüksége lett az évtized 
végére. A szociológiai felmérések már 1998-ban azt 
mutatták, hogy az állam meggyengülése, a gazdasági 
hanyatlás és a civilizációs életvilág összeroppanása 
nyomán előállt káoszban a társadalom túlnyomó része 
védtelennek,  kiszolgáltatottnak érzi magát: a 
megkérdezettek 4090-a lakóhelyén, 2890-a 
munkahelyén nem érezte magát biztonságban, és 3190 
érezte magát védtelennek a szegénységgel és 
nyomorral szemben. A védettség, a biztonság iránti 
szükséglet azóta csak növekedett. Ez jut kifejezésre ma 
- tíz év után - mind az állam biztonsági, rendfenntartó 
szervezetei és intézményei (mint amilyen a 
Vészhelyzetek Minisztériuma, az FSZB, a hadsereg 
vagy a Belügyminisztérium) presztízsének 
növekedésében, mind az innen érkező politikusok 
népszerűségében, az ,erős kéz", a határozott politikai 
vezetés utáni társadalmi igényben. Nem pusztán a 
hatalmi-politikai erőcsoportok, tulajdonosi klánok 


közötti küzdelem végső következménye volt az 1999-es 
fordulat az orosz államban, mikor hirtelen előtérbe 
kerültek a biztonsági szolgálatok, a hadsereg, az 
erőszakszervezetek, hanem a politikai technológusok 
által pontosan felmért társadalmi szükségletek kielé- 
gítése is - sok-sok látvánnyal. 


Putyinban páratlan módon egyesült mindaz, ami 
az elmúlt tíz évben sokak számára nyugtalanítóan és 
ellenségesen feszült egymásnak: [0 is az 
, ifjúreformerek" fiatal pétervári - ha tetszik, csubajszi 
- csapatához tartozott, ám neki komoly szovjet múltja 
is volt, ő is piacpárti volt, ám egyben az erős állam híve 
is, ő is úgy jelent meg, mint cárevics (Jelcin választott 
örököse vagy másként: a ,kremli család kreatúrája"), 
de ő rövid időn belül igazi cárnak bizonyult, olyannak, 
akinek mediatizált képében eredeti módon egyesültek 
Borisz cár és Andropov főtitkár - vagyis az orosz jelen 
és a szovjet múlt - karizmatikus szerepei. De nem azért 
egyesültek, mert Putyin már csak ilyen volt, hanem 
azért, mert erre a képre volt, illetve van szüksége az 
orosz társadalomnak ahhoz, hogy a fennálló hatalmat 
elfogadja, és a liberális etatizmus (törvényeket 
garantáló, szabályokat alkotó és  betartató erős 
jogállam - 6 magántulajdonra épülő piacgazdaság) 
rendszerében találja meg a civilizációs és egyben 
gazdasági összeomlásból kivezető utat.?"? 


A nemzeti etatizmus régi híve, Alekszandr Cipko 
Putyin-védő retorikája ( Ne bántsd a Putyint!"), minden 
ideologikus túlzásával, híven adja vissza ezt a 
társadalmi hangulatváltozást: ,Ha egyszer Putyin 
mítosza, mármint ahogy a televízió képernyőjén 
megjelenik - mint határozott, okos, racionális, erős 
akaratú vezető - elősegíti az oroszországi államiság 


278 Td. még ehhez: Avtandil Culadze: Formirovanyije imidzsa poli- 
tyika v Rosszii. Moszkva, 1999., különös tekintettel a , Nacional- 
nije oszobennosztyi rosszijszkih izbiratyelej" című fejezetre. 


megerősítését, ha képes áttörést elérni a társadalmi 
közhangulatban, akkor ezt a mítoszt semmi szín alatt 
nem szabad lerombolni. Végeredményben mindig csak 
olyan politikusok voltak képesek országuk sorsára 
hatást gyakorolni, akik mítoszok és társadalmi 
várakozások megtestesülései voltak. Az az idő, amikor 
nálunk a vereséghangulatra lehetett politikai karriere- 
ket építeni, elmúlt. Ma nem lehetne megismételni sem 
Jelcin 1991-es, sem Lebegy 1996-os sikerét. Azok ideje 
jött el akik az orosz történelmet győzelmekkel 
gazdagítják. Putyin népszerűségi indexe azért szökött 
olyan magasra, mert újra megjelent a hit, hogy az 
Oroszországi Föderációból mégiscsak lehet 
cselekvőképes állam, ahol a kormánynak világos és 
határozott politikája van, s ahol odafigyelnek a 
vyveszteségekrex is. Ami eddig volt, az Oroszország 
széthullásának ideje volt, most elérkezett 
összegyűjtésének ideje. Putyin alighanem véletlenül 
vált ennek az új közhangulatnak a megtestesítőjévé. 
Ezért sem a  Kremlnek, sem a demokratikus 
ellenzéknek nem szabad semmit tennie annak az 
embernek a diszkreditálására, aki jelenleg az áttörés és 
fordulat (perelom) megszemélyesítője 
Oroszországban. "?"? 


"A MINDANNYIAN DZERZSINSZKIJ 
KÖPENYÉBŐL BÚJTUNK ELŐ" 


Amikor Putyinból, a szovjet KGB egykori hírszerző 
tisztjéből előbb kormányfő, majd de facto Oroszország 
elnöke lett, az felért egy végítélettel a demokratikus 
átalakulás tíz évéről. Nem abban az értelemben, hogy a 
gyönge orosz demokráciának ezennel vége, jön a 
diktatúra, a posztszovjet restauráció, hanem abban az 
értelemben, hogy a régi-új elitek önzése és ostobasága 

folytán előállt csődtömeg, a "rablókapitalizmusbas, 


társadalmi anómiába (ezt hívják oroszul 
"beszpregyelnek"), soha nem látott méretű gazdasági és 
szociális hanyatlásba torkollott átalakulás 


csődbiztosok, katasztrófaelhárítók, káoszügyi szakértők 
azonnali színre lépését követelte meg. Márpedig ilyen 
szakemberek e végórán - közvetve és közvetlenül csak 
két helyről jöhettek: a biztonsági szervezetek homá- 
lyos, és a pénzügyi szervezetek még homályosabb 
világából. Ha nem a , KGB-s" Putyin jött volna, akkor 
jön helyette a ,KGB-s" Primakov vagy a , KGB-s" 
Sztyepasin. Természetesen ez a ,KGB" nem az a 
,KGB":?"9 a szóban forgó esetekben kivétel nélkül a 
néhai ,első főcsoportfőnökség" (,pervoje glavnoje 
upravlenyije") - vagyis a felderítés -, s nem pedig a 
, máskéntgondolkodókat" üldöző , Ötödik 
főcsoportfőnökség" munkatársairól van szó: olyan 
hírszerzőkről és őket biztosító kémelhárítókról tehát, 
akik jól beszélnek idegen nyelveket, eléggé tisztában 
vannak vele, hol tart a világ és hol áll Oroszország, és 


280 A KGB-t 1991 végén megszüntették. A hírhedt , ötödik főcso- 
portfőnökség" azonnali felszámolását követően a biztonsági 
szolgálatok. rendszerét idáig kilencszer szervezték át, megőrizve 
az öt legfontosabb terület önállóságát (elhárítás, határőrség, külső 
felderítő szolgálat, kormányzati hírforgalom szövetségi irodája, 
rövidítve FAPSZI, szövetségi személyi védelmi szolgálat, rövidítve 
FSZO). 1993-ban hozták létre az FSZK-t (a Szövetségi Elhárítási 
Szolgálatot), amelynek neve 1995-ben változott FSZB-re 
(Szövetségi Biztonsági Szolgálatra). Ez utóbbi igazgatója volt 
1998-99-ben Vlagyimir Putyin. Az FSZB átszervezése ma is napi- 
renden van. Kompetenciáit számtalan más hatóság és miniszté- 
rium igyekszik magához ragadni (Vészhelyzetek Minisztériuma, 
Belügyminisztérium, Adórendőrség, az elnöki Nemzetbiztonsági 
Tanács, nem beszélve a számtalan féllegális vállalati őrző-védő és 
biztonsági szolgálatról). Az FSZB igazgatója jelenleg Nyikolaj 
Patrusev; Putyin kádere Szentpétervárról. Ld. ehhez még: Julija 
Pelehova: Anatomija FSZB. In: Verszija, 2000. 4. szám, 6-7. o., 
valamint az FSZB - Berezovszkij kezdeményezésére 1998 nyarán 
menesztett - igazgatójával, Nyikolaj Kovaljovval készült interjút. 
Szilágyi Ákos: A megfigyelt megfigyelő. In: 2000, 2000. 1. szám 


viszonylag kevéssé korrumpáltak és korrumpálhatók, 
nem ideológiai fanatizmus fűti őket, hanem egyfajta 
szolgálati ethosz, ,etatista patriotizmus". Ez azonban 
még nem túl sok ok az örömre. Hogyan lehetséges, 
hogy az orosz demokrácia kilencedik évében nem 
pártpolitikusok, pénzügyi szakemberek, hanem a 
titkosszolgálatok vezetői veszik át Oroszországban a 
kormányzás rúdját? Egy korabeli internetes értelmiségi 
fórum szerzője így ironizált ezen: , Úgy látszik, az 
oroszországi demokrácia kilencedik évében a 
civiltársadalom öntudata odáig fejlődött már, hogy a 
putyini csapat tagjai bátran beismerhetik: Igen, mi, 
jelenleg aktív politikusok, mind Dzerzsinszkij köpe- 
nyéből bújtunk elő,"§! és hál isten, erről végre nyíltan 
lehet beszélni, anélkül hogy ez népszerűségi 
mutatóinkat rontaná.x" Sőt, tehetnénk hozzá, inkább 


281 A nevezetes köpeny viselőjének, Dzerzsinszkijnek a szobra már 
nem áll ott az egykor róla elnevezett tér közepén, a KGB épülete 
előtt, szemben a Gyetszkij Mirrel: 1991 augusztusában ledöntötte 
a felháborodott tömeg. A tér neve ma megint a régi: Lubjanka. 
Róla kapta nevét a szovjet titkosrendőrség egykor hírhedt és 
rettegett épülete is. Dzerzsinszkij arcképe persze ma is ott függ 
vagy ott áll a Lubjanka legtöbb dolgozószobájában és az FSZB 
munkatársai ma is ,csekistának" nevezik magukat. Nem 
egyszerűen vállalt, büszke vagy sunyi folytonosságot jelez ez, 
hanem azt mutatja csupán, hogy a posztszovjet Oroszországnak, s 
nemcsak itt, hanem szinte minden téren is, nincs más szakmai, 
intézményi, kulturális hagyománya, mint a szovjet. E tekintetben a 
cári időkhöz már nem lehet és persze nem is érdemes 
visszanyúlni. Ezt az általában figyelmen kívül hagyott sajátosságot 
azért sem árt szem előtt tartani, mert Vlagyimir Putyin - 
tudatosan és nyilvánvalóan a politikai technológusai által 
kidolgozott stratégiát követve - éppen erre a szovjet hagyományra 
építve igyekszik a nyugati, liberális gazdasági, jogi technikákat, a 
jelen és a jövő technológiai forradalmát közel hozni a 
társadalomhoz és új érzületet, új normákat meghonosítani. Innen 
nézve akár szimbolikus is lehetne, hogy ugyanazon a héten megy 
el a hatalom és irodalom közötti kapcsolat jellegét tekintve 
hagyományosan szovjet írószervezetek egyikéhez, és az Internet- 
szövetség vitájára. 


javíthatja. Csakhogy ezt a fordulatot a létező orosz 
demokráciának valamivel ki kellett érdemelnie. 


Putyin imídzsmékerei kezdettől fogva azt a 
stratégiát követték, hogy titkolózás helyett rájátszottak 
hősük , csekista" múltjára. Nem annyira azért, mert 
legjobb védekezés a támadás, hanem inkább azért, 
mert egyáltalán nem kellett védekezni. Putyin sokakat 
meglepő és tartós népszerűségének KGB-s múltja 
egyáltalán nem ártott, inkább használt. A biztonságot 
nemcsak személyes fellépésének határozottsága, 
eltökéltsége és tettrekészsége sugározta, hanem a 
szovjet felderítőszolgálat homályos és romantizált 
világába visszanyúló életpályája is. Iíz év szabadrablás, 
,beszpregyel", oligarchikus önkény, gazdasági 
hanyatlás után legkönnyebben egy , csekistának" hitte 
el az átlagember, hogy képes ,rendet teremteni" az 
orosz álladalomban. Putyin Jelcinhez és Primakovhoz 
képest fiatal és energikus volt; Zjuganovhoz képest 
liberális , ifjúreformer" Szobcsak és Csubajsz pétervári 
csapatából; az állami tulajdont és költségvetési 
forrásokat  szétcincáló  félkriminális  oligarchákhoz 
képest puritán erkölcsű etatista; a szociálliberális 
Javlinszkijhoz vagy akár az SZPSZ-es Nyemcovhoz 
képest viszont ízig-vérig szovjet képződmény. Vagyis 
szinte mindenkinek tetszhetett - egyszerre és külön- 
külön is. Volt benne valami otthonos, valami meghitt, 
valami biztonságot sugárzó. Mintha mindenki őrá várt 
volna, hogy az idők szétszakított láncát összefűzze 
avagy - megfordítva - végre szétszakítsa, erővel és 
akarattal. Márpedig az erő és akarat már a szovjet 
pártállamból elszállt. Ami kevéske maradt még, az is a 
KGB-ben volt, csak persze, a titkosszolgálat önálló 
politikai szerepet - Andropov halála után - nem 
játszhatott már a szovjet állam megmentésében. 1991 
augusztusában minden azon múlt, hogy Krjucskov, a 
KGB akkori feje, kiadja-e a parancsot az ALFA 
elnevezésű különleges egységnek a moszkvai Fehér 


Ház elfoglalására. A párt ekkor már nem létezett, a 
hadsereg kivárt, Krjucskov pedig nem vállalta a 
felelősséget. Győzött Jelcinék palotaforradalma, a 
szovjet állam elbukott. Az új állam azonban tíz év alatt 
sem tudta megteremteni a demokrácia és a piac 
gazdaság jogi, pénzügyi, szociális feltételeit: még a 
szovjet korszak végéhez képest is gyöngébb, tétovább 
volt, tovább kriminalizálódott, minden pórusát átitatta 
a korrupció. Az évenkénti átszervezések és 
elbocsátások ellenére legintaktabb és 
legszervezettebb, . legműködőképesebb részei az 
erőhatalmi és biztonsági szervezetek maradtak, illetve 
lettek — (Sojgu  vészelhárító  —— minisztériuma, a 
belügyminisztérium, az elhárítás és felderítés, a 
határőrség és az adórendőrség stb.). Alighanem 
elkerülhetetlen volt, hogy a ,rendteremtő ember" - 
közvetve vagy közvetlenül- megint egyszer - mint már 
a szovjet idők vége felé is - innen érkezzen (mutatis 
mutandis, ugyanis Andropov is katasztrófaelhárítóként 
érkezett 1982-ben, csak neki még a szovjet állam 
katasztrófáját kellett volna elhárítania). 


Amikor a Verszija című bulvárlap , Das ist Putyin" 
szalagcímmel, a címlapon A tavasz 17 pillanatából 
ismert szovjet felderítőtiszt, Stirlitz náci uniformisába 
öltöztette Putyint, azt ígérve, hogy , ismeretlen titkos 
tényeket közöl az új Stirlitz életének német 
időszakából","2 akkor függetlenül ezeknek a teljesen 
semmitmondó, úgyszólván jámbor tényeknek a 
tartalmától - egyáltalán nem csökkentette, hanem 
növelte Putyin népszerűségét. Tulajdonképpen kicsit 
sztárolta őt: Putyin-Stirlitz ma. Ennél jobbat nehezen 
mondhatott volna róla annak a több milliós 
bulvárlapfaló közönségnek, amely - mint fentebb, a 
Kommerszant-Vlaszty alkalmi közvélemény-kutatásából 
már kitűnt - a filmhősök és történelmi hősök közül 


282 Das ist Putyin. In: Verszija, 2000. 2. szám, 6-7. o. 


Zsukov és Nagy Péter után mindjárt Stirlitzet látta 
volna legszívesebben Oroszország elnöki trónszékében. 


A Cseka-játék részét képezték a Putyin által 
mondott vagy Putyinnak tulajdonított bon mot-k, 
sajtóban megszellőztetett mendemondák, legendák és 
az ,ércesre" vett habitus, a szóhasználat, bizonyos 
stilisztikai figurák. Az FSZB törzstisztjei egyszeriben 
felidézték a sajtónak az elhárítás élére 1998 nyarán 
frissen kinevezett Putyin első szavait, amikor a 
Lubjanka ismerős épületébe belépett: 


, Olyan érzésem van, mintha a szülői házba 
(Cotyecseszkij domc) tértem volna vissza" - mondotta 
állítólag a ,tékozló fiú". Mások azt a nevezetes 
jelenetet idézték fel, amikor Sztyepasin kormányfő tett 
látogatást a Lubjankán, és tósztját azzal kezdte: ,Ja 
szam bivsij csekiszt" (En magam is egykori csekista 
vagyok"), mire az FSZB akkori igazgatója, Putyin 
állítólag megjegyezte: , Bivsih csekisztov nye bivajet" 
(Egykori csekisták nincsenek"). A következő legendás 
esetre már Putyin kormányfővé történt kinevezése után 
került sor, mikor ellátogatott , övéihez", a Lubjankára, 
és tréfásan jelentette: ,vnyedrenyije v presztupnuju 
gruppirovku  proslo uszpesno" (jelentem, hogy a 
beépülést a bűnöző csoportba - mármint a kremli 
, családba" - Sz. A. - sikeresen végrehajtottam"). 


A KGB-témát Putyin sem kerüli meg interjúiban, 
beszédeiben. Attól függően, milyen közönség előtt 
beszél - a BBC riporterének, a vele készült interjúkötet 
újságíróinak, értelmiségieknek - mindig másra helyezi 
a hangsúlyt: gyermekkori romantikára, "3 


283 A közvetlenül az elnökválasztás előtt - a kampány részeként - 
kiadott és ingyen terjesztett interjúkönyvben (Ot pervovo lica - 
Razgovori sz Viagyimirom Putyinim. Vagriusz, 2000) Putyin a 
romantikus verziót adja elő: , Már az általános iskolában az a vágy 
élt bennem, hogy felderítő legyek, bár ez éppannyira elér- 
hetetlennek tűnt akkor, mint egy Mars-utazás. Ilyen témájú 


hazaszeretetre, kötelességteljesítésre. Az oroszországi 
PEN-központban például egy kérdésre válaszolva így 
beszélt  életrajzának erről a fejezetéről 1999 
novemberében:. 1975-ben végeztem a Leningrádi 
Állami Egyetem jogi karán. Mindjárt ezután a KGB-hez 
kerültem kötelező munkahelyi gyakorlatra. Attól 
kezdve életem javarészt a felderítő szolgálathoz 
kötődött, elvégeztem a felderítőiskolát is. Külföldről 
hazatérve, mint a KGB tisztje másfél évig voltam a 
Leningrádi Állami Egyetem rektorának nemzetközi 
kapcsolatokért felelős munkatársa, a rektor tudtával, 
természetesen. Majd hét évig dolgoztam Szobcsakkal. 
Egy évig álltam a Szövetségi Biztonsági Szolgálat 
(FSZB) élén. Hosszú időt töltöttem el az 
állambiztonsági szerveknél, és összességében ez pozi- 
tív tapasztalatot jelentett számomra. Lehet, hogy azért, 
mert az én munkám a kémelhárításhoz kapcsolódott. 
Természetesen, a 37-es évet (a sztálini xnagy terrorc 
jelképes esztendeje - Sz. A.) nem szabad elfelejteni, de 
nem szabad örökösen és kizárólag erre a tapasztalatra 
hivatkozni, úgy téve, mintha nekünk nem is lenne 
szükségünk állambiztonsági szervezetre. 17 éves 
munkám köt ehhez a szervezethez, és őszintétlenül 
hatna, ha most azt mondanám, távol áll tőlem, hogy 
bármiben is védelmére keljek. Ami a tábornokok 
túltengését illeti a mai kormányban, nos, a tábornokok 
távolról sem mindig a legostobább emberek, bár 
észjárásuk és mentalitásuk kétségkívül sajátos. Általá- 


könyveket bújtam. filmeket néztem. Igaz, nem sokkal később 
tengerész akartam lenni. De aztán megint felderítő. A kezdet 
kezdetén egy ideig pilóta is. Végül a xPajzs és kardx (a CSEKA 
emblémája - Sz. A.) típusú filmek megtették hatásukat. Leginkább 
az nyűgözött le, hogy milyen kevés erővel, jóformán egyetlen 
ember erejével elérhető az, amihez egész hadseregek ereje sem 
elég. Egyetlen felderítő ezrek sorsát dönthette el. Legalábbis 
akkor én ezt így fogtam föl. , (A könyv részleteit ld. , Vlagyimir 
Putyin: nye takoj uzs zver" címmel. In: Kommerszant-Vlaszty, 
2000. 10. szám, 9-12. o.) 


ban persze helyes, ha a tábornokok a maguk dolgával 
foglalkoznak, olyannyira, hogy egy normális államban 
jobb is, ha a honvédelmi miniszter polgári személy. 
Csakhogy a mi államunk roppant gyönge, ezért aztán 
erőhatalmi szervezetekből érkezett emberek foglalnak 
el olyan posztokat is, amelyeket normális esetben 
civileknek — kellene  betölteniük. Így próbáljuk 
ellensúlyozni az állami intézmények gyöngeségét. Ami 
az sxerős kezetx illeti, xerős kézrex nem olyan 
értelemben van szükség, mint 1937-ben, hanem, hogy 
a megrendült államszervezet intézményeit 
megerősítsük, hogy legalább az adók behajthatók 
legyenek. Nálunk a gazdaság keresztül-kasul kriminali- 
zált. Az állam intézményeinek megerősítéséhez erős 
hatalomra van szükség. "88 


A főtitkár-játék és a Cseka-játék természetesen 
összefüggött: a [főtitkári imídzs hatását tekintve 
legfeljebb kellemesen elbágyasztó és nosztalgikus 
lehetett volna (erre játszott rá Primakov , Brezsnyev- 
utánzata"), de súlyt és komolyságot másvalami adott 
neki: a csekista imídzse. A csekista főtitkár mint Putyin 
imídzsének — legfontosabb építőkockája —— viszont 
kikerülhetetlenül vezetett Andropov történeti 
figurájának felelevenítéséhez. (A szintén a szovjet 
felderítéstől  , leszerelt" Primakov is próbálkozott 
Andropov maszkjával, de rajta inkább Brezsnyevé 
mutatott jól és hitelesen.) 


Az egyik nagy imídzsméker cég vezetője, Gaj 
Hanov, még messze Putyin felemelkedése előtt, arra a 
kérdésre válaszolva, mit tudna kihozni az , anyagból", 
mindjárt Andropov figurájával kezdte: , Putyin zártsága 
előnyévé is tehető. Amennyiben az erő képzetét is 
társítani tudja hozzá, általános lelkesedést kelthet vele. 


284 Putyin találkozása az írókkal a PEN-központban 1999. novem- 
ber közepén. (In: Russzkaja MiszI, 1999. december 9-15. (4296.) 
szám 6. o.) 


Számos esetben éppen a zárkózott és erőt mutató 
politikusok érték el a legnagyobb sikert. A mai Putyint 
Andropovval tudnám összehasonlítani, aki félelmet, 
tanácstalanságot és nagy elismerést tudott kelteni 
maga iránt. Ha Putyin ehhez a politikushoz fog 
hasonlítani, , ha fondorlatos, erős, zárkózott, 
megközelíthetetlen lesz, akkor népszerűségi indexe 
igen hamar az egekbe szökhet. Annál is inkább, mert 
széles népi rétegekben régóta él a vágy egy ilyen 
erőskezű vezető után."??? Az imídzs tehát a következő 
recept szerint készítendő el: Putyin - Andropov ma. 
Talán ezért sietett Putyin mindjárt ideiglenes államfővé 
való kinevezése után a [Lubjanka falán fölavatni 
Andropov emléktábláját (az emléktábla elhelyezéséről 
a döntés még 1999 nyarán megszületett). Igaz, aznap 
Szaharov sírja előtt is tisztelgett, a nagy szovjet 
máskéntgondolkodó halálának tizenkettedik 
évfordulóján. E kettős aktusnak az imídzsmékerek nyil- 
vánvalóan szimbolikus jelentést szántak. Mindenekelőtt 
azt a jelentést lopták az eseménysorba, hogy az új 
nemzedék túlvan a szovjet korszakon, túlvan a totális 
állam és a szabadság ellentétén, ami a szovjet 
, rendőrminiszter" és a disszidens szabadgondolkodó 
áthidalhatatlan szembenállásában és összecsapásában 
is kifejeződött. Putyin államépítő munkája abban áll, 
hogy  túllépjen ezen az  ellentéten, vagyis 
ideológiátlanul, merőben funkcionálisan összekösse a 
szabadságot a renddel: a liberális demokráciát, a 
piacgazdaságot az erős jogállammal, a , törvények 
diktatúrájával", az egyetlen diktatúrával, amelyet 
elképzelhetőnek tart Oroszországban, mint a kampány 
során népszerűen ő maga fogalmazott. 


A politikai technológus ok kremli 
boszorkánykonyháját élénk színekkel megelevenítő 


285 Vi szgyelali bi Putyina prezigyentom? In: Kommerszant- 
Vlaszty. 1999. 33. szám, 24. o. 


Itogi (a  Primakov-Luzskov tandem mögött álló 
Vlagyimir Guszinkij médiabirodalmának orgánuma) 
ugyancsak az Andropov-modell feltalálását 
tulajdonította a minden ötletéből és jelöltjéből kifogyott 
kremli kampánystábnak: , Valahol Moszkva szélén, egy 
szokványos kinézetű házban gondterhelt emberek 
csapata ül. Főleg férfiak, de két nő is van köztük. Pár 
asztal, mindegyiken számítógép. Vágni lehet a füstöt. 
Az egyik férfi az ablakhoz lép és kinyitja. A füst lassan 
foszladozva árad kifelé, miközben egy kora őszi falevél 
libben a szobába. $Új Andropovot kell csinálnunk 
belőle! A népben nosztalgia él az "erős kéz" utánx - 
mondja hirtelen egyikük. xJó hogy nem Pinochetet! cx - 
kontrázik a másik. Az egyik nő elneveti magát."??§ 


Ahogy Andropovot is az utolsó pillanatban 
nevezték ki a süllyedő szovjet  államhajó 
parancsnokának (de ő még a kormányrúdhoz sem ért, 
már meg is halt), úgy került most Putyin - megint egy 
,Csekista" - a süllyedő Oroszország-hajó parancsnoki 
hídjára. A hatalom képének tudatos 
andropomorfizálása mintha azt jelezte volna, hogy 
vissza kell térni ahhoz a történeti útelágazáshoz, ahol a 
kleptokrata nómenklatúra felülkerekedett az államon, 
és a kriminális korrupció szovjet rendszereleméből 
rendszeralkotó elem lett. — Vagyis vissza a 
tisztogatáshoz, a  moralizáláshoz, egyfajta szovjet 
fundamentalizmushoz. Hogy — Putyin — csakugyan 
visszatér-e, , már amennyire és ahogy effajta 
visszatérések egyáltalán megvalósíthatók, nem tudni, 
de hogy PR-csapata a választási kampány előtt és alatt 
erre a társadalmi igényre játszott rá, az biztos. Ez a 
rájátszás az andropovi fenyítőrendszerre (ne feledjük, 
hogy a brezsnyevi korszak legfelső vezetésében a 
korrupciós leleplezések ekkor kezdődtek) nemcsak 
népszerű, hanem gyakorlatilag felhatalmazást ad neki 

arra, hogy lefejtse az államról az oligarchákat, amiből 
nem az új orosz állam és az új osztály likvidálása 
következik, hanem az, hogy állam és tulajdon kettő, 
hogy jogállam váltsa fel a  maffiaállamot, és az 
oligarchákra és nem-oligarchákra vonatkozó játék- 
szabályok azonosak legyenek. Jellemző, hogyan látja 
Putyin e tisztogató feladatkörét egy olyan virtigli 
szovjet képződmény, mint Leonyid Kravcsenko 2000 
februárjában: ,Ön szerint mik lehetnek Putyin első 
lépései, ha elnökké választják? - A korrupció elleni 
harc. Ha összeszedi a bátorságát, hogy megrázza a 
főhivatalnokait, ki mennyit harácsolt és mi módon, ha 
segíti előremozdítani olyan ügyekben a nyomozást, 
amelyek leálltak (és persze itt nem  Szkuratov 
öltönyeire . gondolok, — ami nevetséges, hanem 
Berezovszkij és más oligarchák üzelmeire), akkor 
világos lesz, hogy olyan elnökünk van, aki számára a 
törvény diktatúrája, az ország legfőbb érdekei az 
elsődlegesek. Úgy gondolom, nem véletlenül merült fel 
a párhuzam Putyin és Andropov között. Sok minden 
rokonítja őket. - Úgy véli, hogy napjainkban igény van 
egy második Andropovra? - Pontosan."?§"7 


PUTYINBURG 


Putyin harmadik - a  ,főtitkárhoz" és a 
, Ccsekistához" képest a kampányidőszakban kevésbé 
hangsúlyozott - médiahiposztázisa Szentpétervárhoz 
kötődött. Pétervár ahogy már a Leontyev Intézet 
Csubajsz vezette , ifjúreformereinek" 1996-os 
diadalmas Moszkvába vonulásakor is??? - több volt, 


287 Putyin szevodnya vosztrebovan vremenyem. Interjú Lenonyid 
Kravcsenkóval. In: Mir za Nyegyelju, 2000. 4. szám, 16. 

288 Ekkor jelenik meg Vlagyimir Putyin neve először - Anatolij 
Szobcsak polgármester bukása után - a Csubajsz által Moszkvába 
mentett Leontyev intézeti péterváriak sorában. (Nota bene, azzal a 
megjegyzéssel, hogy , Csubajsz-tanítvány". Az elnökválasztási 
kampány alkalmából megjelent interjúkönyvben egyébként maga 


mint hasonló gondolkodású és nemzedékileg egyívású 
közgazdászok és politikusok életrajzának esetleges 
ténye: szülőhely, szűkebb pátria. A pétervári orosz 
ember és a moszkvai orosz ember történeti-kulturális 
típusai közötti különbséget mélyrehatóan elemezte már 
a két nagy orosz emigráns gondolkodó: a 19. században 


Putyin is utal rá, hogy személyesen találkozott az egykori intézet 
alapítójával, a Nobel-díjas amerikai közgazdásszal, Leontyevvel, és 
a privatizációról kifejtett gondolatait a magáévá tette. Ld. Ot 
pervovo lica - Dialogi sz Vlagyimirem Putyinem. Vagriusz, 2000). 
Neve mindjárt Alekszej Kudriné után következik, aki Szobcsak 
alatt a polgármesteri hivatal pénzügyi bizottságának elnöke volt, s 
így a polgármester-helyettes Putyin kollégája és elválaszthatatlan 
társa is egyben. Nemhiába nevezte ki kormányfővé választása 
után azonnal a pénzügyminiszter első helyettes ének. (Az imént 
említett  interjúkötetben Putyin a legmelegebb szavakkal 
emlékezik meg Kudrinról.) Az 1996-os cikk szerzője megjegyzi, 
hogy ,a pétervári polgármesteri hivatal pénzügyi bizottsága lett 
Csubajsz kádereinek kovácsműhelye". , A moszkvai politikai elitre 
ma rárétegződik a DPityeri elit, és ennek alapján bízvást 
megállapíthatjuk: soha még e hazában nem volt ügy olyan 
mértékben péterváriak (leningrádiak) ügye, mint az állami 
tulajdon magánkezekbe adása - a privatizáció." (Putyesesztvije iz 
Petyerburga v Moszkvu. In: Moszkovszkije Novosztyi, 1996. 
október 6-13. (40), 6. o.) 


Herzen,"?? a 20. században pedig Georgij Fedotov.?9 A 
,péterváriság" két évszázadra visszanyúló kulturális és 
politikai jelentése a 90-es években újra aktualizálódott: 
a liberális , ifjúreformerekkel" a nyugatias észjárás, a 
racionális és gyakorlatias habitus, egyfajta szellemi 
könnyedség és adminisztratív tehetség, 
szervezőkészség és pénzügyi hatékonyság jelent meg a 
bizánci allűröket felvett kremli palotában és az orosz 
kupecek levantei szellemét öröklő, dinamikusan 


289 Attól fogva, hogy Péter meglátta: xOroszországnak egy lehe- 
tősége van a megmenekülésre, hogy ne legyen többé oroszc, attól 
fogva, hogy elhatározta, bevon minket a világtörténelembe, 
tisztázódott, hogy szükség van Pétervárra, s hogy Moszkva fe- 
lesleges. [...] Pétervár sorsában van valami tragikus, komor és 
fenséges. Kedvenc gyermeke az északi óriásnak, a gigásznak, mely 
a 93. évi konvent energiáját, keménységét és forradalmi erejét 
egyesítette magában, kedvenc gyermeke a cárnak, ki az ő javára 
lemondott hazájáról, s elnyomta azt az európaiság és a civilizáció 
nevében. [...] Pétervár - Oroszország kalapja, s természetesen 
háromszögletű kalapja. Moszkva - a szíve, melyet megrontottak az 
örökös sóhajtozástól kitágult erek [...] Pétervár lelke Nyugaton 
van, képzelete az első újdonságnál a fellegek között jár, feje pedig 
a párizsi fodrász rendelkezésére áll. Péterváron a felvilágosítást 
gázvilágitással helyettesítik, s ugyanakkor vallása sincs, hacsak 
egy nem - a vallás; türelem." (Herzen: Pétervár és Moszkva. In: 
Orosz forradalmárok a XIX. században, Gondolat, 1970. 29-39. I.) 
290 Td. G. P. Fedotov: Tri sztolici. In: Uő: Lico Rosszii. Párizs, 
YMCA-Press, 49-70. o. A keresztény-szocialista Georgij Fedotov 
ebben az esszéjében mind Oroszország , nyugati útját" (Pétervár), 
mind ,ázsiai útját" (Moszkva) útvesztésként fogja föl, és a 
megoldást és feloldást a hellén szintézisben, Kijevben, illetve a 
Kijevi Ruszhoz való visszatérésben látja. Kulturális útravalóként 
pedig nem annyira Pétervárt vagy Moszkvát, hanem az északi 
orosz kereskedővárost. Velikij Novgorodot vinné magával az 
utópikus Kijev-grádba. (Ismeretes, hogy az utóbbi tíz évben a 
fiatal közgazdász-, pénzügyes- és jogásznemzedék képében a 
,lhiberális Pétervár" mellett a , liberális Novgorod" is megindult 
Moszkva felé: Csubajsz és Kudrin mellett Nyemcov és Kirijenko is 
ott található ma Putyin politikai környezetében, ha nem is mindig 
az első vonalban.) A , Pétervár-Moszkva" kulturális paradigma 
értelmezéséhez Id. még: Moszkva i moszkovszkij tyekszt russzkoj 
kulturi. Moszkva, 1998. 


fejlődő, de kissé bugris és csicsás Moszkvában. Putyin 
is 1996-ban, ezzel a pétervári csapattal együtt, 
Csubajsz - Jelcin elnöki apparátusának akkori vezetője 
és átszervezője - hívására kerül át Moszkvába. 1999-es 
győzelme (2000-ben már csak learatja e győzelem 
gyümölcsét) kezdetben a kialakult politikai-hatalmi 
fölállás logikájának megfelelően, a Kreml- a ,család" és 
az oligarchák - Moszkva (Luzskov és Primakov) fölött 
aratott győzelmének látszik csupán. Valójában - mint 
igen hamar kiderül- Putyinban Pétervár - a pétervári 
szellem, a liberális, nyugatos államépítés, az 1996-os 
csubajszi , ifjúreformerek" szelleme - győzött Moszkva 
fölött. Ez egyébként Moszkva - természetesen a 
luzskovi Moszkva, a Kreml hatalmát is magának akaró, 
gazdag és dölyfös Moszkva szimbolikus megalázásának 
számtalan jelében is kifejeződött. (A szimbolikus 
politizálásnak Oroszországban nagy hagyománya van.) 
Kezdve azon, hogy Putyin Szentpéterváron jelentette 
be hivatalosan indulását az elnökválasztáson, hogy 
Luzskov március közepén kénytelen volt feltétel nélkül 
kapitulálni előtte és beállni a mellette kampányolók 
egyre szélesedő seregébe, egészen odáig, hogy a 
moszkvai terület új kormányzójának, az extábornok Bo- 
risz Gromovnak a személyében a Kreml új Moszkvát 
készül magának választani, mindenesetre a márciusi 
Putyin-Gromov barátkozás után Gromovot Luzskovval 
egyenrangúként kezeli, sőt, úgy tesz, mintha fölé is he- 
lyezné. 


A gazdaságilag tönkrement, szegény, 
lerongyolódott, a nagy osztogatásból-fosztogatásból 
jószerével kimaradt Szentpétervár már az 
elnökválasztási "kampány során kezdett az új 
Oroszország nemhivatalos vagy informális fővárosának 
rangjára emelkedni, mintegy előrevetítve, hogy most az 
orosz államépítés pétervári szakasza következik. Nem 
a hatalmi játszmák, kriminális leszámolások, hanem 
Nagy Péter, az egyetemek, az emlékművek, a kulturális 


események fővárosaként jelent meg, ahonnan egy 
, másfajta raj", egy nyugatos, liberális, racionálisabban 
gondolkodó és pragmatikusabban cselekvő politikai 
formáció érkezett a hatalom szívébe, az ,ázsiai" 
Moszkva hatalmi  elitjéhez képest mindenesetre 
kevésbé ábrándos, lomha, kevésbé kleptokratikus, 
izolacionista, műveletlen. 


Míg a virtuális főtitkár képe a szovjet folytonosság 
képzetét hivatott fölkelte ni (,az idők szétszakadt 
láncának összefűzése"), a virtuális csekistáé pedig 
( Andropov ma") a rendteremtő vaskéz (, lesz itt olyan 
rend, hogy az egész tolvaj banda arról kódul!") 
vágyképének felelt meg, addig a , pétervári Putyin" 
háttérből - könnyedén és arcán bájos mosollyal - elő- 
előlépő, már-már nagyvilági alakja a világ felé való 
nyitottságot, az európai kultúrát, a liberális eszméket 
,kommunikálta". Putyin nagy előszeretettel jelent meg 
ebben a pétervári hiposztázisában a Nyugat előtt. Nem 
véletlenül fogadta éppen Tony Blaire-t, a nyugati világ 
az idő szerint legfontosabb vezetőjét nemhivatalosan 
Péterváron (5 nem Moszkvában). Ahogy az sem 
véletlen, hogy a kötetlen, családias ismerkedés 
középpontjában éppen egy nagyszabású kulturális 
esemény állt: Prokofjev Háború és béke című 
operájának — bemutatója Andrej Koncsalovszkij 
rendezésében a Marijszkij (néhai Kirov) Színház 
színpadán. Szentpétervár tehát a nemhivatalos, a "kul- 
turális Oroszország" jelentésben körvonalazódik (ebben 
a jelentésben egyébként befelé is ,kommunikálható", 
föltéve, hogy nem terhelik vele túl a hivatalos 
médiumokat). 


De Szentpétervár nem csupán az elnöki imídzs 
alkateleme, Putyin új címerpajzsa. Többről van szó az 
1917 előtti főváros szimbolikus politikai szerepének 
fölértékelésénél. Putyin politikai-hatalmi értelemben is 
meg akarja hódítani Szentpétervárt, és valószínűleg 


ténylegesen is ,második fővárost" fog csinálni belőle. 
Ennek legszembetűnőbb jele az volt, hogy Putyin 
támogatásával március közepén bejelentette indulását 
a közelgő szentpétervári polgármester-választáson a 
mindaddig egyedül esélyes és a dumaválasztások 
elvesztése után Putyinhoz átállt Jakovlevvel szemben 
Valentyina Matvijenko asszony, az orosz kormány egyik 
miniszterelnök-helyettese, aki ugyancsak Pétervárról 
került - ha nem is , ifjúreformerként" - Moszkvába, és 
Putyin bizalmát élvezi. Matvijenko tervei között 
szerepel az Oroszország és Belorusz között nemrégiben 
létrejött államszövetség végrehajtó szervezeteinek 
átköltöztetése Szentpétervárra, amire állítólag Putyin 
is rábólintott már. , Az ötlet nem teljesen új - az ilyen- 
olyan hatalmi szervek, olykor pedig az egész főváros 
Szentpétervárra való áthelyezése irigylésre méltó 
rendszerességgel merül fel időtlen idők óta - 
kommentálja a tervet egy moszkvai lap. - Csakhogy 
míg az összes hatalmi struktúra Szentpétervárra 
történő áttelepítése Moszkva belvárosából aligha 
kivihető, az "orosz-belorusz" verzió egyáltalán nincs 
eleve halálra ítélve."??! Kétségtelen, hogy ez elsősorban 
presztízsszempontból jelentene gyarapodást 
Matvijenko és Néva-parti városa számára, de a 
költségvetési pénzek elosztása szempontjából sem 
lenne mellékes, hosszabb távon pedig egy folyamat 


kezdetét jelenthetné: , Valentyina Matvijenko 
csapatának egyes tagjai ésszerűnek tartanák egész sor 
oroszországi állami szerv áthelyezését 


Szentpétervárra, olyanokét, mint az Északi "Területek 
Állami Bizottsága (Goszkomszever) például. Es itt már 
nem csupán Matvijenko saját ötletéről van szó, amit 


291 Jekatyerina Grigorjeva-Szergej Pravoszudov: V Petyerburg 
perenyeszut vszjo? (Nyezaviszimaja Gazeta) In: Mir za negyelju, 
2000, 8. szám, 3. o. Időközben Matvijenkót a már elnökké 
választott Putyin , visszarendelte" Moszkvába, a polgármester- 
választást tehát Jakovlev fogja megnyerni. De a terveken ez mit 
sem változtat. 


persze a pétervári választók lelkesen támogatnak. 
Szentpétervár és Oroszország észak-európai 
területeinek gazdasági fejlesztése ugyanis egyik 
legfontosabb része annak az általános stratégiai 
fejlesztési tervnek, amin hónapok óta dolgozik a Putyin 
felkérésére . ugyancsak Pétervárról Moszkvába 
áttelepült German  Gref csapata a Stratégiai 
Fejlesztések Központjában (CSZR)".??? 


Nem annyira két rivális régió - Moszkva és 
Szentpétervár - verseng persze itt a központi 
hatalomért, mint inkább két regionális elit, két állam- 
és gazdaságfilozófia, két életstílus és gondolkodásmód, 
ha tetszik, két Oroszország, melyek 1992 óta 
egyfolytában harcban állnak egymással, de fel- 
fellobbanó politikai csatáikban egyikük sem volt képes 
mind ez idáig a másikat két vállra fektetni. Ez most 
sikerült először - és alighanem az ő számukra is vá- 
ratlanul - a , péterváriaknak". , Pétervárinak" azt a 
nemzedékileg egyívású (harmincas-negyvenes), 
pénzügyesekből, jogászokból, volt és aktív 
felderítőkből, technokratákból, PR-szakértőkből 
összeálló politikai csapatot nevezem (többségükben 
egyébként vállalkozók és vagyonos emberek), akiket 
1990-91-ben még Anatolij Csubajsz és Anatolij 
Szobcsak hozott össze a leningrádi/pétervári Leontyev 
Intézetben, illetve a pétervári polgármesteri hi- 
vatalban, s akiknek egy része Csubajsz hívására ment 
át Moszkvába 1992-ben (a sokkterápiás és vaucser- 
privatizációs kurzus idején), majd nagyobb része 1996- 
ban (az anti-oligarchikus és ,népi kapitalista" kurzus 
alatt), részben az Állami Vagyonügynökség, részben az 
elnöki hivatal kulcspozícióiba, végül pedig a biztonsági 
szolgálatokhoz. Ők azok a bizonyos ,varégek", 
legalábbis ezt a gúnynevet adta Csubajsz Moszkváig 
kalandozó monetarista-liberális nomádjainak az orosz 


292 Uo. 


sajtó, abból az alkalomból, hogy röpke tíz év alatt 
meghódították a szovjet birodalomból kivált moszkvai 
orosz államot, és éppen most készülnek vezérük, Putyin 
fejedelem fősége alatt megint egyszer beoltani a 
tohonya szláv törzseket a nyugati barbárok 
dinamizmusával. 


Valóban sokan érkeztek e tíz év alatt Pétervárról: 
köztük volt Szergej Sztyepasin és Vlagyimir Putyin, a 
Vasziljev fivérek - Dmitrij és Szergej -, Pjotr Filippov, 
Georgij Hizsa, Alekszej Kudrin, Szergej Beljajev, Alfred 
Koh, Jurij Boldirjev, Mihail Dmitrijev, Szergej Ignatyjev, 
Anatolij — Zelinszkij, — Andrej  Illarionov, Natalja 
Gyemenyteva, Okszana Dmitrijeva, Ilja Juzsanov, és 
persze , Péterváron keresztül" érkeztek Moszkvába a 
nyizsnyij-novgorodiak is - Borisz Nyemcov (Jelcin 
egykori kedvence, ex-trónörökösjelölt) és Szergej 
Kirijenko (Jelcin másik kedvence, ex-kormányfő). 
Utaltam már rá, hogy Putyin is Csubajsz aktív 
közreműködésével került át - Szobcsak polgármester 
1996-os bukása után - Pétervárról Moszkvába, hogy 
utóbb - Csubajsz támogatásával - a Kremlben fusson 
be az elnöki székig ívelő váratlan karriert." Putyin 


293 Putyin már idézett és életrajzi részletekben is bővelkedő inter- 
júkönyvében ezt a szíves moszkvai invitálást Pavel Borogyinnak 
tulajdonítja. Egyik verzió azonban nem zárja ki a másikat. Putyin 
mind Csubajsztól, mind Berezovszkijtól a választási kampány 
egész időszakában határozott távolságot tartott. bár. kétségtelen. 
hogy a kampányt mindketten erőteljesen támogatták: Csubajsz 
mint a JEFSZ igazgatója elsősorban pénzzel és kapcsolati tőkével, 
Berezovszkij pedig médiabirodalma leleményes mozgósításával. Az 
interjúban Putyin Anatolij Csubajsz portréját így rajzolja föl: xAmi 
Csubajszt illeti, nagyszerű adminisztrátor. Minden esetben képes 
megragadni azt a bizonyos döntő láncszemet, ahogy Vlagyimir 
Iljics Lenin fejezte ki magát, amellyel aztán az egész láncot a 
kezében tarthatja. De persze hajthatatlanul makacs, akár egy 
bolsevik... igen, ezt a jelzőt jogosan érdemelte ki. (Mármint a 
korabeli sajtótól- Sz. A.) Sajnos, a hitelképességével egy kis baj 
van, mármint a bizalmi hitelével a lakosságnál. ,, (Ot pervovo lica, 
Dialogi sz Vlagyimirem Putyinem, Vagriusz, 2000.) 


1991 és 1996 között Szentpétervár gazdasági és 
pénzügyeit tartotta kezében, Alekszej Kudrinnal (egy 
másik — ,Csubajsz-káderrel") együtt. Időközben 
közgazdasági diplomát és kandidátusi fokozatot is 
szerzett. (A Global Finance Putyint a múlt év végén a 
világ 600 legbefolyásosabb pénzügyi embere közé 
sorolta.) 


Putyin minden ízében pétervári alkat: szervezett, 
fegyelmezett, mozgékony, zárkózott, hűvös, racionális. 
Végtelenül távol áll tőle Luzskov ideologikus birodalmi 
hablatya, amelyet érzelmes  önfeltárulkozások és 
delíriumos düh romok színeznek. Putyin nem győzi 
hangsúlyozni, mennyire nem kedveli az ideológiákat: 
, Ellenzem bármiféle államideológia, hivatalos ideológia 
visszaállítását. A demokratikus Oroszországban nem 
lehet — kényszerrel — kicsikarni — az állampolgári 
konszenzust."  — Fontosabbnak tartja, hogy a 
hagyományos , érzületi értékek" (államiság, közösségi 
szolidaritás, nagyhatalmiság, patriotizmus) mellett az 
oroszországi társadalom nagy többsége , elfogadta a 
nemzetek fölötti, általános emberi értékeket, amelyek a 
szociális, csoportos, etnikai érdekek fölött állnak: az 
emberek elfogadták az olyan értékeket, mint a szólás- 
szabadság, az utazási szabadság, az alapvető politikai 
jogok, a személyi jogok, nagyra értékelik, hogy 
tulajdonuk lehet, vállalkozhatnak és vagyonra tehetnek 
szert"."955 Putyin precizitásában, agilitásában, monoton 
gépiességében, szakszerűségében van valami Stolz- 
szerű, de másként mint pártfogójában és föltalálójában 
- . Csubajszban. Putyinban ugyanezek a vonások 
szeretetre méltóan jelennek meg, pontosan úgy, hogy 


294 Az idézett mondat az orosz interneten, az OF minisztertaná- 
csának saját site-ján 1999. december 29-én közzétett és a mi- 
nisztertanács elnöke, vagyis a kormányfő. két nappal később pedig 
az OF elnöki teendőivel ideiglenesen megbízott Vlagyimir Putyin 
által jegyzett programadó szövegben szerepel. 

Oroszország Oblomov-társadalmát lenyűgözik: ilyen 
szeretne lenni végre ő is. 


A ,varégek" az államapparátus - hatalmi 
szempontból - két legfontosabb területére érkeztek 
Pétervárról Moszkvába, úgyszólván sűrű, tömött 
sorokban: a biztonsági szolgálatoktól és a pénzügyek 
területéről. Előbbiek döntően a Lityejnij sugárút 
hírhedt épületéből, a ,Bolsoj Dom"-ból (a Lubjanka 
leningrádi megfelelője volt s maradt Péterváron), 
utóbbiak a Szobcsak-féle polgármesteri hivatalból. A 
Lityejnijről csak 2000 januárjában tizenketten érkeztek 
a Lubjankára, köztük olyanok is, akik valaha az ötös 
főcsoportfőnökségen (a ,pityorkán") küzdöttek az 
, ideológiai diverzió" ellen, és most az információs há- 
ború írontjain küzdenek (az, hogy a csecsenföldi 
háború információs szempontból teljes mértékben a 
központi állam ellenőrzése alá került, nagymértékben 
ezeknek a szakembereknek köszönhető.) 


Putyin elsőként - még 1998-ban - hozta át a 
Lityejnijről a  Lubjankára a ,pityeri  csekisták" 
vezetőjét, Viktor Cserkeszov tábornokot, aki Putyin 
évfolyamtársa is volt a leningrádi egyetem jogi karán. 
Akkor került át Moszkvába Putyin egyik bizalmi 
embere, Viktor Ivanov is, aki Szentpéterváron a 
gazdaságbiztonsági  — ügyosztály  t vezette, — és 
Moszkvában az FSZB belső biztonsági szolgálatának 
vezetését bízták rá. Ma ő a kremli elnöki hivatal 
káderfelelőse. A 47 éves Szergej Ivanovot 1999. 
november 15-én nevezték ki elnöki rendelettel az OF 
Nemzetbiztonsági Tanácsa titkárává." 1998 júliusáig a 


295 1996 - Alekszandr Lebegy rövid életű titkárkodása - után a 
Nemzetbiztonsági Tanács nem játszott ugyan döntő szerepet a 
hatalmi struktúrában, de 1999-ben. a Kreml és Moszkva között 
folyó választási háború s az újonnan berendezkedő hatalom 
szempontjából kulcsfontosságú lett az erőhatalmi minisztériumok 
(belügy, honvédelem, elhárítás) felügyeletének és koordinálásának 
lehetősége és joga. A Nemzetbiztonsági Tanácsot Jelcin 1999. 


Szövetségi — Biztonsági Szolgálatnál volt Putyin 
helyettese. Ivanov is leningrádi/pétervári, mint Putyin, 
ugyanazt az egyetemet végezte, mint ő, és egyetem 
után ő is ugyanúgy a KGB-hez került és a felderítésnél 
szolgált, mint főnöke. Putyin másik helyettese, Nyikolaj 
Patrusev is hasonló életpályát futott be: Leningrád - 
főiskola - kémelhárítás - Jelcin elnöki hivatala, míg 
végül Putyin korábbi munkahelyét, a Szövetségi Biz- 
tonsági Szolgálat igazgatói posztját foglalta el. Persze, 
a biztonsági szolgálatok különféle ügyosztályainál és 
részlegeinél vagy az államapparátusban megjelenő 
pétervári  FSZB-sek maguk után hozzák saját 
kádereiket is. Olyannyira, hogy a Lubjankát a 
moszkvaiak már el is keresztelték , leningrádi 
pályaudvarnak". 


Maguk a , leningrádi jövevények" természetesen 
túlzásnak tartják az inváziójukkal kapcsolatos drámai 
híradásokat:?"? , Azoknak a pityerieknek a száma, akik 
az utóbbi időben érkeztek a hatalmi struktúrákba, 
erősen eltúlzott - mondja például Dmitrij Medvegyev, 
Putyin kampánystábjának Pityerből jött vezetője. - 
Kétségtelen persze, hogy Putyin igyekszik létrehozni 
maga körül egyfajta mikroközeget olyan emberekből, 
akikre támaszkodhat, és a káderek kiválasztásakor 


november 15-ig egyetlen kormányfőjének sem engedte át 
(keményen visszaverte Primakov ilyen irányú expanzióját is az év 
elején). Vagyis a titkári poszt átengedése az újdonsült kormányfő 
jelöltjeinek egyértelműen jelezte, hogy Jelcin teljes bizalmát 
élvezi: ő a kiszemelt utód. Innen nézve Szergej Ivanov kinevezése 
erre a döntő fontosságú hatalmi posztra, nemcsak azt jelzi, hogy 
Ivanov Putyin bizalmasa, hanem azt is, hogy Putyin nem 
egyszemélyi - cári típusú - hatalomban, hanem adminisztrációban, 
hivatalnoki karban, politikai csapatban gondolkodik. 

297 Ld. ehhez például: Konsztantyin Szimonov: Nojabrszkije otsz- 
tavki i naznacsenyija. In: Russzkaja Miszl, november 18-24. 1999. 
(4293), 2. o.; Putyinburg na Moszkve-reke. In: Moszkovszkij 
Komszomolec, 2000. február 2., 2. o.; Valerij Volkov: Pu- 
tyesesztvije FSZB iz Petyerburga v Moszkvu. In: Novaja Gazeta, 
2000. február 6. (4) 1-2. o. 


gyakran épít korábbi személyes kapcsolataira."" De 
talán nézzük még kicsit tovább a jövevények névsorát, 
természetesen a teljesség igénye nélkül. Ugyancsak a 
pétervári egyetem jogi fakultásán végzett a , Putyin 
szemeként" emlegetett) gyakorlatias, kitűnő ügyvéd 
hírében álló, különcségeiről nevezetes Dmitrij Kozak 
(41 éves), aki Szobcsak alatt a pétervári polgármesteri 
hivatal jogi ügyosztályát vezette (ebben az időszakban 
barátkozott össze Putyinnal) és jelenleg a kormányzati 
hivatal vezetője a moszkvai Fehér Házban. Pétervárról 
érkezett egyenesen az elnöki hivatal helyettes 
vezetőjének és Putyin elnöki  kampánystábja 
vezetőjének posztjára a már említett 34 éves Dmitrij 
Medvegyev, aki mindaddig a pétervári egyetem jogi 
fakultásának docens e volt, a római jog előadója. 
Pétervári a 35 éves, volgai német származású German 
Gref akit a Putyin-csapat  főideológusaként 
emlegetnek. Ő vezeti a Putyin kezdeményezésére 
létrehozott Stratégiai Fejlesztések Központját (CSZR), 
ahol jelenleg az ő irányítása alatt folyik Oroszország új 
gazdasági fejlesztési stratégiájának a kidolgozása a 
máris legendás hírűvé vált Alexander-Hausban, a Jaki- 
mankán az 1998-as pénzügyi válság után tönkrement 
és külföldre menekült Szmolenszkij oligarcha fényűző 
üzletházának ötödik  emeletén.? A 40 tagú 
munkacsoport javarészt ismert liberális 
közgazdászokból áll, olyanokból például, mint Jevgenyij 
298 Putyin - obicsnij kandidat (Interjú Dmitrij Medvegyevvel). In: 
Nyezaviszimaja Gazeta, 2000. február 16. (28) 

299 A Stratégiai Fejlesztések Központja és Putyin választási kam- 
pánystábja (az úgynevezett , külső stáb") egyaránt az Alexander- 
Hausban ütötte fel tanyáját. Az irodaépület nevét is felújítójáról, a 
bankoligarcha Szmolenszkijről kapta, aki szintén Alekszandr. 
(Csak ő 1998 végétől már Ausztriában él, Oroszországban ugyanis 
körözés van kiadva ellene.) ,Ez szimbolikus mondják a Putyin- 
csapat tagjai - hiszen Putyin elnöksége az oligarchikus korszak 
lezárulását jelenti Oroszországban. Visszatérést az összes 
életszféra szigorú állami ellenőrzéséhez." (Jelena Tregubova: 
Vlagyimir na seje. In: Kommerszant-Vlaszty, 2000. 7. szám, 5. o.) 


Jászin, Vlagyimir Mau, Elvira Nabiulina. , Az Alexander- 
Haus levegőjét tekintve ma nem annyira egy elnöki 
hatalomig kapaszkodott egykori csekista 
főhadiszállására hasonlít, mint inkább a liberális esz- 
mék rezervátumára.""9 Meg kell még említeni a Kreml 
, gondnokaként" emlegetett és a Mabetex-ügy kapcsán 
elhíresedett . Pavel — Borogyin helyére ültetett, 
elektromérnöki végzettségű, rendkívüli , kapcsolati 
tőkével rendelkező 41 esztendős Vlagyimir Kozsint 
(1994-ben Putyin mint szentpétervári polgármester- 
helyettes őt nevezte ki az északnyugati valutaexport- 
bevételi felügyeleti központ vezetőjévé. 1999-ben pedig 
- már kormányfőként - Kozsinra bízta az egész 
Szövetségi Valutabevételi és Export Felügyelet (VEK) 
vezetését); továbbá a kremli elnöki hivatal új 
káderesét, a 49 esztendős Viktor Ivanovot, excsekistát, 
aki V. Makarov helyét foglalta el, és a hivatal helyettes 
vezetőjét, Igor Szecsint, aki ugyancsak Pétervárról jött. 


Az államirányítás másik fontos területe, amelyet 
mindinkább Putyin pétervári káderei - vagyis a 
jóLfunkcionáló  bőrkabátok" -  népesítenek be, a 
távközlés és az informatika. Ez ugyanis mind politikai, 
mind gazdasági szempontból a kormány által 
meghirdetett posztindusztriális gazdasági stratégia 
legfontosabb . eleme. Tavaly Putyin egyik első 
kormányfői intézkedése volt, hogy a  Telekom- 
munikációs Állami Bizottságból (1996-ig Távközlési Mi- 
nisztérium) létrehozza a Távközlési és Informatikai Mi- 
nisztériumot, és élére Leonyid Rejmant nevezze ki, akit 
pár hónappal korábban hozott át Szentpétervárról 
Moszkvába. Rejman ugyancsak pétervári kollégája, 
Valerij Jászin viszont a Szvjazinveszt (Iávközlés) 
holding vezetője lett (azé a Szvjazinveszté, amit még 
Csubajszéknak siketült elprivatizálniuk 1997-ben Soros 
György segédletével Berezovszkij és Guszinszkij orra 

elől). A Távközlési és Informatikai Minisztérium 
vezetését is a pétervári Telekominvest holding fiatal 
szakembereivel töltötték fel. Valerij Jászin egyébként 
már novemberben az egyik kormányfő-helyettesi poszt 
várományosa volt, nem is akármelyiké: őrá akarja bízni 
Putyin a katonai-ipari komplexum felügyeletét. 


Putyin az orosz állam utolsó kártyáját játssza ki, 
amikor megpróbálja a pétervári államépítés közös 
nevezőjén összehozni a biztonsági szolgálatoknál 
dolgozó jogászok, pénzügyesek, informatikai 
szakemberek és liberális közgazdászok csapatát. Ha a 
racionális bürokrácia helyett Oroszországban 
kleptokrácia van, akkor ezt egyedül a biztonsági 
szolgálatok szakképzett kádereivel lehet megtörni. 
Paradox módon nem a rendőrállamiság, hanem a 
jogállamiság letéteményese Putyin válogatott FSZB-s 
csapata, ha pedig idővel rácáfolna erre, akkor 
Oroszországnak ez az alighanem utolsó etatista- 
liberális erőrekapási kísérlete is hamvába hal, és 
folytatódik a civilizációs ,nagy interregnum" káosza. 
Csak innen érthető és értékelhető a pétervári 
csekisták, — jogászok, pénzügyi és informatikai 
szakemberek beáramlása a központi apparátusokba. 
Nem pusztán egy személyi hatalmi rendszer 
kiépítésének  káderfedezetét, hanem a pétervári 
államépítés adminisztratív, információs, pénzügyi 
infrastruktúráját hivatottak megteremteni az új 
káderek, akik döntő többségéről egyébként a Putyin- 
ellenes sajtó is elismeri: erényük nemcsak abban áll, 
hogy péterváriak, hanem viszonylag fiatalok még 
(többségükben 30 és 50 között), és értenek valamihez: 
a maguk területén jó szakemberek. 


EPILÓGUS 


Tíz év folyamatos és drámai gazdasági, szociális és 
kulturális hanyatlása kellő világossággal mutatta meg 


az orosz liberálisoknak is, hogy Oroszországban a 
piacgazdaság kiépítése csak akkor lehetséges, ha a 
politikai állam erős, és önálló erőt képez. A politikai 
államban uralkodni viszont csak akkor fognak, ha 
sikerül meghódítaniuk az erőhatalmi minisztériumokat 
(a pénzügyminisztérium, a bankok vagy a természetes 
monopóliumok meghódítása ehhez édeskevés), vagyis, 
ha siketül az erőszak legális monopóliumának eszközét 
- az államot - az oligarchikus klánok, a regionális 
kiskirályok ellen fordítani, a  kriminalizálódást 
megfékezni, az árnyék gazdaságot visszaszorítani, a 
korrupcionista-kleptokratikus struktúrákat megtörni." 
Röviden: ha a ,puha" jogállamból - a szabadság 
rendfedezetének megteremtésével - sikerül 
,keményet" csinálni. , Putyin jelleme és beszédeinek 
stilisztikája minden alapot megad annak 
feltételezésére, hogy akik jelenleg (túlságosan is 
hozzádörgölőző, ráakaszkodó) szponzorai, azok közül 
holnapra sokan a Kreml küszöbére sem tehetik a 
lábukat. A remélt zsákmány közeli elosztása fölötti 
ellenállhatatlan örömük már ma is egyre kínosabb a 
kormányfő számára. Az a kívánságuk, hogy a nekik 
nem tetszőket és kényelmetleneket eltávolítsák, már 
ma is olyan konfliktusokba kényszeríti a kormányfőt, 

amelyre semmi  szüksége.""? Vlagyimir — Putyin 
decemberi programbeszédében világosan 
megfogalmazta, miről is van itt szó: , Oroszország 
újjászületésének és felemelkedésének kulcsa az állami- 
politikai szférában található. Oroszországnak erős 
államhatalomra van szüksége, és azt meg is kell 
teremtenie. Ez nem a totalitárius rendszerhez való 
visszatérést jelenti... — Az — erős államhatalom 
Oroszországban nem más, mint a demokratikus, 
cselekvőképes föderatív berendezkedésű jogállam 
hatalma. [...] A 90-es évek talán legfontosabb leckéje 
annak a következtetésnek a levonásában rejlik, hogy 
Oroszországban elengedhetetlen a gazdaságot és a 
szociális szférát átfogóan szabályozó államszervezet 
megteremtése. Ez nem a parancsuralmi 
tervgazdasághoz való visszatérés, amikor a mindent 
átható állam fentről határozta meg minden egyes 
vállalat életének összes mozzanatát. Nem, itt arról van 
szó, hogy az oroszországi állam képes legyen az ország 
gazdasági és szociális erőinek hatékony 
összehangolására, az érdekek egyensúlyban tartására, 
a társadalmi fejlődés optimális céljainak és 
paramétereinek meghatározására, elérésük 
feltételeinek és mechanizmusainak kialakítására. Ez 
kétségkívül túlmegy azon a formulán, amely szerint az 
állam szerepének a gazdaságban a játékszabályok 
kialakítására — és  betartásuk ellenőrzésére kell 
korlátozódnia. Idővel minden bizonnyal mi is eljutunk 
majd ehhez a formulához. De a jelenlegi helyzet azt 
követeli meg, hogy nagyobb mérvű állami befolyást 
gyakoroljunk a gazdasági és társadalmi 
folyamatokra."?93 


Kétszer húzta el idáig Oroszország nótáját Anatolij 
Csubajsz és pityeri rezesbandája - 1992-ben és 1997- 

ben -, de mindkétszer csak a fő motívumig jutottak. A 
neoliberális reformizmus piaci nótáját mindkétszer 
leintették a megrendelők: 1993-ban Jelcin 
Csernomirgyinnel és Luzskovval karöltve, 1997-ben 
pedig az oligarchák Berezovszkij vezetéséve!. Most, a 
2000. évben harmadszor nyílik lehetőségük rá, hogy 
, elfújják a nótát", a demokratikus orosz jogállam és a 
piacgazdaság globális nótáját, elfújják és ez egyszer 
végig is fújják, mert régi ellenfeleik nincsenek többé 
abban a helyzetben, hogy leintsék őket. Ha meg - 
váratlan fordulattal - sors- és bajtársuk, Putyin intené 
le őket, akkor úgyis , fújtak Oroszországnak". 

